
INSTITUTIONUM THEOLOGICARUM 

LIBER IX. 

IN QUO ADVERSUS ATHEOS , POLYTHEOS , ET MANICHAEOS 
STATUITUR , DEUM EXISTERE , ET UNUM ESSE . 


Mirum alicui videri potest , quod dentur homines , qui in tam profundam malitiae abys- 
sum descenderint , at sibi suadere potuerint, rei nullum Supremum Numen , vel plura, aut 
duo saltem existere . Et uibilominus vel ipsa experientia id habemus compertum : nam dari 
Gentiles , qui plures ; dari Manichaeos , qui duos admittunt Deos , nemo inficiabitur . Et quoad 
Atheos spectet, quamvis mibi suasum sit, non inveniri, qui sincere Deum existere negent, 
non desunt tamen , qui ejusmodi affectent amentiam . Contra hos igitur perditos homines stilus 
praecipue acuendus est hoc in Libro . In quo nonnulla etiam pertractabimus , quae ad Scho- 
lastica placita pertinent , ut iis assecutis, tamquam adminiculis utamur, ad Atheos, Polythe- 
os , Mauichacosquc refellendos . 

CAPUT I. 


Exponuntur , ac refutantur varia Atheorum systemata 



Recedentem ad Deum oportet credere , quia est , et quia inquiren- 
w tibus se remunerator est , inquit B. Paulus Apostolus ( in Ep. ad 
Hebr. cap. n. v. 6. ). Nos igitur , quorum studia , et conatus esse debent, 
ut propius , ac toto mentis ardore ad Deum accedamus , illud saepe in me- 
moriam revocemus oportet , quod nempe Deus est ; et inquirentibus se re- 
munerator est ; alioquin nisi constet , Deum esse , ejusque vi , atque nu- 
mine omnia facta esse , et servari , qua; potest esse pietas , quas sancti- 
tas , quee religio , ut loquitur Tullius ( Lib. I. de Nat. Deor. cap. I. ) ? 
Quod non ita tamen dictum velim , quasi Theologiae Candidatis supremi 
Numinis suadere opus sit existentiam : Catholicos enim , ac studiosos allo- 
quimur , quos disputationibus de Locis Theologicis operam impendisse sup- 
ponimus . Sed ideo illos monemus , ut saepe reminiscantur , qtiia Deus est, 
quoniam, prae ceteris Catholicis viris, invictissimis cujusvis generis argumen- 
tis, Dei existentiam demonstrantibus , adeo instructi esse debent , ut idonei 
sint ad revincendos , et confutandos impios illos homines , qui cum evanue- 

riiit in cogitationibus suis , in eam incidere sententiam , ut sibi (ingerent , 
Deum non cxistcre ; Athei proinde nuncupati , ac si diceres homines sine 
Deo . Quod ut facilius Tyrones assequi valeant , hoc in Libro nonnulla , 
eaque potiora , ex innumeris , quae ab Eruditis assumi solent , momenta seli- 
gemus . Sed in primis adversariorum , quibnscum acturi sumus , varia 
systemata exponere juvabit ; quum non omnes in Dei neganda existentia per 
unam , eamdemque viam iter aggressi sint . 

Alii itaque sunt Athei Practici ; alii vero Theoretici . De Practicis mo- 
do non agimus, propterea quod, licet criminibus , atque sceleribus propriam 
commaculent vitam , ac si supremum rerum omnium Opificem , Guberna- 
torem , ac Vindicem nullimode agnoscerent , ipsum tamen adesse ore saltem 
fatentur ; suntque ii , de quibus Apostolus ( ad Tit. cap. I. v. 16. ) in- 
quit : Confitentur , se nosse Deum ; factis autem negant . Nam dum amant 
hoc saeculum , subdit S. P. Augustinus in Psal. XIII. , et non amant Deum : 
ipsae sunt affectiones , quae corrumpunt animam , et sic excaecant , ut pos- 
set etiam dicere imprudens in corde suo : non est Deus . Agemus dumta- 
xat de Atheis Theoreticis ; de illis videlicet , qui non factis modo , sed ver- 
bis etiam supremum aliquod Numen existere praefracte inficiantur , cujus- 
modi fuisse dicuntur olim Protagoras , Diagoras, Theodorus, Critias discipu- 
lus Socratis, aliique, quorum historiam contexuit Johannes Franciscus Buddeus 
in Lib. cui titulus : Traite de l' Atheisme , et de la Superstition , quem 
consules . Iique rursus vel sunt Sceptici universales , vel Dogmatici . Sce- 
pticorum universalium nomine eos intelligimus , qui non de aliquibus tan- 
tum , ut Sceptici particulares , sed de omnibus omnino rebus quum dubi- 
tent , in dubium revocant quoque Dei existentiam . Cumque qui dubitat , ad 
nihil affirmandum sit comparatus , non immerito Scepticos universales in 
Atheorum referimus catalogum . Hujus generis Athei fuerunt Carneades , Au- 
ditor ejus Clitomachus , Pyrrho , nonnullique illius discipuli . Atheos Do- 
gmaticos illos appellamus , qui divinitatem omnem negantes, alicui Philoso- 
phico fidunt systemati ad quaecumque naturae explicanda phaenomena : ii- 
que varii sunt pro variis Philosophiae systematibus . Sed praecipui , quibus 
ceteri subscribunt , sunt Epicurei , Stratonici , Spinosislae . Epicurei , sic 
ab Epicuro nuncupati , ajebant , Causam rerum omnium non esse supremum 
aliquod Ens ; sed minutas materiae moleculas , sive atomos diversae figu- 
rae , quibus perpendicularis inditus sit motus . Idipsum Stratonis quoque 
Lampsaceni Sectatores , Stratonici appellati , asserebant ; in hoc ab Epicu- 
reis discrepantes , quod hi motum , ut diximus ; illi vitam quamdam , et pla- 
sticam virtutem, rationis, sensusque capacem, atomis attribuerent . Spiuosi- 
stae demum , quorum agmen Benedictus Spinosa ducit , Deum quidem exi- 
stere non inficiantur ; sed nil aliud Dei nomine intelligunt , nisi hoc Uni- 
versum , ex immensa cogitatione , immensaque extensione compactum . In hoc 
autem Epicureorum , Stratonicorum , ac Spinosistarum recidit systema , ut 
omnes uno ore fateantur , non dari supremam Mentem , quae omnia con- 
diderit , et conservare pergat , sive Ens illud , de quo S. P. Augustinus 
( Lib. I. de Doctr. Christ. cap. I. ) inquit : Omnes pro excellentia Dei 

certatim dimicant , nec quisquam inveniri potest , qui hoc Deum credat 
esse, quo melius aliquid est ; sed prunum rerum principium , ac ultimum 
Enem ipsam Materiam statuant : unde Materialistae , Pantheistae , Natu- 
rali st ae merito appellantur : Materialistae videlicet , quoniam spirituales sub- 
stantias minime agnoscunt ; Pantheistae , quia ex Universo ajunt esse omnia , 
et ex omnibus Universum; Naturalistaefcvero quod praeter Naturam alium 
non agnoscant Deum . Quamquam Naturalistae etiam Pelagiani , ac Deistae 
appellari soleant ; illi, quod divinae gratiae effectus soli naturae tribuant; hi 
aujbsm , quoniam in Religionis negocio non Revelationem , sed solam natu- 
ralem admittant rationem . 

Ex iis , quae hactenus breviter exposuimus , liquido patet , duas esse 
Atheorum Theoreticorum celebriores Sectas , Sceplicorum nempe , ac Dogma- 
ticorum ; quorum postremi adhuc subdividuntur in Epicureos , Stratonicos, 
atque Spinosistas . Scepticoruin sectae fundamentum est universale dubium cir- 
ca res omnes , adeoque et circa Dei existentiam . Fundamentum Dogmati- 
corum generatim est , Materiam in se sufficientem habere existentiae ratio- 
nem . Principium Epicureorum est fortuitus atomorum concursus , quae mo- 
tu suapte natura gaudeant ; Stratonicorum idem concursus atomorum , ita 
tamen , ut atomi vita , et plastica virtute polleant ; Spinosistarum denique 
est Materia extensione , et cogitatione ex aequo capax . Hoc itaque in ca- 
pite harum Sectarum fundamenta seorsim evertere conabimur : quare sit 

CONCLUSIO I. 

Stulti hominis est dubitare cum Sceplicis de existentia Dei . 

Prob. Tota ratio , cur Sceptici de Dei existentia dubitant , est , quo- 
niam putant , quaecumque objecta , quae menti nostrae obversantur , dubia 
esse , et incerta . Hujusmodi autem ratio falsissima est , nec nisi in stulto- 
rum hominum mente locum habere potest . Nam homo tertus est i. exi- 
stere se . 2 . existere plurima extra seipsum . Certum esse hominem existere 
se , et vivere , tribus demonstro argumentis . I. Fatentur Pyrrhonici , de omni- 
bus se , ne in errorem inducantur , dubitare : fateri ergo conantur , se etiam 
existere ; quomodo enim dubitare , aut in errorem induci possent , nisi exi- 
sterent? Ad rem S. P. Augustinus ( Lib. H. de Lib. arb. cap. 3. ) Quare 
prius abs te quaero ... utrum tu ipse sis , an te fortasse metuis , ne in 
hac interrogatione fallaris ; cum utique si non esses, falli omnino non pos- 
ses . II. Etsi Pyrrhonici , seu Sceptici cuncta incerta esse contendant , hoc 
tamen unum velut certissimum statuunt , se videlicet nihil omnino scire . 
Ast scire , et nescire nonne viventis hominis est ? Qui namque scit se ne- 
scire , ut existat necesse est ; quum vita prior sit scientia , vel ignorantia . 
Audiamus iterum Augustinum , cujus est argumentum : Cum istis vero , 
inquit in Enchir. ( ad Laur. Cap. XX. ) utrum loqui debeamus ignoro , 
qui non victuros in aeternum , sed in praesentia se vivere nesciunt ; imo 
nescire se dicunt , quod nescire non possunt : neque enim quisquam sini- 

tur nescire se vivere ; quandoquidem si non vivit , non potest aliquod vel 
nescire , quoniam non solum scire , verum etiam nescire viventis est . Sed 
videlicet non assentiendo quod vivant , cavere sibi videntur errorem ; cum 
etiam errando convincantur vivere , quoniam non potest qui non vivit er- 
rare . III. Nemo est , qui intimo non percipiat sensu , et quidem clare , ac 
distincte , se vivere , et esse . Qua in re suspicari minime potest , ab ex- 
terna se illudi , ac decipi caussa ; quum constanti , perpetuo , nec ordine 
interrupto sentiat, ad certos corporis motus certas menti subire cogitationes, 
et vicissim . Igitur non nisi insaniens poterit de suipsius dubitare existentia . 

Sed quomodo certus est homo existere se , et vivere , ut mox demon- 
stravimus , ita incertus esse non potest , plura existere extra se ipsum . Nam 
si quis igni manum admoveat , uri se necessario sentiet . Si fame , sitique 
crucietur , ex cibo , potuque deperditarum desumet virium refectionem . Si 
Vel propria , vel aliena , quam didicerit , lingua homines alios allo- 
quatur , responsa petitionibus congruentia dubio procul excipiet ; et sic por- 
ro de ceteris . Unde ignis , alimenta , homines , hujusque generis alia certis- 
sime existunt ; proindeque falsissimum est Sceplicoruni de objectorum incer- 
titudine principium , quo ducti , de Dei ambigunt existentia . 

Prob. 2 . Thesis . Altera ratio cur de Dei existentia Sceptici dubitant , 
est , quoniam nihil certo sciri , et cognosci posse arbitrantur : quae ratio fal- 
sa omnino est. Et i. quidem, quae cognoscenda , atque scientia offeruntur , 
ea sunt vel Substantia , vel Substantiae Modificationes . Substantia rursus 
est perfectione vel finita , vel infinita . Modificationes item vel sunt affe- 
ctiones substantiae finitae , vel sunt affectiones , seu attributa substantiae 
infinitae , ut /Elernitas , Omnipotentia , Omniscenlia etc. Haec autem om- 
nia , etiam quoad essentiam spectata , cognoscimus evidenter , certoque te- 
nemus . Optime siquidem novimus , substantiam illud esse , quod nullo sub- 
jecto ad subsistendum eget; Modificationes vero certas esse substantiae de- 
terminationes . Item Substantiam finitam illam esse scimus , in qua variae 
desiderantur perfectiones ; Infinitam e contra illam , in qua omnium exco- 
gitabilium perfectionum cumulus invenitur . Haec aliaque hujus ordinis 
permulta , notissima nobis sunt , certoque comperta . 2 . Sunt multa , inquit 
Lactantius ( Lib. III. Divin. Inst. Cap. 5. ) quae natura ipsa nos scire , 
et usus frequens , et vitae necessitas cogit . Itaque pereundum est , nisi 
scias quae ad vitam sunt utilia , eaque appetas ; quae periculosa , ut fu- 
gias , et vites . Praeterea multa sunt , quae usus invenit . Nam Solis , et 
Lunae varii cursus ... et ratio temporum deprehensa est ; et natura cor- 
porum a Medicis , herbarumque vires ; et ab Agricolis natura terrarum , 
nec non imbrium futurorum , ac tempestatum signa collecta sunt . Nulla 
denique est ars , quae non scientia constet . 3. Si res ita se haberet , ut 
Pyrrlionistae contendunt , sequeretur , homines belluis , vilioribusque anima- 
libus longe esse deteriores . Minutissimae namque aviculae, licet a nidis procul 
recesserint , certo tamen ad illos redire cognoscunt . Idem de Apibus dicas , 
atque Formicis : illae circa alvearia ; haec circa cavernulas numquam fal- 
luntur. Falsum est ergo alterum Scepticorum principium, nullam nempe 

dari sciendam ; adeoque falsum quoque est , quod ex eodem principio de- 
ducunt , de Dei scilicet existentia esse dubitandum . Sed legendus omnino 
S. P. Augustinus in Libris contra .Academicos , et de Lib. arb. Adversus 
Scepdcos scripserunt edam Petrus Gassendus Toin. I. de Log. fine Gap. 3., 
Schookius Parte i. de Sccpt. , Johannes Franciscus Buddcus Tract. de Ath. 
et de Superst. et de Scept. Mor. , Villemandus iu Scept. debell. , aliique . 

CONCLUSIO II. 

Ridiculum est asserere cum Atheis dogmaticis , Materiae 
necessario competere existenliam . 

Prob. Materia spectari potest vel quoad essentiam , vel quoad attribu- 
ta . Quovis autem modo consideretur, necessariam habere non potest existen- 
tiam ; quum neque in essentia , neque in attributis materiae necessaria relu- 
ceat existenda . Non in essentia. Nam i. sive in extensione radicali cum 
Peripatedcis ; sive in extensione actuali cura Carthesianis ; sive in impene- 
trabilitatc cum Gassendistis ; sive demum cum Recendoribus in aliquo no- 
bis incomperto , quod radix , et substratum sit omnium proprietatum , illam 
consdtuas , numquam in idea , seu notione materiae invenies existendam . 
Neque enim statim ac dico existendam , materiam intelligo , et vicissim . 

2 . Plantae , animantia quaeque , et homo ipse, juxta Atheorum dogmaticorum 
principia , a materia , velut a primaria caussa , fuere producta . Verum, ubi- 
nam plantae , animalia bruta , et homo ipse sufficientem in se existentiae 
rationem habent ? Quoddie enim nascuntur , et pereunt . Multo minus ergo 
sufficientem existendae rationem rudis , indigestaque materies habere poterit; 
ac proinde in ejus essentia haudquaquam relucet existeuda . 

Sed neque in ejus attributis , aut modis, i. Quia materiae attributa sunt 
di visibilitas , motus, quies , figura , inertia, non existentia etc. a. liaec ea- 
dem attributa conungenda esse materiae , vel ex eo facile patet , quod ma- 
teria non seraper sit v. g. in actuali motu ; alioquin quies non esset ejus 
proprietas . Idem de divisibili tate , figura , inertia , aliisque modis dicas . 

3. Quaenam haec esset consecutio : Materia est divisibilis , extensa , mobi- 
lis ; ergo existi t ? 4- Denique, materia est ens mere passivum; dividi enim 
potest , moveri , figurari . Quod mere passivum est , necessariam in se aon 
habet existendi rationem : quod enim passivum est , caussam supponit acti- 
vam , quum activitas vera sit efficientia , et passio verus sit effectus . Ita- 
que , etiamsi omnia formata de ista materia facta sint , haec ipsa tamen 
materia de omnino nihilo facta est, ut optime animadverut Augustinus ( Lib. 
I. de Gen. cont. Manich. ). 

CONCLUSIO III. 

Atheismus Epicureorum merum humanae mentis figmentum est . 

Prob. i. Epicurei docent, hujus Universi principem caussam, non Deum 
O. M. , sed fortuitum esse atomorum concursum , ut capius initio mo- 

Tom. II. Marcellius T/icqI, a 

nuimus . Porro humanae mentis figmentum est asserere, aspectabile hoc Uni- 
versum ex fortuito atomorum concursu fuisse conflatum . i. In hoc Uni- 
versi Syntagmate mira pulcritudo relucet , constaulissimus ordo , perfecta par- 
tium dispositio , ut intucnti facile apparet . Imo in hoc Universo tam certae 
motus , proportionisque regulae conspiciuntur , ut quidquid homo artis um- 
quam didicit , ut Cicero animadvertit , ab hisce regulis proculdubio compa- 
raverit . Quis autem sibi suaserit , fortuitam atomorum coitionem , cae- 
ca dirigente natura , haec adeo admiranda potuisse producere ? Apposite 
magnus Augustinus ( Ep. CXVIII. quae est ad Dioscor. Cap. 4 - ) • Si enim 
concesseris , esse atomos ; si concesseris etiam , concursu fortuito se ipsas 
pellere , et agitare ; nutn et illud eis fas est concedere , ut inter se atomi 
fortuito concurrentes , rem aliquam ita conficiant , ut eam forma modi- 
ficent , figura determinent , aequalitate poliant , colore illustrent , anima 
vegetent ? Eadem habet Tullius ( Lib. II. de Nat. Deor. ) . a. Praecipua 
hujus Universi pars , ipsis fatentibus Epicureis , est homo inente praeditus , 
et ratione . Ast insani hominis est asserere , hominis mentem , ac rationem 
ex caeco atomorum concursu fuisse conflatam : alioquiu atomos natura sua 
cogitationis , rationisque praeditas esse , dicendum foret ; quum rerum com- 
positarum natura a rebus simplicibus , ex quibus componuntur , nullimode 
differat , ut in compositis cum naturalibus , tum artificialibus videre est . 
Itaque vel dicendum , atomos natura sua , quatenus atomi sunt , esse co- 
gitationis participes ; sicque lapis , lignum , aqua , ceteraque corpora ex ato- 
mis composita cogitarent ; vel ingenue fatendum , animam hominis non es- 
se ex atomis Epicureorum compositam . Nec reponere juvat , ut apud Au- 
gustinum loco nuper citato inquiunt , hominis animam cogitare , quatenus 
defluunt ab ipsis rebus imagines , et ingrediuntur in animam . JSam primo 
vellem mihi dicerent , vel de quo corpore , vel qualis in eorum animos 
veniat imago veritatis , vel sapientiae ... Deinde miror , non admonuisse 
Democritum , vel hoc ipso falsa esse , quae dicit , quia venientes tam 
magnae imagines in tam brevem animum nostrum , si corporeus , ut il- 
li volunt , tam parvo corpore includitur , totae illum tangere non pos- 
sunt . Ita diluit S. Pater Epicureorum deliramenta . 

Prob. 2. Ut Epicurei asserant , fortuitam atomorum coitionem prin- 
cipem esse rerum omnium caussam , supponere debent , uti reapse suppo- 
nunt , i. atomos extitisse ab aeterno ; 2. innatum habere motum. Verum 
falsissimum est utrumque principium . Falsum , inquam, est , atomos extitisse 
ab aeterno : in se enim habere debuissent sufficientem existentiae rationem , 
quod materiae repugnare , antecedente demonstravimus Conclusione . Falsum 
praeterea est , atomos innatum habere motum , vel nisum ad motum . Illud 
siquidem rei innatum est, atque ad ejus pertinet essentiam, quod in rei 
illius idea , sive conceptu includitur . Ast in idea , et conceptu atomorum 
neque motus certe, neque vis includitur motrix. Quid enim sunt aliud ato- 
mi , nisi materia ? Porro in materiae conceptu neque vis motrix contine- 
tur , neque motus actualis ; quum optime illam concipere valeam , etiam 
dum actu quiescit . Rursus , materiae convenire vim inertiae , quae corpori* 

mutationi status resistit , omnes ultro fatentur , et experientia ipsa elocemur . 
Corpus namque quiescens caussae moventi resistit, et e contra. At si ma- 
teriae vis motrix in sensu Epicureorum inesset , non ei conveniret inertia; 
quum duae hae proprietates sint sibi contrariae , atque si materiae simul 
insitae essent , iners illa esset , et non iners ; niteretur videlicet statum per 
inertiam servare , illumque eodem tempore per vim mutare motricem . Prae- 
terea , ad rerum corporearum habendas generationes , et corruptiones , con- 
stantia quaedam necessario requiritur , quae sine quiete certe concipi nequit. 
Hinc res omnes corporeas quietis , motusque certam exigere mensuram , vel 
ipsis oculis cernitur . Atqui si vis motrix , in sensu Epicureorum , atomis 
inesset , nunquam illae quievissent , nec modo quiescerent , sed motu per- 
petuo ad invicem divellerentur : unde nec generationes , neque corruptiones, 
quae aliquam quietis mensuram exigunt , fieri possent . Tandem , etsi gra- 
tis daremus , atomos praeditas esse motu , quum tamen ratione sint desti- 
tutae , in unam semper loci partem moveri deberent , atque adeo Universi 
compaginem constituere nequirent , ut attendenti manifestum est . Itaque 
nec inest atomis motus , nec , si inesset , mundum componere potuissent . 

CONCLUSIO IV. 

Idipsum quoque dicendum de Athcismo Stratonicorum . 

Iisdem , quibus Epicureorum hypothesis mox refutata est , argumentis , 
propositio haec demonstratur ; eadem enim sunt utrorumque principia . Sed 
quoniam Stratonici praeter aeternitatem , ac motum , atomis vitam quamdam 
adseribunt , plasticamque virtutem , ita breviter seorsim revincuntur . 

Vitae , ac plasticae virtutis nomine nil aliud intelligunt Stratonici, quam 
dirigendi quamdam facultatem naturae motus , ac producendi effectus , qui 
in hoc Universo cernuntur ; unde de iis Cicero inquit , credidisse omnem 
vim divinitatis in natura sitam esse . Quis autem sibi suadeat , hanc ato- 
mos habere facultatem? Et i. quidem, gratis omnino Stratonici attribuunt 
atomis ejusmodi plasticam formam . a. Neque in essentia, neque in attributis 
materiae sive atomorum haec vita , aut plastica virtus relucet . 3. Ad con- 
stantes naturae motus dirigendos , atque ad producendos effectus , qui in 
hoc Universo conspiciuntur , nedum vita , sed cogitatio , reflexa cognitio , 
maxima sapientia , et potentia infinita necessario requiritur, ut intuenti mi- 
ra naturae phaenomena manifestum est . Inest ne atomis cogitatio , reflexa 
cognitio , sapientia , ac potentia infinita ? Non puto . l\. Si vera esset Stra- 
tonicorum sententia , quaelibet hominis pars suam peculiarem haberet pla- 
sticam vitam , atque adeo singulae partes ad totum physicum , et naturale 
componendum , ut est homo , conjungi nequirent . Hinc conati sunt Stra- 
tonici sibi pugnantia docere . Auctore namque Bailio Dict. Crit. Art. Spi- 
nosa , a plastica atomorum virtute repetebant Universi productionem ; ipsas 
tamen atomos sensu , et consilio faciebant expertes . 

CONCLUSIO V. 


Nec minus impius est Alheismus Spinosi slarum . 

Prob. i. Primum Spinosae momentum , ad impietatem suam adstraen- 
dam , est , lioc Universum unum esse substantia , aeternum , immutabile , 
infinitum , adeoque Deum . Impium autem est , ac blasphemum hoc affir- 
mare . Et I. Hoc Universum innumeris partibus constat , quarum una , 
quoad essentiam , et substantiam , ab alia intrinsecus minime pendet . Imo 
attributa , quae uni parti conveniunt , non competunt alteri ; quum nemo 
de cane v. g. affirmaverit , quod affirmat de lapide . Hoc itaque Universum 
non est unuin substantia . II. Non est aeternum . In sua enim idea , et no- 
titia nihil aliud, nisi extensionem, et partes, includit, ut alibi diximus. 
III. Sed neque est immutabile . Quum enim hoc Universum non nisi ma- 
teria sit , ut contendit Spinosa , tot subire debet mutationes , quot in natura 
rerum fiunt generationes , atque corruptiones . IV. Nec est infinitum , sive 
extensione , sive virtute . Non infinitum extensione , ut omnes facile no- 
runt ; neque virtute , quoniam vires , quae in hoc Universo cernuntur , fi- 
nitae sunt , varie modilicabiles , usuque consumuntur , ut in vi genitrice 
plantarum , et animalium videre est . V. Denique hoc Universum nequit 
Deus appellari, i. Siquidem Dei nomine Ens intelligimus , quod perfectio- 
nes omnes in infinito gradu complectitur , puta bonitatem , sapientiam , 
justitiam , virtutem creandi , creataque gubernandi etc. Porro Universum 
hoc ejusmodi perfectiones non habet . Nam hoc Universum consideratur , 
vel quatenus est natura naturans , ut verbis utar Spinosae , vel quatenus 
est natura naturata . Neutro autem modo consideratum enumeratas mox 
includit perfectiones . Non quatenus est natura naturans , quoniam Univer- 
sum hoc modo spectatum nil aliud est, ipso fatente Spinosa, nisi idea ab- 
stracta substantiae , quae Ens rationis quum sit , nullam habere potest per- 
fectionem , nec facultatem agendi , nec modum , aut virtutem . Neque ve- 
ro prout est natura naturata . Haec enim , juxta Spinosam , nil aliud est, 
quam hoc Universum ratione suarum partium , sive modorum inspectum . 
Partes vero Universi, ut homines, belluae , plantae etc., nec infinitae, nec 
summe perfectae sunt . Quare aspectabile hoc Universum perfectiones , quae 
constituendo Deo sufficiant, minime continet. 2 . Si Universum hoc dici de- 
beat Deus , partes Universi erunt Dei modificationes , sive attributa ; proin- 
deque lapis e. g. non erit , nisi Deus , quatenus per attributum illud ex- 
primitur . Quod insanum esse , agnovit vel ipse Socrates , de quo S. P. Au- 
gustinus ( Lib. de vera Relig. Cap. II. ) narrat , quod illos , qui mundum 
istum visibilem summum Deum esse opinabantur , admonebat turpitiulinis 
suae , docens esse consequens , ut quilibet lapis , tanquam Sitmmi Dei 
particula , jure coleretur . 3. Demum idem de duobus hominibus dicendum 
.foret, quorum alter affirmaret , negaret alter; unus coleret Deum, alius no- 
men ejus blasphemaret. Ambo neinpc hi homines unius Dei attributa essent, 
sive unus , idemque Deus , qui affirmaret in uno , coleretque seipsum ; in 
alio vero negaret , et blasphemaret . Oh pnlcrum Spinosistarum Deum ! 

Prob. 2. Alterum Spinosae principium , ex quo impium ejus systema 
velut cx fonte proraanat, est, extensionem, et cogitationem duas esse unius 
substantiae , hoc est , materiae , seu Universi modificationes . Spinosistae vi- 
delicet Universum appellant Deum ; materiam attributum Universi ; exten- 
sionem , et cogitationem attributa materiae . Hoc autem Spiuosistarum prin- 
cipium rectae rationi repugnat . Quod patet I. ex absurdo . Si namque ho- 
minis cogitatio Universi , seu Dei attributum esset , quum hominis cogitata 
vilia saepe sint , inhonesta , sibique contraria , dicendum foret , Deum vi- 
lia , turpia , sibique contraria in homine cogitate ; quod ideae , quam de 
Deo habemus , aperte repugnat . II. Falsum praeterea est , cogitationem at- 
tributum esse materiae . Nil aliud siquidem in idea materiae relucet , nisi 
extensio , divisibilitas , motus , quies etc. , nusquam vero cogitatio . Deinde, 
quid est cogitatio , nisi objecta non modo percipere , sed , illa invicem con» 
ierendo , conjungendo , dividendo , ratiocinari ? Imo non solum objecta cogi- 
tando cognoscimus , sed scimus etiam , et per intimam conscientiam perci- 
pimus , illa cognoscere . Ilinc rursus mens ipsa se cogitare animadvertit : Quid 
enim tam cognitioni adest , inquit S. P. Augustinus ( lib. X. de Trinit. Gap. 
7. ) quam id , quod menti adest? aut quid tam menti adest , quam ipsa 
mens ? Quis autem perceptionem , ratiocinationem , conscientiam a materia 
dixerit proficisci ? Quantumvis enim illam moveas , dividas , configures , nil 
tale umquam producere poterit. Cogitatio itaque attributum materiae non est; 
atque idcirco aliam habere debet caussam, a qua fuerit producta, quae caus- 
sa proculdubio Deus est in sensu nostro . Videatur de hoc argumento Carte- 
sius , Purchotius , Genuensis , Buddeus ; sed in primis S. P. Augustinus ( Ep. 
CXVUI. ad Dioscor. ) ubi ex professo refellit Epicureos similia delirantes . 
Adversus tamen Spinosistas , et contra omnes generatim Matcrialistas egerunt 
innumeri , et praesertim Huetius , Vassorius , Ivonius , Jaquelotius , Witti- 
ehius , Buddeus , Monilia , Fabricius , Berti , Auctor Tract. principiorum 
Christianae Fidei , Genuensis , et quotquot de Dei existentia scripserunt . 

CAPUT If. 

Satisjit praecipuis Adversariorum objectionibus . 

Obj. 1. cum Scepticis . Nullum datur veritatis critcrium ; adeoque fas 
erit dubitare , an verum sit existerc Deum . Et sane . Veritatis criterium 
esse debet vel in auctoritate , sive divina , sive humana ; vel in sensu ; 
vel in demonstratione . In nullo autem horum reperitur . Non in auctorita- 
te divina . Quum enim haec Dei Verbo constare debeat , quis certo scire 
potest , an ulli umquam loquutus fuerit Deus ? Non in auctoritate humana, 
quoniam omnes homines errori sunt obnoxii . Neque vero in sensu , qui fa- 
cile decipi potest . Sed neque demum iu demonstratione , quoniam errores 
ratiocinatione , ut plurimum , confirmant Sapientes . 

Resp. totum argumentum falsum esse . I. Criterium enim veritatis inveni- 
tur in primis in auctoritate divina . Deum siquidem allocutum fuisse aliquan- 

do homines , in dubium verti nequit ; quum id ii fassi sint , quibuscum 
Deus locutus est , ut plures coaetanei oculati testes narraverunt . Reque eos, 
qui se Deum loquentcm audivisse testati sunt , timere possumus , voluisse 
hominibus imponere . Nam i. quod testabantur, innumeris confirmarunt pu- 
blice patratis miraculis , quae in patrocinium mendacii certo non fiunt . 
a. Plura fuderunt vaticinia , quae procedente tempore ita evenerunt , ut 
fuere praedicta . II. In auctoritate quoque humana suum habet veritas cri- 
terium . Consensus enim hominum vox naturae est , inquit Cicero ( Lib. 
de Nat. Deor. ) . Qua de re quidquid plures homines unanimi consensu te- 
stantur , falsum esse non potest . Imo ubi de re agitur , quae clare , ac di- 
stincte percipitur , nisi peculiaris dubitandi ratio adsit , de illius veritate 
ambigere velle perfatuum est . III. Veritatis criteriuni est etiam in sensu ; 
quoniam etsi nos decipere possit , augendo , vel minuendo externorum obje- 
ctorum imagines , nequit tameu circa eorum objectorum existeniiam in er- 
rorem nos inducere , dummodo quasdam habeat a Philosophis praerequisitas 
adversus Epicureos conditiones . Hinc S. P. Augustinus ( Lib. XIX. de Civ. 
Dei Cap. 1 8. ) Civitas , inquit , Dei talem ( Academicorum ) dubitatio- 
nem tanquam dementiam detestatur , habens de rebus , quas mente , at- 
que ratione comprehendit , etiamsi parvam ... tamen certissimam scientiam : 
creditque sensibus in rei cujusque evidentia , quibus per corpus animus 
utitur ; quoniam miserabilius fallitur , qui putat eis mmquam esse creden- 
dum . IV. Errores confirmantur quidem ratiocinatione , sed falsa , nec a 
certis , vel demonstratis principiis deducta . Quod si ratiocinatio sit ju- 
stae rationis inquisitio , ut eam Augustinus appellat , tunc veritatis characte- 
rem certissime continet . Legatur S. Pater ( Lib. de Quant. An. Cap. 27. ) 
Datur igitur multiplex veritatis criterium , ncc licet de omnibus proinde 
dubitare , multoque minus de Supremi Numinis existentia , quam utique co- 
gnoscere possumus auctoritate divina , ct humana ; sensuum corporeorum 
ministerio , res nempe sensibiles , tanquam caussae supremae alicujus effe- 
ctus , percipiendo ; et ratiocinatione , ex rebus scilicet creatis inferendo, da- 
ri primam rerum omnium originem . Ut auteifi quid illud sit , de quo fas 
est dubitare, scias, audi M. Augustinum ( Lib. XIX. de Civ. Dei Cap. 
18.) ita disserentem : De quibusdam rebus , quas neque sensu , neque 
ratione percepimus , neque nobis per Scripturam Canonicam claruerunt , 
nec per testes , quibus non credere absurdum est , in nostram notitiam 
pervenerunt , sine justa reprehensione dubitamus . 

Obj. 2. conL eamd. 1. Conci. I. Quum mens humana angustis sit cir- 
cumscripta limitibus , in uno facile decipi potest : qui decipi potest in uno , 
potest decipi in omnibus : unde de omnibus dubitandum est 5 proindeque 
et de Dei existentia . II. Nulla deinde methodus est , quae ad veritatem nos 
ducat assequendam . 

Resp. ad 1. Ex quo homo vi brevi , ac finita praeditus sit , non po- 
test unum ingens corpus movere . Ergo nullum poterit corpus movere . Ar- 
gumenti hujus illatio falsa est; adeoque et falsa Seepticorum illatio . Aliud 
est itaque videre , ait S. P. Augustinus ( Ep. CXVII. ad Paulinam ) , . aliud 

est totum videndo comprehendere . Ex quo mens humana angustis sit cir- 
cumscripta limitibus , sequitur quidem non omnia posse comprehendere , non 
vero in omnibus decipi posse . Innumera siquidem sunt , in quibus intel- 
lectus humanus est falli nescius . Quot veritates Physica continet ? Quot 
continent Mathematicae Disciplinae? Suas habet veritates Metaphysica , suas 
Ethica , Theologia etc. , quae in errorem neminem induci sinunt. Sed vi- 
deatur de hoc argumento Schookius ( Par. II. de Sccpt. Lib. 4< ) > tibi fuse 
demoustrat , singulas Disciplinas innumeras complecti veritates . 

Ad a. Si quis , mentis praejudiciis sepositis , analytica methodo primi- 
tus in dignoscendis objectis utatur , tum ratiocinando ad rerum usque prin- 
cipia deveniat , rerum naturalium facile agnoscet veritatem . Ex his vero 
nullo negocio poterit in Dei assurgere cognitionem juxta illud Apostoli ad 
Rom. Cap. i . v. 20 . Invisibilia Dei per ea , quae facta sunt , intelle- 
cta conspiciuntur . Quare optime Augustinus noster ( in Psal. LXX1II. ) 
Stulte , inquit , ex operibus corporeis agnosco viventem , ex operibus crea- 
turae non potero agnoscere Creatorem ? 

Obj. 3. adv. 2 . Conci, cum Atheis Dogmaticis . Ex nihilo nihil fit : 
ergo materia , quae nunc existi t , ex nihilo heri non potuit j proindeque ae- 
ternam habet , ac necessariam existentiam . 

Resp. falsum esse proloquium illud , si praeexstiterit Caussa , quae de- 
dit esse nihilo . Et quidem si axioma de caussa intelligatur materiali , ad- 
mitti utique potest . Ast falsum omnino est , si de Caussa accipiatur effi- 
ciente , quae virtutem habeat infinitam . Quid enim impedit , quin Caussa 
efficiens infinita aliquid ex nihilo faciat ? Porro Deus Caussa illa infinitae 
virtutis est , quae unico suae voluntatis actu omnia e nihilo eduxit . 

Obj. 4 cont. 3. Conci, cum Epicureis . Quum ex fortuito atomorum 
concursu mundus hic aspectabilis facile componi potuerit , quid opus est , 
Deum , qui mundum condidit , admittere ? Ab aeterno enim atomi extite- 
runt solidae , et extensae , simulque indivisibiles , quae iu vacuo natabant 
infinito , perpetuoque sibi indito velocissimo motu ciebantur. Cumque na- 
turali pollerent gravitate , non solum perpendiculari , et recta , sed incli- 
nata , ac curva quoque linea in vacuo illo infinito ad centrum descenden- 
tes Universi , invicem cohaeserunt , mundumque hunc compaginarunt as- 
pectabilem . 

Resp. Poetis quidem , sed non Philosophis portenta fingere quandoque 
permittitur . Quomodo enim demonstrat Epicurus , atomos extitisse ab aeter- 
no , deorsum semper descendere , et non rectam modo , sed et curvam de- 
scribere lineam ? Imo atomos , quae corpuscula sint extensa simul , et in- 
secabilia , soli Epicurei, inter tot Philosophorum sectas, somniarunt. Unde 
Lactantius ( Lib. III. Divin. Inst. Cap. 17 . ) Nemo, inquit, ista, praeter 
unum Leucippum somniavit : a quo Democritus eruditus , haereditatem 
stultitiae reliquit Epicuro . Et quamvis Epicureorum atomi in rerum na- 
tura darentur , nonne fatendum esset , a prima Caussa fuisse productas ? U- 
tique ; quoniam materia sufficientem existentiae rationem in se minime ha- 
bet , ut Cap. superiore demonstravimus . Quod si gratis etiam Epicureis da- 

revellemus , atomos eorum extiiissc ab aeterno, praeterquam quod ab aeterno 
produci a principe Caussa debuissent , ut dictum est , ab eadem suprema 
Caussa motum quoque debuissent mutuari ; quum quidquid movetur , ab ali- 
qua caussa moveri necesse sit , ut postea ostendemus . Ac denique , integro 
illorum admisso circa atomorum naturam , proprietates , durationetnque syste- 
mate , semper tamen verum esset , ex fortuito illarum concursu mundum 
hunc compaginari non potuisse, i. Quoniam si mundum rjficerc polest con- 
cursus atomorum , cur porticum , cur templum , cur domum , cur urbem 
non potest , quae sunt minus operosa , et multo quidem faciliora ? inquit 
Cicero ( Lib. II. de Nat. Deor. ). 2. Quoniam ad mundum efficiendum ato- 
mi propria gravitate ferri ad centrum Universi debuissent; quod aperte re- 
pugnat ; quum in spatio infinito partes non dentur , neque superiores , ne- 
que inferiores , ut idem Cicero ( Lib. I. de Finib. Cap. 6 . ) affirmat . 3 . 
Vel atoiui descendissent per lineam rectam perpendicularem , vel per lineam 
aliquanto inclinatam. Si primum, omnes atomi lineas affcctasscnt parallelas , 
quae nunquam ad superficiem constituendam uniri possunt, quantumcuinque 
protrahantur . Si alterum , quum hujusmodi atomi moveantur in spatio in- 
finito , ut volunt Epicurei , impossibile est , ut aliae in alias incidant , si- 
mulque ad corpus aliquod jungantur compaginandum: natant enim in va- 
cuo infinito . Optime ergo M. Augustinus ( Lib. III. contra Academ. Cap. 

10. ) de Epicuro inquit : Iste luxuriosus , cum atomos , quasi ancillulas 
suas , idest corpuscula , quae in tenebris laetus amplectitur , non tenere 
viam suam , sed in alienos limites passirn sponte declinare permittit , 
totum patrimonium etiam per jurgia dissipavit . 

Obj. 5 . cont. postr. Conci, cum Spinosistis. I. Hoc universum est pro- 
culdubio substantia . Non datur autem nisi unica tantum substantia , quia 
de natura substantiae est, ut existat ; quum definiatur ens perse subsistens. 
Quod vero per se subsistit , alia non eget substantia ad existeudum . Unde 
praeter hoc Universum alia non datur substantia , quae Deus dici possit . 

11. Ilinc homines , animalia , plantae etc. non aliud sunt , quam unius 
substantiae , nempe hujus Universi modificationes , seu attributa . III. Et 
re vera. Si in tota rerum Universitate plures derentur substantiae, una de- 
buisset ab alia produci. Una autem substantia nequit ab alia produci, quo- 
niam una non potest concipi per aliam . 

Iiesp. ad 1. Non alio sensu substantia dicitur ens per se subsistens , 
nisi ut intellignmus , substantiam non inhaerere subjecto , sicuti est acci- 
dens ,• non quod habeat in se , et ex intrinsecis suis sufficientem existen- 
tiac rationem , ut Spinosa contendit . Cumque plures sint in Universo res , 
quae subjecto , cui inhaereant , non indigent ad existendum , ut plantae , 
animalia , homines , quae inter se etiam specie differre , nemo aou videt , se- 
quitur inde , non unam dumtaxat dari in rerum Universitate substantiam . 

Ad 2. Si aliquid argumentum concluderet , sequeretur , homines , ani- 
malia , plantas , aliaque hujusmodi vilissima , Dei esse attributa ; quum De- 
us , et Universum, juxta Spinosam , unum idemque sint: quod tameu ideae 
repugnat , quam omnes de Deo semper habuerunt . Deinde res , quae diver- 

sa habent attributa , necessc est , ut sint diversae substantiae . Quis enhn 
dixerit , Lapidem , Canem , Bovem , quae tam diversas habent modificatio- 
nes , unam , eamdemque esse substantiam , nec nisi per accidens , et secun- 
dum modalitatem , ut Spinosa inquit , ad invicem differre ? Imo dantur in 
hoc Universo modificationes , ut calor , et frigus , humiditas , siccitas etc. 
quae sibi invicem contrariae sunt . Nemo tamen dixerit , in uno , eodemqne 
subjecto ejusmodi modificationes simul , et semel posse subsistere ; secus 
aqua v. g. et ignis inter se neuliquam differrent . Quid , quod plures plan- 
tae , plura animantia , pluresque homines , quamvis in genere , ac in specie 
conveniant , nihilominus plures sunt individuae substantiae , non plura uni- 
us , ejusdemque substantiae duo attributa? Dicamus ergo , si verum sit Spi- 
nosae systema , hominem ab alio homine percussum , non ab alia substan- 
tia , sed ab attributo suae ejusdem substantiae fuisse percussum . 

Ad 3 . Quid impedit , quin concipiamus , substantiam infinite perfe- 
ctam , aliam posse , et quidem c nihilo , producere finitam , et imperfectam 
substantiam ? Id fieri potuisse , ac revera factum esse non dubitamus ; quo 
factum sit modo , id porro nos ignorare ingenue profiteri non erubescimus . 
Falsum praeterea est , unam substantiam concipi non posse per aliam ; co- 
gnitio siquidem Caussae ad effectus cognitionem suapte natura conducit ; 
et vicissim per effectus ad cognitionem causae facile ascendimus . Atque haec 
pauca pro Instituti nostri ratione ad refellendam omnium Atheorum stulti- 
tiam sulliciant . Quite si non sufficiant , quid faciam talibus ? Ostendam 
quod non vident ? non possum ; non enim propter illos Deus visibilis de- 
bet fieri , scribit S. P. Augustinus ( in Psal. LXX.III. ) . 

CAPUT ni. 

Ubi directe demonstratur , D. O. M. existere . 

Jam hic Dei nomine Universi caussam creatricem , atque gubernatricem 
intelligi volumus ; sive Deum appellamus Mentem aeternam , incorpoream, 
omnisciam , omnipotentem , brevi dicam , infinite perfectam , quae scilicet 
omnes habeat possibiles perfectiones . Quare Deum ita breviter describit 
S. P. Augustinus ( Lib. i. Confes. Cap. 6. ) Tu Domine , qui et sernper 
vivis , et nihil moritur in te , quoniam ante primordia saeculorum , et ante 
omne , quod vel ante dici potest , tu es , et Deus es , Dominusque omnium, 
quae creasti : et apud te rerum omnium instabilium stant caussae ; et re- 
rum omnium mutabilium immutabiles manent origines ; et omnium irra- 
tionabilium , et temporalium sempiternae vivunt rationes . Nec unus est , 
qui hanc de Deo , si non explicite , implicite saltem , non habeat notionem : 
Omnes enim certatim pro excellentia Dei dimicant , nec quisquam inve- 
niri potest , qui hoc Deum non credat esse , quo melius aliquid est . Ita- 
que hoc omnes Deum esse consentiunt , quod ceteris rebus anteponunt , ait 
8. Doctor (Lib. I. de Doctr. Christ. Cap. 7. ) . Hunc itaque Deum revera 
existere , adversus Atheos , invictissimis a ratione ductis argumentis , de- 

monstrant Philosophi , atque Theologi . Quae cum multa sint , et ex variis 
petita principiis , ad quatuor classes vulgo reduci solent : alia nempe sunt 
Argumenta melaphysica ; alia physica ; alia moralia ; et postremum denique 
historica . Et quoniam si persequi singula accurate vellemus , Tractationis 
hujus moles in immensum excresceret , nonnulla dumtaxat , eaque , ut no- 
bis videtur , potiora ex multis seligemus . Sit itaque 

PRIMUM ARGUMENTUM . 

Existit caussa aliqua extra hoc Universum necessaria , et incommuta- 
bilis : Caussa necessaria , et incommutabilis est Deus O. M. Ergo existit Deus 
O. M. Major propositio constat . Cuncta , quae in hoc Universo cernuntur , 
sunt contingentia , hoc est , possunt esse , et non esse ; videmus enim cor- 
pora quaevis , plantas , frutices , lapides , animalia , homines generari , et cor- 
rumpi , nasci , et interire . Quae autem contingentia sunt , aliqua indigent 
ad exislendum caussa , quae contingens non sit , sed necessaria , et immu- 
tabilis ; quoniam quum quae contingentia sunt , natura sua possint esse , et 
non esse , licet actu existant , possunt tamen non existere $ adeoque non 
semper extiterunt ; unde fieri potest suppositio , nihil prorsus aliquando hu- 
jus Universitatis extilisse . Quapropter si cum Atheis supponamus , nullum 
dari Ens necessarium , a quo existenliant res contingentes acceperint , jam 
sequeretur hoc Universum modo non existere . A quo enim potuisset exi- 
stemiam accipere ? Non a caussa aliqua necessaria , quae huic extranea sit 
Universo , quoniam ejusmodi Caussa , ut Athei supponunt , extrinseca , et 
necessaria non datur . Non a semetipso , quoniam , quum sit contingens , 
olim non extabat , eratque nihil . Quod autem non extat , cptod est nihil 
nequit sibi ipsi dare existentiam , tum quia ex nihilo nihil fit , nisi extrin- 
seca , et summa caussa accedat . Ergo vel dicendum est , hoc Universum 
nunc non existere , vel Ens necessarium , et incommutabile admittendum , 
a quo hoc idem aspectabile Universum existentiam acceperit . 

Sed ad argumenti vim eludendam respondent Athei i. cuncta , quae in 
hoc Universo cernuntur , esse contingentia quidem , sed distributive , non 
autem collective accepta ; neque enim a distributivo ad collectivum conse- 
cutio valet ; ut si quis diceret : singulae aquae guttae exiguae sunt ; ergo parva 
est tota maris collectio , pessime argumentaretur . 2. Caussa necessaria , quae 
rebus hujus Universitatis contingentibus existentiam tribuit , est vel ipsa ma- 
teria , vel atomi , vel hoc ipsum Universum , quatenus est natura naturans . 

Sed ita respondendo decipiuntur turpissime . Res siquidem hujus Uni- 
versi , non modo distributive , sed et collective consideratae sunt contin- 
gentes . Imo ex quo contingentes sint distributive , ut Athei fatentur , sua 
sponte consequitur , contingentes esse etiam secundum earum collectionem ; 
eadem quippe est rerum natura , sive seorsim , sive simul considerentur . 
Et quemadmodum si quis diceret : singuli Lapides sunt corpus ; singuli ho- 
mines sunt rationales ; ergo omnes Lapides sunt corpus ; omnes homines sunt 
rationales , optime argumentaretur ; ita optime etiam argumentatur , qui ait : 

singulae res Universi sunt contingentes ; ergo omnes res Universi sunt con- 
tingentes . Aliquando sane a distributivo ad collectivum non recte argu- 
mentamur . Sed evenit id dumtaxat in attributis accidentalibus , quae ad 
continuam , vel discretam pertinent quantitatem ; ut in exemplo superius al- 
lato patet , non in proprietatibus essentialibus , qualis est in rebus hujus 
Universitatis contingentia . 

Quod ad alteram spectat exceptionem , contrita remanet ex iis , quae 
Conci. 2 . 3. et 4- disputavimus . Quibus et hoc addi potest . Ens illud , a 
quo suam habuere cetera entia existentiam , ita necessarium esse debet , ut 
in se non modo propriae , sed omnium omnino rerum existentiae sufficien- 
tem contineat rationem : quod quidem vel de materia , vel de atomis , vel 
de hoc Universo in abstracto considerato verificari non potest . Ens denique 
necessarium , quod rerum omnium contingentium caussa est incommutabi- 
lis , debet esse in se infinite perfectum ; primo , quoniam quum necessitate 
suae naturae existat , a quonam illius limitari , ac finiri potest perfectio ? 
Non a seipso , quoniam nemo perfectionis limites sibi ipsi praescribit . Non 
ab alio ; quum quidquid extra Ens illud est , debeat esse condngens , ab 
eoque productum , proindeque illo inferius . Praeterea , infinitae esse debent 
illius quoque proprietates ; hae siquidem sunt Entis modi : adeoque ubi Ens 
est infinite perfectum in sua essentia , infinite perlectum quoque esse debet 
in suis proprietatibus . Quis autem dixerit , Universum hoc vel in essentia, 
vel in proprietatibus esse infinite perfectum ? Non habet profecto perfectio- 
nem infinitam in essentia , propterca quod humana mens aliam perfectiorem 
excogitare potest essentiam : non in proprietatibus , quum materiae , atomo- 
rum , ac Universi proprietates sint motus , quies , inertia , figura etc. qui- 
bus perfectiora sane sunt Sapientia , Justitia , Omnipotentia etc. Remanet ita- 
que , ut ingenue fateamur. Ens illud necessarium, quod rebus hujus Uni- 
versitatis contingentibus dedit existentiam , nil aliud esse , nisi Deum O. M. 

SECUNDUM ARGUMENTUM 
Ex motu Caussarum Secundarum . 

Existit caussa aliqua prima , in se quidem immobilis , sed ceteras mo- 
vens caussas secundas : Caussa , quae in se immobilis est , et ceteras movet 
caussas secundas : est Deus O. M. Ergo existit Deus O. M. Major propositio 
probatur . Dari in hujus Universi caussis secundis motum ad substantiam , 
ad locum , ad quantitatem , res per se manifestissima est . Nulla caussa se- 
cunda moveri potest , nisi a prima ad motum excitetur , juxta vulgare pro- 
loquium : quidquid movetur ab alio movetur ; adeoque existit caussa ali- 
qua prima., quae in se immobilis est , sed ceteras movet caussas secundas . 
Haec autem prima Caussa ceteras movens , nulla alia est , nisi Deus O. M. 
i . quoniam caussa , quae in se immobilis est , ad perfectionem aliquam vel 
acquirendam , vel amittendam moveri non potest ; alioquin , non esset im- 
mobilis : proindeque omnes habet possibiles perfectiones $ quae caussa non- 

nisi Deus O. M. est . 2. quoniam Caussa , quae ceteras movet caussas se- 
cundas , eas ad substantiam movere debet , ad locum , ad qualitatem ; quod 
idem est , ac virtutem habere creatricem ; atque adeo Deus O. M. est . 

Respondent Athei 1. falsum esse vulgatum illud axioma: Quidtjuid 
movetur ab alio movetur . Voluntas enim , in omnium Theologorum sen- 
tentia , ad malum , in sententia autem Molinistarum , etiam ad bonum a 
seipsa movetur . Necesse itaque non est ad primam moventem caussam re- 
currere , ut explicetur motus . Quod si ejusmodi primam velis admittere 
caussam , ea erit materia , quae motu suaptc natura gaudet , vel nisu sal- 
tem ad motum . 3. Etiamsi vulgata illa sententia : Quidquid, movetur ajb 
alio movetur , vera esset , numquid necesse proinde foret , primum Moto- 
rem immobilem admittere ? Minime . Dari enim potest caussarum moven- 
tium series in infinitum . Puta , Alexandrum Philippus genuit , Philippum 
Aminta , huuc alius usque in infinitum ; ita ut nullus umquam primus ho- 
minum fuerit parens . 3 . Praesens corporum status repeti etiam debet a mu- 
tua inter se corumdem corporum actione ; sicque evanescit D. O. M. 

Sed futilia prorsus haec sunt . Atque ad 1. Si res aliqua seipsam mo- 
vere posset , sequeretur , rem eamdem moveri simul , et non moveri : mo- 
veri , quoniam natura sua gauderet motu j non moveri , quia potest mo- 
tum , quem non habere supponitur , recipere . 2. Voluntas humana seipsam 
ad actus liberos movet , motu non sibi proprio , sed a Deo pi iino Motor* 
accepto . Si actus liberi mali sint , a Deo movetur motu a Deo per natu- 
ram accepto ; si vero boni , movetur a Deo , in sententia nostra , per gra- 
tiam praedeterminantem ; in sententia Molinistarum , per gratiam indifleren- 
tem . 3 . Materiam autem , sive Atomos motu suapte natura non gaudere , 
fuse demonstravimus capite superiore : quibus addi potest , quod si Atomis, 
vel Materiae partibus motus necessario inesset , nullum daretur corpus so- 
lidum . Solida enim , in Adversariorum sententia , per quosdam uncos , et 
ancillulas sibi invicem complicantes componuntur . Ast materiae partes , vel 
atomi si indesinenter agitantur , quomodo in uncos , vel ancillulas confori 
mari possunt ? 4 - Quod denique impudentissimus Atheus Tolandus addit , 
materiam videlicet pollere natura sua nisu ad motum , id demonstratione , 
non simplici sua indiget assertione ; quum nos e contra certo sciamus , ma- 
teriam ex se tum ad motum , tum ad quietem esse inertem . Videatur Sa 1 
muel Clarkius in Demon. Exist. Dei ad Prop. IU. 

Ad 3. Decipiat oportet , qui progressum in infinitum in caussis secun- 
dis admittit . Nam 1. duplici modo progressus in infinitum concipi in caus- 
sis efficientibus potest , nempe , vel a caussis universalibus , et remotis ad 
proximas , particnlarcsquc caussas descendendo ; vel econtra ab inferioribus 
caussis ascendendo ad superiores . Si priori modo concipiatur , non datur 
certe progressus in infinitum : in caussa videlicet illa proxima sistemus , quae 
producit effectum . Sed neque admitti potest posteriori sensu acceptus ; caus- 
sa siquidem , quae ab effectu infinite distat , nequit effectum illum attin- 
gere ; proindeque caussa illius esse non poterit . Nam etiamsi supponamus , 
caussam illam per infinitas alias subofdinauuj operaji j sewper tamen 

in infinitum ab effectu in particulari distabit . a. Effectus hic in particu- 
lari , v. g. Alexander , determinatum Esse a semetipso non habet , sed a 
sua Caussa pendet , nempe , a Philippo . Philippus item eatenus Alexandro 
existentiam praebuit , quatenus et ipse determinate existebat . Sed quum in 
se sufficientem existentiae rationem non haberet , mutuare illam debuit ab 
Aminla , hic ab alio , et ita in infinitum . Ast id a parte rei repugnat . 
Sicut enim Alexander , Philippus , Aminta sufficientem in se existentiae ra- 
tionem non habebant ; ita alii , et alii , qui hos in infinitum praecesserunt . 
Sicquc integra series , quamvis infinita esset , Caussarum , sufficientem exi- 
stentiae rationem in se non habet . Quomodo ergo determinatis individuis 
existentiam conferre possunt ? Id quidem perinde esset , ac si quis crede- 
-ret , in infinita pauperum serie , quorum singuli nihil prorsus haberent , re- 
periri posse , unde alter ab altero sustentaretur . Sistendum est itaque in 
aliqua principe Caussa , in se quidem immobili , sed quae ceteras ad pro- 
ducendos determinatos effectus promoveat . 

Ad 3. eadem recurrit difficultas . Nam , ut singula corpora agant , actio- 
nem unum ab alio , tamquam a caussa , recipere debet . Ast uullum cor- 
pus , nec proinde corporum agentium series , sufficientem in se habet actio- 
nis rationem ; adeoque ad Caussam aliquam extra materiae congeriem con- 
fugiendum est , quae singulis corporibus actionem largiatur ; caque Caussa 
Deus erit . 

TERTIUM ARGUMENTUM 


Ex Universi hujus compagine . 


Ea est hujus Universi structura , ut non nisi a supremo quodam sa- 
pientissimo , ac omnipotentissimo Artifice potuerit compaginari . Atqui su- 
premus , sapientissimus , ac omnipotentissimus Artifex est Deus O. M. Mi- 
nor demonstratione non indiget; probatur ergo major propositio . Opus ali- 
quod ab Auctore maxima sapientia , ratione , ac potestate praedito fuisse 
productum , ex tribus praecipue dignoscitur caractcribua . i . Si effectus ma- 
gnitudo , et extensio , potentiae , ac virtuti auctoris sui respondeat . a. Si 
rerum opere contentarum varietas , ac multiplicitas , non modo confusio- 
nem non pariant , sed ordinem potius retineant , et concinnitatem . 3. Si 
unaquaeque constructa res utilis sit , finemque illum attingat , ob quem con- 
dita fuit . Porro tres hi caracteres in hujus Universi structura mire relucent ; 
quod patet , per singulos recensitos caracteres excurrendo . I. Tanta est hujus 
Universi vastitas , et amplitudo , ut Renatus Cartesius non dubitaverit , eam 
respectu nostri appellare infinitam . Et sane quis umquain immensum illud 
spatium percipere potest , quod inter globum nostrum terraqueum , et Solis , 
Lunae , aliorumque Planetarum regionem intercedit ? Quaelibet Stella adeo 
ingentem occupat locum , ut juxta recentiores Philosophos , quaelibet ex 
iis , quae fixae dicuntur , sit veluli Mundus , et Sol cura sua sphera , circa 
quam Planetae volvantur . Sol ea magnitudine praestat , ut cunctis in no- 
stro Orbe constitutis hominibus } brutis , plantis , mineralibus adesse, ac pro- 

desse facile possit . Idem dicas dc Luna , quae dum Sol abit , se omnibus 
conspicuam tam commode praebet . Hujus nostri Orbis miram extensionem 
demonstrant Maria , Flumina , Montes , Valles , et cetera , quae oculis quo- 
tidie cernuntur . Anne tam augusta corporum vastitas , tam ingens rerum am- 
plitudo non clamat , se Auctorem agnoscere infinita majestate , summa- 
que potentia exornatum ? II. Rerum numero , et varietate admirabilium , 
quae in hoc Universo conspiciuntur , concinnitas , ipsam quoque exhibet no- 
bis sapientissimi , ac omnipotentissiini Artificis existentiam . Quis enim coe- 
lestia corpora non miretur , quae licet mole tam magna sint , ut Sol multis 
vicibus terram nostram magnitudine superet , nihilominus tali sunt ordine 
disposita , et ita a se distant , ut unum alteri impedimento esse non possit ? 
Eam perpetuo retinent ab Orbe nostro distantiam , quae continuis influxibus 
nobis prodesse quidem , obesse autem minime valeant . Quamvis singula per- 
nicissimo motu agitentur , praescriptam tamen propriis motibus lineam adeo 
constanter affectant , ut ne latum quidem unguem ab illa recedant . Singu- 
la peculiari sibi , proprioque motu , tum circa suum axem , tum circa cor- 
pora alia revolvuntur ; nec alterum tamen impingit in alterum , aut alte- 
rum alterius motum retardat . Hinc recte Cicero ( Lib. II. de Nat. Deor. ) 
Quis enim , inquit , tam certos Coeli motus , tam gratos Astrorum ordi- 
nes , tamque omnia inter se connexa , et apta viderit , neget , in his ul- 
lam inessc rationem , coque casu Jieri dicat , quae quanto consilio geran- 
tur, nullo consilio assequi possumus ? Et melius Rex Propheta ( Psal. XVIII. ) 
Coeli enarrant gloriam Dei ; et opera manuum ejus annuntiat Firma- 
mentum . Et haec quidem pauca de Ordine Corporum Coelestium . Quid 
vero de Terrae hujus , quam incolimus , ordine , et concinnitate dicemus ? 
Ea est veluti fundamentum , et basis mirabilium operum , quae a Supremi 
Numinis providentia ad gloriam suam manifestandam erecta sunt . Illius su- 
perficies nonne jucundissimum exhibet oculis nostris spectaculum , dum hinc 
planitiem conspicimus , inde colles , ibi montes , ad montium radices valles, 
modo nemora intuemur , modo flumina , nunc rupes , nunc vastas paludes ? 
Vere florescentes rosas , ac virentia prata ; aestate segetes ; autumno vites 
vinum fundentes , praescripto quotannis ordine suspicimus , admiramur . O- 
mitto auri , argenti , cupri , stamni , aliorumque mineralium intra telluris 
viscera reconditas venas , infinitamque vim marmoris . Mirabilissimum quo- 
que ordinem omitto , quem tot , tantaeque brutorum , quadrupedum , repti- 
lium , natantium , volatilium species ad se invicem constantissime retinent j 
dum haec aquas , illa montes , ista aerem , complura sylvas , nonnulla una 
cum hominibus urbes inhabitant . Omitto pulchritudinem Maris , multitudi- 
nem , ac vastitatem Insularum , Amoenitatem Orarum , ac Littorum : illud- 
que animadverto dumtaxat , liacc omnia tam arcto foedere inter se devin- 
cta esse , ut alia aliis nata esse videantur . Quapropter nonnisi stultus sit 
oportet , qui hujus Universi armoniam ex fortuito particularum concursu tam 
pulchre dispositam fuisse existimaverit . Merito igitur S. P. Augustinus ( Lib. 
XI. dc Civ. Dei cap. 4- ) inquit: Mundus ipse ordinatissima sua mu- 
tabilitate , et mobilitate , et visibilium omnium pulcherrima specie , quo- 

dammodo tacitus , et factum se esse , et nonnisi a Deo incffabiliter , at- 
que invisibiliter magno , et ineffabiliter , atque invisibiliter pulchro , fieri 
se potuisse proclamat . III. Tandem nulla in hoc Universo res est , quae 
maximae non sit utilitatis , quaeque praescriptum sibi non attingat finem . 
Intueamur vel unico obtutu oculi Solem . Quid amabo absque Sole Terra 
nostra esset ? Nec homines , nec ullius speciei animantia ; non segetes ho- 
mini , non pascua pecoribus , non plantae , non fructus , aut mineralia , vel 
lapides gignerentur : sterilissima foret natura , nulla penitus ars . Dies enim , 
et nox ab illius ortu , et occasu repetitur , grataeque fiunt laboris , et quie- 
tis vices ; et frigus , et calor frugibus , corporibusque opportuna , sibi suc- 
cedunt . Is necessarias lucis , ac tenebrarum parit vicissitudines , is tempe- 
statum affert varietates . Nec minoris utilitaus est Luna , quae in partes ae- 
quales tempora dividit , noctium expellit fastidia , hominum itinera dirigit , 
maris aestum producit , illiusquc aquas ne corrumpantur exagitat . Plurimas 
habent et alia Sydera utilitates , quae ob nimiam eorum distantiam nobis 
notae non sunt . Ut in Elementorum consideratione paulisper immoremur 
quid, si deficeret Ignis? Nonne aut misere viverent homines , aut interi- 
rent ? Igne metalla liquescunt ad artium conficienda instrumenta ; igne fo- 
vetur ars medica ad corporum servandam incolumitatem ; igne mensa para- 
tur , et frigoris rigores fugantur , et tenebrae . Aqua ad usum quid com- 
modius , quid aptius ? Plantae , Arbores , Prata , Flores aqua servantur , et 
crescunt; Bruta, Hominesque sitim extinguunt ; et plura natantia aquam, 
tamquam propriam domum , inhabitant . Ad Aerem nunc accedamus . Utilis- 
simum esse omnium hominum usibus , vel ex eo patet dumtaxat , quod 
Corporum coelestium lucem , et vim ad Terras transmittit ; ad oculos 
colores ; sonos ad aures ; ad nares advehit odores , nubes calore Solis sur- 
sum advectas sustinet , easdemque in salutiferum imbrem solutas , guttatim 
ad Terrae foecunditatein remittit . At vero quanta est utilitas Terrae ? Haec 
nedum in sua superficie homines , ac cuncta animalia sustinet , sed intra 
materna viscera , quantum satis est , semen excipiens , illud fideliter servat, 
amicissime nutrit , et explicat paulatim , donec solis revertente calore , ma- 
turos fructus in hominum , ac animantium sinum effundit . Quod si haec 
omnia seorsim accepta tantum in se utilitatis habent , ac sibi praescriptum 
finem tam ordinate assequuntur, quid porro si juncta simul, quasi concen- 
tum , ac armoniam constituentia , attente considerentur ? Illud meminisse 
tantum sufficiat , quod ex elementorum dissona , ut ita dicam , concordia 
fit , ut dum res quaeque senescunt , ac corrumpuntur , aliae , et aliae ge- 
nerantur semper , et adolescunt . An vero caeca dirigente fortuna , tanto 
ordine , tantaque constantia , ad sibi propositum finem res cunctae perve- 
niunt ? An haec , ut fierent , et conserventur , superna non indigent Men- 
te , sive eorum inspiciatur vastitas , ac magnitudo ; sive ordo , et concin- 
nitas ; sive maxima illorum utilitas ? Conticescant itaque impiissimi homi- 
nes , atque ex hujus Universi structura Deum O. M. supremum Opificem 
tandem agnoscant . 

Sed inquit Lucretius , inutilia multa esse in hoc Universo . i . Quum 

ambae Globi noslri extremitates intolerabili frigore , dimidiaque feres Ter- 
rae pars fervidissimo ardore absumantur , nequit major mundi pars ab 
hominibus habitari . a. Maxima illa telluris pars , quain occupat mare , et 
ipsa inutilis est ; poterant siquidem illam incolere homines . 3. Cuinam 
bono Sylvae , Rupes , Paludes ? Ex hujus ergo Universi rerum utilitate de- 
duci nequit Supremi Entis existentia . 

Haec autem futilia sunt . Atque ad i. Plerasque Terrae plagas , quas 
habitatoribus carere putabant Antiqui , nunc experientia constat , innume- 
ris refertas esse hominibus . Ideo autem duo Globi nostri poli tam longe 
distant a sole , ut commode fiant temporum , dierumque vicissitudines . Et 
nihilominus ibi quoque habitatores sunt , quibus reflexio lucis per Lunam 
commode favet . Ad 2 . Tot intereunt , quot generantur homines . Sufficit 
ergo hominum numero ea Terrae pars , quae Continens appellatur . Maris 
autem expansio maximam habet utilitatem : nam , ut cetera omittam , ex 
aquis illius non solum rores , et pluviae , sed et fontes , et flumina quae- 
que formantur ; sive fontium originem a pluviis repetere velis , sive cum 
Cartesio arbitreris , Fontes esse ejusdem Maris aquas, quae in subterraneis 
Cavernis a naturali Terrae calore solutae , ac per subtilissimos Terrae tu- 
berculos filtratae , foras erumpunt . Ad 3. Sylvae suppeditant , ne singula 
persequar , pecoribus pascua , hominibus ligna ad comburendum , et fabri- 
eandum . Dant rupes mineralia , marmorisque venas . Et pisces , et aeris 
quandoque temperiem nobis praebent Paludes . Sed quis singularium natu- 
rae partium utilitates exponere valeat? 

QUARTUM ARGUMENTUM 
Ex Corpore , et Anima hominis . 

Sive Corpus , sive Animam hominis attente consideres , amens es , nisi 
Deum O. M. hominis Conditorem agnoscas . Ergo existit Deus O. M. Prob. 
ant. quoad Corpus; cujus moles, sive exterius, sive interius spectetur, 
apertissime clamat , se non fortuito , non ab Atomorum concursu , non a 
caeca , sensuque carente Natura , sed a ratione praedito , sapientissimo , ac 
omnipotentissimo Artifice fuisse constructam . Ut autem Lectoris mentem ad 
humani corporis considerationem alliciam , non abs re futurum puto , si ib 
lud describam verbis Ciceronis . Et I, loquar de externa corporis forma , 
quae a Tullio ( Lib. II. de Nat. Deor. cap. 56. ) ita eleganter delineatur : 
Hominis oculi , tamquam speculatores , ollissimum locum occupant , ex 
quo plurima conspicientes , fungantur suo munere . Et aures , quum sonum 
percipere debeant , qui natura in sublime fertur , recte in altis corporis 
partibus collocatae sunt . Itemque nares , et quod omnis odor ad supera 
fertur , recte sursum sunt . Jam gustatus , qui sentire eorum , quibus ve- 
scimur , genera deberet , habitat in ea parte oris , qua esculentis , et 
poculenlis iter natura patefecit . Tactus autem toto corpore aequabiliter fu- 
sus est , ut omnes ictus , omnesque nimios et frigoris , et caloris appulsus 

sentire possimus . Atque , ut in aedificiis Architecti avertunt ab oculis , 
naribusque dominorum ea , quae profluentia necessario tetri essent aliquid 
habitura , sic natura res similes amandavit a sensibus . Quis autem pu- 
taverit , haec tam rationabiliter , tam sapienter constructa , Auctorem non 
habere infinita ratione , ac sapientia exornatum ? Nam , ut de ceteris corpo- 
ris partibus sileam , quis oculum homini , nisi Deus O. M. potuisset effin- 
gere ? Primum siquidem oculos , ut cum Cicerone loco nuper citato adhuc 
loquar , membranis tenuissimis vestivit , et sepsit : quas primum perlucidas 
fecit , ut per eas cerni posset , firmas autem , ut continerentur . Sed lu- 
bricos oculos fecit , et mobiles , ut et declinarent , si quid noceret , et 
aspectum , quo vellent , facile converterent . Aciesque ipsa , qua cernimus , 
quae popula vocatur , ita parva est , ut ea , quae nocere possint , facile 
vitet : palpebraeque , quae sunt tegumenta oculorum , mollissimae tactu , 
ne laederent aciem , aptissime factae et ad claudendas populas , ne quid 
incideret , et ad aperiendas : idque providit , ut identidem fieri posset 
cum maxima celeritate . Munitaeque sunt palpebrae tamquam vallo pilo- 
rum , quibus et apertis oculis , si quid incideret , repelleretur , et somno con * 
niventibus , quum oculis ad cernendum non egeremus , ut qui tamquam 
involuti quiescerent . Latent praeterea utiliter , et excelsis undique partibus 
sepiunlur . Primum enim superiora superciliis obducta sudorem a capi- 
te , et a fronte defluentem repellunt . Genae deinde ab inferiore parte 
tutantur subjectae , leviterque eminentes . Nasusque ita locatus est , ut 
quasi murus oculis interjectus esse videatur . Quodnam vero est hominis 
oculorum officium ? In his artibus , quarum judicium est oculorum , in pi- 
ctis , Getis , caelatisque formis , in corporum etiam motione , atque gestis 
multa cernunt subtilissime . Colorum quoque , et Ggurarum tum venustatem , 
tum ordinem , et , ut ita dicam , decentiam oculi judicant , atque etiam 
alia majora . Nam et virtutes , et vitia cognoscunt , iratum , propitium , lae- 
tantem , dolentem , fortem , ignarum , audacem , Umidumque cognoscunt . 
Unde optime S. P. Augustinus ( Lib. II. de lib. arb. cap. ao. ) inquit : 
Omnem rem , ubi mensuram , et numerum , et ordinem videris , Deo ar- 
tifici tribuere ne cuncteris . 

II. Nec minorem vim ad Dei existentiam demonstrandam habet huma- 
Di corporis internae texturae consideratio . Sic autem a Tullio describitur 
( Lib. II. de Natura Deor. cap. 55. ) Quum tribus rebus animantium vi- 
ta teneatur , cibo , potione , spiritu , ad haec omnia percipienda os est 
aptissimum , quod adjunctis naribus spiritus augetur . Dentibus autem in 
ore constructis manditur , atque ab his extenuatur , et molitur cibus . Eo- 
rum adversi acuti morsu dividunt escas , intimi autem conficiunt , qui 
Genuini vocantur : quae confectio etiam a lingua adjuvari videtur . Lin- 
guam autem ad radices ejus haerens stomachus excipit , quo primum 
Hiabuntur ea , quae accepta sunt . Oris utraque ex parte tonsillas attin- 
gens , palato extremo , atque intimo terminatur . Atque is agitatione , 
et motibus linguae quum depulsian , et quasi detrusum cibum accepit , de- 
pellit . Ipsius autem partes , eae , quae sunt infra id , quod devoratur , 
Vol. II. Marcellius Theol. 4 

dilatantur , quae autem supra , contrahuntur . Sed quum aspera Arteria • 
( sic enim a Medicis appellatur ) ostium habeat adjunctum linguae radi- 
cibus , paullo supra quam ad linguam stomachus annectitur , eaque ad 
pulmones usque pertingat , ex cipiatque animam eam , quae ducta sit 
spiritu , eamdemque a pulmonibus respiret , et reddat , tegitur quodam 
quasi operculo ; quod ob eam caussam datum est , ne si quid in eam 
forte cibi incidisset , spiritus impediretur . Sed quum alvi natura subjecta 
Stomacho , cibi , et potionis sit receptaculum , pulmones autem , et cor 
extrinsecus spiritum ducant , in alvo multa sunt mirabiliter effecta , quae 
constant fere e nervis . Est autem multiplex , et tortuosa , arcetque , et 
continet , sive illud aridum est , sive humidum , quod recipit , ut id mu- 
tari , et concoqui possit , eaque tum restringitur , tum relaxatur , atque 
omne , quod accipit , cogit , et confundit , ut facile et calore , quem mul- 
tum habet exterendo cibo , et praeterea spiritu omnia coeta , atque con- 
fecta in reliquum corpus dividantur . In pulmonibus autem inest raritas 
quaedam , et assimilis spongiis mollitudo ad hauriendum spiritum aptis- 
sima . Ex intestinis autem , et alvo secretus a reliquo cibo succus is , 
quo alimur , permanat ad jecur per quasdam a medio intestino usque ad 
portas jecoris ductas , et directas vias . Atque inde aliae pertinentes sunt , 
per quas cadit cibus a jecore delapsus . Ibi a crassioribus secretus par- 
tibus , in eam venam , quae Cava dicitur , confunditur , perque eam ad 
cor confectus jam , coactusque delabilur . A corde autem in totum cor- 
pus distribuitur per venas admodum multas . Quemadmodum autem re- 
liquiae cibi depellantur , tum astringentibus se intestinis , tum relaxan- 
tibus , haud sane difficile dictu est ; sed tamen praetereundum est , ne 
quid habeat injucunditatis oratio . Hactenus Cicero . Porro quis umquam 
vel suspicari potest , tam admirabile corporis artificium a Mente summa 
scientia , et arte praedita , non fuisse confectum ? 

III. Sed jam ad Animam hominis sermonem convertamus . Et primo 
inspiciamus Intellectum . Is quaecumque in immensa Coeli , Terrae , Maris- 
que extensione clauduntur , in se continet . Singula externa objecta , quae- 
vis historica facta , Nationum vicissitudines , moresque Populorum , et hu- 
jus generis alia ad intellectum , tamquam lineae ad centrum , tandem per- 
veniunt . Ex quibus collatis inter se , et comparatis , novae exsurgunt ideae, 
quas adeo clare , distincteque retinemus , ut ex iis denuo collatis , simul- 
que junctis , aliae , atque aliae abstractiores ideae ab intellectu cfTorman- 
tur . Hinc praeclara , divinaque loquendi vis ducit originem , quae pri- 
mum efficit , ut ea , quae ignoramus , discere , et ea , quae scimus , alios 
docere valeamus . Innumeras alias Intellectus nostri proprietates , ne longior 
sim , praetereo . Jamvero omnia haec fieri in capite , Athei fatentur . Itaque 
Cranium , ac Meninges , hoc est , membranae cerebrum circumquaque con- 
tegentes , dividantur . Illico sese offert oculis materia quaedam mollis ma- 
jorem Cranii occupans cavitatem , quae materia cerebrum dicitur . Isthaec 
dividatur in partes , moveatur , diversimode collocetur : numquid vel minima 
ex admirabilibus Intellectus operationibus resultabit ? Aliud itaque Intelle- 

ctus noster principium habet , aliam caussam a materia diversam , quae cer- 
te , nisi substantia a materia distincta esse nequit ; eaque substantia a Deo 
O. M. produci debuit . Sed de his vide quae diximus Cap. I. Conci. 5. 

IV. Altera Animae nostrae facultas est Voluntas , cujus praestantiam 
quis valeat sermone comprehendere ? Ea libera est , et dominium habet in 
ceteras animae facultates , omnesque corporis motus . Agere potest , et ab 
agendo desistere , atque hoc potius, quam illo modo pro lubitu actiones suas 
dirigere . Et quamvis imperare nequeat intellectui , ut quae vera sunt pro 
falsis accipiat, potest nihilominus illum decipere, unum prae alio objectum 
ei proponendo , ut suum circa illud ferat judicium . Item libere corpori im- 
perat , et linguae , et manus , vel pedis , vel brachii excitat motus , vel si 
ci libet , retardat . Ex iis , aliisque nostrae voluntatis muneribus mens ori- 
tur homiqis , consilium , ratio , prudentia ; quae si quis , non divina cu- 
ra , perfecta esse perspicit, is ipsis rebus mihi videtur carere. Quare opti- 
me Seneca : Cogitavit nos ante Natura , quam fecit . Non tam leve opus 
sumus , ut illi potuerimus excidere. Scias non esse hominem tumultuarium , 
et incogitatum opus . Inter maxima rerum suarum natura nihil habet , 
quo magis glvrietur ... quantus iste furor est , controversiam diis muneris 
sui facere ! 

POSTREMUM ARGUMENTUM 

Ex Ilumani Generis , Regnorum , Artium , et Scientiarum origine . 

Si non existeret Deus O. M. qui condiderit omnia , jam homines , im- 
peria , artes , atque scientiae nullum habuissent initium , sed ab aeterno ex- 
titissent , ut omnes Athei concedunt , exceptis Epicureis , qui atomis qui- 
dem , non autem huic aspectabili mundo tribuunt aeternitatem , quos in su- 
perioribus refutavimus . Ast Homines , Imperia , Artes , Scientiae suam ha- 
bent originem , non ab aeterno extiterunt . Et I. quod humanum genus suam 
aliquando habuerit originem , fueritque paulatim , ac veluti per gradus 
adauctum , in dubium verti nequit , si veterum Scriptorum monumenta , 
omni partium studio seposito , accurate consulamus . Omnes enim unanimi 
consensu fatentur , ab antiquis temporibus admodum exiguum fuisse homi- 
num numerum, quibus ceteri proprium debent initium. Ast vero si ab omni 
aeternitate extitisset humanum genus , nulla unquam fuisset , nec adhuc es- 
set Terrae plaga non habitata ; quinimo eadem semper , vel potius major 
fuisset hominum copia . Si namque intra mille annorum spatium ex paucis 
hominibus tam ingentes exortae sunt nationes , puta , ex una Abrahami fa- 
milia tota crevit Hebraica gens ; si idem hominum numerus , inquam , qui 
nunc existit in orbe , fuisset ab aeterno , nonne humano generi terra nunc 
ad habitandum deficeret ? Hinc Tertullianus de Anima Cap. 3o. inquit : 
Invenimus autem apud omnes Commentarios humanarum antiquitatum 
paulatim humanum genus exuberasse . 

II. Neque Regna , ct Imperia extitere ab aeterno ; omnes enim Histo- 
rici conveniunt , tempus aliquando fuisse , in quo humanum genus in tot 

dispescebatur societates , quot erant familiae , juxta id , quod in Pentateucho 
narratur a Moyse ; iliaque tempora a nonnullis Poetis aurea aetas appellan- 
tur , ut videre est apud Ovidium Metamorph. Lib. I. et Tacitum Lib. III. 
Annal. Cap. 26. , ab aliis autem veluti miserrima exhibentur , et corruptis- 
sima . Vide Sallustium de Bello Catii. Cap. 6. Cunctorum autem sententia 
Mosaicae concinit narrationi ; primum nempe Imperium diu post cataclys- 
mum exordium habuisse a Ncmbrodo . Hinc recens humanarum Legum , 
Monetarumque inventio est , teste Tacito loco mox citato . 

III. Idipsum de Artibus dicendum , quae recens et illae inventae sunt} 
nec eae dumtaxat , quae utiles , et commodae , sed et quae hominibus sunt 
necessariae. Nam Pixidem nauticam v. g. circa annum i 3 oa. ab Italis } Ar- 
tem typographicam circa medium decimi quinti Christiani Saeculi a Mogun* 
tinis } utriusque generis Moletrinam ab aliis fuisse repertam , in comperto 
est apud omnes . De his aliisque Artibus vide Polydorum Virgilium de In- 
ventoribus rerum . 

IV. Et de Scientiis quid dicam ? Philosophia circa Thaletis Milesii , et 
Pithagorae tempora nata est , suamque adepta est perfectionem a XXXV. 
usque ad LXXVI. Olympiadem, usque ad mortem nempe Epicuri. Astro- 
nomiam idem Thales primus invenisse fertur . Medicinae rudimenta adseri- 
buntur Hyppoerali . Mathematicarum disciplinarum partes successive inven- 
tas fuisse , demonstrat Vossius de Scient. Math. Nullus tandem Historiam 
conscripsit ante Moysem . Nihil ergo est in hoc aspectabili mundo , quod 
suum non agnoscat initium } proindeque nihil est , quod Deum O. M. re- 
rum omnium Auctorem non fateatur . 


CAPUT IV. 


Diluuntur reliquae Atheorum argutiunculae . 

Obj. 1. Id, cujus nullam nos ideam habemus, nec possumus habere, 
non existit, sed nomen est vacuum, omni significatione carens. Nullam au- 
tem nos habemus , vel habere possumus ideam Dei ; quia si Deus existeret , 
Ens esset infinitum . Quis autem jactare poterit , se ideam habere Entis in- 
finiti ? Nam quidquid a nobis percipitur , proculdubio finitum est , nec nisi 
per negationem finiti Infinitum concipere valemus . II. Qui Deum existere 
contendunt , ingenue sub aliis verbis fatentur , se nullam Dei habere in 
mente ideam ; ajunt namque Deum esse incomprehensibilem . HI. Si exsta- 
ret in nobis idea Dei , illa profecto esset idea alicujus substantiae , vel cor- 
poreae , vel incorporeae . Non potest esse idea substantiae incorporeae , quia 
istiusmodi substantia nomen est significatione vacuum ; sed neque substan- 
tiae corporeae : nam vel esset idea hujus Universi ; vel idea partis hujus 
Universi . Utriusque autem rei idea non est Deus . 

Resp. ad_j. Falsum est, nullam nos Dei ideam habere. Experientia 
siquidem constat , singulos homines , sive Christiani sint , sive Judaei , sive 
Maumethani , sive Gentiles, aliquam de Deo habere ideam. Et revera , quis 

adeo stupidus est , ut substantiam incorpoream , necessario existentem , in- 
finita sapientia , potentia , ac libertate praeditam , percipere nequeat ? Fal- 
sum quoque est , non posse nos ideam habere rei infinitae , quod vel ex 
ipsis Atheorum principiis facillime patet . Dum enim in ipsorum ore tam 
saepe celebre illud axioma versatur : Ex nihilo nihil Jit , fateri conantur , 
vel materiam , vel hoc Universum ab aeterno extitisse . Quid porro est , 
aliquid ab aeterno extitisse , nisi Ens admittere durationis infinitae ? Duo 
itaque complectitur Infinitum ; positivum unum , alterum negativum . Nem- 
pe dum dicimus , aliquid esse infinitum , primo concipimus Ens summe 
perfectum; deinde, ejusmodi esse fatemur summam perfectionem, ut omni- 
modam illius extensionem comprehendere nequeamus . Utroque modo con- 
cipimus Infinitum , adeoque Deum . 

Ad a. Ex quo nos fateamur , Deum incomprehensibilem esse , sequi- 
tur dumtaxat , imperfectam quidem , non autem nullam nos habere Dei 
ideam ; hoc est , asserentes , Deum incomprehensibilem esse , ingenue fate- 
mur , adeo intellectum nostrum circumscriptum esse limitibus , ut plenis- 
sime , ac perfectissime Deum cum suis omnibus perfectionibus nequeat 
adaequare . 

Ad 3. Totum argumentum laborat , ut inquiunt , in falso supposito ; 
supponit videlicet nullam dari substantiam , nisi corpoream , quod falsissi- 
mum esse, in superioribus jam demonstravimus. ( Vide Cap. i. Conci. 5. ). 

Obj. a. Si hujus Universi conditor Deus admittatur O. M. fatendum 
est , ante Mundi creationem non fuisse illum scientia praeditum . Tunc 
enim, quum nihil esset extra Deum, nullum ei erat objectura, circa quod 
illius scientia versari posset . Hoc autem repugnat ideae , quam Christiani , 
et Judaei de Deo se habere gloriantur . II. Similiter nequit hujus Mundi 
productio cum immutabilitate conciliari , quae Deo tribui solet . Nam si 
Mundus a Deo conditus esset , ab eoque gubernaretur , admittenda forent 
in Deo decreta , non modo absoluta , sed et libera , et conditionata , quae 
nequeunt cum immutabilitate consistere : nemo enim dixerit , simul consi- 
stere posse libertatem , ac immutabilitatem . 

Resp. ad i. Antequam Deus O. M. hoc Universum conderet , scientia, 
et quidem iufinita praeditus utique erat , cujus objectum sua ipsius essen- 
tia , suaque attributa erant ; quae quum in se infinita sint , infinitam exi- 
gunt cognitionem, a qua possint attingi. Neque cum Mundus conditus est, 
nova ei accessit cognitio ; nam suam ab aeterno Deus intuens omnipotenti- 
am , in illa ideas cernebat rerum omnium in tempore producendarum , il- 
larum relationes , ac veritatis aeternae , ad quam exigi debebant in tempo- 
re , incommutabilem legem . 

Ad s. Quamvis cuncta creata contingentia sint , quum tameo sint ex- 
tra divinam essentiam , illorum contingentia nullum infert Dei immutabili- 
tati praejudicium. Quidquid autem contingens conditionatum , seu hypothe- 
ticum est in divinis decretis , non ex parte Dei , sed ex parte objectorum 
sc tenet . Sed de his sermo redibit , ubi de divinis pertractabimus attribu- 
tis . Quum autem Libertas non destruat , sed perficiat naturam humanam , 

quanto magis perficiet essentiam divinam ? Libertas enim , non defectas , 
sed perfectio naturae est ; cumque immutabilitas quoque sit perfectio , cur 
simul in eodem subjecto consistere nequeunt ? 

Obj. 3. Repugnat bonitati , qua exornatus esse deberet Deus , si exi- 
steret , quod innumera tuin metaphysica, quae a perfectione Dei in immen- 
sum recedunt , tum pliysica mala ad hominum exitium in mundo cernan- 
tur . Quot enim deformia , ac monstruosa in Mundo sunt ? Aliquando su- 
bita grandinum tempestas camporum germina rapit; inopinati terraemotus 
aedificia hominum usui constructa quatiunt , evertunt ; saltus , ac maria im- 
manissimas enutriunt bestias , quae nominibus mortem intentant ; homo de- 
nique ipse miser est , et infelix ab ortu usque ad occasum . 

Resp. r. Athei nimis multum metaphysica , ac physica mala, miserias- 
que , quibus subjicitur homo , extollunt , atque exaggerant . Erudite enim ex 
partium enumeratione demonstrat Leibnizius, bonorum copiam longe excede- 
re seriem malorum . Et quamvis verum sit , neminem esse inter homines , qui 
proprias non possit alteri narrare miserias , verum quoque est nihilominus , 
neminem esse , qui naturali quadam rethorica eas non amplificet ; nisi di- 
cere malis , plerosque hominum illas sibi pro lubitu quandoque fingere . Eae- 
que ipsae hominum querimoniae satis demonstrant , nihil esse in hoc Uni- 
verso , quod nostri cordis explere possit appetitum ; adeoque dari Ens infi- 
nitum , in quo requiescere tandem possimus . a. Pauca autem illa , quae in 
comparatione bonorum vera mala sunt , Dei bonitatem minime laedunt; quo- 
niam ab eo, vel ad propriam gloriam, vel ad justitiam manifestandam, fa- 
cta sunt . Quod ut recte assequamur , illud primitus concedere debent Athei, 
creaturam undequaque perfectam natura sua repugnare, nec posse a Deo ipso 
produci. Quid enim est creatura , nisi ens , contingentem habens , non neces- 
sariam cxistenliam ? Itaque potest esse , et non esse ; potest mutari , dissolvi , 
interire ; proindeque nequit esse undequaque perfecta . Rursus , quid est Ens 
perfectissimum , nisi Ens a se, necessariam habens existentiam ? Ast quod 
in se necessariam habet existentiam , eamdem alteri haudquaquam tribue- 
re potest , uti per se patet manifestissime ; adeoque nec ab ipso Deo fie- 
ri potest creatura undequaque perfecta . Quod de singulis dicitur creatu- 
ris , dici quoque debet de hoc aspectabili mundo simul accepto ; quum nil 
aliud sit hoc Universum, quam singularum collectio creaturarum. Praeterea 
et illud fateri conantur Increduli , hominem esse liberum , atque idcirco 
facultate pollere vel sapienter , vel insipienter agendi : illa enim facultas a- 
gendi , quae homini inest , quum a ratione imperfecta , limitibusque cir- 
cumscripta comitetur , ab homine ipso sive in bonum , sive in malum in- 
clinari facile potest, unde virtus, et vitium suam ducunt originem. 3. His 
ita perpensis , Atheorum ex malis hujus Universitatis erutum argumentum 
sua sponte evanescit . Quum enim creaturae , sive singillatim , sive colle- 
ctive consideratae, undequaque perfectae esse non possint, ut mox animad- 
vertimus , nil mirum , si plura in hoc Universo conspiciuntur , quae a sum- 
ina perfectione recedunt , quaeque proinde mala nobis videntur : nam si nul- 
lum esset malum , nihil esset a summa perfectione recedens ; atque adeo , 

quum omnia forent perfectissima , claretur Creatura summe perfecta , quam 
nec a Deo fieri posse , jam observavimus . Atque ita imperfectarum crea- 
turarum , seu malorum serie ostendit Deus gloriam suam , et majestatem ; 
nihil scilicet esse praeter ipsum , quod sit Eqs a se , necessariam habens 
existentiam , summamque perfectionem . Atque haec origo est malorum , 
quae metaphysica dicuntur , quaeque mala nobis videntur , sed in se mala 
non sunt . Quare sapienter pro more suo S. P. Augustinus ( Lib. XVI de 
Civ. Dei cap. 8 scribit ) : Deus enim creator est omnium , atque ubi , et 
quando creari quid oporteat , vel oportuerit , ipse novit : sciens universi ■» 
tatis pulchritudinem , quarum partium vel similitudine , vel diversitate con- 
texat . Sed qui totum inspicere non potest , tamquam deformitate partis 
offenditur ; quoniam cui congruat , et quo referatur ignorat . Quibus verbis 
sanctus Doctor insinuat , quae deformia nobis videntur , ut sunt monstra , 
portenta , aliaque id genus , maxime conducere ad certas naturae leges con- 
servandas , ad imperturbabilem ostendendum ordinem rerum , ad universam 
Orbis oeconomiam, pulchritudinemque manifestandam ; quae omnia Dei glo- 
riam praedicant , et majestatem . 4- Quod si mala npnnulla in Orbe cer- 
nuntur , quae homini infesta revera sunt praeter Naturae ordinem , ut fe- 
rarum inimicitia , inopinati terraemotus , immania bella , infirmitates corpo- 
ris , ceteraque hujusmodi , quae mala physica dicuntur , quum homo suo 
libero abusus arbitrio egerit insipienter , et contra rationis dictamen , mala 
illa poenae sunt , ac stipendium peccati , eisque suam Deus manifestat ho- 
minibus justitiam . Atque ita argumentum , quod Athaei maximiun putant , 
quodque a Bailio ( Dict. Hist. Cr. voc. Pauliciens ) invictum existimatur , 
nullo negoeio dissolvitur . 

Sed inquiunt: Gratis asseritur, dari in hoc Universo Creaturas, qui- 
bus liberum insit arbitrinm . Deinde licet id, ajunt, concedatur, quomodo 
demonstrari poterit , creaturas liberas posse peccare ; atque ex hoc repeten- 
dam esse originem mali? Quod si a Deo O. M. conditae creaturae fuissent, 
divinae illius Bonitati convenisset magis, illas sine potestate peccandi creare. 

Verum facile et hoc solvitur argumentum , quia facile admodum de- 
monstratur , existere in hoc Universo liberas Creaturas ; atque libertate se? 
mei admissa , sua veluti sponte sequitur , posse illas peccare , atque a 
peccato repetendam esse originem mali . Ad suadendam itaque in aliquibus 
Creaturis libertatem arbitrii , Atheos ad propriam illorum provocamus con- 
scientiam , quae cuique se facultatem agendi, et non agendi habere dictat. 
Deinde , nonne Creaturae quaedam dantur in hoc Universo ratione praedi- 
tae , nempe homines , ad differentiam brutorum ? Qua de caussa autem 
rationales dicuntur , nisi quia sunt essentialiter intelligentes , atque poten- 
tes ? Ast ubi ratio est , intelligcntia , atque potentia , ibi dubio procul est 
libertas ; unde Maximus Martyr in Cap. IV. de Diver. nomin . Tolle , in- 
quit , a nobis liberum arbitrium : non erimus amplius imago Dei , nec 
anima ratione , et mente praedita . Praeterea , nil aliud est hoc Univer- 
sum , quam innumerabilium classium Entium , quorum productio non pro- 
ductioni debuit praeferri , admirabilissima compago . luter has vero Entium 

classes , classis invenitur Entium libertate praeditorum : melius enim est , 
ut ejusmodi Entia existant , quam ut non existant; quum Entia sint, quae 
potestatem habent acquirendi sibi propriis viribus , Creatoris auxilio sufful- 
tis , propriam felicitatem . Deus , utpote omniscius , hanc novit in illis 
praeemiuentiam ; non deest ei maxima bonitas , a qua ad illa condenda 
moveatur ; habet etiam potestatem ilia creandi : ergo revera illa creavit : 
dicendum alioquin foret , Deum cognoscere , libertatem non libertati esse 
praeferendam ; potestatem habere ens liberum creandi ; nullam esse suffi- 
cientem rationem illam uon creandi , nec tamen velle , quod malignitatis 
indicium esset : ergo inter innumeras Entium classes , quorum productio 
non productioni debuit sapienter praeferri , invenitur classis Entium libe- 
rorum . Ac denique , ut argumento utar Tertulliani ( Lib. II. adv. Mare, 
cap. 6. ) Oportebat , Deum cognosci : bonum hoc utique , et rationale . 
Oportebat , dignum aliquid esse , quod Deum cognosceret .... oportebat i~ 
gitur imaginem, et similitudinem Dei , liberi arbitrii , et suae potestatis 
institui . 

Jam vero statuta semel in homine arbitrii libertate , quis ambigere 
poterit, non inesse illi potestatem peccandi? Nam ubi est libertas., ratio- 
ni imperfectae conjuncta , seu finibus circumscriptae , ( repugnat enim , ut 
supra monuimus , creatura undequaque perfecta ) ibi est ct facultas , vel 
juxta, vel contra rationis dictamen , agendi: ex quo enim intelligentia finita 
sit , et imperfecta , eirori facile subesse potest : ubi error est , ibi vitium ; 
ubi vitium , ibi peccatum , sive malum morale . 

Ex malo autem morali , sive peccato mala physica originem ducunt 
hoc modo . Quum rationalis creatura a Deo propter ultimum finein , hoc 
est , propter se , condita , undequaque perfecta esse non possit , atque na- 
tura sua libera sit ; quia intelligens , indigebat lege morali , ut finem 
suum recte assequi valeret : nam quia infinite intelligens non est , potest 
errare ; et quia est essentialiter libera , deflectere a rectitudine potest . Lex 
autem moralis individuam habere debuit comitem sanctionem poenalem ; 
propterea quod ita humana natura comparata est , ut voluptate , ac dolore , 
ut experientia docet , determinetur . Ast dolor idem est , ac malum physi- 
cum . Ponamus itaque , hominem aliquando peccasse , uti peccasse certissi- 
mum est , jam in poenas , poenalem legem comitantes , impegit ; sicqne , 
ipso volente , physicis malis subjicitur . Mala ergo physica , si considerentur 
ex parte Dei , mala proprie non sunt , sed media , quibus Deus ipse ad 
suam nobis ostendendam utitur benignitatem ; quoniam sunt , aut praepa- 
rationes ad virtutem , ut non peccemus , aut justae punitiones , et ad luen- 
dam poenam peccati , et ut a peccatis recedamus juxta praeclarum illud 
Salomonis : Meliora sunt verbera diligentis , quam oscula odio habentis . 
Atque haec pauca disputasse sufficiat de origine mali adversus Atheos , qui- 
bus divinae Scripturae non agnoscentibus auctoritatem non adeo facile ori- 
ginalis peccati demonstrari potest propagatio . Interim qui de origine mati 
plura scire desiderat , adeat Leibnitium , Genuensem , Johannem Franci- 
*cum Buddeum , Tractatum de existentia , ct attributis Dei Itala lingua 

conscriptum ; sed in primis Lactantium de Ira Dei , Origcnem cont. Cel- 
sum , Tertullianum adversus Marcionem , aliosque veteres , ac recentiores . 

Eis hactenus dictis intelligitur , quam inepta sit Epicuri argutiuucula 
apud Lactantium de Ira Dei Gap. XIII. quae a Bailio invictissima existima- 
tur : Sic autem ajebat Epicurus : Deus aut vult tollere mala , et non po- 
test ; aut potest , et non vult ; aut neque vult , neque potest . Si vult , et 
non potest , imbecillis est , quod in Deum non cadit . Si potest , et non 
vult , invidus , quod aeque a Deo aliemim . Si neque vult , neque potest , 
et invidus , et imbecillis est , adeoque nec Deus . Si vult , et potest , quod 
solum Deo convenit , unde ergo sunt mala ? aut cur illa non tollit ? Hanc 
inquam argutationem insulsissimam esse , ex dictis assertissime patet . Nam 
Deus, considerata illius potentia, et absoluta voluntate , nemini dubium , quin 
mala physica tollere ab hoc Universo possit , et velit . Ast non in se dum- 
taxat , et absolute considerari debent ; sed quatenus etiam ad alia attribu- 
ta , hoc est , ad bonitatem, justitiam , et sapientiam relationem habent . Quo- 
niam ergo Deus omnipotens est , nec invidus , potest , ac vult tollere ma- 
la . Sed quoniam bonus est , delectari debet libera potestate , et obedien- 
tia , quam possit praemio compensare . Posita hominis libertatae , ab homine 
ipso ortum habuit malum morale, nempe peccatum; a quo si nullis revoca- 
retur poenis, Deus nec justus esset, nec bonus . Imo ne sapiens quidem 
esset , si poenalibus sanctionibus leges suas non armaret . Confundantur er- 
go , et erubescant impiissimi Athei , ac Deum O. M. Mundi conditorem , 
rectoremque tandem agnoscant . 

CAPUT y. 

Nonnulla Theologorum placita circa Dei exislenliam , 
et essentiam expenduntur . 

Quatuor circa Dei existentiam , et essentiam inquirere solent Theolo- 
gi ; i. quidem an ingenita nobis sit aliqua Dei notio; i. an haec proposi- 
tio : Deus existit , sit per se nota ; 3. an Dei existentia invincibiliter igno- 
rari possit ; 4- denique , per quid divina Essentia constituatur : de quibus 
brevissime nos pertractabimus ; neque enim singula aequalis sunt utilitatis . 
Et quoad priinam , Theologi complures arbitrantur , aliquam Dei ideam 
nobis ingenitam esse , ut Witasse , Juenin, Berti , et quotquot placitis ad- 
haerent Cartesianorum ; quamvis cl. Laurendus Berti , non Cartesii , sed S. 
P. Augustini innixus principiis , eam defendat opinionem . Contrariam vero 
tenent , non modo Socinus , Wolzogenius , Arminius , Episcopius , sed in- 
numeri quoque Catholici , quos inter eminent noster Gregorius Ariminensis , 
Daniel Huetius , et Nicolaus L' Herminier . Idea autem innata ea est , quae 
cum ipsa ratione est nobis insita-, ad differentiam ideae adventitiae , quae 
rerum externarum occasione in nobis efformalur , cujusmodi sunt notiones 
rerum corporearum ; vel etiam ideae factitiae , quae ex pluribus ideis pro 
lubitu a mente componitur , qualis est idea montis aurei , Chimaerae , 51- 
Vol. II. Marcellius Theol. 5 

renis etc. Quaeritur itaque , an cuique cum ipsa ratione aliqua Dei idea , 
seu notio insit . 

Altera proposita quaestio parum utilis mihi videtur ; quamvis veteres , 
ac recentiores Theologi tantopere in ea dirimenda laborent . Animadvertisse 
tantum sufficiat , duobus modis propositionem esse posse per se notam , 
quoad se , videlicet , et quoad nos . Propositio per se nota quoad se est illa , 
cujus attributum subjecto essentialiter convenit , ut homo est animal . Pro- 
positio autem nota quoad nos ea dicitur , cujus veritas , intellectis terminis , 
statim innotescit , ut si quis dicat ; Totum est majus sua parte . Unde in- 
quirere , an haec propositio : Deus existit , sit per se nota quoad nos , 
idem est , ac inquirere : an humana ratio absque ullo discursu , sed per- 
ceptis terminis dumtaxat , illi propositioni statim assentiatur . Et qui nos 
Dei ideam innatam habere defendunt , propugnant etiam , esse eam propo- 
sitionem notam quoad nos , contrariam tuentibus aliis opinionem . 

Pro tertia intelligenda Controversia , notandum est , duplicem esse igno- 
rantiam , invicibilem unam , alteram vero vincibilem . Et prior quidem de- 
finitur illa , quae omnibus adhibitis mediis , vinci , aut superari non potest, 
ut ignoratio Mysteriorum Fidei in iis , qui nihil umquam de Evangelio au- 
dierunt . Altera e contra illa est , quae necessariis mediis adhibitis , expelli 
tur , et superatur , ut ignorantia , qua Christi Crucifixores illius ignorarunt 
Divinitatem . Nemo cordatus Theologus circa Dei existentiam ignorantiam ad- 
mittit invincibilem , neque ad longum , neque ad breve tempus , si unum 
excipias Ludovicum Molinam . 

Ubi Theologi inquirunt , in qno reponenda sit divina Essentia , non 
loquuntur de Deo physice , ac in se considerato ; Deus enim in se consi- 
deratus non admittit unum per modum essentiae , et aliud per modum at- 
tributi , seu perfectionis ; quum omnia , quae sunt in Deo sint realiter unum . 
Sed loquuntur de Deo , quatenus a nobis infirmis pro modulo nostro con- 
cipitur . Et Dei hoc modo considerati essentiam reponunt Nominales , qui- 
bus plerique Scotistarum adhaerent , in congerie omnium attributorum , de- 
finiuntque Deum Ens summe perfectum . Scotus divinam Essentiam collo- 
cat in Infinitate . Thomistae cum /Egydianis in Intellectione , sive radicali , 
ut inquiunt , sive actuali . Plerique tandem , quibus nos adhaeremus , Es- 
sentiam Dei constitui arbitrantur per Esse a se , sive per independentiam . 
His hoc modo adnotatis , sit 

CONCLUSIO I. 

r 

Exstat in nobis ingenita Dei notio . 

Prob. i. Exstat in nobis a natura indita, non a sensibus hausta , aut 
pro lubitu a mente conficta , lex quaedam incommutabilis , per quam de 
omnibus firmissime judicamus . Apostolus enim ad Rom. Cap. II. Gentes , 
inquit, quae legem, non habent , naturaliter ea, quae legis sunt, faciunt ; 

ejusmodi legem non habentes , ipsi sibi sunt lex : qui ostendunt opus Le- 
gis scriptum in cordibus suis , testimonium reddente illis conscientia ipso- 
rum . Et S. P. Augustinus Lib. de vera Relig. fuse demonstrat, exstare in 
nobis memoratam legem , per quam de omnibus iirmissime judicamus ; eam 
exemplis explicat , ac inditam , non acquisitam esse affirmat . Sic enim scri- 
bit Gap. XXX. Quis est , qui summam aequalitatem , vel similitudinem, 
in corporibus inveniat , audeatque dicere , cum diligenter consideraverit , 
quodlibet corpus vere , ac simpliciter unum esse j cum omnia vel de spe- 
cie in speciem , vel de loco in locum transeundo mutentur , et partibus 
constent sua loca obtinentibus , per quae in spatia diversa dividuntur ? 
Porro ipsa vera aequalitas , ac similitudo , atque ipsa vera , et prima 
unitas , non oculis carneis , neque ullo tali sensu , sed mente intellectae 
conspicitur . Unde enim qualiscumque in corporibus appeteretur aequali- 
tas , aut unde convinceretur , longe plurimum differre a perfecta , nisi 
ea , quae perfecta est , mente videretur ? si tamen quae facta non est , 
perfecta dicenda est . En illa lex , quae certum parit in mente nostra ju- 
dicium . Quam singulis inditam esse hominibus , sic magis demonstrare per- 
git S. Doclor : Haec autem lex , cum sit omnino incommutabilis , rnenf 
vero humana , cui talem legem videre concessum est , mutabilitatem pati 
possit erroris , satis apparet , supra mentem nostram esse legem , quae ve- 
ritas dicitur . Et Lib. II. de Lib. arb. ( Cap. XX. ) Quapropter , inquit , 
nullo modo negaveris esse incommutabilem veritatem , haec omnia , quae 
incommutabiliter vera sunt , continentem ; quam non possis dicere tuam , 
vel meam , vel cujusvis hominis ; sed omnibus incommutabilia vera cer- 
nentibus , tamquam miris modis secretum , et publicum lumen praesto 
esse , ac se praebere communiter . Et Lib. I. de Doctr. Chr. ( Cap. VIII. ) 
ita loquitur : Ipsam quippe regulam veritatis , qua illam clamant esse me- 
liorem , incommutabilem vident ; nec uspiam , nisi supra suam naturam 
vident ; quandoquidem se vident mutabiles . Ac denique ejusdem Libri 
Cap. IX. Nemo est , ait , tam impudenter insulsus , qui dicat : unde scis 
incommutabiliter , sapientem vitam mutabili esse praeferendam P Idipsum 
enim , quod interrogat , unde sciam , omnibus ad contemplandum commu- 
niter , atque incommutabiliter praesto est . Et hoc qui non videt , ita est 
quasi caecus in Sole , cui nihil prodest ipsis locis oculorum ejus tam cla- 
rae , ac praesentis lucis fulgor infusus . Constat itaque exstare in nobis cum. 
ipsa ratione insitam legem quamdam incommutabilem , quae firmissimum in 
mente nostra parit judicium . 

Nunc demonstrandum, legem illam nil aliud esse, quam Deum ipsum 
nobis praesentem, mentemque nostram perenniter illuminantem. Et i. qui- 
dem, Apostolus laudato paidlo ante testimonio affirmat, Gentes omnes opus 
Legis , hoc est Legem ipsam ostendere scriptam in cordibus eorum , testi- 
monio reddente illis conscientia ipsorum , et inter se invicem cogitationibus 
accusantibus, aut etiam defendentibus in die, cum judicabit Dominus occul- 
ta hominum . Ast ubi est Legis cognitio , nonne et ibi est cognitio Legis- 
latoris , qui potens est cuique reddere in die, quo judicat , secundum ope- 

ra saa ? a. Origencs exponens illa verba : Gentes , quae legem, non habent 
elc. sic loquitur (Lib. I. cont. Ceis.) Non est mirandum , Deum eorum , quae 
per Prophetas , et Servatorem docuit , semina indidisse omnium morta- 
lium animis , ut in divino judicio omnis homo sit inexcusabilis , habens 
Ixgcm mentis scriptam in corde suo . 3. S. P. Augustinus in Ps.al. IV. ad 
illa verba ; Signatum est super nos lumen vultus tui Domine , ita habet : 
Hoc lumen est totum hominis , et verum bonum , quod non oculis , sed 
mente conspicitur . Signatum autem dixit in nobis , tamquam denarius 
signatur Regis imagine . Homo enim factus est ad imaginem , et simili- 
tudinem Dei . Sed luculentius rem totam explicat S. Doctor ( Lib. de vera 
Relig. cap. XXXI. ) in liaec verba : Nec jam illud ambigcrulum est , incom- 
mutabilem naturam , quae supra rationalem animam sit, Deum esse ; et 
ibi esse primam vitam , ct primam essentiam , ubi est prima Sapientia . 
Nam haec est illa incommutabilis veritas , quae lex omnium artium di- 
citur , et ars omnipotentis Artificis . Igitur Lex illa incommutabilis , quae 
et veritas, et sapientia , et regula ab Augustino promiscue appellatur , nil 
aliud est , quam Deus ipse nobis intime praesens , quatenus nempe nobis 
per modum naturalis luminis adest , exhibens primo sui ipsius essentiae , 
existentiae , et perfectionum confusam , ac aeniginaticant cognitionem ; tum 
omnia , quae extra Deum tam spiritualia , quam corporea sunt , ad legem 
illam revocans , tamquam ad Lydium lapidem , seu criterium , ut firmissi- 
mum proferre valeamus judicium sive de bonitate, ac malitia, sive de 
veritate , ct falsitate, sive de aequalitate , et inaequalitate etc. rcruin omnium 
spiritualium , atque corporearum . Cumque omnibus Lex isthacc ingenita sit, 
ut paulla ante probavimus , consequitur inde , cuique hominum cum ipsa 
ratione Auctoris hujus legis notitiam insitam esse . 

Prob. a. Idea ilia censenda est innata , quae omnibus, ac singulis ho- 
minibus , cujusvis generis sint , et nationis , et sectae , tam communis est, 
quam est communis ipsa humana natura , dicente Tullio ( Lib. I. de Nat. 
Deor. ) Omni autem in re consensio omnium gentium lex naturae putanda 
est . Ejusmodi autem est idea Dei quod patet I. Auctoritate Sanctorum 
Patrum. Justinus enim in Apol. I. Dei , inquit , appellatio nomen non est, 
sed rei inenarrabilis naturae omnium insita opinio . Clemens Alexandrinas 
in Admon. ad Gent. sic habet . Omnibus simpliciter hominibus ... instil- 
latus est quidam divinus influxus : qua de caussa , vel inviti quidem fa • 
tcrUur , unum esse Deum , ab interitu alienum , ct ingenitum- . De Ori- 
genc diximus supra . Tertullianus in Apolog. ( Cap. XVII. ) Haec est , ait , 
summa delicti Gentilium, ) nolentium recognoscere , quem ignorare non 
possunt . Et de testimonio Animae cap. V. subdit : Magistra natura , ani- 
ma iliscipula ... Circumventa ab adversario meminit auctoris sui ... Sed 
quis ejusnuuli eruptiones animae non putaverit esse doctrinam natu- 
rae congenitae , et ingenitae conscientiae ? Eadem fere verba habet 
Cyprianus Lib. de IdoL vanit. Arnobius ( Lib. I. cont Gent ) Qui- 
squam ne , inquit , est hominum , qui non. cum istius Principis no- 
tione diem primae nativitatis intraverit ? Cui non sit ingenitum , non af- 

fixum , imo ipsi pene in genitalibus matris non impressum , non insitum , 
esse Regem , ac Dominum cunctorum , quaecumque sunt , Moderatorem ? 
Eusebius Caesariensis ( Lib. II. de Praep. Evang. cap. 9 . ) sic ait : Dei no- 
men , essentiamque ... ipsius naturae ductu , impressisque animo per sese 
notionibus , vel divinitus inspiratis , nemo non irUelligit . Hoc enim omnes 
populi communi quodam rationis sensu perceperunt , cum id omni animo , 
ratione , et intel/igentia praedito , idem hujus Universitatis Auctor natu ■ 
ralibus quibusdam cogitationibus inseruit . Hieronymus ( in Cap. I. Ep. ad 
Gal. ) allatis ErairgeKi verbis : Erat lux vera etc. ita loquitur : Ex quo per- 
spicuum Jit , natura omnibus Dei inesse notitiam . S. P. Augustini senten- 
tias superius jam recitavimus . Johannes Damascenus ( Lib. I. de Fide Ort. 
Cap. I. ) haec scribit : Cunctis cognitio , quod Deus sit , ab ipso natura- 
liter insita est , atque ingenita . ll. Idipsum patet es testimonio Gentilium. 
Plato ( Lib. X- de Legib. ) Nullus , inquit , ab adolescentia usque ad se- 
nectam in ea opinione , quod Dii non sint , perseveravit . Jamblicus ( Lib. 
I. de Myster. Cap. 3. ) Cohaeret nostrae ipsi substantiae de Diis innatu 
cognitio. Mitto Auaxagoram cum tota sua Jonica secta, Pythagoram, ejusque 
Italicam Scholam , qui uno ore latentur , dari supremam Gmssam , 
illiusque habere unumquemque anticipatam ideam . Unicus Cicero pro om- 
nibus sufficiat . Is ergo ( Lib. I. de Nat. Deor. ) ita fatur : Quae gens , aut 
quod genus hominum , quod non habeat sine doctrina anticipationem quam- 
dam Deorum , quam Epicurus appellat »Ar.+ v , i de st , anteceptam ani- 
mo quamdam informationem ? Et Lib. I. Tuscul. QQ. Nulla , inquit , 
est gens tam barbara , quae non fateatur , esse aliquem Deum ; adeo qui- 
dem , ut homines falsum Deum ! tabere malint , quam nullum onmino . Vi- 
deatur de hoc argumento Johannes Gerardus Vossius ( Lib. I. de Origine Ido- 
lol. ) III. Suffragatur dictis naturalis omnium omnino hominum instinctus , 
de quo haec habet Tertullianus ( Apologet. Cap. XVII. ) Vultis ex ani- 
mae ipsius testimonio comprobemus ? Quae licet carcere corporis pressa, 
licet libidinibits , ac concupiscentiis evigorata , licet falsis Diis exancilla- 
ta , eunt tamen resipiscit , ut ex crapula , ut ex somno ... Deum nomi - 
nat hoc solo nomine , quia proprio Dei veri ... Oh testinwnium animae 
naturaliter christianae ! Hoc idem eleganter affirmat quoque Seneca ( Lib. 
IV. de Benefic. ) Cum jurant , cum optant , cum gratias agunt , non Jo- 
vem, aut Deos multos , sed Deum nominant t adeo ipsa veritas , cogente 
natura , etiam ab invitis pectoribus erumpit : et si belli tremor infremue- 
rit , si morborum pestifera vis , si saeva tempestas , si grando increbue- 
rint , si alimenta frugibus siccitas denegaverit , ad Deum confugiunt , 
Dei petitur auxilium , Deus , ut subveniat , oratur . Es doctrina itaque 
Patrum ex confessione Gentilium , et ex naturali hominum instinctu per- 
spicuum est , nullum esse cujusvis generis hominem , qui Deum existere nou 
fateatur, ac proinde omnibus ingenita est aliqua Dei notio. Vide Johan-.. 
Laurentium Berti , Witasse „ Johanncm Franciscum Buddcum , aliosque .. 

SCHOLION . 


Ne Tyrones sermonis aequivocatione decipiantur, operae pretium duco 
animadvertere , quod licet in innata Dei idea admittenda nos Theologis il- 
lis assentiamur , qui operam Cartesianae Philosophiae dederunt , ab illis ni- 
hilominus recedimus in assignanda ideae innatae natura . Cartesiani siqui- 
dem ad perfectissimi Entis demonstrandam existentiam hoc efformant argu- 
mentum : Exstat in nobis idea Entis infiniti , ac perfectissimi . Haec idea 
aliunde proficisci non potuit , quam ab infinito , et perfectissimo objecto : 
Ergo existit objectum infinitum , ac perfectissimum , quod est Deus . Quod 
argumentum ex parte claudicat . Quum enim idea , juxta Cartesianos , nil 
aliud sit praeter cogitationis modum , sequitur , non habere extra cogitatio- 
nem formalem realitatem ; adeoque nec extra cogitationem realitatem habe- 
bit objectivam . Caussa ergo ideae Dei in nobis erit , per Cartesianos , ipsa 
nostra cogitatio , non Deus . Haec , et alia complura adversus Cartesium ob- 
servarunt Wolzogenius, Huetius , Buddeus , Lokius , Berti , alii. At nos 
e contra post magnum Augustinum asserimus , ideam Dei , quae in nobis 
exstat , non esse cogitationis nostrae modum , sed indefectibile lumen men- 
tem nostram perenniter illustrans , ac perceptionem in intellectu producens ; 
ita ut eadem idea creata dici possit , et increata ; creata , quatenus est ani- 
mae perceptio ; increata vera , quatenus est lumen perceptionem illam in 
intellectu producens . 

CONCLUSIO n. 

Propositio haec : Deus existit , est per se nota quoad nos . 

Sequitur Conclusio haec ex hactenus dictis . Si namque nobis insita est 
cum ipsa ratione idea Dei, ut axioma illud: Impossibile est , ut idem simul 
sit , et non sit , propositio Dei existentiam enuntians nota etiam quoad nos 
esse debet . Deinde , propositio illa per se nota dicitur quoad nos , cujus 
veritas , intellectis terminis , statim innotescit ; ideo enim propositio haec : 
Triangulum est figura tribus angulis constans , dicitur per se nota quoad 
nos , quoniam statim ac hujus enunciationis termini intelUguntur , dignosci- 
tur , triangulo tres angulos convenire . Ejusmodi autem est haec propositio: 
Deus existit ; nam quum termini hujus propositionis sint Deus , et existen- 
lia ; nec possit concipi Deus, quin concipiatur existens , ( quid est enim Deus, 
nisi Ens a se existens , Ens undequaque perfectum ? ) sequitur inde , propo- 
sitionem hanc , Deus existit , esse per se notam quoad nos . Hinc Ansel- 
mus in Monologio ( Cap. IV. ) Nemo , inquit , intelligens id , quod Deus 
est , potest cogitare , quia Deus non est , licet haec verba dicat in cor- 
de , aut sine ulla , aut cum aliqua extranea significatione . 

SCHOLION . 

Non ita intelligas , notam esse illam propositionem , Deus existit , quo* 

modo per se nota sunt quoad nos axiomata metaphysica , puta , quidlibet 
est, vel non est: nam cnm in trica tioribus propositio illa , et obscurioribus 
terminis componatur, majorem sane terminorum requirit explicationem, men- 
tisque attentionem . 

CONCLUSIO m. 

Nemo ignorare potest invincibiliter Dei existentiam . 

Prob. i . Ignorantia invincibilis hominem , tjui ea laborat , excusat omni- 
no a culpa , ut in Tractatu de Actibus humanis dicemus . Qui vero Dei 
existentiam ignorant , a culpa minime excusamur . Quod patet I. ex sacris 
Litteris . Psal. enim LXXVIII. ita legitur : Effunde iram tuam in Gen - 
tes , quae te non noverunt , et in Regna , quae nomen tuum non invoca- 
verunt . Paulus ad Rom. Cap. XIII. ait : Revelatur enim ira Dei de coelo 
super omnem impietatem , et injustitiam hominum eorum , qui veritatem 
Dei in injustitia detinent , quia quod notum est Dei manifestum est in 
illis . II. Ex Sanctis Patribus . Gregorius siquidem M. Lib. XVII. Mor. Cap. 
III. Eo ipso , inquit , quod homo rationalis est conditus , debet ex ratio- 
ne colligere , eum , qui se condidit , Deum esse . Tertullianus Apologet. 
Cap. XVII. Haec est summa delicti nolentium recognoscere , quem igno- 
rare non possunt . Cyprianus Lib. de Idol. vanit . Atque haec est summa 
delicti , nolle agnoscere , quem ignorare non possis. S. P. Augustinus 
Lib. II. QQ. Evangelic. Cap. XLVI. sic scribit. Apud Dominum etiam 
illi sunt inexcusabiles , quibus lex data non est , quia per creaturam po- 
terant cognoscere Creatorem . III. Ex ratione Theologica . Si quis absque 
culpa , Deum existere, posset ignorare , daretur jam peccatum philosophicum: 
posset enim quis contra dictamen rectae rationis agere sine laesione Legis 
divinae . Est quippe peccatum philosophicum actus rectae rationi , non ta- 
men legi divinae disconveniens , si ab eo perpetretur , qui Dei existentiam 
ignorat . Ast quis dixerit , dari peccatum philosophicum , post damnatam ab 
Alexandro VIII. an. 1690 , hanc propositionem? Peccatum philosophicum , 
seu morale est actus humanus disconveniens naturae rationali , et rectae 
rationi : Theologicum vero , et morale est transgressio divinae legis . Phi- 
losophicum , quantumvis grave in eo , qui Deum vel ignorat , vel de Deo 
actu non cogitat , est grave peccatum , sed non est offensa Dei , neque 
peccatum mortale dissolvens amicitiam Dei , neque poena aeterna dignum . 

Prob. 2. Ignorantia invincibilis ea est, quae, omnibus adhibitis mediis , 
vinci, aut dispelli non potest. Ignorantia supremi Numinis , si omnia adhi- 
beantur media, vinci , et superari potest: quisquis enim homo est, licet syl- 
vestris , ac barbarus , facultatem habet intelligendi , ac ratiocinandi ; omni- 
busque Dei idea cum ipsa facultate intelligendi indita est , ut paullo ante 
demonstravimus . Sufficit ergo ad ideam illam attendere , vel eam a pravis 
hujus saeculi cupiditatibus excutere , ut Dei deprehendatur existentia . Quod 
si quis adeo fuerit in impietatem delapsus , ut impos sit proprii detegere 
tenebras intellectus , nonne rerum corporearum contemplatione poterit sibi 

Dei notitiam comparare ? Si enim tantum potuerunt Scire, ut possent aesti- 
mare saeculum ,• quomodo hujus Dominum non facilius invenerunt ? ( Inquit 
Auctor Sap. Cap. XIII. ) 


COROLLARIUM . 

Ex dictis infertur, falsam esse illorum quoque opinionem, qui autu- 
mant , existentiam Dei ignorari posse invincibiliter saltem ad breve tempus . 
Scriptura namque , et Sancti Patres indefinite loquuntur : ac praeterea , si 
ad breve tempus istiusmodi ignorantia dari posset , immerito proscripta fuis- 
set illorum sententia , qui peccatum admittunt philosophicum . 

CONCLUSIO IV. 

Essentia Dei non constituitur per divinorum attributorum congeriem ; ne- 
que per Infinitatem ; neque per Intellectionem ; sed per esse a se . 

Prob. i. pars prop. Id , per quod rei alicujus essentia constituitur, inter 
alias conditiones exigit , ut primo in re concipiatur ; siique veluti subjectum , 
et radix , unde proprietates omnes , seu attributa proficiscuntur . Attributorum 
autem aggregatio , vel infinitas , vel intellecuo , sive radicalis , sive actua- 
lis , non sunt id , quod primo in Deo concipitur , neque fons sunt , et ori- 
go , unde divina attributa proficisci concipiuntur : dum enim perfectionum 
concipimus aggregatum , vel infinitatem , vel intellectionem , illico in men- 
tem venit, quid sit id, ex quo tamquam cx subjecto , seu radice illa pro- 
ficiscuntur. Et revera, aggregatio attributorum indicat quidem qualis sit, sed 
non quid sit Deus . Infinitas autem concipitur profluere ab existendi neces- 
sitate ; et intellectionem appellant Scripturae , ct Patres meruin Dei attribu- 
tum , uti appellant immensitatem , aeternitatem , omnipotentiam etc. Unde Job 
Cap. XII. inquit : Apud ipsum est sapientia , et fortitudo : ipse habet con- 
silium , et intelligentiam . Et Chrysostomus Orat. i. de Incoinprehen. Non. 
autem sapientia substantia est , sed esc substantia sapientia . 

Prob. 2 . pars prop. , quod nempe constitutivum divinae essentiae re- 
ponendum sit in Esse a se . Et i. ex Scripturis, dicente Hilario Lib. V. 
de Trinit. Nobis non aliter loquendum est de Deo , quam ipse ad intel- 
ligentiam nostram de se locutus est . Porro Deus de se loquens , ac suam 
explicans hominibus naturam , eam collocasse videtur in Esse a se . Moysi 
namque interroganti , quis esset Deus , Deus ipse respondit Exodi . Cap. IIL 
Ego sum qui sum ; sic dices filiis Israel : qui est misit me ad vos . Et 
Johannes in Apocal. Cap. I. de Deo loquens , ait : Qui est , qui erat , et 
qui venturus est . Et Job Cap. XXIII. Ipse solus est . Itaque essentia Dei 
collocanda videtur in Esse a se . II. ex Patribus . Justinus enim in Adhort. 
ad Gent. inquit : Nullo proprio nomine Deus appellari potest ... sed per 
quoddam participium ... Existens . Clemens Alexandrinus Lib. I. Pedag. Cap. 
8. ita loquitur: Quoniam illum exprimit , qui revera solus est , et erit , qui- 


Digitized by Google 



4 * 

hus significandis temporibus , unum nomen impositum est : Qui est . Hi- 
larius ( Lib. I. dc Trinit. n. 5. ) Non enim , ait , aliud proprium magis 
Deo , quam esse inlelligitur . Hieronymus in Ep. ad Damas . Una est , et 
sola natura , quae vere est . Id enim quod subsistit , non habet aliunde , 
sed suum est . Cetera , quae creata sunt , etiamsi videantur esse , non 
sunt . S. P. Augustinus in Psal. CXXXIV. Ego sum, qui sum ; qui est mi- 
sit me ad cos. Non dixit, Dominus ille omnipotens, misericors , justus : 
quae si diceret , utique vera diceret . Sublatis de medio omnibus , quibus 
appellari posset , et dici Deus , ipsum Esse se vocari respondit : et tam- 
quam hoc esset ei nomen , hoc dices eis, inquit : Qui est misit me . Ita enim 
ille est , ut in ejus comparatione ea , quae Jacta sunt , non sint . Ita pas- 
sim loquuntur alii Patres, Ambrosius , Damascenus , Bernardus . III. Theo- 
logica ratione . Ut aliquid sit formale constitutivum divinae naturae meta- 
physice consideratae, tres habere debet conditiones . i. ut in Deo primo 
concipiatur . 2 . ut sit fons , et origo omnium , quae sunt in Deo . 3. ut 
non solum a quacumque alia re Deum secernat , sed etiam ab eo , quod 
non est Dei constitutivum. Haec omnia conveniunt Enti a se . Et primo, 
Ens a se ante omnia in Deo concipitur ; nam nulla reddi potest ratio , cur 
Deus sit Ens a se , et independens , quod quidem de quovis alio attributo 
dici non potest . Quare optime ait Auctor dc div. Nomin. cap. V. Est 
ipsum per se esse antiquius , quam ipsissimam esse vitam , et ipsissimam 
esse sapientiam , et ipsissimam esse similitudinem divinam , et cetera , 
quae sic esse participant , ut ante omnia ipsum esse participent . Secun- 
do , Ens a se fons est , et origo reliquorum in Deo attributorum ; statim 
enim ac concipimus , Deum a se ipso habere existentiam , percipimus etiam , 
omnibus ornatum esse perfectionibus . Si bonum , si magmim , si beatum, 
si sapientem , vel quidquid tale de Deo dixeris , in hoc verbo instauratur 
quod est , est . Nempe hoc est ei esse , quod haec omnia esse , inquit Ber- 
nardus ( Lib. I. de Consol. Cap. VI. ) . Tertio , Ens a se non modo a Crea- 
turis Deum distinguit, quae natura sua Entia sunt ab alio , et dependentia , 
sed praeterea Dei essentia per Esse a se ab aliis differt attributis , quae 

J uamvis et ipsa sint a se , nihilo minus ab independentia , tamquam a ra- 
ice , per nostrum concipiendi modum , proficiscuntur . 

CAPUT VI. 

Eorum , quae adversus statuta afferri possunt , solutio . 

Obj. 1 . cont. 1 . Conci, cum Peripateticis , et Epicureis . Est vulgatum 
in Scholis receptissimum axioma , humamim intellectum ab ortu suo esse 
tamquam tabulam dolatam ; et illud aliud , nihil esse in intellectu , quin 
Juerit prius in sensu : unde non habemus nos Dei ideam ingenitam . II. Et 
allata mox axiomata locum habent etiam, ubi sermo fit de Deo . Nam in- 
quit Apostolus ( ad Rom. Cap. I. ) Invisibilia Dei a creatura mundi per ea , 
quae facta sunt, intellecta conspiciuntur : sempiterna quoque virtus ejus, 
Vol. II. Marcellius Theol. 6 

et divinitas . III. Et revera , ut percipiamus Deum tamquam Ens summe 
perfectum , neccssc est , ut ab eo tum imperfectiones , tum finita tem , 
quas in nobis ipsis deprehendimus , removeamus . IV. Si hanc admittamus 
opinionem , deglutire cogimur impossibilia . Nam si hujusmodi idea lex est 
quaedam incommutabilis , et lux perpetuo nobis affulgens , idea haec erit ipse 
Deus menti nostrae praesens ; proindeque naturaliter Deum videt quisquis 
ad ideam illam attendit , quod est absurdissimum . 

Resp. ad i . Axiomata illa in Scholis receptissima , quum ab Aristotele , 
et Epicuro tradita fuerint , aut faba sunt , aut ad summum de rebus cor- 
poreis , vel de rebus , ratiocinationis vi , et usu comparatis , non de rebus 
omnibus universim debent intelligi . Nam dicatur mihi , quem colorem ha- 
beat sapientia . Cum cogitamus justitiam , ejusque intus in ipsa cogitatione 
pulcritudine f ruimur , quid sonat ad aures ? Quid tamquam vaporeum 
surgit ad nares ? Quid ori infertur ? Quid manu tractatur , et delectat? 
Et intus est , et pulcra est , et laudatur , et videtur : etsi in tenebris 
sunt oculi isti , animus illius luce perfruitur , inquit S. P. Augustinus 
( Enar. in Psal. XL1. ) Alterum autem axioma verum est et ipsum , si de 
ratiocinandi usu , et vi accipiatur; fabum vero , si ad meras cogitationes, 
extendatur , et ideas . Statim enim ac mens existit, natura sua cogitat , et 
incommutabilem legem recipit a Conditore ; atque adeo nullum tempus est , 
in quo sit tabula rasa . Quoniam vero cogitationes hominis initio directae 
sunt , ut inquiunt , non reflexae defectu corporis , nulla est in mente ra- 
tiocinatio , nulla cum aeterna lege collatio rerum , quae non nisi reflexione 
comparantur ; atque hoc sensu dici potest veluti tabula dolata . 

Ad 2 . Affirmat Apostolus , ea , quae facta sunt , occasiones quidem , 
non autem caussas esse , quibus in Dei notitiam elevamur . Et quidem af- 
firmat ibidem Apostolus , Gentes , quae Dei veritatem in injustitia detinent, 
iram Dei promereri; tum quoniam unusquisque ab ortu suo Dei notionem 
habet ; tum etiam quoniam per Creaturas , tamquam per occasiones , ad 
Dei notitiam poterant elevari . Sic enim habet integra Apostoli sententia : 
Revelatur enim ira Dei de Caelo super omnem impietatem , et injustitiam 
hominum eorum , qui veritatem Dei in injustitia detinent ; quia quod no- 
tum est Dei manifestum est in illis . Deus enim illis manifestavit . Eu 
Dei notio , Gentilium insita animis . Prosequitur : Invisibilia enim ipsius a 
creatura mundi per ea , quae facta sunt , intellecta conspiciuntur . En Dei 
idea , creaturarum ope acquisita .- hoc est, vagatur humana mens per univer- 
sas orbis creaturas ; in quibus Deum non inveniens , ad se ipsam denique 
redit ; ibique legem invenit incommutabilem , per quam in Dei cognitionem 
assurgit . Legatur de ea re Augustinus Enar. in Ps. XLI. 

Ad 3. Ideo deprehendimus , nos imperfectos esse , atque finitos , quo- 
niam summae perfectionis , ac infinitatis ideam habemus . Atque haec est 
lex illa incommutabilis , de qua loquitur Augustinus , cujus ope aequalia 
ab inaequalibus , similia a dissimilibus , multitudo ab unitate firmissimo ju- 
dicio distinguuntur . Haec est illa lux menti nostrae jugiter affulgens , quae 
in se quidem una est , sed multa , ac diversa exhibet , et repraesentat : et 

sicut multa , et diversa sunt , quae in Luce Solis vident homines , Lux 
tamen ipsa una est ; ita Lux Sapientiae , in qua ipsa videri possunt , omni- 
bus sapientibus est una communis , ait S. Pater Lib. II. de Lib. arb. cap. 
17. Opliuie ergo Boetius Lib. III. de Consol. Philos. Prosa 10., inquit: 
Omne , quod imperfectum esse dicitur , id diminutione perfecti imperfectum 
esse perhibetur : quo ft , ut si in quolibet genere imperfectum quid esse 
videatur , in eo perfectum quoque aliquid esse necesse sit . 

Ad 4 * Mea innata Dei lex est incommutabilis , lex affulgens , Deus 
ipse nobis intime praesens ; sed exhibens dumtaxat suipsius existentiam , et 
attributa , non clare , non vivide , et facie ad faciem , sed abstractivc , et 
per speculum , et in aenigmate ; adeoque non sequitur maximum illud ab- 
surdum , quod Adversarii contendunt . 

Obj. a. cum Nicolao 1 ’ Hermi nier cont. eamd. 1. Conci. Notioni , quae 
ingenita est , nemo reluctatur , sicuti multi , et multi reluctantur ideae Dei . 
Nam nulla umquam fuit gens , nulla Religio , nulla actas , quae suos non 
protulerit Atheos : etenim conqueruntur de Atheis Regius Propheta , et 
Apostolus ; ille in Psalmo LII. in haec verba : Dixit insipiens in corde 
suo , non est Deus ; iste vero in Ep. ad Eph. cap. II. dicens : Eratis 
illo tempore sine Christo , et sine Deo . Atheos fuisse Protagoram , Ana- 
xagoram , Diagoram , Heraclitum, Bionem, Socratem, Critiam, Epicurum,, 
aliosque Philosophos , in confesso est apud omnes . Rursus : demonstrant 
Herbelotius, Bailius , et Jaquclotius , Mahumcthanam Sectam complures pe- 
perisse Atheos . Quid quod etiam inter Christianos non pauci reperti sunt 
hujus generis perditissimi viri ? Lege , si vacat , Historiam Alheismi apud 
Johannem Franciscum Buddeum (Tract. de Atheismo.) II. Neque reponere va- 
let , Complures extitisse Atheos corde , non mente ; quum multi exlitcrint 
impii homines , qui mortem pro Atheismo invicte pertulerunt , quod inter- 
nam supponit cordis , et mentis persuasionem . III. Denique , omnium con~ 
sensus hominum communis naturae vox est , ut ait Tullius ( Lib. I. de 
Nat. Deor. ) Ast non particularium hominum modo , inquiunt Socinus , Epi- 
scopius , ac Bailius , sed complurium etiam integrarum nationum , et gen- 
tium communis consensus est , nullum existere Deum . Tales sunt Brasilien- 
ses , Peruani , Virginienses , Tartari , Cafri , aliique . Sapientes Cincnses 
Dei ideam habent more Spinosistarum . Et adhuc multae sunt in orbe na- 
tiones , quarum Religionem , et cultum ignoramus . 

Resp. ad 1. Qui sanae mentis est, et incorruptae, ingenitae a natura 
notioni non dissentit , neque reluctatur , quoniam , in eo ejusmodi idea 
vivida quum sit, ad illam attendere facile potest.. Ast si quis pravis hujus 
saeculi serviens cupiditatibus , cor suum tradat in reprobum sensum , quid 
mirum, si ingenitae a natura ideae obsistat, et contradicat? Nonne Lex na- 
turalis omnium hominum animis insculpta est ? Non pauci tamen sunt , qui 
adeo pravis praepediuntur affectibus , ut neque si naturalem legem habeant , 
agnoscunt . Ii ergo , qui ideae Dei dissentiunt , pravis hujus saeculi affe- 
ctibus praepediti , notionem illam , quam ingenitam habent , conati sunt , 
si non delere penitus , saltem obscurare . Atque hi Athei sunt corde , non 

mente, sive Athei, ut inquiunt, practice , non speculative. Hujus generis 
insipiens ille erat , qui apud Psalmistam dicebat in corde suo: non est Deus 5 
adeo eniin , ob turpem vitae consuetudinem , mente obcaecatus erat , ut 
vitam duceret , ac si absque lege , et absque Deo fuisset . Audiatur Augu- 
stinus ( in Psal. XIII. ) Ideo ergo dixit in corde suo , quia hoc nemo au- 
det dicere , etiamsi ausus fuerit cogitare . Corrupti sunt , et abominabi- 
les facti in affectionibus suis , i de st , dum amant hoc saeculum , et non 
amant Deum , ipsae sunt affectiones , quae corrumpunt animam , et sic 
excaeca/U , ut possit etiam dicere imprudens in corde suo : Non est Deus . 
Atque hoc eodem sensu Athei plures fuerunt , et apud Gentiles , et apud 
Manumetanos , et etiam inter Christianos . Quamquam non tain facile con- 
cesserim , eos omnes , qui a veteribus Athei sunt appellati , Atheos revera 
fuisse ; quum praeter illos , qui Athei practici dicuntur , alii etiam dentur , 
qui vel appellantur Athei improprie , vel Athei sunt tantum indirecte . Athei 
improprie dicti ii censeri possunt , qui vulgares Deos , eorumque simulacra 
aspernabantur, quales vulgo habebantur ab Ethnicis cum Judaei , tum Chri- 
stiani , ut legere est apud Athenagoram , Justinum , Tertullianum , aliosque 
Christianae Religionis Apologistas . In horum album adnumerari possuat etiam 
Socrates , Anaxagoras , multique alii in argumento commemorati , qui licet 
in Ethnica Religione progeniti essent , labore tamen , ac studio ad unius Sn- 
premi Numinis pervenerunt agnitionem . De his vide Irenacum , Justinum , 
Clementem Alexandrinum ex priscis Scriptoribus ; ex recentioribus autem 
Ludoviciun Fabricium ( in Apolog. cont. calunin. Ath. ) et Johaouem Fran- 
ciscum Buddeum ( in Tract. de Ath.) Athei vero indirecte ii appellari possunt, 
qui vel perfectionem aliquam Deo detrahunt , vel cultum Deo debitum im- 
pendunt Creaturis . De istis loquitur Apostolus, cum inquit: Eratis aliquan- 
do sine Deo ; et Psalmista illis in verbis : Dixit in corde suo : Oblitus est 
Deus 5 et Auctor Sap. XIII. Vani sunt omnes homines , in quibus non 
subest scientia Dei . Qui enim laudatis Sacrae Scripturae locis , et alibi pas- 
sim tamquam Athei redarguuntur , vel male de Deo cogitabant , vel crea- 
turas tamquam Deum venerabantur . Epicurei autem de Deo absurde cogi- 
tabant , quia omnem ab Eo erga Creaturas suas providentiam removebant . 
Geutiles vero omnes Creaturas pro Deo venerabantur ; quibus adeo verum 
est inditam fuisse Dei notionem , ut falsum Deum colere maluerint , quam 
nullum . Ex quo igitur plures olim extilerint , qui Athei vulgo habiti sunt , 
non sequitur , ideam Dei non esse hominnm animis a natura insculptam . 

Au 2. Impius cum in profundum venerit , contemnit ; atque adeo ex 
illius cogitandi , agendique modo regula assumi nequit ad aliquid statuen- 
dum : is enim corruptae , ac depravatae mentis jam suppouitnr . Fuerunt 
olim Sceptici , seu Pvrrhonici , qui de omnibus tam stulte dubitabant, ut 
ambigerent etiam , an totum sit sua parte majus j coque in dubio tam ob- 
stinate persistebant , ut ad illos suadendos , nec ratiocinatio valeret , nec 
evidentia j mortem subire potius parati , quam mentis amittere dubietatem . 
Au ne proinde rerum quarumdam evidentia neganda est ? 

Ad 3 - dico x. Ludovicus Fabricius ( in Apolog. pro Gen. hum. cont. 

calum. Atb. ) erudite demonstrat , falsas omnino esse relationes illorum , 
qui commemoratas in argumento Gentes Atheismi insimularunt . 2. La Croze 
ab Atheismo solide purgat Brasilicnscs , Antillos , Cafros , aliosque popu- 
los . 3 . Etsi laudatae ia objectione Nationes , Americani praesertim , ob 
miserandam animi caecitatem , nullum externum Religionis cultum retineant. 
Deos nihilominus colunt , alii scilicet Solem , alii Lunam , alii Tonitrua , 
( ad quorum succussum cucurbitam manu tenentes , et attollentes oculos in 
Caelum , magna voce exclamant : Arnapti Aniapci , hoc est , Dominus to- 
nitruum ) et alia id genus Numina ; suosque habent Caraibes , seu Sacer- 
dotes , qui aliqua exercent sacra . Vide Lerium , de Ilerrera , Acosta , alios . 
De Sapientibus Sinensibus idem , ac de Spinosistis dicendum : evanuerunt 
nempe in cogitationibus suis , et Athei facti sunt corde , non mente . Po- 
pulos , qui nobis adhuc ignoti sunt, nullum colere Numen , eadem securi- 
tate, qua a Bailio asseritur, a nobis negatur: nullam enim notitiam de 
his habemus ; ne dicam , ejusmodi populos paucos admodum esse , quid- 
quid sibi Ungat Bailius , et adeo dociles sese exhibere passim , ut , Dei 
gratia adiuvante , facillime ad Religionem convertantur . Paucis namque ab 
hinc annis exigui numero Apostolici viri Ordinis S. Francisci a Carolo III. 
Hispaniarum Rege missi ad Australem Americam , innumerabilem illam gen- 
tem antehac omnibus ignotam , tam mirabili facilitate ad Christum conver- 
terunt , ut post non mullos ab incepta praedicatione menses , publicas habue- 
rint , more Europaeorum , in Festo Corporis Christi Supplicationes . Quod 
factum certe demonstrat , non fuisse Gentes illas absque alicujus Supremi 
Numinis notitia . 

Obj. 3 . cont. 2. Conci. Propositio per se nota quoad nos non potest 
demonstrari: quis enim demonstraverit hanc propositionem : Totum, est majus 
sua parte ? Propositio autem haec : Deus cxislit , potest utique ex Creaturis 
demonstrari ; unde non est per se nota quoad nos . II. Cur hae propositio- 
nes , Deus est simplex ; Deus omnibus providet , non sunt per se notae 
quoad nos ; nota autem esse debet quoad nos haec alia : Deus existit ? Mul- 
ta alia habent Scholastici adversus opinionem nostram , quae ex hactenus 
dictis soluta remanent . Neque enim in re parvi momenti diutius immoran- 
dum est . 

Resp. ad 1 . Propositio per se nota quoad nos demonstrari non potest , 
si subjectum illius nullos habeat effectus , qualis est allata in exemplum 
propositio: Totum est majus sua parte. Secus autem, si propositio per se 
nota quoad nos suos habeat effectus comparate ad subjectum , ut est pro- 
positio nostra : Deus existit . Deus nempe in illa propositione , de qua est 
quaestio, in sui ipsius idea summam exhibet perfectionem; atque est caussa 
rerum omnium . Ex quo in suo conceptu summam includat perfectionem , 
fit , ut ea propositio sit per se nota quoad nos : ex quo autem rerum om- 
nium sit prima Caussa , intelligitur , eamdem propositionem argumentis posse 
demonstrari . 

Ad 2. neg. ant. Propositiones enim illae : Deus est simplex ; Deus 
omnibus providet , sunt et ipsae per se notae quoad nos, quoniam in idea 

Dei , non minus actualis exislentia , quam simplicitas , providentia , aliaque 
attributa absoluta relucent . Quod si asseras , plures homines a Deo vel 
simplicitatem , vel providentiam removisse , S. P. Augustinus ( Lib. I. de 
Doctr. Christ. cap. 7. ) respondebit, factum id esse ab hominibus, qui non 
ad incommutabilem legem , quae uniuscujusque menti affulget , sed ad cor- 
poris sensus animum converterunt : Sane , inquit , quoniam diversis moven- 
tur bonis , partim eis , quae ad corporis sensus , partim , quae ad animi 
intelligentiam pertinent ; illi , qui dediti sunt corporis sensibus , aliquid 
lucidum imaginantur , aut humani corporis f guram cogitant . Illi autem , 
qui per intelligentiam pergunt videre quod Deus est , omnibus eum nata- 
ns visibilibus , et corporeis , inlelligibilibus etiam , et spiritualibus , omni- 
bus mutabilibus praeferunt . 

Obj. 4. eont. 3 . Conci. Complures sunt , qui , omnibus adhibitis mediis , 
nequeunt Supremi Numinis ignorantiam superare . Et I. quidem , ut quis 
Deum ex is tere sciat , necessarius est discursus , quo ex Creaturis supremam 
Caussam deprehendat ; cujus rudes , ac plumbei homines minime sunt ca- 
paces . II. Etsi nemo daretur , qui ratiocinationis sit penitus incapax , non 
pauci tamen sunt , qui ratiocinationem , ad Dei existentiam agnoscendam re- 
quisitam , assequi omnino non valent : quaedam enim requiritur argumen- 
tatio ex necessaria connexione petita , quam creaturae habent cum Creatore. 
III. Puer in Sylvis , vel apud Atheos parentes educatus , nurnquid culpa 
sua Dei existentiam ignorat , si nihil umquam de Deo audivit ? Neque re- 
ponere juvat , posse puerum illum naturali ratiocinatione , vel Dei ideam , 
quam in mente sopitam relinet , excutere , vel illam acquirere ex rerum vi- 
sibilium conspectu . Nam , quum ad id exequendum superanda ei sint prae- 
judicia , nec non dubietates, quae menti illius obversantur , aliquo prolecto 
indiget temporis intervallo ; proindeque brevi saltem temporis spatio poterit 
primae Caussae existentiam inculpate ignorare . 

Resp. ad t. Unicuique indita est a natura Dei idea , ut supra demon- 
stravimus . Et quamvis necessario discursus quidam requireretur ad ideam 
ingenitam Dei excutiendam , ac suscitandam , quis hominum est adeo ru- 
dis , et plumbeus , qui illius ratiocinationis , quae vel ad Dei innatam ideam 
excitandam , vel illam a creaturis comparandam incapax sit } Undenam istius- 
modi incapacitas ? Non ex originali peccato ; non ex prava a parentibus ac- 
cepta educatione ; neque ex perditis moribus : propterea quod tria haec lu- 
men rationis obtenebrare quidem , sed extinguere penitus non valent ; prae- 
sertim quum ad assequendam supremi Numinis cognitionem , non evidens , 
ei phy sica , sed moralis tantum , et probabilis requiratur demonstratio . 

Ad 2. Falsum est , dari quemquam , qui idoneus non sit ratiocinatio- 
ni , ad Supremi Dei existentiam percipiendam requisitae . Nam licet neces- 
saria sit cognitio connexionis , quam Creaturae cum suo Creatore habent , 
sufficit tamen , ut connexionis hujus certus sit homo certitudine dumtaxat 
morali , ut proxime animadvertimus , quae cuique facile praesto est . 

Ad 3 . hoc habeto responsum . Puer in Sylvis , vel apud Atheos pa- 
rentes educatus , utique culpa sua ignorat Dei existentiam ; tum quoniam 

test ; tum etiam quia lumen rationis nec a Sylvarum solitudine , nec a 
Parentum educatione extingui in eo potest . Ad ideam autem Dei , vel su- 
scitandam , vel comparandam , requiritur utique aliquod temporis instaDS ; 
sed instans morale , non physicum , ad quod assequendum sufficit non ma- 
gnum temporis intervallum ; quum facile , vel ad seipsum , vel ad ea , quae 
extra se habet , animum convertere possit . 

Obj. 5. Nemo scire potest , Deum existere , nisi sit gratia praeventus ; 

J uae , juxta Augustinianam Scholam , non conceditur omnibus ; quum In- 
delibus negative , et Peccatoribus obduratis , obcaecatisque denegetur . 

Resp. Neminem absque gratia scire posse , Deum existere , ut objectum 
est fidei , non autem , ut Deus objectum est naturalis rationis . Et certe , si 
quis cum merito fidei credere cupit Dei existcntiam , posthabita , aut simul 
conjuncta naturali de Deo notitia , non potest sine supernaturali Dei ad- 
jutorio notionem illam adipisci . Multo minus absque gratia fidei agnosce- 
re quis potest , Deum esse unum simul , ac trinum ; Filium Dei humanam 
camem assumpsisse in tempore ; apud suos sub panis , ac vini speciebus re- 
mansisse etc. Unde circa istius modi dogmata ignorantia datur invincibilis . 
Ast ad Deum dignoscendum , prout objectum est humanae scientiae , gra- 
tia Salvatoris supematuralis minime necessaria est . Neque vero repugnat , 
ut una, eademque res objectum Fidei simul sit , ac scientiae , ut optime ob- 
servat Augustinus ( Lib. II. de Lib. arb. Cap. 1 5. ) dicens : Est enim. Deus , 
et vere summeque est : quod jam non solum indubitatum , quantum arbi- 
tror , fide retinemus ; sed etiam certa , quamvis adhuc tenuissima, forma 
cognitionis attingimus . 

SCHOLION . 

Haec postrema responsio lacem praebet , ad innumera cum Scripturae, 
tum Sanctorum Patrum explicanda testimonia , quae contra singulas supe- 
riori capite statutas Conclusiones facere videntur . In Scripturis siquidem sae- 
pe legitur , omnia bona , et quamlibet Scientiam effectus esse divinae Gra- 
tiae . Patres similiter astruunt , vel ipsam Philosophiam gratiam esse , ac mu- 
nus Dei praestantissimum, hominesque justos justitiam , qua Christiani su- 
mus , facere . Ilaec , inquam , facillime explicantur , si Deus consideretur , 
prout objectum est Fidei , et prout scientiae humanae objectum est . Deus 
enim duplicis generis largitur hominibus donum , quod gratia dici potest ; 
naturale unum , quod lumen est rationis, et legis aeternae participatio , al- 
terum vero supematurale , quod est proprie gratia Salvatoris . Hanc neces- 
sariam esse ad Deum cum merito fidei dignoscendum , illam vero natura- 
lem ad cognoscendum Deum , ut objectum scientiae , affirmant Scripturae , 
ac Sancti Patres . 

Obj. 6. cont. postremam Conci. Divina Essentia reponenda videtur in 
congerie perfectionum , quoniam sine illa Deus concipi non potest . Quum 
enim Deus sit actus purissimus , si una ei desit perfectio , Deus non erit . 
U. Vel collocari poterit divina Essentia in Infinitate , quoniam per hanc Deum 

distinguimus a Creaturis . m. Vel , si mavis , illam statuemus in Intellectio- 
ne , quae perfectio ceteris praestantior est . Nam divina Essentia in eo re- 
ponenda est , sine quo Deus concipi nequii ; per quod Deum a non Deo 
distinguimus,' quodque ceteris attributis praestantius est. IV. Constitutivum 
certe Essentiae divinae in Esse a se collocari non potest : quod enim divi- 
nam naturam constituit , omni ei , quod Deus est, debet convenire. Esse a se 
autem , seu independentia non convenit Filio , et Spiritui Sancto , qui et 
ipsi Deus sunt ; quum Filius a Patre , et Spiritus Sanctus ab utroque, tam- 
quam ab unico principio , sit . 

Resp. ad i . Divina Essentia reponenda est non solum in eo , sine quo 
Deus concipi nequit , sed in eo etiam , ex quo cetera attributa proQuere con- 
cipiuntur . Quare , si divinam Essentiam in perfectionum congerie reponas , 
illico menti occurret quaestio , undenatn per nostrum concipiendi modum 
haec eadem perfectionum congeries oriatur ? Si respondeas , ab ipsa perfe- 
ctionum congerie , idem erit ejusdem rei principium , ut Scholastici inqui- 
unt, et principiatwn : unde ab aliquo alio ducit originem , quod esse ne- 
quit , nisi Ens a se , seu Independentia . Quod si dicas , non posse Deum 
concipi sine perfectionum congerie , quis porro id negaverit ? Ast quum im- 
possibile sit , ut unico intuitu creata mens omnes Dei perfectiones explici- 
te percipiat , ( videmus eniin Deum in hac mortali vita per speculum , et in 
aenigmate ) neccsse est , ut illas humana mens in aliqua conspiciat perfe- 
ctione , quae perfectiones reliquas in se , et implicite contineat . Haec au- 
tem alia esse nequit , nisi Independentia . Nam ex quo sit Deus Ens a se , 
statim percipimus , esse perfectionibus omnibus ditatum . 

Ad 2 . Constitutivum divinae Essentiae esse debet utique id , quod 
Deum distinguit a Creaturis ; sed de primario , ut ajunt , non de secura 
dario . Porro Infinitas attributum est , Deum a Creaturis distinguens de se- 
cundario , non de primario ; quoniam postquam diximus : Deus est Ens 
infinitum , locus adhuc superest interrogationi , undenam infinitas suam in 
Deo ducat originem ? Nec aliud responderi potest , nisi ab Essentia . Qua- 
re Essentia Dei concipitur ante Infinitatem . 

Ad 3. Licet intellectio perfectior sit independentia , quum de creatis 
rebus loquamur , ubi tamen agitur de Ente increato , quod aliorum Entium 
fons est , et principium , essentia nobilior est per nostrum concipiendi mo- 
dum intelligentia . In homine v. g. qui Ens est dependens , ac per parti- 
cipationem , intelligerc perfectius est esse : nam esse habent et lignum , et 
lapis . Ast si loquamur de Deo , esse perfectius est intelligere , quoniam 
Deus esse habet a se , omniumque Entium caussa est , ct origo . Et qui- 
dem ; cur Deus est summum intelligens ? Quia Ens est a se , in quo 
summo , ac primario attributo perfectiones omnes implicite continentur . 

Ad 4- In postremo solvendo argumento non moror , quoniam Filio , 
ac Spiritui Sancto omnimoda convenit independentia ratione Essentiae $ quam- 
vis , uti personae suut , Filius a Patre , et Spiritus Sanctus ab utroque pro- 
cedat . 

CAPUT VII. 


An umis , vel plures sint Dii . 

Proxima est a Theologis pertractari solita Controversia , unus ne tan- 
tum , vel plures sint Dii: quae quidem ex iis, quae demonstrant Dei exi- 
stentiam, facile resolvi potest; eadem enim argumenta demonstrant quoque , 
ut Viri Clarissimi Thomassinus , et Witasse observarunt , ejusdem Dei uni- 
tatem . Unde Tertullianus Lib. I. cont. Mare, optime ait , aut Deum non 
existere , aut unum esse : Deus , si unus non est , non est . Quod adeo 
perspicuum est, ut prodigium quoddam esse videatur , vel unum inter eos, 
qui Dei admiserunt existentiain, inveniri potuisse, qui Deo adempserit uni- 
tatem . Eam tamen aperte impugnarunt innumerae propemodum nationes , 
Gentes propterea , et Gentiles , et Ethnici , et Pagani , et Polytheistae nun- 
cupati . Nec inter Christianos defuere complures , qui in eumdem scopulum 
stultissime impegerint . 

Gentiles itaque , seu Ethnici innumeros fere coluere Deos . Initio nem- 
pe sibi constituerunt Deos Astra , et Ignem , tum homines , Reges videli- 
cet , atque Reginas ; ac tandem eo devenere dementiae , ut tamquam supre- 
ma Numina venerarentur Animantia quaeque, Monstra etiam, ac venenata. 
Quid plura ? Stipitibus etiam , arboribus , fruticibusque genua curvarunt . 
Sed non est hujus loci de origine , ac progressu Idololatriae pertractare . 
Qui provinciam hanc accurate lustrare desiderant , adeant veteres Scripto- 
res, Justinum martyrem, Tertullianum , Hieronymum , Augustinum , Lactan- 
tium ; et ex recentioribus Lilium Gyraldum Ferrarienscm , Johanncm Boc- 
caccium , et Johanncm Gerardum Vossium , in cujus eruditissimo Opere de 
origine, et progressu Idololatriae inveniet omnia simul copiose congesta. Nunc 
illud dumtaxat scire sufficiat, primum Polytheismi auctorem non fuisse Seth 
lilium Enos , ut Hebraeorum nonnulli arbitrantur ; neque Hebraeos ipsos , 
vel Moysem , ut autumarunt Ethnici quidam Scriptores ; sed fuisse videntur 
posteri Chain a parente suo Noe maledicti , ut sanior Eruditorum pars exi- 
stimat . Vide de hoc argumento Joh. Gerar. Vossium , et Cl. nostrum Berti . 

Praeter Gentiles , Christiani non pauci fuerunt , qui et ipsi in Polythc- 
ismum stultissime impegerunt , quorum primus ab Ecclesiasticis Scriptoribus 
recensetur Valentinus , qui secundo ineunto Christi saeculo floruit , quique 
triginta Aeones , quasi totidem Deos sibi confinxit. Alter fuit Cerdo , quem 
postea discipulus ejus Marcion secutus est ; uterque duorum confictor Deo- 
rum , quorum unus Auctor esset veteris , alter vero novi Testamenti . Ab 
his Ortus subinde Manes Persa , a quo Manichaei ; qui et ipsi duos esso 
Deos blasphemabant , bonum unum , omniumque bonorum creatorem , al- 
terum malum , et omnis mali auctorem . His adjungi possunt Tritheitae , 
trium nempe Deorum inventores , quorum error ex nimia, efiraenique my- 
steriorum curiositate duxit originem . Vetustissimus est error iste , utpote 
cujus Theodoretus , Dionysius Alexandrinus , Gregorius Nazianzenus , Ba- 
silius , et Augustinus meminerunt . Sed pessimum errorem in systema rede- 

git Johannes quidam Pliiloponus , qui sexto Ecclesiae Saeculo vixit , de quo 
Nicephorus ( Lib. XVIII. Hist. cap. IX. ) . Hunc eumdem postea instau- 
rarunt errorem Roscelinus Seculo XI. et postremis temporibus Georgius Pau- 
lus , Casanovius , et Statorius Bezae discipulus . Adversus itaque hanc hu- 
mani generis pestem oportet nunc bene , et naviter dimicare j ac primo il- 
lorum , qui innumeros, tum illorum, qui duos admisere Deos, refutare de- 
mentiam . De errore namque Tritheitarum sermo recurret in Libro de Tri. 
nitate . Sit ergo 

CONCLUSIO I. 

Non plures , ut Gentiles delirant , sed Unus est Deus . 

Prob. i. Deus est Ens infinitum, perfectissimum, summum magnum, 
ut a Tertulliano appellatur ; haec enim est idea , quam dc Deo singuli ho- 
mines , ipsi etiam Gentiles , habent . Ast Ens infinitum , perfectissimum , 
summum magnum, unicum esse debet ; quod multis rationibus demonstra- 
tur . i. Namque , Ens non esset infinitum, vel perfectissimum , vel sum- 
mum magnum , si alia Entia , aut supra se , aut paria haberet ; si enim 
alia haberet Entia supra se , illa auferrent huic infinitatem , summamque 
perfectionem . Si huic alia Entia essent aequalia , ubi esset infinitas , ma- 
xima perfectio , illudque summum magnum Tertulliani ? Hoc est esse infi- 
nitum , perfectissimum , summum magnum , par non habere ; quod non nisi 
uni potest couvenire . Ita argumentatur Novatianus de Trinit. Cap. IV. Boe- 
tius de Cons. Philos. Lib. III. Pro. io. Prudentius in Hamartigenia , S. P. 
Augustinus Lib. I. de Trinit. Cap. VII. ct primus omnium Tertullianus , 
qui Lib. I. adv. Mare, ita scribit : Quae erit jam conditio summi magni ? 
nempe , ut illi nihil adaequetur , idest , ut non sit aliud summum ma- 
gnum ; quia si fuerit , adaequabitur ; et si adaequabitur , non erit jam 
summum magnum . a. Si plura essent Entia infinita , perfectissima , sum- 
me magna , inter se differre deberent ; alioquin non plura , sed unicum es- 
sent : aliquid ergo uni , et non alteri conveniret , per quod ad invicem dif- 
ferrent; sicque Ens illud , in quo esset privatio , non esset infinitum , ac 
summum magnum . Ita S. Thomas I. P. Q. ii. Art. 3. et ante illum Boe- 
tius, ac Lactantius, cujus haec sunt verba Lib. XIII. cap. 3. Deus, si per- 
fectus est ... ut esse debet , non potest esse , nisi unus , ut in eo sint omnia ... 
alioquin tantum singulis deerit , quantum in ceteris fuerit . 3. Tandem, si 
plura essent Entia infinita, ac perfectissima , vel a se invicem penderent, 
vel non . Si a se invicem penderent , nullum ex iis Entibus esset infinitum , 
ac summe perfectum ; quum dependentia sit imperfectio . Idipsum dic , si 
non dep*cnderent ; Ens enim infinitum , ac perfectissimum dominium habere 
debet , potestatemque in omnia . Quare admissa semel in uno Ente inde- 
pendentia , hoc primum Ens independens in alia entia sibi dominium vin- 
dicabit ; atque ita unicum tantum erit Ens infinitum , ac perfectissimum . 

Prob. a. Deus ille unicus , quem adoramus , innumera ad suae uni- 
tatis ostensionem , miracula patravit ; nullum autem operati sunt Gentium 

Dii , ad unius Dei cultum evertendum . Et revera, Miraculorum ad Idolo- 
latrarum punitionem patratorum series inGnita est , quae legi possum , non 
in Ecclesiasticis Historicis modo , sed etiam in Sacra Scriptura , cui huma- 
nam saltem deberi fidem , ut Herodoto , Thucydidi, Livio, aliisque exoticis 
Scriptoribus, etiam ab ipsis Gentilibus, nemo unus diffitetur: omnis alio- 
quin fides pereat , necesse est . Gentium autem Deos vera ad Dei unitatem 
evertendam patravisse miracula , nullibi legimus . Ex miraculis autem ve- 
ram demonstrari divinitatem, quis unquam negaverit? Hinc i. Si Deus, 
quem Judaei , ac Christiani colunt , vera patravit miracula , non Numina 
gentium , jam unicus ille Deus dumtaxat virtutem habet edendi miracula ; 
adeoque ille solus verus Deus est ; quum ad patranda miracula virtus re- 
quiratur infinita . 2 . Si ab unico vero Deo miracula eo fine edita sunt , ut 
suam vindicaret Unitatem , quemadmodum in Sacris , Ecclcsiasticisque le- 
gitur voluminibus , ncc ab aliis Diis unquam ad eorum tuendam plurita- 
tem vera miracula facta sunt , jam plures hi Dii fictilii sunt , et ab Ethni- 
cis ad libitum inventi : nam , vel non potuerunt , vel non voluerunt , ad 
proprium sustinendum cultum , adversus Judaeorum , Christianoriunque Deum 
miracula patrare . Si primum , imbecilles sunt , proindeque non Dii ; si al- 
terum , injusti sunt , ac stupidi. Argumento a miraculis petito utitur Augu- 
stinus ( Lib. XXI. de Civ. Dei Cap. 8. ) , et ante illum , Justinus , Athe- 
nagoras , aliique Patres ; nec non recentioribus temporibus Grotius ( Lib. I. 
de vera Rei. Christ. ) . 

Prob. 3. Quinam demum sunt Dii illi , quos superstitiosa Gentilitas 
adorat , et praedicat ? Sunt Iupiter in patrem sacrilegus ; Bacchus ebriosus ; 
fratricida Romulus ; Venus inhonesta , ut de aliis innumeris sileam . Sunt 
Neptunus , hoc est , aqua maris , ex qua Salacia , ac Venilia ortae sunt , 
nempe salsedo , undarumque regressus , ut Augustinus observat ( Lib. VII. 
de Civ. D. Cap. 22 . ); Mars , bellorum scilicet praeses , cujus, ne multa 
referam , decantatum est cum Venere adulterium , a Statio , Minucio , et 
Arnobio descriptum ; Apollo , quem omnes Eruditi Solem esse volunt , vel 
qui , si Sol non est , homo fuit obscoenus , libidine fervescens Daphne in- 
secutus , ut narrat Ovidius in Libro Metamorph ; Ceres , quae vel Ter- 
ra est , ut volunt Apulejus , atque Virgilius , vel eadem cum Proserpina , 
de cujus raptu tres scripsit Libros Claudianus. Sunt Minerva, idest Sapien- 
tia ; Vesta, nempe Terra , vel ignis; Saturnus , videlicet tempus ; Pluto , 
scilicet Orcus . Sunt Virtutes , vitia , passiones , omnesque animi humani 
affectus . Quis porro dubitaverit, nefas esse, hujusmodi Diis vel ipsum veri 
Dei nomen tribuere ? 

Prob. 4- Ip s > quoque Gentiles , si angustiis , periculisve premantur , 
non Deorum multitudinem, sed unicum dumtaxat invocant Summum Deum. 
Unde Lactantius ( Lib. II. div. Inst. Cap. 1 . ) scribit: Et cum jurant , et 
cum optant , et cum gratias agunt , non Jovem , aut multos Deos , sed Deum 
nominant . Hoc ipsum observaverat jam Tertullianus ( Apologet. Cap. XVII.) . 

Prob. ultimo, ipsorum Ethnicorum suffragiis . Quamvis enim infima in- 
ter illos plebecula plures coleret Deos , Philosophi tamen , Poetae , et quot- 

quot non cucurbitam inter cos gestabant pro cerebro , unicum tantum agno- 
scebant Deum O. M. Praeclara Philosophorum , Poetarumque testimonia col- 
legerunt antiquitus Christianae Religionis Apologistae, Athenagoras , Justinus , 
Clemens Alexandrinus , Minucius Felix , Lactantius , Augustinus . 

CONCLUSIO II. 

i Son dantur duo summa principia , ut Manichaei blasphemant , 
Bonum unum , alterum Malum . 

Tametsi longe , latequc propositio haec pateat ex proxime dictis , pe- 
culiaribus nihilominus demonstratur argumentis . Et i. Quod non est sub- 
stantia , necesse non est , ut a summo principio efficiente producatur , ut Ma- 
nichaei ipsi fatentur . Malum vero non est substantia . Nam i. Malum tri- 
plicis generis est , vel Metaphysicum , ut imperfectio , finitas , impotentia 
etc. ; vel Morale , ut legis transgressio , seu peccatum ; vel Physicum , ut 
animi, et corporis dolores . Ast vero nullum ex his malis est substantia , sed 
boni dumtaxat privatio , aut deficientia . Et malum quidem metaphysicum 
quum ex eo ducat originem , quod a Deo creatura summe perfecta produci 
nequeat, juxta vulgatam Philosophorum sententiam, imperfectio , finitas , im- 
becillitas , cetcraquc hujusmodi , quae in Creaturis inveniuntur , nil aliud 
sunt , nisi privatio perfectionis , infinitatis , omnipotentiae ; adeoque nec 
substantiae sunt , nec summae Caussae malae effectus : quin potius a sum- 
ma Caussa bona procedunt ; quatenus Caussa suinme perfecta creaturam sum- 
me perfectam nequit producere . Sed neque malum morale , sive peccatum 
est aliqua substantia . Is enim peccare dicitur , vel divinam transgredi Le- 
gem , qui a bono deflectit : bonum , et rectum est enim legem a Deo ve- 
nientem servare . A bono autem deflexio nihil aliud est , quam boni ejus- 
dem privatio . Quare optime S. P. Augustinus ( ad Laur. Cap. XI. En- 
chir. ) Quid est autem , inquit , aliud , quod malum dicitur , nisi privatio 
boni ? Quod si quaeras , undenara malum morale oriatur ? In promptu est 
responsio ; ab homine nempe, qui a vero Deo , utpote summe bono , cum 
libera creari debuit agendi facultate ; quae in se utique bona est , sed ho- 
minis ipsius culpa, a bono , et rectitudine, hoc est a Lege, deflectit. De- 
nique, nec mala physica aliqua sunt substantia , sed mera mali moralis con- 
sectaria . Non sunt aliqua substantia ; nam ea nil aliud sunt , nisi animi , 
et corporis dolores . Dolor autem est privatio , seu deficientia felicitatis , non 
aliquid positivum , ac per se subsistens . Et hujusmodi praeterea privatio 
felicitatis , non a summo Principio malo , sed ab ipso summo Bono ob 
malum morale patratum in homines immittitur . Semel enim ac malum mo- 
rale invaluit , Deus , qui infinito modo providus est , nonnullis mediis de- 
buit hominem inde retrahere . Eadem autem media sunt , vel felicitas , vel 
dolor . Si praetuia felicitatis minus attingant , atque commoveant animum , 
oportet assumere poenas , sive animi , aut corporis dolores , ut quotidie ex- 
perimur . Quare mala omnia , quae in hoc Universo cernuntur , non sunt 


Digitized by Google 



53 

aliqua substantia . Optime Augustinus , cujus est argumentum ( in Lib. XI. 
de Civ. D. Cap. a a. ): Omnino natura nulla est malum , nomenque hoc 
non est , nisi privationis boni . Et ante Augustinum magnus Ambrosius 
( Lib. de Isaac , et Anima Cap. VII. ) Quid est aliud quod malum dici- 
tur , quam privatio boni ? Et Alhanasius Orat. cout. Gent. Nullum malum , 
nec a Deo , nec in Deo , nec ab initio extitissc ; neque ullam esse ejus 
substantiam . a. Si malum esset substantia , vel posset , vel non posset 
corrumpi , aut alterari . Si hoc secundum , istiusmodi substantia non esset 
mala , imo summe bona ; quum incorruptibilitas , et inalterabilitas magna 
sit perfectio . Si primum , esset similiter substantia bona : quomodo enim 
corrumpi posset , et alterari , nisi esset substantia bona ? Quod namque cor- 
rumpitur , de bono in malum transit ; nec potest esse summum , quoniam 
incorruptibilitate , quae est perfectio , caret . 3. Tandem , malum vel nihil 
est , vel si est aliquid , malum non est . Nam si aliquid est , seu substan- 
tia , ut Manichaei delirant , bonum esse debet , quia esse , et existere bo- 
num est . Duo haec argumenta sunt M. Augustini ( Lib. VII. Conf. Cap. 
ia. et de Nat. boni Cap. 3. ). 

II. Non datur , nec dari potest in rerum natura quod repugnat , et con- 
tradictionem involvit . Principium summe malum in sensu Manichaeorum 
implicat , et contradictionem involvit . Si namque in rerum natura existe- 
ret , vitam haberet , potentiam , salutem , memoriam , intellectum , aliasque 
innumeras perfectiones ; alioquin summum non esset . Nihil boni e contra , 
*ed omnia mala continere in se deberet , juxta Manichaeos ; secus non es- 
set summe malum Principium . En itaque apertissima repugnantia , et con- 
tradictio . Sic arguit Augustinus in Libro de Nat. Boni Cap. XLI. ubi 
ita loquitur : Ita errantes Manichaei , ita delirantes , imo vero ita insanien- 
tes , ut non videant in eo , quod dicunt naturam summi mali , ponere se 
tanta bona , ubi ponunt vitam , potentiam , salutem , memoriam , intelle- 
ctum , temperiem , virtutem , copiam , sensum , lumen , suavitatem , men- 
suram , numerum , pacem , modum , speciem , ordinem . Principes enim 
tenebrarum et vixisse in sua natura dicunt , et in suo Regno salvos 
fuisse , et meminisse , et intellexisse elc. 

III. Duo Manichaeorum Dii , bonus unus , alter malus , vel ad se in- 
vicem conveniunt , vel sibi adversantur . Nequeunt ad se invicem convenire , 
quoniam naturam e diametro oppositam habent : unde sibi adversantur . Si 
res ita se habeat , jam vel unus alterum superabit , vel non superabit . Si 
primum , unus erit Deus , qui nempe superat alterum . Si secundum , neu- 
ter Deus erit , quia uterque impotens erit , ac imbecillis ad alterum supe- 
randum . Abjicienda ergo est dementia Manichaeorum de duobus summis 
principiis , bono uno , bonorumque omnium effectore , allero malo , et cu- 
jusvis mali caussa . Contra Manichaeos fuse admodum scripserunt Tertullia- 
nus , qui eos refutavit in Marcionitis , et S. P. Augustinus ex veteribus . 
Ex recentioribus autem S. Thomas , Argentina , Natalis Alexander , et qui 
nuper Opus maxima , reconditissimaque refertum eruditione edidit , cui Ti- 
tulus : Alphabetum Tibetanum , Augustinus Giorgi nostri Ordinis decus , 
et ornamentum , ac de Litteris optime meritus . 

CAPUT VIII. 


Diluuntur Adversariorum Oppositiones . 


Obj. i. cont. i. Conci. Deus, quem Judaei , et Christiani colunt , vel 
ipse testatur , plures dari Deos . Psal. enim LXXXI. legitur : Ego dixi : 
Dii estis , et filii Excelsi omnes . Deus stetit in Synagoga Deorum . Ex. 
cap. VII. Dixit Dominus ad Moysem : Ego te constitui Deum Pliaraonis . 
Ia Ep. I. ad Cor. cap. VIII. Sunt dii multi , ct Domini multi . 

Resp. Sacram Scripturam affirmare , plures dari Deos , non natura , ac 
vero sensu , sed improprie , et per remotissimam quamdam analogiam ; qua- 
tenus videlicet Homines ipsius veri Dei vices in terra gesserunt : quod per- 
spicuum est ex locorum, de quibus in argumento, expositione . In Psal. 81. 
Dii appellantur Judices , non quod naturam habeant divinam , sed quod a 
Deo auctoritatem vitae , et necis acceperint : unde post allata verba : Deus 
stetit in Synagoga Deorum , illico sacer Auctor subdit : In medio autem 
Deos dijudicat . Et post illa : Ego dixi Dii estis , additur v. 7. Eos au- 
tem sicut homines moriemini ; et sicut unus de principibus cadetis . Eo- 
dem sensu intelligenda sunt verba Dei ad Moysem : Ecce constitui te Deum 
Pliaraonis ; hoc est , ecce constitui te judicem Pharaonis : ille siquidem Deus 
non est natura , sed per analogiam quamdam , qui ab alio Deus constitui- 
tur . Apostolos autem , non ex sua , sed ex falsa Gentilium loquitur opi- 
nione ; tum quia statim subjungit: Nobis tamen unus Deus ; tnm quia Grae- 
ce legitur : M Xiyrf/un en' ; nam etsi sunt , qui dicuntur Dii . 

Neque vero afferre juvat in Polytheismi patrocinium , quod Christus 
Dominus apud Johan. ( Cap. X. ) Judaeos alloquens , se Deum esse pro- 
bet hoc ratiocinio : Nonne scriptum est in Lege vestra , f/uia dixi : Dii 
estis ? Si illos dixit Deos , ad quos sermo Dei factus est , et non potest 
solvi Scriptura : quem Paler sanet if cavit , et misit in mundum , vos di- 
citis , quia blasphemat ? Christus autem Deus erat natura , non metapho- 
rice . Non juvat , inquam , haec reponere ; quoniam Christus allato argu- 
mento agit de sua divinitate , non secundum naturam , sed secundum no- 
men dumtaxat ; conqueritur quippe de Judaeis , quod illum reum blasphe- 
miae fecerint , ex quo Deum se nuncupaverit : unde haec est Christi argu- 
menti vis : In Scripturis multi Dii nuncupantur , et quidem sine blasplie- 
mia . Cur ergo , me blaspheraasse dicitis , quod me dixerim Deum ? Cete- 
rum quoniam Gentiles ad nostras nos provocant Scripturas , sciant , nihil 
magis perspicuum in Scripturis esse Dei Unitate . Deut. enim ( Cap. XXXIf. ) 
legitur : Videte , quod ego sim solus , et non sit alius Deus praeter me . 
In Lib. IV. Reg. ( Cap. V. ) : Vere scio , quod non sit alius Deus prae- 
ter Te in universa Terra. Mitto reliqua , quoniam tum in V. tum in N. 
Testamento innumera sunt . 

Obj. 2. adv. earnd. 1. Conci. I. Omnium hominum consensus commu- 
nis naturae vox est , inquit Tullius ( de Nat. Deor. Lib. I. ) . Pro Numi- 
num pluralitate stat omnium fere hominum consensus ; sin miiius longe ma- 

jor fuit numerus hominum , qui plures Deos , quam eorum , qui unicum tan- 
tum coluere Deum . II. Ubi est vera prophetia , ibi est vera Divinitas , juxta 
Tertulliani effatum ( Apologet. Cap. XX. ) : Idoneum testimonium divinita- 
tis , veritas divinationis . In Diis Ethnicorum vera invenitur prophetia ; 
quum nota sint omnibus Oracula Apollinis , Jovis Ammonii vaticinia , alio- 
rumque praedictiones Deorum . III. Dii Gentium innumera fere patravere 
miracula ; quae verae Divinitatis indicium sunt manifestissimum . 

Resp. ad i. Falsum est, communem omnium hominum consensum 
multitudini lavere Deorum . i . Quoniam iis etiam temporibus , quando Ido- 
lolatria dominabatur Orbi , magna hominum pars unicum dumtaxat venera- 
batur Deum . Unicunx nempe agnoscebat Deum integra Judaica gens ; uni- 
cum Philosophi omnes , atque Poetae , etiamsi in Ethnica fuissent supersti- 
tione progeniti j unicum tandem , saltem implicite , colebant Deum rudio- 
res etiam , superstitioresque Gentiles , qui , licet explicite multitudinem ado- 
rarent Deorum , existimabant nihilominus , unum ceteris praesidere ; Cneph 
ab jEgyptiis , Saturnum a Phoeniciis , et Graecis , a Romanis Jovem appel- 
latum . Deinde adeo progressu temporis opinio de pluribus diis evanuit , ut 
hac nostra aetate non multi reperiantur , qui sint Idolorum cultui manci- 
pati . Ubi est ergo communis hominum consensus juxta Tullii axioma ? Ac 
tandem quantuscumque fuerit numerus hominum idololatricae addictorum 
superstitioni , certum est , eorum opinionem meram fuisse stultitiam , ut mul- 
lis rationibus capite superiori demonstravimus . Ast furentis hominis est , 
aliquid ex stulta opinione velle statuere . 

Ad a. Gratis asseritur , Deorum oracula vera fuisse vaticinia , eventu 
comprobata, i. Quoniam pleraque ambiguae erant significationis , ut celebre 
illud : Ibis , redibis non morieris in bello , ut fuse demonstrat Eusebius , 
( Lib. IV. Praep. Ev. Cap. ao. et seq. ) et post illum Antonius Wan- 
Dale in Lib. de Oracul. a. quoniam eadem Oracula directa aliquando fue- 
runt a Deo O. M. ad Idolorum eversionem , ut Delphicum illud a Nice- 
phoro ( Lib. I. Hist. Cap. 17 . ) et Suida , ac Baronio relatum : 

Me puer Hebraeus Divos Deus ipse gubernans 
Cedere Sede jubet , tristemque redire sub Orcum . 

Aris ergo de hinc taciti discedite nostris : 

3. quoniam ad turpia , ac prava facinora homines saepe pelliciebant , 
quod veram dedecet Divinitatem , ut S. P. Augustinus ( Lib. XI. de Civ. 
Dei ) demonstrat : 4- denique , quia hominum , vel daemonum non excede- 
bant facultatem , ut singulorum enumeratione evinci facile posset , si ea in 
medium afferre vacaret . 

Ad 3. Miracula , quae ab Ethnicis , Deorum virtute patrata , dicun- 
tur , vel fictilia sunt , et ab Impostoribus callide simulata , ut sunt illa , 
quae facta narrantur ab Imperatoribus Hadriano , et Vespasiano , teste Cor- 
nelio Tacito , et alia attributa iEsculapio ; vel humanam virtutem minime 
excedunt , qualia fuisse miracula Isidis , narrat Diodorus ; vel debent prae- 
stigiis , magicisque artibus adseribi , ut fuisse illa Apollonii Tianaci , de- 
monstrat Eusebius j Yel demum fuerunt a Deo ipso in confirmationem ve- 

ritatis , vel Innocentiae edita , quomodo de Vestalium aliquibus miracu- 
lis censent nonnulli Theologi ; quamvis .Emiliae , ac Thuciae prodigia na- 
turali Daemonum facultati attribuat Augustinus ( Lib. XXII. de Civ. D. 
Cap. ii,). Sed de Miraculis, atque characteribus ad ea secernenda ab Osten- 
tis , Praestigiis , Magicisque phantasiis , alibi , Deo dante , pertractabimus ; 
uti et de argumentis a Gentilibus afferri solitis ex Mysterio SS. Trinitatis . 

Obj. 3 . cont. u. Conci. Siculi multa sunt iu Universo , quae non nisi a 
summo principio bono , ita multa sunt , quae non nisi a principio summo 
malo produci potuerunt . Mala enim omnia , sive physica , sive moralia , 

S uae in Universo cernuntur , non nisi a malo principio oriri potuerunt . Eia 
e caussa existit summum principium bonum : unde existere debet sum- 
mum quoque principium malum . II. Neque enim dici potest , malum me- 
ram esse boni privationem , ut vulgo responderi solet : nam malum est con- 
trarium bono . At bonum non est mera mali privatio : quare nec malum erit 
boni privatio ; quia unum contrarium infert existentiam alterius . III. Et 
bonum , ac malum quidem sibi contraria sunt , tamquam substantia sub- 
stantiae , non tamquam substantia accidenti ; adeoque positive , non priva- 
tive . Nam in homine Anima , et Corpus , quae duae substantiae sunt , sibi 
invicem directe opponuntur ; quum perpetua inter illas hominis partes pugna, 
atque rebellio vigeat . 

Resp. ad i. Capite superiori jam demonstravimus , cujusvis generis ma- 
la neutiquam principium malum exigere ; quum ea , quatenus mala sunt, 
non aliquid sint , sive substantia , sed mera boni , rectitudinisque privatio, 
seu carentia. Ast vero, quae non substantia, sed substantiae privatio sunt, 
non efficientem , sed deficientem tantum exigunt caussam , juxta illud Magni 
Augustini ( in Lib. XXII. de Civ. D. Cap. 7. ) : Nemo quaerat efficientem 
caussam mali : non enim est efficiens , sed dejiciens . E contra vera bona , 
quaecumque illa sint , caussam requirunt efficientem , quoniam aliquid , vel 
substantia sunt. Quare optime inquit proxime laudatus S. Pater ( Lib. VII. 
Conf. Cap. 12.): Itaque vidi , et manifestatum est mihi , quia omnia bona 
tu fecisti , et prorsus millae substantiae sunt , quas tu non fecisti . 

Ad 2. Malum , et bonum sibi contraria utique sunt , sed privative , 
ut ajunt , non positive . Duo enim , quorum unum substantia , alterum ve- 
ro privatio sit , possunt quidem sibi esse contraria , sed suo modo $ nempe, 
ut sibi contraria sunt substantia, ejusque privatio, ut tenebrae, et lux. 

Ad 3 . Anima , et corpus hominis ambo optima sunt , et a Deo sum- 
me bono , tamquam a caussa efficiente, c nihilo educta . Neque vero sibi 
sunt contraria ; quinimo naturali , physicoque nexu ad invicem sociata . Pu- 
gna autem , quae inter utramque hominis partem jugiter viget , non est 
anima ipsa , aut corpus hominis : absit ; sed mera animae deflexio a re- 
ctitudine , quae profecto nec Boni , nec Mali summi principii , sed pecca- 
ti , tamquam caussae deficientis, effectus est . 

Obj. 4 - adv. camd. 2. Conci. Quod a summo aliquo principio creatum 
est , seu ex nihilo eductum , substantia proculdubio , non substantiae pri- 
vatio est . Porro malum e nihilo productum est , dicente Isaia ( Cap. XLV. ): 

Ego Dominus , ei non est alter , formans lucem , et creans tenebras ; fa+ 
ciens pacem , et creans malum . Ego Domimis : Et Amos ( Cap. III. ) : Si 
erit malum in civitate , quod non fecerit Dominus . II. Si uon datur Deus 
auctor peccati , cur inquit Apostolus ( in Ep. II. ad Cor. cap. 4 - ) : Deus 
hujus Saeculi ex caecavit mentes injidelium ; et Joliannes ( Cap. VII. ) 
Nunc princeps hujus mundi ejicietur foras ? III. Responderi solet , Deum 
caussam esse tantum permissive mali moralis , seu peccati , cui malum phy- 
sicum , tamquam poena , a Deo bono debetur . Sed vana responsio . Re- 
pugnat enim , Deum bonum caussam esse , etiam permissive , peccati . IV. 
Denique , dantur duo Testamenta , vetus , et novum , quae ad invicem pu- 
gnant . Lex enim vetus carnalis est , lex irae , atque vindictae ; lex autem 
nova spiritualis , gratiae , atque misericordiae . Haec insuper sancta , et im- 
maculata ; illa vero prava praecepta conliuens , ut Ezechiel inquit ( Cap. XX. ) 
Dedi eis praecepta non bona . Dantur ergo duo Dii , quorum unus auctor 
est veteris , alter novi Testamenti . 

Resp. ad i. explicando mentem Prophetarum. Isaias enim, et Amos 
de malo poenae , non culpae , neque naturae revera loquuntur . Isaias quip- 
pe de Medorum , Babvloniorumque loquitur eversione ; et Amos praedicit 
poenas , atque calamitates , Israelitis ob immania illorum scelera debitas , 
ut animadvertit Augustinus noster ( Lib. cont. Adimant. Manich. Cap. XXVI.); 
Malum hoc loco , non peccatum , sed poena intclligenda est . Dupliciter 
enim ap/>ellatur malum ; unum , quod homo facit ; alterum , quod homo 
patitur . Non repugpat autem , malum poenae esse a Deo O. M. ; quum pu- 
niri malos bonum sit , vel ut a via mala recedant , vel ut reliqui eorum 
exemplo in rectitudine contineantur . Retorqueri praeterea potest in Adver- 
sarios Isaiae testimonium. Primo siquidem Isaias inquit: Ego Dominus, 
et non est alter : ubi ergo sunt duo Dii Manichaeorum P Deinde addit Pro- 
pheta : Formans lucem , et creans tenebras , faciens pacem , et creans 
malum : idcirco unus , idemque Deus auctor est pacis et mali , sicuti au- 
ctor est lucis , ac tenebrarum . 

Ad 2. In utroque Scripturae testimonio sermo fit de diabolo , ut jam- 
diu observavit S. P. Augustinus ( Lib. XXI. cont. Faust. cap. 9. ) . Et 
Paulus quidem paria habet in Ep. ad Ephcs. cap. 2. ubi profecto , non 
de vero Deo , sed de principe tenebrarum verba facere , patet cuique 
legenti ; ait enim : In quibus ( vitiis , ac magicis artibus ) aliquando am- 
bulastis, secundum saeculum mundi hujus , secundum principem potestatis 
aeris hujus Spiritus , qui nunc operatur in flios d((fi dentiae . Christum 
autem apud Johannem loqui de Idololatria a mundo expellenda , constat le- 
genti integrum capnt . Quapropter neque ex his iuferri ullo modo potest , 
dari Deum auctorem malorum in sensu Manichaeorum . 

Ad 3 . In eo maxime Dei O. M. Sapientia relucet , quod liberum ho- 
minem condiderit . Posita autem hominis libertate , inde secutum est pec- 
catum , efficienter ab homine , permissive a Deo . Neque enim potuit Deus 
hominem sine libera agendi facultate creare , ex qua peccatum consecutum 
est ; quoniam , ut Basibus ait ( Tom. I. p. 1 a 4 - ) : Quisquis Conditorem 

reprehendit , quod non naturaliter peccati nos expertes creaverit , nihil 
aliud , nisi rationis expertem naturam rationali praefert , et immobilem , 
atque impulsu , ac appetitione carentem ei , quae electione , et actione 
praedita est . Sed neque debuit peccatum potentia sua absoluta impedire ; 
quoniam , ut inquit Auctor de divin. Nom. ( Lib. IV. ): Corrumpere na - 
turam non est divinae providentiae . 

Ad 4- Ex quo vetus , ac nova Lex , una carnalis sit , irae , et prae- 
cepta non bona continens , altera vero spiritualis , gratiae , et sancta soleat 
appellari , non sequitur ad invicem pugnare . Nam vetus Lex dicitur car- 
nalis , quoniam rudibus , ac carnalibus hominibus data est ; carnalia sacri- 
ficia praescribit , et cultoribus suis carnalia promittebat ; ad novae Legis 
differentiam , quae Deum adorat in spiritu , et veritate . Ceterum Lex spi~ 
ritualis est , inquit Apostolus ( ad Rom. Cap. VII. ); ego autem carnalis 
sum, venunulatus sub peccato . Vocatur autem Lex irae , atque vindictae , 
quoniam cx se gratiam non confert , et temporalibus poenis in transgresso- 
res animadvertit . Quo sensu autem antiqua Lex praecepta non bona con- 
tinere dicatur , culpa non vacasse , per eam abundasse delictum , et si quae 
sunt hujusmodi , explicat S. P. Augustinus ( Lib. XXIL cont. Faust. cap. 
ii. )•• Proinde paullo post dicit idem Apostolus : Itaque Lex quidem san- 
cta , et mandatum justum , et sanctum , et bonum . Sed ne dicas , quia 
de alio mandato dicat , ut ostendat , quia de illo dicit , de quo paullo 
ante dixerat , Lex subintravit , ut abundaret delictum , statim sibi appo- 
suit quaestionem : quod ergo bonum , mihi factum est mors ? Absit . Sed 
peccatum, ut appareat peccatum , data est Lex superbo : fecit contra Le- 
gem , et apparuit peccatum , quod erat , sed non apparebat . Et in Ep. 
8a. Forte , inquit , propterea non dixit mala , sed tantum non bona ; 
idest , non talia , ut illis homines boni fiant . Cetera , quae afferre solent 
Manichaei adversus vetus Testamentum , ut demonstrent , duo dari summa 
principia , explicata vide ex S. P. Augustino apud Johan. Laurentium Berti . 

COROLLARIUM . 

Quum Deorum pluralitas rectae rationi nimis aperte repugnet , ut ex 
hactenus disputatis satis abunde colligitur , consequens fit , non posse invin- 
cibiliter ignorari Unitatem Dei . Nemo enim tam rudis , crassaeque minervae 
est , quamvis ab Ethnicis educatus parentibus , qui , si sedulo ad lumen ra- 
tionis attendere velit , illico non percipiat , Deum unum esse . Sed de his 
hactenus : tempus namque jam est , ut ad disserendum progrediamur de 
divinis Attributis , de quibus latissime quidem patet ratio disputandi . Sed 
nos, quoad poterimus , atque licebit , brevitati studere curabimus . 

INSTITUTIONUM THEOLOGICARUM 

LIBER X. 


IN QUO DE NONNULLIS DIVINIS ATTRIBUTIS SINGILLATIM , 

ET PRIMO DE SIMPLICITATE PERTRACTATUR . 

unia » ) - i 

Demonstratu , quantum ad praesens sat erat institutum , adversus impiissimos Atheos Supre-» 
mi Numinis existentia ; contra caecos Gentiles, scelestissimosqne Manichaeos Dei Unitate; 
atque expositis praeterea Theologorum placitis circa ejusdem Dei essentiam, et exislentiam , 
par est, ut ad diviua illius Attributa gradum nunc facientes, de praecipuis singillatim perspi- 
cua methodo disseramus . Qua quidem in Tractatione Theologorum omnium vestigiis inhaeren- 
tes , a Dei Simplicitate ducemus initium . 

CAPUT I. 



Utrum Deus ita simplex sit , ut nullam cujusvis 
generis admittat compositionem . 

* uid divinorum Attributorum nomine intclligamus , necesse minime 
est heic pluribus explicare ; quum Tyroncs alloquamur in Mctaphy- 
sicis disciplinis satis, superque versatos. Illud dumtaxat meminisse sufficiat, 
Dei attributa , seu perfectiones , vel dotes , sive potius proprietates ( sunt 
enim haec varia ejusdem rei nomina ) alia dici Simplicia , ut ajunt , sim- 
pliciter $ alia vero secundum quid , nempe , secundum certum quemdam 
modum . Prioris generis proprietas , seu perfectio definitur ab Anselmo in 
Monolog. ( Cap. XIV. ) : Quae melior est ipsa , quam non ipsa ; sive , 
quae adjunctum non habet defectum , nec alteri vel aequali , vel majori 
opponitur perfectioni , ut sapientia , justitia , scientia etc. quae etiam attri- 
buta absoluta solent a Theologis appellari . Proprietas autem secumlum quid 
adnexum habet defectum , et majori opponitur perfectioni , ut ratiocinandi 
facultas , quae homini inest , qualitates corporeae etc. Prioris generis attri- 
buta formaliter , vere scilicet , et proprie $ alterius autem , vel eminenter , 
vel virtualiter in Deo reperiuntur . Meminisse praeterea juvabit , divina at- 
tributa alia absoluta esse , quae tribus SSinae Trinitatis Personis communia 
sunt , ut misericordia , justitia , omnipotentia etc. alia autem relativa , qui- 
bus una divina Persona ab alia secernitur , ut Paternitas , Filiatio etc. Sim- 
plicitas ergo , et cetera divina attributa , de quibus hoc in libro , et dein- 
ceps pertractaturi sumus , proprietates simpliciter simplices , et absolutae 

sunt , non secundum quid , et relativae , de quibus in Opusculis nostris de 
Trinitate . Ilis breviter delibatis , ad institutum tandem descendamus . 

Simplicitas opponitur compositioni , quae triplicis generis est ; Physica 
nimirum , Metaphysica , atque Logica . Prior est aggregatum quoddam , vel 
ex materia , et forma ; vel ex subjecto , et accidentibus . Altera aggregatum 
dicit ex essentia , et cxislenlia . Tertia denique est compositio ex genere , 
et differentia . 

Dei Simplicitatem , si non ex aequo , impugnarunt tamen et ii , qui 
compositionem, et ii, qui intrinsecam in Deo admiserunt distinctionem . Est 
enim compositio distinctorum Unio . De iis , qui in indivisa natura intrinse- 
cam excogitavere distinctionem , agemus capite hujus Libri quarto . Nunc 
de illis dumtaxat , qui Deum sibi compositum finxerunt. Iique fuerunt , non 
Ethnici modo , qui , ut S. P. Augustinus ( Lib. de Utilit. cred. cap. i ) scri- 
bit : Nimis in haec corporalia progressi , atque lapsi , nihil aliud putant 
esse, quam quod istis quinque corporis nunciis sentiunt ; sed, quod magis 
doleudum est , etiam Christiani non pauci , qui Deo corpus aliquod tribue- 
runt . Quorum primi fuisse feruntur , ut Philastrius de Haeres, narrat , Se- 
leucus , et Hermias Galatae , haeretici antiquissimi . De Manichaeis scribit Au- 
gustinus ( Lib. cont. Epistol. Fundani. Cap. XXIII. ) putasse , Deum esse infi- 
nita mole diffusum , non tamen undique , sed tribus quadris infinitum , at- 
que condensum , ex una vero fixum parte , patentem , hiantem , laxum 
superius inanitate , cuneatum inferius terra tenebrarum : vel si ita melius 
est dicere , apertum superius natura propria , intratum inferius aliena . 
Haeresis autem haec in peculiarem coalescere coepit sectam Saeculo Ecclesiae 
quarto , dum rudes quidam Monachi Aegyptii pertinaciter asseverare coepe- 
runt , Deo corpus , humanaque inesse membra ; Anthropomorphitae ea de 
caussa nuncupati , de quibus legendi sunt Socrates ( Lib. VI. Hist. cap. 7. 
et 10. ) Sozomcnns ( Lib. VIII. cap. 11. et i\. ) Cassianus ( Collat. X. 
cap. a. ) et Gennadius ( de Viris illustr. in Thophilo . ) 

Hi ergo omnes turpiter circa Dei simplicitatem erraverunt , quoniam 
physicam prioris generis compositionem , quae , ut animadvertimus , signifi- 
cat Ens ex materia , et forma conllatum , in perfectissimo illo , ac Summo 
Spiritu admittere non detrectarunt . Sed si quis omnem a Deo materiam 
amoveret , et niliilominns veluti compositum quoddam ex subjecto , et ac- 
cidentibus illum sibi fingeret , is quoque Deo simplicitatem impiissime de- 
negaret ; quia physicam alterius generis illi adseriberet compositionem . Quin- 
immo Dens adeo purus , ac simplex est , ut compositionem etiam metaphy- 
sicara , quae nempe ex essentia , et existentia coalescit, a suo conceptu pe- 
nitus excludat. Sed haec ab omnibus Theologis , nemine contradicente , tam- 
quam certissima defendantur . Illud dumtaxat in dubium revocare solent , 
an videlicet admitti possit in Deo compositio saltem Logica , quae ex gene- 
re constat , ac differentia . Nominales omnes , quos inter noster Ariminen- 
sis eminet , et Gabriel , atque Du-IIamel, affirmant ; S. Thomas c contra , 
cuuctiqne discipuli ejus, Tournely, Juenin, aliique passim negant. Witas- 
se , ac Jolian. Laur. Berti , certo quodam adhibito temperamento , hac in 
parte Nominalibus accedunt . Sed parvae utilitatis quaestio haec est. Sit itaque . 

CONCLUSIO I. 

Compositio Physica ex materia , et forma , hoc est ex corpore , 
et spiritu, non est in Deo admittenda . 

Proh. x. cx sacris Litteris. Isaiae ( Cap. XLVIII. ) legitur : Cui similem 
fecistis Deum , aut quam imaginem ponetis ei? ( Johan. Cap. IV. ) Spiritus 
est Deus , et eos , qui adorant eum , in Spiritu , et veritate oportet ado- 
rare . ( Actor. Cap. II. ) Non debemus , inquit Paulus, existimare sculpturae 
artis , et cogitationis hominis divinum esse simile . Quum itaque Deus nul- 
la exprimi possit arte , quod sit purissimus Spiritus , nec artis sculpturae si' 
anilis , quis non videt , nullam admittere , nec admittere posse physicam ex 
materia , et forma compositionem ? 

Prob. 2 . Patrum auctoritate , ex quibus paucos seligam .Origenes ( Lib. 
I. Peri-Archon Cap. i . ) ISon ergo , inquit , aut corpus aliquod , aut in cor- 
pore putandus est esse Deus , sed intellectualis, natura simplex , nihil omni- 
no adjunctionis in se admittens . Gregorius Nazianzenus Orat. XXXIV. e- 
legantissime demonstrat Dei Simplicitatem , orationemque concludit dicens : 
Ac proinde ne corpus quidem est Deus , ne alioqiu compositum quidem 
eum esse necesse est . Tlieodoretus Quaest. XX. in Gen. Samaritanae Do- 
minus dixit : Deus Spiritus est ... Si autem Deus Spiritus est ; simplex 
igitur , incompositus , et figuram non recipiens . S. P. Augustinus hoc Fi- 
dei dogma innumeris tradit in locis , et in Lib. praesertim XII. de Trin. 
ubi sic inquit : Turpiter vana cogitatio est , quae opinatur, Deum mem- 
brorum corporalium lineamentis definiri , atque circumscribi . Johannes Da- 
mascenus ( Lib. I. de Fide Ort. ) Quo etenim modo , ait, corpus esse queat, 
quod infinitum , et interminatum est , quod figura caret , quodque nec tan- 
gi , nec oculis cerni potest ; quod denique simplex est , nec compositum ? 

Prob. 3. variis a ratione deductis argumentis . I. Deus immortalis est , 
nec interitui obnoxius ; quod falsum esset , si compositionem ex spiritu , et 
corpore admitteret . Nam quid caussae esse dicemus , quin ex elementis 
constet , et in ea resolvatur iterum , et omnino dissolvatur ? Nam compo- 
sitio principium est pugnae ; pugna autem dissidii ; dissidium solutionis $ 
solutio vero prorsus aliena est a Deo , primaque natura . Ita argumentan- 
tur Gregorius Nazianzenus ( Orat. XXXIV). II. Deus natura sua immensus est . 
Corpus autem immensum repugnat ; nam si dari posset , omnia loca imple- 
ret , nec ullus aliis superesset locus coloribus . III. Deus est Ens , quo 
nihil melius excogitari potest . Quod si corpus haberet , daretur Ens illo 
melius , atque perfectius ; ens nempe incompositum , ac simplicissimum ; quum 
simplicitas perfectio sit simpliciter , ut inquiunt , simplex . IV. Denique Deus 
est Ens summe perfectum . Corpus est imperfectum in se ; imperfectissimum 
vero , si comparetur cum spiritu . Ableganda ergo est a Deo physica ex ma- 
teria , ac spiritu compositio , quemadmodum S. Mater Ecclesia fecit , quae 
Anthropomorphitas semper haereticos judicavit. 

CONCLUSIO n. 


Nec compositio , quae dicit totum ex subjecto , et accidentibus , 
seu qualitatibus , in Deo est admittenda . 

Prob. i. iis omnibus Scripturae locis, quibus de Deo enunciatur im- 
mutabilitas . Si namque Deus compositum quoddam esset ex subjecto , et 
accidentibus , seu proprietatibus , aliquod ipsi advenire posset , ab eoque re- 
cedere . Ens autem , cui aliquid accedere , ab eoque recedere potest , non 
est immutabile . Hinc S. P. Augustinus ( Lib. V. de Trinit. cap. 4- ) inquit : 
Accidens non solet dici , nisi, quod aliqua mutatione ejus rei, cui acci- 
dit , amitti potest . JSihil itaque accidens in Deo , quia nihil mutabile , 
aut amissibile . 

Prob. 2 . ex SS. Ecclesiae Patribus . Irenaeus ( adver. Haer. Lib. II. cap. 
i G. ) Multum , inquit , distat omnium Pater ab his , quae proveniunt ho- 
minibus , affectionibus , et passionibus ; et simplex est , et non compositus . 
Adianasius Orat. V. sic scribit: Non ita est ( Sapientia ), ut qualitas ali- 
qua in Deo : apage ; indecorum enim istud est ; sic enim reperiretur Deus 
ex substantia , ct qualitate compositus ... eo quod sectilis esset in substan- 
tiam , ct accidens . Ambrosius ( de Fide Cap. VII. ) Deus naturae simplicis 
est , non conjunctae , atque compositae , cui nihil accedat . Hilarius ( Lib. 
VIII. de Trinit. cap. 5. ) Non humano modo ex compositis Deus est , ut in 
eo aliud sit , quod in eo habetur , et aliud sit ipse, qui habeat . S. P. Au- 
gustinus ( Lib. XV. de Trinit. Cap. 5. ) Quidquid , ait , secundum qualitates 
illic dici videtur , secundum substantiam , vel essentiam est intelligendum . 
Absit enim , ut Spiritus secundum substantiam dicatur Deus , ct bonus 
secundum qualitatem ; sed utrumque secundum substantiam . 

Prob. 3. ratione . Deus est Ens a se . Non esset autem , si compositio 
ex subjecto , et accidente in eo reperiretur : nam Ens a se hoc importat , 
ut non ab alio , sed a seipso bonus sit , sapiens sit , justus etc. quae pro- 
prietates ei advenirent , non in se ipso reperirentur , si compositus esset Deus 
ex subjecto , ct qualitatibus . Unde probe Augustinus ( Lib. V. de Trinit. Cap. 
io.) Non participatione magnitudinis Deus magnus est , sed se ipso magno 
magnus , quia ipse est sua magnitudo . Hoc ct de bonitate , et de aeter- 
nitate , et de omnipotentia Dei dictum sit , omnibusque omnino praedica- 
mentis , quae de Deo possunt prommeiari . 

CONCLUSIO III. 

Etiam compositio Metaphysica ex essentia , et existentia a Deo 

est ableganda . 

Prob. i. In divinis, inter essentiam, existentiam , et attributa absoluta, 
nulla admittenda est distinctio a parte rei , ut inquiunt , et intrinseca , uti 
( Cap. hujus Lib. 5. ) demonstrabitur; adeoque omnis melhaphysica compositio 

ex essentia , et existentia a Deo est rejicienda . Praesertim cum de ratione 
Entis a se , uti est Deus , sit , ut idem omnino sit essentia , et existentia ; 
alioquin ratio potentiae , et actus in eo reperiretur , quod Enti a se aper- 
te repugnat. 

Prob. a. consimili argumento . Deus est Ens , qao melius , ac perfectius 
nequidem concipi potest . Ast , si in eo compositio quaedam inveniretur ex 
essentia , et existentia , concipi sane posset Ens melius , ac perfectius ; illnd 
scilicet, in quo essentia , et existentia unum, idemque sit. Legatur Athana- 
sius Lib. de Decret. Nicaenae Synodi , ubi totam rem mirifice exponit . 

CONCLUSIO IV. 

Compositio Logica ex genere , et differentia aliquo sensu in Deo 

admitti potest. 

Prob. simul , et explicatur propositio . Deus definiri solet communiter 
Ens a se . Verum , cui competit definitio , competit etiam aliquo sensu com- 
positio Logica , quae sine genere , ac differentia dari non potest . Nempe , 
dum de Deo enunciatur , quod sit Ens , exprimitur aliquo sensu illius ge- 
nus ; quum etiam Creaturae, licet diverso a Deo sensu , Entia dici possint . 
Dum autem dicitur , quod sit a se , illius differentiam , per quam a crea- 
turis secernitur , significamus . Dixi , aliquo sensu in ratione Entis Deum cum 
Creaturis convenire ; quoniam licet Deus et ipse substantia sit , dicente M. 
Augustino ( Lib. V. de Trin. Cap. 2. ) Est tamen Deus sine dubitatione sub . 
stantia , non est tamen substantia , quomodo substantiae sunt creaturae ; quum 
inter Dei substantiam realem , et creaturas idem inveniatur discrimen , quod 
finitum inter , et infinitum intercedit . Quo sensu laudatus Augustinus a Deo 
veniam petit ( Lib. IV. Conf. Cap. 16. ), quod Deum in praedicamento substan- 
tiae posuerit , dicens : Falsitas erat , quam de Te cogitabam , non veritas ; 
et figmenta miseriae meae, non firmamentum beatitudinis tuae . 

Prob. ulterius propositio . Si qua ratio esset , cur removenda a Deo 
ejusmodi compositio foret , maxime esset , quoniam argueret in eo imperfe- 
ctionem . Ast falsum consequens : quoniam imperfectio , quae ex ea argui 
posset compositione , tota est in mente componentis , qui propter suam im- 
becillitatem , ea, quae realiter unum sunt, in plures veluti partes dispescere 
cogitur . Praeterea non repugnat per Thomistas , inter Dei essentiam , ej usque 
attributa distinctionem admittere virtualem , quamvis ea distinctio fundamen- 
tum supponat ex parte objecti . Cur ergo repugnantiam involvet compositio 
haec Logica ex genere , et differentia , quae distinctionem inducit dumtaxat 
rationis , uti appellatur , cum fundamento , non ex parte Dei , sed ex parte 
nostri dumtaxat? 

Eorum , quae ab Adversariis objiciuntur , Resolutio . 

Obj. 1. cont. 1. Conci. In sacris Litteris Deo tribuuntur humana mem- 

bra . Psalmo enim XXXIII. Deo tribuuntur oculi : Oculi Domini super ju- 
stos : Psalmo GXXIX. adscribuntur aures : Fiant aures tunc intendentes : 
Genesis Cap. VII.- Olfactus : Odoratusque est Dominus odorem suavitatis : 
Isaiac Cap. I. Os : Exodi Cap. VI. Brachium . At, qui membra ad instar ho- 
minum habet , compositus est ex materia , et forma . II. Nec dici potest , 
tribuere Deo Scripturam membra in sensu improprio , ac translatitio ; nam 
adscribit Deo etiam illas animi affectiones , quae corpus admixtum spiritui 
supponunt . Puta, Gen: ( Cap. VI. ) de Deo legitur : Poenituit , quod ho- 
minem fecisset ex terra : et Psalmo VI. : Neque in ira tua corripies me . 

III. Et quidem Deo Ira convenit in sensu proprio , ac litterali : Lactantius 
enim , qui pulcherrimum Librum scripsit de Ira Dei , ut ait Hieronymus 
de Script. Eccl. per integrum illud volumen in Deo agnoscit Iram : immo 
et Figuram , dicens Lib. II. adversus Stoicos : Qui ( Stoici ) figuram ne- 
gant habere ullam Deum : unde Deus in illius sententia iram habet , et fi- 
guram ; atque adeo compositionem admittit physicam ex materia , et forma . 

IV. Denique , nonne homo factus dicitur ad imaginem , et similitudinem 
Dei ? ( Gen. cap. I. ) Homo autem vere , et proprie , non metaphorice , 
anima , et corpore constat . 

Resp. ad i. Sacras Litteras Deo humana membra tribuere , non in sen- 
su vero , ac proprio , sed in sensu improprio, et metaphorico , docet ex pro- 
fesso S. P. Augustinus ( in Ep. CXL1X. ad Fortun. ) ubi sic loquitur : De 
membris Dei , quae assidue Scriptura commemorat , ne quisquam secundum 
carnis hujus formam , et figuram nos crederet similes Deo , propterca ea-r 
dem Scriptura , et alas habere Deum dixit , quas nos utique non habe- 
mus . Sicut ergo alas cum audimus , protectionem intelligimus ; sic et cum 
audimus manus , operationem intelligere debemus ; et cum audimus pedes , 
praesentationem ; et cum audimus oculos , visionem , qua cognoscit etc. 
Quibus similia habet Auctor de Trinit. ( Cap. V. ) vulgo Novatianus : Effi- 
caciae divinae per membra monstrantur , non habitus Dei , nec corporalia 
lineamenta ponuntur . Narn , et cum oculi describuntur , quod omnia vi- 
deat , exprimitur ; et quando auris , quod omnia audiat , proponitur ; et 
cum digitus , significantia quaedam voluntatis aperitur ; et cum nares , 
precum , quasi odoris , perceptio ostenditur ; et cum manus , quod crea- 
turae omnis sit auctor , probatur ... Neque enim ei sunt membra . Ratio 
autem , cur Sacra Scriptura ejusmodi assumat locutiones , est , quoniam 
quum Deus actus sit purissimus, ac tota mens, homines vero rudes, et im- 
becilles, si divino eloquio, ut ita dicam, Scriptura Deum loquentem in- 
duceret , Dei sermo ab hominibus non intclligcretur . 

Ad a. Idem adhibeto responsum . Sicuti enim humana membra , ita 
et humanae affectiones de Deo enunciantur improprie, ac metaphorice in Sa- 
cra Scriptura . In Lib. namque t . Reg. cap. 1 5. sic inquit Samuel r 
Porro triumphator in Israel non parcet , et poenitudine non flectetur : ne- 
que enim homo est , ut agat poenitentiam . Et Jacobi Cap. I. . Apud 
quem non est transmutatio , nec vicissitudinis obumbratio . 

Ad 3. Lactantius etiam admittit in Deo figuram , et iram in sensu me- 

taphorico . Et quoad figuram , Stoici , quos ibi Lactantius aggreditur refu- 
tare , putabant , Deum non esse Ens aliquod determinatum , sed naturam 
Universam : ad quod exprimendum , ajebant , Deum nullam habere deter- 
minatam figuram . Lactantius igitur , ut eos erroris revincat , affirmat e con- 
tra , Deum suam habere figuram , scilicet , non esse Naturam universam , 
sed Ens aliquod determinatum . Ceterum idem Lactantius Gentilium Sacri- 
ficia Diis oblata rejiciens ( Lib. VI. Instit. Cap. a5. ) : Cur illud , inquit , non 
vidit ( Plato ) , non debere incorporali corporale munus offerri ? Quoad 
iram , sumit illam Lactantius pro justitia ; idque apposite ad scopum suum . 
Agit enim adversus Philosophos , et Haereticos illos , qui Deum hominum 
scelera punire inficiabantur . Neque reponere juvat, distinguere Lactantium 
inter animi affectiones , et affectiones ; et multas quidem a Deo rejicere , 
iram autem admittere . Nam sunt quidam animi motus , qui nullo prorsus 
modo , nec proprie , nec improprie , admitti queunt in Deo ; quum intrin- 
sece mali sint : alii autem , qui , quum non sint intrinsece mali , non repu- 
gnat , ut in Deo in sensu metaphorico admittantur . En Lactantii verba : 
( Cap. XVI. ) Quia sunt aliqui affectus , qui non cadunt in Deum , ut 
libido , avaritia , maeror , invidia , omni prorsus affectu eum vacare di- 
xerunt . His enim vacat , quia vitiorum effectus sunt : eos autem , qui sunt 
virtutis , idest , ira in malos , charitas in bonos , miseratio in affictos , quo- 
niam divina potestate sunt digna , proprios , et justos , et veros habet . 

Ad 4 . Ilorno certe conditus est ad imaginem , et similitudinem Dei . 
Ast Dei imago in anima , non in corpore hominis relucet ; unde Ambro- 
sius ( in Psal. CXV1II. ) inquit : Invisibilis Dei imago , non in eo est , 
quod videtur ; sed in eo utique , quod non videtur . Et Doctorum Aquila 
Augustinus adhuc luculentius ( in Lib. XXIV. adv. Faust. Cap. a. ) Eum , 
inquit , ad imaginem suam non Jecit , nisi secundum id , quod interius 
est , non solum incorporeum , verum etiam rationale , quod pecoribus non 
inest . Augustini sententiae , quae est omnium fere Patrum , plenis calculis 
nos subscribimus . Quod si Dei imaginem in hominis corpore consistere ve- 
lis , tunc fatendum est , Deum in Adami conditione humanam assumpsisse 
formam ; quod arbitratus est olim Prudentius in Apotheosi dicens : 
Dignatur perpinguis humi comprehendere molem 
Divinis glebam digitis , nec sordida censet 
Haerentis massae contagia .... 

Obj. a. cont a. Conci. Multi Patres affirmare videntur , Deum com- 
positum esse quoddam ex substantia , et accidente . Nam 1 . Athenagoras 
Apol. pro Christ. ait : Bonitas Dei secundum accidens inest ipsi , et simul 
existit , tamquam color in corpore , sine quo non est . a. Tertullianus adv. 
Hermog. ( Cap. III. ) Ex quo , inquit , esse coeperunt ,-in quae potestas 
Domini ageret , ex illo per accessionem potestatis et factus , et dictus 
est Dominus . Qnibus verbis satis innuit , Deo titulum Domini in tempore 
accessisse . 3. S. P. Augusdnus ( Lib. V. de Trinit. Cap. 4- et 5. ) docet , 
non omnia , quae de Deo enunciantur , dici secundum substantiam ; aliqua 
ergo de Deo dicuntur secundum accideus . 

Vol. II. Marcellius Theol. q 

Resp. ad i. Athenagoras affirmat, Bonitatem Deo inesse secundum 
accidens per nostrum concipiendi modum : et ab eo instituta comparatio in 
hoc vera est , quod sicuti color a corpore separari non potest , ita Bonitas 
Deo necessario inest . Ceterum Athenagoras ibidem asserit , Deum ingeni- 
tum esse , aeternum , impassibilem ; quae cum accidentium nequeunt cohae- 
rere congerie . 

Ad a. Ii , qui autumant , Tertullianum Anthropomorphitarum erroribus 
praelusisse , nculiquam ab hoc argumento urgentur . Qui vero Tertullianum 
ab eo errore excusant , respoudere solent , loqui illum de extrinseca dum- 
taxat denominatione , quae sane ex rerum creatione pendebat . 

Ad 3 . Recte quidem Augustinus docet , non omnia , quae in Deo sunt, 
de illo dici secundum substantiam ; quum sint in eo Relationes , seu Per- 
sonalitates , quibus substantiae minime tribuitur nomen . 

Obj. ultimo adv. 4 - Conci. Sancti Ecclesiae Patres assertissime docent , 
non esse in Deo distinguenda genus , ac differentiam . Ita Clemens A- 
lexandrinus ( Lib. V. Strom. ) Quomodo , inquit , ineffabilis non esset , qui 
non genus est , neque differentia , neque speciet , neque individuum , ne- 
que numerus , sed neque accidens ullum , neque id , cui accidat quidquam ? 
Eadem habent Cyrillus Alexandrinus ( Lib. III. do Trinil. ) Evagrius apud 
Socratem ( Lib. III. llist. Cap. 7. ) Boetius ( Lib. de Trinit. ) . 

Resp. Laudati in argumento Patres in Deo distinguendum esse negant 
genus a differentia, physice loquendo , et a parte rei ; non ex parte mentis, 
ac per nostrum concipiendi modum . Et jure quidem , ac merito ; quoniam 
Deus a parte rei Ens est a se , et independens , ita , ut Ens ab independen- 
tia nullo prorsus modo secerni queat. Sed quum in Deo vere reperiatur ali- 
quid , in sensu metaphysico determinabile , ac determinatum , absque pia- 
culo admittere in eo possumus Logicam compositionem ex genere , et diffe- 
rentia . IIoc idem respondendum , si quis opponat , genus esse veluti po- 
tentiam , differentiam vero veluti actum , quae in Deo nullo modo locum 
habent. Nam haec omnia se tenent, non a parte ipsius Dei, sed ex parte 
mentis nostrae . Quod dicendum est generalim de qualibet imperfectione , 
quam ob mentis nostrae imbecillitatem aliquando de Deo enunciamus . 

CAPUT II. 

Disputatur de mente nonnullorum veterum Ecclesiasticorum Scriptorum 
, circa Dei Simplicitatem . 

Morio in jus vocantur nonnulli veteres Ecclesiastici Scriptores circa 
Dei Simplicitatem , et quaeritur ab Eruditis , num Corpus aliquod Deo ii 
revera tribuerint . Sunt autem hi veteres Scriptores, et Patres Melito Asianns 
Sardensis Episcopus , Tertullianus , S. Epiphanius , et Audius . Et Melilonem 
quidem Sardensem , quem M. Antonino Imperatori Apologiam pro Christia- 
nis obtulisse ( an. Chr. 170 ) narrant Euscbius ( Lib. V. Hist. Cap. 24. ), 
et Hieronymus ( de Script. Eccl. num. 34 - ) > ia Anthropomorphitarum erra- 

rem incidisse , tradere videntur Origenes apud Theodoretum ( Q. XX. in 
Exod. ) , ipse Theodoretus ibidem , Gcnnadius ( Lib. de Dogm. Cap. 4 - ), 
Petavius ( Lib. II. Cap. i. ), Richardus Simonius ( in Crit. Bibliotb. Au- 
ctor. Eccl. Dupinii ) , Berti ( De Thcol. Discipl. Lib. II. Cap. 2. ) , Ca- 
ve , Clericus, aliique. Illum vero ab omni errore vindicant Tournely , L Her- 
minier , Witasse , Boucat , Sixtus Senensis , alque alii bene multi , iis 
in locis , ubi de Dei agunt Simplicitate . Quum sancti hujus Episcopi scripta , 
nonnullis exceptis fragmentis , ab antiquo periisse , compertum exploratum- 
que sit , externis certandum est argumentis , ut illius sententiam de Dei sim- 
plicitate assequamur . Etiam mens Tertulliani in duas divisit partes Erudi- 
tos ; et alii , ut Natalis Alexander , Tournely , L' Herminier , Ilabert , Wi- 
tasse , negant ; alii vero , nempe S. Thomas , Petavius , Annatus, Berti , Ga- 
vardi , lluetius , Pamelius , omnesque fere Critici affirmant , Anthropomor- 
phitis illum adhaesisse . De Audio tandem , ac S. Epiphanio levissima tan- 
tum suspicio est: si enim paucissimos excipias Scriptores, omnes uno ore 
fatentur , Catholicae Ecclesiae de Dei simplicitate hos tenuisse semper sen- 
tentiam . Sit itaque 

CONCLUSIO I. 

Melito Asianus Sardcnsis Episcopus 
accensendus minime videtur Anthropomorphitis . 

Prob. 1. Quoniam jaindiu Melitonis Scripta interciderunt, ex testibus 
fide dignis controversia haec est dirimenda . Eusebius itaque Caesariensis , 
et S. Hieronymus, locis nuperrime citatis , de Melitone Sardensi , tamquam 
de Viro mirae Sanctitatis , ac integerrimae fidei loquuntur , maximisque lau- 
dibus illum extollunt . Quod sane non fecissent , si in Anthropomorphita- 
rum incidisset errorem. 

Prob. 2. Veteres omnes Scriptores , ut Epiphanius, Theodoretus, Augusti- 
nus, et alii passim, qui de Haeresibus Libros ediderunt, ubi sermonem de erro- 
ribus instituunt Anthropomorphitaruin, ne verbum quidem de Melitone habent. 

Prob. 3 . Ipsi Anthropomorphitae , qui, ad proprium tuendum errorem , 
Majorum saepe gloriabantur auctoritate , numquam in sui erroris patrocini- 
um Melitonis suffragium advocarunt ; quum iuteriin Seculo IV. in quo An- 
thropomorphitarum haeresis in sectam coalescere coepit , Melitonis Scripta 
adhuc vigerent . 

CONCLUSIO II. 

Tertullianus ab Anthropomorphitarum errore 
vix , ac ne vix quidem purgari potest . 

Prob. 1. argumento ex ipsius Tertulliani verbis deducto . Lib. enim 
cont. Praxeam Cap. VII. de Filio in effigie Dei constituto verba faciens , 
inquit : In qua effigie Dei ? Utique in alia , non tamen in nulla . Quis 
enim negabit , Deum corpus esse , etsi Spiritus sit ? Spiritus corpus sui 

generis , in sua eJJigie . Sedet invisibilia illa , quaecumque sunt , ha- 
bent apud Deum et suum corpus , et suam formam , per quae soli Deo 
visibilia sunt . Lib. de Auiiua Cap. VII. Nihil enim , inquit , si non 
corpus . Et luculentius adhuc Lib. de Carne Christi Cap. XI. Quum 
autem sit , habeat necesse est aliquid , per quod est . Si habet aliquid 
per quod est , hoc erit corpus ejus : omne , quod est , corpus est sui ge- 
neris . Nihil est incorporale , nisi quod non est . Admittit ergo Tertullia- 
nus in Deo corpus , quamvis diversi a nostro generis , non crassum vide- 
licet , et materiale , sed aethereum , atque subtilissimum . 

Prob. a. alio ex illius Scriptis petito argumento . Lib. IL adv. Mare. 
Cap. 16 . Haeretico objicienti: Si Deus irascitur , et aemulatur , et ex- 
tollitur , et exacerbatur ; ergo , et corrumpitur ; ergo , et morietur ; respon- 
det ipse : Stultissimi , qui de humanis divina praejudicant : ut quoniam 
in homine corruptoriae conditionis habentur hujusmodi passiones , idcirco 
et in Deo ejusdem status existimentur . Nam et dexteram , et oculos , 
et pedes Dei legimus ; nec ideo tamen humanis comparabuntur , qui de 
appellatione sociantur . Quanta erit diversitas divini corporis , et humani 
sub iisdem nominibus membrorum , tanta erit et animi divini , et huma- 
ni differentia sub iisdem licet vocabulis sensuum , quos tam corruptorios 
efficit in homine corruptibilitas substantiae humanae , quam incorruptori- 
os efficit in Deo incorruptibilitas substantiae divinae . Et haec ergo ima- 

f o censenda est Dei in homine , quod eosdem motus , et sensus habeat 
umanus animus , quos et Deus , licet non tales , quales Deus : pro sub- 
stantia enim , et status eorum , et exitus distant . Apparet ex his , Ter- 
tullianum animi passiones , corporisque membra proprie Deo tribuere ; at- 
que Deum inter , et hominem nullum aliud admittere discrimen , nisi , quod 
corporis membra , animique affectus in homine corruptibili^ sint ; in Deo 
vero incorruptibilia . Imo affirmare etiam videtur , imaginem Dei splende- 
scere in homine , quod eosdem motus , ac sensus animus humanus habeat , 
quos et Deus . Quare ab errore excusari non posse videtur . 

Prob. 3. argumento extrinseco . S. P. Augustinus ( Lib. X. de Gen. ad 
Litt. Cap. a5. ) Tertullianus , inquit , corpus esse animam credidit , non 
ob aliud , nisi quod eam incorpoream cogitare non potuit ; ... nec de Deo 
valuit aliter sapere . Et Lib. de Haeres. ( Cap. 8 G ait ) : Tertullianus er- 
go , sicut Scripta ejus indicant , animam dici immortalem quidem , sed eam 
effigiatum corpus esse contendit : neque hanc tantum , sed ipsum etiam 
Deum corporeum esse dicit . Et Ep. CXC. ad Optatum ; Mirandum non 
est , hoc somniasse Tertullianum , qui etiam ipsum Creatorem Deum non 
esse , nisi corpus opinatur . Et Lib. II. de Orig. Animae cap. 5. Tertullia- 
nus sicut animam , ita etiam Deum corporeum esse contendit . S. Ful- 
gentius Lib. de Verit. Praed. et grat. Cap. XXI. Tertullianus , inquit , 
animam non Spiritum esse dicens , sed corpus , vehementer erravit, eo usque 
desipiens , ut etiam Summum , et verum Deum corpus esse diceret . De- 
nique S. Thomas Lib. I. cont. Gent. Cap. ao. ita loquitur : Ilis rationi- 
bus excluduntur deliramenta simplicium Judaeorum , Tertulliani , Au - 
dianorum , sive Anthropomorphitarum , qui Deum corporalibus lineamen- 

tis figurabant . Constat igitur ineluctabili Scriptorum testimonio > Tertullia- 
num Deo corpus adscripsisse . 

CONCLUSIO ra. 

Audius docuisse non videtur , Deum habere corpus . 

Prob. S. Epiphanius , qui eadem vixit aetate , quique integra Haer. LXX. 
de Audio verba facit, ne jota quidem uuum habet de hoc illius errore . Imo 
non subobscure significat , numquam in Anthropomorphitarum incidisse sen- 
tentiam : summis enim laudibus Audii fidem , ac pietatem extollit ; duos- 
que tantum in eo notat errores , quod nempe praefracte nimis asseruerit , 
hominem ad imaginem Dei factum ratione corporis ; et quod ob haeresim 
Quartodecimanorum , quam defendebat , populos ab Ecclesiae obsequio re- 
traheret . Atque illum refellens , quod tenuerit , hominem factum ad ima- 
ginem Dei ratione corporis , ait , si id consisteret , maximum sequeretur ab- 
surdum , Deum videlicet corpus habere . Quam consecutionem frustra Epi- 
phanius objecisset, si Audius Deum corporeum esse existimasset . 

CONCLUSIO IV. 

Sed neque Epiphanius unquam, in Anthropomorphitarum incidit deliramenta. 

Prob. i. Epiphanius Haer. LXX. refellens Audium , ut nuper ajebam, 
hominem ad Dei imaginem factum ratione corporis affirmantem , ita scribit : 
Qui fieri potest , ut quod aspectabile est , ei simile sil , quod videri non 
potest , aut corporeum corpore experti ? Penes Deum neque affectio ul- 
la , neque defectio est ; sed undecumque lumen est . Spiritus enim Deus 
est , qui omnem spiritum exsuperat . Ilaec per se manifesta sunt . 

Prob. a. Quum Epiphanius a Johanne Jerosolymitano de haeresi An- 
thropomorphitarum redargutus coram populo fuisset , calumniam his verbis 
a se fidenter repulit : Cuncta , quae locutus est collegio frater , aetate fi- 
lius meus contra Anthropomorphitarum haeresim , bene , et fideliter lo- 
cutus est : quae mea quoque damnatur voce . Legatur de Epiphanii Con- 
cione Henricus Valesius ( Adn. ad Socrat. Lib. VI. Cap. io. ), Hieronymus 
( Lib. ad Pammach. ), Barcnius ( ad An. Chr. 3 q3. ). 

Solvuntur contradicentium argumenta . 

Obj. i. cont. i. Conci. Origenes apud Theodoretum ( Q. XX. in Exod. ) 
Ante omnia , inquit , disceptandum illud est , ubinam constet istud : Ad 
imaginem : in corpore , an in anima ? Videamus porro , quibus utantur , 
qui prius asserunt . E quorum numero est Melito , qui Scripta reli- 
quit de eo argumento , Deum esse corporeum . Perspicuum est itaque , 
credidisse Mclitonem , Deum corporeum esse . II. Nec satisfit argumento , 

reponendo, Origcnis verba absolute non significare , Deum , juxta Melitonem , 
corpore praeditum esse in sensu Anthropomorphitarum , Si res enim ita se' 
haberet , Origenis argumenta adversus Melitonem nullius roboris essent : re- 
fellit siquidem Origenes eos , qui hominem factum arbitrantur ad imagi- 
nem Dei ratione corporis . 111. Neque Origenis verba interpretanda sunt , 
de Deo incorporato , ut nonnulli faciunt : Sirmondus namque , Petavius , 
Richardus Simonius in Graeca lingua exercitatissimi , sic Origenis verba 
interpretantur : De eo argumento , Deum esse corporeum . IV. Denique 
Gennadius ( Lib. de Dogm. Cap. IV. ) Anthropomorphitarum impietatis 
Melitonem accusat . 

Ad i. Nonnulli respondent, Origenem cx inscriptione Libri Melito- 
nis fuisse deceptum , quem ipse forte non legerat , quae inscriptio ita se 
habebat , e<s' , hoc est , de Deo incorporato . Verum ca respon- 

sio non satis accurata videtur . Quis enim tam facile sibi suaserit , Ori- 
genem immensae lectionis virum , non legisse Librum, quem confutandum ag- 
grediebatur? Verior itaque responsio erit, Origenis verba, quae a Theo- 
doreto referuntur , non significare , Melitonem librum scripsisse , De Deo 
corporeo , sed de Deo corporato , seu Corpore induto : i. quia Theo- 
doretus ipse Origenis verba referens , et de Anthropomorphitis cx profes- 
so pertractans , ne verbum quidem de hoc Melitonis errore habet : a. quo- 
niam Eusebius , et Hieronymus , Melitonis Opera recensentes , affirmant qui- 
dem , scripsisse illum *>p e.s' } sed Anthropomorphitarum amentiae mi- 

nime illum insimulant : 3. quia Libri Melitonis inscriptionem, ad quam 
Origenes apud Theodoretum alludit, Rufinus sic vertit: De Deo induto 
corpore ; Chrislophorsonus : De Deo incarnato ; Valesius : De Incarnatio- 
ne Dei : 4- denique , quouiain Origenis verba apud Theodoretum per se 
minime sonant , Deum corpus habere , in sensu Anthropomorphitarum , 
sed aequivoca sunt , possuntque hunc ex aequo habere sensum : De eo 
argumento , quod dicitur , Deo corpus inesse : ita enim Graece legun- 
tur : ..»«< T«v ea > , et ita vertit Sixtus Senensis . 

Ad a. Potuit Melito affirmare , hominem factum ad imaginem Dei ra- 
tione corporis , nec tamen existimare , illum esse corporeum : ii namque , 
qui Dei imaginem in hominis corpore collocant, Deum hominem censent 
condidisse ad imaginem corporis a se assumpti , vel assumendi in plenitu- 
dine temporis . 

Ad 3. dico , etiam Rufinum inter antiquos , et Valesium inter reccn- 
tiores fuisse in Graeca lingua exercitatissimos ; et vocem nihilominus , 
, reddidisse , incarnatum , seu corpore indutum . 

Ad 4- Gennadius praecipiti , ut plurimum , iu Scriptores Ecclesiasticos 
ferebatur judicio . Patet id exemplo Dionysii Alexandrini , et Augustini , 
quorum primum Ariaoae impietatis, alterum vero novitatis accusavit . Nec 
mirum ; Scriptor enim erat imperitus , et Semipelagianus . 

Obj. a. cont. a. Conci. Argumenta, ad Tertullianum Anthropomorphi- 
tarum erroris accusandum , nullius videntur esse momenti . Ad tria enim 
capita illa reducuntur; i. quod Deum habere corpus affirmaverit ; a. quod 

Deo tribuerit humana membra 3. quod ab Ecclesiasticis Scriptoribus An- 
thropomorphitarum erroris insimuletur . Ast ejusmodi momenta nullius 
ponderis esse videntur . Et quoad I. Corporis nomen lato modo , ad rem 
nempe subsistentem, et non vacuam significandam, laudatis in locis a Ter- 
tulliano usurpatur . Quod maxime patet ex scopo , quem sibi adv. Praxeam 
proposuerat . Ibi enim totus est , ut haereticum effutientem , Dei sermonem, 
seu Verbum purum esse vocis sonum , refellat. Quoad II. Tribuit quidem Deo 
liumana membra , et affectus humanos, sed more Scripturarum , sensu impro- 
prio , ac metaphorico . Quoad III. vero , Augustinus , qui olim Tertullia- 
num accusaverat , re maturius perpensa, (in Lib. X. de Gen. ad litt. Cap. 
a5. ) diserte fatetur , propriam illum revocasse sententiam . 

Resp. ad i . Nomine corporis nil aliud intelligere videtur Tertullianus, 
quam solidam rem , et extensam ; quum corpus inter , et nihil nullum agno- 
scat medium . Nihil enim , inquit , nisi corpus : nihil est incor/forale , ni- 
si quod non est . Vult quidem adversum Praxeam adstruere , Dei Filium 
merum non esse oris sonum . Ast modum , ni fallor , excedit ; et non mo- 
do demonstrat. Dei Verbum esse substantiam , sed affirmat praeterea , cor- 
pus esse , materiale , et extensum . Nam primo , Deo tribuere non dubitat 
effigiem , quae quidem non nisi vero , solidoque corpori competere potest . 
Deinde , verisimile ne videtur , virum latini sermonis peritissimum , novo- 
rumque inventorem vocabulorum , corporis uti voluisse voce , ad rem non 
vacuam indigitandam ? Numquid nomina Spiritus , et Essentiae , et Entis , 
et Substantiae , et Personae ignota illi erant ? Quod si veteres Scriptores 
hoc modo interpretari fas erit , nec Arius , nec Nestorius , nec Euthyclics 
poterunt erroris insimulari . Suum enim est , juxta Critices regulas , rei cui- 
que nomen , quod ad aliud significandum , absque praevia Scriptoris ipsius 
monitione , transferre non licet ; maxime , si de communibus , lamiliaribus- 
que rebus sermo instituatur . Demum , agnovisse Tertullianum rationalem 
animam vero circumscriptam corpore , quis inficiatur ? Ait enim ( Lib. de 
Anima Cap. IX. X\ II. ct XXII. ) Incsse illi dimensiones , quibus Phi- 
losophi corpora metantur , effigiem , et corpulentiam , ex densitate solida- 
tam . Et tamen ad demonstrandum , Animam esse corpoream , eodem uti- 
tur argumento , quod adversus Praxeam usurpat , ad ostendendum , Dei li- 
lium rem vacuam non esse , et inanem . Et de Carne Christi ( Cap. XI. ) 
inquit : Si habet aliquid Anima , per quod est , hoc erit corpus ejus . Om- 
ne , quod est , corpus est sui generis . Nihil est incorjwrale , nisi , quod 
non est . Et Lib. de Au. ( Cap. VII. ) Nihil est , inquit , si non est cor- 
pus . Ilie profecto nomine corporis , non corpus lato modo , hoc est , sub- 
stantiam , sed verum , solidumque corpus intelligit : unde contra Praxeam 
agens , corporis nomine veram intelligit substantiam extensam . Sit sane ad- 
versus Praxeam: Spiritus est corpus sui generis : sed legenti integrum tex- 
tum apparet, Spiritum ab eo dici corpus sui generis, nempe in terreni 
comparatione subtilissimum , ac tenuissimum : idcirco inqnit : Sed invisibi- 
lia illa , quaecumque sunt , habent apud Deum ct suum corpus , ct 
suam formam , per quam soli Deo visibilia sunt . llaec ad priorem Ad- 
versariorum animadversionem . 

Ad II. Falsum est , Tertullianum tribuere humana membra Deo me- 
taphorice , more Scripturarum : nam eodem modo adscribit membra Deo , 
et affectus , quo eidem veram animi adscribit rationem ; ait siquidem : 
Quanta erit diversitas divini corporis , et humani ... tanta erit et animi 
divini , et humani differentia . Rationem animi Deo tribuit vere , ac pro- 
prie , non metaphorice ; quare et rationem membrorum . Atque, ut rem to- 
tam exponam , sciendum est , Tertullianum laudato in Libro contra Mar- 
cionem sibi proponere demonstrandum , Deum humanarum rerum gerere 
curam ; idque ex eo suadet , quod Deus erga homines modo ad misericor- 
diam , modo ad iracundiam provocatur . Objicit sibi deinde : Si Deus irasci- 
tur , et aemulatur ; ergo et corrumpitur , et morietur . Ad haec Tertul- 
lianus : non corrumpitur , inquit , neque morietur ; quoniam ejusmodi passio- 
nes , licet in homine mortem arguant , et corruptionem , non ita tamen in 
Deo . Habet quidem Deus , sicuti homines , animum , cui passiones inhae- 
reant ; sed diversae ab humano animo indolis est . Insuper et membra , 
sicut homines , habet ; sed ab his longe diversa , quoniam in Deo incorru- 
ptoria sunt , in homine corruptoria . Hanc ego do verborum Tertulliani pa- 
raphrasim . Jamvero ex dictis sequitur , Tertullianum Deo animum , et cor- 
pus tribuere, sicut tribuit hominibus, licet diversi generis; et quidem ve- 
re , et proprie : secus nullum ad revincendum Marcionem , qui Dei provi- 
dentiam negabat, argumentum ejus fuisset. Potuisset enim haereticus repo- 
nere : Si in Deo passiones , et animus , et membra improprie reperiuntur , 
omnia metaphorica erunt ; atque adeo curam nullam humanarum rerum ha- 
bebit , nisi emphaticam , et mctaphoricam . Neque dicas , discrimen statue- 
re Tertullianum inter divina , humanaque membra . Nam primo differre ait 
etiam animum divinum ab humano ; nec tamen inde sequitur , Deo tribue- 
re animum metaphorice . Deinde discrimen , quod inter utrumque corpus 
assignat , non in natura , sed in proprietatibus dumtaxat reponit : docet si- 
quidem , in eo tantum a divinis humana differre membra , quod haec cor- 
ruptibilia , illa vero incorruptibilia sint . Ea igitur , quae Tertullianus ( in 
Lib. II. adv. Mare. Cap. 16. ) habet , nullam benignam admittunt inter- 
pretationem . 

Ad III. S. P. Augustinus minime affirmat , Tertullianum priorem re- 
vocasse sententiam , setf illam revocare debuisse , hoc est , sibi aperte con- 
tradicere . En S. Doctoris verba ( Lib. X. de Gen. ad lilt. Cap. a 5 . ) : De- 
nique Tertullianus , quia corpus esse animam credidit , non ob aliud , ni- 
si quod incorpoream cogitare non potuit , et ideo timuit , ne nihil esset : 
nec de Deo valuit aliter sapere : qui sane , quoniam acutus est , inter- 
dum contra opinionem suam visa veritate superatur . Quid enim verius 
dicere potuit , quam id , quod ait quodam loco , omne corporale passibile 
est ? Debuit ergo mutare sententiam , qua paullo superius dixerat , etiam 
Deum corpus esse . Neque enim arbitror , eum desipuisse , ut etiam Dei 
naturam passibilem crederet . Hactenus S. Pater . Praeterea , non solus 
Augustinus, sed et Fulgentius, et Gennadius , et Thomas Aquinas impie- 
tatis Tertullianum accusarunt . Neque reponere juvat , Phoebadium quoque 

Agenn&iscm Episcopum , in Tract. adv. alteram formulam Sirmienscm , ad 
demonstrandum contra Sabellianos , Dei Filium nou esse rem vacuam , ap- 
pellare illum corpus generis sui . Nam latissimum est inter ulrumque Scri- 
ptorem discrimen ; primo siquidem ea utitur phrasi Phoebadius , ut aper- 
tissime innuat , corporis nomine substantiam se velle intelligere . Postquam 
enim dixerat : Dei sermo ( Verbum ) Spiritu Dei instructus est , et ut 
evidentius dicam , Sermonis corpus est Christus ; illico subdit : Nam in- 
visibilis , et incomprehensibilis Spiritus . Numquid tamen inanis , et va- 
cua res Deus ? Deus enim Spiritus est . Deinde solum corporis nomen , 
non effigiem , non membra , nou sensus , ut Tertullianus , Deo tribuit Phoe- 
badius . 

Obj. 3. cont. eamd. a. Conci. Plura habet in scriptis suis Tertullia- 
nus , quae abunde demonstrant , Anthropomorphitarum blasphemiae non 
praelusisse . i . ( Apolog. Cap. X. ) docet , falsos esse Ethnicorum Deos , 
quoniam homines sunt , atque corporei . a. ( Ejusdem Lib. Cap. XX. ) Proh 
misera incredulitas , inquit , quae Deo denegat proprietates suas , simpli- 
citatem , et potestatem ! Deus Spiritus est . 3. ( In Lib. de An. Cap. VII. ) 
Incorporalitas , ait , nihil patitur , non habens , per quod pati possit . Et 
subinde ( cont. Prax. Cap. XXIX. ) demonstrat , Deum esse impassibilem . 

Resp. ad r. Juxta 'Tertulliani principia falsi sunt Gentilium Dii, quo- 
niam corpus habent , non simpliciter , sed hominum more , terrestre nem- 
pe, crassum , vicissitudinibusque subjectum ; quum Deus e contra O. M. 
juxta illius mentem , corpus quidem habeat , sed tenuissimum , et in ter- 
renorum comparatione excellentissimum . 

Ad a. In sensu Tertulliani , et Deus , et homo corpus sunt solidum , 
et extensum ; cum hoc tamen discrimine , quod Deus corpus est subtilissi- 
mum , ac tenuissimum , eaque de caussa spiritus ■ appellari potest, et sim- 
plex ; homo autem corpus est terrenum , crassum , mutationique obnoxium : 
unde ( adv. Prax. Cap. 1 1 . ) inquit : Spiritus est corpus sui generis in 
sua effigie . 

Ad 3. Tertullianus docet , Deum non esse passibilem ea passibilitate , 
quam' in Anima agnoscit , quae nempe suapte natura dolorem infert . Sed 
passibilitatem aliquam in Deo admittere non detrectat in Libro praesertim 
II. adv. Mare. ( Cap. a 5. ) ubi Deo , et homini sensus ex aequo tribuit ; 
quamvis in homine corruptorios , incorruptorios autem in Deo . Sed de 
Tertulliano satis . 

Obj. 4- cont. 3. Conci. S. P. Augustinus , Theodoretus , Facundus 
Hermianensis , et alii aperte testantur , Audianos Deum credidisse corpo- 
reum . Audiani autem sic appellati sunt ab Audio . 

Resp. Laudatos in argumento Scriptores loqui de nonnullis Audianis , 
qui diu forte post Audium nostrum vixere , quique Audiani dicti sunt , 
quod e Monasteriis ab Audio olim institutis essent ; non de Audio ipso , 
primisque illius discipulis . 

Obj. ultimo cont. 4- Conci. Socrates , et Sozomenus , ille ( Hist. Lib. 
VI. Cap. io. ), hic ( Lib. VIII. Cap. i4- )> Epiphanium erroris accusant Antliro- 

Vol. II. Marcellius Tkeol. io 

pomorphitarum . Et merito sane , quoniam Epiphanius Theophili Alexan- 
drini , qui cum Anthropomorphius communicavit , consuetudine utehatur . 

Resp. Allatos Scriptores nullam mereri hac in caussa fidem , quoniam 
Johannis Jerosolimitani, Origenis studiosissimi, Sanctique Epiphanii hostis, par- 
tibus nimis addicti videntur . Imo , quum sanctus ille Episcopus a Johanne 
coram plebe hujus erroris accusaretur, non dubitavit anathema dicere ela- 
ta voce in Anthropomorphitas . Cum Theophilo autem Salaminae Antistes 
conveniebat circa damnationem Librorum Origenis ; nec ea aetate Monachi 
digyptii , quibuscum Theophilus communicaverat , adhuc haeretici habeban- 
tur , quoniam rusticana potius simplicitate , quam malitia , et pertinacia in 
Dei Simplicitatem peccabant . 

CAPUT in. 

De Divinorum Attributorum tum inter se, tum ab Essentia distinctione. 

Eunomius , et Ariani fere omnes , quum discrimen illud , quod a Scri- 
pturis inter Essentiam , et Attributa divina statuitur , in Naturam ipsam 
refunderent ; naturacquc inter Patrem , Filium , ac Spiritum admitterent 
diversitatem, (volebant enim, Filium, et Spiritum Sanctum Deos esse infe- 
rioris a Patre conditionis , adeoquc creaturas ) docuerunt proinde, nullam 
prorsus , ne mentalem quidem , dari in Divinis distinctionem . Ad illa autem 
Scripturae loca , in quibus divina essentia , atque attributa diversis nomini- 
bus designantur , respondebant , varia illa nomina meros esse vocis sonos , 
et unicam , eamdemque rem significare . Vide Basilium ( Lib. I. cont. Eu- 
nomium ), Gregorium Nyssenum ( Lib. XII. adv. eumd. ), Epiphanium ( Haer. 
LXXVI. ). Atque hic primus error est circa divinae Essentiae ab attributis , 
tum absolutis , tum relativis , et attributorum a se invicem distinctionem . 

Alter e diametro huic oppositus error est Gregorii Palamae Episcopi 
Thessalonicensis , a quo Palamitae , et Gilberti Porretnni Episcopi Pictavien- 
sis . Ille ab Essentia divina , et attributis reali distincdone secernebat attri- 
buta ; et ab Essentia , et attributis lumen quoddam eximium , ac increatum, 
quod Lumen gloriae solet a Theologis vulgo appellari : ( de qua re ubi ser- 
mo occurret de Medio , in quo Deus ab intellectu creato conspicitur , fuse 
pertractabimus ) hic autem , nempe Gilbertus Porretanus , docuit : Magni- 
tudinem , qua magnus est Deus , et item bonitatem , qua bonus, sed et 
sapientiam , qua sapiens , et justitiam , qua justus , postremo Divinitatem, 
qua Deus est , Deum non esse , ut inquit Bemardus Serm. 80. in Cant.. Non 
conveniunt tamen Eruditi in ejusdem Gilberti errore exponendo. Nonnulli, 
ut Vasquesius , Frassen , L’Herminier , putant, Gilbertum realem inter essen- 
tiam , et attributa , et ipsum Deum , non tamen inter attributa ad se in- 
vicem admisisse distinctionem ; Petavius , ac Juenin , distinxisse Gilber- 
tum etiam attributa inter se . Probabilius noster Berti arbitratur , illum di • 
stinxisse Deum ab essentia , Personas a relationibus , et omne concretum 
ab abstractis ; non vero divinas proprietates ab invicem . De qua critica 

controversia vide laudatos Scriptores . Atque duo mox relati errores , Euno-' 
mii videlicet , ac Gilbcrti Porretani , Fidei Catholicae dogmati de distin- 
ctione y, et identitate , quae in divinis admittenda est , directe adversantur . 

Damnatis praeterea ab Ecclesia duobus hisce falsis dogmatibus , Theo- 
logi Scholastici , ut utrumque vitarent , in varias abiere sententias . Scotus , 
ejusque discipuli , ne in Eunomiauum inciderent scopulum , et rursus ne Gil- 
berli Porretani adoptarent portentum , inter essentiam , et attributa , tum re- 
lativa , tum absoluta , distinctionem quamdam excogitarunt realem quidem, 
sed formalem ex natura rei , hoc est , ante quamlibet mentis operationem. 
Quare , si Scotistam interroges , an divina essentia idem sit cum divina per- 
sona , vel cum misericordia , justitia etc. ; et iterum , an misericordia sit 
idem cum justitia , sapientia , ceterisque attributis , illico respondet , esse 
idem realiter , contra quod sentit Gilbcrtus Porretanus ; non autem esse 
idem formaliler , etiam ante nostram cogitationem , ut Eunomiani delirant. 
Formalem autem distinctionem appellant Scotistae illam , quae est inter ea , 
quae , licet unam , eamdemque habeant existentiam , habent nihilominus di- 
stinctas rationes , sive formas . Seu , est illa distinctio , quae non inter duas 
res , sed inter substantiam , ejusque formas , sive inter varias ejusdem sub. 
stantiae formas intercedit : et quidem ex natura rei , independenter scilicet 
a nostra cogitatione . 

Iisdem ferme de caussis Thomistae omnes essentiam inter , et attribu- 
ta , ac inter eadem attributa ad se invicem comparata , non distinctionem 
realem , ne cum Gilberto Porretano faciant , neque formalem Scotisticam , 
quam a Gilbcrti distinctione minime differre arbitrantur , sed distinctionem 
admittunt Virtualem , quam Eunomiani nolunt agnoscere . Virtualem vero 
distinctionem illam appellant , per quam res una multis virtute acquivalere 
concipitur : proindeque misericordia a justitia , haec a sapientia , sicquc de 
reliquis attributis , a se invicem virtualiter distinguuntur . Neque distinctio 
haec , inquiunt , fundamentum habet dumtaxat in mente nostra , sed in Deo 
ipso , in quo plures reperiuntur rationes , quae virtutes commode appellari 
possunt ; quarum una in esse cogniti non est altera . Sententia haec probe 
explicata coincidit cum illa Gregorii Ariminensis , de qua mox dicemus 
nonnulla . Sed sunt plerique Thomistae , qui virtualilales illas eo modo con- 
cipiunt , quo Scotistae suas formalitates ; atque ita horum opinio ab illa 
Scodstarum non nisi nomine differt . 

Gregorius noster Ariminensis , ac ii , qui Nominales dicuntur , ut Gil- 
berti Porretani undequaque declinent errorem , nullam in divinis intrinsecam 
agnoscunt distinctionem , neque Realem , neque Formalem , sed .nec Fir- 
tualem in sensu nonnullorum Thomistarum . Autumant enim , intrinsecam 
distinctionem , quocumque tandem nomine vocetur , divinae Simplicitati 
quam maxime derogare . E contra vero damnant aperte in Eunomianis di- 
stinctionem illam mere nominalem , qua impie statuitur , nomina diversa , 
quibus divina exprimuntur attributa , nihil aliud esse , quam mera synoni- 
ma . Hinc divinam essentiam ab attributis , et attributa a se invicem penes 
diversa connotata distingui arbitrantur j ita ut justitia v. g. et misericordia 

principaliter , seu , ut inquiunt , in recto , significant Deum miserentem , et 
punientem ; atque ita a se invicem non distinguuntur , divinaeque consuli- 
tur Simplicitati . De secundario autem , hoc est , in obliquo , et extrinsece, 
duo illa attributa hominem connotant , vel miserum , vel poena dignum ; 
eoque sensu misericordia distinguitur a justitia . Nec proinde in Eunomia- 
norum incidunt impietatem . Nam hi distinctionem in divinis sine ullo fun- 
damento in re , ut inquiunt , admittunt , qualis inter Petrum , ac Cepham, 
aliaque synonima reperitur ; quae distinctio rationis ratiocinantis a Schola- 
sticis dici consuevit : Nominales c contra , quidquid Toumely obganniat , di- 
stinctionem statuunt cum fundamento in re , licet extra Deum , et penes di- 
versa connotata ; quam distinctionem veteres Philosophi , atque Theologi ap- 
pellant rationis ratiocinatae . Quaenam nostra Sententia sit , ex sequentibus 
apparebit . Sed interim de fidei dogmate disseramus . Quae adiaphora sunt 
brevissimo stilo attingemus ; neque enim tempus in Scholasticis tricis terere 
debemus . 

CONCLUSIO I. , 

Sententia Eunomii nullam , ne quidem mentalem , admittentis distinctionem 
in divinis , merito proscripta est. 

Prob. Distinctio mentalis ea est , quae inter ea reperitur , quae licet 
in se distincta revera non sint , unum tamen , saltem explicite , sine alio 
concipi per mentem potest . Hujusmodi autem distinctio admittenda est in 
divinis. Nam i., quamvis essentia idem actu sit cum divinis personis , mens 
nihilominus humana essentiam, non percepta persona, percipit, et vicis- 
sim . Ita , dum mens nostra concipit Filium , minime concipit ingenitum, 
ac innascibile , etsi duae hac notiones sint in essentia , quae a Patre, Filio- 
que ex aequo participatur . Hinc S. P. Augustinus ( Lib. VIII. de Trin. 
Cap. 4 . ) : Aliud est , inquit , Deo esse , aliud subsistere , sicut aliud 
Deo esse , aliud Patrem esse , vel Dominum esse : quod enim est ad se 
dicitur ; Pater autem ad Filium , et Dominus ad servientem creaturam 
dicitur . a. Si essentia ab attributis , atque attributa a se invicem , ne qui- 
dem per mentem , distinguerentur , nomen , quod misericordiae tribuitur , 
tribui posset justitiae ; nomen justitiae tribui posset essentiae ; et ita pec 
singula excurrendo attributa : in Eunomianorum quippe sententia omnium at- 
tributorum nomina mera synonima sunt . Ast id asserere absurdum , ac ri- 
diculum est ; imo Scripturis contrarium : omnia enim confusa essent , atque 
permixta . Quomodo igitur , ait Basilius ( Lib. I. cont. Eun. ), ridiculum 
non est , creandi facultatem substantiam esse dicere ? Aut etiam provi- 
dentiam , aut similiter praescientiam rursus substantiam esse ? Et uno ver - 
bo omnem actionem substantiam putare ? 3. Sacra Scriptura essentiam divi-, 
nam , singulaque attributa propriis designat nominibus . Hinc Gregorius Nysi 
senus ( Orat. XII. adv. Eun. ) sic loquitur : Putat Eunomius , neque ju- 
stitiae rationem diversam esse ab his , quae dicta sunt existcre ; tieepte 
sapientiae rationem , ct potentiae , ct bonitatis t cl uniuscujusque nominum , 

quae Deo decere congruunt ... Et si haec statuit Eunomius , quid? Frustra 
Scripturae multis nominibus divinam naturam vocant Deum , judicem , 
justum , fortem , longanimem , verum , misericordem? Et paullo ante jam 
scripserat : Horum nominum uniformem non esse significationem . 4 - Ratio 
denique , cur hanc excogitavit Eunomius nominum confusionem , est , ut Per- 
sonarum divinarum de medio tolleret in unitate naturae distinctionem . Ea 
vero ratio , utpote haeretica , saepe ab Ecclesia , tum priscis , tum recen- 
tioribus temporibus damnata est . 

CONCLUSIO n. 

. , > 

Non est admittenda in divinis distinctio realis ad mentem > 
Gilberti Porretani . 

■ . \ \ . 

Prob. i. ex Scripturis. Prov. Cap. 8. ita de se Verbum divinum 
loquitur : Ego Sapientia habito in consilio , et eruditis intersum cogitatio- 
nibus . Danielis Cap. 9. de Messia dicitur : Et adducatur justitia sem- 
piterna . Johan. Cap. 1 4 - de seipso Christus ait : Ego sum via , ve- 
ritas , et vita . Apostolus in I. ad Cor. ( Cap. 1. ) Praedicamus , in- 
quit, Christum Dei virtutem , et Dei sapientiam . Ex allatis Scripturae 
testimoniis apparet , omnia , quae in divinis distincta concipiuntur , de se 
invicem praedicari in abstracto : Deus enim non modo dicitur sapiens , ju- 
stus , vivens , verus ete; sed praeterea dicitur etiam vita , sapientia , justi- 
tia , veritas etc. Ast in iis , quae de se invicem praedicantur in abstracto , 
admittenda non est distinctio realis ad mentem Gilberti . 

; Prob. a. ex Conciliorum definitionibus . I. Concilium Rhcmense , anno 
i.i 48 adversus Gilbertum congregatum primitus, hanc Fidei formulam in Sym- 
bolo recitandam proposuit : Credimus simpliciter , naturam divinitatis es- 
se Deum , nec aliquo sensu catholico posse negari , quin divinitas sit De- 
us , 'et Deus divinitas ; ajebat enim Gilbertus : divinam essentiam esse 
substantiam , qua Deus est , non quae Deus est . Deinde interrogavit Gil- 
bertum , an essentiam , qua tres personas unum profitebatur Deum , crede- 
ret esse Deum . Praeterea Gilbertum damnavit, quod aliquam inter illa 
admitteret distinctionem . Ac tandem definivit , ne ulla ratio Theologica 
inter naturam , et personam divideret ; neve Deus divina essentia dicere- 
tur ex sensu ablativi tantum , sed etiam nominativi . II. Patres Concilii 
Lateranensis IV. adv. Joachimum Abbatem anno 1 a 1 5 coacti, ita loquun- 
tur : Una quaedam summa res est , incom ftrch ensibilis quidem , et inae- 
stimabilis divina essentia , quae est veraciter Pater , et Filius , et Spi- 
ritus Sanctus , tres simul personae , ac singillatim quaelibet carumdcm: 
et ideo inde Trinitas est solummodo , non quaternitas , quia quaelibet 
triiun personarum est illa res , videlicet substantia , essentia , sive natura 
divina. III. In Florentino Concilio, anno 1 4 3 q in causa Graecorum ce- 
lebrato 4 Johannes Theologus Latinorum Patrum nomine, sic Graecos affa- 
tus est: Vos quaeritis , an idem sit in personis divinis substantia , et 

persona , sive hypostasis : nos vero dicimus , substantiam , et personam , 
sive hypostasim esse idem re ; differre autem nostro intelligendi modo . 
Marcus autem Ephesius ita Graecorum uomiue respondit : IJac in parte nui * 
la est inter nos discrepantia . 

Prob. 3. ex SS. PP: S. P. Augustinus ( Lib. XV. de Trinit. Cap. 5. ) : 
Una , inquit , eademque res dicitur , sive dicatur aeternus Heus , sive 
immortalis , sive incorruptibilis $ itemque cum dicitur vivens , et intelli- 
gens , quod est utique sapiens , hoc idem dicitur . Non enim percepit 
Sapientiam , qua esset Sapiens , sed ipse Sapientia est . Et ( Lib. VII. 
Cap. 6. ) jam scripserat : Non aliud est Deo esse , et aliud , personam 
esse , sed omnino idem . Fulgentius ( in Resp. ad Ferrand. Inter. II. ait ) : 
Claret nempe , hoc esse Catholicae Unitatis , ut cum in Deo divinita- 
tem , magnitudinem , bonitatem , virtutem nominamus ... non istis diversis 
nominibus quaedam diversa ... sed unum illud , quod est essentia , vel 
natura , certissime noverimus . Gregorius M. ( Lib. X. Mor. Cap. 20 ) : 
Deus , inquit , hoc est , quod habet : aeternitatem quippe habet , sed ipse 
est aeternitas : Lucem • habet , sed ipse Lux sua est . Non est ergo in 
eo aliud esse , et aliud habere . Eadem habet Isidorus Hispal. ( Lib. I. 
de Summo Bono Cap. I. ), Anselmus ( Monol. Cap. XV. ), Bemardus innu- 
meris in locis , quorum sententias , brevitati consulens , omitto ; et ani- 
madverto dumtaxat , Concilium Rhemense adversus Gilbertum fuisse , in- 
stigante , ac flagitante S. Bernardo , convocatum , qui majores in eo con- 
sessu partes pro fidei Catholicae integritate habuit . 

Prob. ultimo nonnullis rationibus ex S. Bernardo depromptis . I. Quum 
Dens ens sit simplicissimum , nullam ex parte rei admittere potest compo- 
sitionem . Si autem realis in divinis daretur distinctio , in Deo intrinseca 
admittenda foret compositio , quae nihil aliud est , quam distinctorum u- 
nio ; atque ita Deus compositum quoddam esset ex Natura , Personis , at- 
que attributis . II. Si daretur in divinis realis distinctio , ut contendebat 
Gilbertus , admittenda esset in divinis quaternitas relate ad personas , atque 
centenitas relate ad attributa ; in Deo enim esset essentia distincta a tribus 
inter se distinctis personis , ac a pluribus attributis inter se pariter distin- 
ctis . III. Si aliquid est divinitas , quod non est Deus, aut minor erit Deo, 
aut major , aut par. At quomodo minor ? Restat , ut majorem fatearis , 
aut parem. Sed si major , ipsa est summum bonum, non Deus. Si par ,• 
duo sunt summa bona , non unum . Argumentum hoc quoque est S. Ber- 
nardi ; quod cuilibet aptari potest Dei attributo . Animadvertendum est au- 
tem , Gilbertum Porretanum hanc pravam opinionem suam humiliter re- 
tractasse . 

CONCLUSIO IU. 

In divinis admittenda non est distinctio formalis in sensu Scotistarum . 

Prob. Distinctio haec formalis Scotistica a distinctione reali Gilbcrti 
Porretaui non videtur differre . Posita namque ea formali distinctione in di- 

Tinis , sequi videtur , varia Dei attributa varias esse formas , quarum una 
ex natura rei , et ante quamcumque mentis operationem non est alia i un- 
de sequitur etiam , divinitatem formam esse , quae Deus non est . Hinc 
Sacra Parisiensis Facultas an. i 36 a. hanc , tamquam Gilberti Porretani er- 
rori cohaerentem , damnavit Magistri Ludovici propositionem : Aliquid est 
Deus secundum, siuim esse reale , quod tamen non est Deus secundum 
suum esse formale . In quam propositionem Johannes Gerson in Ep. ad 
quemdam Fratrem Minorem plus aequo excanduit . 

Prob. a. Ea omnia absurda , quae sequi diximus ex Gilberti Porreta- 
ni sententia , sequi videntur etiam ex hac de distinctione formali Scotistica 
opinione ; quod nempe admittenda esset in divinis quatcrnitas comparate ad 
personas , et centenitas comparate ad attributa . Deinde non esset Deus Ens 
summe perfectum ; nam Deus a Deitate indistinctus perfectior est Deo , qui 
a parte rei distinguitur a Divinitate : quare Bemardus ( Lib. V. de ConsicL 
ad Eugen. Cap. 7. ) Quid est , inquit , Deus ? Quo nihil melius cogitari 
potest . Si approbas , non oportet assentiaris esse aliquid , quo Deus sit , 
et quod Deus non sit ; hoc enim sine dubio melius . Derogaretur denique 
divinae Simplicitati . Nam non est jam simplex , quod vel uni obnoxium 
fuerit formae , quam virgo vel uni conjuncta viro . Hinc sicut unio distin- 
ctorum distinctione reali compositionem constituit realem , ita unio distin- 
ctorum distinctione formali constituit formalem compositionem . 

CONCLUSIO IV. 

Sed nec distinctio virtualis in sensu nonnullorum Thomistarum 
admitti potest in divinis . 

Prob. iisdem argumentis , quibus distinctionem formalem Scotistarum a 
divinis proxime rejecimus . Semel enim ac essentia , et attributa totidem 
sunt virtualitates Deo intrinsecae , et a se invicem virtualiter distinctae , 
jam argumenta omnia , quae contra Scotisticam faciunt distinctionem , fa- 
ciunt etiam contra distinctionem virtualcm nonnullorum Thomistarum . Quod 
si quis virtualis distinctionis fundamentum affirmat esse , non infinitam Dei 
perfectionem intrinsece continentem plures objectivas rationes , quarum ima 
non sit altera , sed ipsam summam Dei perfectionem simplicem in se , sed 
pluribus ad varios terminos comparatis aequipollentem , is admittere poterit 
in divinis distinctionem virtualem 5 hoc enim modo inspecta non differt a 
distinctione nostri Gregorii jam connotata . 

CONCLUSIO V. 

Essentia divina distinguitur ab attributis, et attributa a se invicem 
penes extrinseca connotata dumtaxat in sensu Ariminensis . 

Prob. 1. aliarum refutatione sententiarum. Distinctio enim aliqua ad- 

versus Eunomlanos admittenda est in divinis . Non realis ad mentem Gil- 
berti ; non formalis in sensu Scotistarum ; neque virtualis , juxta nonnul- 
los Thomistas . Superest ergo , ut distinctionem admittamus Gregorii Ari- 
minensis . 

Prob. i. Ibi est distinctio penes diversa connotata , ubi una , ac sim- 
plicissima entitas ad plura extrinseca objecta inter se realiter distincta po- 
test comparari . In divinis autem una , eaque simplicissima entitas , ipsa vir 
delicet divina essentia, comparari potest ad plura extrinseca objecta inter se. 
realiter distincta . Sic essentia Dei , quoniam comparari potest ad effectus 
a se producibiles , jure , meritoque appellatur omnipotentia ; et quidem cum- 
fundamento in re , non intrinsece in ipso Deo , sed tamen extra nostram 
cogitationem , in ipsis videlicet extrinsecis connotatis ab essentia divina »• 
Idipsum de misericordia , justitia , ceterisque divinis intellige proprietatibus . 
Divina nempe essentia ad hominem miserum comparata , misericordia ; com-. 
parata vero ad hominem punitione dignum , justitia appellatur . Hinc saa-. 
cta Florentina Synodus : Nos dicimus , substantiam , et personam , sive 
hypostasi in esse idem re , differre autem nostro intelligendi modo . Et Jo- 
hannes Damascenus ( Lib. I. de Fide Orthod. Cap. II. ): Unum , idemque 
omnino sunt Pater , et Filius , et Spiritus Sanctus ; nisi quod Pater geni- 
tus non est , Filius genitus est , Spiritus Sanctus processit . Quod autem, 
in ea distinctum est , cogitatione sola distinguitur . Et Anselmus ( Monol. 
Cap. XVII. ): Illa summa essentia nullo modo sic est aliquid , ut illud 
idem secundum alium modum , aut secundum aliam considerationem non 
sit : quia quidquid aliquo modo essentialiter est , hoc est totum , quod ipsa 
est . Ubi vides , non distingui in divinis unum ab alio , nisi sola nostra 
cogitatione , vel consideratione . Cumque nostra cogitatio , vel consideratio 
rationem sufficientem , seu fundamentum distinguendi in divinis accipiat ab 
extrinsecis objectis , ad quae unica illa , ac simplicissima entitas , essen- 
tia Dcmpe Dei , referri , vel comparari potest ; hinc essentia ab attribu- 
tis , sive relativis , sive absolutis , et attributa ad se invicem , non nisi 
penes connotata , in sensu Ariminensis , distinguuntur . Relege Sanctorum 
Patrum Sententias, ad alteram demonstrandam conclusionem allatas . 

Prob. ultimo , et explicatur propositio auctoritate Magistri , qui ( in IV. 
Sentent. Dist. 46. Cap. Sed quomodo ) ita de justitia , atque misericordia 
loquitur : Justitia enim Dei , et misericordia , non duae res sunt , sed 
una res , i de st , una divina essentia : quia non est Deo aliud esse mise- 
ricordem , quam justum , sed omnino idem , quia non denominative , sed 
essentialiter haec de Deo dicuntur . Cui' ergo dicit Scriptura de operibus 
Dei , quaedam esse misericordiae , quaedam justitiae ? His responderi 
potest sic : illis locutionibus , quibus hujusmodi operum Jiunt distinctio- 
nes , ut alia misericordiae , alia justitiae tribuantur , non diversitas subja- 
centis , i de st , rei his vocabulis significatae exprimitur , sed varietas sen- 
suum , et affectuum in creaturis monstratur . Cum enim dicitur Deus 
justus , vel justitia , essentia divina praedicatur , et etiam , quod ipse sit 
distribufor , et judex 'meritorum datur intelligi . Ita , et cum dicitur mi • 

sericors , essentia divina praedicatur , et insuper quod ipse sit miserorum 
liberator , intclligi datur . Inde ergo quaedam opera misericordiae , quae- 
dam justitiae dicuntur , non quia divina essentia haec , et illa operetur , 
et quia haec , et illa sint opera divinae essentiae ; sed quia quaedam 
sunt , quibus ostenditur judex , et aequus distributor , quaedam , quibus 
ostenditur miserator . Nonnulla alia vide apud Johan . Laurentium Berti 
( Lib. II. Cap. 3. de Thcol. Discipl. ) . 

COROLLARIUM . 

Ex dictis colligitur , Vasquesium , Toumely , nonnullosqtie alios , ma- 
le assecutos fuisse mentem Gregorii , existimantes illum , omni penitus re- 
jecta inter attributa , ct essentiam divinam distinctione rationis , varia dum- 
taxat admisisse nomina , eamdcin omnino rem , sub eadem intrinseca for- 
malitatc significantia ; nam Gregorii distinctio , ut dictum est , fundamen- 
tum , seu sufficientem rationem habet extra nostram cogitationem. 

Solvuntur praecipuae Objectiones . 

Obj. i. cont x. Conci. Si vel mentalis distinctio inter essentiam , et 
attributa divina admittatur , singula nomina , in divinis adhiberi solita , sin- 
gulas ideas repraesentabunt ; V. G. nomen substantia ideam exhibebit , 
quam non exhibet nomen immortalis ; et ita de singulis loquendo . Falsum 
autem est consequens : nam in divinis omnia nomina sunt synouinia , hoc 
est, unam significant, camdemque rem, ita, ut eamdem exhibeat ideam 
nomen , ingenitus , ac nomen , immortalis , substantia etc. alioquin Deus , 
quatenus non est ingenitus , esset genitus ; quatenus non est immortalis , 
esset mortalis , quae absurdissima sunt . II. Nefas est in divinis unum sine 
alio nominare : quoniam qui unum nominat attributum , et aliud reticet , 
a vero aberrat; quum distinguat ea, quae reapse distincta non sunt. III. 
S. Basilius ( Ep. LXXX. ) inquit : Omnia namque Deo competentia , tam co- 
gitata , quam nomina , ejusdem inter se sunt conditionis , eo quod circa 
subjecti significationem nihil habent discriminis . Patres Concilii Rhemen- 
sis statuerunt , ne ratio in Theologia dividat inter naturam , et personam . 
Ad rem hanc faciunt singula Sanctorum Patrum dicta , capite superiore ad- 
versus Gilbertum allata . 

Resp. ad x . Dum Deo nomen , Immortalis , et non Ingenitus , tribui- 
mus , aut vicissim , non sequuntur hae illationes : Ergo Deus genitus est : 
Ergo Deus est morti subditus ; sed sequitur tantum , nos unum ab alio 
abstrahere per mentem ; hoc est , duin dico : Deus est immortalis , non 
nego , Deum esse ingenitum , sed concipio illius immortalitatem , non per- 
cepta ingeniti ratione . llinc Gregorius Nyssenus adv. Eunom. cujus est il- 
lud argumentum , agens , sic scribit : Itaque subjectum ipsum , Deus , si- 
ne initio est , ac jine ; quod quidem omne nomen , ac notionem omnem 
superat . Hoc vero quod est , neque ex causa ipsum oriri , neque unquam 

esse desinere , haec nominum istorum , Ingenitum , Immortale , commen- 
tatione declarantur . Et infra , innumeris relatis notionibus , quas circa di- 
vinam vitam contemplamur , quarum , inquit , unaquaeque per sese , secun- 
dum propriam , ac peculiarem intelligentiam , signijicantibus nominibus 
enuntiatur . 

Ad a. Qui unum attributum nominat , et aliud reticet per affirmatio- 
nem , vel negationem , is quidem a vero aberrat ; non autem , si id per me- 
ram faciat abstractionem . Unde si quis diceret : Deus est misericors , sub- 
intelligendo non esse justum, blasphemaret,* quoniam dum judicaret per af- 
firmationem , Deum esse misericordem , simul per negationem judicaret , 
Deum non esse justum. Ast qui Dei misericordiam, et non justitiam no- 
minat , abstrahit dumtaxat . Abstrahentium autem, ut vulgare fert axioma , 
non est mendacium . 

Ad 3. Basilius , Concilium Rhemcuse , aliique in argumento laudati Pa- 
tres a Deo distinctionem quamcumque realem , non vero mentalem in sen- 
su nostro excludunt . Et ae Concilio Rhemensi nemini dubium ; quum a- 
ctum fuerit adversus Gilbertum Porretanum , realem admittentem in divinis 
distinctionem . Basilius vero , aliique Patres disputabant vel contra Euno- 
mianos , vel contra Arianos, qui a divina essentia, et attributis realem amo- 
vebant distinctionem , accusantes Catholicos , quod admitterent distinctionem 
realem , eo sane consilio , ut non modo realem , sed mentalem quamlibet 
excluderent in divinis distinctionem , ac ita , juxta eorum principia , diversi- 
tatem ponerent in divinis personis naturarum . Quare, ut Sancti Patres re- 
pellerent calumniam , optime ajebant , omnia , quae sunt Deo competentia, 
ejusdem esse conditionis , et absque discrimine , ( intellige reali ) . 

Obj. 2 . adv. a. Conci. Multa Patrum testimonia favere videntur erro- 
ri Gilberti Porretani . i. Basilius, Gregorius Nyssenus , Theodoretus , Au- 
gustinus , et alii contra Eunomianos > et Arianos disputantes , non menta- 
lem modo , quam Haeretici inficiabantur , sed et realem agnoveruut in di- 
vinis distinctionem . 2 . Cyrillus Alexandrinus , I' acere , inquit , efficientiae 
est , naturae vero generare . 3. Chrysostomus Hom. LXX1II. ad illa Chri- 
sti verba apud Johan. Philippe , qui videt me , videt et Patrem meum , 
sic inquit : Videamus praeterea , quidnam Philippus intueri vellet , an sa- 
pientiam Patris ? an vero bonitatem ? Minime : sed hoc ipsum , quid tan- 
dem sit Paler , ipsam , inquam , essentiam . 4- Auctor de divinis Nomin. 
vulgo Dionysius Areopagita , ita caput secundum Operis sui inscribit : De 
unita , et distincta Theologia : Quaenam est divina unio , et distinctio : 
distinctionem proculdubio admittens inter Dei attributa . 

Resp. ad singula. Atque ad i. Sancti Patres adversus Eunomianos , ac 
Arianos agentes , toti sunt in adstruenda essentiam inter , et attributa , at- 
que inter attributa ad se invicem distinctione mentali , quam Haeretici illi 
negabant . Qua de re dum inquiunt , unum attributum non esse aliud , sed 
a se invicem distingui ; et rursus , aliud esse naturam , aliud personam , et 
aliud sapientiam elc. , subaudi penes connotata , quae inter se realiter di- 
stincta sunt , et mentem percipies SS. Patrum . 

Ad 2 . Nec diverso sensu Cyrilli Alexandrini sententia explicanda est : 
in divinis scilicet, juxta Cyrillum , efficientia a generatione distinguitur re- 
late ad connotata ; quatenus efficientia connotat creaturas , generatio autem 
Verbum divinum . 

Ad 3. Hic est genuinus Chrysostomi verborum sensus . Philippus Pa- 
trem videre desiderabat intuitive , non ab slr active . Quum enim cernere in 
creaturis posset Patris sapientiam , bonitatem , aliasque perfectiones , quod 
est Deum cognoscere abstractive , non ea cognitione contentus , videre de- 
sideravit , quid tandem sit Pater in sc , ipsam videlicet divinam essentiam , in 
qua cognitione visio intuitiva consistit . 

Ad 4- facilior est responsio . Nomine quippe unitae Theologiae Auctor 
de divinis Nom . Tractationem intelligit de Deo , ej usque absolutis perfe- 
ctionibus ; nomine vero Theologiae distinctae intelligit Tractationem de di- 
vinis personis , atque attributis relativis , ut patet legenti caput illud secun- 
dum. Argumenta , quae a Scotistis , nonnullisque afferri solent Thomistis ad 
eorum formalem , vel virtualem demonstrandam in divinis distinctionem , 
libens omitto ; sunt enim tricae scholasticae , quae nihil , aut parum ha- 
bent utilitatis . 

CAPUT IV. 

De Injinitate , et Immutabilitate Dei . 

Infiniti nomine illud intelligimus , quod principio , ac fine caret , et 
cujus perfectiones nullis finibus circumscribuntur . Ex qua definitione li- 
quet , Infinitum esse aliquod negativum , quamvis negatio ex parte dum- 
taxat nostri se teneat , qui utpote finiti, ac coarctati limitibus , quod in se 
positive infinitum est , non possumus , nisi per negationem , percipere . Ce- 
terum res ipsa in se spectata , quum sit attributum Dei , qui est Ens a se , 
summaque gaudet perfectione , est in sua infinitate aliquod positivum . 

Infinitas autem generatim considerata ad tria comparari potest ; ad mo- 
lem videlicet , ad virtutem , ad essentiam . Non hic de Dei infinitate quoad 
molem pertractamus , quoniam in superioribus jam demonstravimus , Deum 
Ens esse simplicissimum , omnique partium expertem concretione . Neque 
agimus de Dei infinitate quoad virtutem ; infinita siquidem Dei virtus idem 
est , ac illius omnipotentia , de qua in subsequentibus disseremus . Agimus 
itaque nunc de Dei infinitate quoad essentiam : et dum quaerimus , an Deus 
sit infinitus , idem est , ac si inquiramus , an Deus in natura sua omne 
perfectionum genus contineat . 

Aliud Dei attributum , de quo hoc in capite disputare constituimus , 
est Immutabilitas ; quae licet et ipsa negativum aliquid vi nominis signifi- 
cet , perfectionem nihilominus maxime positivam arguit ; quum nonnisi ei , 
qui a statu suo nunquam movetur , nempe Deo O. M. possit convenire . 
Immutabilitas enim est perpetua in eodem statu rei permanentia ; ita ut in 
eo , qui immutabilis est , neque substantiae , neque accidentium vicissitudo 
locum habere queat . De Dei Immutabilitate male senserunt Stoici , qui , 

teste Origene ( Lib. III. contra Celsum ) , Deum dixerunt corpus mutabile , et 
corruptibile j pessime vero Sociniani , qui , quamvis de nomine Christiano 
glorientur , dogmatizant tamen , non esse Deum in Decretis suis immutabi- 
lem . Sit ergo 

CONCLUSIO I. 

Deus est in Essentia sua Infinitus . 

Prob. i. ex Scripturis . Psal. CXLIV. legitur : Magnus Dominus , 
et laudabilis nimis, et magnitudinis ejus non est finis . Baruc Gap. 3. 
Magnus , et non habet Jineni . Job. Cap. 1 1 . Deus excelsior caelo est ; 
et quid facies ? profundior inferno ; et unde cognosces ? longior terra men- 
sura ejus , et latior mari . Alia bene inulta , brevitati consulens , omitto. 
Ex allatis interim Scripturae phrasibus apparet , Deum in essentia sua esse 
inlinitum ; nam S. P. Augustinus , laudata exponens testimonia , ex singulis 
Dei colligit infinitatem . Et in allata Psalmi verba inquit : Nonne ergo me- 
lius est , ut quomodo ipse ( Deus ) non finitur , nec laus ipsius finiatur ? 
Illius magnitudo sine fine est . Quae de infinitate ratione molis quum in- 
telligi non valeant , quia Deus Ens est simplicissimum , superest , infinitum 
esse secundum essentiam suam . . 

Prob. 2 . ex Patribus . Et praeter Augustinum mox laudatum , Hilarius 
( in Psal. CXLIV. ) Finem , inquit , magnificentia ipsius ( Dei ) nescit , 
et aliquam emetiendi se opinionem immensa magnitudo non patitur ... om- 
nem intelligenliam infinitae hujus in se qualitatis excedens . Grcgorius 
Nyssenus ( Lib. XII. cont. Eunom. ) ita scribit : Neque major , neque minor 
fit vel accessione , vel decessione ; quippe incrementum illud , quod in 
majus fit , in infinito locum non habet . Auctor de divin. Nomin. ( Cap. 5. ) 
ait : Deus , non quovis modo est Ens , sed simpliciter , et infinitum , to- 
tum in se esse pariter complexus , et anticipans . Similiter ct reliqui Pa- 
tres . Nec mirum ; nam neque cordatiores Philosophi unquam dogma hoc 
iu dubium revocarunt . 

Prob. 3. ratione . Deus est Ens , quo melius , et majus cogitari non 
potest ; in quam notionem consentiunt etiam Gentiles . Quod si non esset 
in sua essentia infinitus , excogitari utique posset Ens majus , ac melius , 
Ens nempe , quod esset infinitum . 11. Qui potentiam habet infinitam , infi- 
nitam quoque habere debet essentiam ; nam infinita proprietas a finita , 
ac limitata essentia non potest proficisci , aut in ea residere . Deum vero 
potentiam habere infinitam , demonstrat ipsa Universi e nihilo creatio j 
.neque cniin a seipso hoc Universum extitit , aut ex fortuito atomorum pro- 
ductiun est concursu . III. Deus est Ens a se , et a quovis alio Ente inde- 
jiendens , ut in antecedentibus diximus . Ens, quod est a se, nequit ab alio 
accipere terminos ; alioquin ab alio dependeret . Sed neque terminos sibi 
ipsi praescribere potest : limitibus enim se coarctarct , dmii infinitam habe- 
re posset naturam ; sicque Ens uon esset summe perfectum . 

Deus est omnino Immutabilis . 

Prob. i . Natura rationalis quinque modis mutari potest ; i . quoad exi- 
stentiam ; a. quoad accidentia ; 3. quoad locum ; 4- quoad cognitionem ; 
5. quoad propositum voluntatis . Ast nullo ex his modis mutari potest Deus . 
I. Non quoad existentiam : de ipso enim Regius inquit Psaltes ( Psal. CI. ) : 
Tu autem idem ipse es , et anni tui non dejicient . II. Mutari non potest 
quoad accidentia , quae in ipso locum non habent , dicente Jacobo in Epi- 
stola sua ( Gap. i . ) : Apud quem non est transmutatio , nec vicissitudinis 
obumbratio . III. Sed neque mutationi obnoxius est ratione loci ; quum sit 
immensus : unde David ajebat (Psal. i38. ): Si ascendero in caelum , tu il- 
lic es , si descendero in infernum , ades . IV. Nullam pati potest mutatio- 
nem quoad cognitionem , qui infinitam habet scientiam , juxta illud Apo- 
stoli ( ad Hebr. Cap. 4- ) : Omnia nuda , et aperta sunt oculis ejus . V. 
Immutabilis denique est quoad propositum voluntatis; Quoniam non est 
Deus , ut fdius hominis , ut mutetur . 

Prob. i. ex Sanctis Ecclesiae Patribus . Hilarius ( in Psal. II. ) ita lo- 
quitur : De mutatione non novus est , qui origine caret . Ipse est , qui 
quod est , non aliunde est . Chrysostomus : Immobilem , inquit , Deus ha- 
bet naturam . Cyrillus Alexandrinus : Scmpcr eodem modo se habet . S. P. 
Augustinus ( Tract. IV. in Ep. I. Johannis ) ait : Mutari nescit , nulla 
ex parte corrumpitur , nec proficit , quia perfectum , nec deficit , quia 
aeternum est . Et Lib. I. Conf. ( Cap. 4- ) : Opera mutas , nec mutas con- 
silium . 

Prob. 3. ratione . Qui est summe simplex , est natura immutabilis : 
nam ab eo , quod est simplex , nihil detrahi potest , quum sit indivisibile ; 
nec adjici quidquam illi potest , quum compositionem minime admittat . 
Deum esse Ens simplicissimum, jam demonstravimus : fateamur ergo, esse im- 
mutabilem.. II. Ens summe perfectum debet esse immutabile : nam si mu- 
tabile esset , vel mutaretur in pejus , vel in melius , vel in aequale . Si in 
pejus , deficeret a perfectione ; si in melius , perfici quum posset , non es- 
set summe perfectum ; si in aequale , vel amitteret aliquid , vel acquire- 
ret ; quod utrumque summae repugnat perfectioni . Lege Augustinum ( Lib. 
IV. Conf. Cap. !\. ) . Ilf. Omnis mutatio facit non esse , quod erat . Id vero in 
Deo locum habere minime potest ; quum sit Ens a se , atque Essentiae suae 
plenitudo . Ita S. Pater ( Lib. VII. Confes. Cap. iq. ). 

Solvuntur contraria argumenta . 

Obj. r. cont. i. Conci. Etiam de rebus creatis in sacris Litteris enim- 
ciatur infinitas . Num. enim ( Capite 3a. ) legitur : Filii Ruben , et Gad 
habebant pecora mulla , et infinitam substantiam . Deuteron. ( Cap. i3. ) 
Ecclesiast. ( Cap. j. ) et alibi passim idipsum repetitur . Quis autem dixerit 

rem quamlibet creatam proprie esse infinitam ?... II. Neque dicas , de crea- 
turis improprie , ac metaphorice ; de Deo autem in vero , ac proprio sensu 
enunciari infinitatem . Nam metaphoricas adhibet Scriptura locutiones etiam 
de Dei loquens infinitate ; Job enim ( Cap. n. ) ajebat : Excelsior cae- 
lo ... profundior inferno ... longior terra , et latior mari . III. Et merito 
quidem , quoniam vera , ac proprie diota infinitas ratione substantiae repu- 
gnat : si enim Deus infinitus esset ratione substantiae , nulla alia praeter 
ipsum daretur substantia ; quemadmodum si daretur corpus aliquod infini- 
tum , nullum aliud praeter illud daretur corpus . 

Resp. ad i. De rebus creatis praedicatur infinitas, sicuti de Deo . Sed 
de hoc in Yero , ac proprio sensu , de illis autem in sensu improprio , et 
metaphorico , ob diversam creaturarum , ac Dei naturam , et conditionem . 
Ideo enim pecora multa v. g. de quibus sacer Auctor in Numeris loqui- 
tur , infinita dici nequeunt substantia in sensu proprio , et rigoroso, quo- 
niam praeter pecora multa Ruben , et Gad , alia et alia erant , ac sunt alio- 
rum pecora . Secus autem de Deo , qui, ut Apostolus ( ad Ephes Cap. 4 - ) 
inquit : Unus est , qui est super omnes , et per omnia , et in omnibus nobis . 

Ad 2. In Scripturis quandoque de Deo enunciatur vera , et proprie 
dicta infinitas , verbis tamen metaphoricis ; non quod infinitatem habeat Deus 
mere metaphoricam . Et revera , Deus molem non habet corpoream , ut ve- 
re , ac proprie excelsior caelo , profundior inferno etc. dici possit : unde 
sub hisce , similibusque figuris , ad captum nostrum a Spiritu Sancto in sa- 
cris Scripturis adhibitis , vera , et propria latet infinitas . 

Ad 3 . Comparatio non tenet : etenim si per absurdum corpus daretur 
infinitum , excluderet quaecumque alia corpora , quoniam cujusvis generis 
sit , et conditionis corpus , relationem habere debet ad locum . Ast Deus , 
utpote purissimum , ac simplicissimum Eus , nullam habet ad locum relationem. 

Obj. 3. cont. a. Conci. Ille non est in essentia sua immutabilis , qui 
internas patitur animi perturbationes . Deum animi motus , perturbationesque 
pati , Sacrae testantur Scripturae . Gen. enim. ( Cap. 6 . ) tribuuntur Deo 
poenitudo , ac dolor : Poenituit eum , quod hominem fecisset , et tactus 
dolore cordis intrinsecus , delebo , inquit , hominem , quem creavi. Jerera. 
( Cap. 9. ) adseribitur Deo Ira . In Psal. CV. de Deo praedicatur Fu- 
ror : Et iratus est furore Dominus ; et sic porro alibi de reliquis animi 
commotionibus . II. Neque solvitur argumentum respondendo , dici haec , 
et similia de Deo improprie , ac metaphorice . Nam Scripturae astruunt in 
Deo intrinsecum accessum , ac recessum a creaturis suis : accedit nempe ad 
justos homines per amorem, ab impiis autem per odiuin recedit ; quae actio 
intrinseca est , et secundum affectum . III. Praeterea , Deus , juxta Scriptu- 
rarum oracula , unam , eamdemque rem praevidet futuram , intuetur prae- 
sentem , atque , si praeterierit , illius recordatur ; adeoque mutatio aliqua est 
Deo interna . IV. Denique , Dei Filius saltem aliquam passus est mutatio- 
nem , quando ex non homine factus est homo . 

Resp. ad 1 . Sacrae Litterae tribuunt Deo poenitudinem , iram , furo- 
rem , aliosque animi motus , quoad effectum ; non autem , quoad affectum , 

Nempe quando Deus citra quemlibet mentis aestum aliquid extra se ope- 
ratur , tunc vel irasci dicitur, vel poenitere , vel dolore tangi etc., licet in- 
terius , nec poenitentia , nec ira , neque furore afficiatur . Atque metapho- 
ricis hisce phrasibus utitur Spiritus Sanctus , ut sese accommodet captui no- 
stro . Quare Origenes ( Lib. IV. adv. Celsum Cap. 3 5. similia objicien- 
tem ) inquit: Divina Sapientia contexuit Scripturas ad auditorum modu- 
lum , id sibi decorum existimans , quod illis sit utile . Sed ad singula ita 
respondet Augustinus . De poenitentia scribit ( Lib. XVII. de Civ. Dei Cap. 
7. ) : Dei poenitentia non est post errorem , sed rerum in ejus potestate 
constitutarum mutatio . Ubi enim legitur , quod poeniteat Deum , mutatio 
rerum significatur , immutabili praescientia manente divina . Et ubi non 
poenitere dicitur , non mutare intelligitur . De ira vero sic loquitur ( in En- 
ch. ad Laurentium Capite 33. ) : Cum Deus irasci dicitur , non ejus si- 
gnificatur perturbatio , qualis est in animo irascentis hominis . Sed ex hu- 
manis motibus translato vocabulo , vindictae ejus , quae nonnisi justa est , 
irae nomen accessit . Denique sic inquit de Dei furore ( in Psal. CV. ) :• 
Perturbatio non cadit in Deum ; sed de consuetudine translatum potentia 
vindicandi hoc nomen , , accepit . Ita etiam post Augustinum Ansel- 

mus ( Prosologii Cap. ro. ) : Misericors es, Domine , non quia tu sentis 
affectum ; sed quia nos sentimus effectum . 

Ad 2. Sacrae Litterae docent , Deum ad hominem accedere , ab eoque 
recedere , diversorum effectuum , quos extra se producit , ratione ; non se- 
cundum diversos, a quibus moveatur, affectus. Quid est, inquit Theologo- 
rum dux Augustinus ( in Psal. LXXII. ) perversus eris cum perverso ? 
Perversum te putabit perversus . ISon quod ullo modo pervertatur Deus : 
absit : quod est , est . Sed quemadmodum Sol oculos puros , sanos , vege- 
tos , fortes habenti tranquillus apparet , in oculos autem lippos , quasi 
tela aspera jaculatur ; intuentem illum vegetat , hunc excruciat , non mu- 
tatus , sed mutatum ; sic cum coeperis esse perversus , et tibi Deus per- 
versus videbitur , tu mutatus es , non ille . 

Ad 3. Nihil est in Deo , inquit Augustinos ( in Psal. CI. ) praete- 
ritum , quasi jam non sit ; nihil futurum , quasi nondum sit ; sed non est 
ibi , nisi est ; non est ibi fuit , et erit , quia et quod fuit jam non est , 
et quod erit nondum est ; sed quidquid ibi est , nonnisi est . Una ergo , 
eademque exemplaris idea Deo praeterita , et praesentia, et futura exhibet . 

Ad 4- Quando Dei Filius ex non homine Homo factus est , mutatio 
illa non intrinseca , sed extrinseca fuit ; quoniam Deus extraneam sibi ad- 
sciscens humanitatem , tota mutatio in ipsa humanitate , quae per hyposta- 
ticam perfecta est unionem, se tenuit, Dulla accedente, per humanitatis as- 
sumptionem , divinitati perfectione . Deus siquidem , ut Entis plenitudo , 
humanam naturam jam antea in se continebat . Sed de his fusius in Opu- 
sculis de Incarnatione pertractabimus . 

Obj. 3 adv. eamd. Conci. Deus ex non Creatore factus est Creator. 
II. Per ejusdem Creationis actum factus est etiam rerum extra se produ- 
ctarum Dominus ; quum antea nec Creator , nec Dominus esset . III. Hinc 

Origenes , et ante illum nonnulli Philosophi , qui de Deo ceteroquin pro- 
]>c sentiebant , ut ab allato mox se expedirent argumento , conati sunt af- 
firmare , Deum ab aeterno Universitatem hanc condidisse . 

Resp. ad i . Deus ex non Creatore factus est Creator per eumdem per- 
manentem , ac sempiternum actum , non per actum aliquem acquisitum in 
tempore ; atque ita mutationem aliquam extrinsecam , non intrinsecam admi- 
sit . Nam actus mundi condendi semper idem in eo ab aeterno fuit , quia ab 
aeterno statuit creare mundum in tempore . Quare in conditione mundi 
extrinsece dumtaxat mutatus est ; nova nempe accessit illi extrinseca deno- 
minatio . Bene Augustinus ad hoc Ethnicorum sophisma ( Lib. XII. de 
Civit. D. Cap. 17. ): Si vacabat Deus, et non operabatur aliquid, cur 
7 ion sic deinceps , quemadmodum retro , cessavit ab opere ? respondet 
bis verbis : Etsi prius cessavit , et posterius operatus est , hoc procuhlu- 
bio , quod dicitur prius , et posterius , in rebus prius non existentibus , et 
posterius existentibus fuit . In illo autem non alleram praecedentem al- 
tera subsequeris mutavit , aut abstulit voluntatem ; sed una , eademque 
sempiterna, et immutabili voluntate , res , quas condidit , et ut prius non 
essent , egit , quamdiu non fuerunt , et ut posterius essent , quando esse 
coeperunt . 

Ad 2. Alterum eodem modo solvitur . Deo nempe Domini nomen ex- 
trinsece tantum accessit , quatenus scilicet mutationem subiit res connota- 
ta ; sicque Deus actu relationem ad creaturas in tempore , quam ab aeterno 
non habuit , accepit . Rem luculentissime explicat S. P. Augustinus ( Lib. V. 
de Trinit. Cap. 1 5 . ) exemplo Nummi in haec verba : Nummus cum di- 
citur pretium , relative dicitur ; nec tamen mutatus est , cum esse coepit 
pretium , neque cum dicitur pignus , et si qua sunt alia ... Si ergo num- 
mus potest nulla sui mutatione toties dici relative , ut neque cum incipit 
dici , neque cum desinit , aliquid in ejus natura , vel forma , qua num- 
mus est , mutationis fiat ; quanto facilius de illa incommutabili Dei sub- 
stantia debemus accipere , ut ita dicatur relative aliquid ad creaturam , 
ut quamvis temporaliter incipiat dici , non tamen ipsi substantiae Dei ac- 
cidisse aliquid intelligatur , sed illi creaturae , ad quam dicitur ? PLura i- 
bidem habet S. Doctor , quae digna sunt , ut legantur . 

Ad 3 . Origenes , veteresque Philosophi , mundi astruentes aeternitatem , 
a vero turpiter recesserunt . Et Philosophi quidem refutantur integro libro 
a Tertulliano , et a S. P. Augustino ( Lib. XI. ac XII. de Civit. Dei ) ; praeser- 
tim cum , admissa etiain mundi aeternitate , semper tamen argumentum ad- 
versus Dei immutabilitatem in suo vigore consisteret : novas enim in dies 
creat animas Dominus , innumeraque alia quotidie extra se operatur . Ce- 
tera passim , quae Adversarii opponere solent ex Dei Libertate , atque ex 
concordia libertatis humanae cum divinis decretis , dirimentur a nobis in 
subsequentibus . 

COROLLARIUM I. 

Ex iis , quae de Dei Infinitate disputavimus , colligitur , Deum ita os- 

se ia essentia sua infinitum , ut omnia omnino attributa , sive simpliciter 
simplicia , ut appellantur , sive mere simplicia , quae niliil imperfectionis ha- 
bent , formaliter , hoc est , vere , et proprie in se contineat ; Attributa au- 
tem illa , quae nonnihil imperfectionis habent , contineat dumtaxat eminen- 
ter : alioquin aliquid divinae addjici posset esseutiae , quod ideae infinitatis 
repugnat . 

COROLLARIUM II. 

Deus ita immutabilis est , ut nulli possit creaturae immutabilitas com- 
municari . Quum enim divina isthaec proprietas ex summa Dei , ut dixi- 
mus , profluat perfectione , nec ulla infinite perfecta creatura produci queat, 
omnis creatura deficere potest , adeoque mutari . 

CAPUT V. 

De Dei Aeternitate , et Immensitate . 

Quid sit aeternitas , adolescentibus , pro quibus haec elucubramus , 
jam notum supponimus ex iis , quae in Metaphysicis didicerunt . Nunc me- 
minisse sufficiat , definiri illam a Boetio ( Lib. V. de Consol. Phil. Prosa 6. ) 
Interminabilis vitae totam simul , et perfectam possessionem . Ex qua de- 
finitione liquet , neque successionem , neque divisionem temporis esse in 
aeternitate ; dicitur enim tota simul . Mens quidem nostra , utpote angu- 
stis circumscripta limitibus , antecedentia , ac subsequenda momenta in ae- 
ternitate concipere solet ; ast hujusmodi divisio , atque successio , non in 
aeternitate ipsa , sed in cogitatione nostra dumtaxat invenitur . Hinc optime 
S. P. Augustinus ( in Psal. CI. ) In aeternitate , inquit , nec praeteritum 
quidquam est , quasi esse desierit , nec futurum , quod nondum sit ; sed 
non est , nisi est . Ex eadem praeterea definitione colligitur etiam , aeterni- 
tatem omni principio carere , omnique fiue . Si enim est interminabilis vitae 
perfecta possessio ; ergo nec initium unquam habuit , nec finem est habi- 
tura . Atque hoc sensu Tertullianus ( adver. Hermog. Cap. 4- ) inquit : 
Quis alius aeternitatis status , quam semper fuisse , et futurum esse , ex 
praerogativa nullius initii , et nullius finis ? Assimilari itaque potest aeter- 
nitas , ut aliquo modo a nobis concipiatur, infinitae cujusdam circuli circum- 
ferentiae , in qua nec initium invenire valemus , neque finem ; et Deus , 
qui in illius , ut ita dicam , centro positus est , totam simul , sine divi- 
sione , aut successione exaratam , praesentem semper intuetur . 

Deum aeternum esse , nemo unus , quod sciam , ex iis , qui Deum 
existere fatentur , ausus est unquam denegare . Ast soli Deo aeternitatem 
convenire , inficiati sunt olim , praeter illos , qui mundum ab aeterno ex- 
titisse somniarunt , Valentiniani , Hermogenes , et Graeci quidam Monachi. 
Valentiniani in Pleromate , seu plenitudine divinitatis , triginta veluti par- 
tes , quas Aeones appellabant , statuerunt , quorum singulis adseribebant 
aeternitatem . De hoc Valentinianorum portento vide Epiphanium ( Haer. 

Vol. 11. Marcellius Theol . ia 

XXXI. Cap. 2 . ), et ex rccentioribus Fleury, Petavium , Berti . Hermoge- 
nes intelligere quum non posset , quomodo ex nihilo Deus mundum hunc 
construxerit , illi innixus axiomati : Ex nihilo nihil Jit , commentus est , 
materiam , ex qua mundus fuit iu hac forma compactus , a tota extitisse 
aeternitate . Hunc merita confutatione perstrinxit Tertullianus , qui consuli 
potest . Graeci autem nonnulli Monachi , Palamitae a Gregorio Palama sic 
nuncupati , ab aeterno extitisse autumabant lumen quoddam increatum , a 
Deo distinctum , cujus virtute Deum ipsum se intui tive videre stulte glo- 
riabantur . Sed de hoc errore agemus in Libro de Visione . Atque haec de 
aeternitate adnotasse sufficiat . 

Quoad immensitatem animadverto dumtaxat , includere illam , juxta 
Thomistas , in suo conceptu vim , seu aptitudinem existeudi in rebus , et 
locis omnibus possibilibus . Tali pacto ante Mundi constitutionem Deus 
hac perfectione gaudebat ; quoniam licet praesens in rebus creatis , quae 
adhuc non existebant , actu non esset , in eo tamen aptitudo erat , ac vis 
existendi in rebus , ac locis , quae producenda erant . Juxta alios Theologos 
autem consistit immensitas in Dei indistanlia a rebus creatis , quippe quod 
etiam ante conditum Mundum Deus erat ipse sibi , et mundus , et locus, 
et omnia , ut Tertullianus loquitur ( Lib. adv. Praxeam Cap. 5. ) . Utcum- 
que autem defiuiatur , aut concipiatur immensitas , illud certum esse cen- 
seo , immensitatem esse Dei ipsius per omnia diffusionem . Cave tamen , ne 
ad modum diffusionis subtilium corporum illam percipias . Carnali resisten- 
dum est cogitationi , et mens a sensibus corporis revocanda , ne quasi spa- 
tiosa magnitudine opinemur , Deum per cuncta diffundi , sicut fiimus , 
aut aer , aut lux ista diffunditur : omnis enim hujusmodi magnitudo mi- 
nor est in sui parte , quam in toto . Sed ita potius , sicuti est magna sa- 
pientia etiam in homine , cujus est corpus parvum , scribit M. Augusti- 
nus ( Epist. LVII. ). Duobus autem modis, Deum in rebus omnibus prae- 
sentem esse intelligi potest , vel quoad potentiam dumtaxat , vel quoad po- 
tentiam simul , et essentiam. Potentia ubique Deus adest, quoniam ubique 
operatur , cuncta producit , atque gubernat ; Essentia vero est praesens , qua- 
tenus ubique locorum adest in sua natura , seu substantia . 

Qui Deum O. M. primam rerum omnium caussam agnoverunt , si Epi- 
cureos , paucosque alios , qui de Dei sunt obloquuti providentia , excipias , 
omnes , Deum immensum esse ratione suae potentiae, fassi sunt . Non omnes 
tamen Dei immensitatem admiserunt quoad essentiam . Nam , ut Gentiles 
illos rudiores , qui Deum corporeum esse censuerunt , silentio praeteream , 
Judaei primitus , ac Samaritani , teste B. Hieronymo ( in Cap. 60. 
Isaiae ) commenti sunt , supremum Numen intra Jerosolymitani , vel Gari- 
zitani Templi angustias fuisse conclusum . Tum Valentiniani , Gnostici , et 
Manichaei ad unum quemdam locum Dei coarctarunt praesentiam, ut legere 
est apud Irenaeum , Tertullianum , Epiphanium , et Augustinum . Horum 
deliramenta sequuti postea sunt Worstius Calvinista , Wolzogenius , ac non 
pauci Socini gregales . His itaque hoc modo praenotatis , hoc in capite 
statuemus, i. Deum esse aeternum; a. soli Deo aeternitatem proprie di- 

ctam convenire ; 3 . tandem , Deum ubique praesentem esse immensitate 
sua , quoad essentiam , Incipiamus a primo . 

CONCLUSIO I. 

Deus est /Etcrnus . 

Prob. i . ex sacris Litteris . Psal. IX. legitur : Dominus in aeternum, 
permanet . Deuter. Cap. 3 o. Vivo ego in aeternum . Danielis Cap. 8 . Po- 
testas ejus potestas aeterna , quae non auferetur . 

Prob. 3. ex Ecclesiae Patribus . Tertullianus ( Lib. II. adv. Mare. ) Vi- 
va , inquit , et germana divinitas , nec de novitate , nec de vetustate cen- 
setur . Deus si est , vetus non erit ; si est novus , non fuit . Gregorius Na- 

zianzenus ( Orat. XLII. ) ait : Deus semper est ; nam erat , et erit, hujus 

temporis fluxae , caducaeque naturae segmenta sunt . S. P. Augustinus 
innumeris in locis Deo aeternitatem adseribit . Pauca seligam . Lib. de 
vera Religione ( Cap. 49 - ) ita de Deo loquitur : In aeternitate nulla spa- 
tia temporis cerno , quia spatia temporis praeteritis , et futuris motibus 
constant. Lib. IX. Conf. ( Cap. io. ): Fuisse , et futurum esse non est in 

eo , sed solum esse . Et Lib. XI. ( Cap. 19. ) Praecedis , inquit , om- 

nia praeterita , celsitudine semper praesentis aeternitatis ; et superas om- 
nia futura etc. Reliquorum Patrum sententias brevitatis ergo praetereo . 

Prob. 3 . rationibus . I. Deus est immutabilis , ut capite superiore de- 
monstravimus . Qui habet immutabilitatem gaudet etiam aeternitate ; quo- 
niam ubi non est aeternitas , principium esse debet , ac finis ; adeoque mu- 
tatio . Hinc optime S. Fulgentius ( Lib. de Fide ad Petrum Cap. 7. ) : 
Firmiter crede , et nullatemis dubites , Deum sicut immutabilem , ita 
solum vere aeternum esse . II. Deus est in omni genere perfectionis infi- 
nitus , ut capite antecedente diximus . ^Etemitas autem est perfectio , et qui- 
dem simpliciter simplex , ut ajunt : unde etc. III. Deus est ens summe Ma- 
gnum , ut ait Tertullianus , hoc est , quo nihil melius , juxta phrasim Au- 
gustini . Porro non esset hujusmodi , si ei deesset aeternitas , quoniam co- 
gitari posset Ens melius Deo , illud videlicet', quod aeternitatem haberet . 

CONCLUSIO II. 

Solus Deus A Eternus est . 

Prob. 1. Scripturis . Apostolus ( in Ep. I. ad Timoth. Cap. 6. ) inquit: 
Qui solus habet immortalitatem : cujus nomine veram intelligcre aeterni- 
tatem , docet S. P. Augustinus ( Tract. XXIII. in Johan. ) dicens : Quid est, 
quod ait Apostolus de Deo : Qui solus habet immortalitatem , nisi quia hoc 
aperte dixit , solus habet incommutabilitatem , quia solus habet veram ae- 
ternitatem ? 

Prob. 3. Traditione . Tertullianus adv. Hermogenem , ut materiam ae- 

ternam non esse demonstret , ita argumentatur : Quis enim alius Dei cen- 
sus , quam aeternitas ? quis alius aeternitatis census , quam semper fuis- 
se , et futurum esse P .... Hoc si Dei est proprium , solius Dei erit , cu- 
jus est propriissimum . Athanasius ( in Ep. ad Africanos ) de Filio Dei ita lo- 
quitur: Habet ille aeternitatem. Quae creata sunt, aeterna esse non pos- 
sunt . S. P. Augustinus ( Lib. II. contra Maximi n. Cap. ia. ) : Immorta- 
litatem autem Deus habere dicitur solus . Cyrillus Alexandrinus ( Lib. The- 
sauri ) : Quidquid enim , ait , factum est , aeternum non est . 

Prob. 3. lloc Dcuin inter , ac creaturas est discrimen $ quod solus il- 
le sit Ens a se , creaturae vero ab alio , ab ipso videlicet Deo . Quod est 
ab alio initium habuit , finemque habere potest . Quod habet initium , et 
finem , non est aeternum . Superest idcirco , ut dicamus , solum Deum es- 
se vere aeternum . 


COROLLARIUM. 

Si solus Deus habet aeternitatem , stulte ergo , et ii , qui mundum ab 
aeterno statuunt ; et Palamitae , qui lucem quamdam a Deo distinctam ex- 
cogitarunt aeternam ; et Valentiniani , qui immanem Aeonum invexere turbam. 

CONCLUSIO III. 

Deus ita Immensus est , ut sit ubique , non modo per operationem , 
sed etiam per essentiam suam . 

Prob. i. Scripturarum auctoritate . Deutar. Cap. 4- ita Moyses po- 
pulum suum alloquitur : Scito ergo hodie , et cogitato in corde tuo , quod 
Dominus ipse sit Deus , in caelo sursum , et in terra deorsum . Psal. 1 38. 
legitur: Quo ibo a spiritu tuo , et quo a facie tua fugiam ? Si ascendero 
in caelum , tu illic es , si descendero in infernum , ades . Jerem. Cap. a3. 
Numquid non caelum , et terram ego impleo , dicit Dominus? Actor. Cap. 
q. Stephanus inquit : Sed non excelsus in manufactis habitat , sicut 
Propheta dixit : Caelum mihi sedes 'est , terra autem scabellum pedum 
nicorum . Ex recitatis luculenter apparet , Deum esse in caelo , et in ter- 
ra ; in caelo sedere , in terra autem scabellum retinere pedum suorum ; cae- 
lumque replere , ac terram . Nonne phrases ejusmodi , Deum immensitate 
sua ubique praesentem esse secundum operationem , et essentiam , significant ? 

Prob. a. ex Patribus . Arnobius adv. Gentes : Hoc est , inquit , pro- 
prium Deorum , complere omnia vi sua , non partiliter uspiam , sed u- 
bique esse totos , adesse , non abesse ; non caenatum ad Athiopas per- 
gere, et post dies bissenos privatum ad domicilium redire . Clemens Ale- 
xandrinus ( Lib. VII. Strom. ) quaereris , quis sit vir probus : Ejusmodi 
est , respondet , cui persuasum est , Deum ubique adesse ; non autem 
certis , ac definitis locis esse conclusum . Origenes ( Hom. XII. in Gen. ) 
scribit : Quo abiit ( Rebecca ) ? Ex loco , in quo non erat Dominus , a- 

biit ad eum locum , in quo erat ? ... Nonne ubique est Deus ? Nonne i- 
pse dixit : Caelum , et Terram ego impleo ? Athanasius ( in Ep. ad Serap. ) 
Nec Spiritus sanctus , ait , erit creatura , cum non sit in distinctis locis , 
sed impleat omnia ... Sic enim scriptum est : Spiritus Domini replevit or- 
bem terrarum . Hilarius ( Lib. I. ad Constantium ) : Deus et ubique est , et 
totus ubique est . Chrysostomus ( in Psal. CXII. ) Non enim , inquit , 
tamquam aliquis in Caelo conclusus , eminus videt , quae sunt in terra ; 
sed ubique praesens , et omnibus assistens . S. P. Augustinus ( Ep. LVII. ) 
scribit : Fatendum est , ubique esse Deum per divinitatis praesentiam . 

Prob. 3 . ratione . Ex quo Deus sit infinitus , limitari ab ullo perfe- 
ctionis genere non potest ; adeoque nec poterit a loco circumscribi . Prae- 
terea , Deus in Adversariorum opinione ubique est per vim , et efficaciam. 
Vis , et efficacia Dei ab ipsa Dei essentia non distinguitur ; alioquin locum 
in Deo haberent accidentia , nec proinde simplicissimus esset ; atque adeo 
ubique praesens esse debet per suam essentiam . 

SCHOLION . 

Abstinendum puto a pervulgata illa quaestione a Veteribus agitari so- 
lita : Utrum Deus praesens sit in spatiis imaginariis ; quum ejusmodi 
quaestio inutilis omnino videatur . Hoc unum scire sufficiat, spatia imagina- 
ria nihil aliud esse , quam mera feri antis ingenii figmenta , ut a M. Au- 
gustino ( Lib. XI. de Civ. Dei Cap. 5 . ) appellantur : proindeque nequit 
Deus in iis positive inveniri . E contra vero , quum Deus sit extra omnia 
non exclusus , intra omnia non inclusus , supra omnia non elatus , subter 
omnia non depressus , interior omni rei , quia in ipso sunt omnia , ex- 
terior omni rei , quia ipse est super omnia , ut idcin Augustinus ait ( Lib. 
VIII. de Gen. ad litt. Cap. 26. ), non immerito dici potest , Deum in spa- 
tiis imaginariis adesse negative , hoc est , sine ulla ad locum habitudine . 

Refutantur Adversantium objectiones . 

Obj. 1. cont. 1. et 2. Conci. SS. Litterae Deo tribuunt annos, et saecula . 
Sic Psal. CXI. legimus : Tu autem idem ipse es , et anni tui non defi- 
cient . Et Psal. LXXXIX.: A saeculo, et usque in sacculum tu es Deus . 
Proinde Deo non convenit aeternitas . II. Eadem Sacra Scriptura aeternita- 
tem quandoque tribuit etiam creaturis. Ita Gen. Cap. 17. Deus pol- 
licitus est Abrahae Terram Chanaan in possessionem aeternam . 

Resp. ad 1. Quoties in Sanctis paginis de Deo anni , et saecula enun- 
ciantur , semper character aliquis additur, veram denotans aeternitatem , 
ut patet exemplis in argumento mox allatis. Ille, cujus anni nunquam 
deficient , qui semper idem, quodeumque transeat saeculum , manet , non- 
ne aeternus est ? Hinc nou inquit simpliciter Psalmista : et anni non de- 
ficient , sed anni tui; ut intelligamus, aeternitatem, quae Deo convenit , 
a tempore , quod convenit nobis , differre . 

Ad a. Scripturae aeternitatem non proprie , sicut Deo , sed improprie , 
ct per metaphoram tribuunt creaturis . Quod enim jamdiu extitit , vel quod 
diu duraturum est , vel quod nusquam finem habebit , a sacris Scriptoribus 
(juandoque appellari solet aeternum : quinimmo designatur aliquando etiam 
Hebraico nomine Holam ,• sed impropria quadam , et figurata locutione . Ad 
quam dignoscendam adjuncta quaedam sunt attendenda , quae ei , quod 
aeternum appellatur, adjiciuntur, quando aeternitas de rebus creatis enun- 
ciatur . 

Obj. a. cont. 3. Conci. Docent Scripturae , Deum esse in Caelo . Psal. 
enim X. legitur : Dominus in Caelo sedes ejus . Mattii. Cap. 5. Pater 
noster, qui es in Caelis ; cujus generis sententiis plenae sunt sacrae pagi- 
nae . Unde extra Caelum Deus per operationem quidem , non autem secun- 
dum essentiam , praesens adest . II. Et Caelum quidem ita propria Dei se- 
des est , ut alibi non sit cum sua essentia . Legitur enim Psabno CXIII. 
Caelum caeli Domino ; terram autem dedit fliis hominum . Et de homi- 
ne justo inquit Dominus ( Johan. Cap. i4- ): Ad eum veniemus, et man- 
sionem apud eum faciemus . Et Gen. ( Cap. ii. ): Descendit autem Do- 
minus , ut videret civitatem , et turrim . Non est itaque Deus secundum 
suam essentiam ubique . 

Resp. ad i . Speciali quadam ratione Deus dicitur esse in Caelo , qua- 
tenus nempe benignitatem , potentiam , et gloriam suam ibi magnificentius 
ostendit . Iloc sensu explicant Patres laudata in argumento Scripturae te- 
stimonia . Sanctus enim Johanncs Damascenus ( Lib. I. de Fide Ortli. Cap. 
v3. ) Ergo , inquit , Dei locus is dicitur , qui uberioris ipsius operationis , 
et gratiae particeps sit. Idcirco Caeliun sedes ejus est ; illic enim sunt 
Angeli , qui faciunt ipsius voluntatem , eumque semper laudibus celebrant . 
Bernardus autem ( in Psal. Qui habitat Scrrn. i. ) ita scribit : Licet ubique 
esse non dubitem , sic tamen in caelo est , ut ad ejus comparationem nec 
esse videatur in terris . Propter quod ct orantes dicimus : Pater noster , 
qui es in caelis . Sicut enim anima , cum in loto quoque sit corpore , ex- 
cellentius tamen , et singularius est in capite , in quo sunt omnes sen- 
sus .... ita etc. 

Ad 2 . Deus inhabitat etiam terram , sed reliquit illam filiis hominum , 
quatenus hic' gloriam , majestatemque suam non explicat sicut in caelis . 
Vel metaphorice loquutus est David , ut Dei majestatem , hominumque hu- 
milem exprimeret statum , ut Athanasius observat Lib. I. cont. Sabellium . 
Altera Domini apud Johannem sententia sic explicatur ab Augustino ( Epist. 
LVII. ): Fatendum est , ubique esse Deum per divinitatis praesentiam , sed 
non ubique per inhabitationis gratiam . Tertium quoque allatum testimo- 
nium exponit Augustinus ( Ser. LXX. de Temp. ) dicens , Deum descendere , 
ambulare , accedere , recedere , quando aliquid facit in terra , quod prae- 
ter usitatum naturae cursum mirabiliter facium , praesentiam ejus quo- 
dammodo ostendat . 

Obj. 3. adv. eamd. Conci. Complures sancti Patres affirmare videntur, 
Deum non etse immensum secundum suam essentiam . Et i. quidem Cie-: 

mens Alexandrinus ( Lib. V. Strom. ) , et Lactantius ( Lib. VII. Instit. ) 
negant , Deum per substantiam diffundi . a. Clirysostomus ( Hom. V. in 
Ep. ad Coloss. ) , et S. P. Augustinus ( Lib. 83. QQ. ) asserunt , Deum 
nullibi esse . 3. Gregorius Nyssenus ( Lib. de Anima ) , Johannes Dama- 
scenus ( Lib. I. de Fide Orth, ), aliique docent , Deum esse in loco per so- 
lam operationem . 4- Demum absurdum esse videtur affirmare , Deum re- 
sidere in Daemonibus , atque damnatis ; indignum vero , esse in coenosis , 
sordidisque locis . 

Resp. ad i. Clemens Alexandrinus , et Lactantius negant, non in sen- 
su Catholico , sed in sensu Stoicorum , quos impugnabant , Deum per sub- 
stantiam suam diffundi . Stoici quippe , Deum omnem substantiam permea- 
re asserebant , corpore constare , atque toti mundo , ad instar animae, per- 
misceri . Quos ut laudati Patres refellerent , optime ajebant , Deum mini- 
me per substantiam diffundi . 

Ad 2 . Clirysostomus , et Augustinus Deum nullibi esse affirmant , vel 
circumscriptive ad instar corporum, vel definitive , more creati spiritus ; non 
autem essentia sua in sensu conclusionis . Legito Chrysostomum, et Augu- 
stinum locis in argumento laudatis . 

Ad 3. Nyssenus , Damascenus , aliique docent , Deum esse in loco 
per solam operationem, ad exclusionem praesentiae per modum corporis, 
non ad exclusionem praesentiae per modum increati , ac simplicissimi Spi- 
ritus. Et quidem , Deus , ut qui materiae expers sit , et incircumscriptus , 
in loco non est ... Attamen m loco esse dicitur , Deique appellatur locus, 
ubi ejus virtus , et operatio manifesta sunt , inquit Damascenus ( Lib. I. 
de Fide Orth. Cap. i3. ). 

Ad ultimum . Unde repeti potest hujusmodi absurdum ? Numquid San- 
ctus per essentiam contrahere poterit a daemonibus malitiam ? Vel purissi- 
mus , ac simplicissimus Spiritus accipiet a sterquilinio foeditatem ? Neque 
Sol, licet corporeus, in coeno foedatur ; aut hominis anima , quamvis corpus 
inhabitet leprosum , inficitur a morbo . 

CAPUT YI. 

De Dei Omnipotentia . 

Non in animo habemus de omnibus , ac singulis Dei attributis specia- 
li quodam modo disserere ; si enim id facere aggrederemur, justae inolis vo- 
lumen non sufficeret . De praecipuis jam pertractavimus ; atque ea, quae ha- 
ctenus dixiinus de infinitate , aeternitate , immutabilitate etc. divinae essen- 
tiae , luinen ad ea exponenda , quae ad reliqua pertinent divina attributa , 
exhibere poterunt paullulum attendenti . Qui autem de divinis attributis plu- 
ra ad eruditionem , ac pietatem spectantia scire desiderat , legat Auctorem 
Instructionis Theologicae , et Moralis circa Symbolum Fidei , quod aureum 
opus in duo parva volumina distributum est . Interim in postremo hujus 
Libri capite nonnulla de Dei Omnipotentia disputare constituimus , ut in 

sequentibus opusculis nostris fusius de Dei Scientia, Voluntate, Praedesti- 
na tione , ac Reprobatione disseramus . 

De Dei ergo Omnipotentia breviter pertractaturi , quot modis poten- 
tia e nomen sumi possit , exponendum est ; ex hoc enim plurium pendet 
solutio difficultatum . Duplex ergo a Theologis potentia distingui solet, una 
videlicet activa , passiva altera . Prior est vis , seu potestas agendi ; poste- 
rior autem potestas , sive capacitas aliquid patiendi , vel recipiendi . Altera 
liaec potentia minime in Deo locum habet . Ex quo siquidem Deus Ens 
sit simplicissimum , nihil profecto ei advenire potest ; et ex quo sit Ens 
perfectissimum , nequit ullo penitus sensu pati ; quum cujusvis generis pas- 
sio sit imperfectio . Hinc jure , meritoque Augustinus ( Lib. V. de Civ. 
Dei Cap. io. ) scribit, Deum omnipotentem esse faciendo quidquid vult, 
non patiendo , quae non vult . Quare non invenitur in Deo , nisi potentia 
activa , quae quum sit , ut nuper animadvertimus , vis , ac potestas agendi, 
non modo niliil in sua idea includit imperfectionis , sed summam arguit 
perfectionem . Cumque Deus Ens sit undequaejue perfectum , et infinitum, 
vis , seu potestas agendi , qua ipse pollet , perfectissima esse debet , et in- 
finita ; proindeque merito omnipotentia appellari potest . Haec autem Omni- 
potentia praecise consistit in potestate solo nutu efficiendi omnia , quae con- 
tradictionem non involvunt . Ea vero dicuntur contradictionem involvere , 
quae neque virtute divina existere possunt , ut hircocervus, chimaera , hu- 
j usque generis alia . 

Omnipotentia sic definita dividi solet in absolutam , seu physicam , et 
ordinatam , seu moralem . Prior est tota Dei vis , et potestas agendi qua- 
cumque patet . Per illam potest efficere Deus longe majora iis , quae fecit, 
ct cadere in cogitationem nostram queunt , dummodo intrinsecus impossibi- 
lia non sint , nec illius essentiae repugnent . Hinc si Deus plures alios con- 
dere vellet mundos ; si Solem in meridie sistere , ne vergeret ad occasum; 
si de Caelo manna pluere etc. , id proculdubio posset efficere , sed de po- 
tentia physica , et absoluta . Potentia vero ordinata , seu moralis est ea- 
dem Dei virtus , ct agendi potestas , prout ab aliis divinis limitatur attri- 
butis , per quam suae voluntatis imperium exsequitur in eo rerum ordine , 
ct cursu , quem per suam definivit providentiam . Ita S. Thomas ( I. P. 
Q. a5. Art. 5. ad i. ): Quod attribuitur potentiae secwulum se considera- 
tae , dicitur Deus posse secundum potentiam absolutam ; et hujusmodi est 
omne illud , in quo potest salvari ratio Entis , ut supra dictum est . Quod 
vero attribuitur potentiae divinae secundum quod exsequitur imperium vo- 
luntatis justae , hoc dicitur Deus posse facere de potentia ordinata . 

De Dei potentia male senserunt omnes ii Philosophi, et Haeretici , de 
quibus S. P. Augustinus ( Lib. de Fide, et Symltolo Cap. ii. ) scribit, 
materiam Deo coaeternam excogitasse , quasi e nihilo materiam ipsam edu- 
cere non potuerit . Dei omnipotentiam negarunt etiam Manichaei delirantes, 
non posse illum pravos a principio malo in mundum invectos affectus aver- 
tere , et impedire . In eunulem scopulum impegit quondam etiam Petrus 
Abaelardus , qui , teste S. Bernatdo ( Ep. CXC.) , soli Patri plenissimam , li- 

mitatam Filio , nullam Spiritui Sancto tribuebat potestatem . Hunc secuti 
postea sunt Wiclefus , et Fatalistae omnes , allirinantes , Deum facere non 
posse alia ab iis , quae fecit , et nihil facere posse , quod actu non faciat . 
Quos omnes ut breviter refellamus , tria hoc in capite firmissimis statue- 
mus argumentis; i. Deum infinitam habere potentiam; a. posse alia facere 
ab iis , quae fecit ; 3. posse quoque iis , quae fecit , facere meliora . Sit 
igitur 

CONCLUSIO I. 

Deus infinitam habet potentiam . 

Probatur i. ex Scripturis . Job ( Cap. 4 2 - ) alloquens Deum, inquit: 
Scio , quia omnia potes . Esther ( Cap. 1 3. ) Domine , ait , Rex Deo- 
rum , et universae potestatis . Eccl. ( Cap. i . ) Unus est altissimus Crea ■ 

tor omnipotens , et Rex potens . Haec pauca ex vetere Testamento sufficiant. 
Ex novo autem haec alia urgeri possunt. Mattii. ( Cap. ig. ) legitur: Apud 
Deum omnia possibilia sunt. Ibidem (Cap. ii.) Pater, inquit Christus, 
omnia tibi possibilia sunt . Lucae ( Cap. i . ) sic Mariae dubietates abigit 

Angelus GabrieI : Non est impossibile apud Deum omne verbum . 

Prob. a. ex Ecclesiae Patribus . Tertullianus ( Lib. I. cont. Mare. Cap. 
io. ) demonstrat , Ethnicos ipsos fateri , Deum nostrum verum esse Deum, 
quod eum noverint , quem omnia posse testantur . Et de Resurr. carnis 
( Cap. it.): Non alia ratione , inquit , colendus est Deus , quam ut omnia 
posse credatur . Cyrillus Jcrosolymitanus ( Catech. VIII. ) : Omnipotens ille 
dicitur , qui omnibus dominatur , et in omnia potestatem habet . Grego- 
rius Nyssenus ( Lib. Catech. ) sic loquitur : Longe est ab opinione , quam de 
Deo habemus , aliquid ei impossibile esse . M. Augustinus ( Serm. CX1X. 
de Temp. Cap. i . ) ita scribit : Omnipotens est Deus ad facienda majo- 
ra , et minora . Omnipotens est ad caelestia , et terrestria . Omnipotens 
ad facienda mortalia , et immortalia . Omnipotens ad facienda spiritalia , 
et corporalia . Omnipotens ad facienda visibilia , et invisibilia . Magnus 
in magnis , nec panms in minimis . Postremo omnipotens est ad facien- 
da omnia , quae facere voluerit . 

Prob. 3. Theologica ratione . I. Ille plane omnipotens vere solus di- 
citur , qui vere est , et a quo solo est quidquid aliquo modo est , vel spi- 
ritale , vel corporale . Solus Deus est hujusmodi . Ergo etc. Ita Augustinus 
noster ( Lib. XXVI. cont. Faustum Cap. 5. ) . II. Deus est Ens , quo me- 
lius excogitari non potest ; adeoque debet esse omnipotens . III. Deus , quum 
sit Ens a se , ac omnium Entium plenitudo , rationem habere in se debet 
sufficientem eorum omnium , quae fieri possunt . Haec autem est omnipo- 
tentia . IV. Omnia , quae in hoc aspectabili mundo conspiciuntur , condita, 
hoc est , e nihilo educta sunt : ad quod faciendum infinita sane requiritur 
potentia . Vide S. P. Augustinum adv. Faustum Manich. , Tertullianum cont. 
Hermog. , aliosqne Patres apud Dionysium Petavium ( Lib. V. Cap. 5. ) . Qua- 
re merito Augustinus ( Ser. IV. de Temp. ) inquit : Non dico , da mihi Chri- 

Vol. II. Marcellius Theol. i3 

slianwn , da mihi Judaeum : sed da mihi Paganam idolorum eidiorem , 
daemonum servum , qui non dicat , Deum esse omnipotentem . Negare 
Christum potest , negare Deum omnipotentem non potest . 

CONCLUSIO IL 

Deus efficere potest longe plura quam efficit . 

Prob. i. Scripturis. Danielis Cap. 3 . tres pueri ita Nabuchodonosori 
Regi respondent : Deus noster potest nos eripere dc camino ignis , et de 
manibus tuis liberare. Sap. Cap. ii. legitur : Non enim impossibilis erat 
omnipotens manus tua , quae creavit orbem terrarum ex materia invisa, 
mittere illis ( jEgyptiis ) multitudinem tusorum , aut audaces leones , aut 
novi generis ira plenas ignotas bestias , aut vaporem ignium spirantes , 
aut fumi odorem proferentes . Lib. II. Machab. Cap. ,8. Potest Dominus 
universum mundum uno nutu delere . Mattii. Cap. 3 . Potens est Deus de 
lapidibus istis suscitare filios Abrahac . Et Capite 26. ait Christus : An 
putas , quia non possum rogare Patrem meum , et exhibebit mihi modo 
plusquam duodecim legiones Angelorum ? Haec , aliaque plura , quae fa- 
cile est recensere , facere potest Deus , si velit , quao tamen non fecit . 
Potest igitur plura iis , quae fecit , facere . Unde optime Augustinus in 
Epist. ad Marcelliuum ( Cap. 1. ) ad nonnulla ex allatis testimoniis allu- 
dens , inquit : Absurdum libi videtur dici , aliquid fieri posse , cujus de- 
sit exemplum , cum , sicut credo , non dubites , nunquam effectum , ut 
per foramen acus camelus transiret : et tamen ille hoc quoque dixit , 
Deo esse possibile . Legas etiam , duodecim millia legiones Angelorum 
pro Christo , ne pateretur , pugnare potuisse , nec tamen factum . Le- 
gas , fieri potuisse , ut semel gentes exterminarentur a terra , quae debe- 
tur filiis Israel ; Deum tamen id paulatim fieri voluisse ; et alia sexcen- 
ta possunt occurrere , quae fieri potuisse , vel posse fatemur , et eorum 
tamen exempla , quod facta sint , proferre nequeamus . 

Prob. 2. Traditione . Athanasius ( Lib. III. cont. Arianos ) docet , po- 
tuisse Deum unico verbo mundum redimere . Athanasio subscribit Bernar- 
dus adv. Petrum Abaelardum ( Ep. CXC. ) . S. Pater Augustinus , praeter 
ea , quae recitavimus ex Ep. ad Marcellinum , innumeris in locis , quos re- 
censet Petavius , et in Lib. praesertim de Nat. et Grat. ( Cap. VII. ) Quia 
Dominus , inquit , Latarum suscitavit , sine dubio potuit . Quia vero Ju- 
dam non suscitavit , numquid dicendum est : non potuit ? Potuit ergo , 
sed noluit . Nam si voluisset , eadem etiam hac potestate fecisset , quia 
ct Filius , quos vult , vivificat . Supervacaneum existimo in re tam perspi- 
cua aliorum Patrum afferre testimonia . 

Prob. 3 . rationibus . I. Si Dei potentia esset tota simul in actu , hoc 
est , si omnia siinul , quae potest , cilicerct Deus , non daretur Entium 
successio , nec series ; sed hoc Univcr.-um entium esset permanentium com- 
pages . Hoc autem experientiae repugnat ; unde Dei vis , ac potestas non 

est tota simul in actu , seu potest alia efficere ab iis, quae fecit . II. Si omni- 
potentiam in sensu exposito removeamus a Deo , quodlibet Ens ab eo pro- 
ductum esset infinitum , quoniam Dei potentiam exhauriret , quod repu- 
gnat . III. Plura olim fecit Deus de potentia absoluta , quae de potentia 
morali , et ordinata non facit . Ergo deinceps quoque plura de eadem phy- 
sica , et absoluta potentia efficere poterit , quae non faciet de potentia or- 
dinata ; secus dicendum foret , Deum amisisse suam infinitam potentiam , 
quod absurdissimum est . 


CONCLUSIO III. 

Deus meliora iis , quae fecit , facere potest . 

Prob. i . Quidquid est creatum , limitatum est , ac finitum . Quod est 
limitatum, incrementum suscipere potest . Nequit incrementum illud habere 
a seipso , sed suscipere debet a Deo . Quare Deus facere potest meliora iis, 
quae fecit . II. Creaturae iis perfectiores , quae nunc existunt , sunt profe- 
cto possibiles : quis hoc inficiabitur ? Deus autem nonne facere potest quid- 
quid est possibile ? III. Nullum opus perfectum , licet et admirabile , Dei 
exhaurire potest potentiam , ac sapientiam : quod certe accideret , si Deus 
meliora iis , quae fecit , producere non valeret . IV. Si Deus non nisi id , 
quod absolute optimum est , molitur , non erit , nisi hominum auctor , et 
Angelorum: reliqua enim si cum Angelis , et hominibus comparentur , val- 
de imperfecta sunt . Ast Deus Auctor est rerum omnium a terrenis usque 
ad caelestia , et a visibilibus usque ad invisibilia; fecit que , ut sint aliis 
bonis alia bona meliora , ad hoc inaequalia , ut essent omnia . Ita S. P. 
Augustinus ( in Lib. II. de Civ. D. Cap. aa. ) ratiocinatur . 

Solvuntur objectiones . 

Obj. i. cont. i. Conci. Plura sunt, quae Deus nec de potentia ab- 
soluta facere potest . i. Deus mori non potest . a. Non potest peccare. 3. 
Nequit rerum mutare naturas . l\. Nec facere potest , ut quae praeterierunt, 
non praeterierint . Quare infinitam non habet potestatem . 

Resp. Haec adeo futilia sunt , ut sat ex praenotatis ab initio con- 
trita remaneant . Atque ad i. et a. dico, posse mori , atque peccare con- 
tradictionem involvit metaphysicam . Hinc nil mirum , si duo illa nequeunt 
a Deo fieri : omnipotentia enim est vis producendi quaecumque , dummo- 
do nullam involvant contradictionem. Unde probe Augustinus ( Ser. CIX. de 
Temp. ) inquit : Jam ego dico quanta non possit Deus : non potest mori , 
non potest peccare , non potest mentiri ; quia si posset , non esset omnipotens .■ 

Ad 3. Rerum naturae duplici modo spectari possunt ; prout scilicet 
sunt in ideis divinis , et prout a parte rei existunt . Hoc postremo modo 
rerum naturae consideratae , utique a Deo per suam infinitam potentiam 
mutari possunt . Idcirco fluminis undas in sanguinem , aquam in vinum , 


Digitized by Google 



100 

virgam in colubrum , mulierem in statuam salis aliquando convertit . Non 
potest autem rerum naturas , prout in ideis divinis sunt , immutare ; quo- 
niam si id posset , esset in potentia passiva : mutaret quippe naturae ordi- 
nem a se ab aeterno praestitutum ; quod infirmitatis est , et causae defi- 
cientis . Si autem ei alium mundum condere , in quo diversae a nostris es- 
sent rerum naturae , liberet , cur non posset ? 

Ad 4 - breviter respondet Cyrillus ( Lib. eont. Anthropomorpb. Cap. 
i 3 . ) his verbis: Cur Deus eam, quae stuprum passa est, nunquam, 
facere potest , ut non stuprata fuerit ? Quoniam non potest veritatem men- 
dacium facere . Neque vero imbecillitatis vitium istud est , sed naturae 
probatio nihil pati sustinentis , quod ipsam dedeceat . Alienum est autem 
penitus a Deo mendacium . Porro mendacium est , efficere , ut quae stu- 
prum passa sit , nunquam sit passa . Similia legite apud Augustinum 
( Lib. XXVI. cont. Faust. Manich. Cap. 5 . ) . 

Obj. a. adv. a. Conci. I. Si Deus alia ab iis , quae fecit , efficere pos- 
set , potis esset quoque mutare decreta sua , quod repugnat . Quare ( Gen. 
Cap. 19. ) inquit Dominus ad Lotii: Non potero facere quiclquam , do- 
nec ingrediaris illuc . Et Christus ( Matth. Cap. 26. ) ita Patrem allo- 
quitur : Si possibile est , transeat a me calix iste . II. Neque argumentum sol- 
vitur dicendo absurdum illud sequi , si quis affirmaret , posse Deum alia 
facere ab iis , quae fecit de potentia ordinata; nam si consisteret sententia, 
facere posset Deus , quae non praevidit , sicque decreta sua mutaret . III. 
Juxta Sanctorum Patrum locutiones , Dei voluntas , ej usque potentia idem 
omnino sunt . Nam S. P. Augustinus ( in Ench. ad Laur. Cap. gG. ) scri- 
bit , Deum non ob aliud vocari omnipotentem , quia quidquid vult potest . 
Theodoretus ( adv. Haer. ) Omnia , inquit , quaecumque vult , potest . F ulgen- 
tius ( in Lib. III. ad Trasimundum ) ita loquitur : Propterea in illo digne ple- 
na potestas creditur , cui tantum posse , quantum velle , et tantum velle 
quantum posse , naturaliter suffragatur . Idem bis repetit in Lib. ad Mo- 
nimum ( Cap. 12.) . Damascenus denique ( Lib. I. de Fide Orth. Cap. 18. ) 
ait : Omnia enim quaecumque vult , potest . Ast Dei voluntas non nisi ad ea, 
quae facit , se extendit . Similiter itaque et de illius potentia sentiendum 
est . IV. Et revera , voluntas , et potentia ita sunt unum in Deo , ut quae 
Deus actu non vult , non sint possibilia . Idcirco Hieronymus ( in Dial. I. adv. 
Pelag. ) scribit : Qui ergo ajunt , hominem posse esse absque peccato , si 
velit , non poterunt hoc verum probare , nisi futurum docuerint . Quae au- 
tem possibilia non sunt , numquid fieri possunt a Deo ? 

Resp. ad 1 . Deus mutaret decreta sua , si de potentia ordinata , ac 
morali alia facere posset ab iis , quae fecit , non autem si id de potentia 
absoluta , et physica , de qua loquimur nos , efficeret : quoniam si aliquid 
in tempore praeter naturae leges jam praestitutas facit , id jam ab aeterno 
statuerat . Exempla vero S. Scripturae in argumento laudata , non de ab- 
soluta , sed de ordinata intelligi debent potentia . Positis nempe divinis de- 
cretis dc non faciendo quidquam , donec Loth ingrederetur illuc , ac de 
mundo per Unigeniti sui passionem , et mortem redimendo , non poterat 

aut quidquam facere , aut filium a morte liberare ; quum Deus, ulpote im- 
mutabilis, se ipsum negare non possit , ut inquit Apostolus ( in Ep. II. ad 
Timotli. Cap. a. ). Sive, quod idem est, Deus noluit aut quidquam facere, 
aut Filium a morte liberare . 

Ad a. Aliud est futurum , et aliud possibile . Hoc attendendum est , 
nec unum cum alio confundendum . Quae futura sunt , jam ab aeterno , 
tamquam futura, fuere praevisa ; non item possibilia. Haec nunquam fient; 
sed de potentia absoluta , si Deus vellet , fieri utique possent . Quod si de 
possibilitatis statu ad statum futurae existentiae transire deberent , jam tum ab 
aeterno Deus praevidisset , se fore illa facturum . Quae antcin futura sunt , 
ab aeterno fuere tamquam futura praevisa . Atque haec vel statutas a Deo 
naturae leges excedunt , vel non . Si primum , fient a Deo de potentia 
absoluta , ut fuere miracula per manum Moysis in /Egypto patrata . Si alte- 
rum , de potentia fient ordinata , ut est mundi hujus conservatio , et gu- 
bernatio usque ad saeculi consummationem . 

Ad 3. Quando sancti Patres affirmant , Dei voluntatem , atque poten- 
tiam unum idemque esse , de proprietatibus illis loquuntur in recto , pro- 
pter Dei Simplicitatem , et non in obliquo . Et jure quidem . Voluntas enim 
circa volita , ac definita ; potentia vero circa ea , quae , quum futura non 
sint , nec definita , nec volita , sunt mere possibilia . Quamvis tamen divi- 
na voluntas non nisi circa statuta actu versetur , potuit nihilominus et alia 
decernere ab iis , quae fecit , et continuo facere pergit : sicque potentia > 
quae ut exerceatur consequitur voluntatem , quae possibilia sunt, reddere 
potuit futura . Sancti vero Patres , ubi scribunt , Deum quidquid vult fa- 
cere posse , atque potentiam Dei esse illius voluntatem , non haec inquiunt 
ad denotandum , duas illas facultates unam in alia includi comparate ad con- 
notata ; sed innuere contendunt , unam ex alia , potentiam nempe cx vo- 
luntate facile posse demonstrari, hoc argumento: Is est omnipotens, cujus 
impediri non potest voluntas : quia enim homo infirmus est , Hlius volun- 
tas potest impediri . Dei voluntas nequit impediri , quoniam quidquid vult 
potest ; hoc est , licet actu haec , et illa dumtaxat velit , potuit nihilominus 
et velle alia infinita . Itaque Deus est omnipotens . Hinc Doctorum Aquila 
Augustinus ( in Enchir. ad Laur. Cap. g5. ) Tunc in clarissima luce , 
inquit , sapientiae videbitur , quod nunc piorum fides habet , antequam ma- 
nifesta cognitione videatur : quam certa , et immutabilis , et efficaci ssima 
sit voluntas Dei ; quam multa possit , et non velit , nihil autem velit , 
quod non possit ; quamque sit verum , quod in Psalmo canitur : Deus au- 
tem noster in caelo omnia , quaecumque voluit , fecit . Quod utique non est 
verum , si aliqua voluit , et non fecit ; et quod est indignius , ideo non 
fecit , quoniam ne fieret , quod volebat omnipotens , voluntas hominis im- 
pedivit . Haec directe impetunt Pelagianos . 

Ad 4. B. Hieronymus de iis, quae homini , non quae Deo possibilia 
sunt, in allato textu loquitur . Agit enim S. Doctor adversus Pelagianos', cum 
Stoicis delirantes, possibile esse homini, ut aliquando in hac mortali vita 
propriis naturae viribus sine ullo penitus peccato vivat . Contra quos do- 

cet , id , supposita hominis per poccatum infirmitate , seu de lege ordinaria, 
esse impossibile ; quum nullus unquam fuerit , nec deinceps absque ullo 
prorsus peccato futurus sit . Ceterum id a Deo de absoluta fieri posse po- 
tentia, minime negat . Quinimmo Lib. II. adv. Pelag. tradit , posse Deum 
tautam alicui elargiri gratiam , quantam tribuit olim B. Virgini , quae absque 
ullo prorsus peccato vixit. 

Obj. 3. contra postr. Conci. I. Aut mundum hunc esse optimum , dicen- 
dum est , aut fatendum , Deum esse invidum , quod horrendum est . Quod 
hac comparatione fit manifestum . Si Deus potuisset , ut potuit , Filium 
sibi aequalem gignere , nec fecisset , fuisset proculdubio invidus , dicente 
Augustino ( Lib. 83. QQ. Q. 5o. ): Deus quem genuit , quoniam meliorem se 
gignere non potuit ... generare debet aequalem . Si enim voluit , et non 
potuit , infirmus est ; si potuit , et non voluit , invidus est . Hoc ipsum 
ad rem nostram transferri potest . II. Allatum mox principium aptat S. Pa- 
ter Deo etiam respectu creaturarum. Lib. enim IV. de Gen. ad Litt. ( Cap. 
x 6. ) Si bona , inquit , facere posset Deus , nec faceret , magna esset in- 
videntia . III. Idem S. Pater , et Johannes Damascenus affirmant , ea , quae 
6cta sunt, meliora esse , et optima . Augustinus namque ( Lib. XIX. cont. 
Faust. Cap. t- ) tradit, potuisse Dei Filium hominem absque nativitate fie- 
ri ; sed melius erat, quod fecit. Cap. autem 4- subdit , potuisse etiam 
ex Virgine non nasci , sed noluisse , et melius esse quod fecit : Potuit , 
sed noluit , et hoc melius esse , quod voluit . Damascenus vero ( Lib. II. 
de Fide Orth. Cap. 19. ) Necesse est , inquit , omnia , quae Dei provi- 
dentia fiunt secundum rectam rationem , et optima , et Deo decentissima 
fieri ; ita ut nequeant meliora fieri . IV. Deus quum optimus sit , ac sa- 
pieutissimus , necesse est , ut ex pluribus bonis semper melius sequatur : 
unde Mundus hic , quem condere elegit , optimus est , omnibusque possi- 
bilibus mundis melior ; adeoque etc. 

Resp. ad 1 . nullam esse comparationem . Ratio quippe disparitatis ex 
ipsa rerum manifesta est natura . Invidus esset Deus , nisi Filium sibi ae- 
qualem genuisset, quoniam Filio aequalitas debetur naturae , quum omuis 
generatio fiat in similitudinem naturae . At nihil debetur Creaturis , quae 
quidquid habent , ex beneficio habent Conditoris . 

Ad 3. Bene Augustinus eodem utitur principio respectu creaturarum , 
quoniam loquitur de hac rerum providentia contra Manichaeos ; qua posi- 
ta, Deus, qui seipsum negare non potest, tenetur bona facere creaturis; 
alioquin cadere invidentia in ipsum posset , quod impiissimum est . Et adeo 
Verum est , hoc sensu loqui S. Patrem , ut in Lib. III. de Lib. Arb. tra- 
dat , Deum et posse meliora facere , et invidum futurum , si , posita 
hac rerum providentia , creaturam aliquam vellet interire . ( Vide Cap. 9. 
de Lib. Arb. ) . 

Ad 3. Loquitur laudato in argumento loco Augustinus de Dei poten- 
tia comparative , non absolute accepta . Et apposite quidem ad scopum 
suum . Volebat enim Faustus , melius fuisse, si Dei filius factus fuisset ho- 
mo , absque eo , quod nasceretur ex Virgine . Optime S. Doctor respondet , 

potuisse id sane Deum facere , sed noluisse : et quoniam noluit , quod vo- 
luit , ac fecit , melius fuit. Damascenus autem de modo loquitur , non de 
substantia . Deus enim , juxta Damascenum , quum sapientissimus sit , mo- 
do optimo operatur . 

Ad ultimum. Decet Dei sapientiam , ut ex pluribus bonis semper me- 
lius sequatur , si bonitas , ac perfectio a fine commensuretur , et idea , quam 
sibi Deus ipse proponit , non vero si bonitas , et perfectio a proprietatum 
realium commensuretur intensitate . Et quidem Mundus hic , quem condi- 
dit Deus , comparate ad finem , quem sibi in eo condendo proposuit , opti- 
mus est ; atque si innumeros alios crearet possibiles mundos , singuli ex ae- 
quo optimi essent , quia fini , ac ideae , quam sibi Deus proponeret , corre- 
sponderent. Ast , si Mundi bonitas , ac perfectio in se , comparate nempe ad 
reales proprietates , quae in hoc Universo cernuntur , consideretur , falsum 
est , optimam esse hanc Universitatem ; tum quia singula Universi entia rea- 
lia inter se non differrent , et cx aequo optima forent ; tum etiam , quia 
nulla dari potest creatura , quae majoris capax non sit, et idonea perfectionis. 

CAPUT VII. 

De summa Dei Veracitate . 

Non omnia , quae in sacris Litteris primo aspectu videntur esse men- 
dacia , hoc loco ad examen revocabimus ; sed ea tantum , quae directe di- 
vinam possent oppugnare voracitatem . Idcirco si quidpiam proferri queat , 
quod a Deo vel per se , vel per alios falso esse pronunciatum videatur con- 
tra ejusdem veracitatis attributum , illud lieic tractandum nobis , explanan- 
dumque erit . Et primo sequentem ponimus propositionem . 

PROPOSITIO . 

Deus ita est essentialiter verax , ut nec per se, nec per alios mentiri possit. 

Prob. prima Prop. pars. i. ex Script. Legitur Num. Cap. 23. Non est 
Deus quasi homo , ut mentiatur , neque ut filius hominis , ut mutetur . 
Malach. Cap. 3. Ego Dominus , et non mutor . Item Psalmo 1 44- Fidelis 
Dominus in omnibus verbis ; et sanctus in omnibus operibus suis . Deur. 
Cap. 3a. Fidelis Deus , et absque ulla iniquitate . In Ep. ad Rom. Cap. 
3. Est autem Deus verax , omnis autem homo mendax . Denique Ep. 2 . 
ad Timoth. Cap. 2 . Si non credimus , ille fidelis permanet , negare se- 
ipsum non potest . Haec verba ita sunt conspicua , ut nulla indigeant ex- 
plicatione . Nam si Deus verax est ; si permanet fidelis , nec semetipsum ne- 
gare potest; si non mentitur, nec mutatur; si tam alienus est a falsi tat e , 
quam ab iniquitate , liquido sequitur , Deum per se aut falli , aut fallere , 
vel mentiri non posse . 

Prob. 2 . ex Patribus , qui uno ore clamant , mendacium Deo essentialiter 

repugnare . Brevitati consulendi gratia , pauca tantum ex aliquibus seligam . 
Clirysostomus Iloin. XXXVIII. in Johan. Mentiri , inquit , non potest Deus . 
Ambrosius ad Cliromat . Numquid nam mentitur Deus ? Sed- non menti- 
tur i quia impossibile est mentiri Deum . Impossibile autem istud num- 
quid nam infirmitatis est P JSon utique . S. P. Augustinus Lib. XXII. de 
Civ. Dei Cap. a 5 . Si velint invenire quod omnipotens non potest , habent 
prorsus : ego dicam , mentiri non potest . 

Prob. 3 . ratione Theologica . I. Cum Deus sit natura sua infinitus et per- 
fectissimus , est etiam immutabilis . Praeterquam quod enim mutatio contingit 
tantum in creaturis , utpotc limitibus circumscriptis , vel per incrementum , 
vel per decrementum , vel demum per substantiae modificationem , si Deus 
mutari posset, mutaretur profecto aut in melius , aut in deterius , quod sa- 
ne Entis perfectissimi et infiniti ideae contradicit . Relege , quae Cap. IV. 
Conci. I. et II. Lib. X. super hac re disputavimus . Jam vero , si immu- 
tabilis est Deus , mentiri non potest . Fallere namque et mentiri est defi- 
cere ab infmita perfectione , et a veritate summa aberrare . II. Repugnat 
Deo , quod intrinsece malum est , et ab ipso vetitum . Mendacium intrin- 
sece malum esse , et a Deo prohibitum , omnes norunt , et strenue defen- 
dit S. P. Augustinus , in Libris praesertim ad Consentium . 

Prob. a. Prop. pars. Quae superius sunt adducta ad probandum , De- 
um non posse per se mentiri , aeque demonstrant , nec posse mentiri per 
alios juxta illud adagium : Qui per alios facit , per se ipsum facere vi- 
detur . Probatur insuper hoc validissimo argumento. Si Deus per alios pos- 
set mentiri , firmitas corrueret Sacrarum Scripturarum . Nam , cum Deus 
ipse in Sacris Libris valde raro loquutus sit , per Angelos autem , et per 
homines frequentissime , potissima Scripturarum pars in doli et fraudis su- 
spicionem advocari posset , vigente etiam illa regula : Qui semel potest es- 
se malus , semper potest esse malus in eodem genere mali . Qua de re 
ajebat S. P. Augustinus Lib. contra Mend. Cap. 4 - ct 18. Quomodo cre- 
dendum est ei , qui putat quaiuloque esse mentiendum P Nam et forte 
tunc mentitur , cum praecipit , ut ei credamus . Et in Epist. XL. ad Hie- 
ronymum Cap. 3 . Si enim , inquit , ad Scripturas sanctas admissa fuerint 
velut officiosa mendacia , quid in eis remanebit auctoritatis ? Ex hisce pa- 
tet manifeste , Deum nec per alios fallere , et mentiri posse . 

Solvuntur opposita argumenta . 

Obj. i. cont. prim. Prop. partem . I. Constat ex Scripturis , Deum per 
se homines decipere. Etenim Job Cap. 12. legitur: Qui immutat cor Prin- 
cipum , ct decipit eos ... et errare eos facit quasi ebrios ■ Ezecli. Cap. 14. 
Ilomo , qui posuerit immunditias in corde suo ... et venerit ad Prophetam 
interrogans per cum me : ego Dominus respondebo ei in multitudine im- 
munditiarum suarum . Et Propheta cum erraverit , et locutus fuerit ver- 
bum , ego Dominus decepi Prophetam illum . Isaiae Cap. G 3 . Quare er- 
rare nos fecisti , Domine , de viis tuis P In Epist. 2. ad Thess. Cap. 2. 

Eo quod caritatem veritatis non receperunt ... ideo mittet illis Deus ope - 
rationem erroris . II. Nec dici potest , Deum permittere quidem hominum 
deceptionem , et errorem , minime vero per se fallere , et in errorem in- 
ducere. Hujusmodi namque errores et deceptiones eidem in laudatis Scrip- 
turae testimoniis tanquam caussae activae tribuuntur. III. Idcirco S. P. Au- 
gustinus Lib. de Grat. et Lib. arb. Gap. 21. Ilis , inquit , et talibus te- 
stimoniis divinorum eloquiorum , quae omnia commemorare nimis longum 
est , satis , quantum existimo , manifestatur , operari Deum in cordibus 
hominum ad inclinandas eorum voluntates quocumque voluerit , sive ad 
bona pro sua misericordia, sive ad mala pro meritis eorum ; jiulicia suo 
aliquando aperio , aliquando occulto , semper tamen justo . Ergo etc. 

Resp. ad 1. Sacrae Scripturae loca in objectione laudata non innuunt, 
homines fuisse interdum a Deo , mentiendo et falsa revelando , deceptos ; 
hoc enim impossibile est , utpote summae ejus sanctitati atque veracitati 
omnino oppositum ; sed tantum ostendunt , Deum , auferendo veritatis lu- 
men , quandoque permittere in poenam peccati , ut homines seducantur ac 
decipiantur, eodem plane modo, quo Deus dicitur obdurare impiorum cor- 
da , non impertiendo malitiam , sed subtrahendo gratiam suam , et spargen- 
do poenales caecitates ob illicitas cupiditates . Hoc sensu seducit ipse Prin- 
cipes , auferens eis prudentiae donum , cujus defectu eorum consilia optato 
fine carent . Prophetam decipit , quatenus iu ejus mente lumen extinguit 
veritatis: unde lit, ut divino destitutus adjutorio respondeat juxta visiones 
cordis sui . Similiter facit nos errare , et cor nostrum indurat non quod 
errorem et duritiam animi in nobis operetur , sed quia in nobis , vel circa 
nos ea agit , quae nobis ex nostra malitia , vel ignorantia , vel infirmitate 
occasiones fiunt erroris , aut indurationis in peccato . Isaiae proinde verbo- 
rum sensus est : Ne diutius sinas , Domine , aberrare nos a viis tuis , et 
indurari corde , sed aufer a nobis errorem , cordisque duritiam , et fac , 
ut timeamus . Loquitur enim Propheta in persona populi , et ejus sermo 
precatio est , sicut illud , quod addit : Convertere propter servos tuos etc. 
Eodem pacto ait Paulus in Epist. II. ad Thcss. missurum Deum iis , qui 
pereunt, erroris operationem. Subtrahendo namque discretionem spirituum, 
dabit reprobos in potestatem lilii perditionis , nempe Anlichristi , qui mali- 
gnis suis artibus ac mendacibus signis et prodigiis fallet eos ac perdet . 

Ad 2. Nec mirum , errorem et deceptionem Deo , veluli caussae acti- 
vae in objectis Scripturae testimoniis tribui , licet ab eo sint tanquam a ca- 
ussa permittente . Nam etiam permissio in Deo est actio , positivum nempe 
decretum hujusmodi mala permittendi . Rursus haec permissio in Deo est 
infallibilis et cflicax , certutnquc ponit effectum . Praescit siquidem tam in- 
firmitatem , Ct propensionem humanae , tam astutiam , vim , et nequitiam 
diabolicae voluntatis; quod nempe hic, vel ille homo, positis nunc talibus 
circumstantiis , certo ct infallibiliter , eo permittente , a daemone decipia- 
tur. Quia vero id permittit Deus in poenam praecedentis culpae, hujusmodi 
deceptio justa punitio est; et quia ex divina praescientia certo sequitur, hunc, 
vel illum reapse tenlari ac decipi , homines a Deo justo vindice falli dicuntur. 

Tom. II. Marcelli IIS Theol. 1 4 

Ad 3. Augustini sententiam Augustinus ipse explicat in eodem Cap. ar. 
Libri de Grat. et Lib. arb. Post verba in objectione recitata sic ait S. Do- 
ctor : Fixum debet esse et immobile in corde vestro , quia non est iniqui- 
tas apud Deum . Ac per hoc , quando legitis in Litteris veritatis a Deo 
seduci homines , aut obtundi , vel obdurari corda eorum , nolite dubitare , 
praecessisse mala merita eorum , ut juste ista paterentur ... quorum ma- 
litiam non ipse fecit , sed aut originaliter tracta est ab Adam , aut cre- 
vit per propriam voluntatem . Et in Libris contra duas Epistolas Pclagia- 
norum eorum opinionem detestatur , qui Deum pravae cuj usquam aut vo- 
luntatis , aut actionis credunt auctorem , sive excitantem , sive suadentem , 
sive impellentem peccantium cupiditatem. Nec ex Dei potentia , inquit Lib. 
I. Cap. 18. , vel in malum , vel in bonum invitum aliquem cogi ; sed Deo 
deserente , pro meritis ire in malum , et , Deo adjuvante , sine meritis 
converti ad bonum . 

Obj. i. contra eamdem primam Prop. partem . I. Caino timenti , ne oc- 
cideretur , dixit Deus Gen. Gap. /j. Nequaquam ita fet . Et tamen a Lamech 
interfectus est. Christus Marci Gap. i3. ait , se diem extremi judicii nesci- 
re , licet sit in eo omnis plenitudo scientiae . Et Johannis Gap. q. rogatus , 
ut templum ascenderet , Ego , respondit , non ascendo ad diem festum is- 
tum ; cum tamen postea ascenderit. II. In Scripturis obviae sunt locutiones 
ironicae, quae juxta S. Thomain a. Sec. Q. no. art. a. constituunt genus 
quoddam mendacii . Sic. Gen. Cap. 3. ait Deus : Ecce Adam quasi unus 
cx nobis factus est . Et in Epist. I. ad Corinth. Cap. 4- inquit Paulas ; 
Jam saturati estis , jam divites facti estis: sine nobis regnatis. Sed haec 
verba totidem sunt ironiae. Falsum est ergo , Deum nunquam per se men- 
titum fuisse . 

Resp. ad. i. Non promisit Deus Caino , fore ut a nemine prorsus inter- 
ficeretur , sed tantum a quolibet occurrente non occideretur , sicut manifeste 
liquet ex ipso Scripturae contextu. Caino enim dicenti: Ecce ejicis me ho- 
die a facie terrae: omnis , qui invenerit me, occidet me, respondit Deus : 
Nequaquam ita fiet . Hoc est , non a primo , cui forte occurras , occideris . 
Ad alterum dico , Christum negare sibi notum esse judicii diem , vel qua- 
tenus homo est , vel prout fidelis Regis minister , qui de secretis sibi cre- 
ditis rogatus jure meritoque asserit, se ea nescire. Tandem ad illud, quod 
ex Johanne objicitur, facilis est responsio. Quando ait Christus, non ascen- 
do ad diem festum istum , idem est , ac si dixisset , non ascendam vobis- 
cum ; vel , nou ascendam manifeste , sed occulte ; vel denique , nondum 
ascendam , quia nondum venit meum ascendendi tempus , juxta id , quod 
ibidem subdit : Meum tempus nondum impletum est . 

Ad a. Duplici sensu considerari posse ironiam , docet idem S. Tho- 
mas . Sumitur i. pro sermone figurato, ad manifestandum aliquod factum, 
vel ejus circumstantias satis apto; et hoc modo mendacium. haudquaquam 
redolet, quinimmo tanquam venusta et arguta figura a Latinis recenseri, 
et usurpari solet frequentissime . 2. Sumi potest pro vafra et simulata ca- 
Yillaiione , ad decipiendum invecta ; et tunc veluti mendacium habenda est . 

In allatis , aliisque Scripturae testimoniis est ironia primi , non secundi ge- 
neris , ac proiuue mendacii speciem non prae se fert . 

Obj. 3. contra a. Prop. partem . Abraham credentium Patriarcha Gen. 
Cap. aa. promisit , se reversurum ad servos suos cum lilio Isaac , cum ta- 
men cruentam hujus immolationem in corde suo destinasset . Patri quoque 
mentitus est Jacob , dicens se Esau primogenitum Gen. Cap. 37 . Non se- 
cus egit Raphael Angelus , cum Tob. Cap. 5. se nominavit ex liliis Israel , 
et Gabeli fratrem . Porro Raphaelem taliter se , Deo volente , gessisse , cer- 
tum plane est ; Abraham vero , et Jacob hisce in factis et dictis ex Dei 
beneplacito altissima significasse novae Legis mysteria , docet passiin S. P. 
Augustinus. Patet ergo, Deum per alios fuisse aliquando mentitum. 

Resp. Nullo pacto mentitus est Abraham , cum spopondit pueris suis , 
se , postquam orasset in monte , ad illos reversurum cum lilio Isaac . Spe- 
rabat quippe, vel lilium non fore mactandum, vel a mortuis divina po- 
tentia certo revocandum , ut Dei promissiones adimplerentur . Id non obscu- 
re innuit Paulus in Epist. ad Rom. Cap. 4- inquiens , Abraham , unigeni- 
tum suum jam immolaturum , contra spem in spem credidisse , quippe quod 
Deus , qui vivificat mortuos , eidem promiserat , ut lieret pater multarum 
gentium . Facili quoque negotio a mendacio Jacob excusatur . Cum enim 
praeripiens fratri benedictionem gentium lidcm praenotaret , ex peculiari Dei 
procuratione dicta ejus et facta futurae veritatis imaginem habuisse , putan- 
dum est . At verum ne illud : Ego sum primogenitus tuus Esau ? Utique 
profecto . Est namque et primogenitus secundum carnem , et primogenitus 
secundum jus . Siquidem Apostolus in Epist. ad Rom. Cap. 9 . duo fiiioruin 
genera exprimit dicens : Non omnes , qui ex Israel sunt , ii sunt Israeli - 
tae : neque qui semen sunt Abrahae , omnes fdii ... sed qui filii sunt pro- 
missionis , aestimantur in semine . Et slatim : Non solum autem illa ; sed 
et Rebecca ex uno concubitu etc. ... quia major serviet minori . Paulus 
itaque semen Abrahae vocat populum gentium , eumdemque fratrem appel- 
lat minorem , cui major erat serviturus . Ut igitur sine mendacio gentium 
hic populus, in lidem jam et haereditatem Judaeorum suffectus , dicere po- 
terat: Ego sum semen Abrahae, ita et Jacob , quoniam jus habebat ad pri- 
mogenituram , in quam , Deo auctore , fuerat substitutus , vere utique ait : 
Ego sum primogenitus tuus Esau . Quid ? Cum Joannes Baptista Elias a 
Domino vocatus sit , non natura quidem , sed praecursoris officio , nonne 
eodem pacto Jacob , qui jure haereditario fratri successit, se esse Esau sine 
falsitate potuit asserere? Si quaeras, unde Jacob jus istud ad se pertinere 
intellexerit, respondeo, id cognovisse, vel Deo revelante , vel instruente ma- 
tre , quam Dei familiare habuisse consilium , legitur Gen. Cap. a5. Raphael 
autem se dixit ex liliis Israel multiplici ratione : 1 . quia ejus formam ac 
speciem praeferebat , quemadmodum Comicus Regis personam repraesentans 
se Regem vocat ; a. quia cum Israel idem sit , ac videns Deum , taliter se 
quoque Raphael appellavit , utpote semper Deum videns ,■ 3. tandem , quia 
ad Israelitarum custodiam erat deputatus . Nominat vero se Gabeli fratrem, 
co quod omnes nos secundum spiritus naturam Angelorum fratres sumus apud 

Dominam juxta Gregorii Nysseni sententiam de vita Moysis : Frater quo- 
dammodo hominis est Angelus ob intellectualium connexionem . 

Obj. cont. eamdem 2. Prop. partem . I. Praecepisse Deum et malis An- 
gelis , et hominibus , ut alios deciperent , adeoque per alios fuisse menti- 
tum , patet ex Sacris Litteris. Etenim Lib. 3 . Reg. Gap. 22. Daemoni di- 
centi: Ero spiritus mendax in ore omnium prophetarum ejus , respondit 
Dominus : Decipies , et praevalebis : egredere , et fac ita . Exodi Cap. 
xi. ait Deus Moysi: Dices ergo omni plebi , ut postulet vir ab amico 
suo vasa argentea et aurea ; animo scilicet ea furandi , et commodantes 
fallendi . II. Mendacium non" est suapte natura malum . Ergo potest Deus 
cuiquam praecipere , ut mentiatur . Illud vero primum ex eo ostenditur , 
quod Joseph mendacium etiam juramento confirmaverit. Per salutem , in- 
quit, Pharaonis exploratores estis. Porro non est credendum, virum ju- 
stum mendacium juramento firmatum dixisse, nisi divinam habuisset per- 
missionem, per quam a mortali culpa excusaretur. Id ipsum ex eo probatur, 
quod Michaeas ait Cap. 2. Ulina/n non essem vir habens spiritum , et men- 
dacium potius loquerer ! iNon ergo iutrinsece malum est , quod Propheta , 
Deo instigante , desiderat . 

llcsp. ad 1. Aon jussit Deus filiis Israel per Moysem, ut lEgyptios do- 
lo circumvenirent , sed tantum , ut vasa aurea , et argentea petereut com- 
modato , licet postea praeceperit , ne accepta jam vasa redderentur . Quod 
certo jubere juste potuit . Nam 1. /Egyptii debitores Hebraeis erant, quip- 
pe quod operarum mercedein eis 11011 rependerant . Oppresserant siquidem 
miseros operibus duris luti ac lateris, omuique famulatu , ut Exodi Cap. t. 
legitur . Itaque vel in pace merccdem ab invitis rapere potuerunt , cum res 
alioquin debitas nulla alia esset ratio repetendi . 2. In bello justo res ho- 
stium victoriae jure auferre cis licebat, quemadmodum et Epiphanius asse- 
ruit iu Lib. Aueoralus , et docuit antea Clemens Alexandrinus Lib. I. Stro- 
matum . Utramque caussam assignat Auctor Libri Sapientiae Cap. 10. iu- 
quiens : Et reddidit justis merccdem laborum suorum . Et iterum : Ideo 
justi tulerunt spolia impiorum . Ad alterum hoc habeto responsum . Ver- 
bum imperandi non semper aut praeceptum , aut consilium , sed aliquando 
etiam permissionem significat , ut illud apud Johannem : Quod, facies , fac 
citius . Recte ad rem nostram S. Thomas Q. 3 . de malo , art. 1. ad 17. 
Sic igitur dictum est , Egredere , et fac ita ... concedendo scilicet , non ju- 
bendo . Hoc sensu illud quoque intelligitur : Et ne nos inducas in tenta- 
tionem ; et alterum : Non haberes potestatem in me ullam , nisi tibi da- 
tum esset desuper . Quia vero divinas permissiones , quibus homo vel in 
errorem , vel in culpam inducitur , non ministri boni , sed mali exequuu- 
tur , ideo per daemones Deum quandoque decipere asseritur . 

Ad 2. Mendacium ita malum natura sua est , ut nulla ratione quis- 
quam juste mentiri possit; quod et Aristoteles in Ethica tradit luculenter, 
et strenue defendit S. P. Augustinus in Libro de mendacio . Sunt , qui af- 
firmant , Joseph fuisse revera mentitum , sed joco tamen . Et si objicias , 
quodeumque perjurium mortale esse peccatum , argute respondent , cum 

non absolute jurasse , sed ex conditione . Ait enim : 3filtite ex vobis unum, 
et adducat eum , donec probentur ea , quae dixistis , vera , an falsa sint: 
alioquin per salutem Pharaonis exploratores estis vos . At S. P. Augusti- 
nus in quaest. super Gen. Gap. i3 9 . totam Josepli assertionem a mendacio 
liberat , et verbum illud , Estis , pro verbo accipit , Habebimini . Si non 
vera dicitis , inquit ibi S. Ductor , exploratores estis . Iluic sententiae in- 
terposuit jurationem , quia si vera non dixissent , exploratores essent , id 
est , exploratorum poena digni essent , quos tamen vera dicere sciebat . 
A 'eque enim perjurus est quisque , si ei , quem castissimum novit , dicat, 
si hoc adulterium , de quo argueris , commisisti , damnat te Deus , et 
his verbis adhibeat jurationem , verum omnino jurat : ibi est enim condi- 
tio , qua dixit , si fecisti , quem tamen non fecisse certum habet ... sed 
hoc est , quod dixi , ita dictum esse , exploratores estis , tanquam si di- 
ctum esset, exploratorum poena digni estis, hoc est, exploratores depu- 
tabimini merito mendacii vestri . Estis autem potuisse dici pro habebimi- 
ni et deputabimini , innumerae similes locutiones docent . Unde est illa 
Eliae : Quicumque exaudierit in igne , ipse erit Deus . Non enim tunc 
erit , sed tunc habebitur . In hanc Augustini sententiam ivit quoque S. Bo- 
naventura , adjecitque , Joseph tentando , et quasi inquirendo , quod Ju- 
dices solent , sine mendacio fuisse locutum . In judiciis nimirum cnuncia- 
tiones interrogationum loco usurpantur . Nullius momenti est denique , quod 
opponitur ex Michaea . Sermo ejus figura eleganter exprimitur , vel ad in- 
dicandam maximam rei certitudinem , vel ad desiderium vehemens expli- 
candum , ut , si fieri posset , ea mala non acciderent . 

Nunc Deum deprecemur , ut potentissimam atque cflicacissiinam nobis 
largiatur gratiam, per quam illa, quae per speculum, et in aenigmate de 
divina essentia et attributis contemplati sumus , facie ad faciem videre me- 
rcamur in caelis . 

INSTITUTIONUM THEOLOGICARUM 


UBER XI. 

IN QUO DE DEI VISIONE AGITUR . 


Absoluta de nonnullis Dei Attributis Tractatione , atque iis , qnae obscuriora in illis ex- 
ponendis occurrunt, prout potuimus, explicatis, nunc, aliorum sectantes vestigia Theologorum , 
psr est , ut ad disserendum de Dei Visione gressum faciamus , illudque expendamus dubium , 
quod nobis sacra ingerunt Volumina , in quibus Deum O. M. modo visibilem , modo invisibi- 
lem esse, saepissime legitur. Apostolus puta in Ep. 1. ad Timotb. Cap. f. de Deo loquitur s 
Regi saeculorum immortali , et invisibili . Et Cap. VI. subdit : Qui habitat lucem inaccessi- 
bilem , quem nullus hominum vidit , sed nec videre potest. Quibus verbis de Deo apertissime 
enunciatur Invisibilitas. E contra vero idem Apostolus in Ep. 1. ad Cor. Cap. 3. Deum vi. 
sibilem esse tradit bis verbis: Videmus nunc per speculum, et in aenigmate , tunc autem fa- 
cie ad faciem . Cui consonat Jobannes Ep. 1. Cap. 3. scribens : Scimus quoniam cum ap- 
paruerit , similes ei erimus , et videbimus eum sicuti est . Dubium itaque istud boc io Libro 
solvendum erit ; ea simul omoia tradendo , et «plicando , quae ad rem totam illustrandam du- 
cere possunt . 


CAPUT I. 


Nonnullis animadversione dignis praemissis , quaeritur , an Deus oculis 
corporeis videri possit ; quidque ea de re senserit Augustinus . 



[t mox proposita Quaestio citra erroris periculum solvi facile possit , 
animadvertendum est ab initio , visionem non ad oculos corporis 
solum , sed ad mentem quoque referri , quum nedum oculis corporis , sed 
et animo res videri dicantur . Vident autem oculi corporis externa objecta 
in imagine , radiorum ope depicta . Radii enim ab externo objecto elastico 
reflexi , aut refracti ad retinam feruntur ; in retina , ac humoribus diversi- 
mode divaricantur ; ac demum colliguntur in nervo optico . Hinc Fulgen- 
tius in Resp. ad Q. III. Ferrandi inquit : Hoc habent quippe oculi corpo- 
ris , ut non solum corpora videant , sed nec videre possint , nisi inter ip- 
sos , et ea , quae vident , spatii cujuspiam media intervalla fuerint . Inde 
est , quod cum alia plurima videant , seipsos videre non possunt , nec vident 
in se , cum videant extra se . Nam et ipsa acies visionis obtunditur , si 
aliquid videndum ipsis oculis adjungitur . Haecque ad visionem oculorum . 
Visio vero per intellectum tribus fieri posse modis , Theologi docent ; Abstra- 
ctione videlicet, Intuitu , Comprehensione. Unde alia est visio, seu cogni- 
tio abstractiva ; alia visio , seu cognitio intuitiva $ alia demum comprehensi- 

va . Prior sub aliena specie fit tanquam per medium . Altera rem specula- 
tur in se . Tertia rem ita intuetur , ipsamque sic ex integro aequat , ut 
nihil lateat videntem. Quare videre Deum oculis carnis est , ipsum cernere 
in imagine , radiorum ope in oculi fundo veluti penicillis depicta . Videre 
Deum visione abstractiva est , illum per creaturas tanquam per medium in- 
tueri , juxta illud Apostoli ad Romanos scribentis : Invisibilia ipsius a crea- 
tura mundi , per ea , quae facta sunt , intellecta conspiciuntur . Videre 
Deum visione intuitiva est , illum in seipso , nullo interposito medio ab eo 
distincto , videre . Tandem videre Deum visione comprehensiva est , illum 
ita aequare , ut nihil prorsus lateat videntem . Ut itaque propositam supe- 
rius quaestionem , quomodo nempe Deus in sacris Scripturis visibilis simul , 
et invisibilis dicatur , absque errore solvamus , de singulis hisce visionis spe- 
ciebus hoc in libro erit a nobis disserendum , unica dumtaxat visione Dei 
abstractiva omissa , de qua satis pertractavimus , ubi Deum ex rebus ab 
ipso conditis existere demonstravimus . 

Et primo quidem de Visione Dei per oculos corporis ; de qua duo quae- 
ri possunt, i. Utrum Deus corporeis oculis videri possit. 2. An post carnis 
generalem resurrectionem oculi corporei ita spirituales sint evasuri , ut Deum 
in seipso immediate cernere valeant . Et quoad priorem controversiae par- 
tem , fuit olim communis Gentilium error, posse Deum oculis carneis cer- 
ni , uti testis est Athanasius Orat. cont. Idola . In eumdem scopulum im- 
pegere subinde Anthropomorphitae , Deum corpore praeditum sibi fingen- 
tes . Tum et Ariani illi , qui solum Patrem invisibilem esse a (Firmabant ; 
Filium vero , utpote inferioris a Patre naturae , a veteribus Patriarchis vi- 
sum fuisse, docebant. Cui sententiae nonnullos subscripsisse Catholicos, nar- 
rat Irenaeus Lib. IV. adver. Haer. Cap. 37. Atque hinc forte factum est , 
ut Celsus apud Origenem errorem hunc Catholicis exprobraverit . 

Quoad alteram vero partem , S. P. Augustinus Ep. XCII. quae est ad 
Italicam , narrat , aetate sua extitisse nonnullos , qui oculos carnis, post cor- 
porum resurrectionem , Deum intuitive, et , ut in se est , fore visuros , arbi- 
trabantur : quam opinionem merita refellit confutatione , eainque veram de- 
mentiam appellat . Quum vero commenti hujus propugnator praecipuus de 
allata ab Augustino sententiae suae censura conquereretur , simulque asse- 
reret , corporeos oculos futuros post universalem carnis resurrectionem spi- 
rituales , proindeque ad Deum videndum idoneos , S. Pater , adversarii sui 
reveritus dignitatem , ( erat enim Episcopus ) epistolam dedit ad Fortunatia- 
num 148. in qua tria scribit. 1. Orat, ut si quid acrius in Ep. ad Italicam 
scripserat, sibi venia tribuatur. 2. Sententiam suam de impossibilitate videndi 
oculis corporeis Deum , in antecedente Epistola, et in Libro de videndo De- 
um, seu Ep. 147. ad Paulinam traditam, novis argumentis confirmat. 3 . Phi- 
losophicam quaestionem , an oculi carnis post resurrectionem efficiendi sint 
spirituales , indefinitam relinquit ; sed stare se pro parte negativa satis su- 
perque ostendit. Post haec vero , pluribus aliis in locis de eodem saepe dis- 
seruit argumento ; videlicet , in Ep. ad Evodium 362. Serm. 277. de di- 
versis , Lib. XXII. de Civ. Dei Cap. 29. et Lib. r. Retract. Cap. 4 1 -} in 

quibus constans extilit semper in tradita primitus a se sententia . Quae li- 
cet ita se habeant , non defuere tamen viri eruditione clarissimi , qui S. 
Doclorem vel contrariae , vel dubiae saltem insimulaverint opinionis . Vas- 
quesius enim Disput. XL. Cap. i. fidenter affirmat , Augustinum docuisse, 
Deum corporeis oculis non modo videri posse , sed etiam a Beatis videri . 
Petavius autem Lib. VII. Theolog. Dogm. Cap. a. arbitratur , Doctorein 
Maximum ancipitem hac in caussa nutasse . 

Qua de re, ut paucis multa complectar, quaeremus hoc in capite i. An 
oculi corporei Deum intuilive videre possint . 2. Existimaverit ne Augusti- 
nus , oculos carnis , quales nunc sunt , posse Deum intueri . 3 . Utrum per Au- 
gustinum oculi carnis spirituales , atque ad Deum videndum idonei evadere 
possint . 

CONCLUSIO I. 

Deus oculis corporeis videri non potest . 

Proh. 1. ex sacris Litteris. Apostolus in I. ad Timoth. Cap. r. ita scri- 
bit : Repi saeculorum immortali , et invisibili. Ibidem Cap. 6. legitur : Quem 
nullus hominum vidit , sed nec videre potest . Johannis Cap. 1 . Deum ne- 
mo vidit unquam . In I. ad Cor. Cap. 2. sic iterum ait Apostolus : Oculus 

non vidit , nec auris audivit ... quae praeparavit Deus diligentibus se'. 

Allata haec Scripturae testimonia intelligenda sunt vel de Dei visione per 

mentem , vel de Dei visione per oculos corporis . Non de Dei visione per 

mentem, quoniam Apostolus idem citata Ep. I. ad Cor. Cap. i 3 . Videmus, 
inquit , nunc per speculum , et in aenigmate ; tunc autem facie ad faciem. 
Et Johanncs in Ep. 1 . Cap. 3 . Scimus , quoniam cum apparuerit , similes ei 
erimus , quoniam videbimus eum , siculi est. Quare superest , ut de Dei vi- 
sione per oculos carnis inlclligantur. Ast laudata Scripturae testimonia negant, 
Deum videri posse : undo clc. Prob. 2. Traditione . Origenes contra Cclsuin 
ait : Falso nobis imponit Celsus , dicens , nos sperare oculis corporis Deum 
esse visuros . Gregorius Naziauzenus sic ait Orat. XXXIII. An corpus eum 
esse dices ? Quomodo ergo immensus , infinitus , figurae expers est , ac de- 
nique ejusmodi , ut nec tangi , nec oculis cerni queat ? Cyrillus Jerosoly- 
miianus Cat. IX. Carnis quidem oculis cerni Deus non potest . Ambrosius 
de Christo cum ageret, secundum quod Verbum est, dixit: JSon enim cor- 
poralibus , sed spiritualibus oculis Jesus videtur . Hieronymus in Cap. 64. 
Isaiae : Deus , inquit , nequaquam sermonibus explicatur , nec oculo con- 
templabilis est . S. P. Augustini sententias recitabimus in subsequeutibus . 

Prob. 3 . ratione . Visio Dei in se per oculos corporis esset visio corpo- 
ralis simul , et non esset ; quod est absurdissimum . Esset quidem visio cor- 
porea , ut supponitur ; sed corporea sinutl non esset , quoniam visio illa cor- 
porea non est, in qua nihil de essentialibus ad corpoream visionem requi- 
sitis invenitur . Verum nihil de essentialibus ad corpoream visionem requi- 
sitis reperiretur in visione , juxta tliesim . Etenim requisita ad visionem cor- 
poream sunt. 1. Ut objectum distet ab oculo . 2. Ut ex objecto radii lucis 

versos oculum reflectantur. Cumque reflexio corporum sit elasticorum, non- 
nisi ab elastico corpore reflecti radii lucis poterunt . Ast Deus immensus ab 
oculo non distat: a Spiritu, qualis Deus est, radii luminis reflecti non pos- 
sunt , neque possunt Deum nobis coloratum fingere : ac proinde conspici 
oculo corporeo non potest . 


CONCLUSIO II. 

Augustinus perpetuo , ac perseveranter docuit , non posse oculos carnis , 
(juales nunc sunt , Deum intueri . 

, Prob. i. S. P. Augustinus in singulis locis , ubi de Visione Dei egit, 
tradidit , non posse Deum per oculos carnis , quales nunc sunt , conspici ; 
quod, singula illius scripta, ubi de visione disputavit, percurrendo, mani- 
festum fit. In- Ep. enim XC II. ad Italicam, recitata quorumdam sententia 
de Deo videndo per oculos carnis : Mulla , inquit , proferri possunt ad 
istam dementiam refutandam . Ad hoc enim fide corda nostra mundan- 
tur , quia nolas fidei merces visio Dei promittitur . Quae si per oculos 
corporis erit , frustra ad eam percipiendam Sanctorum animus exerce- 
tur. Cum Episcopus quidam de Augustino , quod duriuscula nonnulla in 
eum protulisset , conquereretur , ita S. Pater scribit ad Fortunatianum Ep. 
CXLVIII. Sicut praesens rogavi, et nunc commoneo , ut fratrem nostrum, 
ile quo collocuti sumus , videre , et rogare digneris , ut ignoscat mihi , 
si quid durius , et asperius in se dictum accepit in Epistola , quam 
me modo scripsisse non poeni te t , quia dixi, istius corporis oculos nec 
videre Deum, nec esse visuros. Lib. I. de Trinit. Cap. 6. Videri autem 
Trinitas humano visu nullo modo potest . De Serm. Dom. in Monte Cap. 
ii. Quam stulti, ait, sunt illi, qui Deum istis exterioribus oculis quae- 
runt , cum corde videatur . 

Prob. a. S. P. Augustinus ad demonstrandum , Deum per oculos car- 
nis videri non posse , talia assumit principia , quae nullum de illius mente 
dubitationi locum relinquant . Primum enim ad suam demonstrandam The- 
sim principium hoc est, quod visio per oculos corporis, quales nunc sunt, 
mediante imagine quadam , ope radiorum , ex singulis objecti partibus ex- 
euntium, in oculi fundo depicta fiat. En illius verba in Ep. CXLVIII. Istius 
namque corporis oculos dixi, non visuros Deum, hoc intuens, quod istius 
corporis oculi omniiu) non possunt cernere nisi corpora , quae ab eis ali- 
quo loci intervallo separata sunt : nam si nullum intervallum sit , nec 
ipsa corpora per eos videmus. Similia tradit Fulgentius , cujus verba su- 
pra dedimus. Hoc vero principium nullo modo eludi potest ab eo, qui ve- 
lit postea affirmare , Deum per oculos carnis , quales nunc sunt , posse vi- 
deri . Alterum ab Augustino assumptum principium, non absimile huic, est 
hujusmodi . Quidquid est oculis carnis visibile , illud ut sit in loco , non 
ubique, necesse est; oculi enim corporei ubique conspicere nequeunt. Caus- 
sam , inquit , adjunxi , cur hoc dixerim , ne scilicet Deus ipse corpo- 

reus esse credatur, et in loci spatio , intervalloque visibilis. Ni/ul enim 
videre aliter istius corporis oculus potest ... Ideo me ergo dixisse illud 
non poenitet , ne de ipso Deo tam impie sentiamus , ut eum non ubi- 
que totum, sed per localia spatia divisibilem existimemus . Talia quippe 
his oculis cernimus . Quis principium illud poterit in dubium revocare ? 
Quum enim Deus sit ubique, oculusque corporeus ubique, ut diximus, per- 
meare non valeat, ab eo disjunctim, et in aliqua sui parte dumtaxat vi- 
deretur . Tertium Augustini principium ita se habet . Si Deus corporeis vi- 
deri posset oculis, auribus quoque posset audiri, ore bibi, attrectari mani- 
bus: quae cum absurda sint, absurdum erit quoque affirmare, Deum cor- 
poreis videri posse oculis . Cur solis oculis corporeis hoc donum attribu- 
tum esse contendunt, non autem ceteris sensibus? Sonus ergo erit Deus, 
ut possit etiam auribus percipi? Et halitus erit, ut sentiri possit olfa- 
ctu ? Et liquor aliquis erit , ut possit bibi ? Et moles erit , ut pos- 
sit et tangi? Ita S. Doctor in laudata ad Fortunatianum Epistola. Hoc 
etiam tertium principium adeo solidum est, ut nullum ad illud illudendum 
inveniri possit subterfugiunt . Quae namque potior ratio pro oculis, quam 
pro auribus , et naribus , et reliquis sensibus , militat ? Qui ergo Augusti- 
num dubium extitisse affirmant in hae controversia , aut non legerunt, aut 
admodum oscitanter illius scripta evolverunt. 

CONCLUSIO IU. 

Quamvis Augustinus definire noluerit , num oculi camis post generalem 
Resurrectionem evasuri sint spiritales , talia nihilominus tradidit , 
quae aperte demonstrant , se partem negantem tueri . 

Prob. prior Conci, pars ex Ep. x47* abi sic loqnitur : Si oculi cor- 
porales in Resurrectione, mutata corporum qualitate , conspicient Deum , 
viderint , qui hoc possunt adstruere . Ibidem num. 3 1 . ita pergit : Cogi- 
tandum est , ne quid insolenter audeamus , si dixerimus , corpus non so- 
lum mortalitatem , et corruptibilitatem , verum etiam hoc ipsum , quod 
corpus est , per gloriam Resurrectionis amittere , et spiritum feri ... Qua- 
propter donec diligenti inquisitione , si Dominus adjuverit , reperiatur , 
quid secundum Scripturas de spiritali corpore , quod in resurrectione pro- 
mittitur , probabilius sit sentiendum etc. Et Epistola sequente i48. haec 
alia de illa hypotliesi habet : Si quisquam hoc putat... volo , ut me doceat, 
si verum sapit . Si autem in hoc falsum sentit , longe tolerabilius est , 
aliquid corpori arrogare , quam Deo derogare . Et num. 1 6 . Nondum 
plena fducia confirmo , utrum ita futurum sit spiritale corpus . Et infra : 
Fateor , me nondum alicubi legisse, quod mihi sufficere existimarem sive 
ad discendum , sive ad docendum . Hujus generis innumera habet S. Do- 
ctor ubique ; et quaestionem tandem diligentius discutiendam remittit ad 
aliud opus, nempe, ut ex Retract. Lib. II. Cap. \i. colligitur, ad XXII. 
volumen de Civit. Dei Cap. 39., quo in loco haec inter cetera habet per- 

spicua , quae indefinitam relinquere voluisse controversiam , satis demon- 
strant : Dico itaque , visuri sunt Deum ( beati ) in ipso corpore : sed 
utrum per ipsum , sicut per corpus nunc videmus solem , lunam, etc. non 
parva quaestio est . 

Ratio autem , cur ita se gesserit Augustinus , constat ex praenotatis ini- 
tio capitis . Diximus nempe , quemdam adversus eum insurrexisse Episco- 
pum , cujus nomen ignoramus , quod appellata fuerit ab eo opinio de viden- 
do Deo per oculos corporis vera dementia . Hinc ne Episcopus ille repo-: 
neret , a nonnullis quoque Catholicis existimari posse , Deum post univer- 
salem resurrectionem videri posse per oculos carnis , duo prudentissime prae- 
stitit . r. Affirmavit , Catholicam opinionem longe ab amentia differre Anthro- 
pomorphitarum , quum illi teneant , oculos carnis evasuros spirituales : un- 
de saepe citata Ep. 1 47 * inquit : Sunt autem alii , Deum quidem ipsum 
corpus non esse minime dubitantes ; sed ideo eos , qui ad vitam aeter- 
nam resurgent , etiam per corpus Deum visuros putant , quoniam talem 
sperant spiritalis corporis qualitatem , ut etiam ipsa , quae caro fuerat , 
spiritus Jiat . Quod si ita est , quantum distet a superiori opinione , et 
quam hoc sit tolerabilius , etiamsi verum non sit , puto facillime judicari . 
2. Controversiam vero, num oculus corporeus evadere queat spiritualis, (quae, 
ut ex dictis apparet , longe ab Anthropomorphitarum differt opinione ) quum 
Scripturarum testimonia , ac certa non suppeterent exempla , indefinitam) 
reliquit . 

Prob. altera Conci, pars , Augustinum videlicet existimasse , oculos car- 
nis fieri non posse spirituales. Haec enim habet in laudata Epistola 147. 
Eo modo , aut condiq>licabitur substantia spiritus , si et corpus spiritus 
erit , aut si imus erit spiritus hominis , ita ut , commutato et converso in 
spiritum corpore , neque geminatione , neque incremento conduplicetur , 
nec omnino ullius accessu quantitatis augeatur , metuendum est , ne ni- 
hil aliud dici videatur , quam corpora non illa mutatione immortalia man- 
sura , sed nulla potius futura , et omnino peritura . Nisi vim Augustini 
testimoniis inferre velimus , affirmare nullo modo possumus , admisisse illi- 
us Episcopi de oculis carnis spiritualibus evasuris opinionem - 

Expediuntur Adversariorum cavillationes . 

ObJ. 1. cont. r. ConcL Sacrae Litterae aperte testantur, Deu m utique 
videri posse oculis corporis . Exodi enim Cap. 33 . de Moyse legitur , quod 
Deum viderit facie ad faciem , illurnque fuerit allocutus , sicut solet lo- 
qui amicus ad amicum suum . 2. Inquit Jacob Gen. Cap. 22. Vidi Deum 
facie ad faciem . 3 . Job-Gap. rg. In came mea, inquit , videbo Deum 
Salvatorem meum . 4 - Et Cap. 4 a - subdit : Auditu auris audivi te , 
nunc autem oculus meus videt te . 5 . Denique Paulus quoque in Ep. 1. 
ad Cor. Cap. 1 3 . scribit , visuros nos Deum ia Patria oculis carneis : Vi- 
debimus eum facie ad faciem . 

Resp. ad singula . Atque ad j. Est multorum opinio Patrum , et Au- 

gustini praesertim , Moysem , aliosque priscos Patriarchas vidisse quidem 
Deum , vel Dei Filium facie ad faciem ; sed in persona Angeli ministri 
«jus , qui in assumpto corpore Dei vices gerens , hominibus apparebat , lo- 
quebaturque cum ipsis. Hujus sententiae fulcrum non minimum invenitur in 
Act. Apostolor. Cap. 7. ubi Stcphanus inquit, accepisse Moysem in Monte 
-Sinai Legem per manum Angelorum, quamvis in Libro Exodi saepe lega- 
tur, dedisse Deum ipsum Legem Moysi . Hinc Judic. Cap. i 3 . licet Uxor 
Manue Angelum, vidisset , vir ejus tamen exclamavit : Morte moriemur , 
quia vidimus Deum . Qua admissa responsione , difficultas omnis evanescit . 
Aliud enim est , Deum videre in propria natura , et aliud videre Angelum 
Dei vices gerentem in corpore assumpto . Autumant complures , apparuisse 
Moysi , non Angelum , sed ipsum Deum ; quum in sacris Litteris apparitio- 
nes Angelorum ab apparitionibus Dei apertissime secernantur . Verum ne- 
■que in hac sententia ab Adversariorum argumento nostra labefactatur con- 
clusio : nihil quippe legitur in Lib. Exodi , quod de visione per oculos 
anentis interpretari commode non possit ; phrasis enim illa : ore ad os lo- 
qui , et palam , nil aliud , quam singularem , ac specialissimam visionem , si- 
gnificat ; sed tamen per oculos mentis . Neque vero putandum est, Moysem, 
vel alios Patriarchas , atque Prophetas , etiamsi non Angelum , sed Deum 
per oculos carnis conspexerint , vidisse illum in propria natura : id siqui- 
dem nunquam accidisse , in subsequenlibus demonstrabimus . Sed Magno 
potius subscribendum est Augustino , qui in Ep. 147. laudans Ambrosii 
testimonium , affirmat , in ea specie Deum apparuisse , quam voluntas ele- 
git , non natura formavit . Et rursus : Illi autem ideo viderunt , quicum- 
que viderunt Deum , quia cui voluerit , sicut voluerit , apparet in specie , 
quam voluntas elegerit , etiam latente natura . Quam sententiam tuetur 
etiam Gregorius M. Lib. XVIII. Moral. Gap. 54 . ubi haec scribit : Paten- 
ter datur intelligi , quia quamdiu hic mortaliter vivitur, videri per quas- 
dam imagines Deus potest , sed per ipsam naturae suae speciem non po- 
test . Ex quibus sic disputatis colligitur , Moysem vidisse vel Angelum in 
corpore assumpto per oculos corporis, vel per oculos mentis Deum ipsum , 
sed in specie quadam , vel imagine , non in propria natura . Habes etiam 
cx dictis , quid reponere valeas non priori modo allatae in argumento dif- 
ficultati , sed aliis quoque consimilibus, quae ab Adversariis ex Veteri dedu- 
ci solent Testamento . 

Ad a. facilis est solutio , si dicas , non Deum , sed Angelum in as- 
sumpto corpore apparuisse Jaeob ; idque ex eodem Gcncscos capite , atque 
cx Cap. 1 2. Oseae luculentissime patet ; quibus in locis , non cum Deo , sed 
cum Angelo Jaeob fuisse luctatum , narratur . > 

. Ad 3 . ita respondet S. P. Augustinus Lib. XXII. de Civ. Dei Cap. aq. 
Illud , quod ait supra memoratus Job , sicut in exemplaribus , quae cx 
Hebraeo sunt, invenitur: Et in carne mea videbo Deum ; resurrectionem 
quidem carnis prophetavit ,■ non tamen dixit : per carnem meam . Ex qui- 
bus liquet , aliud esse videre Deum in carne , aliud per carnem . Vide- 
re Deum iu carne est , illum per oculos mentis ab eo , qui oculos etiam 

camis habet , conspici . Videre autem Deum per carnem est , illum per 
oculos corporis intueri . Primum , non alterum affirmat Job , ac si dicat : 
Mente . Dei conspectu fruar , postquam terrestre hoc reassumpsero corpus . . 

Ad 4. Affirmat Job , se Deum videre oculo mentis , non oculo cor- 
poris . Extollit enim ibi Propheta Dei Providentiam , quam paulio ante quo- 
dammodo negare visus fuerat . Videre autem Deum in ejus Providentiae 
ineffabilibus effectis , non est illum intueri per oculos corporis , ut per se 
manifestum est. . . 

Ad 5 . Nos in altera vita videbimus Deum, per Apostolum, oculis non 
corporis , sed cordis . In quibus verbis certe , si corporalem faciem volue- 
rimus accipere , consequens erit , ut etiam Deus talem habeat faciem . Igi- 
tur cum legis , videmus nunc per speculum in aenigmate , tunc autem far 
cie ad faciem , intellige , inde nos tunc esse visuros facie ad faciem , un- 
de videmus nunc per speculum in aenigmate . Hoc autem utrumque inte- 
rioris hominis munus est , sive cum in ista peregrinatione adhuc per fidem 
ambulatur , in qua utimur speculo , et aenigmate , sive in illa Patria, 
cum per speciem contemplabitur , pro qua visione positum est , facie ad 
faciem . Ita Augustinus Ep. XCII. ad Italicam . 

Obj. a. cont. eamd. Conci. I. Quamvis inter intellectum creatum , ac 
Deum infinita sit distantia , nihilominus intellectus creatus , ut videbimus 
infra , cernere potest Deum . Cur ergo infinita distantia , quae oculum cor- 
poreum iuter , et Deum invenitur , impedit, ne corporeus oculus Deum con- 
spiciat ? II. Et potest quidem Deus corporeum oculum ad sui elevare visio- 
nem , quomodo elevat creatum intellectum . Nam visio per oculos corporis 
ea ratione peragitur , quatenus locali diffusione radiorum nervus opticus ex- 
citatur . Potest autem Deus excitare nervum opticum . III. Quum Deus in- 
finita polleat potentia , quamlibet evehere potest creaturam ad effectus ex- 
tra naturae ordinem producendos . Hinc elevat ignem ad torquendos dam- 
natos 5 aquam ad gratiam infundendam sanctificantem . Quid ni ergo corpo- 
reum oculum poterit ad sui visionem evehere ? IV. Cur denique non potest 
Deus actum beatificae visionis ab oculo non elicitum in oculo ipso ponere ? 
Eo in casu corporeus oculus videret Deum in sua natura . 

Ad 1. Allata comparatio minime consistit . Nam intellectus humanus 
infinite quidem a Deo distat ; attamen in eo natura illius sita est , ut quid- 
quid est intelligibile cernere valeat : intellectus siquidem in id , quod est 
intelligibile , tanquam in suum objectum fertur , ut ex ipso intellectus no- 
mine patet . Deus aliunde omnipotens simul est , ac in telli gibilis . Ex quo 
sit omnipotens , potest intellectui creato , infinita non obstante distantia , 
sese speciali modo conjungere . Ex quo vero sit ens intelligibile , potest il- 
lum singulari praesentia illuminare ; atque ita intellectus creatus , etiamsi 
infinite distet a Deo , potest nihilominus Deum ipsum intuitive videre . 
Non ita tamen se res habet, ubi sermo fit de oculo carnis, cujus objectum 
res dumtaxat corporeae sunt . Hae quum ab anima , ad quam res intueri spe- 
ctat , distent , debent in imagine quadam exhiberi , radiorum ope in oculi 
fundo depicta , ut. diximus ; alioquin yisio nequit haberi . Deus porro ab aui- 

ma aliquo intervallo non distat , quia non est ad instar corporearum rerum 
in loco ; proindequc exhiberi non potest animae in imagine , vel specie , 
quae radiorum ope retinam feriat ; atque ita conspici ab ea non potest . Quis- 
quis ergo , inquit Fulgentius in Resp. ad Q. III. Ferrandi , putat Deum pos- 
S e oculis corporalibus cerni , prius est , ut eum dicat ab ipsis oculis cor- 
porali spatio separari . Uno verbo dicam. Non ideo oculi carnis Dequeunt 
conspicere Deum , quia ab eo infinita recedunt distantia , sed quoniam non 
potest Deus radiis lucis imprimi in oculi retina. 

Ad a. Non sufficit ad visionem quaevis nervi optici motio , sed requi- 
ritur , ut radiorum diffusio fiat eorumdem reflexione , ac refractione ab o- 
bjecto elastico . Quare potest quidem Deus de potentia absoluta , absente 
objecto corporeo , easdem in nervo optico facere impressiones , quae fiunt 
ab objecto praesente . Sed quum Deus corpus non sit , nec habeat exten- 
sionem, proindeque et elasticitatem , miraculosam in oculo corporis per lu- 
cis radios facere non potest impressionem , ut ad Deum intuitive videndum 
in propria substantia elevetur . 

Ad 3 . Evehere utique potest Deus creaturam suam ad effectus extra 
naturae ordinem producendos , dummodo tamen effectus illi contradictionem 
non involvant , quemadmodum in casu nostro accideret . Quum enim sen- 
satio in oculo corporis solum inchoetur , in substantia autem cogitantis im- 
mutatione perficiatur ( non enim sensatio carnis est , sed ex carne , ut Au- 
gustinus etiam animadvertit ) , eapropter contradictio non involvitur , si 
ignis a Deo assumi asseratur ut divinae Justitiae instrumentum ad Daemo- 
nes , damnatosque torquendos . At in casu nostro apertam haberi contradi- 
ctionem , et repugnantiam , jam superius ostendimus . Sacramenta autem 
gratiam causant vel moraliter , vel physice dumtaxat , instrumentaliter , et 
indirecte ; adeoque non aqua , aut alia Sacramentorum materia per se , sed 
Deus ipse ad Sacramentorum praesentiam gratiam confert sanctificantem . 

Ad 4 * Visio beatifica ab ea facultate , a qua elicitur , avelli non po- 
test . Elicitur autem ab intellectu ; hinc non potest ab eo avelli , ut in 
oculo corporeo ponatur . * 

Obj. 3 . cont. 3 . Conci. S. P. Augustinus dubius semper fuit, an post 
generalem resurrectionem oculi carnis evasuri sint spirituales, et possint cer- 
nere Deum. Nam I. Serm. 377. de S. Vincentio ita loquitur: Si caro illa 
tantum acceperit mutationem , ut possit per eam videri , quod omnino non 
videtur in loco , omnino ita sit. II. Lib. XXII. de Civit. Dei Cap. 39. 
Longe , iDquit , alterius erunt potentiae ( oculi ) , si per eos videbitur cor- 
porea natura. Et iterum: Vis itaque praepollentior erit oculorum illorum , 
non ut acrius videant , ... sed ut videant incorporalia . III. Eodem libro , 
et capite sic scribere pergit S. Doctor : Quamobrem Jieri potest , valdeque 
credibile est , nos esse visuros mundana tunc corpora caeli novi, et terrae 
novae, ut Deum ubique praesentem, et universa etiam corporalia gubernantem , 
per corpora, quae gestabimus, et quae conspiciemus , quoquoversum oculos du- 
xerimus, clarissima perspicuitate videamus . IV. Et ne quae mox allata sunt 
benigna aliqua explicentur interpretatione , illico subdit : Aut ergo per illos 

oculos sic videbitur Deus , ut aliquid habeant in tanta excellentia menti 
simile , quo et incorporea natura cernatur , quod ullis exemplis etc. 
aut quod est ad intelligendum facilius etc. Ex liis Petavius concludit , 
valde verisimile existimasse Augustinum, Beatos fore oculis corporeis Deum 
conspecturos . 

Resp. Clarissimum virum Petavium rerum ideas confundere. Allata, ac 
similia, quae ex Augustino afferri possunt excerpta , demonstrant quidem , 
noluisse Sanctum Doctorem, ob recensitas in superioribus caussas, quaestio- 
nem hanc definire; non autem dubium circa illam haesisse. Sed singula re- 
vocemus ad trutinam. Atque ad i . S. Pater sui ipsius locupletissimus inter- 
pres ita respondet laudato de S. Vincentio sermone: Quaerit aliquando hu- 
mana curiositas , et dicit sibi : Putasne per illud spiritale corpus videbi- 
mus Deum? Cito quidem responderi potest: in loco non videtur Deus ... 
Hoc omnino noli dubitare , quoniam non est corpus Deus . Et paullo post : 
Hoc ergo dico , quoniam tales oculi , qui nonnisi per intervalla , et spa- 
tia locorum, vident quidquid vident , nec nunc possunt videre Deum, nec 
tunc poterunt. Pergit ibidem Augustinus ; et postquam sibi objecerat Chri- 
sti sententiam : Videbit omnis caro salutare Dei , subdit : Hoc , quod 
prolatum est , videtis , quale sit . Pro nobis enim magis facit , vel pro 
ipsa veritate , vel pro his , qui quasi certo contendunt, carnem non visu- 
ram omnino ullo modo Deum , nec in resurrectione mortuorum . Et rursus: 
Licet multis toediosi simus , dicimus tamen , Deus non videtur in loco . 
Hoc frmissime teneamus . Videat Petavius , in quam Augustinus sententiam 
propenderet, ubi de spiritali corpore disserebat. 

Ad a. In verbis secundo loco allatis loquitur Augustinus hypothetice , 
si videlicet verum sit, oculos carnis visuros post resurrectionem Deum, longe 
alterius erunt potentiae , et illorum vis praepollentior erit. En integra S. 
Doctoris sententia: Si enim tantum poterunt in corpore spirituali eo modo 
utique etiam ipsi oculi spiritales , quantum possunt isti , quales nunc ha- 
bemus, procul dubio per eos Deus videri non poterit. Longe itaque alterius 
erunt potentiae, si per eos videbitur incorporea illa natura ... Vis itaque 
praepollentior oculorum erit illorum, non ut acrius videant, quam quidam 
perhibentur videre serpentes, vel aquilae,., sed, ut videant incorporalia . 
Loquitur itaque S. Pater hypothetice, sed tamen , rationabili ductus caussa , 
noluit ipse quaestionem illam aperte definire. 

Ad 3. Laudata in argumento sententia docet S. Pater, corporeos ocu- 
los visuros post resurrectionem Deum clarissima perspicuitate in rebus , et 
per effectus; non in se, ac in propria natura. Et revera affirmat ibi Augu- 
stinus, credibile esse, corporeos oculos post universalem resurrectionem vi- 
suros esse Deum eo modo, quo nunc per eosdem corporeos oculos videmus 
homines vivere. Ast oculi corporei vident nunc aliorum hominum vitam non 
in se , sed per effectus . Quis enim oculis cernit Animam , quae hominis 
vita est? Sicut homines, ita prosequitur ibi S. Doctor , inter quos viventes » 
motusque vitales exserentes vivimus , mox ut aspicimus, non credimus vi- 
vere , sed videmus ; cum eorum vitam sine corporibus videre nequeamus , 

ijuam tamen in eis per corpora , remota omni ambiguitate, conspicimus] 
ita quacumque spiritalia illa lumina corporum nostrorum circumferemus , 
incorporeum Deum omnia regentem etiam per corpora contuebimur . In 
quae verba S. Thomas ( I. P. Q. 1 2 . art. 5. ) haec liabct : Ex quo patet , 
quod hoc modo intelligit , oculos glorificatos Deum visuros , sicut nunc 
oculi nostri vident alicujus vitam . Vita autem non videtur oculo corpora- 
li , sicut per se visibile , sed sicut visibile per accidens ; quod quidem a 
sensu non cognoscitur , sed statim cum sensu ab aliqua alia virtute co- 
gnoscitiva . ■' ■ 

Ad 4- denique dico , Augustini locum in argumento citatum rem to- 
tam a nobis hucusque propositam mirifice explicare . Integra S. Patris sen- 
tentia sic habet : Aut ergo per illos oculos sic videbitur Deus , ut aliquid 
habeant in tanta excellentia menti simile , quo et incorporea natura cer- 
natur , quod ullis exemplis sive Scripturarum testimoniis divinarum vel 
difficile , vel impossibile est ostendere : aut quod est ad intelligendum fa- 
cilius , ita Deus nobis erit notus , atque conspicuus , ut videatur spiritu 
a singulis nobis in singulis nobis , videatur ab altero in altero , videatur 
in se ipso , videatur in caelo novo , et in terra nova , atque in omni , quae 
tunc fuerit creatura , videatur et per corpora in omni corpore , quocumque 
fuerint spiritalis corporis oculi acie perveniente directi ; idest , per effectus , 
per quos dignoscitur caussa , ut supra monuimus . Hisce verbis duplicem re- 
censet Augustinus illius temporis Theologorum sententiam : alteram illorum , 
qui videndum Deum, ut est in se, per oculos carnis post resurrectionem opi- 
nabantur ; alteram eorum , qui existimabant , videndum Deum per intelle- 
ctum . Priorem proponit dumtaxat , et explicat , non autem approbat ; imo 
ab ea se alienum esse , satis superque insinuat, dum ait: Quod ullis exem- 
plis , sive Scripturarum testimoniis divinarum , vel difficile , vel impossi- 
bile est ostendere ; posteriorem vero et exponit , et approbat , appellans 
eam ad intelligendum faciliorem . Dicendum ergo est cum Fulgentio , cui 
praeceptoris sui mens magis quam Vasquesio , ac Petavio perspecta esse de- 
buit , Doctorem maximum , eos , qui de Christo credere voluerunt , quod 
Deum Patrem oculis corporalibus vident, ( quae opinio cadent est’ cum il- 
la , quae asserit , corporeos oculos idoneos evasuros post generalem resur- 
rectionem ad intuitive Deum conspiciendum ) sufficiente responsione con- 
vicisse . Sed de S. P. mente adversus nominis sui obtrectatores satis . 

CAPUT II. 

- ■ An intuitiva Dei Visio intellectui creato per solas naturae 

vires possibilis sit . 

Hactenus de Dei visione per oculos corporis . Nunc de illius visione 
per oculos mentis, quae intuitiva dici a Theologis consuevit, quod per il- 
lam creatus intellectus absque ullo distincto medio, Deum, uti in se est , 
intueatur , pertractandum est . Quisquis paulisper ad propriae mentis imbe- 


Digitized by Google 


12t 

cillitatem attendit, ac vel obiter animadvertit , se a Deo O. M. qui Entis ple- 
nitudo est, infinita distantia recedere, vel obiter suspicari verebitur , intelle- 
ctum creatum solo naturalis acumine facultatis eo pertingere posse , ut De- 
um valeat intueri . Si namque Creatura , ut Ambrosius ab Augustino lau- 
datus cont. duas Epist. Pelag. Cap. ix. inquit, creaturam sine fraude , 
atque offensione sui non potest intueri , quomodo potest sine periculo sui 
vibrantem cernere vultum Creatoris aeterni, corporis hujus opertus exuviis ? 
ditius tamen , et Eunomius IV. Ecclesiae saeculo eo audaciae devene- 
runt , ut arroganter jactarent , se in hac mortali vita ita perspicue co- 
gnoscere Deum , quomodo seipsos , aliosque intuebantur homines extra se. 
Tam superbi, perniciosique Haeretici merita confutatione a Basilio Lib. cont. 
Eun. et Ep. 400., a Gregorio Nvsseno Lib. XII. adv. cumd. Eunomium , a 
Gregorio Nazianzeno Orat- XXXiV. , a Chrysostomo , Theodorcto , ab aliis 
profligati fuere ; paucosque deinceps ab ea aetate nacti sunt sectatores , do- 
nec Saeculo XIV. hacresis haec nefanda caput cx orco iterum extulit in Be- 
guardis , et Beguinis , qui ct ipsi blasphemabant , quod Quaelibet creatu- 
ra rationalis in seipsa naturaliter est beata : et anima non indiget lumi- 
ne gloriae ad Deum videndum . Merito proinde damnati sunt a Concilio 
Viennensi sub Clemcntc V. Can. i 3 . 11. Firmanda itaque Catholica sen- 
tentia est sequenti propositione . 

CONCLUSIO . 

Intellectus creatus solo naturalis facultatis acumine 
nequit Deum , ut in se est , intueri . 

Prob. 1. ex Sacris Bibliis . Apostolus in Ep. I. ad Cor. Cap. i 3 .: Ex 
parte , inquit , cogtwscimus , ct ex parte prophetamus . Cum ergo vene- 
rit quod perfectum est , evacuabitur quod ex parte est . Ibidem addit : Vi- 
demus nunc per speculum in aenigmate , tunc autem facie ad faciem . 
Nunc cognosco ex parte ; tunc autem cognoscam , sicut ct cognitus sum . 
In II. ad Cor. Ep. Cap. 5 . Apostolus idem ait : Per fidem ambulamus , 
et non per speciem . In I. ad Timoth. Cap. G. repetit : Quem nullus ho- 
minum vidit , sed nec videre potest . Johannes in Cath. I. Ep. Cap. 3 .: Sci- 
mus , inquit , quoniam cum apparuerit, similes ei erimus , quoniam vide- 
bimus eum , sicuti est . Haec adeo per se clara sunt , ut nulla prorsus in- 
digeant explicatione ; iisque testimoniis adversus Eunomianos utitur Gregorius 
Nazianzcnus loco proxime citato . Praeterea , illud ad naturalem non perti- 
net intellectus nostri facultatem , quod liberali tribuitur nobis benignitate . 
At juxta Scripturas intuitivam sui visionem largitur nobis Deus benignitate 
sua . Nam Psal. LXXXIII. inquit David : Gratiam , et gloriam dabit no- 
bis Dominus . Ad Rom. Cap. 6. subdit Apostolus : Gratia Dei vita aeter- 
na . Johan. Cap. iq. inquit Christus; Haec est vita aeterna , ut cogno- 
scant Te , solum verum Deum , et quem misisti Jesum Christum . Non 
eo itaque creatus intellectus pertingere potest , ut solis suae naturae viribus 
Deum possit intueri . 

Vol. II. Marcellius Theol. 16 

Prob. 2 . ex Patribus . Origenes Lib. I. Periarchon Cap. i.: Quia ergo, 
inquit , mens nostra ipsum per se Deum , sicuti est , non potest intueri , 
ex pulchritudine operum , et decore creaturarum parentem Universitatis in - 
telligit . Epiphanius Haer. LXX. ita scribit : Invisibilis Deus per humani- 
tatem , et potentiam suam id quod imbecillum est corroborans , id ei di- 
gnatur concedere , ut quod est invisibile videat . Porro cum invisibile il- 
lud , et infinitum aspicit , non , ut in se est , infinitum illud videt ; sed 
quantum ejus , quod imbecillum est , natura capere potest , ita corrobo- 
rat , ut ad potentis illius notitiam pertingere possit . Ambrosius in Cap. i. 
Lucae ait : In potestate nostra non est eum videre ; sed in potestate il- 
lius est apparere . S. P. Augustinus Lib. XIX. de Civ. Dei Cap. a 5. Si- 
cut non est a came , sed supra carnem , quod eam facit vivere ; sic non 
est ab anima , sed supra animam , quod eam facit beate vivere . Legen- 
di praeterea de hoc argumento sunt Basilius , Gregorius uterque , Nyssenus , 
et Nazianzenus , nec non Chrysostomus , qui ad refutandum Eunomium multa 
edidere volumina . 

Prob. 3. duplici argumento a ratione petito, i. Eodem modo de intui- 
tiva Dei visione , quae est finis hominis , ac de mediis ad illam conducen- 
tibus loquendum est. Media illuc conducentia , fides nempe , spes , et cha- 
ritas , non sunt in sola naturali hominis facultate, sed a Dei gratia depen- 
dent , ut contra Pelagianos Catholica tenet Ecclesia ; unde multo minus in 
6ola hominis facultate erit intuitiva Dei visio. Ita communiter Theologi, a. 
Non potest homo intuiti ve cernere Deum, nisi Deus ipse intellectui ejus sit 
praesens, illumque speciali quodam modo moveat, et excitet. Cumque Deus, 
etsi per immensitatem suam intellectui creato sit praesens, illum nihilominus 
minime specialiter moveat, et excitet, consequitur, non posse intellectum Deum 
intueri. Quod vero Deus visivam hominis in hac mortali vita degentis po- 
tentiam ad sui visionem non moveat, quamvis praesens ei sit per suam im- 
mensitatem , nemo inficias ire poterit ; alioquin sequeretur , unumquemque 
perpetuo , ac constanter Deum intuitive videre , quod nec ipsi Eunomiani 
asserebant . Restat igitur , ut ab humano intellectu videatur, quoties Deus 
ipse voluerit . Nulla autem creatura tanta pollet virtute , ut Deum ad spe- 
cialiter se movendum, ac excitandum cogere valeat. Deus enim in operibus 
ad extra adeo libere agit, ut a nulla creatura vim pati possit . Acute pro 
more suo hoc versat argumentum Cl. Laurentius Berti , quem consulite . 

Solvuntur Objectiones . 

Obj. I. Deus , quum sit Ens summe verum , summeque intelligibile , 
est procul dubio objectum intellectus creati : intellectus enim etiam creatus 
fertur, tamquam in suum objectum, in omne verum, et intelligibile. E con- 
tra quaevis potentia naturaliter proprium attingit objectum. Hinc naturaliter 
Deus a creato intellectu videri poterit. II. Praesertim cum Deus menti no- 
strae sit semper intime praesens. III. Et quidem per Lumen a Deo ipso in- 
distinctum . Quid est autem hujusmodi Lumen creaturis communicatum , 
nisi adj utorium illud , quod Lumen gloriae a Theologis appellatur ? 

Resp. ad i . Deum quidem esse intellectus creati objectum ; sed illum 
movens , et excitans libere , non necessario . Verum est autem , quamlibet 
potentiam suum naturaliter attingere objectum, si hoc illam moveat, et exci- 
tet necessario ; non vero si excitet , moveatque libere . Quod ut probe as- 
sequamur , sciendum est , Deum , utpotc Ens verum , et intelligibile , 
esse utique objectum intellectus creati ; sed hoc sensu dumtaxat , quatenus 
scilicet , non capacitatem modo , sed et potestatem habeat videndi Deum , 
dummodo supernaturale quoddam ei addatur auxilium . Quum enim Deus 
in operibus ad extra semper libere agat , potest pro lubitu suo visivam ho- 
minis movere , vel non movere potentiam . Si alliciat, ac moveat, tunc ab 
intellectu, tamquam objectum a potentia, Deus videtur; si vero ei movere, 
et excitare non libuerit , potestas quaedam remota ad Deum intuendum re- 
tinetur ab intellectu : hoc est , poterit supernaturali suffultus auxilio , quod 
Lumen gloriae a nobis appellatur, Deum intueri ; naturaliter autem minime 
poterit . Atque hoc sensu magnus Augustinus Lib. XI. de Civ. Dei cap. 2. 
inquit : Quamvis non omnis beata esse possit creatura ; neque enim hoc 
munus adipiscuntur ferae , saxa , ligna . . . , ea tamen , quae potest , non 
ex seipsa potest , sed ex illo , a quo creata est. Rem totam exemplo ma- 
nifestam facio. Secreta cordium intra limites sunt rerum intelligibilium ; et 
nihilominus , quamvis omnis potentia suum naturaliter attingat objectum , 
humanus tamen, vel etiam Angelicus intellectus secreta cordium conspicere, 
ac perscrutari non potest . Quare ? Quoniam secreta cordium natura sua po- 
stulant, ut libere, et pro beneplacito manifestentur, ldipsum dicendum de 
Deo a nobis videndo . 

Ad 2. Deus intime praesens est monti nostrae , regulam exhibens incom* 
mutabilis veritatis, non movens, et excitans per lumen gloriae ad sui visio- 
nem . Vide quae diximus Lib. I. 

Ad 3 . respondeo , lumen illud divinum nobis intime praesens se ha- 
bere per modum ideae , non per modum objecti excitantis , ut se habet lu- 
men gloriae beatis collatum in patria . Duplici namque modo Deus menti 
nostrae tanquam fulgidissimum lumen praesens esse potest ,- per modum vi- 
delicet objecti excitantis , atque hoc pacto est praesens Deus in patria bea- 
tis , ut illum facie ad faciem intueantur ; et per modum ideae , qua hic 
in via ita nobis affulget , ut incommutabilis veritatis legem quamdam dum- 
taxat ingerat menti nostrae , per quam de veritate , ac falsitate , de boni- 
tate , et malitia , aequalitate , et inaequalitate rerum judicamus . Per ejus- 
modi lumen ipsum quoque Deum clare , ac distincte cognoscimus ; sed per 
speculum , et in aenigmate , seu , ut inquiunt , abstractive , non autem fa- 
cie ad faciem , seu intuitive ; quoniam lumen illud a Deo indistinctum non 
ita nunc mentem nostram afficit in via , quomodo tunc in patria afficiet . 
Ibi enim tria maxime lumen illud praestabit. 1. Plenitudinem ostendet Di- 
vinitatis simul , et non per partes . 2. Mentis nostrae tenebras procul abs- 
cedere faciet . 3 . Exhibebit Deum in sua natura , et prout in se est . Ast 
vero lumen , quod nunc habemus in via , licet et ipsum sit a Deo indistin- 
ctum , repraesentat nihilominus nobis Deum per partes ; mentis nostrae te- 

nebras non eliminat ; et exhibet illum tantum per imagines , Repraesentat 
nobis Deum per partes , quoniam efficit , ut ad unius creaturae occursum 
judicemus de Dei bonitate ; ad occursum alterius de illius pulchritudine ; sic- 
que de reliquis attributis : tenebras mentis non eliminat , quia experientia 
constat , non posse nos dc Deo , nisi per phantasmata , ac simulacra cogitare ; 
non exhibet nobis denique Deum, ut est in se , propterea quod per illud in- 
commutabile lumen affirmamus dumtaxat , Deum esse veritatem , justitiam , bo- 
nitatem etc. , nec aliud de ineffabili illo Ente enunciare valemus . Maximum 
itaque inter lumen , quod per modum se habet objecti excitantis , quod lu- 
men dici solet gloriae, et lumen , quod se habet per modum ideae , et ap- 
pellari potest lumen viae , discrimen intercedit : proindeque licet utrumque 
a Deo sit indistinctum , non per utrumque tamen Deus videri potest intui- 
tive . Sed vide Johannem Laurentium Berti , ex quo haec delibavimus . 

Obj. a. Visio Dei intuitiva ultimus finis est hominis j ultimum finem 
naturaliter potest ipse assequi j atque ita Deus naturaliter ab homine con- 
spici potest . 

Resp. i . Falsum esse , ultimum finem naturaliter posse hominem con- 
sequi . Deus namque hominem condidit quidem propter semetipsum ; caque 
de caussa voluit , ut propriam naturaliter appeteret beatitudinem , visionem 
nempe intuitivam . At vero statuit subinde , ut homo proprium assequi non 
posset finem , nisi Conditoris sui auxilio suffultus , a. Dico , visionem Dei 
intuitivam ultimum hominis finem esse supernaturalem , non naturalem . 
Nam quamvis homo , inquit S. Thomas in Lib. Boetii de Trinit. Q. ultima, 
naturaliter inclinetur in finem ultimum , non potest tamen naturaliter illum 
consequi , sed solum per gratiam ; et hoc est propter eminentiam illius 
finis . Haec responsio modo sufficiat , sed de ultimo fine hominis alibi ser- 
mo redibit . De nihilo autem est illud , quod Adversarii ex Augustino Lib. 
X. de Civit. Dei Cap. 32. addunt , solum peccatum caussam esse , cur Deum 
non videamus . Loquitur enim S. Pater de caussa morali , non physica , 
et proxima . Quum enim ob peccatum homo gratia privetur sanctificante , 
privatur quoque ultimo fiue , seu intuitiva Dei visione . 

COROLLARIUM . 

Habes ex dictis , quul ad oelebrem Scholasticorum reponas quaestionem T 
an Deus intellectualem condere possit substantiam , quao propriis viribus 
conspicere valeat Deum intuilive . Quum enim creatura , quantumvis per- 
fecta a Deo producatur , semper creatura sit , finita nempe , et limitata , 
sequitur , non tantam illam habere posse virtutem , quae cogere queat Deum 
ad hoc , ut praesens in se sistat per modum objecti moventis , et excitan- 
tis . E contra vero , nisi hoc modo Deus praesens sit creaturae , quaecum- 
que ea sit , videri omnino intuitive non potest ; atque ita nec poterit ab eo 
condi substantia intellectualis , quae solis naturae viribus valeat Deum , ut in 
se est , intueri . 

An rationalis Substantia supematurali circumfusa Lumine gloriae , 
Deum intuitive videre possit . 

Refutatis superiori capite Eunomianis , perstringendi modo sunt haere- 
tici illi, qui in oppositum impingentes errorem, docuerunt, non posse ra- 
tionalem creaturam , sive humanam , sive Angelicam , neque supematurali 
auxilio suffultam, Deum , ut in se est, intueri. Fuerunt hi primitus ignoti 
nominis nonnulli , de quibus Gregorius Magn. Lib. XVIII. Mor. cap. 38. ita 
loquitur : Sciendum vero est , quod fuere nonnulli , qui Deum dicerent , 
etiam in illa regione beatitudinis , in claritate quidem sua conspici , sed 
in natura minime videri . Quos nimirum minor inquisitionis subtilitas fe- 
fellit . In eamdem inciderunt haeresim subinde Saeculo septimo Armeni , ut 
testis est Radulphus Archiepiscopus Armacanus in Lib. XIV. de Quaestionib. 
Arraen. Quibus Seculo XIV. Monachi quidam Thessalonicenses, Palamitae ab 
eorum Coriphaeo Gregorio Palama sic nuncupati , accesserunt, quorum error 
erat , non videri a Beatis essentiam Dei lucem habitantis inaccessibilem , sed 
lumen quoddam incrcatum a divinitate promanans , ipsisque corporeis ocu- 
lis conspicabile . Hos omnes unica confutabimus propositione : Unde sit 

CONCLUSIO . 

: - 4 * . ♦ i* 

Creatura rationalis supematurali Lumine circumfusa 
Deum , ut in se est , potest intueri . 

Prob. r. Divina Scriptura . Matth. Cap. 18. legitur : Angeli eorum sem- 
per vident faciem Patris mei, qui in caelis est. Et Cap. a 2. de homini- 
bus Christus inquit : Similes erunt Angelis Dei . Angeli ergo , et homines 
videbunt in coelis faciem Dei , nempe divinam , ut in se est , essentiam : in- 
quit enim Augustinus Lib. XXII. de Civ. Dei Cap. 39. : Facies Dei ma- 
nifestatio ejus intelligenda est , non aliquod tale membrum, quale nos ha- 
bemus in corpore , atque isto nomine nimeupamus . Idem catholicum dog- 
ma confirmat alibi Christus , nempe capite ejusdem Evangelii 5 . dicens : 
Beati mundo corde , quoniam ipsi Deum videbunt . Et Paulus in I. ad 
Cor. Cap. i 3 . : Videmus nunc per speculum in aenigmate , tunc autem vi- 
debimus facie ad faciem Nunc cognosco ex parte , tunc autem co- 

gnoscam, sicut ct cognitus sum . Et Johannes in I. sua Ep. Cap. 3 .: Simi- 
les ei erimus , quoniam videbimus eum sicuti est . Quod repetit in Apocai. 
Cap. 22.: Et videbunt faciem ejus , et nomen ejus in frontibus eorum . 

Prob. 3. Traditione . Ircnaeus Lib. IV. adv. Haer. Cap. 3 q.: Qui vi- 
dent Deum ., inquit , intra Deum sunt , percipientes ejus claritatem . Et 
rursus : Participatio autem Dei est, videre Deum , ct frui benignitate ejus . 
Et iterum : Homines videbunt Deum , ct vivent per visionem , immortales 
facti , et pertingentes usque ad Deum . Clemens Aloxandrinus Lib. V. Strom. 

Perspicuum, enim est , inquit , nullum unquam vitae suae tempore posse 
Deum perspicue comprehendere . Qui autem sunt mundi corde Deum vi- 
debunt , postquam extremam perfectionem attigerint . Auctor Lib. de Trinit. 
qui est Novatianus , Gap. 26. haec habet : Sic ergo et Christus , idest 
imago Dei , et Filius Dei , ab hominibus inspicitur , qua poterat videri . 
Et ideo fragilitas , et mediocritas sortis humanae per ipsum alitur , pro- 
ducitur , educatur , ut aliquando Deum quoque ipsum Patrem , assueta Fi- 
lium conspicere , possit , ut est , videre . S. P. Augustinus Ep. CXLVIII. 
illud , quod Apostolus scribit : Regi saeculorum incorruptibili , et invisibili , 
ita exponit : Incorruptibili quidem in saecula saeculorum invisibili autem , 
non in saecula saeculorum , sed tantum in hoc saeculo . Et Ep. CXLVII. jam 
scripserat : Si quaeris , utrum Deus possit videri ; respondeo , potest . Si 
quaeris , unde sciam ; respondeo : quia in veracissima Scriptura legitur : 
Beati mundo corde , quoniam ipsi Deum videbunt , et cetera talia . Si quae- 
ris , quomodo dictus sit invisibilis , si videri potest ; respondeo , invisibilem 
esse natura , videri autem cum vult , sicut vult . Si quaeris , utrum etiam , 
siculi est , possit aliquando videri ; respondeo , filiis hoc esse promissum , de 
quibus dictum est : Scimus , quia cum apparuerit , similes ei erimus ; 
quoniam videbimus eum , sicut i est . Si quaeris , unde eum videbimus ; res- 
pondeo : unde Angeli vident , quibus tunc erimus aequales ; idest , in 
coelis videbimus . Scriptum est enim : Angeli eorum in coelis semper vi- 
dent faciem Patris , qui in coelis est . Habes in hac Augustini sententia 
integram de Dei visione fidem , omniaque simul fere Scripturae argumenta , 
quae nostram demonstrant Thesim . Hoc ipsum post Augustinum reliqui do- 
cuerunt, credideruntque sive Latini , sive Graeci Patres , a quorum reci- 
tandis sententiis , brevitati consulens , abstineo . 

Prob. 3 . ratione . Ultimus hominis finis est intuiliva Dei visio ; inquit 
enim Christus apud Johan. Cap. 17. : Haec est Fila aeterna, ut cognoscant 
Te , solum verum Deum , et quem misisti Jesum Christum . Potest autem 
homo supernaturali suffultus adjutorio ultimum suum consequi finem ; alio- 
quin frustra Deus illum cum naturali ad beatitudinem inclinatione condi- 
disset , unde potest etiam Deum aliquando videre . 

Diluuntur Adversariorum argumenta . 

Obj. I. Sacrae Scripturae testantur , Deum invisibilem esse , et lucem 
habitare inaccessibilem , ut Apostolus ait , scribens ad Timotli. Cap. r. et 
6. Nullo itaque modo videri ab intellectu creato potest . II. Intuitiva Dei vi- 
sio soli reservata est Filio Dei , dicente Baptista apud Johan. Cap. 1 . : Deum 
nemo vidit unquam : Unigenitus , qui est in sinu Patris , ipse enarravit . Et 
apud Matth. Cap. 1 1 . : Nemo novit Filium , nisi Pater , neque Patrem , 
quis novit , nisi Filius . III. Et revera , si qui essent , qui Deum intuitive 
videant , maxime essent Angeli , ut supra animadvertimus . At Angeli ea 
non gaudent visione ; inquit enim Petrus Ep. I. Cap. 1.: /re quem deside- 
rant Angeli prospicere . 

Resp. ad i . Ubi Scripturae negant , Deam videri posse , loquuntur pro- 
fecto de Dei visione vel per oculos corporis , vel per oculos mentis in hac 
mortali vita ; vel in altera sine supernaturali lumine gloriae ; vel de vi- 
sione comprehensiva . Varias recensitas expositiones ad laudata Scripturae te- 
stimonia veteres tradidere Patres . Origenes enim adv. Celsum , Deum asserit 
ab Apostolo dici invisibilem , quatenus cerni oculo corporis nequeat : Quod 
ad Dei cognitionem pertinet , nullo modo indigemus corpore . Quod enim 
cognoscit Deum , non oculus est corporis , sed mens . Anselmus post utrum- 
que Gregorium Nazianzenum , atque Nyssenum , docet , Deum appellari invi- 
sibilem etiam oculo mentis , supernaturali tamen destitutae adjutorio: Deus 
inquit , inaccessibilis cum sit nostris viribus, acceditur ad illum, suis mu- 
neribus . Gregorius M. Lib. XVIII. Mor. cap. 28 tradit , eo sensu Aposto- 
lum affirmare , Deum esse invisibilem , et lucem inaccessibilem habitare , 
quod ab intellectu creato, etiam supernaturali suffulto auxilio, comprehendi ullo 
modo nequeat. Unde scribit: Ridebimus Deum, si per caelestem conversa- 
tionem supra homines esse mereamur . Nec tamen ita videbimus , sicut 
videt ipse seipsum . Denique docet Augustinus, Deum juxta Apostolum 
invisibilem esse , lucemque habitare inaccessibilem , quatenus ab homine 
lianc mortalem vitam agente videri intuitive non possit: Incorruptibili qui- 
dem in saecula saeculorum ; invisibili autem, non in saecula saeculorum, sed 
tantum in hoc saeculo. Reliqua verba paullo supra dedimus ex Ep. 148. Quam- 
libet ex his sequaris explicationem , allati vis argumenti penitus evanescit. 

Ad 2. Allati in argumento Scripturae textus , in quibus soli Filio Dei 
visio reservata est , intelligendi sunt de visione comprehensiva , non de vi- 
sione intuitiva . Johannis enim verba sic interpretatur Chrysostomus XIV. 
Hotn. in Johannem : In sinu Patris esse, majus quiddam est , quam vide- 
re . Qui enim tantum videt , non habet exquisitam ejus, quod videt, cogni- 
tionem . Sententiam autem Christi apud Matthaeum non excludere a Dei vi- 
sione homines, patet vel ex ipso textu , in quo legitur, Dei visionem iis con- 
cedi , quibus Filius voluerit . 

Ad 3 . Desiderant Angeli in faciem Dei prospicere desiderio excludente 
fastidium , non desiderio excludente praesentiam . Animadversio est Magni 
Gregorii Lib. XVIII. Mor. cap. 18 super illa verba: Semper vident faciem 
Patris ; et , In quem desiderant Angeli prospicere . Considerandum quo- 
niam satietatem solet fastidium subsequi. Ut utroque sibi conveniant, di- 
cat Veritas , quia Angeli semper vident ; dicat Petrus , quia semper vi- 
dere desiderant . Ne enim in desiderio sit anxietas , desiderantes satian- 
tur ; ne autem sit in satietate fastidium , satiati desiderant . Et deside- 
rant igitur sine labore, nam desiderium satietas comitatur ; ef satian- 
tur sine fastidio , quia ipsa satietas ex desiderio semper accenditur . Prae- 
terea multorum opinio est , Petri verba non ad Deum , sed ad fidei Myste- 
ria , et Sacramenta esse referenda . Et in Graeco quidem Textu , atque in 
Syriaca versione non legitur In quem , sed In quae . Graece siquidem ha- 
betur «'« * , non •» ; cui lectioni favent , praeter nonnullos Latinos Codi- 
ces , etiam lienacus Lib. IV. adv. Haer. Cap. 67. Ambrosius Lib. IV. de 

Sacram, cap. 2. Isidorus Pelusiota Ep. CXV 1 H. Estius , Groiius , alii in hunc 
locum . Quod si ita se habeat , sensus erit , Angelos desiderare Fidei incre- 
mentum , dilatationemque Eyangelii . 

Obj. 2. Potentia finita nequit objectum attingere infinitum . Creatura 
rationalis est potentia finita , Deus autem infinitum objectum . Quaenam pro- 
portio ? Intellectus creatus finitus est , Deus infinitus . Atque ita quemad- 
modum sensus elevari ad videndum Angelum non potest , sic multo minus 
elevari poterit intellectus creatus ad conspiciendum Deum: major enim di- 
stantia est inter intellectum creatum, et Deum, quam inter sensum, et 
Angelum . 

Resp. Nemo diffitetur, potentiam finitam attingere infinitum objectum 
non posse , si conctur id solis naturae viribus 5 poterit autem , si supernatu- 
rali fuerit virtute donata . Intellectus namque creatus sic est a natura com- 
paratus , ut ex Dei munifica liberalitate elevari possit ad illum conspicien-. 
dum. Et quemadmodum, si praesens intellectui fiat, tamquam lex, et re- 
gula incommutabilis veritatis , cognoscitur ab creato intellectu abstractivej ita, 
si adsit ei per modum objecti moventis , et excitantis , quod est elargiri in- 
tellectui creato lumen gloriae , intuitive , ac facie ad faciem conspicitur , quam- 
vis potentia sit finita , et limitata . Neque verum est , ita creatum intellectum 
potentiam esse finitam , ut supernaturale donum ad objectum attingendum 
infinitum recipere nequeat ; alioquin sequeretur , nec recipere posse auxilium 
supernaturale ad credendum , sperandum , amandum etc. Nulla denique 
est similitudo inter sensum ad cernendum Angelum, et intellectum hu- 
manum ad Deum intuendum instituta . Ideo enim oculus carnis ad An- 
gelum conspiciendum elevari non potest , quoniam, supposita etiam divina 
potentia, nequit Angelus, nisi spiritus amittat naturam, ex se radios lu- 
cis , ad pingendam in oculi fundo imaginem sui , emittere . E contra vero 
potest Deus per suam omnipotentiam intellectus creati aciem movere , 
et excitare ad sui visionem . Neque enim ratio , cur corporeus oculus Angeli- 
cam naturam conspicere nequeat, est maxima distantia, quae oculum inter, 
et Angelum intercedit, ut mox animad vertimus . 

CAPUT IV. 

An Chrysostomus , Theodoretus , ambo Cyrilli , Hieronymus , ahitpte 
nonnulli cum Graeci , tum iMlini Patres possibilitatem 
intuitivae Dei visionis denegaverint . 

Non fortuito a me factum est , ut Adversariorum argumenta , contra 
possibilitatem intuitivae Dei visionis afferri solita, dissolvens, ea, quae ex. 
Sanctorum Patrum repeti vulgo consueverunt auctoritate, silentio praete- 
rirem . Quum enim ex his complures non ab Haereticis modo , sed et 
a Catholicis eruditis viris in adversam partem trahantur , de plerisque age- 
re constitui seorsim, et ex proposito . Sunt autem sanctissimi viri, de quo- 
rum fide morosi Critici veriti non sunt dubitare , Chrysostomus in primis , 

tum Theocloretus , uterque Cyrillus , Jerosolymitanus nempe , ac Alexandri- 
nus , Basilius , ambo Gregorii , Naziauzenus , atque Nysscnus , nonnulliqae 
alii ex Graecis. Ex Latinis vero, ne singulorum nomina percenseam, Am- 
brosius , Hieronymus , Isidorus . Sed non desunt defensores praeclarissimi . 

Ut de horum Patrum incnle libratum , quoad fieri potest , feramus 
judicium, nonnulla in antecessum sunt adnotanda . Ac i. illorum scopus 
attendendus est. Ut plurimum enim scribebant adversus grassantein illis tem- 
poribus haeresim Auomocorum , qui , ut in superioribus animadvertimus , te- 
mere se tam perfecte Deum noscere gloriabautur , quam Deus novit seipsum . 
Quare dum Deum ab intellectu creato videri posse negant , de visione lo- 
quuntur comprehensiva , quam haeretici illi sibi arrogabant , non de visione 
intuitiva . Quod si aliquorum Patrum scopus non est Anomoeos confutare , 
tunc vel de visione per oculos corporis , vel de visione in hac mortali vi- 
ta , aut per solas naturae vires , sunt interpretandi . Regulam hanc conci- 
liandi Sanctorum dicta mutuo accepimus a S. P. Augustino , qui in Ep. CXII. 
triplicem ad Scripturae intclligenda testimonia , quae sibi adversari videntur, 
viam aperit . Capite enim 6 . ait : Plenitudinem Divinitatis nemo compre- 
hendit. Et cap. 5. jam scripserat: Corporalibus oculis nec quaeritur ( Deas J, 
nec circumscribitur visu . Capite autem 1 4- scribit : Deum invisibilem es- 
se ruitura , videri autem , cum vult , siculi vult . 

i. Ejusdem Augustini regula tenenda est, qua docet, Polemicos Scri- 
ptores , in refutandis Haeresibus , videri aliquando in oppositam prolabi par- 
tem , quamvis reapse catholice sentiant . Unde dum veteres Patres in dene- 
ganda intellectui creato , vel essentiae divinae comprehensione , vel per ocu- 
los corporis , aut per mentem supcrnaturali destitutam auxilio , intuitiva vi- 
sione insudabant , visi sunt , ab imperitis tamen , vel invidis scriptoribus , 
Palamitarum erroribus accessisse . 

3. Tandem et illud animadvertendum est , quod plerique ex Patribus , 
de visione , ac comprehensione Dei pertractantibus , vel Oratorem agebant, 
vel Catholicos alloquebantur bene sentientes . Ab iis autem , qui oratorio 
more loquuntur , praesertim si sermonem coram catholico populo habeant, 
accuratissima disputandi ratio exigi minime solet . Hac utitur animadversio- 
ne Augustinus Lib. I. Cap. G. contra Julianum, ad Chrysostomi mentem in 
dogmate de originali peccato interpretandam . Itaque cum ex sanctis Patri- 
bus plures , qui hac in controversia a morosis Criticis vocantur in jus , aut 
Oratorem agerent , aut inter Catholicos securius loquerentur , ( nondum enim 
Armcnorum , Palamitarumque ortus erat error ) eorum phrases , atque locu- 
tiones benigna accipiendae sunt expositione . His hoc modo observatis , sit 

CONCLUSIO I. 

Chrysostomus possibilitatem intuitivae Dei Visionis nunquam negavit. 

Prob. In Psal. XLI. ad illa Davidis verba : Quando veniam , et ap- 
parebo ante faciem Dei ? haec aduotat Chrysostomus : Vide ardentem , et 

Tom. II. Marcellius Theol. 17 

inflammatum hominem . Sciens enim , quia , cum hinc recesserit , Deum es- 
set visurus , ne dilationem quidem exspectat . Hom. XXXIV. in Ep. I. ad 
Cor. verba illa Cap. 1 3 . : Tunc cognoscam , sicut et cognitus sum , expo- 
nens , ita scribit : Tunc ipsum insequemur , et sciemus multa ex iis , 
quae nunc sunt arcana , et beatissima illa f ruemur consuetudine , et sa- 
pientia ... Si haec sunt speculum , et aenigma , hic mihi consideres , 
quanta sit facies . Hom. II. in Epistolam II. ad Cor. Si cogitatio , inquit , 
eorum , qui adhuc vivunt , quamvis obscura sit , tantam suppeditat volu- 
ptatem , cogita , quantam laetitiam nobis allatura sit manifesta ipsa visio . 
In Orat, de S. Philogonio rursus ait: Hic quidem nemo Deum vidit: illic autem 
qui adsunt , perpetuo vident . Hom. III. in Ep. ad Philipp. Justi sive hic , 
sive ibi cum Rege sunt : atque ibi quidem multo magis propius , non quasi 
interjecto quodam vestibulo , non per fidem , sed facie ad faciem . Et ne 
longus fiam singula afferendo , in Paraen. ad Theod. lapsum Cap. 7.: Quid 
dicemus , ait , quando , regiis cubiculis adapertis , intueri licebit ipsum Re- 
gem , non per speculum , et in aenigmate , sed facie ad faciem ? Porro 
dicat Scholasticus Vasquesius , si qui haec omnia docet , neget intuitivae 
Dei visionis possibilitatem . 

CONCLUSIO II. 

Quod de Chrysostomo , idipsum statuimus de Theodoreto , utroque Cyrillo 

Jerosolymitano , et Alexandrino , utroque item Gregorio Na- 
zianzeno , atque Nysseno , ac de Basilio Magno . 

Prob. Thesis , aliquot singulorum Patrum testimonia afferendo . I. Theo- 
doretus in primis in Vita Jacobi Anach. sic loquitur : Reliquias Martyrum 
undique comparare sibi studuit , cum Sanctorum populo habitare cupiens , 
et cum eis resurgere , Deique contuitu poliri . In Cap. a. Ep. ad Ephe- 
sios haec addit : Nunc enim bonorum , quae sperantur , magnitudo est qui- 
dem omnino ignota fidelibus : fideles autem vident tamquam in speculo , 
et in aenigmate ; per fidem enim ambulant , et non per speciem : tunc 
autem videbunt facie ad faciem . Non egent haec explicatione . 

II. Cyrillus Jerosolymitanus Catech. VI. ad illa Johannis verba : Deum 
nemo vidit unquam , hanc movet quaestionem , cur ergo scriptum est : An- 
geli eorum semper vident faciem Patris ? eique sic occurrit : Vident An- 
geli Deum , non sicut Deus est , ( intelligc comprehensive ) sed quantum 
capere ipsi possunt ( nempe intuitive ) . Et Catech. VII. inquit : Qui ex 
Deo est , ipse vidit Deum , cujus faciem Angeli semper vident in Caelis. 
Vident autem quisque pro mensura ordinis sui . Ceterum pura , et li- 
quida Patris visio ( idest comprehensiva ) proprie Filio , ac Spiritui San- 
cto reservatur . Haec Apolline divinatore non indigent , ut intelligantur in- 
nuere , Cyrillum Jerosolymitanum visionem Dei intuitivam Angelis concessisse. 

III. Quoad Cyrillum Alexandrinum nihil est , quod in contrariam ad- 
duci queat partem . Illud enim ex Lib. XXXII. Thesauri afferri solitum i 

Nulla creata intelligentia divinam substantiam amplecti ullo modo potest ; 
eo quod omnem superet mentem , et omnem intelligentiam excedat prae- 
stans illa , et incorrupta pulchritudo , ut a seipsa sola id , quod est , sua- 
pte natura cognoscatur ; hoc , inquam , Cyrilli testimonium oe visione com- 
prehensiva inteiligendum esse, vel ex eo facile patet , quod , am- 

plecti divinam substantiam , sit illam circumplecti , et undique comprehendere. 

IV. Fulgidissimae veritati tenebras offundere conatur , qui de Gregorii 
Nazianzeni mente audet subdubitare . Is enim Orat. XXVIII. Deum , inquit , 
cujusmodi natura , et substantia sit , nullus unquam invenit hominum , 
neque porro reperiat . An vero aliquando sit reperturus , quaerat hoc, qui 
volet , ac studiose perscrutetur . Mea quidem sententia tunc reperiet , cum 
deiforme hoc , ac divinum , idest mens nostra , et ratio cum natura co- 
gnata conjuncta fuerit , et imago ad archetypum ascenderit , cujus modo 
desiderio tenetur . Atque illud mihi esse videtur , quod tanto studio com- 
mentamur , et exquirimus , nempe nos aliquando tantum cognituros , quan- 
tum cogniti sumus . 

V. Sed neque fas est dubitare de recta Gregorii Nysseni fide , utpote 
qui pluribus in locis , et Orat, praesertim in S. Ephrem , in Meletium , de 
XL. Martyribus , et de laudibus Pulchcriae, disertissime docet , Sanctos vi- 
dere Deum intuitive . Unum dumtaxat afferam testimonium , ne in re lu- 
culenta longior sim , ex Orat, de laudibus Pulcheriae mox laudata decer- 
ptum , ubi sic loquitur : Quam speciosus ille oculus , qui Deum videt ! 

VI. Graecorum agmen Patrum , qui primus nominandus erat , claudat 
M. Basibus , qui si durius aliquid circa Dei visionem in Lib. I. cont. Eunom. 
scripsit , accipienda ejus verba sunt de Visione comprehensiva ; quum ibi 
ita scribat : Non solum homines , sed etiam ratione praeditam naturam 
omnem arbitror , superare comprehensionem illius . Ratione porro praeditam 
dico naturam , quae quidem creata sit . Nam soli Filio cognitus est Pa- 
ter , nec non Spiritui Sancto . Et aliunde in Libro de vera Virginitate 
claram Dei visionem aperte tribuit Angelis, et sanctis Patribus in haec ver- 
ba : Et quid singula commemoro , Angelorum innumerabiles multitudines , 
cumque his sanctos Patrum spiritus ? Nullus enim eorum est , qui non 
ubique Deum prospiciat ; cum ipse quidem corporis oculis non conspectus , 
incorporeo tamen visu ad notitiam universa complectatur . 

CONCLUSIO III. 

Latini Patres Ambrosius , Hieronymus , et Isidorus catholicam 
tenuere de Dei Visione sententiam. 

Prob. quoad singulos . I. Ambrosius , ab Augustino in Ep. CXLVII. 
laudatus , de Christo cum ageret secundum id , quod Verbum est , dixit : 
Non corporalibus , sed spiritualibus oculis Jesus videtur . Profert ibidem 
S- P. alia Ambrosii verba ex illius Comm. in Luc. Lib. I. Cap. 3. de- 
sumpta : Non in loco videtur Deus , sed mundo corde . Et rursus inquit 

ibidem : In potestate nostra non est , eum videre , sed in potestate illius 
est , apparere. Quibus sane'niliil ad rem nostram luculentius desiderari potest . 

II. Clariora etiam sunt, quae habet Hieronymus in Cap. i. Jerem. ubi 
ita scribit : Ilomo igitur Dei faciem videre non potest . Angeli autem 
etiam minimorum semper vident faciem Dei . Et nunc in speculo vide- 
mus , et in aenigmate , tunc autem facie ad faciem , quando de homini- 
bus in Angelos profecerimus , et potuerimus cum Apostolo dicere : nos au- 
tem omnes revelata facie gloriam Dei specidantes , in eamdem imaginem 
transformamur a gloria in gloriam , quasi a Domini spiritu . Verba haec 
de intuitiva Dei Visione accipienda esse , per se patet , et ailirinat S. P. Au- 
gustinus in Ep. CXII. ubi ita fatur : In his verbis hominis Dei mulla con- 
sideranda sunt. Primum , quia secundum apertissimam Domini sententiam 
etiam ipse sentit , tunc nos visuros faciem Dei , cum in Angelos profe- 
cerimus , quod erit utique in resurrectione mortuorum . Similia habet Hie- 
ronymus in Cap. 64- Isaiae : Deus neqiuiquam sermonibus explicatur , nec 
oculo contemplabilis est , sed ab his videtur , de quibus scriptum est : Bea- 
ti mundo corde . 

III. Isidorus denique Hispalensis , ne singulos commemorem latinos Pa- 
tres , in Lib. VII. Orig. ita loquitur : Invisibilis , quia nunquam per sub- 
stantiam suam apparuit mortalium oculis Trinitas , nisi per speciem sub- 
jectae creaturae , ejusdemque corporeae . Nam nemo potest ipsam mani- 
festationem essentiae videre , et vivere , sicut dictum est Moysi . Unde et 
Johannes in Euangelio suo dicit : Deum nemo vidit unquam . Res est enim 
invisibilis . Unde non oculo , sed corde quaerendus est . Qua sententia do- 
cere Isidorum , Deum invisibilem esse oculo corporis , visibilem vero ocu- 
lo mentis , nemo non videt . 

Ad argumenta , quae in contrarium afferuntur , responsio . 

Obj. I. adv. t. Conci. S. Johannes Chrysostomus diserte in Scriptis 
suis docet , Deum nunquam , nec ab hominibus , sed neque ab Angelis 
visum fuisse . Hom. enim XIV. in Johan. haec scribit : Sed quod est Deus, 
non modo Prophetae non viderunt , sed neque Angeli , neque Archangeli. 
Hom. autem XXIII. in Gen.: Divinae gloriae , inquit , fulgurantem maje- 
statem , neque Cherubim , neque incorporeae illae Virtutes videre pos- 
sunt ; sed aversas facies obtegunt objectis alis . Non frustra itaque inter e- 
os , qui possibilitatem intuitivae Dei visionis inbciati sunt , accensetur Chry- 
sostomus . II. Neque argumenti vim eludunt , qui respondent , denegare 
Chrysostomum Angelis visionem Dei comprehensivam. Affirmat enim, nihil 
Angelos de divina narrare posse substantia . Citata quippe Hom. XIV. in 
Johan. subdit : Si eos percontaberis , nihil ab iis de substantia Dei au- 
dies ; sed tantum referentes , Gloria in altissimis Deo . III. Et revera tra- 
dit ibidem , Angelos tunc primum vidisse Deum , quando Verbum caro fa- 
ctum est : Ex quo , inquit , carnem induit , tunc visus est ab Angelis ; in 
humana utique , non in divina natura . IV. Et ante Incarnationem quidem 

Angeli , juxta hunc S. Doctorem , non cernebant Deum , nisi cognitione 
quadam abstractiva , seu imaginatione ad captum nostrum accommodata . Ait 
scilicet ibidem : Quid igitur inquit Christus ? Angeli eorum semper vident 
faciem Patris ... Quid ergo ? Faciem Deus habet ?... Sed nemo ea agi- 
tur insania , ut haec dixerit . Quaenam ergo ea sententia est ? Quae et 
in illo loco : Beati mundo corde , quoniam ipsi Deum videbunt . Nempe 
visionem appellavit mentis intuitum , qui ad captum nostrum temperatus 
est , et notionem Dei , prout eam habere possumus . V. Nec mirum . Pu- 
tabat namque Chrysostomus , Patrem a solo Filio ante Incarnationem fuisse 
cognitum; inquit enim in eadem Ilomilia: Propterea dixisse Christum, nemo 
novit Patrem, nisi Filius, antequam caro fieret. VI. Sed non in locis laudatis 
solum , verum et alibi saepe astruit S. ille Doctor visionis Dei impossi- 
bilitatem . Hom. enim III. de Incomprehensibili Dei natura haec ad rem 
nostram scripta reliquit : Atqui non merum ipsum lumen ( Angeli ) in- 
tuebantur , neque sinceram ipsam substantiam . Sed quaedam Dei se de- 
mittentis accommodatio fuit id , quod videbatur . Quid est autem accom- 
modatio sui ? Qiumdo non ut est Deus apparet , sed ut capere potest is , 
cui videndi fit facultas , ita seipsum exhibet pro intuentium imbecillitate 
visionis ostensionem exhibens . Quid hae locutiones , Angeli non ipsum me- 
rum lumen , non divinam substantiam , sed lumen Dei seipsum accommo- 
dantis , significant , nisi puram , putamque Dei cognitionem abstractivam ? 
Non immerito itaque Vasqucsius Chrysostomum de violata fide possibilitatis 
intuitivae visionis accusat . 

Resp. Immerito utique , et contra fas , jusque omne , et nimis qui- 
dem inscite , nimisque audacter . Si enim is , qui contentiosus Scholasticus 
erat , atque adeo distiutiunculis Peripateticorum assuetus ad discrimen at- 
tendisset , quod inter comprehensivam , ac intuitivam intercedit cognitionem , 
Chrysostomi mentem facillime assecutus, non eam tanto Doctori dicam te- 
mere appinxisset. Sed exponamus singula a Vasquesio asserta capita accusatio- 
nis . Atque ad i . Denegare Chrysostomum , non sanctis hominibus modo , 
atque Prophetis , sed et Angelis visionem Dei comprehensivam , ex triplici 
ratione patet ; ex allatis scilicet Conci. I, illius testimoniis ; ex scopo , quem 
laudatis in argumento locis sibi proponit ; et ex iis , quae post adductas sen- 
tentias habet . Quum plura Chrysostomi excerpta , inter conclusionis proba- 
tiones prolata , apertissime astruant, Deum oculis cordis esse visibilem , quis 
non videt , alia ejusdem S. Patris loca , quae Dei visionem denegare viden- 
tur , intelligenda esse de visione comprehensiva ? Praesertim si scopus illius 
fuerit Anomoeorum insaniam refutare , qui , ut ipse inquit Hom. II. adv. 
Anom. se ita Deum nosse , quemadmodum Deus se ipsum novit , temere 
gloriabantur . Hinc citata Hom. XIV. post allata in argumento verba , sta- 
tim subdit : Midti Deum cognoscimus , et tamen ipsam substantiam , qiui- 
lis est , solus ejus Unigenitus cognoscit ; qui certam notionem , visuntque, 
et comprehensionem habet , qualem Filium de Patre habere par est . 

Ad a. Cohaerenter autem ad haec bene ait ibidem Chrysostomus , ni- 
hil Angelos de divina narrare posse substantia ; quod scilicet eam, qualis re- 

vera in se est , exprimat , ac undequaquc adaequet ; quum comprehendere 
illam minime valeant . Atque apposite id contra Eunomium affirmat , qui 
non modo se Deum in hac mortali vita perfecte , ac adaequate cognosce* 
re jactabat, sed arbitrabatur praeterea, Deum pluribus designari posse no- 
minibus , quorum singula divinam naturam , prout est in se , adaequate , 
ac perfectissime exprimerent ; ea de caussa a Gregorio Nysscno Lib. XII. 
pessimus cavillator , nominumque auceps nuncupatus . Chrysostomus ergo , 
cujus institutum erat, irapiissimi retundere audaciam haeretici, postquam, nec 
Angelos in patria Deum perfectissimo modo conspicere , affirmaverat , me- 
rito subdit, nec posse illius naturam vocabulo aliquo adaequate designare . 

Ad 3. Nec quemquam movere debet , quod Chrysostomus eo loci di- 
cat , Angelos tunc primum vidisse Deum , quando Verbum carnem assum- 
psit : nam haec profert ille de speciali quodam modo intuendi Deum ; qu- 
um statim haec alia adjiciat : Antea vero non ita videbatur , cum ipsis 
quoque invisibilis esset substantia . Ubi *» invisibilis idem est , ac incom- 
prehensibilis , juxta pervulgatam Anomoeorum phrasim , qui cum gloriaren- 
tur , se divinam comprehendere essentiam , ajebant , divinam se videre sub- 
stantiam . 

Ad 4- Dicens Chrysostomus , Angelos Deum videre mentis intuitu ad 
captum nostrum accommodato, comprehensivam, non vero intuitivam vult 
excludere visionem ; quae certe finitae , ac limitatae mentis , qualis illa An- 
gelorum est , et hominum , captui est attemperata . Per quam loquendi for- 
mam non excludere visionem intuitivam , patet ex Hom. VI. de variis Mat- 
thaei locis ; ubi explicans illa eadem verba : Beati mundo corde , haec ad- 
dit : Nihil ad videndum Deum nobis necessarium est , quam haec ( ani- 
mae munditia ) . Quapropter Apostolus dicebat ad Ilebr. Cap. i a. Pa~ 
cem sequimini cum omnibus , et sanctificationem , sine qua nemo videbit 
Deum . Numquid ad visionem habendam Dei abstractivam , cordis mundi- 
ties necessario requiritur ? Si res ita se haberet , mundi ergo corde , juxta 
Evangelii effatum , Gentiles fuere Philosophi , qui claram , atque distinctam 
de Deo O. M. notitiam habuerunt . 

Ad 5. Eodem mcfdo , quo quartum , quintum quoque exponitur Chry- 
sostomi testimonium . Dum enim inquit , Patrem ante Incarnationem a so- 
lo Filio fuisse cognitum , de comprehensiva , non de intuitiva loquitur vi- 
sione . Nam immediate subdit : Quorsum istud P An omnes in ignorantia 
versamur ? Absit . Sed nimirum nemo novit , ut Filius . Quemadmodum, 
ergo multi illum viderunt , pro eo , ac videndi erant capaces , ejus vero 
essentiam nemo vidit illorum , sic multi Deum novimus . Hujus autem es- 
sentiam nemo scit , hoc est , quid tandem ea sit , praeter illum solum , 
qui ab ipso genitus est . Nam cognitionem ibi vocat accuratam contempla- 
tionem , et comprehensionem , ac tantam quantam Filii notitiam habet Pater. 

Ad 6. Ne a Chrysostomi scopo discedamus , et nulla erit in hoc ex- 
ponendo testimonio difficultas . Nam hoc in loco etiam de Dei comprehen- 
siva , non intuitiva cognitione sermonem adversus Anoraoeos habet , cum 
affirmat , Angelos , non divinam substantiam , sed lumen Dei , ad captum 

illorum sese accommodantis, intueri . Idque tum ex Homiliae titulo , qui est, 
de Incomprehensibili Dei natura ; tum ex subsequentibus apparet : statim 
enim subjungit : Nec vero ignoro , adversarios nostros his verbis meis in- 
solentiam summam objecturos , quod ne superis quidem Virtutibus Deum 
esse comprehensibilem judicem ... Verum , ut non hominibus solum , sed 
etiam Virtutibus superis incomprehensibilem esse intelligas , audi quod 
Isaias dicit etc. Quam rationem ad sui ipsius mentem interpretandam , jam 
alibi , Hom. nempe XIV. tradiderat in haec verba : Quoties audis , Deum 
nullum vidisse , illud irUellige , nullum esse , qui Dei substantiam exqui- 
sita ratione perceperit . Quod si dicas , cur ergo Chrysostomus visionem , 
quam de Deo Angeli habent , Dei ipsius ad illorum captum attemperationem 
quamdam appellat ? Nempe , ut contra Anomoeos ostendat , visionem intui- 
tivam non esse rationalis creaturae facultatem, sed donum gratiae superna- 
turalis . Anomoei siquidem contendebant , se tantam solis naturae viribus 
habere de Deo notitiam , quantam Deus sui ipsius habet . 

Obj. 2. cont. i. par. 2. ConcL I. Theodoretus in Dialogo 2. qui An*™, 
hoc est , Immutabilis , inscribitur , haec inter cetera profert . Ubinam ergo 
ratiocinationis est usus ? Divinam naturam invisibilem esse dicimus . Non 
agnoscit itaque Theodoretus intuitivam Dei visionem . II. Neque reponat 
quis , Theodoretum invisibilem appellare divinam naturam , vel oculis cor- 
poris , vel comprehensive ; quum doceat ibi , Deum ante Incarnationem in- 
visibilem fuisse etiam Angelis; ait enim: Quamobrem si impossibilis est ho- 
minibus , imo etiam Angelis dixerim , divinae naturae contuitus , dic , so- 
des, quomodo visus est in terris, qui videri, cerniquc non potest ? Et paul- 
lo post addit , visum ab Angelis luisse post Incarnationem : Post Incarna- 
tionem visus est etiam ab Angelis . III. Explicans praeterea Theodoretus 
verba illa : Angeli eorum semper vident faciem Patris , eam tribuit An- 
gelis ante Incarnationis mysterium visionem, quam de Deo Patriarchae ha- 
buerunt, atque Prophetae, quae sane, teste Theodoreto, intuitiva non fuit; 
ait enim: Sic ea intelligenda sunt, sicut intelligere solemus , quae de ho- 
minibus dicuntur , qui Deum vidisse existimati sunt . 

Resp. ad 1. Revera Theodoretus invisibilem esse contendit divinam 
naturam , tum oculis corporis intuitive , tum oculis mentis comprehensive . 
Illius namque scopus laudato in argumento dialogo est, Eutychianos simul, 
ac Anomoeos refellere . Eranistes quippe , quem refutandum Theodoretus 
aggreditur , Eutychianus item , et Anomoeus erat . Quoniam erat Eutychia- 
nus , ex illis Baruch verbis : Post haec in terris visus est , et cum homi- 
nibus conversavit , inferebat , divinam naturam fuisse olim corporeis oculis 
ab hominibus visam ; putabant siquidem haeretici illi , hum.-.narn naturam a 
divina fuisse absorptam . Quoniam vero Aetianus simul erat , ( grassabatur 
enim ea aetate Anomoeorum haeresis ubi tunc vitam Theodoretus age- 
bat ) affirmare non verebatur, divinam naturam, non modo visam fuisse 
oculis camis , sed etiam oculis mentis fuisse comprehensam . Theodoretus 
itaque, ut illum undequaque refelleret , optime inquit , essentiam divinam 
nec oculis carnis videri, nec oculis mentis comprehendi posse. Et Theo- 

doretum quidem Deum invisibilem dixisse oculis carnis , ex iis , quae im- 
mediate sequuntur , apparet . Haeretico enim sciscitanti , quomodo Prophe- 
tae verba: Post haec in terris apparuit ec. inteliigantur, opponit Apostoli 
testimonium, quod in Ep. I. ad Cor. Cap. 6. prostat: Deus manifestatus est 
in carne.; quibus recitatis, subjungit: Consentanee ergo divinus Apostolus 
dixit : Deus manifestatus est in carne . Per illam enim minime aspecta- 
bilis est visa natura . Per illam Angelorum turmae istam viderunt : visus 
est enim , ait, Angelis. Itaque nobiscum beneficio isto corporis etiam ex- 
pertium natura potita est. Quod vero Thcodorctus dixerit Deum invisibi- 
lem visione comprehensiva , contra Anomoeorum sententiam , declarant 
ea , quae in eodem dialogo paullo post occurrunt hoc modo : Sic igi- 
tur et de Angelis intelligamus , cum audimus , eos quotidie videre faciem 
Patris nostri . Non enim divinam substantiam vident , quae nec circumr- 
scribi potest , neque cogitatione sepiri , et universa complectitur ; sed glo- 
riam quamdam ad illorum naturam attemperatam . 

Ad a. Haec est Theodored argumenti vis . Deus post Incarnationem 
visus est ab hominibus, ratione humanitatis, oculis corporeis; quinimmo et 
ab ipsis Angelis alia , quam ante Incarnationem, ratione . Nec homines cor- 
poreis oculis , nec Angeli speciali quadam ratione Deum post Incarnatio- 
nem cernere potuissent, nisi remansisset in eo assumpta humana natura. 
Igitur humana ab eo assumpta natura neutiquam absorpta a Divinitate fuit , 
quomodo Eutychiani blasphemabant . Hinc loco citato prosequitur : Post In- 
carnationem vero visus est etiam Angelis ... non in similitudine gloriae , 
sed vero , ac vivo utens , quasi velamine carnis , integumento . Manife- 
status est enim , inquit , in carne . 

Ad 3. Comparatio , Prophetas ac Patriarchas inter , et Angelos a 
Theodoreto instituta , in eo tantum consistit, quod sicut Patriarchae, et Pro- 
phetae , ita et Angeli nunquam Deum visione comprehensiva viderunt, de 
qua, ut proxime adnotaviinus, inter Theodoretum, et Eranistcm Eutychia- 
num simul, et Anomocum disputatio erat . Eodem modo, de visione nem- 
pe comprehensiva, explicanda sunt, quae objici solent ex Theodoreti Com- 
meut. in Ep. i. ad Cor. Cap. i3. et in I. ad Timoth. Cap. 6. 

Obj. 3. cont. reliquas ejusd. Conci, partes. I. Gregorius Nazianzenus 
Orat. XXVIII. docet , neminem posse comprehendere Deum ; postea sub- 
dit : Atque haud scio , an hoc quoque sublimioribus naturis negatum non 
sit ; quae ... cernere utique fortasse queant , si non prorsus , ac certe ple- 
nius quam nos , atque aliae aliis , pro cujusque ordine , vel uberius , vel 
parcius. Nequeunt haec intelligi , nisi de cognitione abstractiva , quae ube- 
rior in uno , in alio parcior est . II. Gregorius Nyssenus Lil). XII. contra 
Eunom: Non est, inquit, in hominum tuitura vis ad accuratam perce- 
ptionem divinae substantiae . Quod idem de Angelis quoque affirmat . 

Resp. Laudatos in argumento Patres ex professo refutare impiam Ano- 
moeorum blasphcmiam ; ac proinde dum inquiunt , neminem videre posse 
Deum, dc visione comprehensiva sunt intelligendi . Non denegasse autem, 
visionem iniuitivani , de qua nunc loquimur , patet ex illorum testimoniis , 
quae Conci, a. attulimus . 

Obj. postremo a*lv. ult. Conci. I. Ambrosius in Lucam initio ita scri- 
bit : Et quid de hominibus loquor , cum etiam de ipsis caelestibus Virtu- 
tibus , et Potestatibus legimus , quia Deum nemo vidit unquam ? II. Hie- 
ronymus apud Augustinum Ep. 148. Videre Deum , inquit, sicut est in 
natura sua , oculus hominis noti potest : non solum homo , sed nec An- 
geli , nec Throni , nec Potestates , nec Dominationes , nec omne nomen , 
quod nominatur . IS eque enim creatura potest aspicere Creatorem . UL Isi- 
dorus Cap. 4 1 • *'i Exod. haec habet : Quid est , faciem meam videre non 
poteris ? Nisi quamvis usque ad parilitatem Angelicam humana , etiam 
post resurrectionem , natura proferatur ... videre autem ejus essentiam ple- 
ne non praevalet , quam nec ipsa perfectio Angelica in toto , vel integre 
attingit . Sola enim sibi integre nota est Trinitas . 

Resp. Hos etiam Patres ab intellectu creato , sive Angelico , sive hu- 
mano, visionem dumtaxat excludere comprehensivam . Et 1. Ambrosius post 
allata in argumento verba , immediate subsequitur : Ideo Deum nemo vi- 
dit unquam , quia eam , quae in Deo habitat, plenitudinem divinitatis ne- 
mo conspexit , nemo mente , aut oculis comprehendit . a. Hieronymus post 
prolatam in argumento sententiam inquit : Videre Deum , sic uti est in na- 
tura sua , oculus hominis non potest. Quid autem est videre Deum in na- 
tura sua , nisi comprehendere ? Vel si mavis, inliciari Hieronymum Dei vi- 
sionem per oculos corporis, stabit adhuc integra sententia . 3 . Satis se ex- 
plicat Isidorus , ubi laudato testimonio ait , humanam naturam non posse 
conspicere Deum plene , et integre , quod solius 7 'rinitatis proprium est , 
ut ipse subjungit . Sed non est , cur in arguliunculis istis diutius imrao- 
remur . 

CAPUT V. 

An Sanctorum Animae plene purgatae statim post mortem 
intuiliva Dei visione fruantur . 

Celeberrima , quam nunc aggredimur , de Animarum sanctarum , qui- 
bus nihil expiandum post mortem superest, praesenti statu , quaestio viro- 
rorum Christianorum judicia diu , multumque exercuit . Primo enim Eccle- 
siae Saeculo Cerinthus , ille plurium immanium haeresum architectus' , ju- 
daico more sacrarum Litterarum oracula interpretans , ausus est affirmare , 
Sanctos post mortem, antequam aeterna potiantur felicitate, fore cum Chri- 
sto in terra regnaturos per mille annos ( unde portenti hujus assertores Chi- 
liastae Graece, Millenarii Latine sunt nuncupati ); et hujusmodi Regnum 
situm fore somniavit in ventre, hoc est, in cibo, et potu, et nuptiis; at- 
que, ut honestiore vocabulo voluptates istas velaret, in Festis, et Sacrifi- 
ciis , hostiarumque mactatione. Initium autem Regnum istud habiturum de- 
lirabat, statiin post exactum universale judicium, ac duraturum deinceps 
per mille integros annos, quibus exactis, regnaturos Sanctos effutiebat cura 
Christo in patria caelesti . Ita Cerinthianorum amentiam describunt Diony- 
sius Alexandrinus apud Euscbium Lib. III. Hist. Eccl. cap. 28., Cajus Ro- 

manae Ecclesiae Presbyter apud eumdem Eusebium ibidem , S. P. Augu • 
stinus in Lib. de Haeresib. nuni. VI 1 J., pluresque alii veteres. Cerintho hac 
in re adhaeserant ex parte Marcionitae , ut testis est Tertullianus Lib. III. 
contra Mare. , et Apollinaristae , referentibus Basilio Ep. 293. et Gregorio 
Nazianzeno Orat. 5 i. 

Altero Ecclesiae Saeculo in eumdem incidit scopulum Papias Hieropo- 
litanus Episcopus, qui tamen Sanctos corporis voluptatibus , ac libidinibus 
fore satiandos , ut blasphemavit Cerinthus , nunquam somniavit . Dc Papia 
verba faciunt Irenacus Lib. V. adv. Haer. cap. 33 . , et Eusebius Lib. III. Hist. 
Eccl. cap. 29. Et quoniam Papias, ob vitae puritatem, non minimam obti- 
nebat in Ecclesia auctoritatem, illum subinde secuti sunt Justinus, Irenaeus, 
Tertullianus , Lactantius , et aliquando etiam Augustinus , nonnullique alii : 
quamvis Tertullianus, et Augustinus, quamdiu eam secutus est sententiam, 
( nam postea resipuit ) spirituales dumtaxat, non carnales concederent in Re- 
gno illo mille anuorum Sanctis delicias . 

Nonnulli ex laudatis Patribus, Vigilantius, adversus quem scripsit Hie- 
ronymus , complures Armeni , aliique Graeci Concilii Florentini tempore , 
Lutherus denique, atque Calvinus, etsi Regnum mille annorum cum Pa- 
pia aperte non admiserint , arbitrati sunt nihilominus, non esse Sanctis ple- 
ne purgatis intuiti vam visionem Dei concedendam, nisi post generalem cor- 
porum Resurrectionem, obtendentes, et Ambrosium, et Augustinum, et Ber- 
nardum eorum patrocinari sententiae . Catholicum denique Dogma de non 
differenda Sanctis intuitiva Dei visione aperte definitum fuit ab Ecclesia pri- 
mo in Concilio Florentino anno 1439. tum in Concilio Tridentino Sess. XXV. 

Ut itaque accurata methodo procedamus, refutandum erit in primis com- 
mentum Cerinthi, tum systema Papiae, illorum deinde assertum , qui dif- 
ferendam esse Sanctis beatitudinem ad tempora Universale Judicium subse- 
quentia existimarunt: demonstrandum postremo, nec Ambrosium, nec Au- 
gustinum, neque Bernardum^ patronis hujus postremae sententiae favere. 
Sit ergo 

CONCLUSIO I. 

Regnum mille annorum , juxta exposita scita Cerinthi , purum , 
putumque humanae mentis figmentum est . 

Prob. 1. Scripturis. Johan. Cap. 18. Christus inquit: Regnum meum 
non est de hoc Mundo . Malth. Cap. 22. In resurrectione neque nubent , 
neque nubentur . Daniel. Cap. 9. haec occurrunt : In dimidio hebdomadae 
cessabit hostia , et sacrificium . Lucae Cap. 16. Lex , et Prophetae usque 
ad Johannem . Non datur ergo Christi Regnum terrenum , in quo sint nu- 
ptiae , sacrificia , et holocausta more Mosaico , Legis , et Prophetiae exer- 
citium , ut somniavit Cerinthus . 

Prob. 2. Patrum illorum auctoritate , qui Ccrinthianum portentum ex 
professo impugnarunt. Cajus Romanae Ecclesiae Presbyster apud Eusebium 
loco supra citato : Cerinthum , inquit , intromisisse hanc doctrinam , qua 

affirmat , post resurrectionem Regnum Christi in terris futurum , et rur- 
sum cupiditatibus , et voluptatibus carnem Jerosolymis versantem servitu - 
ram . Quin et dixisse inimicum illum Scripturarum divinarum, fallere vo- 
lentem, in nuptialibus festis mille annorum spatium transactum iri . Ce- 
rinthi ergo systema non a Christo , sed ab ipso Cerintho divinarum hoste 
Scripturarum , cum animo fallendi , fuit inter homines introductum . Dio- 
nysius Alexandrinus apud Eusebium loco mox citato subdit : Haec fuit 
illius ( Cerinthi ) opinio , Regnum Christi terrenum futurum . Et qua- 
rum rerum cupiditate flagrabat , utpote voluptatibus corporis obnoxius , 
carnique addictus , in iis Regnum Dei situm fore somniavit . Ab Origene 
Prol. in Cant appellatur inepta fabula , et commentum inane , et Lib. II. 
Pcri-Archon Judaicum commentum . Fabula item dicitur ab Auctore Li- 
brorum de Caelesti Hierarchia Cap. 7., et a Hieronymo , in Ep. ad Hedi- 
biam , Portentum . Postremo S. P. Augustinus in Lib. de Haeres. Cerin- 
thiani , inquit , mille annos post Resurrectionem in terreno Regno Christi , 
secundum carnales ventris , et libidinis voluptates , futuros fabulantur . 
Quare Regnum mille annorum , juxta Cerinthum , merum humanae mentis 
figmentum est . Faciunt contra systema hoc Cerinthianum omnia Scriptura- 
rum , sanctorum Patrum , et Conciliorum loca , quae ad sequentes demon- 
strandas Theses inferius afferentur . 

CONCLUSIO n. 

Quae de commento Cerinthi pronunciavimus , idipsum asserimus 
de Papiae Hieropolitani systemate . 

Prob. 1. Praeter ea, quae afferentur inferius , faciunt directe adver- 
sus Papiam haec Scripturae testimonia . Apostolus in Ep. ad Rom. Cap. 1 4 - 
Non est enim , inquit , Regnum Dei esca , et potus . Lucae Cap. 1 . Re- 
gni ejus ( Christi ) non erit finis. Psal. XXXV. Inebriabuntur ab uber * 
tate domus tuae , et torrente voluptatis tuae potabis eos . Quoniam apud 
te est fons vitae , et in lumine tuo videbimus lumen . Papiae Hieropolitani 
•systema erat , Sanctos post universalem resurrectionem regnaturos in terra 
cum Christo per mille annos ; in eoque regno fruituros honestis quidem , 
ac licitis, sed corporalibus tamen deliciis ; idque ob bona opera a Sanctis 
in hac vita peracta . At Scripturae citata loca aperte innuunt, Christi Regnum, 
semel ac inceperit , non per mille annos , sed in aeternum duraturum ; 
non in carnalibus consistere deliciis ; atque ob bona patrata opera visione 
■Dei intuidva Sanctos fruituros . Proinde , quum sit Scripturis contrarium , 
inter aniles fabulas est systema illud amandandum . 

Prob. a. ex Patribus . Irenacus , et Nepos jEgypti Episcopus , quum 
ambo in Papiae errorem incidissent , peculiaribus refutati sunt Opusculis a 
Dionysio Alexandrino . Et quamvis scripta illa ob temporum longinquita- 
tem interciderint , de Opusculo tamen Dionysii adversus Irenaeum mentio- 
nem facit Hieronymus in Praef. ad Lib. XVIII. in Isaiam . Et alterum con- 

tra Nepotem commendat Eusebius Hist. Eccl. Lib. III. Cap. 1 4. in haec 
verba : Causam praebuit ( scribendi ) Nepos quidam JEgypti Episcopus , 
qui promissiones sanctis hominibus factas in divinis voluminibus , Judaico 
sensu exhibendas docebat , et nescio, quod mille annorum spatium., corpo- 
ralibus refertum deliciis , in hac terra fore affirmabat ... Hunc ergo Dio- 
nysius in libris de Promissionibus acriter impugnat . Eusebius idem in 
laudato Libro Capite at). Idem praeterea , inquit , Papias alia nonnulla 
nudae vocis traditione ad se pervenisse testatur , novas quasdam scilicet 
Servatoris parabolas, ac praedicationes , aliaque fabulis propiora . Inter quae 
et mille annorum spatium post corporum resurrectionem fore dicit , quo 
Regnum Christi corporaliter stet in orbe terrarum. S. P. Augustinus Lib. X.X. 
de Civ. Dei Cap. 7, de Papiae systemate verba faciens : Quae opinio , inquit , 
■esset utcumque tolerabilis , si aliquae deliciae spiritales , in illo sabbato 
futurae , Sanctis per Domini praesentiam crederentur . Nam etiam nos 
opinati hoc fuimus aliquando . Philastrius Brixiensis in Lib. de Haer. Cap. 
ia., Hieronymus pluribus in locis, Gennadius in Lib. de Script illustr. ubi 
de Tychonio , Fulgentius adversus Pintam Cap. ti. , innumerique alii uno 
ore fatentur, Millenariorum , etiam juxta Papiae sensum, sententiam haere- 
ticam esse , Judaicasquc fabulas redolere . 

CONCLUSIO IU. 

Sancti plene purgati statim post mortem intuitiva 
Dei Visione fruuntur . 

Prob. 1. sacris Litteris. Eccl. Cap. XI. haec occurrunt: Facile est co- 
ram Deo in die obitus retribuere unicuique secundum vias suas . In fine 
hominis denudatio operum illius . Apostolus in Ep. 2. ad Cor. Cap. 5 . 
Scimus , ait , quoniam si terrestris domus nostra hujus habitationis dissol- 
vatur , quod aedificationem ex Deo habemus, domum non manuf actam, ae- 
ternam in caelis . Nam et in hoc ingemiscimus , habitationem nostram , 
quae de caelo est , superindui cupientes . Et rursus : Audemus autem , et 
bonam voluntatem habemus magis peregrinari a corpore , et praesentes esse 
ad Dominum . Et in Ep. 1 . ad Cor. Cap. 1 3 . jam scripserat : Videmus 
nunc per speculum , et in aenigmate, tunc autem facie ad faciem . Nunc 
cognosco ex parte ; tunc autem cognoscam sicut et cognitus sum . 
Item ad Philip. Cap. 1. Coarctor autem e duobus : desiderium habens 
dissolvi, et esse cum Christo, multo magis melius: permanere autem in 
came necessarium propter vos . Ad Hebr. Cap. 1 2. triumphantem de- 
lineans Ecclesiam , inquit : Accessistis ad Sion montem , et civitatem 
■Dei viventis Jerusalem caelestem , et multorum millium Angelorum fre- 
quentiam , et Ecclesiam primitivorum , qui conscripti sunt in Caelis, et 
judicem omnium Deum , et Spiritus justorum perfectorum . Apocal. Cap. 
-7. scribit Johannes : Vidi turbam magnam .. stantes ante Thronum ... a- 
micti stolis albis, et palmae in manibus eorum . Ilujus generis innumera 

occurrunt in Sanctis Bibliis , ex quibus luce clarius apparet , Justos , ac 
Sanctos statira post mortem retributionem a Deo habere secundum vias suas ; 
post habitationis hujus dissolutionem, habitationem aeternam ingredi, quae 
est in caelis; modo ingemiscere autem, et bonam habere voluntatem, praesen- 
tes esse post obitum ad Deum, quia vident nunc in aenigmate, post mor- 
tem vero facie ad faciem ; et ita per singula excurrendo loca . Proinde 
sancti, ac justi homines slatim post mortem intuitiva Dei fruuntur visione . 

Prob. 2 . perpetua , constantique Patrum nostrorum traditione. Primo 
Ecclesiae Saeculo Hermas in Lib. Pastoris , qui licet canonicus non sit , 
maximae tamen est auctoritatis , docet , cos , qui innocentes , vel poeniten- 
tes e vita discedunt , in Caelis coronari . Ita Lib. III. Simii. Cap. 8. Clemens 
Bomanus in Ep. ad Cor. Petrus , inquit , multos sustinuit labores , atque 
ita martyr effectus , discessit ad debitum gloriae locum . Ignatius Martyr 
in Ep. ad Rom. Obsecro vos , ait , ne intempestiva benevolentia erga me 
sitis . Sinite me ferarum esca feri , per quam licet Deum adipisci . 

II. Saeculo Polycarpus Johannis Apostoli discipulus in Ep. ad Philip, 
apud Eusebium Hist. Eccl. Lib. III. cap. 36. ita loquitur: At Paulus ipse 
Apostolus debitum sibi locum esse caelum affirmat , et coronam justitiae , 
sibi paratam , esse praedicat manifestam Dei contemplationem . Ecclesia 
Smyrnensis apud cumdem Eusebium Lib. IV. Cap. j 5. de Episcopo suo Po- 
lycarpo ait : Immortalitatis corona recepta , cum omnibus Apostolis , otn- 
nibusque justis exultans Deum glorificat . In Actibus S. Symphorosae, cir- 
ca an. 120 . editis, legitur: Passi mortem , inter Angelos cum Rege ae- 
terno vita fruuntur in Caelis. Athenagoras in Apologia: Persuasi sumus 
nos, inquit, hac mortali defunctos vita , alteram hac terrestri longe me- 
liorem esse victuros , ut apud Deum, et cum ipso simus. Cajus Romanae 
Ecclesiae Presbyter Millenariorum errorem ex professo impugnavit, ut ante- 
cedente propositione adnotatum est. 

III. Saeculo Dionysius Alexandrinus et ipse Millenariorum , ut dixi- 
mus, confutavit errorem. Clemens Alexandrinus Libro V. Stromatum scribit: 
Qui sunt mundo corde Deum videbunt , postquam ad extremum vitae fi- 
nem pervenerint . Origenes pluribus in locis , et Prol. praesertim in Cant. 
affirmat, Millenariorum opinionem ex prava Scripturarum ortam iutclligentia . 
Cyprianus Martyr in Exhort. ad Martyrium : Quanta est dignitas , inquit, 
et quanta securitas ... claudere in momento oculos, quibus homines videban- 
tur, et mundus, et aperire eosdem statim , ut Deus videatur, et Christus. 

IV. Sacculo , et subsequentibus nemo fere catholicae sententiae contra- 
rium docuit . Athanasius enim in Lib. de Vita Antonii pro certo tenet , 
quod narrabat Antonius, Animam videlicet Ammonis Monachi visam fuisse 
in Caelum deferri . Basilius passim , sed praecipue in Hom. in 4°- Marty- 
res ait : Vos non terra contexit , sed caelum excepit : apertae sunt vo- 
bis paradisi portae: dignum profecto exercitibus Angelorum, Patriarchis, 
Prophetis , et Justis omnibus spectaculum . Gregorius Nazianzenus Orat. 
XX. de S. Basilio inquit: Ut Beatam Trinitatem tecum contemplari va- 
leam . Sententiam Millenariis adversam tradit praeterea Orat. X. LI. LII. et 

alibi . Ephrem Syrus Opusc. III. Cum anima , inquit , ex corpore migra- 
bit , Angeli in Caelis ipsam laetantem , et exullantem excipient , et Par- 
tri luminum offerent. Gregorius Nyssenus catholicum dogma disertissime tra- 
dit Orat, de Laud. Pulch. et in S. Ephrem encomio . Hilarius Pictavorum 
Episcopus in Psal. LIU. ait : Habeat innocens Religio fiduciam .. Excedentem 
habitaculo corporis animam , sciat , in Dei susceptione requiescere . Consule , 
quae idem Hilarius habet in Psal. I. et LVII. Et ne singulos enumerem , 
S. Hieronymus Lib. cont. Vigilantium: Tu, inquit, Apostolis vincula in- 
jicies, ut usque ad diem judicii teneantur custodia, nec sint cum Domi * 
no suo', de quibus dictum est: Sequuntur Agnum, quocumque vadit. Hinc 
jure , meritoque Benedicius Papa XI. vulgo XII. sententiam de non diffe- 
renda animabus plene purgatis intuitiva Dei visione ad fidem pertinere , 
definivit in Extrav. quae incipit : Benedicius Deus . 

Prob. 3 . Conciliorum definitionibus . Synodus Lugdunensis II. an. 
1274. in Formula Fidei, cui Graeci, Latinique subscripsere: Credimus, 
inquit , illorum animas , qui post sacrum baptisma susceptum nullam o- 
mnino peccati maculam incurrerunt, vel in suis manentes corporibus , vel 
iisdem exutae ... sunt purgatae , mox in Caelum recipi. Definitionem hanc 
de verbo ad verbum exscripsere Patres Concilii Florentini Sess. XXV. eique 
baec addidere , Animas nempe plene purgatas intueri clare ipsum De- 
um ... sicuti est', pro meritorum tamen diversitate , alium alio perfectius . 
Concilium denique Tridentinum Sess. pariter XXV. de Sanctorum cultu , 
et invocatione pertractans , docet , illos , qui negant , Sanctos aeterna feli- 
citate in caelo lruentes invocandos esse, a fide extorres manere . 

CONCLUSIO IV. 

Catholicam hactenus expositam sententiam expresse tradiderunt 
Ambrosius, Augustinus , postquam a Millenariorum 
errore resipuit, et Bernardus . 

Prob. Docuerunt laudati Patres , Justorum Animas plene purg alas , 
quibusque nihil expiandum superest, illico post mortem in aeternam recipi 
beatitudinem , ibique intuitiva Dei visione frui . Et primo quoad Ambro- 
sium . Is in Ep. LIX. Acholius , inquit , Superorum incola , possessor Ci- 
vitatis aeternae , illius Jerusalem , quae in Caelo est , videt illic Urbis 
ejus mensuram immensam , purum aurum , lapidem pretiosum, lumen si- 
ne Sole perpetuum , et haec omnia ja/ndudum sibi comperta , sed nunc 
facie ad faciem manifestata videns dicit etc. In Orat, de Valentiniano : 
Vita , ait, jam /ruitur aeterna . Ep. LXIV. de Sanctis Gcrvasio , et Pro- 
tasio scribit : Quorum anima in Caelo , corpus in terra . Lib. de Bono 
mortis Cap. XI. Hanc remunerationem habent ( j usti ) , ut videant faciem 
Dei , et Lumen illud , quod illuminat omnem hominem . Haec adeo clara 
sunt , ut explicatione non egeant . 

II. S. P. Augustinus , quamvis dum adhuc Presbyter esset , Millena - 

riorum errore detineretur , nihilominus postquam ab eo errore resipuit, ta- 
lia pro Catholico dogmate tradidit argumenta , ut nefas sit de illius recta 
fide dubitare. Anno enim 4 °o. scribens in Psal. CXIX. sic loquitur: Ibi 
( nempe in Caelesti Jerusalem patria nostra ) omnes justi , et Sancti /ruun- 
tur Verbo Dei , sine lectione , sine litteris . Quod enim nobis per pa- 
ginas scriptum est , per faciem Dei illic cernunt . Lib. IX. Conf. Cap. 7. 
de INebridio inquit : Et nunc ille vivit in sinu Abrahac , quidquid illud 
est , quod illo significatur sinu, ibi Nebridius meus vivit ... Jam non po- 
nit aures ad os meum, sed spiritale os ad fontem suum, et bibit, quan- 
tum potest , sapientiam , pro aviditate felix . Lib. IV. cont. Julian. Cap. 
8 . Intrant ( parvuli cum baptismo decedentes ) in Regnum Dei , ubi sit 
eis aeternitatis salus , et cognitio veritatis . Lib. XX. dc Civ. Dei Cap. g. 
Quamvis cum corporibus suis nondum , jam tamen eorum animae regnant 
cum illo, dum isti mille anni decurrunt ... Sed ideo tantummodo Mar- 
tyrum animas commemoravit ( Johannes in Apocalypsi ) , quia ipsi praeci- 
pue regnant mortui , qui pro veritate usque ad mortem certaverunt . Sed 
a parte totum , etiam ceteros mortuos intelligimus pertinentes ad Eccle- 
siam , quod est Regnum Dei . Et haec quidem scribebat Doctor eximius 
anno l\i 6 . Et anno 4 1 de puero verba faciens in Lib. I. de Peccat, mc- 
rit. cap. 1 9 scripserat : Si percepto baptismate de hac vita migraverit , per- 
ficietur illo Lumine veritatis , quod incommulabiliter manens in aeternum, 
justificatos praesentia Creatoris illuminat . 

III. B. Bernardus Ep. 874. ad Fratres de Hibernia , ita defunctum 
Malachiam alloquitur : Absit , ut tua nunc , Anima Sancta , minus efficax 
aestimetur oratio , quando praesenti vividius supplicare est majestati ; nec 
jam in fide ambulas , sed in specie regnas . Absit , ut imminuta illa tam, 
operosa charitas reputetur, cum ad fontem ipsum char itatis procumbis ple- 
no ore hauriens , cujus et ipsa prius stillicidia sitiebas . Serrn. XIX. de 
Divers. ita scribit : Hauriunt aquas de fontibus Salvatoris , et nudis , ut 
ita dicam , oculis divinitatis intuentur essentiam , nulla corporeorum phan- 
tasmatum imaginatione decepti . Et ne infinitus sim , Ser. II. in S. Victo- 
rem haec habet : Jam Caelum ingressus ... vere nunc revelata facie spe- 
culatur gloriam Dei . Et infra : Beata visio , qua in eamdem imaginem 
transformamur de claritate in claritatem . Ex quibus meridiana luce cla- 
rius est , quam male Durandus Mellifluum Doctorem Millenariis accensuerit . 

SCHOLION . 

Ut Ambrosii , Augustini , Bemardi , aliorumque Patrum obscuriores 
sententiae ab Adversariis afferri solitae , dilucide intelligantur , duo obser- 
vatione digna adnotanda sunt . 1. Jam nunc non amplius disputatio in- 
stituitur a Theologis de loco , in quem Justorum Animae plene purgatae post 
mortem recipiantur ; omnes quippe fatentur , eas petere Caelum , quum a 
tribus Conciliis superius laudatis , Lugdunensi scilicet , Florentino , ac Tri- 
dentino , id traditum fuerit . Ast vero ante horum Conciliorum celebratio» 

nem non una erat de Animarum sanctarum loco veterum scriptorum opi-, 
ilio . Et quamvis plerique in Caelos eas recipi faterentur , nonnulli tamen , 
ut Ambrosius, Augustinus, aliique, in ea definienda quaestione fuerunt au- 
cipites . Ubicumque autem illas reponerent , semper Deum intuitive videre 
aperte affirmabant. 2. Patres aliqui, Augustinus praesertim , et Bernardus, 
non tam plenam concedunt Sanctis beatitudinem statiin post mortem , ut 
eisdem tribuunt post universalem corporum resurrectionem ,• idque ex eo , 
quod naturalis insit Animabus ad corpus , cujus est forma , inclinatio . Qua-, 
re S. P. Augustinus Lib. XII. de Gen. ad Litter. Gap. 35 scribit : Mini- 
me dubitandum est, hominis mentem... post mortem , ipsa carne deposi- 
ta ... non sic videre posse incommutabilem substantiam , ut Sancti Angeli 
vident 5 sive alia Intentiori caussa , sive ideo , quia inest naturalis ei qui- 
dam appetitus corpus administrandi ; quo appetitu retardatur quodammo- 
do , ne tota intentione pergat in illud summum Caelum qiumdiu non su- 
best corpus , cujus administrationc appetitus ille conquiescat . Et Bernar- 
dus Ser. III. de omnibus Sanctis: Adeo siquidem , inquit, viget in eis 
desiderium hoc naturale ( corpora reassumendi ), ut nec dum tota eorum 
affectio libere pergat in Deum , sed contrahatur quodammodo , ut rugam 
Jaciat , dum inclinantur desiderio tui etc. 

CAPUT VI. 

Contraria argumenta dissolvuntur . 

Obj. 1. adv. 1. Conci. Innumera sunt Scripturae loca , in quibus men- 
tio fit instaurandae aliquando Jerusalem , sacrificiorumque reparandorum . 
Unde veniet Regnum Sanctorum cum Christo post universale judicium . II. Et 
haec quidem Scripturae testimonia non metaphorice , sed in proprio sensu 
sunt intelligenda , ut ex promissionibus Abraham , Isaac , et Jacob factis 
de danda cis Terra Channan , quam nunquam tamen possederunt, apparet : 
terram quippe illam laudati Patriarchae post Resurrectionem possidebunt . 
III. Et revera , nonne in Evangelio Matthaei apertissime traditur systema 
Cerinthi , aut illud saltem Papiae ? Cap. enim 5 . legitur : Beati , qui esu- 
riunt , et sitiunt justitiam , quoniam ipsi saturabuntur . Imo ab ipso Chri* 
sto discipulos suos alloquente ibid. Cap. 36. non obscure insinuatur , dum 
inquit : Non bibam amodo de hoc genimine vitis usque in diem illum , 
cum illud bibam vobiscum novum in Regno meo . Et etiam apud Lucam 
Cap. 22. eamdem tradit doctrinam , dicens : Ego dispono vobis , sicut di- 
sposuit mihi Pater meus Regnum , ut edatis , et bibatis super mensam 
meam in Regno meo . Quid luculentius ? IV. Non his absimilia sunt , quae 
idem Christus Matthaei Cap. 19. dixerat: Omnis qui reliquerit domum , 
vel fratres , aut sorores , aut patrem etc. centuplum accipiet , et vitam ae-* 
ternam possidebit. Quod centuplum recipi nequit a justis, nisi post resur- 
rectionem . 

Resp. ad 1. Iustauratio Jerusalem , Sacrificiorumque reparatio non lit. 

terali , sed mystico, spiritualique sensu sunt in Scripturis accipiendae , qua- 
tenus scilicet , terrestri destructa Jcrnsalem , rcaedilicari debeat Jerusalem su- 
prema , atque caelestis ; veteribusque abolitis Sacrificiis , quae erant figura 
futurorum , nova , eaque spiritualia instituenda erunt Sacrificia ; ac adoran- 
dus Deus in spiritu , et veritate . Et ratio est , quoniam Christus ajebat : 
Regnum meum non est de hoc mundo . 

Ad a. Si promissiones, Abraham, Jsaac , et Jacob factae, de materiali 
terra Chanaan intelligantur , nemini dubium , quin factae fuerint sanctis 
illis Patriarchis pro posteris ipsorum , qui eam terram reapse possederunt . 
Idque vel ex eo patet , quod Deus ipse voluerit , ne sancti illi viri per- 
manentem hic haberent civitatem : Confitentes , quia peregrini , et hospites 
erant super terram , inquit Apostolus in Ep. ad Hebr. Cap. n. Quod si 
promissam terram accipere velimus spiritualiter , quomodo sumi posse ex 
innumeris Scripturae locis , et ex Malth. praesertim Cap. 5 . colligitur , ve- 
rum tunc erit , jamdiu illam laudatos Patriarchas possidere . 

Ad 3 . Sancti post Resurrectionem saturabuntur , eo quod in hac vita 
sitierint . Sitierunt autem justitiam : Deuti, qui esuriunt, et sitiunt justitiam; 
non ergo saturabuntur esca , et potu ; praesertim cum dicat Apostolus : Non 
est Regnum Dei esca , et potus . Nec obstat, quod ibidem Christus dicat : 
Non bibam amodo de hoc genimine vitis etc. Nam loqui ibi Christum de 
vini potatione metaphorica , manifestum est . Mos quippe est Sacrae Scriptu- 
rae, ut gaudium , et laetitiam nomine vini exprimat , ut ex Cant. Cap. a. et 
Zachariae Cap. 9. apparet . Ut itaque Christus futurum gaudium exprimat 
Regni Caelestis, utitur et ipse consueta vini metaphora, dicens Non bi- 
bam amodo etc. Deinde allata Christi verba intelligi possunt, absque catholi- 
cae sententiae praejudicio , etiam littcralitcr , pro tempore videlicet suam 
ipsius Resurrectionem subsequente, quo revera manducavit, et bibit cum 
discipulis suis, juxta illud Petri Actor. Cap. 10 .Manducavimus, et bibi- 
mus cum illo , postquam resurrexit . Ita Chrysostomus Hom. LXXXIII. 
in Mattii. Qua posita expositione, hunc habent allata verba sensum: Non 
bibam amplius vobiscum , nisi post Resurrectionem , quando Regnum Pa- 
tris , quod est Ecclesia, formatum fuerit; vinumque illud novum erit, quo- 
niam habens ego tunc corpus incorruptibile , manducabo , et bibam adhuc 
vobiscum. Eodem excipi debent seusu Christi verba apud Lucam. Significare 
nempe volebat Christus summam , qua in caelesti Regno fruuntur Beati, 
oblectationem juxta Scripturae loquendi consuetudinem; in qua fruitio, et 
oblectatio per edendi , ac bibendi verba saepissime exprimitur , ut paullo su- 
pra animadvertimus , ct confirmatur ex Prov. Cap. 9. ubi ad enunciandam 
caelestis Sapientiae suavitatem legitur : f r enite , comedite panem meum , et 
bibile vimun , quod miscui vobis . 

Ad 4 - Promissio illa a Christo facta iis , qui domum , fratres , uxo- 
rem etc. pro eo dimiserint , in praesenti , non in futura vita debet verifi- 
cari . Nam eadem illa promissio sic apud Marcum Cap. 10. exprimitur: 
Nemo est , qui reliquerit domum , aut fratres etc. qui non accipiat cen- 
ties tantum nunc in tempore hoc ... cum persecutionibus , et in saeculo fu- 

turo vitam aeternam. Et in Lucae Evangelio Cap. 18. Et non recipiat 
multo plura in hoc tempore , et in saeculo venturo vitam aeternam . Illa 
praeterea Cliristi promissio non litteraliter , sed spiritualiter sumenda est . 
Nam non inlelligunt ( Millenarii ) , quod, si in ceteris digna sit retributio , 
in uxoribus appareat turpitudo , ut qui unam pro Domino dimiserit , cen- 
tum recipiat in futuro, iuquit Hieronymus Lib. III. in Mattii. Cap. 19. Sen- 
sus ergo iste est , prosequitur S. Doctor ibid. Qui carnalia pro Salvatore 
dimiserit, spiritualia recipiet, quae comparatione , et merito sui ita erunt, 
quasi si parvo munero centenarius numerus comparetur . In quo spiritualis 
liaec merces consistat , explicant Origenes , Augustinus , et Tlieophilactus . 

Obj. 2. cont. eamdem Conci. I. S. Johannes in Apocalypsi Millenariorum 
systema statuere aperte videtur . Capite enim 20. narrat , se Angelum vi-» 
disse descendentem de Caelo , qui apprehendit draconem , serpentem an- 
tiquum , qui est diabolus, et Sathanas , et ligavit eum per annos mille. 
Et misit eum in abyssum, et clausit , et signavit super illum, ut non 
seducat amplius gentes , donec consummentur mille anni . Et subinde : Et 
vidi sedes , et sedentes super eas, et regnaverunt Animae decollatorum cum 
Christo mille annis . Habemus hic Sanctorum Regnum cum Christo per 
mille annos duraturum ; et quidem post universale judicium , ut verba 
illa: Et vidi sedes , et sederunt super eas, indicant. Tradit itaque Johan- 
nes integrum Chiliaslaruin systema. II. Et quod Regnum istud incipere post 
universale judicium debeat, praeter aliata, confirmant quae Johannes ha- 
bet ibidem . Prosequitur enim : Ceteri mortuorum non vixenmt , donec 
consummentur mille anni . Haec est resurrectio prima. Beatus, et Sanctus, 
qui habet partem in resurrectione prima : in his secunda mors non habet po- 
testatem . Et iterum : Et mors , et infernus dederunt mortuos suos , qui in 
ipsis erant ; et judicatum est de singulis secundum opera ipsorum . Hic 
proculdubio describitur universale judicium, ut allatae Prophetae locutiones 
insinuant; imo praedicitur, futuram prius resurrectionem justorum, quae 
in extrema die eveniet , deinde illam impiorum . Idcirco Sanctorum Re- 
gnum mille annorum cum Christo exordium habere debet post generalem 
carnis resurrectionem . III. Neque reponere valet , per resurrectionem pri- 
mam bcatitudinem Animae , qua justus statim post mortem donatur , esse 
intelligendam. Ait namque citato loco Johannes: In Jus secunda mors non 
habet potestatem ; sed erunt Sacerdotes Dei , et Christi . Numquid post 
mortem Sacerdotium Justi exercebunt ? 

Resp. ad 1. verba Apocalypsis exponendo . Angelus de Caelo descen- 
dens hic est Filius Dei , humanam assumens carnem , ut S. Pater Augu- 
stinus Lib. XX. de Civ. Dei Cap. 7. et 8. , et Grcgorius M. Lib. IV. Mor. 
Cap. i 3 . interpretantur. Alligavit autem draconem, nempe diabolum, nor» 
ferrea catena, sed spiritualibus vinculis, ait idem Augustinus in Psal. 77. 
id est, , illius potestatem ab eis seducendis , ac possidendis , qui fuerant 
liberandi , cohibuit , atque fraenavit , addit idem S. Doctor Lib. XX. de 
Civit. Dei Cap. 7. Illum in abyssum subinde detrusit , hoc est , in corda 
impiorum; nam abyssi nomine significata est multitudo innumerabilis im- 

piorum , quorum in malignitate adversus Ecclesiam Dei profunda sunt 
corda elc. ut S. Pater exponit Lib. et Cap. mox laudatis. Denique ibi, sci- 
licet in abysso , manebit, donec consummentur mille anni , a tempore scili- 
cet mortis Christi , usque ad Antichristi perduellionem . Unde ait Augusti- 
nus loco nuper laudato : Mille annos pro annis omnibus hujus saeculi po- 
suit , ut perfecto numero notaretur ipsa temporis plenitudo , juxta morem 
S. Scripturae, quae ad diutinum indignandum tempus, ea saepe utitur phrasi, 
ut videre est Dcut. Cap. 7. et in I. Paral. Cap. 16. et Psal. CIV. ubi le- 
gitur : Memor fuit in saeculum testamenti sui : verbi quod mandavit in 
mille generationes. Ilinc sensus Prophetiae hujus est, Justorum Animas 
ab hostis tartarei insidiis immunes regnaturas cum Christo perpetuo, usque 
ad corporum resurrectionem , in Caelo , et in terra : in Caelo per intuiti- 
vam Dei visionem ; in terra vero , nempe in Ecclesia , et per miracula , 
quae illorum intercessione patrantur, et per cultum, quo honorantur ubique . 
Nec quid officit interpretationi huic , quod ibidem legatur : Et vidi se- 
des etc. et judicium datum est eis . Verba enim illa minime extremum judi- 
cium significant . x. Quoniam istud describitur in subsequentibus : Et de- 
scendit ignis de Caelo . Et diabolus missus est in stagnum ignis , et vidi 
Thronum . Et vidi mortuos etc. a. Quia Johanncs affirmat, Regnum mille 
annorum praecedere adventum Antichristi : Et cum consummati fuerint 
mille anni , solvetur Sathanas, et seducet gentes. 3 . Quoniam solae Animae , 
et non corpora decollatorum regnare cum Christo dicuntur : Eidi animas 
decollatorum , et regnaverunt cum Christo . Quare verba illa : Et vidi se- 
des etc. indicant vel judicium particulare, vel Ecclesiae regimen, in qua 
potestas ligandi , atque solvendi viget facultas . 

Ad a. Juxta Apocalypsis textum in argumento productum duplex est mors; 
prima videlicet, et secunda . Prima est animae a corpore separatio, eaque 
tam ad bonos , quam ad malos ex aequo pertinet . Altera vero est separa- 
tio animae a Deo , quae ad solos spectat peccatores , quando ad ignem 
damnantur sempiternum . Similiter duplex est Resurrectio : prima , et se- 
cunda . Prior est Animae aeterna beatiludo , qua soli justi, statim ac proprio 
solvuntur corpore , donantur . Posterior est , quum Animae in extremo ju- 
dicio propria iterum assument corpora; istaque resurrectio communis est ju- 
stis , et impiis . Porro quod inquit Johannes : Beatus , et Sanctus , qui habet 
partem in resurrectione prima , in his mors secunda non habet potesta- 
tem , hunc habet sensum: Beati, qui in accepta justitia in Domino mo- 
riuntur; hi enim corporis ergastulis , in quos velut in sepulchris erant in- 
clusi , liberati , separationem animae a Deo , quae est mors secunda , nun- 
quam patientur . Brevi dicam : Qui habent partem in resurrectione pri- 
ma ii sunt , qui cum justificati sint apud Deum , statim post mortem Dei 
in tuiti va fruuntur visione . Accedit his , quod argumentum a Millenariis alta- 
tum nimis multum probaret , duplex videlicet futurum universale judi- 
cium; unum pertinens ad solos justos, alterum vero post Regnum mille an- 
norum spectans ad justos simul, et peccatores . Quod, quam Sacrae Scriptu- 
rae contrarium sit , nemo non videt . 

Ad 3. Si Sacerdotii nomine victimarum intelligas mactationem , justi 
proculdubio post mortem non erunt Sacerdotes Dei , et Christi . At nihil 
est , quod nos cogat , eo sensu Sacerdotii accipere nomen ; quum multis 
modis justi in sacris Litteris Dei , et Christi Sacerdotes appellentur . Et pri- 
mo quidem Sacerdos in Scripturis nomen est honoris , ac dignitatis . Sicut 
ergo in Aula Principum Sacerdotibus olirn , velut intimis, ac familiaribus, 
arcanum Regis concredebatur , ita justi hac mortali functi vita , conscii eva- 
dunt , atque participes caelestium arcanorum , eo quod omnia in Deo per in- 
tuitivam conspiciant visionem . Deinde justi in Apocalypsi Sacerdotes ap- 
pellantur , quomodo ab Apostolo Petro Sacerdotes dicuntur Christiani om- 
nes, per vocationem ad fidem sanctificati : Vos autem estis plebs sancta , 
regale Sacerdotium . Ita locum exponit S. P. Augustinus Lib. XX. de Civ. 
Dei Cap. io. Denique justi in altera vita merito Sacerdotes nuncupantur , 
vel quoniam videndo Deum in se , de tam sublimi bono reddunt Deo Sa- 
crificium laudis ; vel quoniam membra evadunt unius supremi Sacerdotis 
Christi , ut S. Pater exponit loco mox laudato . Ceterum retorqueri potest 
in Millenarios argumentum . Nani Johauncs inquit , eos , qui partem habent 
in resurrectione prirna, futuros Sacerdotes Christi . Ast Christi Domini Sa- 
cerdotes non offerunt Deo , juxta Mosaieum ritum , Sacrificia cruenta , et 
holocausta $ quum sit ipse Sacerdos secundum ordinem Melchisedech , qui 
panem , ac vinum Deo Altissimo obtulit . Idcirco falsum est undique illud 
argumentum . 

Obj. 3. directe cont. i. Conci. Millenariorum Regnum in sensu Papiae 
apertissime tuentur I. Papias ipse Ilieropolitanus , cujus quidem auctori- 
tatem maximi faciendam esse , vel ex eo patet , quod discipulus Johannis 
Apostoli , et Polycarpi fuerit sodalis , ut testis est Jrenaeus Lib. V. Cap. 
33. adv. Hacrescs . II. Justinus martyr , qui in Dial. cum Triphone docere 
videtur , eos , qui dicunt non esse resurrectionem mortuorum , verum si- 
mul atque moriantur , animas ipsorum in Caelum recipi , non esse Chri- 
stianos existimandos ; sed credendum esse , dari mille annos in Jerusalem 
instaurata ; III. Irenaeus Libro mox laudato . IV. Tertullianus Lib. III. cont. 
Mare. Cap. a4- ubi sic inquit : Confitemur , in terra nobis regnum repiv- 
missum ... post resurrectionem in mille annos , in Civitate divini operis 
Jerusalem. V. Lactantius Lib. VII. Div. Inst. Cap. a 4 • et sequentibus. 

Resp. Non diffitemur nos , recensitos in argumento Patres in Millena- 
riorum abiissc sententiam . Ast non proinde Papiae commentum admitten- 
dum esse , consequitur . Ex iis enim , quae superiore capite attulimus , lu- 
culentissime patet , omnium constantissimam Saeculorum traditionem syste- 
mati Papiae aperte contradicere . Sed aliquid ad singulos laudatos Scriptores 
adnotandum est . 

Ad i. Nullam meretur fidem hac in caussa Papias , utpote qui ita 
opinatus esse videtur ex male intellectis Apostolorum narrationibus , cum 
ea , quae arcano quodam sensu , et exempli caussa ab eis dicebantur , 
non satis pervidisset . Fuit enim mediocri admodum ingenio , ut ex scri- 
ptis illius conjicere licet , inquit Eusebius Lib. III. Hist. Eccl. Cap. 3g. 

Neque certum est prorsus , ut in argumento supponitur , fuisse illum Apo- 
stoli Johanois auditorem ; quum Papias ipse in suorum Praefatione Libro- 
rum apud euindem Eusebium loco citato ita scribat : Si quis interdum 
mihi occurrebat , qui cum Senioribus ( nempe Apostolis ) versatus fuisset., 
ex eo curiose sciscitabar , quaenam essent seniorum dicta : quid Andreas , 
quid Petrus , quid Jacobus , quid Johannes ... dicere soliti essent . Unde 
conjicere beet , Johannem Papiae institutorem fuisse , forte Johauuem Praes- 
byterum , non Evangcbstam . 

Ad 2 . Justinus Martyr haereticos esse declarat , non eos , qui Regnum 
non confitentur mille annorum , sed qui carnis inficiantur resurrectionem , 
ut Gnostici faciebant , qui tamen Christiani volebant appellari . Ibidem enim 
fatetur , multos sua aetate extitisse Christianos , qui contrarium suae opinio- 
ni sine reprehensione tenebant : Qui piae , inquit , puraeque Christianorum 
sunt sententiae . Quare quaestionem hanc adiapboram existimabat . 

Ad 3. Quamvis Irenaeus in Millenariorum abierit opinionem , non dif- 
fitetur tamen , plures sua aetate tenuisse contrariam , neque proinde fuisse 
haereticos , nisi cum Gnosticis carnis denegarent resurrectionem . Imo ali- 
quando sentire videtur nobiscum , ut ex Lib. I. adv. Haer. Cap. a. liquet , 
ubi haec inter cetera habet : Justis in dilectione ejus perseverantibus , qui- 
busdam quidem ab initio , quibusdam autem ex poenitentia vitam donante , 
incorruptelam loco muneris confert ( Deus J, et claritate aeterna circumdat. 

Ad 4- Admisit sane Tertullianus mille annorum Regnum , sed longe 
a Papiae sensu diversum . i . Etenim Martyribus saltem statirn post mor- 
tem aeternam concedit beatitudinem in Lib. de Anima Cap. 55. et in Lib. 
de Rcsurr. Cam. ubi sic loquitur : IS emo peregrinatus a corpore statirn im- 
moratur penes Dominum , nisi ex martyrii praerogativa . i. Non carnales, 
sed spirituales delicias justos habituros in Regno illo mille annorum Lib. IV. 
cont. Marcion. tradit. 3. Impios tamen ilbco post mortem ad poenas damna- 
ri docuit in Lib. de Resurr. earn. Cap. 1 7 . 

Ad 5. Lactantium non moror , quum is Retlior quidem fuerit eloquen- 
tissimus , non autem Theologus . Hinc de illo Hieronymus scripsit in Ep. 
ad Paubnam : Ulinam vero tam nostra confirmare potuisset , quam facile 
aliena destruxit ! Illud postremo loco animadverto , hos , nonnullosque alios 
priscos Scriptores in Millenariorum abiisse sententiam , a Papiae fama , et 
antiquitate deceptos . Quare inquit Eusebius Lib. III. Cap. 3g. Plerisquc 
tamen post ipsum Ecclesiasticis Scriptoribus ejusdem erroris occasionem 
praebuit , hominis vetustate sententiam suam tuentibus , puta , Irenaeo , et 
si quis alius ejusdem opinionis fautor extitit . 

Obj. 4- cont. 3. Conci. I. Mattii. Cap. 20 . ita legitur : Cum sero factum 
esset , dicit Dominus Vineae procuratori suo : Voca operarios , et redde 
illis mercedeni , incipiens a novissimis , usque ad primos . Jam per vespe- 
ram mundi finis commode intclbgi potest , sicuti per mercedeni repromissa 
gloria. Merces rependenda est ad vesperam; quare danda est gloria justis 
in fine mundi . II. Idem Matthaeus Cap. a5. ita universale judicium de- 
scribit : Tunc dicet his , qui a dextris ejus erunt : Venite benedicti Pa- 

tris mei; possidete paratum vobis Regnum a constitutione mundi . Tunc igi- 
tur fruentur Beati Regno. III. Apostolus in Ep. ad Hebr. Cap. ai. de San- 
ctis -veteris Testamenti pertractans , ita scribit : Juxta fidem defuncti sunt 
isti omnes , non acceptis repromissionibus . Versu autem 3g. subdit : Hi 
omnes testimonio fidei probati , non acceperunt repromissionem : Deo pro 
nobis aliquid melius providente , ut non sine nobis consummarentur. Si adhuc 
veteris Testamenti Justi repromissionem non acceperunt , expectare ergo 
debent extremam judicii diem ; praesertim cum dicat : Ut non sine nobis 
consummarentur ; donec videlicet numerus completus fuerit electorum , quod 
in fine mundi fiet . IV. Johannes in Apocal. Cap. 6. Vidi subtus altare , 
inquit , Animas interfectorum propter verbum Dei : et clamabant voce ma- 
gna ciccntes : Usquequo , Domine , non judicas , et non vindicas sangui- 
nem nostrum? ... Et dictum est illis , ut requiescerent adhuc modicum tem- 
pus , donec compleantur conservi eorum . Jamvero esse subtus altare , ibi— 
que manere donec numerus compleatur , quid aliud est , quam extra bea- 
titudincm morari usque ad Mundi finem ? Praesertim si animadvertamus , 
Sanctos illos clamare , atque expetere de proprio sanguine vindictam , quod 
cum Dei intuitiva visione consistere non potest . 

Resp. ad i . multis modis .Et i . Per mercedem apud Matlh. non 
simplex intuitiva Dei visio , per quam anima sine corpore glorificatur , quae- 
que incompleta gloria juxta Augustini phrasim a Theologis dicitur, bene ve- 
ro intelligitur repromissa gloria completa , animae videlicet simul , et corporis . 
Cumque beatitudo haec completa non habeatur , nisi in resurrectione mor- 
tuorum , etiamsi per vesperam veniret Mundi finis , consisteret utique pa- 
rabola cum Catholica sententia. 2 . Per vesperam hujus mortalis vitae finis, 
et particulare uniuscujusque judicium commode intelligi potest. Atque ita 
parabolae sensus erit , redditurum Dominum justis statim post mortem ob me- 
rita ab unoquoque patrata aeternam felicitatem . 3. Vesperae nomine non par- 
ticulare , vel universale judicium , sed Christi adventus in allata parabola de- 
bet intelligi . Vocavit namque Deus ad Ecclesiam nonnullos mane , hoc 
est, a Mundi exordio; iique fuerunt Legis naturae cultores. Tum ad eam- 
dem Ecclesiam vocavit alios hora tertia , illos videlicet , quibus Legem tra- 
didit per Moysem . Reliquos demum ad Ecclesiam vocavit ad vesperam, cum 
nempe ipse Ecclesiam Sanguine suo fundavit . Parabolae itaque sensus est , 
Gentiles, postremo loco vocatos ad Ecclesiam, aeternam recepturos esse cum 
Judaeis, qui pondus diei, et aestus portaverunt, heatitudinem ; et quidem 
cum sero factum esset , videlicet post adventum Christi , qui in plenitudi- 
ne temporum venit, et cujus morte Caelum, ob Adae peccatum occlusum, 
reseratum est . Interpretatio haec cum scopo , quem sibi eo loco praefixerat 
Christus, maxime convenit. Judaeos enim reprehendere voluit, qui aegre 
ferebant , Gentiles , tam sero ad fidem vocatos , eamdem cum ipsis fore ha- 
bituroS mercedem . 

Ad 2 . Sententia, quam pro electis Christus Dominus feret in extre- 
ma judicii die, beatitudinem tribuet illis undequaque completam, qua cum 
anima simul , et corpore Deo fruentur . Ast non excludit id a sanctis ho- 

minibus beatitudiaem incompletam statim post mortem . Nam etiam reprobis 
supremus Judex dicturus est : Discedite a me maledicti in ignem aeter- 
num etc. Numquid ante judicii diem reprobi incomplete non cruciantur? 

Ad 3. Sancti veteris Testamenti , juxta Apostolum , receperunt pro- 
missionem, hoc est, terram Chanaan , quam Deus illis spoponderat , non 
autem vitam aeternam , seu caelestem beatitudinem . Loquitur enim ibi 
Apostolus de terra Chanaan. Nam in duas ibi veluti classes distinguit ve- 
teres Patres . Refert in unam Gedeonem, Barach , Jephte , Samsonem, Sa- 
muelem , Davidem , Prophetas , de quibus ait v. 33. Adepti sunt repro- 
missiones . In alia receuset Abelem , Henoc , Noe , Abraham , Jacob , Jo- 
seph , et alios , de quibus inquit v. 39 . Repromissionem non acceperunt . 
Ex quibus apparet, loqui Paulum de repromissa terra Chanaan. Quoniam 
vero terra illa figura erat Patriae caelestis , transitum faciens Apostolus ab 
una ad aliam , ait , non accepisse illos repromissionem , aeternam videli- 
cet beatitudinem , nisi quando accipi coepit a nobis , hoc est , post Christi 
Domini adventum, qui ascendens in Caelum portas illius reseravit , et se- 
Gum captivam duxit captivitatem . Neque enim illa verba : Ut non sine 
nobis consummarentur , sensum patiuntur Adversariorum; sed proprie signifi- 
cant , noluisse Deum incomprehensibili sua Providentia aeterna felicitate ve- 
teris Testamenti Sanctos donare, nisi post Christi mortem, quando ex utrius- 
que Testamenti cultoribus unum coaluit corpus, cujus caput constitutus erat 
ab aeterno Christus , qui fuit in tempore finis Legis . Quod si in sensu ab 
Adversariis accepto laudata intelligi debent Apostoli verba , cur de non- 
nullis veteribus inquit , adeptos fuisse repromissionem ? Nec quemquam 
movere debet, quod eodem in Capite v. 16 . de veteribus justis scribat 
Apostolus: Nunc autem meliorem appetunt patriam, nempe caelestem. Nam 
particula illa , Nunc , quae occurrit in textu , non denotat tempus , quo 
Apostolus loquebatur , sed refertur ad tempus , quo Sancti illi vivebant, 
et accipi debet pro particula , Sed , At . Unde sensus erit , antiquos San- 
ctos non accepisse repromissionem , id est , terram Chanaan ; sed tempore , 
quo vivebant , meliorem sperasse patriam, scilicet caelestem . 

Ad 4- Animae Martyrum , per Johannem , sunt subtus Altare , hoc 
est , infra humanitatem Christi in caelesti beatitudine ; non subtus Altare 
extra Regnum Caelorum. Scribit enim ibidem Johannes: Et datae sunt il- 
lis singulae stolae albae . Et rursus dicuntur stare ante Thronum in con- 
spectu Agni , amictae stolis albis, et palmae in manibus eorum. Ait ergo 
Johannes stare subtus Altare , hoc est, infra humanitatem Christi , quae me- 
taphorice appellatur Altare , quum Christus dicatur iu Scripturis Agnus oc- 
cisus, ac pro nobis super Altare immolatus . Christi autem humanitas non est 
extra Regnum Caelorum . Nec quidquam officit, quod Animae illae extremum 
expetant judicium : desiderium quippe illud , et quidem ferventissimum , 
pro objecto habet non vindictam ex livore conceptam, ( alioquin quomodo 
essent animae Sanctorum? ) sed propriorum reassumptionem corporum, et ze- 
lum in hostes fidei ac justitiae divinae . Rem totam mirifice explicat S. Ber- 
nardus Ser. III. in Festo omnium Sanctorum : Acceperunt , inquit , jam 

singulas stolas ; sed non vestiuntur duplicibus , donec vestiamur et nos ... 
Sto/ a enim prima ipsa est , quam diximus , felicitas , et requies Anima- 
rum : secunda vero immortalitas , et gloria corporum ; unde et dicunt : 
Vindica , Domine , sanguinem Sanctorum tuorum , qui effusus est ; non tan- 
quam vindictae cupidi ... sed ex desiderio resurrectionis , et glorifcatio- 
nis corporum suorum ; quam nimirum usque in diem judicii differendam 
esse non dubitant . 

Obj. 5. adv. eamd. Conci. I. Hilarius in Psal. CXX. de justis scribit : 
Exeuntes de corpore , ad introitum Regni caelestis , per custodiam Domi- 
ni , fideles omnes reservabuntur ; in sinu scilicet Abrahae interim collo- 
cati , quo adire impios interjectum Chaos prohibet : quousque introeundi 
rursus in Regnum caelorum tempus adveniat . Ex quibus liquido patet , 
existimasse Hilarium , Animas justorum in Abrahae sinu extra Regnum cae- 
lorum usque ad extremam judicii diem detineri . II. Nec dici potest, S. il- 
lum Doctorem ab Abrahae sinu intuilivam Dei non excludere visionem , ut 
vulgo responderi solet. Nam in Psal. CXXXVIII. Humanae , inquit , lex ne- 
cessitatis est , ut, consepultis corporibus , ad inferos animae descendant : quo 
profecto in loco ad extremum usque diem juxta Hilarium manere debent; 
ait enim in Lib. XI. de Trinit. Tradet enim Christus ( in ultima die ) Deo 
Putri Regnum , et tunc , quos Deo tradiderit , Deum videbunt . III. S. Jo- 
hannes Chrysostomus Iiom. XXXIX. in Ep. I. ad Cor. ait : Si enim non 
resurgit corpus , incoronata manet Anima extra illam bealitudinem , quae 
est in Caelis . Quare usque ad diem illam Deum non videbit . IV. Catho- 
lica Ecclesia sive Graeca , sive Latina in suis Liturgiis oravit semper , et 
adhuc orat pro omnibus indiscriminatim Defunctis , ut concedat Deus eis 
locum quietis , refrigerii sedem , et luminis claritatem . Neque ab hac prae- 
cura formula Apostolorum , Martyrum , aliorumquc Sanctorum Animae ex- 
cluduntur , ut videre est in Liturgiis B. Gregorii , quae extant in Biblioth. 
PP. Tom. XXII., Jacobi in eadem Bibliot. Toin. XII., Marci ac Basilii ibid., 
Cyrilli Catii. V., Epiphanii Ilaer. LXXV. , alterius Cyrilli , nempe Alexan- 
drini Bibi. PP. Tom. VI.; in Syriaca item et Ethyopica ibidem , atque in a- 
liis , sive priscis , sive recentioribus Liturgiis . Ast lex orandi , juxta Augustini 
principia , legem statuit credendi ; adeoque ctc. V. Neque ullo certe subterfu- 
gio allatum eludi potest argumentum ; quoniam praeter ea , quae ex Litur- 
giis adduximus , Ecclesia quandoque Deum deprecatur , ut gloriam tribuat 
Martyribus , Apostolis , ipsique B. Mariae semper Virgini . Idcirco gloria 
per Dei visionem non fruuntur . 

Resp. ad i. Locat quidem Hilarius Sanctorum animas post mortem in 
sinu. Abrahae , sed ab eo intuitivam Dei visionem minime excludit . Scien-* 
«lum quippe est , duplex admisisse Hilarium Regnum ; Dei videlicet , et 
Christi . Illud Regnum Caelorum , hoc et Regnum caeleste , et Sinum A- 
brahae promiscue appellat . Sanetis plene purgatis post mortem statim con- 
cedit Sinum Abrahae , seu Regnum Christi ; in quo usque ad judicii diem 
permanentes , ingredientur subinde cum Anima simul , et corpore Regnum 
Caelorum , nempe Regnum Dei , ubi completa fruuntur bcaiitudine . Ab 

Abrahac autem sinu , seu a Regno Christi non excludere Hilarium intuiti- 
vam Dei visionem, innumeris in locis testatum reliquit. Et brevitati consu- 
lens, neve singula recenseam , in Psal. IV. ita scribit: Ad illud ( Christi, 
corpus ) post habitationem Ecclesiae scanditur ; in illo enim in Domini 
sublimitate requiescitur ; in illo cum Angelorum Choris sociabimur . Et 
in Psal. LXV. Martyres , inquit, in caelestis domicilii habitationem , con- 
summatis hostiarum suarum sacrificiis, introierunt . 

Ad 2. Ut liilarii textus intelligatur , sciendum est, in ea fuisse non- 
nullos veteres opinione , ut crederent , oinnes justorum Animas statim post 
mortem in ea fore necessitate, ut ad Christi imitationem descendant ad infe- 
ros . Quare post allata verba Hilarius subdit : Quam descensionem Domi- , 
nus , ad consummationem veri hominis , non recusavit . Ast non asserit , 
apud inferos detineri; in Psal. namque CIX. ait: Christi consortium mors 
acquirit ; et iterutn : Aliam confessus veniae reservatus , glorificatus in 
Christo est . Sensus autem verborum Hilarii in Lib. XI. de Trinit. est , 
Sanctos in extremo judicio visuros Deum visione, qua omnes simul vident; 
quum de iis loquatur , qui tandem Regnum Dei fient , de Societate videli- 
cet omnium electorum post generalem carnis resurrectionem, qui sane Deum 
videbunt diverso modo , ac singuli videant ; videbunt scilicet cum Anima 
simul, et corpore . 

Ad 3 . Totus est laudato in argumento loco Chrysostomus , ut post 
Apostolum, quem exponit , adversus nonnullos incredulos demonstret car- 
nis resurrectionem . Atque ita contra cos argumentatur. Vos non inficiami- 
ni , animas justorum fore propter earum merita coronam recepturas . Ast 
si corpora non resurgunt, animae incoronatae manebunt; i. quia Deus Ani- 
mabus ex aequo , atque corporibus coronam spopondit : unde si Dei pro- 
missio falsa est in uno, falsa erit etiam in alio ; 2. quoniam quum Anima 
naturalem retineat ad corpus inclinationem, expetit semper corporis sui glo- 
riam . Quod si corpus non resurget, anima desiderio suo, et quidem vehe- 
menti fraudabitur . Dolore proinde marcescens , manebit incoronata . 

Ad 4 - Quamvis Ecclesia in suis Liturgiis pro omnibus fidelibus de- 
functis indiscriminatim deprecetur , orationes tamen suas ad diversum sco- 
pum , et finem dirigit . Quum enim in omnium fidelium defunctorum nu- 
mero aliae animae sint non plene purgatae , aliae ab omni prorsus labe 
immunes, pro illis Ecclesia Deum orat, ut locum quietis, refrigerii sedem, 
ac lumen claritatis dignetur elargiri ; pro his autem orat , hoc est , gratia- 
rum Deo refert actiones, iisque triumphum gratulatur, atque , ut Deus illorum 
pro nobis intercessionem acceptam habeat , deprecatur . llanc esse Eccle- 
siae in suis orationibus mentem, multa mihi suadent. 1. Quia si Ecclesia 
pro Martyribus, ac Sanctis, in sensu Adversariarum, oraret, injuriam plane 
illis inferret. Nam quid aliud est Sanctis, atque Martyribus requiem appre- 
cari , nisi crarc , ut veniam consequantur peccatorum , quorum caussa re- 
quie careant? Hinc optime S. P. Augustinus Ser. CLIX inquit: Injuria est 
pro Martyre orare , cujus nos debemus orationibus commendari . 2. Quo- 
niam rem ita se habere, veteres Patres nostri, absque ulla ambage verborum , 

Totn. II. Marcc/lius Theol . 20 

testantur apertissime . Auctor siquidem Const. Apost. Lih. VIII. Cap. 1 3. seri- 
Lit: Sanctorum Martyrum memores simus , ut digni habeamur participes 
fieri eorum certaminis . Cyrillus Jerosolymitanus Cat. Mystagogica inquit : 
Hoc sacrificium tibi offerimus y ut meminerimus etiam eorum , qui ante 
nos obdormierunt, primum Patriarcharum , Prophetarum , Apostolorum , Mar- 
tyrum , ut Deus orationibus illorum , et deprecationibus suscipiat preces 
nostras ; deinde pro defunctis Patribus ; denique pro omnibus oramus ... 
maximum esse credentes Animarum juvamen , pro quibus offertur preca- 
tio . Epiphanius Hacr. LXX.V. Justorum , ait , pariter, et peccatorum men- 
tionem facimus : peccatorum quidem , ut iis a Domino misericordiam im- 
ploremus ; justorum autem , Apostolorum , Martyrum etc. ut Dominum Je- 
sum Christum singulari quodam honore prosequentes , ab ceterorum ho- 
minum ordine segregemus . Eadem prorsus habet Chrysos tomus Hom. XXI. 
in Act. Apost. , Constantinus Imperator in Orat, ad Caetum Sanctor. , Dio- 
nysius vulgo Areopagita de Eccl. Hierarch. Cap. 3. , et S. P. Augustinus lo- 
co saepe citato, ubi sic loquitur.* Habet Ecclesiastica disciplina , quod fi- 
deles noverunt , cum Martyres eo loco recitantur ad Altare Dei , ubi non 
pro ipsis oretur : pro ceteris autem commemoratis defunctis oratur . Et in 
Encli. ad Laur. Cap. iio. Cum sacrificia pro baptizatis omnibus offerun- 
tur , pro valde bonis gratiarum actiones sunt etc. 3. Quoniam in ipsis Ec- 
clesiasticis Liturgiis satis id declaratur , ut singulas legenti liquido constat . 

Ad 5. Nec officit , quod Ecclesia pro B. Maria Virgine , Apostolis , ac 
Martyribus deprecetur : id enim praestat pro augenda eis gloria, vel accidentali, 
vel completa ; eo plane sensu , quo eadem Ecclesia quotidie canit : Gloria 
tibi Trinitas . Gloria vero accidentalis iu majore consistit inter fideles cultu, 
nominis exaltatione , et imitatione virtutum . Vel petit Ecclesia pro Sanctis 
gloriam corporis , quam nunc vehementer exoptant , et in novissimo die 
consequentur . 

Obj. 5. cont. 4- Conci. I. Ambrosius Lib. de Bono Mortis Cap. io. haec 
ad rem nostram habet: Salis fuerat dixisse illis ( Philosophis ), quod libe- 
ratae animae de corporibus • '»** peterent , idest , locum , qui non videre- 
tur, quem locum latine infernum dicimus. Denique et Scriptura ( Esdrae 
Lib. IV. Cap. q. ) habitacula illa animarum promptuaria nuncupavit . Er- 
go dum exspectatur plenitudo temporis , exspectant animae remunera- 
tionem debitam. Per haec affirmans Ambrosius, Animas justorum; post mor- 
tem in receptacula quaedam, quae infernus latine dicuntur, recipi, ibique 
usque ad plenitudinem temporis manere , satis ostendit in eam descen- 
disse opinionem , ut crederet , differendam esse beatis intuitivam Dei vi- 
sionem ad ultimum diem . II. Et loquitur quidem Ambrosius de Animabus 
justorum post Christi adventum vita functorum. Nam ibidem subjungit: 
Animarum superiora esse habitacula , quae ( in die judicii ) reddent ani- 
mas , quae his commendatae sunt • Et luculentius adhuc idipsum affirmat 
in Lib. II. de Abcl , dicens : Solvitur corpore anima , et post finem vitae 
hujus adhuc tamen futuri ambigua suspenditur . Ita finis nullus , ubi 
finis putatur. Et rursus docet ibidem, Animas generale exspectare judicium, 

ut coronam recipiant, et in ambiguo manere. III. S. P. Augustinus in Ench. 
ad Laur. Cap. 109. ita loquitur : Tempus, r/uod inter hominis mortem, 
et ultimum resurrectionem interpositum est , animus abditis receptaculis 
continet , sicut unaquaeque digna est vel rcquie , vel aerumna , pro eo , 
quod sortita est in carne , dum viveret . Non itaque statim post mortem 
aeternam accipiunt coronam. IV. Ne autem dicamus, in receptaculis illis ju- 
storum animas Dei visione non fraudari , impedit quod habet in Ep. 1 48. 
ad Fortunatianum: Secundum apertissimam Domini sententiam, ipse ( Hie- 
ronymus ) sentit, tunc nos visuros Jaciem Dei, cum in Angelus profece- 
rimus , quod erit utique in resurrectione mortuorum . V. Bernardus sen- 
tentiam suam mullis in locis aperit , sed praecipue in Ser. II. de omnibus 
Sanctis , uLi sic inquit : Inierint sub Altari eos esse , et non supra , ipsa 
nos doceat , cujus testimonia credibilia facta sunt nimis : qui , ut scribit 
in Apocalypsi , sub Altari ipso carum etiam voces audivit . Et infra : In- 
teritu , inquam , convertuntur Animae illae in requiem suam , donec ve- 
niat dies , qua introire mereantur in requiem Domini ... exspectant beatam 
spem , et adventum gloriae magni Dei , et Salvatoris sui . VI. Rursus do- 
cet ibidem , Signatum esse super Sanctos lumen vultus Domini : unde non 
aliam concedere videtur illis , quam visionem abstractivam . VII. Denique , 
ne multus sim , Serin. III. de omnib. Sanet. Advertistis , inquit , tres esse 
sanctarum status Animarum ; 1. videlicet in corpore corruptibili ; 1. sine 
corpore ; 3 . in corpore jam glorificato : 1. in militia ; 2. in requie ; 3 . in 
beatitudine consummata: 1. denique in tabernaculis ; a. in atriis ; 3 . in 
Domo Dei ... in illam beatissimam domum nec sine nobis intrabunt , nec 
sine corporibus . Quo in loco a secundo animarum statu , variis nominibus 
designato , excludit semper intuitivnm Dei visionem . 

Resp. ad 1. Ambrosius in infernum recipi affirmat animas justorum 
ante Christi Domini adventum vita functorum. Nam eo in capite disputat 
contra antiquos nonnullos Philosophos , qui ante Christi adventum vixerunt. 
Quare optime ait , justorum animas tunc temporis in subterraneum quem- 
dam locum, «5>r. nuncupatum a Graecis , a Latinis autem Infernum , rece- 
ptas fuisse . Quod si pertinaciter contendas , loqui S. Doctorem de anima- 
bus post Christi mortem vita functis , nihil est , cur ejus verba de Anima- 
bus in Purgatorio pausantibus nequeant intelligi . Si prior admittatur ver- 
borum Ambrosii interpretatio , plenituilo temporis adventum primum signi- 
ficat Reparatoris ; si posterior vero , plenam significat peccatorum purgatio- 
nem , nullo autem modo universale judicium . 

Ad 2. Quod cx Ambrosio additum est , allatam non eludit expositio- 
nem . In promptuariis enim , in quae justorum animas post Christi adven- 
tum recipi autumat S. ille Doctor , intuitiva viget Dei visio ; ac proinde 
longe diversa illa sunt a promptuariis in IV. Libro Esdrae commemoratis . 
Quod e vestigio additur cx Lib. II. de Abel desumptum , facile exploditur 
exponendo Ambrosii systema de loco , in quem justorum Animae post mor- 
tem recipiuntur . Putabat enim , Sanctorum Animas in quibusdam quidem 
a Deo reponi promptuariis , et ibi mansuras usque ad judicii diem , quan- 

do post auditam Christi sententiam in Regnum Caelorum , et Dei ingre- 
dientur . Ast vero iis in promptuariis manifestam beatitudinem per Dei vi- 
sionem vigere , disertissime semper affirmavit : i . quia promptuaria isthaec 
Regnum Christi , et Regnum Caelorum ah eo promiscue appellantur ; 2 . 
quoniam de iis promptuariis dictum arbitratur a Christo : In domo Putris 
mei mansiones multae sunt : Hac sunt , inquit , habitationes , de quibus 
dicit Dominus , multas mansiones esse apud Patrem suum ; 3. quia eo- 
dem capite, et sequente tradit , animas recipi in Paradisum cum Sanctis 
omnibus , ac Latrone ; 4- quia i * 1 eodem Libro Cap. 3. jam scripserat : 
Docuit Apostolus , eum , qui evaserit ex corpore , si meruerit tamen , cum 
Christo futurum . Verum uc nova illius de promptuariis opinio aliquibus 
■videretur , provocat ad Lib. IV. Esdrae , quem cum nonnullis aliis veteri- 
bus Scripturae nomine laudat , ubi commemoratio de eisdem occurrit prom- 
ptuariis ; indicare volens , etiam justorum animas , vita ante Christi adven- 
tum functorum , in quaedam fuisse receptas promptuaria , diversa tamen a 
promptuariis novi Testamenti , pro temporum diversitate . Ubi vero Sanctis- 
simus Praesul , justorum Animas diem judicii exspectare affirmat , bene 
liabct , quoniam beatitudinem desiderant plenam , atque completam . Suspen- 
ditur anima quidem in ambiguo ; sed ante , non post particulare uniuscu- 
jusque judicium : nisi suspensionis nomine vehemens intclligat desiderium 
propriam reassumendi carnem , cum qua completam possideat beatitudinem . 

Ad 3. Etiam Augustinus in receptaculis , in quibus manere justorum 
animas post mortem affirmat , visionem admittit divinae Essentiae iniuitivam . 
De loco enim , in quo Sanctorum Animae post mortalem hanc vitam re- 
conderentur , ob nonnullorum Veterum auctoritatem , penes quos res adhuc 
definita non erat , dubium extitit semper perspicacissimum S. Doctoris in- 
genium ; et nunc in abdita receptacula , nunc in Sinum Abrahae , nunc 
in Paradisum , nunc demum in Patris Secretum recipi affirmavit . Sed ubi- 
cumque eas versari docuerit , semper ( postquam a Millenariorum errore 
resipuit ) donari intuitiva Dei visione affirmavit , ut ex iis , quae inter 
probationes 4- Conci, protulimus , apparet . 

Ad 4- Quod enim ex Ep. ad Fortunatianum objicitur , demonstrat dum- 
taxat , non negare Augustinum qualemcumque intuitivam Dei visionem , sed 
visionem illam perfectam , expeditam , vehementem , qua Anima frui nequit 
ante judicii diem , ob naturalem , quam retinet , ad corpus inclinationem , 
ad differentiam Angelorum , qui ea carent inclinatione : Animae quippe om- 
nium Sanctorum ante resurrectionem sunt quidem in requie , sed in ea 
non sunt actione , qua corpora recepta vegetantur . Ita scribit in Ep. 1 x 9 . 
Cap. i3. ad Januar. 

Ad 5. S. Bernardum docere, Sanctorum Animas ante universale judi- 
cium non habituras requiem plenam , atque completam, cum junctae iterum 
non sint corpori , diserte patet tum ex antecedentibus , tum ex consequen- 
tibus . Ante enim in argumento allata verba , sic mellifluus Doctor loqui- 
tur : Jamvero consummato militiae tempore , gaudium habent Sancti in spi- 
ritu suo , donec adveniat dies illa , qua introire mereantur in gaudium 

Domini sui , gaudium habituri et in, ipso corpore suo ; et licet non ple- 
nam , habent tamen laetitiam multam . Post relata vero verba statim ad- 
jungit: Exspectant beatam spem , et adventum Salvatoris sui , qui resusci- 
tabit , et reformabit corpora eorum , configurata proprii corporis clarita- 
ti . Ex quibus apparet , denegare Bernarduin aniraabus plene purgatis ante 
generale judicium requiem Domini dumtaxat completam , non requiem quam- 
cumque . Altaris autem nomine , sub quo manere ait Animas , intelligit pro- 
culdubio Bernardus humanitatem Christi , non locum aliquem intuiliva Dei 
visione carentem . Nam ait ibidem : Altare ipsum nihil aliud arbitror 
esse , quam Corpus ipsum Domini Salvatoris . 

Ad 6 . Quum Sancti completa non fruantur ante judicium Dei visio- 
ne , signatum est ex parte super eos lumen vultus Domini . Neque enim 
verba illa Psalmistae ita visionem Dei abstractivam , quomodo nos eam ha- 
bemus iu via , necessario significant cum alterius cuj usque speciei visionis 
exclusione . 

Ad 7 . Affirmat quidem Bernardus , justorum Animas ante judicium non 
esse in Domo Dei : sed Dei Domus nomen allegoricc pro Beatitudinc acci- 
pit completa . Quamvis enim in Scripturis vulgo, et aliquando apud Bernar- 
duin per Domum Dei Regnum caelorum intelligatur , sicut Serm. de tran- 
situ B. Malachiac ait S. Doctor : Sensit protinus ad caeleste magis se vo- 
cari palatium , et Serm. de S. Victore: Jam, inquit, caelos ingressus ; hoc in 
loco tamen nomen illud sumit allegorice , beatitudiuem intelligens consumma- 
tam . Quod ex iis, quae immediate sequuntur, constat : Neque enim, ait, prae- 
stari decet integram beatitudinem , donec sit homo integer , cui detur . 
Et paullo post : Acceperunt tamen jam singuli stolas suas , sed non ve- 
stientur duplicibus , donec vestiamur et nos . Explicans subinde , quid sit 
stola prima , quid stola secunda , subdit : Prima est felicitas , et requies 
animarum ; secunda vero immortalitas , et gloria corporum. Tum carnem 
alloquens , ita prosequitur : Sed unde hoc tibi , o misera caro ? Unde, ubi 
hoc ? Animae Sanctae, quas propria Deus insignivit imagine , te deside- 
rant ; quas redemit proprio Sanguine , te exspectant ; et ipsarum sine 
te compleri laetitia , perfici gloria , consummari beatitudo non potest . 
Adeo siquidem viget in eis desiderium hoc naturale, ut nec dum tota ea- 
rum affectio libere pergat in Deum , sed contrahatur quodammodo , ut 
rugam faciat , dum inclinantur desiderio tui . Ac tandem : Haec est er- 
go , inquit , beata spes , quam exspectant animae sanctae : et licet in gra- 
tiarum actione versentur pro ea felicitate , in qua jam requiescunt , ad- 
huc tamen orant , et clamant ad Deum pro consummatione , qiuim prae- 
stolantur . Habes in hac prolixa sententia integram S. Bcrnardi , circa Dei 
visionem, mentem , et simul quid reponere possis ad ea , quae cx aliis S. 
Doctoris locis objici solent . De praesenti statu Animarum omnes ferine 
Theologi pertractant , ut 1’ Ilerminier , Habert , Tourncly , Jucniu , Pcla- 
vius Lib. VII. Tlieol. Dogm. Sed ceteris clarius Witasse Tom. I. , et Berti III. 
de Theol. Discipl. 

CAPUT VII. 


Utrum aliqui in hac mortali vita degentes Deum 
intuitive aliquando viderint . 

Hominibus mortalem hanc vitam agentibus posse Deum aliquando se 
intuitive videndum praebere , quum omnipotens sit , nemo est , qui in du- 
bium audeat revocare . Sed an singulare beneficium istud dignatus sit quan- 
doque alicui elargiri , Moysi praesertim in veteri , ac Paulo in novo Testamen- 
to , quaestio est , quae antiquorum , recenlioruinque Theologorum in oppo- 
sitas partes distraxit ingenium . Affirmativam tuentur sententiam S. Thomas 
I. P. Q. 12. art. ii., Ilugo a S. Victore Q. XXXIV. in II. ad Cor., Cardi- 
nalis Bona in Lib. de div. Psalmod. Cap. 1 8. , noster Fridcricus Gavardi 
Q. IV. de Invisibil. Dei, aliique non pauci apud eumd. Gavardi . E contra 
vero pro parte negante stat apertissime major Theologorum pars , Petavius 
Lib. VII. Tlieol. Dogm. Cap. 1 2. , Witasse T. I. Sect. 9. , Toumelius , Ga- 
spar Juenin , Habert , aliique bene multi . Johannes Laurentius Berti , li- 
cet utramque partem aequo probabilem olim existimaverit, in recognitione 
tamen Operum suorum , in affirmantem propendere videtur opinionem . 
Quodnam judicium nostrum sit , sequens aperiet 

CONCLUSIO 


Sententia negans-, cui quam mortalem vitam agenti concessam fuisse intuitivam 
Dei visionem, probabilior videtur sententia affirmante. 

Prob. 1. ex V. T. Exodi Cap. 33 . Moysi videre faciem Dei flagitanti 
in haec verba, quae v. i 3 . occurrant: Si ergo inveni gratiam in conspe- 
ctu tuo , ostende mihi faciem tuam , Deus v. 20. ita respondit : Non po- 
teris videre faciem meam-, non enim videbit me homo, et vivet. Per haec 
Deus non modo Moysi negat essentiae suae facie ad faciem manifestationem, 
sed rationem praeterea reddens , cur id servo suo negaverit , generalem 
Statuit legem : Non enim videbit me homo , et vivet . Accedit insuper , 
quod quum Moyses adhuc insisteret , ut Deum revelata facie conspiceret , 
iterum Deus v. 21. respondit : Ecce est locus apud me , et stabis supra 
petram . Cumque transibit gloria mea , ponam te in foramine petrae , et 
protegam dextera mea, donec transeam ; tollamqne manum meam , et vi- 
debis posteriora mea, faciem autem meam videre non poteris. V olens ita- 
que Deus flagrantissimo Servi sui desiderio aliquo satisfacere modo, spopon- 
dit ei ad summum posteriorum suorum visionem , nempe vel Christi hu- 
manam formam , vel mirabilia divinae suae potestatis ; nusquam tamen fa- 
ciem suam , hoc est , suam divinam essentiam , prout in se est : nec alia 
sane de caussa, nisi quia Dei facies videri in hac mortali vita non potest: 
Non enim videbit me homo, et vivet. Quod si intuitiva divinae naturae visio 
denegata Moysi est , numquid concessa fuit aliis ? 

Prob. a. ex N. T. Johan. Cap. i. absolute ait: Deum nemo vidit tm- 
quam . Hoc testimonium eo majoris roboris ad rem nostram esse videtur , 
quod Johannes Evangelium suum scripserit longe post editam a Paulo Epist. 
II. ad Cor., ex qua demonstrare contendunt Adversarii, probabiliorem esse 
oppositam opinionem . Paulus ipse Apostolus in Ep. I. ad Titnoth. , quam 
sane post Epistolam. II. ad Cor. scripsit , ita Cap. 6. loquitur : Qui solus 
habet immortalitatem , et lucem inhabitat inaccessibilem ,. quem nullus 
hominum vidit , sed nec videre potest . Haec a picrisque Patrum de Dei 
visione in hac mortali vita explicantur. 

Respondent adversae sententiae patroni , duobus hisce testimoniis , ex 
N. T. depromptis, visioQcm dumtaxat comprehensivam, non intuitivam ex- 
cludi ab homine viatore ; ast ego arbitror , non comprehensivam modo , sed 
et intuitivam visionem . Puto siquidem , ita Joliannem , et Paulum scri- 
psisse , quod penes Judaeos omnes opinio de non videndo ab homine via- 
tore Deo jamdiu invaluerat , ex quo Dominus Moysi dixit : Non videbit 
enim me homo , et vivet. Hinc Manue Judic. Cap. i3. existimans , se vi- 
disse Deum , cum tamen Angelum vidisset : Morte , inquit , moriemur , 
quia vidimus Deum . Praeterea Chrysostomus Orat. IV. de Inc. Dei Nat. 
verba illa : Deum nemo vidit unquam , exponens , inquit : Quid ais Johan- 
nes? Ergo minime Prophetis credemus , qui se vidisse inquiunt? Et enume- 
ratis, qui Deum se conspexisse testantur, ita scrupulum solvit: Ut ediscas , eum 
de perfecta comprehensione , et clara cognitione loqui . Quod enim il- 
la omnia per altemperationem facta sint , neque puram illius substan- 
tiam quisquam illorum viderit , hinc palam est , quod varie quisque vi- 
derit . Ubi perspicuum est , excludi a Chrysostorao per illam sententiam : 
Deum nemo vidit unquam , non modo comprehensionem , sed et ex- 
pressam cognitionem, visionem videlicet intuitivam. 

Prob. 3. ex Sanctis Ecclesiae Patribus . Irenaeus Lib. IV. adv. Haer. 
Cap. 37. ex professo demonstrat , non apparuisse Patriarchis , atque Prophe- 
tis Patrem, ut suam servaret invisibilitatem; sed in assumpta aliqua figura 
Verbum Divinum : ac subinde concludit ; Non igitur manifeste ipsam, fa- 
ciem Dei videbant Prophetae , sed dispositiones , ac mysteria , per quae in- 
ciperet homo videre Deum . Tum addit : Igitur , si neque Moyses vidit 
Deum , nec Elias , nec Ezechiel , qui multa de caelestibus viderunt , quae 
autem ab his videbantur , erant similitudines claritatis Domini , et prophe- 
tiae futurorum, manifestum est, quoniam Pater quidem invisibilis de quo 
et Dominus dixit : Deum nemo vidit unquam : Verbum autem ejus , que- 
madmodum volebat ipse , et ad utilitatem videntium claritatem monstrabat 
Patris , et dispositiones exponebat . Origenes in Cap. 1. Isaiae: Fticiem , in- 
nuit, non vidit Isaias , nec Moyses : posteriora vidit , ut scriptum est , 
Moyses. Tertullianus Lib. contra Praxeam Cap. 14.. totus est, ut deroon- 
st et, nec Moysem., nec alios in veteri Testamento vidisse unquam Dei essen- 
tiam, et Scripturarum testimonia , quae contrarium indicare videntur , 
fuso calamo explicans , et Legem a Deo sancitam fuisse affirmans : 
Gregorius item Nazianzenus Oratione XXXIV. scribit : Si quis Deum novit 

a U cognovisse perhibetur , catenus cognovit, quatenus uberioris splendoris 
particeps sit , quam qui minus lucis divinae accepit . Ita exuberantia 
haec plena , et numeris omnibus absoluta cognitio habita est , non ad rei 
ipsius veritatem , sed ad aliorum modulum, et facultatem perpensa. Clemens 
Alexandrinus Lib. V. Strom. post allata verba .• JSon enim videbit me ho- 
mo , et vivet , statim subdit : Clarum est , neminem unquam vitae tem- 
pore posse Deum clare percipere ; qui autem siait mundi corde Deum 
videbunt, postquam ad extremum finem venerint . Basilius apud Damascenum 
nostrae subscribit sententiae, hac ductus ratione , quod diversis omnes mo- 
dis Prophetae viderunt Deum . Etenim Deus est simplex , et non com- 
positus , neque figuram habet . Eadem fere Cyrillus Jerosolymitanus utitur 
ratione Cat. IX. , qui ad illa verba : Non videbit me homo , et vivet , scri- 
bit: Singulari Dei benignitate factum esse, ut divinitati suae , tanquam 
velum , caeleste corpus appenderet , ne nos periremus . Mitto Gregoritun 
Nyssenuin in Lib. de vita Moysis , Ambrosium in Cap. i. Lucae, et alios, 
quos vide ap. Petavium Lib. VII. de Theol. Dogrn. Cap. 12. Quid sense- 
rit hac in causa M. Augustinus , videbimus deinceps in solutione argumen- 
torum . lnterim ex hactenus recitatis colligi facile potest, sententiam negan-' 
leni iutuitivam Dei visionem alicui Viatori , probabiliorem esse sententia 
affirmante . 

Respondent adversae sententiae patroni , nihil , aut parum allata Pa- 
trum testimonia facessere : complures enim erant Millenariorum imbuti prae-' 
judicio ; alii vero , quum scriberent adversus Eunoinianos , de cognitione 
comprehensiva intelligcndi videntur. Ast nimis fluxa responsio islhaec vi- 
detur . 1 . Quia pauci illi , qui Millenariorum detinebantur errore , non ideo 1 
viatores Deum unquam vidisse denegant , quod intuitiva Dei visio homi- 
nes post generale maneat judicium , sed quoniam verba illa : Non enim vi- 
debit me homo , et vivet , et illa alia : Deum nemo vidit unquam , pro lege 
a Deo lata de ipso minime in hac mortali vita videndo acceperunt . 2. Etsi 
responsio pro Irenaei , ac Tertulliani eludenda auctoritate valeret , non te- 
net tamen pro reliquis Patribus , quos in Millenariorum non incidisse sen- 
tentiam , superioribus capitibus demonstravimus . 3 . Patrum excerpta paul- 
lo ante recitata legenti liquido constat , denegasse illos Moysi , aliisque Pro- ’ 
phetis , et Patriarchis visionem non solum comprehensivam , sed etiam in- 
tuitivam . Ut plurimum enim affirmant , Deum sanctissimis illis viris in as- 
sumpta aliqua specie , vel figura apparuisse . 

I 

Solvuntur Objectiones . 

Obj. I. Postulanti Moysi Deum facie ad faciem videre his verbis , quae 
£x. Cap. 20. 1 3 . habentur ; Ostende mihi faciem tuam , ostende mihi glo- 
riam tuam , Dominus respondit : Ego osterulam omne bomim tibi . Quid 
est autem omne bonum , nisi divina natura? II. Et revera, quod Deus tunc' 
Moysi pollicitus est , non multo post facto complevit . Nam haec leguntur 
Num. Cap. 12. Si quis fuerit inter vos Propheta Domini, invisione ap- 
parebo ei , vel per somnium loquar ad illum . At non talis servus meus 

Moyses , qui in omni domo mea fidelissimus est ; ore enim ad os loquor 
ei , et palam , et non per aenigmata , et figuras Dominum videt . Visio 
antem non per aenigmata , et iiguras , sed palam , ore ad os , seu facie ad 
faciem, visio est proculdubio intuiti va . Nain volens Apostolus in i. ad 
Cor. intuilivam describere visionem , visioni illam opponit aenigmaticae. II. 
Et revera , nisi hanc spopondisset , concedissctque Moysi Deus , quodnam 
discrimen Moysis inter , aliorumque Prophetarum visionem interesset? Moyses 
autem reliquis Prophetis anteponitur . III. Neque reponere juvat cum ali- 
quibus , Moysi non Deum , sed Angelum Dei vices gerentem apparuisse , 
ut in Actib. Ap. et in Ep. ad Hebr. legitur . Nam Deum simul , et An- 
gelos Moysi apparuisse, certum videtur ex Deut. Cap. 33. ubi haec notan- 
tur : Dominus de Sinai venit , et cum eo Sanctorum millia . 

Resp. ad i. Illud spopondit Moysi Deus , quod Moyses ipse expeti- 
erat . Ast Moyses per illa verba : Ostende mihi faciem tuam , a Domino , ut 
ei dux esset in itinere, petiit: vers. enim 3. ejusdem capitis , iratus Dominus 
adversus populum , comminatus est , se non amplius in itinere cum illo 
ascensurum . Hinc Moyses placaturus Dominum , inquit : Praecipis , ut edu- 
cam populum istum : et non indicas mihi , quem missurus es mccum . 
Si ergo inveni gratiam in conspectu tuo , ostende mihi faciem tuam ; hoc 
est , ascende mecum per desertum . Unde in Hebraico Textu legitur : Osten- 
de mihi , quaeso , viam tuam . Proindeque cum inquit Deus : Ego ostendam 
omne bonum tibi , significare voluit , se propitium in difficillimo itinere Moy- 
si futurum . Nec ex quo Moyses addiderit : Ostende mihi gloriam tuam , 
colligi potest , desiderasse intuilivam visionem ; quum gloria illa manifesta- 
tionem potius operum significet , et miraculorum . Deinde etsi flagitaverit 
Moyses divinam videre naturam , non inde tamen fit consequens , eam rea- 
pse vidisse : postquam enim dixerat ei Deus : Ego ostendam omne bonum 
tibi , illico subdit : Videbis posteriora mea , faciem autem meam videre 
non poteris . Qua de re allati commatis sensus est : Ostendam tibi omnia , 
praeter id , quod petis . Videbis signa , et portenta ; faciem autem meam vi- 
dere non poteris . 

Ad □. Voluit ea phrasi innuere Deus , se Moysi servo suo propriam 
manifestasse voluntatem , non in aenigmatum involucris , non in somniorum 
caligine , quomodo cum aliis facere Prophetis consueverat , sed clare , per- 
spicue , et manifesta Legis, Rituumque significatione . At si in Adversario- 
rum sensu allata sumenda esset sententia , sequeretur , non modo Moysem , 
sed et universum Isracliticum populum Deum intuitive vidisse . Deut. si- 
quidem Cap. 5. de se , universoque populo Moyses inquit : Facie ad faciem 
locutus est nobis . Et nemo tamen dixerit , vidisse Israelitas divinam essen- 
tiam ; quum Cap. ejusdem Libri IV. Moyses dixerit : Vocem verborum ejus 
audistis , et formam penitus non vidistis . Rursus laudata Num. verba in- 
tuidvam praeseferunt visionem, non quidem Dei in sua natura, sed Angeli 
Deum repraesentantis : Act. enim A post. Cap. 7 . et ad Hebr. Cap. 6 . Spi- 
ritus S. Legem Angelorum datam fuisse ministerio , diserte testatur . Unde 
S. P. Augustinus Tract. III. in Johan. inquit : Quid vidit Moyses ? Vidit 
Tom. II. Marcellius Theol. 21 

nubem , vidit Angelum , vidit ignem . Tandem non video , cur dici nequeat , 
Deum apparuisse non in propria essentia , sed in assumpta natura : allata 
namque in contrarium sententia dicitur : Ore enim ad os loquor ei . Deus 
autem non in propria natura , sed in assumpta dumtaxat specie os habere 
potest. Deinde ejusdem Lib. Cap. 4 - dicit Moyses ad populum : Locutus est 
Dominus ad vos in medio ignis . V jcem verborum ejus audistis , et for- 
mam penitus non vidistis . An ne Deus in propria substantia vocem , qua 
audiatur, et formam, qua cerni possit, liabet? Apostolus vero in i. ad 
Cor. de visione intuitiva proculdubio loquitur . Ast id non ex eo praecise, 
quod dicat , facie ad faciem , dignoscimus ; phrasis enim haec metaphorica 
est ; vel quod visionem illam visioni opponat aenigmaticae ; nam et visio 
abstractiva quoque est aenigmalica , cui non visio intuitiva modo , sed vi- 
sio etiam per speciem opponitur; sed quoniam scimus ex contextu, de vi- 
sione verba facere intuitiva : loquitur enim de Deo in altera vita videndo . 
Falsum est autem, nullum esse in nostra sententia inter Moysis , aliorumque 
Prophetarum visionem discrimen . Nam visio quoque aenigmatica , ut intui- 
tiva , et abstractiva , suos liabet gradus , et in alio clarior , in alio obscu- 
rior esse potest . Quare in hoc a ceteris Propheus differt Moyses , quod illis 
mentem , ac voluntatem suam Deus nunc per visiones , nunc per imagi- 
nes , modo vero per somnia patefaceret ; Moysi autem se videndum praebe- 
ret in assumpta aliqua specie , vel per Angelum vices suas gerentem , eique 
voluntatem suam, sicut amicus amico, perspicue aperiret. 

Ad 3 . Apparuerint in monte Sinai plura Sanctorum millia una cum 
Deo . Quid inde ? Ille , qui Deus in Deut. appellatur , Angelus erat , qui 
vices Dei gerens , Dei nomine, et quidem Hebraico , Jekovak , honoratur . 
Et eum , qui Moysi apparuit sub Dei nomine fuisse revera Angelum, aperte 
colligitur non solum ex dictis , sed etiam ex Cap. 7. Act. Ap. cum Cap. 
3 . Exodi collato. Ibi siquidem dicitur Angelus apparuisse Moysi in igne rubi; 
hic autem Angelus ille de se loquens , ait : Ego sum Deus Abraham , 
Deus Isaac , et Deus Jacob . Nisi asserere velimus, in Actibus Apostolorum 
contineri mendacia, fateri conamur, Angelum apparuisse revera Moysi, Dei- 
que nuncupari nomine, quod Dei vices gerebat. Non repugnat autem, ut 
Angelus ratione officii Deus dicatur ; repugnat autem , ut Deus dicat se- 
ipsum Angelum , nisi forte Angeli nomen in assumptam cadat naturam . 

Obj. 2. Paulus in Ep. II. ad Cor. Cap. ra. ita de seipso loquitur : 
Scio, hominem in Christo ante annos qualuordecim raptum esse usque ad 
tertium Caelum . Et scio , quoniam raptus est in Paradisum , et audivit 
arcana verba , quae non licet homini loqui . Quid aliud est rapi in ter- 
tium Caelum , in Paradisum , arcana verba audire , nisi Deum intuitive 
conspicere ? Hinc Christus Dominus Act. Cap. 26. ita cuindctn Paulum al- 
loquitur : Constitui te ministrum , et testem eorum , quae vidisti , su- 
pernorum nempe mysteriorum . 

Resp. ad 1. Laudatis in argumento verbis significare voluit Paulus , 
mirabilem se passum fuisse extasim , in qua plura , quae antehac non adeo 
perspicue sibi nota erant , didicit mysteria . Etenim 1 . se audivisse ait ar- 

cana verba, non divinam vidisse naturam, a. Diu post datam Epistolam 2. 
ad Cor. ad Timotheum scripsit, Deum in hac mortali vita videri non posse. 
3 . Affirmat ibi , nescire se , an in corpore esset , an extra corpus; quum 
e contra intuitiva Dei visio omnein prorsus expellat ignorantiam . 4 - Deni-, 

? [ue , quoniam ibi proponit Apostolus , se de visionibus , ac revelationibus 
oqui velle: Veniam ad visiones , et revelationes Domini, ut adversus Pseu- 
do-Apostolos divinam suam confirmaret missionem . Au de divino siluisset 
intuitu , si eo fruitus aliquando fuisset ? 

Ad 2. respondeo, sensum exponendo verborum. Scilicet Christus inquit 
ad Paulum, se illum ministrum, ac testem eorum, quae, cum pergeret in 
Damascum, viderat, non eorum, quae viderat raptus in Paradisum, consti- 
tuisse . Verba enim illa Paulo a Christo dicta sunt, cum odio in Christianos 
furens, pergebat in Damascum; quo tempore baptismo ablutus adhuc non erat . 

Obj. 3 . I. Basilius Ilom. I. in Hexacm., aliique Patres, quibus S. Thomas 
adhaeret , docuerunt , Moysem , et Paulum Deum intuitive vidisse . II. Hi- 
larius, et Ambrosius absque ulla verborum ambiguitate, eamdem visionem 
nonnullis concessam fuisse , testantur . Ille in Lib. I. de Trinit. Cap. 3 . 
Isaias , inquit , Deum vidit ; et cum scriptum sit : Deum nemo vidit un- 
quam ... Deum tamen Propheta vidit , et gloriam ejus usque ad invidiam 
propheticae dignitatis aspexit. Nam in judicium mortis ob hanc caussam 
a Judaeis actus est . Hic autem Lib. II. in Hexaein. Cap. 2. de Moyse seri, 
bit : Hic itaque non in visione , neque in somniis , sed ore ad os cum 
Deo Summo locutus ; neque in specie , neque per aenigmata , sed clara , 
atque perspicua praesentiae divinae cognitione dignatus . III. S. P. Augu* 
slinus in Ep. 1 47 * a d Paulinam Cap. i 3 . Non est, inquit, incredibile , 
quibusdam Sanctis , nondum ita defunctis , ut sepelienda cadavera rema- 
nerent , etiam istam excellentiam revelationis fuisse concessam ... propter 
Paulum ... qui de sua ineffabili revelatione non tacuit . Quid ergo est , 
quod eum ( Moysem ) sic fecit acceptum , nisi forte , quia illa contempla- 
tione dignum tunc habuit .... ut quemadmodum concupiverat , videret Deum , 
siculi est , quae contemplatio cunctis filiis in fine promittitur ? Et Lib. 
XII. de Gen. ad Litt. Cap. 7. de Moyse inquit : Concupiverat videre Deum, 
non utique sicut viderat in monte , nec sicut videbat in tabernaculo , sed 
in ea substantia , qua Deus est , nulla assumpta corporali creatura . Haec 
nimis manifesta sunt , ut in contrarium detorqueri possint sensum . 

Resp. ad 1. Hanc esse caussam, cur quaestio haec ad fidem non per- 
tineat , quoniam videlicet non omnes Patres in unam , eamdemque viden- 
tur conspirare sententiam , et Angelicus Doctor nostrae contrariam aperte 
tuetur . Ceterum quod ad Basilium attinet , anceps hac in re illius videtur 
fuisse judicium . Hom. enim I. in Hexacm. adversae sententiae , apud Dama- 
scenum autem in Eclogis Tit. 48. nostrae apertissime favet . 

Ad 2. Hilarius de sublimi , ac vivida contemplatione , quam in raptu 
habuit Isaias , loquitur . Propheta enim ipse Cap. 6. sui Vaticinii non vi- 
sionem intuitivam , sed visionem per extasim se habuisse narrat . Quoniam 
vero alia de caussa Judaei Prophetam odio habebant , quae de visione per 

extasiin ipse narrabat , de visione intuitiva accipientes , mortis iode caussam 
praetexerunt . Interim tamen ex hoc ipso deducitur , penes Judaeos adeo vulga- 
rem fuisse sententiam , neminem posse in hac mortali vita Deum intueri , 
ut inde occasionem damnandi Prophetam arripuerint . Ambrosias autem , 
vel de vividiore contemplatione , ut Hilarius , vel de visione intuitiva spe- 
ciei a Deo assumptae loquitur ; nam in Cap. i . Lucae ait : Patrem , Fi- 
lium , et Spiritum sanctum ea specie videri , quam voluntas elegerit , non 
natura formaverit ; ut illud verum sit , quod Deum nemo vidit unquam . 
Eadem tradit Lib. I. de Fide Cap. 8. et Lib. V. Cap. ultimo . 

Ad 3. S. P. Augustinus, utpote ingenio acutissimus, in prioribus suis 
Operibus dubius hac in quaestione haesit , donec senior factus , ac doctior, 
in nostram aperte descendit sententiam . Et sane : in Ep. ad Paulinam du- 
bitanter inquirit , non assertive pronuntiat ; ait enim : Non est incredibile , 
quibusdam Sanctis etc.; et Nisi forte , quia illa contemplatione ele .: quae 
quidem dubitantis, et inquirentis, non affirmantis verba sunt; praesertim 
quum in eadem Epistola inquirens , quomodo Abraham , Isaac , Jacob , et 
Moyses viderint Deum , post Ambrosium respondeat : Deum se iis conspi- 
cuum praebuisse ea specie , quam voluntas elegisset , etiam latente natu- 
ra . Et rursus : Ipse ergo erat in ea specie , qua apparere voluerat ; non 
autem ipse apparebat in natura propria , quam Moyses videre cupiebat . 
Ea quippe promittitur Sanctis in alia vita . Unds quod responsum est 
Moysi , non videbit me homo , et vivet , verum est , quia nemo potest fa- 
ciem Dei videre , et vivere ; idest, nemo potest Deum videre in hac vita 
vivens , sicut est . Eodem modo explicantur , quae ex Lib. XII. de Gen. 
ad Litt. laudantur . Ceterum alibi , ac in postremis Operibus suis nostram 
diserte tuetur sententiam. Tract. siquidem III. in Johan. in illa verba: 
Deum nento vidit unquam , ait : Quid vidit Moyses ? Vidit nubem , vidit 
Angelum , vidit ignem . Omnis illa creatura est : typum Domini sui ge- 
rebat , non ipsius Domini praesentiam exhibebat . Lib. II. de Trinit. Cap. 

1 6 . Cum vero , inquit , hic apertissime demonstretur , nec desideranti hoc 
fuisse concessum , quis audeat dicere per similes formas , quae huic quo- 
que ■ visibiliter apparuerunt , non creaturam Deo servientem , sed hoc i- 
psurn , quod Deus est , cujusquam oculis apparuisse mortalium ? Et Lib. 
X. de Civ. Dei Cap. i3. ait: Species , qua visus est Deus , non erat quod 
ipse : nam loquebatur cum loquente Moyses , et ei tamen dicebat : Si in- 
veni gratiam ante te , ostende mihi temetipsum scienter , ut videam te . 
Neque quis mihi dicat , excludere laudatis in locis Augustinum visionem Dei 
a quovis mortali per oculos camis . Nam si ea recte perpendantur , exclu- 
dunt etiam visionem Dei intuiti vam per oculos mentis . i. Quia eam ex- 
cludit visionem , quam concupierat Moyses ; hic autem videre desiderabat 
Deum per oculos mentis , nou per oculos carnis . a. Ratio , cur Augusti- 
nus Dei visionem a quoquam mortalium excludit , est , quod vel Deus in 
assumpta forma , vel Angelus hominibus apparuerit . ILicc vero ratio utram- 
que excludit visionem . 3. Denegat Sanctis in hac mortali vita eam visio- 
nem , quam in altera vita iidera Sancti habebunt . Nuinquid habituri sunt 
Sancti in altera vita visionem Dei per oculos carnis ? 

Qaae ex Gregorio Magno , Bernardo , et Augustino afferri solent ad 
demonstrandum, SS. Benedictum , Augustinum ipsum, matremque ejus Mo- 
nicam intuiliva fruitos fuisse ad tempus visione , de vividissima contempla- 
tione in raptu, vel extasi , quae visionem Dei proxime adumbraverit , de- 
beat explicari . 

CAPUT VIII. 

De Objecto Beatificae Visionis . 

Quod Beati in Patria videant quod credunt in via , res est per se ma- 
nifestissima , et ab Apostolo tradita in Ep. I. ad Cor. Cap. 1 3: Videmus 
nunc per speculum , et in aenigmate ; tunc autem facie ad faciem : nunc 
cognosco ex parte , tunc autem cognoscam , sicut cognitus sum . Verum 
quum multa sint , quae a viatoribus per fidem in terra cognoscuntur , non 
unius , ejusdemque generis quoque sunt , quae a Beatis conspiciuntur ia 
Patria . Hinc orta apud Theologos divisio objecti beatificae visionis in obje- 
ctum primarium , et secundarium . Primarium illud dicunt , quod primo a 
Beatis videtur , et in quo , tanquam in medio , cetera conspiciuntur j se- 
cundarium vero , quod non per se , seu ratione sui , sed videtur in alio . 
Hoc itaque in capite agemus primo de objecto beatificae visionis primario ; 
ac enumeratis iis , quae Beati in objecto illo conspiciunt , adversus Scoti- 
stas demonstrabimus , neque per absolutam Dei potentiam fieri posse , ut 
Beati perspicue videant divinam Essentiam sine attributis , vel unam Per- 
sonam divinam absque alia : deinde de secundario ejusdem beatificae vi- 
sionis , tum generatim , tum speciatim considerato, pertractabimus . Sit itaque 

CONCLUSIO I. 

Beati per cumdem visionis actum vident divinam Essentiam , 
tres Personas divinas , et attributa omnia absoluta . 

Et beatos quidem divinam videre naturam , patet ex Matt. Cap. 5. ubi 
Christus Dominus inquit : Beati mundo corde , quoniam ipsi Deum vi- 
debunt . Videre autem illos etiam tres divinas Personas , idem Christus te- 
statur Johan. Cap. i4- Qui videt me , videt et Patrem meum . Ac tan- 
dem , quod intueantur etiam attributa omnia absoluta , affirmat Johannes 
in sua Ep. I. Cap. 3. Videbimus cum , sicuti est . Haec autem omnia per 
eumdem visionis actum prospicere , 

Prob. Etsi in Deo , metaphysice , hoc est , per nostrum concipiendi 
modum considerato , aliud Essentia , aliud Personae , et aliud sint attribu- 
ta absoluta, in eo tamen physice spectato, et a parte rei, Essentia , Perso- 
nae comparatae ad naturam , et attributa omnia absoluta unum , idemque 
sunt ; quum nulla admittenda sit in divinis, aut realis Gilberti Porre taui, 

aut formalis Scotistarum , vel Thomistica virtualis distinctio , ut in supe- 
rioribus , nempe Lib. IX. demonstravimus . Quare haec omnia per unum , 
eumdemquc visionis actum a Beatis conspiciuntur . 

Prob. a. Johannes in Ep. I. Cap. 3 . proxime laudata : Videbimus , 
inquit, eum, sicuti est . Deus autem, sicuti est, Essentiam, Personas, et at- 
tributa absoluta importat . Unde Concilium Florentinum Sess. ultima in Lit- 
teris Unionis declarat , Animas , quibus nihil purgandum superest , intue- 
ri clare Deum Trinum , et Unum . 

CONCLUSIO II. 

Beati per eumdem visionis actum , quo Essentiam cernunt , vident etiam 
attributa illa , quae respectum dicunt ad extrinseca connotata ; 
sed in recto vident ea clare , in obliquo autem confuse . 

Prob. prior Conci, pars : Beatos scilicet per eumdem visionis actum 
clare cernere in recto attributa , quae respectam dicunt ad extrinseca con- 
notata . Attributa liacc in recto considerata nil aliud denique sunt , quam 
ipsa divina Essentia . Quid enim aliud est Providentia v. g. , Praedestinatio , 
Reprobatio, aliaque hujusmodi, in recto, hoc est, ex parte Dei conside- 
rata , nisi Deus ipse provisor , praedestinans , reprobans ? Per eumdem itaque 
actum haec omnia in patria videntur , per quem ipsa cernitur divina natura . 

Prob. altera Conci, pars: Quod nempe eadem attributa, spectata in obli- 
quo, a Beatis non nisi confuse conspiciantur . Nam possunt quidem Beati sin- 
gula extrinseca connotata quoad primarias , generalesque suas respicere ra- 
tiones . Ast quoad secundarias , ac speciales non valent . Quomodo enim 
possunt Beati omnes , ac singulos extrinsecos terminos , ad quos divina at- 
tfibuta referuntur , distincte cognoscere , si ejusmodi termini , aut infiniti 
sunt numero , aut a libera Dei , ut manifestentur , pendent voluntate ? Patet 
id ex creaturis possibilibus , et ex futuris contingentibus . Illae Omnipoten- 
tiae , haec autem divinae Scientiae sunt connotata . Creaturae possibiles nu- 
mero sunt infinitae $ futura contingentia a libera Dei pendent voluntate , 
ut manifestentur : unde creata mens, licet lumine gloriae suffulta , haec , et 
similia non nisi confuse conspicere potest . 

CONCLUSIO m. 

Fieri non potest , neque de Dei absoluta potentia , ut Beati videant di- 
vinam Essentiam sine attributis , aut imam Personam sine alia . 

Prob. i . Scripturis . Johan. Cap. 1 4. Christus inquit : Philippe , qui 
videt me , videt et Patrem meum . Quomodo tu dicis : Ostende nobis Pa- 
trem ? Non credis , quia ego in Patre , et Pater in me est ? Sicut ergo 
neque de absoluta Dei potentia fieri potest , ut una Persona non sit alia 
ratione naturae , cujus sunt modificationes , ita neque de absoluta Dei po- 

tentia fieri potest , ut, visa una Persona, non videatur alia etc. Hinc optime 
S. P. Augustinus in Psal. LXXXV. explicans illa Johannis verba : Nesci- 
tis , quia ego in Patre , et Pater in me est ? inquit : Ide st , et me viso , 
videtur et Pater , et Patre viso , videtur et Filius . Patris , et Filii se- 
parari non potest visio . Ubi non unius separatur natura , et substantia , 
visio separari non potest . 

Prob. a. auctoritate Sanctorum Augustini , et Thomae . Augustinus , 
praeter ea , quae mox attulimus ex Expos. in Psal. LXXXV. haec aha ha- 
bet Lib. I. de Trinit. Gap. 8. Sive aiuliainus , ostende nobis Filium , si- 
ve audiamus , ostende nobis Patrem , tandumdem valeat , quia neuter si- 
ne alio potest ostendi ; unum quippe sunt , sicut et ipse ait : Ego , et Pa- 
ter unum sumus . Et iterum : Aliquando ita loquitur Christus de Spiritu 
Sancto , tanquam solus ipse sujjiciat ad bcatitudinem nostram : et ideo 
solus sufficit , quia separari a Filio non potest . S. Thomas autem a. a. 
q. a. Art. 8. ad 3. Deus , inquit , secundum quod intclligitur in seipso , 
prout videtur a Beatis , non potest intelligi sine Trinitate personarum . 
Ex quibus luculenter apparet , nec unam Personam sine alia , nec Essen- 
tiam absque attributis , aut vicissim , posse a Beatis intnitive videri . Ideo 
enim una Persona nequit sine alia , juxta Augustinum , et Thomam , vide- 
ri , quoniam totum , quod est in Deo , est unum saltem distinctione Per- 
sonarum , quarum tamen una tollitur , sublata alia ; quia distinguuntur 
solis Relationibus , quas oportet esse simul re , et cogitatione , ut S. Tho- 
mas 3. P. q. 3. ad 3. scribit . Quae eadem ratio etiam comparate ad Es- 
sentiam , et attributa valet . 

Prob. 3. unica ratione . Deus est Ens simplicissimum , et Actus puris- 
simus , ita ut physice , et a parte rei Essentia idem sit cum tribus Perso- 
nis , et in illis existat ; Essentia sit idem cum attributis absolutis ; et attri- 
buta absoluta idem sint inter se , ut Lib. IX. fuse demonstravimus . Verum 
Ens simplicissimum , Actusque purissimus videri non potest , nisi cernantur 
simul omnia , quae per nostrum concipiendi modum ad ipsum constituen- 
dum concurrunt. Illa autem omnia, Essentia sunt, Personae, et attributa . 
Hactenus de beatificae visionis objecto primario . Pauca nunc de illius obje- 
cto secundario . Quare sit 


COXCLUSIO IV. 

Beati in Essentia divina universam vident naturam generatim consideras 
tam ; vident , sed confuse , etiam possibilia ; et vident denique 
praeterita illa , ac praesentia , quae ad ipsos pertinent . 

Prob. i. Conci, pars. Basilius de vera Virginit : Beati , inquit , incor- 
poreis obtutibus complectuntur omnia . S. P. Augustinus Lib. IV. de Gen. 
ad Litt. Cap. al\. ita scribit : Quapropter Angeli , quibus post resurre- 
ctionem coaequabimur , cum semper videant faciem Dei , et Verbo ejus uni- 
genito Filio , sicut Patri aequalis est , perf ruantur , proculdubio univer- 

sam creaturam , in qua ipsi sunt principaliter conditi , in ipso Verbo 
Dei prius noverunt , in quo sunt omnium , etiam quae temporaliter fa- 
cta sunt , aeternae rationes , tanquam in eo , per quod facta sunt ornnia . 
Gregorius M. Lib. XII. Moral. Cap. 17. ait: An aliquid nesciunt, qui 
scientem omnia sciunt ? 

Prob. a. Conci, pars. Beati , quum divinam videant Essentiam , et om- 
nia attributa , vident proculdubio etiam Omnipotentiam : quam non intro- 
spicerent , nisi et possibilia , quae illius objectum sunt , saltem confuse at- 
tingerent . 

Prob. 3 . pars Conci. 1. Scripturis . Petrus in sua Ep. II. Cap. 1. Da- 
bo operam , inquit , et frequenter habere vos post obitum meum , ut ho- 
rum memoriam facialis . a. Patribus . M. enim Augustinus Ep. a 5 g. ad 
Cornelium ita ipsum alloquitur. Tua Conjux te recordatur ... te casta non 
vult ad poenam venire moechorum . Gregorius M. Lib. .XII. Moral. Cap. 
17. An fratres suos periclitantes (beati) non videant , non curent ? An 
qui Deum toti , et lotum sapiunt , cum Deus charitas sit , charitatis ex- 
torres sunt P 3 . Ratione . Beati quippe summa fruuntur felicitate . Sum- 
me autem felices non essent , nisi praeterita , ac praesentia illa viderent , 
quae ad ipsos pertinent. Quum enim naturali ferantur in suos inclinatione, 
si omni illorum notitia carerent, non possent, quin aliquo modo affligerentur. 

CONCLUSIO V. 

Beati non cernunt in Essentia divina omnia praeterita , praesentia , 
ac futura , nec videre singillatim omnia possibilia possunt . 

Prob. 1. pars Conci. De futuris enim inquit Christus Matt Cap. a 4 - 
De die autem illo , vel hora nemo scit ... neque Angeli eorum . Non vi- 
dere autem singula praesentia , ac praeterita , ista suadetur ratione . Deus 
se videndum exhibet Beatis , ut illorum faciat felicitatem . Porro cognosce- 
re singula praesentia , ac praeterita nihil ad Beatorum confert felicitatem . 
Quid namque Beatos juvat, occultas cernere corditim cogitationes , quae ad 
ipsos non diriguntur ? Deinde liber est Deus in singulis praeteritis , prae- 
sentibusque manifestandis : neque eniin cx divinae contuitu Essentiae neces- 
sario sequitur visio omnium Creaturarum . 

Prob. altera pars . Repugnat , ut Beati divinam comprehendant poten- 
tiam . Si namque hoc comprehenderent attributum , cur non alia quoque 
attributa ? Cumque omnia attributa unum sint a parte rei cum natura di- 
vina , sequeretur , Beatos comprehendere Deum . Quod si Beati omnia sin- 
gillatim cognoscere possent possibilia, jam divinam comprehenderent omni- 
potentiam : eo enim in casu clare , ac distincte omnem conspicerent divi- 
nae potentiae virtutem ; adeoque illam exhaurirent , sicquc Deum compre- 
henderent , quod repugnat . 

Contraria nonnulla argumenta refelluntur . 

Obj. i. cont. i. Conci. Beati , quum merae sint creaturae , virtutem 
non habent infinitam . Haberent autem , si divinam cognoscerent naturam , 
Personas , attributaque omnia absoluta per unicum visionis actam , quoniam 
attributorum numerus est infinitus . 

Resp. Ut Deus sit , quo melius cogitari non potest , requiritur , ut Ens 
sit simplicissimum . Quod si attributorum numerus esset infinitus , non es- 
set Deus una , ac simplicissima entitas . Deus itaque metaphysice conside- 
ratus hoc sensu numerum habet 'attributorum infinitum ; quod nos videli- 
cet pro modulo nostro infinitas ei attribuimus perfectiones : sed physice , 
et a parte rei Deus infinitum numerum non admittit . 

Obj. 2. ady. 3 . Conci. I. Una Persona incarnari potest , altera non in- 
carnata . Item natura divina communicari potest , non communicata Perso- 
na : neque enim Filio natura simul divina , atque Paternitas a Patre com- 
municantur . II. Qui summum possidet bonum est vere beatus . Qui divi- 
nam cernit essentiam sine Personis , vel attributis summum possidet bonum; 
unde etc. 

Resp. ad i. Ratio discriminis in allata a Scotislis comparatione in eo 
consistit , quod aliud sit unio , et communicatio , aliud vero intuitiva Dei 
visio . In unione hypostatica , et communicatione Paternitas , et Filiatio op- 
ponuntur relative ; ac proinde dum Verbum humanitati conjungitur , nequit 
uniri eidem Pater , ac Spiritus Sanctus , Et dum communicatur Filio natu- 
ra , nequit communicari Paternitas . Ast nulla in visione datur relativa op- 
positio ; hoc est , in ratione visionis attributa absoluta , et relativa ad se in- 
vicem non pugnant , ac singula ex aequo visibilia sunt . 

Ad a. dico breviter , Divinam essentiam , physice , et a parte rei con- 
sideratam , rem esse simplicissimam , et unum , idemque cum Personis , et 
attributis. Quare qui divinam conspicit essentiam beatus est, quoniam si- 
mul , et semel cum essentia Personas videt , et attributa . Et quemadmodum 
homo prout est in se videri nequit , si praecisio ab animali , vel rationali 
fiat, ita cerni minime potest divina natura a parte rei prout in se est , si 
a Personis praescindamus , vel attributis . Neque enim mentis abstractiones , 
quae ob humanae mentis imbecillitatem nobis permittuntur , transferendae 
sunt ad res physice consideratas ; praesertim ubi de Deo Ente simplicissimo 
pertractatur . Sed de rancidula scholastica controversia non plura , ne tem- 
pus in rebus parvi momenti teramus . 

CAPUT IX. 

De modo , quo Beati Deum intuitive vident . 

Nemini dubium , quin ad conspiciendum intuitive Deum supernaturale 
aliquod necessarium sit adjutorium , intellectus creati adjuvans imbecillitatem. 
Id fuse a nobis demonstratum est initio hujus Libri , ac a Viennensi Con- 

cilio sub Clementc V. definitum , in quo Beguardi , et Beguini asserentes , 
r/itod quaelibet intellectualis creatura in seipsa naturaliter est beata , 
quodque Anima non indiget lumine gloriae ad Deum videndum , et ad 
beate fruendum , merito damnati sunt . Hujusmodi autem supernaturale au- 
xilium tum a Concilio , tum a Theologis omnibus Lumen gloriae propriis- 
sime appellatur , quum eo ad illud designandum nomine utatur ipsa quo- 
que Sacra Scriptura . In Lumine tuo, inquit Psalmista Psal. XXXV. vide- 
bimus Lumen . Et hoc quidem indubium est penes omnes Theologos , quum 
sit de Fide Catholica . 

Ast vero ubi inquiritur , in quo Luminis gloriae natura sit proprie con- 
stituenda , mirum est, in quot abierint Theologi sententias. Et i. Palami- 
tae, sic a Gregorio Palama nuncupati , existimarunt , Lumen gloriae nil aliud 
esse , quam Lucem quamdam increatam , a Deo quidem diffusam , sed ab 
ipso distinctam realiter , et oculis quoque corporeis attemperatam : in quo 
a Catholica Fide turpiter aberraverunt . a. Thomistae omnes , ac nostri yEgi- 
dii Romani discipuli unanimiter affirmant , Lumen gloriae qualitatem esse , 
et habitum intellectualem supernaturalem , humanam elevantem imbecillita- 
tem ad Deum intuitive videndum : quem habitum adeo necessarium arbi- 
trantur , ut sine illo conspicere Deum impossibile sit, etiam si actualis, su- 
pernaturalisquc Dei adsit concursus , quomodo autumant Tournely , Witas- 
se , Ilabcrt , aliique recentiores . 3. Tenent Scotistae , nil aliud esse Lu- 
men gloriae , praeter Charitatem , quae jam in Anima hominis erat, dum 
adhuc ageret vitam ; post mortem vero ita a Deo per extraordinarium au- 
geri concursum , ut ad Deum ipsum conspiciendum omnino sufficiat. 4- Do- 
cent nonnulli , Lumen gloriae idem esse cuin specie impressa , cujus nomi- 
ne , a veteribus mutuato Philosophis , Theologi intelligunt similitudinem , 
seu ideam objecti , quae intellectui impressa una cum illa ad objecti con- 
currit cognitionem . 5. Celeris brevius Petavius . Opinatur is, nihil aliud es- 
se Lumen gloriae , quam Deum ipsum Beatorum menti praesentem , atque 
illos ad intuitivam visionem adjuvantem. 6. Non huic absimilis est Tho- 
inassini sententia arbitrantis , Lumen gloriae ipsam esse Spiritus S. Perso- 
nam, Beatorum mentem illuminantis. In tanta judiciorum varietate , quae- 
nam de Lumine gloriae nostra sententia constet , sequentes aperient Propo- 
sitiones . Sit ergo 

CONCLUSIO I. 

Lumen gloriae necessario requiritur ad videndum Deum intuitive . 

Propositio haec, quae est de Fide, prob. i. ex Scripturis . Psal. XXXV. 
legitur : Apud te est fons vitae , et in lumine tuo videbimus lumen . Isa- 
iae Cap. Go. Non erit tibi amplius sol ad lucendum per diem , neque 
splendor lunae illuminabit te. Sed erit tibi Dominus in lucem sempiter- 
nam . Apocal. Cap. a a. Videbunt faciem ejus , et non egebunt lumine lu- 
cernae , neque lumine solis , quia Dominus illuminabit eos . Quid porro 
Lumen illud est, de quo Scripturae loquuntur, nisi Luinen gloriae, sic a 
Theologis jure appellatum ? 

Prob. 2 . ex Viennensi Concilio , a quo Beguardi , ac Beguini dam- 
nati sunt , quod Luminis gloriae necessitatem ad Deum intuitive videndum 
pertinaciter denegarent . Exstat deiiuitio in Clementina , quae incipit : Ad 
nostrum de Haereticis . 

Prob. 3. ratione . Non minus supematuralis est visio inluitiva , quam 
mysteriis Fidei assensus, dicente Apostolo in Ep. i. ad Cor. Cap. i3. Vi- 
demus nunc per speculum in aenigmate ; tunc autem facie ad faciem . 
Jam vero ad assensum praebendum Fidei Lumen gratiae necessario requiri , 
solus haereticus Pelagiauus negabit . Unde etiam ad Deum intuitive viden- 
dum necessarium est Lumen gloriae . 

CONCLUSIO II. 

Lumen gloriae non est lux quaedam incrcata , a divinitate realiter 
distincta , ct corporeis oculis as/wctabilis . 

Thesis haec quoque ad depositum pertinet Fidei, et prob. i. Lux il- 
la Palamitarum vel ipsa est Divinitas , vel. ejusdem Divinitatis proprietas, 
vel aliquod est extra Divinitatem . Si est ipsa Divinitas , aut Divinitatis 
proprietas , non est ergo a Deo , ut ipsi volunt , realiter distincta . Si ali- 
quid est extra Deum constitutum , jam ergo Lux illa increata non est , ct a 
Divinitate diffusa . a. Nullum Deum inter , et creaturam dari potest me- 
dium , nisi nihil. Lumen gloriae, in Palamitarum sensu acceptum , non est 
Deus, quoniam a Deo realiter distinguitur; non est creatura, quia ab iis 
dicitur increatum : itaque est nihil . 

CONCLUSIO IU. 

Lumen gloriae non est eadem habitualis Charitas , quam viatores habent 
in terris , per actualem , et extraordinarium aucta concursum . 

Prob. ex Concilio Viennensi , in quo definitum fuit , Luminis gloriae 
munus esse , ut rationalem Creaturam perficiat , et elevet ad Deum facie 
ad faciem videndum . Charitas autem , quae est in viatoribus , per actualem 
aucta concursum , non elevat, nec perficit rationalem Creaturam ad Deum 
intuendum . Nam licet Charitas , quae in homine viatore est , sit habitualis , 
ad elevandam nihilominus potentiam , ut Deus intuitive videatur , suffi- 
ciens non est ; alioquin quilibet viator, habitualem habens Charitatem , Deum 
intuitive conspiceret . Perficiendi igitur , et elevandi potentiam vis , et ener- 
gia tota esse debet in incremento illo Charitatis per extraordinarium collato 
concursum . Ast incrementum illud Charitatis facit quidem , ut Deus ferven- 
tius ametur : sed numjuid praestat , ut permanentor ametur , aut intuitive vi- 
deatur ? Accedit , quod Lumen gloriae aliquid permanens est : semel ac enim 
Beati eo suffulti sunt Lumine , semper , ac permanenter Deum intuentur . 
Quare consistere in uberiore Charitate, aucta per actualem concursum, non 
potest . 

CONCLUSIO IV. 


Neque statui potest Luminis gloriae natura in specie impressa . 

Prob. j . Lumen gloriae Deum repraesentare debet , ut est in se : Ri- 
debimus eum sicuti est , facie ad faciem ; quod efficere nequit species im- 
pressa . Quid enim aliud species impressa est , nisi objecti idea , et simili- 
tudo , quae menti impressa ad ejusdem objecti concurrit cognitionem ? Ast 
vero nulla idea , vel similitudo dari potest , quae Deum , ut in se est , va- 
leat repraesentare : idea siquidem , et similitudo Dei vel esset aliquid in- 
creatum , vel aliquod esset creatum . Si primum , idea impressa Dei erit 
ipse Deus , objectum nempe , non principium intuitivae Dei visionis ; si al- 
terum , idea illa finita erit , ac limitata . Quomodo ergo Deum , qui est in- 
finitus, poterit repraesentare? Et quoniam hujus sententiae assertores feten- 
tur , speciem impressam , ex parte potentiae se tenentem , esse aliquid crea, 
tum , ita Conclusio firmior consistit . 

Prob. 2. Species impressa alicujus objecti majorem , vel saltem eam- 
dem habere debet immaterialitatem , ac objectum ipsum habeat , quod re- 
praesentat . Quaenam autem creata species eamdem cum Deo habere potest 
immaterialitatem ? 

CONCLUSIO V. 

Multo minus Luminis gloriae natura in sola mentibus Beatorum 
praesentia Dei reponenda est juxta Petavium . 

Prob. Si sola Dei praesentia esset Lumen gloriae , in quo Deus ipse in- 
tuitive conspicitur, sequeretur , ibi Deum intuitive videri , ubi praesens est : 
proindeque intuitive videretur non modo a viatoribus , sed et a damna- 
tis ; quum Deus intimior sit nobis intimo nostro , ut Augustinus loquitur . 
Deus autem nec a damnatis , nec a viatoribus conspicitur , ut per se ma- 
nifestum est . Et Beguardi quidem , ac Beguini non inficiebantur certe , 
ad Deum videndum ipsius Dei requiri praesentiam . Nihilominus tanquam 
haeretici merito proscripti sunt . 

CONCLUSIO VI. 

Nec magis solida videtur opinio illorum , qui Lumen gloriae Personam 

esse Spiritus Sancti Beatorum mentes illuminantis affirmant . 

Prob. Luminis gloriae munus non uni Personae potius , quam aliis 

potest convenire ; tum quia divina opera ad extra toti communia sunt Tri- 

nitati , tum etiam quoniam in Patria non minus Spiritus Sanctus , quam 
Pater , ac Filius est visibilis . Cur ergo Spiritus Sancti Persona Lumen est 

gloriae ad videndum etiam Patrem , et Filium , et non magis Pater , et 

Filius ad videndum Spiritum Sanctum? Ilinc illa admissa sententia, Spi- 

ritus Sanctus magis visibilis esset , quam Pater, et Filius, quod falsissimum 
est ; quum de unaquaque Persona , ratione divinae naturae , dicat Aposto- 
lus : Habitat lucem inaccessibilem . 

His ergo Scholasticorum placitis hoc modo refutatis , quid nos de Lu- 
minis gloriae natura sentiamus , aperiendum tandem est . Et quoniam veri 
aliquid in singulis deprehendimus , ex singulis recto sensu intellectis nostra 
resultabit sententia . Unde sit 

CONCLUSIO VII. 

Lumen gloriae in recto , sive ex parte objecti consideratum , est ipse 

Deus ; consideratum vero in obliquo , hoc est , ex parte poten- 
tiae , est idem Deus , seu divinuni Lumen Beatorum menti 
praesens , suaque luce , et inflammatione imprimens illi 
qualitatem , vel habitum , scilicet affectionem , et 
modificationem , ab ipsa Beatorum mente 
realiter entitative indistinctam . 

Duas habet Propositio partes ; quarum prima est , quod Lumen gloriae 
in recto sit Deus ipse , seu divinum , et increatum Lumen : quae sane pars 
prob. i . Scripturis . Psal. XXXV. legitur : Apud Te est fons vitae ; et in 
Lumine tuo videbimus Lumen . Isaiae Cap. 60. Non erit tibi amplius sol 
ad lucentium per diem ; nec splendor lunae illuminabit te . Sed erit ti- 
bi Dominus in Lucem sempiternam , et Deus tuus in gloriam luam . Non 
occidet ultra sol tuus ; et luna tua non minuetur . Johannes in Apocal. 
Cap. 21. Et Civitas , inquit , non eget sole , neque luna , ut luceant in 
ea ; nam claritas Dei illuminavit eam , et Lucerna ejus est Agnus . 
Haec sane aperte declarant , Lumen gloriae Beatis necessarium ad videndum 
Deum , esse Deum ipsum Beatorum mentes illuminantem . 2. Hoc idem 
veteres confirmant Ecclesiae Patres . Origenes enim Lib. I. Peri-Archon 
Cap. 1 . ad illa verba : Deus Lux est , et tenebrae in eo non sunt ullae , 
ita fatur : Quid enim aliud Lumen Dei dicendum est , in quo quis videt 
Lumen , nisi ipse Deus ? S. P. Augustinus explicans illa eadem Johannis 
verba : Deus Lux est etc. sic in Epist. VI. inquit : Lux illa Deus ipse 
est , quoniam Deus Lux est , et tenebrae in eo non sunt ullae : sed Lux 
mentium purgatarum, non istorum corporis oculorum . Idem S. Doctor Lib. 
de Morib. Eccl. Catliol. Cap. 11. adhuc clarius rem explicat , dicens : Se- 
cutio Dei beatitatis appetitus est ; consecutio autem ipsa beatitas . Ac 
eum sequimur diligendo ; consequimur vero , non cum hoc omnino effi- 
cimur , quod est ipse , sed ei proximi , cumque mirifico , et intelligi- 
bili modo contingentes , ejusque veritate , et sanctitate penitus illustra- 
ti , atque comprehensi . Ille namque ipsum Lumen est , nobis autem ab 
eodem illuminari licet. Lib. XII. de Gen. ad litt. Cap. 3 1. inquit: Cum 
ergo ( anima ) illuc graditur , et a carnalibus subtracta sensibus , illi 
visioni expressius praesentatur , non spatiis localibus , sed modo quo- 

data suo , etiam supra se videt illud , quod adjuta videt , quidquid in- 
telligendo videt . Et Llb. I. de Peccat, merit. Gap. ig. Puer , soluto 
reatu , cui originaliter erat obnoxius , perficitur in illo Lumine verita- 
tis , quod incomniutabiliter manens in aeternum , justificatos praesentia 
Creatoris illuminat . Auctor Soliloquiorum , qui afius ab Augustino cre- 
ditur , -quamvis Augustinus ipse dicatur , de Lumine gloriae verba faciens , 
inquit : Quid es tu , Domine Deus meus ? Tu es quippe Lumen , in 
cujus Lumine videbimus Lumen . 3. Probatur idipsum ratione . Nulla pro- 
portio est finitum inter , et infinitum . Luminis gloriae munus est , Bea- 
torum mentem finitam ita perficere , et elevare , ut ad conspiciendum 
Creatorem suum pertingat, qui est infinitus. At hujusmodi munus exe- 
qui, nisi a Lumine divino , et increato, non potest . Numquid merum lu- 
men creatum , ejusdem cum mente Beatorum conditionis , tanto muneri 
par esse poterit. 3 

Prob. altera Thesis pars ; Lumen videlicet gloriae in obliquo , seu ex 
parte creaturae consideratum , esse ipsam divinum, et increatum Lumen, qua- 
tenus intime Beatorum menti affulget , iliique qualitatem imprimit , sive ha- 
bitum , hoc est , affectionem , et modificationem ab ipsa Beatorum mente 
realiter , entitative indistinctam .' i. Lumen gloriae nequit esse sola Dei prae- 
sentia Beatorum menti affulgens , ut ex Conci. VI. patet ; unde debet esse 
Dei Lumen increatum, speciali quodam modo corumdem Beatorum afficiens 
intellectum . 2 . Cumque Luminis gloriae munus in eo positum sit , ut Bea- 
torum mentem , ad intuendum Deum , qui omnem creatam supergreditur 
vim , imparem , elevet , atque perficiat , modus ille specialis , quo Deus 
menti Beatorum affulget , esse debet ad instar impressae qualitatis , quae 
virtutem supernaturalem facultati adjiciat , ut adv. Beguardos dictum est . 
3. Et quoniam Beati non transeunter , 6ed perpetuo , ac permanenter di- 
vinam conspiciunt naturam , impressa illa qualitas non in actum dumta- 
xat , sed et in potentiam debet influere ; proindeque eadem qualitas se in 
mente Beatorum babere debet per modum non actus , sed habitus , uti 
Conci. III. animadvertimus . 4- Qualitates autem , et habitus , ut nunc com- 
muniter docent Philosophi , non sunt entitates realiter entitative a substan- 
tia distinctae ; adeoque necessario consequitur , illam esse modificationem 
quamdam , vel affectionem mentis . Et sicuti habitus Fidei , Spei , et Chari- 
tatis eatenus qualitas creata dicitur , quatenus est divinae virtutis , ac essen- 
tiae impressio in anima creata , non entitas aliqua , realiter entitative ab a- 
nima justi distincta , ita habitus Luminis gloriae dici aliquo sensu potest qua- 
litas creata , quatenus nempe affectio quaedam animae est , a Lumine increa- 
to in Beatorum mente , quae creata est , miro , ac inexplicabili modo im- 
pressa . 


Nonnullae adversariorum difficultates enodantur . 

Obj. 1 . cum Beguardis cont. 1 . Conci. I. Lumen gloriae superfluum omni- 
no est ad Deum intuitive videndum . Nam Luminis gloriae objectum , nem- 

pe Dens , quum sit summum verum , se cognoscentium suapte natura cxhi- 
bet . Potentia autem , seu mens creaturae , potest verum , tanquam pro- 
prium objectum , naturaliter attingere . II. Nec refert , quod objectum ordinis 
sit supernaturalis ; quoniam ad Deum intuitive attingendum nil aliud requi- 
ritur , nisi , ut intellectus liberetur a phantasmatibus ; ad quod exequendum 
Lumen gloriae necessarium non est . 

Resp. ad i. Nemini dubium , quin creata mens naturaliter possit at- 
tingere verum , si verum ordinis sit naturalis , minime vero si ordinis sit 
supernaturalis , uti est Deus intuitive videndus . Neque enim ex parte obje- 
cti necessarium est Lumen gloriae , quum Deus sit summe intclligibilis , sed 
ex parte mentis creatae ; quae cum sit circumscripta limitibus , non potest 
naturaliter attingere infinitum . Tendit ipsa profecto in verum , tanquam in 
proprium objectum , etiamsi verum ordinis sit supernaturalis ; sed nisi su- 
pernaturali suffulta sit adminiculo , nunquam verum illud attinget . Patet 
id Mysteriorum Fidei exemplo ; quae quum vera sint , in ea , tanquam in 
proprium objectum , intellectus creatus inclinat . Absque supernaturali tamen 
auxilio , numquid Mysteria illa attinget ? Visio autem intuitiva ad superna- 
turalem pertinet ordinem . 

Ad 2. Sola a phantasmatibus liberatio non sufficit ad Deum intuitive 
videndum . Si namque res ita se haberet , ut Beguardi contendunt , quaevis 
anima a corpore separata , ac proinde ipsi quoque doemones , ac damnati , 
Deum intuitive conspicerent , quod absurdissimum est . Quantumvis ergo 
a phantasmatibus anima libera sit, quum natura sua sit linita, et limitata, 
nisi a Deo ipso elevetur , perficiaturque , nunquam objectum sibi impro- 
portionatunt attingere poterit . 

Obj. 2. cont. 2. Conci, cum Palamitis . I. Lumen , in quo conspicitur 
Deus, nequit esse creatum ; adeoque increatum . Sed neque esse potest divi- 
na substantia , quae lucem habitat inaccessibilem: unde aliquid est a divina 
natura distinctum . II. Eodem modo intellectus Beatorum conspicit Deum , 
quomodo oculus carnis conspicit solem . Oculus autem carnis solem intuetur in 
radio ab ipso sole distincto. III. Hinc lumen illud, quo Apostoli in monte Tha- 
bor Transfigurationem Dominicam conspexerunt , lumen fuit incrcatum, a divi- 
na natura distinctum , et oculis aspectabile corporeis . Sic a Concilio Byzan- 
tino sub Andronico juniore , ac Johanne Patriarcha Act. IV. definitum fuit, 
teste Cantachuzeno Lib. II. llist. Cap. 4 o; qui narrat praeterea , Barlaamum 
Catholicae sententiae propugnatorem , adversariorum victum argumentis , pro- 
priam ejurasse sententiam 

Resp. ad r. Lumen gloriae, sub diverso consideratum aspectu , et crea- 
tum , et increatum propriissime dici potest . Si consideretur in recto , ex- 
parte scilicet Dei , Lumen illud est increatum , quoniam est ipsa divina sub- 
stantia menti beatorum affulgens . Si vero spectetur in obliquo , ex parte 
nempe Creaturae , utique Lumen idem appellari potest creatum ; quum crea- 
tae menti qualitatem imprimat, et habitum per modum affectionis , seu mo- 
dificationis, ab eadem mente tamen non distinctae . Habitat quidem Deus 
lucem inaccessibilem , sed donec a sua divina substantia fulgorem emittat ; 

quo duce , creata mens , quantumvis finita , et imbecillis , ad illius substan- 
tiae ascendit visionem , ut in superioribus explicavimus . Ceterum si argu- 
mentum consisteret, nimis certe probaret. Probaret videlicet, nullimode 
Deum , neque per supernaturale adjutorium , esse visibilem : tota siquidem 
argumenti vis hoc nititur fundamento , quod Deus lucem inhabitat inacces- 
sibilem , adeoque nequit conspici in se; atque id , quod Beati vident , Lu- 
men erit quoddam increatum quidem , sed a divina natura distinctum . Deum 
autem esse absolute invisibilem , dogma haereticum est , a Scriptnris , et per 
consequens a Catholica Ecclesia, proscriptum . 

Ad 3 . Maximum est solem inter , ac Deum discrimen . Sol quippe 
quum corpus sit , adeoque extensione praeditus , partibus componitur a se 
invicem realiter distinctis . Quare mirari non subit , si radius , in quo o- 
culus carnis illum intuetur , aliquid sit ab ipso sole distinctum . Ast Deus 
Ens est simplicissimum , purissimusque actus ; unde nullam inter naturam, 
suasque perfectiones , ac inter perfectiones ad se invicem comparatas , rea- 
lem admittere potest distinctionem . Vide , quae initio hujus libri diximus . 

Ad 3. Ip sis fatentibus Palamilis , Lumen Dominicae Transfigurationis vi- 
sum ab Apostolis fuit oculis corporeis . Quod autem oculis videtur corpo- 
reis , nequit certe divinum esse , et increatum . Deinde , quod increatum 
est, et divinum, proculdubio est Deus. Per Palaraitas Lumen, in monte 
Tliabor visum, increatum fuit, ac divinum ; unde erat Deus . Illud nihilo- 
minus Palainitae a Deo distinguunt . Numquid duos admittunt Deos ? 
Praeterea , Lumen illud Thaboricum quum esset , per Pala initas , increa- 
tuin , sequitur , fuisse , ut mox dicebamus , Deum O. M. Quod enim in- 
creatum est , quum sit Ens a se , Deus est . Quod si Lumen illud , juxta 
Palamitas , conspicabilis fuit oculis corporis , jam Deus oculis carneis visi- 
bilis est ; quod absurdissimum esse in superioribus demonstravimus . Neque 
caussam illorum juvat Concilii Byzantini auctoritas . Nam Synodum illam , 
ejusdemque generis alias fuisse Pseudosynodos Schismaticorum , nullam- 
que auctoritatem mereri , res est extra omnem dubitationis aleam posita . 
Cantachuzcnus autem cum integra sua de Barlaamo historiola non est hac 
in caussa audiendus , quum fuerit Gregorii Palamae studiosissimus . 

Obj. 3. cum Scholasticis adv. 3. et 4- Conclus. I. Habitus Fidei , Spei , 
et Charitatis in viatoribus non immerito qualitas appellatur , a Deo prove- 
niens per gratiam ; et nihilominus qualitas est , seu entitas creata a via- 
toris anima distincta . Porro eodem modo de Lumine gloriae loquendum 
est ; ac proinde et ipsum qualitas , seu entitas creata est , a Beatorum 
mente distincta . II. Certissima res est , Lumen gloriae non requiri ex par- 
te Dei , qui est Ens summe intelligibile , sed ex parte intellectus creati . 
Quod se tenet ex parte intellectus creati creatum esse debet , atque ab 
intellectu distinctum : creatum , quia qualitas est intellectus creati ; ab in- 
tellectu vero distinctum , quoniam res est superaddita ad ipsum elevan- 
dum , ac perficiendum . 111. Quod si hoc non arrideat , dicamus saltem. 
Luminis gloriae naturam consistere in specie quadam impressa cum nostro 
jEgydio a Praesentatione . Nam ad hoc Lumen gloriae datur , ut creata 

mens Deum valeat adaequare ; quod certe efficit species impressa : hoc 
enim munus illius est , ut improportionem , quae inter potentiam , et obje- 
ctum intercedit , de medio tollat , et eliminet . 

Resp. ad i . Quamvis Fidei , Spei , et Charitatis habitus , qualitas sen- 
su non malo appellari possit , non est tamen entitas quaedam creata ab 
anima justi distincta , ut fuse demonstrabimus , ubi de Gratia disseremus 
habituali ; sed ejusdem animae affectio quaedam , vel modificatio . Cum- 
que eodem modo loquendum sit de Lumine gloriae, sequitur, idipsum di- 
cendum de Lumine gloriae . 

Ad 2. Quum Lumen gloriae qualitas sit , et habitus , idest , affe- 
ctio , et modificatio mentis , hoc sensu est aliquod creatum , quia mens , 
cui illud imprimitur , creata est . Falsum est autem, esse aliquid menti per 
modum entitatis superadditum , ab eaque distinctum ; quoniam ex parte crea- 
tae mentis consideratum , uil aliud est , quam mens ipsa a Deo elevata , 
illustrata nempe , perenniterque ab increato , et incommutabili Lumine mo- 
ta , ut Deum cernere valeat . 

Ad 3 . Non ex uno semper capite improportio inter objectum oritur , 
et potentiam . Si improportio ex nimia oriatur potentiae imbecillitate , fal- 
sum est , tolli improportionem per speciem impressam . Hoc enim speciei 
impressae munus locum habet dumtaxat , ubi oritur improportio ex nimia 
objecti crassitudine . Inter Deum autem , et mentem creatam improportio 
est , quae cx mentis creatae oritur infirmitate . Unde species illa impressa , 
etiamsi ex alio capite non repugnaret , tollere nequit improportionem Deum 
infinitum inter , ac mentem finitam . 

Obj. 4 * cont. G. Conci, cum Thomassino . I. Basilius Lib. de Spiritu San- 
cto Cap. 18. , et Gregorius Nyssenus Orat, in S. Stephanum disertissime do- 
cent , Spiritus Sancti Personam Lumen illud esse , de quo legitur : In lumi- 
ne tuo videbimus lumen ; quae sententia ab omnibus accipitur Theologis de 
Lumine gloriae . II. Et laudati quidem Patres illud docentes de Lumine glo- 
riae , non efficieuter modo , sed et formaliter loquuntur . Nam ajunt , Fi- 
lium non videri , nisi per Spiritum Sanctum , nec posse videri Patrem , ni- 
si per Filium . Idcirco Spiritus Sanctus est formaliter Lumen , per quod tota 
conspicitur Trinitas . 

Resp. ad i. Laudati in argumento Patres docent. Spiritum Sanctum 
Lumen esse , in quo videbimus Lumen , sed efficienter , non formaliter . Vi- 
sio enim beatifica opus est non naturae , sed gratiae . Ast quodlibet gra- 
tiae opus, quamvis a tota Trinitate efficiatur, est enim opus ad extra, ti- 
tulo tamen quodam speciali , qui titulus Appropriatio appellatur a Theolo- 
gis , Personae tribuitur Spiritus Sancti , ipseque elargiri dicitur creaturis cha- 
rismatum dona . Eatenus itaque M. Basilius , et Gregorius Nyssenus affir- 
mant , Spiritus Sancti Personam esse Lumen gloriae , in quo videbimus Lu- 
men , quatenus ipse dat gratiam ad Lumen gloriae promerendum , et adi- 
piscendum . Ceterum , Lumen gloriae non esse formaliter ipsam Personam 
Spiritus Sancti, satis demonstratum est Prop. VI. 

Ad 2. Affirmant allati Patres , per Spiritum Sanctum cognosci Filium , 

et jiet’ Filium Patrem , cognitione per Fidem , quae Labetur in via , non 
cognitione per speciem , quae habetur in Patria . Nec Basilius modo , et 
Gregorius Nyssenus , sed antiqui omnes Patres , qui Macedonium insecta- 
bantur , de eadem cognitione per Spiritum Sanctum loquuntur . Et optime 
quidem ; quoniam ita adversus impium Macedonium Spiritus Sancti de- 
monstrabant divinitatem , quasi sic arguentes : Sicuti nemo potest noscere 
Patrem , nisi is , cui voluerit Filius revelare , ita nemo noscere potest Fi- 
lium , nisi a Spiritu Sancto per gratiam illustretur . Ea de caussa Filius est 
Deus : quare Deus est etiam Spiritus Sanctus . Ex quo apparet , veteres Pa- 
tres nostros , qui similia docent , loqui dumtaxat de cognitione per Fidem , 
non de cognitione per speciem . 

Obj. 5. cont. postremam Conci. I. Si Lumen gloriae esset ipse Deus Bea- 
torum menti intime affulgens, in sensu Prop. VII., sequeretur , Beguardos , 
ac Beguinos immerito fuisse damnatos : nam ii quoque fatebantur , ad in- 
tuitivam Dei visionem , praeter intellectum creatum , ipsum concurrere 
Deum . Ast dici nequit, haereticos illos immerito fuisse damnatos . II. Si ea- 
dem divina substantia simul objectum sit , et lumen , creatae menti , super- 
naturali experti adjutorio , si lumen affulgeat , conspiciendam sese exhi- 
bebit divina substantia ; ipsa enim est lumen . Propterea intellectui crea- 
to , superuaturali non suffulto auxilio , naturalis inest Deum intuendi facul- 
tas , quod haeretici illi effutiebant . 111. Ilinc merito statutum fuit in Con* 
cilio Viennensi , objectum beatae visionis differre a Lumine gloriae . IV. Imo 
si haec vera sit sententia , jam quaestio haec de Luminis gloriae natura in- 
sulsa foret , et ludicra : idem namque erit ac inquirere , an ad videndum 
objectum requiratur objectum . 

Resp. sophismata haec jam esse a nobis praeoccupata . Unde ad i. La- 
tissimum nos inter , ac Beguardos discrimen intercedit . Hi enim impie do - 
ccbant , ad beatificam visionem concurrere quidem Deum , sed tanquam 
merum objectum videndum , non ut principium visionis , seu , ut lumen 
affulgens : affirmabant siquidem , quod quaelibet intellectualis creatura in 
seipsa naturaliter est beata ; et quod anima non indiget Lumine gloriae 
ad Deum videndum , eoque beate fruendum . Nos e contra pie , firmiterque 
tenemus , non posse creatam mentem propriis naturae viribus Deum intui- 
tive conspicere , eoque perenniter frui ; sed divino indigere auxilio , quod 
per modum incommutabilis luminis illi impressum , veluti qualitas ei sit , et 
habitus , elevet eam , atque perficiat . Explicantes vero quit! illud sit Lu- 
men , asserimus esse Deum , non tanquam objectum , sed ut beatae visio- 
nis principium ; quatenus scilicet mentem illuminat , et inflammat volun- 
tatem ad Deum intuendum , eoque beate fruendum . Non ergo ex nostra 
sententia sequitur , immerito damnatos fuisse Beguardos . 

Ad a. Deus est objectum beatae visionis simul, et Lumen gloriae; quo- 
niam considerari potest sub duplici resjtectu , pro duplici , quem in mente 
Beatorum producit , effectu . Deus , quatenus Beatorum menti affulget , ut 
eam elevet , atque perficiat , est Lumen gloriae ; quatenus autem intuitive 
conspiciendum , fruendumque se Beatis exhibet , est objectura intuilivae vi- 

sionis : ita ut antequam Deus facie ad faciem sese praebeat videndum , ne- 
cesse sit , ut , divino quodam adhibito condcsccnsu , intellectum ipsum ele- 
vet , roboret, perficiat , ne tantae Lucis opprimatur abysso. Au ne ita sen- 
tiebant Beguardi ? 

Ad 3. Diversimode Beatorum mens a Deo afficitur , quando elevatur , 
atque perficitur , ac quando Deum , ut in se est , intuetur ; proindeque con- 
sistit optime Concilii definitio asserentis , objectum visionis differre a Lumine 
gloriae ; secundum connotata videlicet , non realiter , tanquam aliud ab alio. 

Ad 4- Non ludicra est , neque insulsa in nostra sententia haec quae- 
stio , cujus sensus est: An ad Deum intuitive videndum, prout est objectum 
visionis , Deus ipse requiratur , incommutabili suo fulgore beatorum illumi- 
nans mentem , atque inflammans affectum ; quemadmodum ludicra quaestio 
non est, an ad credendum in Deum , prout est objectum Fidei, Deus ipse 
requiratur largiens gratiam . 


CAPUT X. 


De inaequalitate Luminis gloriae , illi usque inaequalitatis Caussa . 

Narrat B. Hieronymus , Jovinianum, celebrem suae aetatis haereticum , 
inter alia errorum portenta docuisse etiam , nullum inter vitium , ac vitium, 
nec inter virtutes dari discrimen ; adeoque et in omnibus damnatis poe- 
nae , et in omnibus Beatis praemii , hoc est , in tuiti vae visionis , aequa- 
litatem admisisse ; ita ut inter Johannem ( verba sunt Joviniani apud Hie- 
ronymum ) , et ultimum poenitentem nulla sit distantia . Hinc S. Doctor 
Lib. II. adv. Jovin. merito de illo scribit : In saturitate Epicurus ; in retri- 
butione autem Justorum Stoicus . Ejusdem erroris nonnulli insimulant etiam 
Origenem , quod Stoicorum more Hoin. I. in Matth. Apostolica illa verba , 
quae habentur in Ep. I. ad Cor. Cap. i5. Stella a stella differt in cla- 
ritate , fuerit interpretatus . Sed non pauci ab hoc eum excusant errore . 
Vide Petavium Theol. Dogm. Lib. VII. Cap. io. Recentiorcs haeretici, ho- 
minis justificationem in imputatione justitiae Christi reponentes, non mul- 
tum a Joviniani errore recedunt . Adversus itaque Fidei hostes statuendum 
hoc in capite est , intuitivain visionem inaequalem esse in singulis Beatis , 
pro meritorum inaequalitate . 

Supposita autem hac cum Catholicis inaequalitate , investigandum adhuc 
superest , quaenam sit ejusdem inaequalitatis caussa. Et quoniam ubi sermo 
fit de caussis , alia est moralis , alia effectrix , demonstrabimus nos , caussam 
illius inaequalitatis moralem esse meritum Beatorum ; caussant vero effectri- 
cem esse Lumen gloriae , contra quod sentiant Scoiistae , Cajetanus , et ex 
nostris London , ac dEgydius a Praesentatione , qui unanimiter docent , vim 
mentis naturalem ad beatae visionis inaequalitatem multum conferre : in 

priore enim controversiae parte , de caussa morali inaequalitatis visionis , nul- 
lum experimur ex Theologis adversarium . 

CONCLUSIO I. 


Visio Dei intuitiva non est in singulis Beatis aequalis . 

Prob. i. Oraculis Scripturarum . Apostolus in Ep. I. ad Cor. Cap. 3. 
Unusquisque , inquit , propriam mercedem recipiet , secundum suum la- 
borem . Et iterum : Uniuscujusque opus manifestum erit . Iu quae verba 
ita scribit Hieronymus cont. Jovinianum : Si is , cujus opus arsit , et pe- 
riit , et damnum sustimiit laboris sui , perdet quidem laboris praemium , 
sed ipse salvabitur , non tamen absque probatione ignis ; ergo is , cujus 
opus manserit , quod superaedificavit , sine ignis probatione salvabitur : et 
inter salvationem , et salvationem utique erit diversitas aliqua . Idem Apo- 
stolus ibid. Cap. 1 5. subdit : Stella enim a stella differt in claritate ; sic 
et in resurrectione mortuorum . Quam sententiam ita S. P. Augustinus ex- 
ponit in Libro de sancta Virginit. Stella tamen a stella differt in gloria . 
Sic et in resurrectione mortuorum . Haec sunt merita diversa Sanctorum. 
Christus apud Johan. Cap. 1 4- inquit: In domo Patris mei mansiones mul- 
tae sunt. Quod quidem a M. Gregorio Lib. IV. Moral. Cap. 3i. sic expli- 
catur : Quia in hac vita nobis est discretio operum , erit in illa procul- 
dubio discretio dignitatum : ut quo hic alius alium merito superat , illic 
alius alium retributione transcendat . Unde in Evangelio Veritas dicit : 
In domo Patris mei mansiones mullae sunt . 

Prob. a. Patrum auctoritate . Polycarpus in Actis suae passionis ita al- 
loquitur Judicem : Quanto graviora pertulero , tanto praemia majora per- 
cipiam . Ircnaeus Lib. I. Cap. q. Si plus , inquit , illuni dilexerimus , cla- 
riores erimus apud Deum . Tertullianus in Scorpiaco Cap. 6. ait : Quomo- 
do midtae mansiones apud Patrem , si non pro varietate meritorum ? Hi- 
larius in Psal. LXIV. Plures enim mansiones diversae dignitati habitan- 
tium praeparantur . Ambrosius Lib. V. in Lucam : Etsi , inquit , unum 
regnum , diversa tamen merita sunt in regno Caelorum . Gregorius Na- 
zianzenus Orat. XXIV. Prout illorum est ordo , plus , minusve Deum 
cernunt . Clirvsostomus Hom. XLI. in I. ad Cor. Tametsi in regno Caele- 
sh sint omnes , non omnes tamen potiri iisdem praemiis , significatur . Theo- 
doretus et ipse in I. ad Cor. Non omnes justi ejusdem praemii erunt par- 
ticipes , sed recte factis congruam habebunt renumerationem . Mitto Hie- 
ronymum , qui duobus integris voluminibus Joviniuuum ex professo refuta- 
vit . S. P. Augustinus Tract. LXV1I. in Johan. iterum inquit : Multae man- 
siones diversas meritorum in una vita aeterna significant dignitates . Alia 
est enim gloria solis , alia gloria lunae , alia gloria stellarum ... tan- 
quam stellae Sancti diversas mansiones diversae claritatis , lanquam in 
Caelo , sortiuntur in regno . Eadem docet expresse Prosper iu Sententiis 
nuni. 3Go. , Fulgentius Lib. III. ad Trasiinundum , aliique Patres. Stat ergo 
pro nostra sententia perpetua Patrum traditio . 

Prob. 3. auctoritate Conciliorum . Narrat Ambrosius Ep. XLII. dam- 
natum fuisse Jovinianum in Concilio Mediolanensi , anno 38o. celebrato. Pa- 

tres Concilii Florentini in Decreto Union, definierunt , Beatos videre intui- 
tive Deum unum , et trinum ; pro meritorum tamen diversitate alium a- 
lio perfectius . Concilium Tridentinum Sess.’ VI. Can. 3 a. statuit : Si quis 
dixerit , hominis justificati bona opera ... non vere mereri augmentum gra ■ 
tiae , vitam aeternam , ... atque etiam gloriae augmentum , anathema sit . 

Prob. 4 - ratione . Eodem modo de praemio Beatorum , ac de damna- 
torum poena loquendum est . Non eadem poena singuli punientur damnati ; 
dicente Scriptura in Apocal. Cap. 18. Quantum glorificavit se , et in de- 
liciis fuit , tantum date illi tormentum ; et Cbrysostomo Hom. XLI. in 
I. ad Cor. Nec in gehenna peccatores omnes eadem tormenta patientur . 
Itaque et Beati non eadem fruentur gloria . 

CONCLUSIO II. 

Caussa moralis inaequalitatis beatae Visionis est inaequalitas meritorum . 

Prob. i. iis omnibus Scripturae locis, quae superiori Propositione lau- 
davimus , quibus hoc addi potest . Apostolus iu Ep. II. ad Cor. Cap. 9, in- 
quit : Qui parce seminat , parce et metet . 

Prob. 2. iisdem Patrum sententiis , quibus superiorem demonstravimus 
Thesim . Accedit ulterius Fulgentius , qui in Lib. de Trinit. ita scribit : 
Tantum amplius alius alio in illa vita Deum videbit , quantum amplius 
in hac vita eum dilexit , praeceptisque ejus obediens fuit . Et M. Augu- 
stinus Ser. LIX. de Verbis Domi inquit: Meritorum diversitate fulgebunt , 
alius magis , alius minus . 


CONCLUSIO III. 

1 

Vis naturalis intellectus creati nequit esse caussa effectrix 
inaequalitatis inluitivae Visionis . 

Non minus Visio Dei intuitiva ordinis est supernaturalis , quam quae- 
libet Theologica virtus , v. g. Fides . Ast magis , vel minus intensa , et per- 
fecta Fides non a naturali acumine repetitur intellectus . Quod enim Fi- 
des in uno intensior , iu alio remissior sit comparate ad actus suos , id mu- 
nus est Gratiae, a qua, ut homo vel minimum Fidei actum eliciat, dum- 
taxat provenit . Quare intensior quoque Visio beata non a vi naturali in- 
tellectus creati , tanquam a caussa effectrice , est repetenda . 

Prob. 2. Quum beatifica visio sit merces , non ingenio rependitur , sed 
Charitati , et operibus ; alioquin injustitia apud Deum esse posset . Quoties 
enim accidit , ut qui perspicaciore pollent ingenio, remissius in Lege Domi- 
ni ambulent iis , qui vim habent intellectionis remissiorem ? A11 ne proinde 
clarius illi prae istis Deum conspicient ? Hoc esset mercedcin rependere in- 
genio , adeoque naturae , non gratiae . 


Digitized by Google 



182 


CONCLUSIO IV. 


Caussa ergo effectrix , et proxima inaequalitatis beatae Visionis est 
Lumen gloriae , quod pro meritorum ratione magis minusve 
. datur Beatis . 

Prob. Qnamvis intellectus ad Deum intuitive videndum active concur- 
rat , caussa nihilominus effectrix intuitivae visionis non est, nisi Lumen glo- 
riae ; atque adeo , quamvis idem intellectus concurrat ad intensiorem visio- 
nem , caussa tamen effectrix cur a nonnullis clarius , minus clare ab aliis 
Deus conspiciatur , non est, nisi Lumen gloriae . Et quemadmodum, licet ad 
perfectiorem Fidei actum eliciendum active concurrat intellectus , perfectior 
tamen Fidei actus tribuitur , tanquam effectrici caussae , Gratiae ; ita in ca- 
su, de quo agimus . Hinc S. Thomas I. P. Q. 1 2. Art. G. in corp. ait : Vi- 
dentium Deum per essentiam unus alio perfectius eum videbit ... Sed hoc 
erit per hoc , quod intellectus unius habebit majorem virtutem , seu facul- 
tatem ad videndum Deum , quam alterius . Facultas autem videndi Deum 
non competit intellectui creato secundum suam naturam , sed per Lumen 
gloriae ; quod intellectum in quadam Dei formitate constituit . Unde in- 
tellectus plus participans de Lumine gloriae , perfectius Deum videbit . Plus 
autem participabit de Lumine gloriae , qui plus habebit de Charilatc . 

Ad argumenta , quae in contrarium afferuntur , Responsio . 

Obj. 1. cont. r. prop. I. Visio Dei intuitiva est visio Dei, sicuti est . Vi- 
debimus eum sicuti est , scribit Johannes in Ep. I. Cap. 3 . Ast Deus si- 
cuti est videri non potest inaequaliter ; quum Deus sit ens simplicissimum, 
quod dividi nequit , quod quidem ad inaequalem visionem requiritur. II. Et 
sane , quoniam veritas res est simplicissima , unam rem non potest alius 
alio plus intelligere , inquit Augustinus Lib. 83 . QQ. Q. 3 2. Unde quo- 
niam Deus est veritas simplicissima , non potest alius alio plus illum con- 
spicere . III. Accedit , quod si inaequalis est Beatorum felicitas, alter alteri 
propriam invidebit beatitatem ; quod aperte repugnat , quum nihil coinqui- 
natum , et abominationem faciens ibi esse possit . IV. Ilinc Matth. Cap. 20. 
legitur , Patremfamilias omnibus Operariis , qui in viuea laboraverant , si- 
ve multum operati fuerint , sive parum , sub vesperam singulis dedisse de- 
narium , hoc est , aequalem merccdem . Haec autem parabola figura est Dei 
rependentis justis post mortem intuitivam sui visionem , tanquam merito- 
rum merccdem . 

Resp. ad x. Etiam Ens simplicissimum aliquam, non ex parte objecti, 
hoc est , ex parte sui, sed ex parte potentiae, seu intellectus creati, admit- 
tit divisionem ; scilicet , potest plus , minusve ab intellectu creato partici- 
pari . Si Lumen gloriae sit intensius , Ens simplicissimum magis , si Lumen 
gloriae remissius sit , minus intellectui creato revelatur , remanente semper 
Ente illo in sua simplicitate , tolaque divisione ex parte intellectus se te- 

nente. Quod potest oculorum corporeorum exemplo aliquo modo explicari; 
qui si magis a Solis radiis roborati sint , clarius objecta corporea cernunt 
prae illis , qui minus a radiis ejus alliciuntur , quamvis semper idem ab- 
sque ulla sui divisione Sol perseveret . 

Ad 2 . Sensus verborum Augustini est , unam rem non posse alium a- 
lio plus intelligere , nempe, aliter intclligera ; quia veritas res simplicissi- 
ma est . Praemittit enim S. Doctor : Quisquis unam rem aliter , quam res 
est , intelligit , fallitur . Et rursus : Quisquis unam rem aliter , quam est, 
intelligit, non eam intelligit ■ ISon ergo potest quidquam intelligi , nisi 
ut est . Non negat igitur Augustinus , veritatem , rem simplicissimam , per- 
fectius ab uno , quam ab alio intelligi . Unde retorqueri potest in Adver- 
sarios argumentum . Sicuti enim veritas aliqua clarius ab uno , minus clare 
ab alio cognosci potest , ut exemplo Philosophicorum dogmatum patet , 
quae clarius a doctis , quam ab indoctis percipiuntur ; ita Deus ens sim- 
plicissimum perfectius ab uno , quam ab alio potest in Patria videri . 

Ad 3. Nec habet , nec habere potest invidentia locum in aeterna fe- 
licitate , etiamsi inaequalis ibi sit visio Dei intuitiva . Sicut enim corpora- 
lis saturitas omnes saturos aequaliter habet , quamvis singuli cibum non 
aequaliter , sed pro possibilitate perceperint ; ita omnes Sancti, etsi fuerint 
aliqua graduum suorum diversitate distincti , una beatiludine perfecti erunt, 
inquit Julianus Potueritis I. Lib. de Vita contempl. Cap. 4- Et Gregorius 
M. Lib. XXXV. Mor. Cap. 1 5. Aequalis est , inquit , nec major appetitus ; ' 
quia quis tantum capit , quantum cup ; qituantum quisque sitit , tantum 
bibit : inaequalis , quia qui plus bibit , plus sitit : aequalis autem plenitu- 
do , quia aequalis est omnium saturitas . Quum ergo , ut ex dictis patet , 
aequalis sit ibi felicitas , locum non habet invidentia . 

Ad 4- Non uno , eodemque modo explicari parabola potest , absque 
sententiae catholicae praejudicio, i. Parabola illa significat, Deum repen- 
dere justis , etiam habentibus inaequalia merita , aequalem mercedem , aeter- 
nam scilicet vitam , non eamdem , quoad gradus , intuitivam visionem . Ex- 
positio est S. P. Augustini Tract. LXV1I. in Johan., ubi sic inquit: Dena- 
rio enim illo vita significatur aeterna , ubi alio amplius nemo vivit , quo- 
niam vivendi non est diversa in aeternitate mensura . Sed multae man- 
siones diversas meritorum in una aeternitate significant dignitates . Et lu- 
culentius adhuc Ser. LIX. de Verb. Dom. Cap. 4- Denarius ille vita ae- 
terna est , et in vita omnes aequales erunt . Quamvis enim meritorum di- 
versitate fulgebunt , alius magis , alius minus , quod tamen ad vitam ae- 
ternam pertinet , aequalis erit omnibus . tSon enim alteri erit longius , 
alteri brevius , quod pariter sempiternum est . Eadem scribunt Ambrosius 
Lib. VII. in Luc., Hieronymus Lib. II. cont. Jovinian., et Gregorius Lib. IV. 
Mor. Cap. 3o. 2 . Quamvis Operarii in Vineam alii hora prima , alii tertia , 
alii sexta etc. descenderint , fieri tamen potuit , ut qui hora pervenerunt 
postrema , brevi temporis spatio priorum merita aequaverint . Quod faci- 
lius evenit iis , qui intuitu aeternae vitae in Vineam Christi , hoc est , in 
Ecclesiam , ad opus descendunt ; in quibus voluntatis magis , scilicet Chari- 

tatis , quam laboris modum Deus considerat . Unde Gregorius Nazianzenus 
Orat. XL. optime ait : Deinde etsi laboris modum plus contulerint , qui 
priores ingressi sunt , non tamen quantiun ad voluntatis modum . Pro- 
pter quam etiam fortasse postremis amplior merces debebatur : quamvis 
absurdum quodammodo potest videri , quod dico . 3 . Solvi idem argumen- 
tum potest cum Augustino, qui Lib. XXII. cont. Faust. Cap. 94. inquit: 
Sicut in citharis non quidem omnia , quae tanguntur , canorum aliquod 
resonant , sed tantum chordae ... ita in his propheticis narrationibus aut 
aliquid jam sonant significatione futurorum , aut , si nihil tale significant, 
ad hoc interponuntur , ut sit , unde illa significantia , tanquam sonantia , 
conneclantur . Ex qua regula discimus , non omnia , quae in parabolis , et 
comparationibus inveniuntur, rei, quam signilicant , adamussim congruere, 

Obj. a. cont. 3 . Thesim. I. Ubi duae caussae iu unum influunt effectum, 
si una ex illis perfectior sit , perfectior exsurgit effectus . V. g. quoniam ad 
objectum cernendum concurrunt duae caussae , oculus videlicet , et lumen, 
perfectior oculus clarius prae oculo imbecilli intuetur objectum , quamvis 
ambo eodem suffulti sint lumine . Porro intellectus creatus , et Lumen glo- 
riae duae sunt caussae influentes in beatam visionem ; atque adeo si intel- 
lectus sit perspicacior , perfectior habebitur intuitiva Dei visio . II. Nec re- 
fert , quod intellectus creatus diversi sit ordinis a Lumine gloriae , ab eoque 
elevari, ac perfici indigeat: hoc, inquam, non obstante, vis illius natu- 
ralis potest utique in beatificae visionis influere inaequalitatem ; concurrit 
enim ad intuiti vam visionem, ut potentia vitalis. III. Et re vera, quoniam 
intellectus agit vitaliter , duo homines cum eodem lumine fidei alter in- 
tensiores , remissiores alter elicit Fidei actus . Similiter ergo et de intuitiva 
visione . 

Resp. ad 1. Ubi ad unum effectum duae caussae concurrunt ejusdem 
ordinis, si una perfectior sit , utique perfectior exsurgit effectus ; non autem 
si caussae diversi sint ordinis . Et hoc evidentissime patet exemplo in Ar- 
gumento allato. Ideo enim perfectior oculus eodem lucis adjutus candore 
perspicacius videt objectum , quam oculus aeger , quoniam corporeus ocu- 
lus , et radius Solis ejusdem ordinis sunt naturalis . Quod idem est , ac si 
dicas , lucem Solis oculi corporei potentiam invenire completam in genere 
suo, atque expeditam, neque, ut ab ipsa luce elevetur, ac perficiatur, in- 
digere . E contra vero intellectus creatus , et Lumen gloriae , licet ambo ad 
eamdem concurrant visionem , diversi tamen sunt ordinis . Intellectus siqui- 
dem elevari , ac perfici debet a Lumine gloriae . Cumque intellectus quid- 
quid in Dei visione potest , habeat a Lumine gloriae , sequitur inde , vim 
illius naturalem nihil in majorem, minoremve visionem beatam influere. 

Ad 2. Intellectus creatus concurrit utique ad Dei visionem, ut poten- 
tia vitalis , ( sed quae elevata sit , ac supernaturalis ) non ut potentia mere 
naturalis . Quidquid eniin in ea visione intellectus habet , est a Lumine glo- 
riae . Lumen vero gloriae quum intrinsecam imprimat illi qualitatem , et 
habitum ad instar affectionis , atque modificationis , intellectus creatus in vi- 
sionem fertur intuitivam non mere passive , ut veteres nonnulli putabant , 
quos inter Mavron. in III. Sent. Q. 1., sed ut potentia vitalis . 

Ad 3. Inaequalitas , quae inter actus Fidei, aliaque snperqaturalia ope- 
ra intercedit , tota repetenda est a Gratia , non a vi hominis naturali . Agit 
homo sub Gratia , tanquam potentia vitalis , et libera ; sed actionis excel- 
lentia , ut nimirum sit supernaturalis , sitque magis , vel minus intensa , ac 
meritoria , est Gratiae , non facultatis humanae , prout facultas naturalis est. 
Unde retorqueri potest in adversarios argumentum . 

CAPUT POSTREMUM . 

An Deus sit incomprehensibilis . 

Ad postremam Libri hujus tandem devenimus controversiam : et post- 
quam de variis Dei visionis generibus fuse disputavimus , inquirendum nunc 
superest , an , sicut Deus eo , quo diximus modo , visibilis est , sit etiam 
aliquo sensu comprehensibilis . Quod ut dilucide percipere valeamus , voca- 
bulum ipsum Comprehensionis est explicandum . 

Triplici vulgo sensu Comprehensionis nomen, prout de rebus incor- 
poreis enunciatur , accipi solet ; latissime nempe , improprie , et stricto sen- 
su . Comprehensio latissimo modo accepta idem est , ac rei apprehensio , 
sive assecutio . Id Apostolum dicere voluisse putat Chrysostomus , dum in 
Ep. ad Philip. Cap. 3. ajebat : Sequor autem si quo modo comprehendam , 
in quo et comprehensus sum a Christo Jesu . Fratres ego me non arbi- 
tror comprehendisse . Comprehensio vero improprie sumpta claram quam sae- 
pissime , perspcctamque rei alicujus significat notitiam, et perceptionem. 
Unde Galenus in Lib. de optimo gen. dicendi : Ego vero , inquit , neque 
quidquam aliud significare puto comprehensibile , quam cognoscibile ; nec 
aliud comprehendere, quam certo cognoscere . Et Chrysostomus Ilom. de in- 
coinprehens. Dei natura hunc quoque sensum Pauli sententiae paullo ante reci- 
tatae tribuit : nec alio sensu Reati , qui clare Deum intuentur in Patria, di- 
ci solent Comprehensores . Comprehensio denique stricto , ac rigoroso sen- 
su accepta est rei alicujus adeo integra , et adaequata cognitio , ut nihil 
prorsus lateat videntem, ut Libri hujus Cap. i. diximus . Comprehensionis 
hoc modo sumptae rationem mutuavimus a S. P. Augustino , qui in Ep. 
CXII. ita loquitur : Aliud est videre , aliud totum videndo comprehende- 
re : quandoquidem id videtur , quod praesens utcumque sentitur ; totum 
autem comprehenditur videndo , quod ita videtur , ut nihil ejus lateat vi- 
dentem , aut cujus fines circumspici possunt ; sicut te nihil latet praesen- 
tis voluntatis tuae , circumspicere autem potes fines anuli tui . Et Serm. 
XXXVIII. de Verbis Dom. Cap. 3. subdit : Sed corpus oculo comprehen- 
dere te putas ? Omnino non potes . Quidquid enim aspicis , non totum 
aspicis . Cujus hominis faciem vides , dorsum non vides eo tempore , quo 
faciem vides ... non sic ergo vides , ut comprehendas . Ex quibus aperte 
deducitur, ad objecti alicujus comprehensionem duo praesertim requiri, r. 
Ut adeo clare , ac perspicue cernatur objectum , ut potentia singulos ejus- 
dem objecti tuin existendi , tum operandi videat modos . a. Ut praeterea 
Tom. II. Marcellius Theol, 

non solum quae in objecto sunt formaliter innotescant , verum etiam quae 
in illo sunt eminenter . Hanc ego post Augustinum Comprehensionis ideam 
habeo , quamvis Franciscus Victoria , omnesque fere Thomistae diversimo- 
de tum a nobis , tum a se invicem illam accipiant . His hoc modo assecu- 
tis , inquirendum nunc est , an Deus sit , nec ne , comprehensibilis ; nimi- 
rum , an ita ala intellectu creato cognosci possit , ut non modo Dei essen- 
tia , sed singuli illius existendi , ac operandi modi , omniaque divina con- 
tenta Essentia sive formaliter , sive eminenter , luculentissime conspician- 
tur . De Comprehensione siquidem , priore , ac altero sensu accepta, jam in su- 
perioribus satis pertractavimus . 

Peculiaris fuit Anomoeorum liaeresis , ut de intuitivae visionis possibi- 
litate agentes animadvertimus , Deum esse comprehensibilem . Catholici vero 
adversus haereticos illos de Fide tenent, Deum posse quidem intuilive vi- 
deri , non autem posse ab intellectu creato , quocumque auxilio suffulto , 
comprehendi ; cum quibus sit 


CONCLUSIO . 

Nequit Deus ab intellectu creato comprehendi . 

Prob. i . Sacris Litteris . Job. Cap. 1 1 . Forsitan , inquit , vestigia Dei 
comprehendes , et usque ad perfectum Omnipotentem reperies ? Jerern. Cap. 
32 . legitur: Magnus consilio , et incomprehensibilis cogitatu. Eccl. Cap. 
35 . Ecce Deus magnus vincens scientiam nostram . Apostolus in Ep. I. 
ad Cor. Cap. io. Spiritus , inquit, omnia scrutatur , etiam profunda Dei... 
quae Dei sunt , nemo cognovit , nisi Spiritus . Et ad Rom. Cap. 1 1 . In- 
comprehensibilia sunt judicia ejus , et investigabiles viae ejus . Haec adeo 
clara sunt , ut expositione non egeant ad demonstrandum Deum incompre- 
hensibilem . 

Respondent ad hoc argumentum nonnulli , i. Deum in Sacris Litteris di- 
ci etiam invisibilem , nec sequitur proinde , nullo videri posse modo •. Id- 
circo ex quo dicatur incomprehensibilis , deduci non potest , absolute es- 
se incomprehensibilem. 2. Allata Scripturae testimonia accipienda videntur 
de divinorum incomprehensibilitate consiliorum , non de incomprehensibili- 
tate naturae . 

Sed qui ita respondent , animadvertant oportet, Deum , qui uno in 
loco dicitur invisibilis , alio in loco vocari etiam visibilem . Nullibi tamen 
in Sacra Scriptura occurrit , appellari Deum comprehensibilem . Insulsum est 
autem, quod e vestigio additur; quasi vero realis distinctio inter Dei na- 
turam , ejusque consilia detur . Ex quo igitur laudata Scripturae testimonia 
demonstrent , incomprehensibilia esse. Dei judicia , demonstrant pariter , in- 
comprehensibilem esse illius naturam ; quae cum divinis consiliis a parte 
rei unum , idemque est . 

Prob. 2. ex Patribus . Chrysostomus Orat. IU.de Incompr. Dei nat. sic 
inquit : Foccmus igitur inexplicabilem illum , incomprehensibilem illum , 

quem, nemo cogitare , nemo videre , nemo assequi potest : qui humanae lin- 
guae vim excedit , qui mortalis inlelligentiae comprehensionem transcen- 
dit : quem nec investigare Angeli possunt elc. Epiphanius Haer. LXX. do- 
cet , Infinitum Deum , non ut se habet in sese infinitum , sed quomodo 
capere natura potest . Veluti si quis per angustum foramen caelum aspi- 
ciat , ac dicat : Video caelum , non utique mentitur f videt enim revera 
caelum . Quod si quis dicat ei : Non vidisti caelum , neque iste mentitur , 
quippe non vidit illius exporrectionem , neque latitudinem . Aliud subinde 
ad idem declarandum a (Fert exemplum ex magnitudine maris mutuatum . Am- 
brosius Tracl. in Symb. Apost. Gap. io. scribit: Incomprehensibilia sunt 
judicia Dei ; quia quamvis proficiat quis in scientia , et Sapientiae ar- 
cana rimetur , tamen creata natura Increati substantiam , ut talis est , 
nunquam potest ad plenum comprehendere . Nam cum de illa aliquid ap- 
prehenderit , alia plurimum se rursum offerunt quaestionis ; et cum illa 
perceperit , alia etiam alliora quaeque occurrunt . S. 1*. Augustinus Ser. 
XCV1I. de Verb. Dom. Si enim comprehendis , non est Deus . Sit pia con- 
fessio ignorantiae magis , quam temeraria professio scientiae . Attingere 
aliquantulum mente Deum magna beatitudo est , comprehendere autem o- 
mnino impossibile . Gregorius M. in Job. Excelsior itaque est caelo , quia 
ipsi quoque electi Spiritus visionem tantae celsitudinis perfecte non pene- 
trant ... excelsior caelo fit , cum ipsa in eum nostra contemplatio deficit . 
His addi possunt Basibus , ambo Gregorii , Nazianzeuus , atque Nyssenus , 
iique omnes , qui hoc argumentum adversus Eunomianos ex professo versa- 
runt. Hinc jure Lateranense Concilium sub Innocentio III. celebratum, in- 
quit : Credimus , quod urnis solus sit Deus , aeternus , immensus , incom- 
prehensibilis . 

Prob. 3. ratione . Comprehensio , ut ex praenotatis constat , est clare 
cognoscere objectum , omnes illius existendi , ac operandi modos , singula 
quae tam formaliter, quam eminenter in eo inveniuntur. ISumquid potest 
haec omnia intellectus creatus assequi ? Quis omnes Dei operandi modos , 
singula , quae in Deo sunt formaliter , et eminenter , penitus introspicere 
potest , quum omnia haec sint infmita ? 

Satisfit Adversariis . 

Objiciunt I. Apostolus in Ep. I. ad Cor. Cap. i3. inquit: Tunc autem 
cognoscam , sicut et cognitus sum . Apostolus notus erat Deo comprehen- 
sive ; quare et ipse post hanc mortalem vitam Dei comprehensivam visio- 
nem praestolabatur . II. Veteres Patres non raro affirmant , Beatos in Patria 
comprehendere Deum ; illosque Comprehensores appellare non dubitant . 
III. Et jure quidem; Beati namque omnia vident , quae sunt in Deo, quo- 
niam vident Deum sicuti est. At videre omnia, quae sunt in Deo, non est 
illa undequaque introspicere , adeoque et comprehendere ? IV. Et revera , 
quum Deus sit Ens simplicissimum , et actus purissimus , qui omnia , quae 
in Deo sunt, videt, videt etiam quantum videri meretur ; proindeque com- 
prehendit . 

Resp. ad i . Dum inquit Apostolus : Tunc autem cognoscam , sicut 
cognitus sum , non de comprehensione , sed de visione facie ad faciem lo- 
qui , patet ex eodem loco . Ibi enim visionem , quam Beati habent in Pa- 
tria , visioni opponit, quam viatores habent in terra; aitque, hanc esse per 
speculum , et in aenigmate , illam vero facie ad faciem , ac Beatos vide- 
re Deum , quomodo a Deo ipsi videntur , nullo , scilicet , interposito medio. 

Ad 2 . Argumentum ex Patribus solutum remanet ex iis , quae ab ini- 
tio capitis adnotavimus . Sumunt enim illi Comprehensionem lato sensu , et 
improprie , pro visione nimirum intuitiva . 

Ad 3. Beati vident omnia , quae sunt in Deo , essentiam nempe , exi- 
stentiam , et attributa; sed omnes existendi, et operandi modos, eaque, quae 
in divina natura formaliter , et eminenter continentur , non vident . Hoc 
est , vident quidem omnia , quae sunt in Deo ; ast non quantum videri me- 
rentur . Id enim soli Deo , scientiam habenti infinitam , reservatum est . 

Ad 4- Beati , qui Deum in Patria vident facie ad faciem , vident uti- 
que Ens simplicissimum , actum purissimum . Sed Ens illud simplicissimum 
remisso quodam , et imperfecto modo vident . Qui tamen videndi modus 
imperfectus dicitur comparate ad cognitionem Dei , qui seipsum videt quan- 
tum meretur videri , hoc est , cognitione tum extensive , ut inquiunt , tum 
intensive infinita , lamque perfecta , ut ea major , aut aequalis dari non 
possit . Dicitur autem modus videndi perfectissimus , si comparetur ad crea- 
turas , in quibus perfectior Dei visio dari nequit visione Dei intuitiva . 
Atque hic prolixae quidem , sed Theologo viro maxime necessariae Tracta- 
tioni de Visione Dei finem ponimus , illum enixe depreeantes , ut nos in 
Electorum numero , quibus Beata illa Visio reservata est , sua divina re- 
censeat largitate . 

INSTITUTIONUM THEOLOGICARUM 


LIBER XII. 

IN QUO PERTRACTATUR DE SCIENTIA DEI . 


Deam O. M. habere suipsius, rerumqae omnium creatarum notitiam , nemo, nisi Albens, 

3 ai Deum existere inficiatur, vel Epicureus , qui' Deo adimit Providentiam , negare poterit . Uo« 
e optime Cyrillus Lib. XXXII. Thes. scribit , Divinitatis id esse proprium , ut nihil ignoret , 
nec Deum esse, si vel unicum ejus subterfugiat Scientiam. Verum non Scientiam modo suipsius , 
aliarumque extra se rerum habet Deus , sed illam plenissimam , perfectissimam , ac nullam mi- 
nimam imperfectionis umbram involventem : est quippe ipsa Dei Substantia , seipsam , suasqne 
relationes, attributa, cunclaque extra se posita cognoscens, perscrnlans , comprehendens. Sed 
quoniam humana mens , angustis coarctata limitibus , difficile admodum, quae Dei snnt, percipere 
valet , sunt enim allissitna , et inscrutabilia , aliquanto fusins de divinissima hac perfectione erit 
hoc in libro disserendum . Interlm Divini Spiritns auxilium imploremus, nt Luminis sui scin- 
tillam menti nostrae largiatur , ne in re tam sublimi exponenda , a veritate vel minimum di- 
scedamus . 


CAPUT I. 



An in Deo sit Scientia , et quid illa sit . 


uamvis in Deo esse Scientiam adeo certum sit , et exploratum , ut 
a nemine , nisi ab eo , qui vel nullam , vel falsam de Deo habet 
notionem , in dubium queat revocari , nos nihilominus , ut certitudini cer- 
titudinis gradum , si fieri potest , addamus , luculentissimam de divinae 
Scientiae existentia instituemus disputationem ; atque statuemus i. in Deo 
esse Scientiam ; a. esse illam plenissimam , ac perfectissimam; 3. non dif- 
ferre a divina Substantia , nisi quatenus connotat intelligibilia objecta . 


CONCLUSIO I. 


Est in Deo Scientia . 


Prob. 1. Scripturis . Job. Cap. XXVIII. quaerit : Sapientia ubi inve- 
nitur ? et quis est locus intelligentiae ? Quaestionem solvit respondendo : 
Deus inlelligit viam ejus , et ipse novit locum illius . Ipse enim Jines mun- 
di intuetur , et omnia , quae sub caelo sunt , respicit . Idem Cap. XII. jam 
dixerat : Apud ipsum ( Deum ) est Sapientia . Ipse habet consilium , et 
intelligentiam . Et capite postremo : Scio , inquit alloquens Deum, quia omnia 
potes , et nulla te latet cogitatio . In Lib. 1 . Reg. Cap. a. Deus Scien- 

tiarurn Dominus ; et ipsi praeparantur cogitationes . Psal. 146. Et Sapien- 
tiae ejus non est numerus . Psal. autem i 38 . Ecce Tu Domine cognovisti 
omnia novissima , et antiqua . Demum , ne inultus in re tam clara fiam, Sap. 
Cap. 7. Quoniam ipse ( Deus ) Sapientiae dux est , et Sapienturn emen- 
dator . Et haec quidem ex veteri Testamento . Ex novo autem pauca seli- 
gam . Apostolus in Ep. ad Rom. Cap. 1 1 . sic exclamat .- O altitudo divitia- 
rum Sapientiae , et Scientiae Dei ! Idem ad Coloss. Cap. 1 1 .In quo ( Chri- 
sto ) sunt omnes thesauri Sapientiae , et Scientiae Dei. Huc omnia illa Scrip- 
turae loca trahi possunt, in quibus Eilius Dei appellatur Sapientia Patris. 

Proh. 2. Patrum auctoritate . Auctor de divinis Nominibus Cap. 7. Di- 
vina , inquit , Sapientia semetipsam cognoscens , omnia cognoscit . Am- 
brosius Tract. in Syinb. Aposl. Cap. 1. Omnia caelestia , ait , et terrestria , 
ac minima quaeque prospicit Deus . Maximus Martyr in Cap. de Carit, scri- 
bit : Deus quidem semetipsum cognoscit ex heata sua Substantia ; quae 
vero ab ipso producta sunt , ex Sapientia sua . Aliorum Patrum in re tam 
perspicua nccesse non est proferre sententias . 

Prob. 3 . ratione . Scire magna perfectio est , ut nescire magna imper- 
fectio . Deus est omnis plenitudo perfectionis ; est id videlicet , quo me- 
lius excogitari non potest . Reperitur itaque in Deo Scientia . Quae si ha- 
betur in Angelis, et hominibus, qui merae creaturae sunt , cxulabit a Deo 
creaturarum' omnium Conditore ? 

CONCLUSIO II. 

Scientia , quae reperitur in Deo , plenissima est , ac perfectissima 
rerum omnium cognitio . 

Prob. Scientia illa plenissima est , ac perfectissima omnium cognitio , 
quae omnibus caret imperfectionibus, in creaturarum scientia adinveniri so- 
litis . Hujusmodi autem est Scientia , quae reperitur in Deo . Et ne singu- 
las creatae scientiae recenseam imperfectiones , duas in medium proferam 
dumtaxat , quae , si spectentur in scientia creata , videntur perfectiones ; si 
cum Scientia Dei conferantur, magnae sunt imperfectiones: eaeque sunt Di- 
scursus , et Praecisio . In Scientia ergo Dei locum minime habet Discursus, 
qui quum fieri nequeat, nisi per distinctos actus , admitti non potest in Deo, 
qui actus purissimus est , et Ens simplicissimum . Quare Auctor de divinis 
Nom. inquit : Invisibiliter quae sunt divisa , et quae multa , singulariter 
cognoscit . Et luculentius Augustinus noster Lib. VI. de Trinit. Cap. 10. 
Non more hominum quod futurum est , prospicit , vel quod praesens est , 
aspicit vel quod praeteritum est , respicit ; neque ejus cogitatio de co- 
gitatione in cogitationem transit , in cujus, incorporeo intuitu adsunt cun- 
cta , quae novit , quoniam tempora ita novit nullis suis temporalibus ratio- 
nibus, quemadmodum temporalia movet , nullis suis temporalibus motibus. 
Sed neque Praecisio per mentem , ut in scientia creata , in Scientia Dei 
reperitur . Praecisio enim per mentem facultatem arguit finitam , et limita- 

tam . Deus vero Mens est infinita , nullisque circumscripta limitibus . Hinc 
S. Petrus Damianus in Opusc. XXXVI. Cap. 7. Non diversis , inquit, obtu- 
tibus diversa considerat , ut cum intendit praeteritis , vacet a praesenti- 
bus , vel futuris ; et rursus , cum praesentia , sive futura considerat , o* 
culos a praeteritis avertat ,• sed unico dumtaxat , ac simplici polentissi- 
mae Majestatis intuitu simul omnia comprehendit : neque hoc confuse , at- 
que inexplicate , sed omnia discernit , atque juxta proprietatem suam 
quaeque distinguit. Et Augustinus Lib. XII. de Civ. Dei Cap. 18. scribit: 
Infinitas itaque numeri , quamvis infinitorum numerorum nullus sit nu- 
merus , non est tamen incomprehensibilis Ei, cujus intelligentiae non est 
numerus . Ad rem hanc transferri possunt , quae capite sequenti de divinae 
Scientiae dicturi sumus proprietatibus . Mitto argumentum a comparatione 
creatae scientiae , quae diversos gradus habet , cum Scientia Dei , quae sum- 
ma est , et infinita $ quoniam obvium est omnibus . 

CONCLUSIO III. 

Scientia Dei est ipsamet divina Substantia , prout objecta 
connotat intelligibilia . 

Prob. 1. ex Sacris Litteris. Prov. Cap. 8. legitur: Ego Sapientia ha- 
bito in consilio ..- Nondum erant abyssi , et ego jam concepta eram .... 
ante colles ego parturiebar . Sap. Cap. item 8. Spiritus intelligentiae est 
sanctus , unicus , multiplex . Paulus in I. ad Cor. Christum praedicans , 
ait , se praedicare Dei virtutem, et Sapientiam . In recitatis Scripturae te- 
stimoniis apparet , sermonem ibi fieri de Dei Scientia tanquam de re per se 
subsistente, eique nomina tribui, quae soli competunt Divinitati. Habitare nam- 
que in consilio ; esse ab aeterno ; esse quid sanctum , unicum, multiplex ; es- 
se ipsum Dei Filium , characteres certe sunt, qui rei competunt subsisten- 
ti ; imo et divinae naturae . Unde merito credimus , divinam Scientiam ipsam 
esse divinam Substantiam . 

Prob. a. ex Patribus . Quorum agmen ducat Augustinus , qui Ep. CII. 
In Deo , inquit , non aliud est esse , aliud intclligere . Anima vero quia 
est , etiam dum non intelligit , aliud est, quod est, aliud , quod intelligit . 
Et in Lib. I. de Gen. ad lite, subdit : Filio Dei hoc est vivere , quod est 
sapienter , ac beate vivere . Cyrillus Lib. XXXI. Thes. non modo nostram 
astruit sententiam , sed firmissimam quoque ad illam demonstrandam sup- 
peditat rationem . Inquit enim : Absurdum est , ipsum ( Deum ) de se ta- 
lem habere cognitionem dicere , qualem nos habemus . Nam si ipse aliud 
quiddam est, alia vero, ac diversa est ab eo, quae inest ipsi , cognitio, 
compositus erit , et non simplex . Quum vero confessione omnium sim- 
plex sit , non est aliquid ab eo diversum illius cognitio . Nostra autem 
est alia causa elc. Irenaeus Lib. II. Cap. 47 - Deus , inquit , cum sit to- 
tus mens , totus ratio , et totus spiritus operans , et lotus lux , et sem- 
per idem , et similiter existens . Didymus in Enar. Ep. Can. Johan. Igi- 

tur Trinitatis Scientia substantialis est . Johannes Damascenus LIb. I. de 
1' ide Orth. Cap. 1 8 . In nobis , ait , prudentia , et sapientia , et consilium 
tanquam habitus accedit , et abscedit . Non autem in Deo . In ipso enim 
nihil oritur , et desinit . 

Prob. 3. ratione , quae ex laudatis mox Sanctorum dictis sua sponte 
fluit . Scientia quippe Dei non est qualitas aliqua , vel accidens divinae Sub- 
stantiae adveniens ; alioquin Deus compositus foret ex Substantia , et Scien- 
tia , velut ex subjecto , et accidente , quod summae Dei simplicitati , pu- 
ritatique repugnat . Qua de re est ipsamet divina Substantia . 

Et quidem, quatenus intelligibilia objecta connotat , Dei certo Miseri- 
cordia v. g. et ipsa divina Substantia est, prout creaturas connotat misera- 
tione dignas ; sicque per alia divina excurrendo attributa : secus , nulla , ne- 
que per nostrum cogitandi modum , daretur in divinis distinctio . Et quo- 
niam intelligibilia objecta multiplicis generis sunt , hinc multiplex oritur di- 
vinae Scientiae divisio . Et alia est in Deo Sapientia , alia Scientia : Sapien~ 
tia pertinet ad intellectum aeternorum ; Scientia vero ad ea , quae sunt 
extra Deum , inquit S. P. Augustinus Lib. II. ad Simplic. Q. a. Haec au- 
tem vel est speculativa , quae sistit in objecti contemplatione , nihilque 
operatur ; vel est practica , quae aliquid molitur . Rursus , vel libera est , 
vel necessaria . Prior est objecti cognitio , a libero Dei pendentis decreto , 
ut cognitio rerum existentium : e contra posterior est , quae a libero Dei non 
pendet decreto , imo illud antecedit , ut est cognitio creaturarum possibi- 
lium . Postrema etiam , si subtilius rimari velimus, -aliam , et aliam admit- 
tit divisionem . Sed celebrior divinae Scientiae divisio , quae frequeutio- 
rem habet usum , est in Scientiam simplicis intelligenliae , et Scientiam vi- 
sionis . Scientia simplicis intelligenliae est cognitio rerum possibilium , prae- 
cise prout possibiles sunt , ab omni prorsus praescindendo existentia , sive 
praesente , sive praeterita , sive futura . Scientia demum visionis versatur 
circa res in aliqua temporis differentia existentes , ut est cognitio , qua Deus 
praeterita , praesentia , et futura intuetur . Addunt nonnulli Theologi Scien- 
tiam mediam , quod inter Scientiam simplicis intelligenliae , ac scientiam 
visionis mediet ; qualis est , inquiunt , cognitio conditionatorum , de qua , 
quum celeberrima evaserit in Scholis , seorsim agemus . 

Solvuntur objectiones . 

Obj. cont. i. Conci. I. Quod in Scripturis tribuatur Deo Seientia , non 
efficit , Deum revera Scientia praeditum esse , quoniam Scripturae , quamvis 
Deo humana membra tribuant , non proinde tamen illa in Deo proprie a- 
struunt . 11. Et re quidem vera . S. P. Augustinus in Lib. II. QQ. ad Simpli- 
ci . Q. a. Sapientia, inquit, pertinet ad intellectum aeternorum ; Scientia 
vero ad ea , quae sensibus corporis experimur . Si igitur in Deo Scientia 
esset , penderet a corporis sensibus , quod repugnat. III. Potest ne perfecta 
haberi Scientia sine discursu ? Minime . Ad perfectam enim Scientiam re- 
quiritur , ut quod minus notum est , per magis notum cognoscatur . Qum- 

que in Deo locum habere nequeat discursus , neque Scientia in eo admit- 
ti potest 4 

Resp. haec minima esse . Et ad i. Deo quidem in sanctis Paginis hu- 
mana membra tribuuntur , et ira, et poenitudo ; atque tribuitur etiam Scien- 
tia . Verum diversissimo modo . Humana membra , ira , ac poenitentia , 
quoniam imperfectionem involvunt , nec proinde Deo vere , proprieque pos- 
sunt convenire , de Deo praedicantur metaphorice . Ast vero nil continet 
imperfectionis Scientia ; imo maxima est ipsa perfectio ; atque idcirco tri- 
buitur Deo vere , et proprie , non metaphorice . 

Ad 2. Ubi Augustinus affirmat , Scientiam a corporeis sensibus pen- 
dere , loquitur de humana , non de divina Scientia . Nam illico subdit , 
aliam esse Scientiam Dei , et non ejusdem generis , cujus ista est , quae 
hominum dicitur . Non loqui autem de Scientia , prout in Deo reperitur , 
manifestum fit ex antecedentibus , ubi rem totam exponit , dicens : iVo« 
enim Scientiam solemus dicere in nobis , nisi cum sensa , et intellecta 
memoria retinemus : idest , cum meminimus , aliquid sensisse nos , vel 
intellexisse . Quod si ita in Deo est , ut possit proprie dici : intelligit , 
et intellexit , sentit , et sensit , admittit tempus , et subrepit nihilominus 
illa mutabilitas , quae longe a Dei substantia removenda est . Et tamen 
scit Deus , et praescit ineffabili modo . Sic eum et poenitet ineffabili mo- 
do . Nec denique loquitur de Scientia absolute considerata , de qua ita ibi 
scribit : Cum ergo haec cuncta ( imperfectiones nimirum quae Scientiae 
insunt humanae ) detraxero , et reliquero solam vivacitatem certae , at- 
que inconcussae veritatis etc., Scientia habebitur absolute considerata, quae 
non repugnat , ut iu Deo admittatur . 

Ad 3 . Discursus est potius imperfectio Scientiae : unde in humana qui- 
dem , non autem in Scientia divina admitti potest . Quare optime Augusti- 
nus noster citato Lib. , ct Q. ad Simplicianum inquit : Cum enim dempse- 
ro de humana Scientia mutabilitatem , et transitus quosdam de cogitatio- 
ne in cogitationem , cum recolimus , ut cernamus animo , quod in contui- 
tu ejus paullo ante non erat , atque ita de parte in partem crebris recor- 
dationibus transilimus 5 unde etiam ex parte dicit Apostolus esse nostram 
scientiam insinuatur mihi utcumque Scientia Dei . Quibus verbis exclu- 
dit S. Doctor a verae Scientiae ratione nedum ratiocinationem , sed tran- 
situm quoque a minus noto ad magis notum : quae duo in hominis inve- 
niuntur scientia , quoniam mente finitus , et limitatus . 

CAPUT II. 

De Proprietatibus divinae Scientiae . 

Multas numerare solent Theologi divinae Scientiae dotes , seu proprie- 
tates , simplicitatem , puta , immutabilitatem , efficaciam , quae sit infinita, 
unica , non multiplex etc. Nos autem , ut propositae consulamus brevitati , de 
duabus dumtaxat , nempe de illius Immutabilitate , qua scilicet Dei Scientia 

Tom. II. Marcellius Theol. a 5 

eadem semper est; ejusque Efficacia , qua omnium est caussa , agere con- 
stituimus ; praesertim cum reliquas proprietates divinae convenire Scientiae 
inde facile intelligatur , quod illa sit ipsa divina Substantia , cui eaedem 
competunt perfectiones . 

Et pro Immutabilitatis divinae Scientiae intelligentia nihil adnotandum 
esse mihi videtur ; quum ad rem hanc , quae de Immutabilitate Dei dixi- 
mus, sufficiant . Ad in telligendam vero ejusdem divinae Scientiae Efficaciam, 
tria distinguenda sunt instantia rationis . In primo instanti Deum concipimus 
ideas gerere omnium possibilium ; ita ut niliil omnino possit esse futurum , 
nisi juxta ideas illas , quas Deus in mente sua infinita gerit . IIoc porro sen- 
su dicitur Deus rerum omnium continere rationes , atque illius Scientia sen- 
su non improbo appellatur Ars . En Scientia simplicis intelligentiae mere 
speculativa . In altero rationis instanti concipimus , se determinare Deum ad 
rem aliquam efficiendam juxta ideas divinas . Jam vero determinatio haec vo- 
luntatis imperium , seu decretum appellatur , quocum adnexa sit Scienda 
simplicis intelligentiae ratione idearum . Eadem simplicis intelligentiae Scien- 
tia , in hoc instanti considerata, non est amplius mere speculativa, et dire- 
cdva , sed practica ; atque ratione decreti divinae voluntatis adnexi , dici 
potest aliquo sensu effectrix . In tertio dentum instanti concipitur Deus in- 
tueri rem illam , circa quam decretum jam tulit , veluti si existeret : et haec 
est Scientia visionis . Non his absimilia tradit S. Thomas in I. P. Dist. 38. q. 
i. Art. i. in corp. , ubi sic loquitur: Sicut est causalitas artificis per ar- 
tem suam , ita considerata est causalitas divinae Scientiae . Est ergo iste 
processus in productione artificiali . Primo Scientia artificis ostendit finem: 
secundo voluntas ejus intendit finem illum : tertio voluntas imperat actum, 
per quem educatur opus ; circa quod opus scientia artificis ponit fiormam 
conceptam . His hoc modo praemissis , sit 

CONCLUSIO I. 

Scientia Dei est immutabilis . 

Prob. i. Sacrorum auctoritate Bibliorum . Malachiae Cap. 3. haec oc- 
currunt : Ego Dominus , et non mutor . Num. Cap. a3. Non est Deus 
quasi homo , ut mentiatur ; nec ut filius hominis , ut mutetur . Jacobus 
in sua Canon. Epist. Cap. i. Apud quem, inquit, non est transmutatio, 
nec vicissitudinis obumbratio . Demonstrant haec , aliaque plura , quae af- 
ferri possent , Deum esse in natura sua immutabilem . Ast animadveru- 
mus , divinam Sciendam idem esse cum Dei natura : consequitur ergo , di- 
vinam quoque Scientiam immutabilem esse . 

Prob. a. ex dictis sanctorum Patrum. S. P. Augustinus Lib. III. Conf. 
Cap. i3. Nam , inquit , sicut omnino tu es , tu scis solus , qui es incom- 
mutabiliter , et scis incomrnutabililer , et vis incommutabiliter . Et essen- 
tia tua scit , et vult incommutabiliter ; et Scientia tua est , et vult incom- 
mutabiliter ; et voluntas tua est , et scit incommutabiliter . Gregorius M. 

Hom. XVn. in Ezechiel. ait : Omnipotens Deus in semetipso halet sine 
immutatione mutabilia disponere : sine diversitate sui diversa agere : si- 
ne cogitationum vicissitudine dissimilia formare . In re tam manilesta su- 
pervacaneum duco alios adducere testes . 

CONCLUSIO n. 

Scientia simplicis intelligentiae merito dicitur Caussa rerum directrix . 

Prob. i. Scriptura. Ps.nl. CV. ita legitur: Omnia in Sapientia fecisti . 
Psalm. CXXXV. Qui fecit Caelos in intellectu . Jerem. Cap. i o. Praepa- 
rat orbent Sapientia sua , et Prudentia sua extendit Caelos . Auctor Sa- 
pient. Cap. 7. Omnium artifex docuit me Sapientia . Jam vero Sapientia, 

S [uae omnia praeparat , quae est artifex rerum , et in qua Caeli, et omnia 
acta sunt , merito dici potest Caussa rerum . Haec autem est Scientia sim- 
plicis intelligentiae , ut ex illius notione superius exposita liquido constat . 
Proinde Scientia simplicis intelligentiae Caussa rerum dici merito potest . 

Prob. 2. suffragio Patrum . Tertullianus in Apologet, scribit : Quod 
colimus , Deus unus est , qui totam molem istam verbo , quo jussit, ratio- 
ne , qua cuncta disposuit , virtute , qua potuit , de nihilo expressit in or- 
namentum Majestatis suae . S. P. Augustinus Lib. VI. -de Trinit. Cap. 10. 
2Vo« enim , inquit , haec , quae creata sunt , ideo sciuntur a Deo , quia 
facta sunt ; ac non potius ideo facta sunt , vel mutabilia , quia immuta- 
biliter a Deo sciuntur . Eadem repetit Lib. XV. de Trinit. Cap. i3. Sed 
rem enucleatius exponit Lib. XI. de Civ. Hei Cap. 10. his verbis: In qua 
Sapientia Dei sunt immensi quidam , atque infiniti thesauri rerum intel- 
ligibilium , in quibus sunt omnes invisibiles , atque incommutabiles ratio- 
nes rerum , etiam visibilium , et mutabilium , miae per istam facta sunt ; 
quoniam Deus non aliquid nesciens fecit , quod, nec de quolibet homine ar- 
tifice dici potest . Porro si sciens fecit omnia , ea utique fecit , quae no- 
verat . Ex quo occurrit animo quiddam mirum , sed tamen verum , quod 
iste mundus notus nobis esse non posset , nisi esset ; Deo autem nisi no- 
tus esset , esse non posset . Gregorius M. Lib. XX. Moral. Cap. 23. Quae- 
cumque sunt , ait , non ab aeternitate ejus ideo videntur , quia sunt ; sed 
ideo sunt , quia videntur . Ambrosius Lib. I. in Hexam. Cap. 2. scribit : 
Visibilium , atque invisibilium substantias , origines , et caussas rerum 
Mens sola divina continet . Scientiae , quam Patres rerum omnium caus- 
sam dicunt , cos adseribunt characteres , qui Scientiae simplicis intelligentiae 
conveniunt ; neque enim nomen hoc usitatum a Patribus fuit , quum a re- 
centioribus Theologis ad rerum vitandam confusionem fuerit inventum . At- 
que adeo jure affirmamus , Dei Scientiam, quam simplicis intelligentiae ap- 
pellamus , Caussam esse rerum omnium . Aliud a ratione argumentum de- 
promi facile potest ex praenotatis . 

CONCLUSIO ra. 


Scientia simplicis intelligcntiac , prout est mera Scientia 
non est Caussa rerum efficiens . 

Prob. Nam Scientia simplicis intelligentiae , prout mera scientia est , 
est tantum speculativa , et veluti Ars rerum omnium rationes , et ideas con- 
tinens , a nobis concipitur . Sed quod mere speculativum est , in rerum con- 
sistens contemplatione , dici nequit caussa rerum effectrix , ut per se mani- 
festum est . Quod si adnexum habeat divinae voluntatis de rebus efficien- 
dis decretum , tunc aliquo modo caussa rerum efficiens dici poterit . Res 
enim quaecumque a Deo non efficiuntur , nisi per suae divinae voluntatis 
decretum . Decretum vero a Dei voluntate non fertur, nisi juxta Scientiam 
simplicis intelligentiae , hoc est , juxta ideas , ac rationes , quas de rebus 
omnibus in sua Mente gerit Deus ; ita ut imperium voluntatis a Scientia 
dirigatur simplicis intelligentiae . Atque hoc sensu ea Scientia rerum caussa 
effectrix dici potest . Pauca haec de re admodum abstrusa , quia a sen- 
sibus nostris remotissima , cujus exemplum nullum in rebus creatis in-, 
venire possumus , dixisse sufficiat . 

CAPUT III. _ 

De Objecto divinae Scientiae . 

Objectum divinae Scientiae sunt intelligibilia omnia , circa quae divi- 
na Scientia versatur . Intelligibilia vero isthaec in duplice posita sunt dif- 
ferentia . Vel enim sunt ipse Deus , vel sunt res extra Deum positae ; nimi- 
rum creaturae , sive possibiles , sive praeteritae , sive nunc existentes , omnia 
futura, mala cujusvis speciei , hominum cogitationes, humanae mentis fig- 
menta . Intelligibilia primi generis , Deus scilicet , et omnia , quae in Deo sunt , 
objectum constituunt divinae Scientiae , ut inquiunt , primarium . Alterius 
vero generis intelligibilia , res videlicet , quae sunt extra Deum , objectum 
constituunt ejusdem Scientiae secundarium . Acturi nos hoc in capite de Obje- 
cto divinae Scientiae , operae pretium est , ut de singulis mox enumeratis 
intelligibilium generibus seorsim , licet breviter , disseramus . Quare sit 

CONCLUSIO I. 

Deus semetipsum cognoscit. 

Prob. t. ex sacris Litteris . Matt. Cap. 1 1. Christus inquit : Nemo no- 
vit Filium , nisi Pater , nec Patrem quis novit , nisi Filius , et cui volu- 
erit Filius revelare . Et apud Joan . Cap. i o. Sicut novit me Pater , et 
ego agnosco Patrem. Paulus in Ep. i. ad Cor. Cap. 2. Quae sunt Dei , 
inquit , nemo cognovit , nisi Spiritus Dei . Et paullo ante dixerat : Spiritus 

Dei scrutatur omnia , etiam profunda Dei. Haec pauca in re, de qua ne- 
mo , nisi Athcus , vel Epicureus dubitat , adduxisse sufficiat ; quae ideo po- 
nuntur , ut vir Theologus , qui omnibus debitor est, ad satisfaciendum interro- 
gantibus , quid respondeat nabeat in promptu . 

Prob. 2. ex Patribus. S. P. Augustinus Lib. i 5 . de Trinit. Cap. 14. 
inquit : Sciunt ergo Pater , et Filius . Sed ille gignendo , ille nascendo . 
Et omnia , quae sunt in eorum Scientia , in eorum Sapientia, in eorum 
Essentia , unusquisque eorum simul videt . Et iterum : Novit omnia De- 
us Pater in seipso , novit in Filio : sed in seipso , tanquam in seipsum; 
in Filio , tanquam V erbum suum , quod est de his omnibus , quae sunt in 
seipso . Omnia similiter novit et Filius ; in se scilicet , tanquam ea , quae 
nata sunt de iis , quae Pater novit in seipso ; in Patre autem , tanquam 
ea , de quibus nata sunt , quae ipse Filius novit in seipso . 

Prob. 3 . Philosophorum testimonio . Platonici apud Alcinoum Cap. 
10. hoc argumento Deum seipsum noscere demonstrabant: Quoniam autem 
prima Mens praestantissima est , praestantissimum ei intelligibile propo- 
situm est . Nihil autem seipso praestantius habet . Quare semetipsum , 
notionesque suas intelligct . 

SCHOLION 

Ex iis , quae antecedente nostro Opusculo de Visione Dei disputavimus, 
luculentissime apparet , Cognitionem illam, quae Comprehensio proprie dicta 
appellatur , nulli convenire creaturae , quantumvis excellentissimae ; sed soli 
Deo, qui Mens est infinita, esse reservatam. Quoniam ergo Deus per Scien- 
tiam suam cognoscit seipsum , cognitio illa erit suipsius proprie dicta Com- 
prehensio . Et sane . Comprehensio est cognitio non modo essentiae , sed 
etiam efficientiae , ut ex notione suo loco tradita constat . Deus per Scien- 
tiam suam nedum propriam essentiam, verum et quidquid facere potest cogno- 
scit ; atque idcirco Cognitio, qua seipsum novit, est proprie Comprehensio. Qui- 
bus accedit , quod Deus Ens praestantissimum est , et perfectissimum ; a- 
deoque ejus Cognitio praestantissima esse debet , ac perfectissima. Ast ejusmo- 
di cognitio Comprehensio est . 

CONCLUSIO n. 

Novit Deus cujusvis generis mala . 

Prob. Malum triplicis generis est , Naturae , qualia sunt monstra ; Poe- 
nae , ut sunt saeculi hujus calamitates ; et Culpae , ut sunt quaecumque pec- 
cata . Haec autem omnia mala per Scientiam suam utique cognoscit Deus . Et 

I. Divinam non subterfugiunt Scientiam mala naturae , dicente Scrip- 
tura Sap. Cap. 8. Monstra scit ( Deus ) antequam fiant . Et merito quidem. 
Monstra enim sunt creaturae , quas efficit Deus . Numquid Deus fortuito 
operatur , ut creaturas , quas condit , ignoret ? 

II. Scit Deas etiam mala poenae: inquit enim Auctor Eccl. Cap. it. 
Bona , et mala , vita , et mors , paupertas , et honestas a Deo sunt - Et 
Prov. Cap. i 5 . Infernus , et perditio coram Domino . Ac denique Amos 
Cap. 3 . Si erit malum in civitate , quod non fecerit Dominus . Horum 
itaque malorum caussa efficiens est Deus . Ejusmodi autem mala poenae sunt , 
non culpae : unde a Deo cognoscuntur . Hinc apposite S. P. Augustinus Lib. 
cont. Adimantum Cap. 26. ad illa verba : Si erit malum in civitate etc. 
inquit : De poenis ergo loquebatur Propheta , cum hoc diceret . Divina e- 
nitn Providentia cuncta moderante , et gubernante , ita homo male facit , 
quod vult , ut male patiatur , quod non vult . Et rursus : Ipse ( Deus ) 
quantum ad se pertinet , bonum facit ; quia omne justum bonum est , et 
justa est illa vindicta , 

III. Sed nec ignorat mala culpae . Psal. enim LXVIII. legitur : Deus tu 
scis insipientiam meam : et delicta mea a te non sunt abscondita . Et 
Gen. Cap. 6. Videns Deus , quod multa malitia esset in terra . Scit ergo 
Deus peccata nostra : est enim ipse intimior intimo nostro . Et quoniam pec- 
cata punit, injustus esset, si absque caussae notitia judicium contra pecca- 
tores proferret . 

SCH 0 L 10 N 

Sed animadvertendum est , non ita Deum mala cognoscere culpae , quo- 
modo vel mala poenae , vel illa naturae , et creaturas reliquas cujusvis 
generis . Nam haec omnia cognoscit per Scientiam suam infinitam directe , 
ct in seipsis ; mala autem culpae indirecte dumtaxat , et in alio , in recti- 
tudine videlicet illis opposita . Quum enim peccatum non aliquod positi- 
vum , sed mera boni , seu rectitudinis privatio sit , ( juxta illud Augustini 
in Ench. ad Laur. Quid est aliud , quod malum dicitur , nisi privatio bo- 
ni ? ) Deus dum intuetur bonum , malum , quod ab illo bono deflectit, sta- 
tim intuetur. Ita Si Thomas I. P. Q. 14. Art. 10. in Corp. Sic autem 
est cognoscibile unumquodque secundum quod est . Unde cum hoc sit esse 
mali , quod est privatio boni , per hoc ipsum , quod Deus cognoscit bona , 
cognoscit etiam mala ; sicut per lucem cognoscuntur tenebrae . Animad- 
verto praeterea , mala a Recentioribus diversimode dividi , nimirum in ma- 
la metaphysica , physica , et moralia, quorum notiones in subsequentibus 
dabimus . Sed divisio haec , paucis immutatis , a nostra non differt . Idcirco 
eadem inox allata argumenta demonstrant , divinam Mentem perfecto modo 
cognoscere mala metaphysica , physica , et moralia . 

COROLLARIUM 

Atque ex his colligitur , Deum cognoscere etiam impossibilia , seu En- 
tia , uti appellantur, rationis , ut sunt figmenta mentis , et chimaerae . Sicut 
enim peccata a Deo cognoscuntur in rectitudine illis opposita, ita Entia ra- 
tionis a Deo non in seipsis , sed in cogitatione creata , quae illa pro lubi— 
tu fingit , cognoscuntur . Rem dilucide explicat Auctor de divin. Nom. 

Cap. a.; ubi postquam demonstravit, Deum omnia in Substantia sua videre, 
e vestigio subdit : Non ita tamen , ut per propriam cuj usque speciem , et 
ideam , in unumquodque sit intentus ; sed ut secundum unicam causae 
praestantiam omnia non contineat : quemadmodum lux , secundum caus- 
sae rationem , in seipsa tenebrarum notitiam ante complectitur ; non 
aliunde tenebras , quam ex luce cognoscens . 

CONCLUSIO ni. 

Patent Deo etiam intima cordium . 

Prob. r. Scripturis. In Lib. i Rcg. Cap. 16. legitur: Dominus autem 
intuetur cor. In x. Paral. Cap. 36. Omnia corda scrutatur Dominus , et 
universas mentium cogitationes intel/igit . Psal. VII. Scrutans corda , et re- 
nes Deus . Psal. C XXXVIII. Intellexisti cogitationes meas de longe . Je- 
rem. Cap. 17. Ego Dominus scrutans renes, et corda . Apocal. Cap. 3. Ego 
sum scrutans renes , et corda . 

Prob. 3. Patribus . Ambrosius Lib. de Interpell. Cap. 3. Homo frustra 
latere se credit , cum oculus Domini lucidior sole occulta omnia depre- 
hendat , tenebras illuminet , et intimi cordis penetret conscientiam . Hila- 
rius iu Psal. CXXXVII. Superbae , inquit , et insolentes cogitationes De- 
um non fallunt . Agnoscit omnia , et nihil Scientiae ejus impenetrabile 
est . Ephrem Syrus in Tract. de Vita Spirit. ait : Quod si subdole ab ad- 
versario nolis in re aliqua supplantari , crede , nihil te agere , vel cogi- 
tare , quod lateat Deum . 

Prob. 3 . vel ipso Ethnicorum testimonio. Thales apud Clementem Ale- 
xandrinum Lib. V. Strom. Interroganti cuidam , an quidpiam agens latere 
Deum homo possit : et quomodo , inquit , qui ne cogitans quidem ? Sul- 
fragatur denique et ratio. Nam intima cordium vel ad bonum, vel ad ma- 
lum inclinant . Si ad bonum, a Deo promoventur; si ad malum , a Deo per- 
mittuntur : quod certe absque praevia notitia fieri non potest . 

CONCLUSIO IV. 

Creaturae omnes , sive possibiles , sive praeteritae , sive 
. nunc existenles , divinae Scientiae subjiciuntur . 

Prob. 1 Scriptura . Gen. Cap. 1 i habetur : Vidit Deus cuncta , quae 
fecerat , et erant valde bona . Job. Cap. 38. Ipse enim fines mundi intue- 
tur , et omnia , quae sub caelo sunt , respicit . Psal. CXXXVII . Quoniam 
excelsus Dominus , et humilia respicit , et alta a longe cognoscit . Matt. 
Cap. 6. Christus ad discipulos inquit : Respicite volatilia caeli , quoniam 
non serunt, neque metunt, neque congregant in horrea , et Pater vester cae- 
lestis pascit illa. Idem Cap. 10. Vestri capilli capitis , inquit, omnes nu- 
merati sunt . Paulus in Ep. ad Hebr. Cap. 4 - ait : Non est ulla creatura 
invisibilis in conspectu ejus ; omnia autem nuda , et aperta sunt oculis ejus . 

Proh. a. auctoritate Patrum . Clemens Alexandr. Lib. VI. Strom. sub 
finem : Deus , inquit , omnia novit , non solum quae sunt , sed etiam futu- 
ra , et quemadmodum erit unumquodque ; ac particulares motiones prae- 
videns , omnia prospicit , et audit omnia , nudam intrinsecus animam vi- 
dens , uniuscujusque etiam e singularibus aeternam habet intelligentiam . 
S. P. Augustinus Lib. XII. de Civ. Dei Cap. 20. scribit : In una Dei Sa- 
pientia esse immensos , atque infnitos thesauros rerum inlc/ligib ilium , in 
quibus sunt omnes invisibiles , atque incommutabiles rationes rerum , etiam 
visibilium , quae per istam factae sunt etc. Petrus Daminuus Opusc. XXXVI. 
Cap. 7. Plene qui in theatro residet , non simul omnia videt ; quia cum 
intendit aciem ante se , non videt post se . Qui autem non in theatro , 
sed super theatrum excelsior supereminet , totius undique interiorem theatri 
ambitum unico comprehendit aspectu . Ita omnipotens Deus , quia omni- 
bus , quae volvuntur , incomparabiliter supereminet , omnia simul suis sub- 
jecta conspectibus praesentialiter videt . 

Prob. 3 . Theologicis rationibus. 1. Deus, ut ex superius dictis apparet, 
seipsum comprehendit . Et quoniam comprehensionis natura in cognitione 
consistit essentiae , ac efficientiae, consequitur , Deuin cognoscere cuncta, quae 
fecit , vel facit , vel facere potest . a. Deus ita omnium rerum tam possi- 
bilium , quam praeteritarum , praesenti umque ideas , ac rationes in mente 
sua infinita continet , uti nuper cum Augustino ajebamus , ut absurdissimum 
sit suspicari , res omnes minime noscere : alioquin ideas , et rationes , quas 
in se continet , ignoraret . 3 '. Deus Mens est omnium praestantissima , at- 
que numeris omnibus absolutissima . Unde omnia cognoscere debet intcl- 
ligibilia , praeterita , praesentia , futura , et quae non repugnat , ut sint . 
De reliquis ad Objectum divinae Scientiae secundarium perlinentibus, ad ide- 
arum vitandam perturbationem , agemus capite sequente . 

Praecipuae solvuntur difficulatcs . 

Obj. I. con. 1. Conci. Inter Dei Scientiam, ej usque Omnipotentiam , 
nulla certe datur distinctio ; atque adeo quod de Omnipotentia, idipsum de 
Scientia dicendum est . Objectum Omnipotentiae autem non potest esse De- 
us , qui proculdubio non est ab Omnipotentia factus . Quapropter nec po- 
test esse Deus objectum divinae Scientiae primarium . II. Et quidem . Si 
divina Essentia objectum esse posset suae Scientiae , jam consequeretur , De- 
um inter , ejusque Scientiam distinctionem dari realem ; quum Scientia o- 
mnis relationem ad proprium habeat objectum . Asl inter ea , quae relationem 
ad invicem habent , nemo negabit, realem intercedere distinctionem . III. Sed 
ex alio quoque capite repugnat , Scientiam in Deo admittere suipsius . Nam 
S. P. Augustinus Lib. XII. de Civ. Dei Cap. 18. Quidquid, inquit, Sci- 
entia comprehenditur , Scientiae comprehensione finitur . Cumque Deus Ens 
infinitum finiri non possit , dicendum erit , minime Deum seipsum com- 
prehendere . 

Resp. ad 1. inter Dei Scientiam , ejusque Omnipotentiam nullam dari 

distinctionem realem , sed rationis dumtaxat penes connotata . Si nanique duo 
haec attributa spectentur in recto , comparate nimirum ad ipsam divinam 
naturam , nulla intercedit inter utrumque distinctio ; et recte quis diceret : 
Scientia potest , Potentia scit . Essentia tua scit , inquit Augustinus Eib. 
XIII. Conf. Gap. iG. supra cit. , et vult incommutabiliter ; et Scientia est, 
et vult incommutabiliter ; et Voluntas tua est , et scit incommutabiliter . Ast 
Scientia , et Omnipotentia in obliquo , hoc est , penes objectum connotatuin 
spectatae , utique ad sc invicem distinguuntur , quoniam eadem divina Sub- 
stantia modo respicit creaturas producendas , et dicitur Omnipotentia , mo- 
do objecta intclligihilia , et appellatur Scientia . Et quoniam inter intelligi- 
bilia objecta primum locum obtinet divina natura , quae summe intclligi- 
bilis est, quum sit summa , ac infinita Veritas, hinc objectum primarium di- 
vinae Scientiae Deum ipsum esse, pro certo tenemus . E contra inter divinae 
potentiae terminos , seu connotata non potest Deus accensori , quoniam il- 
lius natura in eo sita est , ut sit Ens a se , non ab alio dependens ; atque 
idcirco negamus , Deum objectum esse suae Omnipotentiae . 

Ad i. Insulsum sane argumentum . Omnis quippe scientia relationem 
habet ad suum objectum . Sed nuinquid semper realem , et non saepe ra- 
tionis ? Ilelatio , quae inter Deum, ejusque reperitur Scientiam, relatio est 
intercedere solita inter essentiam , et connotata , objectum primarium con- 
stituentia . Ast non realem , sed rationis dumtaxat distinctionem ejusmodi 
relatio importat ; eaque , ut ex nomine patet , ex parte se tenet nostrae co- 
gitationis > Ut ergo argumenti ostendam vanitatem , rem exemplo manife- 
stam facio . Anima hominis primo seipsam , deinde res extra se positas co- 
gnoscit . Quis hoc inficiabitur ? Inter scientiam Animae , et res extra se po- 
sitas , talis , quae realem arguit distinctionem , relatio intercedit : realiter 
siquidem Anima, resque extra se positae distinguuntur. Quare? Quoniam 
res extra Animam positae objectum sunt humanae scientiae secundarium . 
At vero , licet inter Animam , ac suipsius cognitionem relatio intercedat , in- 
ter utramqnc tamen distinctio rcalis minime reperitur , quoniam Anima obje- 
ctum est suae scientiae primarium : istiusmodi videlicet scientia est Auima 
humana quatenus seipsam cognoscit . Si similitudo haec caussae nostrae ap- 
tetur, argumenti futilitas satis snperque apparebit . 

Ad 3. Per Augustinum eo sensu quod comprehenditur linitur , quod 
nihil in eo supersit , quod lateat videntem ; non quod visibilis terminus at- 
tingatur . Expositio est S. Tliomae Q. XIV. Art. 3. Omnis infinitas Deo 
ineffabili c/uodam modo finita est , quia Scientiae ipsius incomprehensibi- 
lis non est . 

Obj. a. cont. a. Prop. I. Habacuc Cap. r. ita loquitur: Mundi sunt ocu- 
li lui , ne videant malum ; et respicere ad iniquitatem non poteris . Et 
Psal. C. habetur : Declinantem a me malignum non cognoscebam . Haec 
ostendunt , nullam habere Deum malorum culpae scientiam . II. Nec satis 
fit argumento respondendo , nullam habere Deum malorum culpae notitiam 
practicam , bene vero speculativam . Nam mala culpae nihil sunt . Nihil au- 
tem nullam, neque speculativam, admittit cognosci bilitatem . III. Et re qui- 

deni vera . Quidquid a Deo per Scientiam suam cognoscitur , in ejus Es- 
sentia tanquam in subjecto continetur , ut ex possibilibus , quorum ideae , 
seu rationes in divina natura inveniuntur , liquido apparet . Nemo autem 
dixerit , contineri peccata in divina natura , tanquam in subjecto . 

Resp. ad t. Quando Habacuc inquit, Deum nullam habere malorum cul- 
pae Scientiam , intelligendus venit de Scientia practica , et approbationis , 
quae in eo , qui Sanctitas est per essentiam , locum habere nequit , non 
autem de Scientia mere speculativa , et retributionis , quam solam in Deo 
circa peccata admittimus . Porro Hebraicae linguae praxis est , verbum , 
Scire, pro amare , diligere , et approbare , verbum autem , Nescire, pro im- 
probare , vel odio habere passim accipere ; quod ab Augustino quoque ad- 
notatum fuit , dum Enar. in Psal. C. inquit : Quid est, non cognoscebam , 
non approbabam , non laudabam , non mihi placebat ? Cognoscere enim 
invenimus aliquando in Scripturis dici pro eo , quod est placere nobis . 
Hunc plane sensum habere sententiam Habacuc, testis est S. Hieronymus , 
qui ad illa verba : Respicere ad iniquitatem non poteris , inquit : Non li- 
benter illud aspicit . 

Ad a. Nihil nullam quidem habet cognoscibilitatem intrinsecam , quia 
ens non est reale , caussam habens efficientem . Habet nihilominus cogno- 
scibilitatem extrinsccam . Hoc est , peccata , quae in se nihil sunt , viden- 
tur in rectitudine , ac bonitate , a qua illa deiiciunt , sicuti tenebrae viden- 
tur in luce, ut inquit Auctor de divinis Nom. loco superius citato . 

Ad 3 . Falsum est , in Deo esse tanquam in subjecto quidquid ab ipso 
cognoscitur . Quod enim est in altero , tanquam in subjecto , accidens est , 
quod in Deo locum non habet . Videt ergo Deus peccata in bonitate sua , 
a qua illa deflectunt . 

Obj. 3 . adv. 3 . Thesim. Gen. Cap. 22. postquam Deus tentaverat Abra- 
ham , ut filium suum immolaret , ita illum alloquitur : Nunc cognovi, quod 
times Dominum : quare anteac intima cordis Abraham non cognoscebat . 

Resp. Per ea verba significatur, Deum, antequam Abraham filium su- 
um immolare paratus esset , non cognovisse , hoc est , experimento adhuc 
non comprobasse castum illius erga se timorem. Et revera , Capite ejusdem 
Libri 18. jam dixerat Deus , se Abrahae fidem , illiusque timorem per- 
fecte cognovisse: Scio, quod praecepturus sit filiis suis , ut custodiant viam 
Domini etc. Affirmat ergo, tunc se Abrahae erga Deum cognovisse timorem , 
et fidem, quatenus id experimento comprobaverat, juxta consuetam Scri- 
pturae phrasim , qua Deus scire dicitur , quod experimento nobis declarat . 
Ita locum hunc exponit Augustinus Lib. I. de Trinit. Cap. 1 2. 

Obj. ultimo cont. postremam Conci. Res minimae saltem , atque vilis- 
simae non sunt divinae Scientiae objectum . B. enim Hieronymus in Cap. 
i. Habacuc ita scribit. Absurdum est, ad hoc Dei deducere majestatem , 
ut sciat per momenta singula , quot nascantur culices , quotvc moriantur : 
quae cimicum , et pulicum , et muscarum sit in terra multitudo , quanti 
pisces in aqua natent , et qui de minoribus majorum praedae cedere debeant. 

Resp. Allata Sententia Hieronymus docet , non habere Deum rerum 

minimarum , vilissimaramque Scientiam illam specialem , ac providam , quam 
de rebus majoribus , ac praesertim de hominibus , habet ; ast non negat , 
de illis notitiam , ac Providentiam habere communem , et universalem . Nam 
integer S. Doctoris locus sic habet : Sicut igitur in hominibus , etiam per 
singulos , Dei currit Providentia , sic in ceteris animalibus generalem qui- 
dem dispositionem , et ordinem , cursumque rerum intelligere possumus . 
Verbi gratia , quomodo nascatur piscium multitudo , et vivat in aquis : 
quomodo reptilia , et quadrupedia oriantur in terra , et quibus alantur 
cibis . Ceterum absurdum est, cum reliquis, quae habentur allato in argumento 
testimonio . Quibus recitatis , c vestigio subdit : Non simus tam fatui adula- 
tores Dei , ut dum potentiam ejus etiam ad ima detrahimus , in nos ipsos 
injuriosi simus , eamdem rationabilium , quam irrationabilium Providen- 
tiam esse dicentes . E* quibus luculenter colligitur , denegare Hieronymum 
in Deo , respectu minimarum , vilissimarumque rerum , cognitionem illam , 
quae speciali ejus Providentiae conjuncta sit ; non vero cognitionem , quae 
vel cum generali Providentia est connexa , vel objectum constituit suae di- 
vinae Scientiae . 


CAPUT IV. 


Sequitur disquisitio de Objecto divinae Scientiae secundario . 

Sunt et alia intclligibilia , quae secundarium constituunt divinae Scien- 
tiae objectum ; nempe futura . Quae nou unius quidem sunt generis : alia 
enim futura sunt necessaria , et alia contingentia . Ea sunt futura necessa- 
ria , quae a secundis caussis pendent necessariis; seu, quae necessariam, ac 
imperturbabilem habent cum suis secundis caussis connexionem , ut com- 
bustio paleae , cui admoveatur ignis . Futura e contra contingentia illa sunt , 
quae ex caussis liberis pendent , sive , quae necessariam non habent cum 
suis caussis colligationem , qualis est omnis actus humanus . Futura i- 
stliaec libera, et contingentia subdividuntur in absoluta, et conditionata . 
Absoluta , ut ex nomine patet , ea sunt , quae absolute , hoc est , independen- 
ter a qualibet conditione evenient ; v. g. Judas proditurus est Christum . 
Conditionata vero sunt illa , quorum eventus a conditione pendet , ut illud 
est , quod Elias Elisaeo dixit Lib. IV. Reg. Cap. a. Si videris me , quan- 
do tollar a te, erit libi quod petisti. Futura haec libera conditionata 
adhuc in duplici sunt differentia ; nimirum , vel conditio aliquando ponetur, 
puta: Si homo peccabit, Filius Dei humanam assumet naturam’, vel con- 
ditio nunquam ponetur , ut in liac propositione : Perseverabit Adam in 
originali justitia , si ad gratiam se converterit juvantem . 

Cognoscere Deum cujusvis generis futura , negarunt olim impii illi , 
qui apud Job Cap. Libri ejus aa. Quid enim , inquiebant , novit Deus ? 
Et : Quasi per caliginem judicat . Marcus Cicero Lib. II. de Divinatione 
et de Fato , existimans , non posse liberum hominis arbitrium , ac Del 
Scientiam simul consistere , melius judicavit adimere Deo futurorum contin- 

gentium notitiam , quam homini libertatem. Unde S. P. Augustinus Lib. V. 
de Civit. Dei Cap. g. inquit : Ex his duobus elegit liberum voluntatis ar- 
bitrium ; tjuod ut confirmaretur , negavit praescientiam futurorum: atque 
ita , dum vult facere liberos , fecit sacrilegos . Huic oppositum errorem 
amplexus est Johannes Ilus , qui ne a Deo futurorum removeret Scien- 
tiam , liberum ab homine sustulit arbitrium , damnatus propterea in Con- 
cilio Constanticnsi Sess. XXV. Sociniani praeterea , post Faustum , Wol- 
zogenium , et Crelliuin , illorum Antesignanos , arbitrati sunt , manifesta 
non esse Deo futura libera , nisi per conjecturas , verisimilesque quasdam 
rationes . Curiel denique Lib. I. Contr. 7. , Tiphanius Lib. de Ord. Cap. 
aS. , nonnullique alii tam veteres , quam recentiores Scholastici docue- 
runt , nescire Deum clare , ac distincte futura illa conditionata , quorum 
nunquam conditio ponenda est ; quasi obscurae , confusaeque ideae , quae 
ortum ex ignorantia ducunt , locum in Deo , qui ipsa Sapientia est per Es- 
sentiam, locum habere possint. Contra hujusmodi igitur Scientiae Dei ho- 
stes , bene , ac naviter dimicandum est . Unde sit 

CONCLUSIO I. 

Deus cognoscit futura necessaria . 

Proh. 1. Sacris Litteris . Eccl. Cap. 23 . haec occurrunt : Domino 
Deo , antequam crearentur , omnia sunt cognita ; sic et post perfectum 
respicit omnia . Sap. Cap. 8. Scit praeterita , et de futuris aestimat : 
signa , et monstra scit antequam fiant , eventus temporum , et saeculorum . 

Prob. 2. ex Patribus . Clemens Alexandrinus Lib. V. Stromat. inquit : 
Deus omnia novit, non solum, quae fiunt , sed etiam futura , et quem- 
admodum erit unumquodque , ac particulares motiones praevidens : om- 
nia prospicit , et audit omnia . Ambrosius Lib. II. Hexam. Cap. 5 . 
Deus , inquit , tanquam aestimator universalis , praevidens, quae futu- 
ra sunt etc. S. P. Augustinus Lib. V. de Civ. Dei Cap. g. scribit : Con- 
fleri esse Deum, et negare praescium futurorum , apertissima insania est . 

Prob. 3 . Theologicis rationibus. 1. Futura necessaria ideo futura sunt , 
quia ita voluit Deus , dicente Ambrosio Lib. V. de Fide Cap. 7. Sed di- 
cis , quia praesentem novit , nescit futurum . Licet inepta sit proposi- 
tio , tamen , ut de Scripturis satis faciam tibi , disce , quod non solum 
praeterita , sed etiam , quae futura sunt , fecit , sicut scriptum est : Qui 
fecit, quae adventura sunt. Verum, quae a Dei voluntate pendent, nonne 
ab ipso cognoscuntur ? 2. Futura necessaria Deo praesentia sunt eo sensu , 
quo postea dicemus. Unde laudatus Ambrosias ibidem: Deo, inquit, quae 
sunt futura, praesentia sunt ; et ei , cui praecognita sunt omnia ventura, 
perfecta sunt . Sicut ergo non ignorat Deus praeterita , et praesentia , ita 
neque futura . 3 . Futura necessaria imperturbabilem habent cum propriis 
caussis connexionem . Novit Deus necessariam , quam cum suis caussis ha- 
bent futura, connexionem . Novit igitur futura necessaria. Hinc praeclare 

Cicero Lib. XI. de Divin. scribit : Si quis talis possit esse , qui colliga- 
tionem caussarum omnium perspiciat animo , nihil eum profecto fallet . 
Qui enim tenet caussas rerum futurarum , iilem necessc est , omnia te- 
neat , quae futura sunt . Quod cum facere nemo , nisi Deus possit etc. 

CONCLUSIO II. , 

Sed neque Dei subterfugiunt Scientiam futura libera absoluta . 

Prob. i. Scripturarum Oraculis. Psal. XXII. legitur: Qui finxit singil- 
latim corda eorum , qui intelligit omnia opera eorum . Psal. r38. Intel- 
lexisti cogitationes meas de longe . Isaiae Cap. 48. Scio , quia praevari- 
cans praevaricaberis , et transgressorem ex utero vocavi te . Eccl. Cap. 
a3. Oculi Domini multo plus lucidiores sunt super solem , circumspicien- 
tes omnes vias hominum ... et hominum corda inluentes in absconditas 
partes . Isaias iterum Cap. 4 1 • Annuntiate , quae futura sunt , et sciemus, 
quia Dii estis vos . Jolian. Cap. 6. Sciebat ab initio Jesus , qui essent 
non credentes , et quis traditurus esset eum . 

Prob. 2. Veterum auctoritate . Tertullianus Lib. II. cont. Mare. Cap. 
5. Tantos testes , inquit , Deus habet , quantos fecit Prophetas . Origencs 
apud Eusebium Lib. III. de Praep. Evang. Quidquid , ait , aliquando futu- 
rum est , id Deum multo ante futurum praenosse , ut si Scripturae abes- 
set auctoritas , vel ipsarnet ex Dei notione is profecto demum inlelli- 
gat , qui probe vim illam , et excellentiam divinae mentis intelligit . Hie- 
ronymus in Danicl. ita loquitur : Confitentur magi , confitentur arioli , et 
omnis scientia saccularis litteraturae , praescientiam futurorum non esse 
hominum , sed Dei . Ex hoc probatur , Prophetas Dei Spiritu locutos , 
quia fi itura cecinerunt . De mente Augustini nemini dubium ; quum Lib. 
V. de Civ. Dei Cap. 9. Ciceronem contraria sentientem ex professo impu- 
gnaverit . 

Prob. 3. ratione 1. Deus est summus rerum omnium Provisor : quare 
est etiam futurorum Praevisor . Quomodo enim provideat , qui futura etiam 
libera non praevideat ? 2. Adde , quod futura libera absoluta ideo even- 
tura sunt , quoniam Deus illa , vel vult , vel permittit . 3. Aut Deum es- 
se negat ; aut , si confitetur esse Deum , quem negat praescium futurorum, 
etiam sic dicit , quod ille dixit in corde suo : Non est Deus . Qui enim 
non est praescius futurorum , utique non est Deus . Ita argumentatur Au- 
gustinus refellens Ciceronem ; et jure quidem . Nam praescire futura libera 
absoluta est perfectio^ quam qui Deo adimit , illius naturam destruere conatur. 

CONCLUSIO IU. 

Novit quoque Deus , et quidem determinate , futura conditionata , 
sive conditio ponenda sit , sive non . 

Prob. 1. ex Sacris Scripturis . Lib. I. Reg. Cap. a3. Dayid , quum in 


l 


Digltized by Google 



urbe Ceila moraretur , interrogavit Dominum , an Saul eam obsessurus es- 
set civitatem j et an urbis illius incolae eum essent in manus Saulis prodi- 
turi : Si tradent me viri Ceilitae in manus ejus P Et si descendet Saul , 
sicut audivit servus tuus ? Domine Deus Israel , indica servo tuo . Et ait 
Dominus : Descendet ... Tradent . Sane ascensus Saul in Ceilarn , et Divi- 
dis proditio per civium illorum manus , futura erant conditionata , quorum 
conditio ponenda non erat ; eventus siquidem ab ea dependebat conditione, 
si David in urbe permansisset ; quae, quum David abscesserit , ponenda non 
erat . Et Deus nihilominus determinate sciebat Saulis in Ceilarn ascensum , 
proditionemque Davidis per manus Ceilitarum : Descendet : Tradent . Qua- 
re cognoscit , et quidem determinate , Deus futura conditionata , etiamsi 
nunquam sit ponenda conditio . Ejusdem generis sunt , et illud , quod Lib. 
IV. Reg. Cap. i3. legitur : Iratus est vir Dei ( Elisaeus ) contra eum, 
( nempe contra regem Achaz ), et ait : Si percussisses quinquies , aut se- 
xies , sive septies , percussisses Syriam usque ad consumptionem . Nunc 
autem tribus vicibus percuties eam ; et illud aliud Sap. Cap. 4- de Justo 
morte praevento : Raptus est , ne malitia mutaret intellectum ejus , aut 
ne Jictio deciperet animam illius . 

Prob. 2 . Sanctis Ecclesiae Patribus . Gregorius Nyssenns Orat, de In- 
fant. Est enim , inquit , consentaneum, ab illo, qui peraeque futurum no- 
vit , ac praeteritum , prohiberi parvuli progressum ad perfectam aeta- 
tem , ne malum illud , quod praescientia sua cognovit , in eo , qui vi- 
cturus esset , ita perficiatur etc. Chrysostomus Lib. I. ad Stagyr. ita ha- 
bet : Ideo e paradiso primum parentem initio statim ejecit , quoniam ho- 
nor illi tributus deteriorem eum fecisset , si immotus , et stabilis ille ma- 
neret , violato praecepto . S. P. Augustinus Lib. de Corr. et Grat. Cap. 8. 
ait : Respondeant , si possunt , cur illos Deus, cum fideliter , et pie viverent, 
non tunc de vitae hujus periculis rapuit , ne malitia mutaret intellectum 
eorum . Utrum hoc in potestate non habuit ? An eorum futura mala ne- 
scivit ? Nempe nihil horum , nisi perversissime , atque insanissime dici- 
tur . Idem Lib. de Dono Persev. Gap. 1 1 . His , quos praevidit , si apud 
eos facta essent , suis miraculis credituros, quibus non vult subvenire , non 
subvenit ; de quibus in sua praedestinatione , occulte quidem , sed juste 
aliquid judicavit . Prosper Resp. VII. ad Excerpta Januensium : De Tyriis , 
inquit , et Sidoniis quid aliud possumus dicere, quam non esse iis datum , 
ut crederent , quos etiam credituros fuisse, ipsa Veritas dicit , si talia , 
qualia apud non credentes facta sunt , signa vidissent ? Deus itaque , ut 
ex recitatis Patrum sententiis apparet , ex futuris conditionatis , quorum nun- 
quam est ponenda conditio , agendi modum , quem cum aliquibus Praede- 
stinatis teneat, desumit. Quis ergo adeo desipiat, ut credat, hujusmodi a 
Deo non cognosci , et quidem determinate , futura ? 

Prob. 3. ratione. Futura conditionata, illa etiam, quorum ponenda 
non est conditio , sunt utique cognoscibilia . Deus autem omnia cognoscibi- 
lia determinate novit . 

Praescientia Dei non officit humanae libertati. 

Prob. i. Deo revera nihil est praeteritum, nihilquc futurum ; sed prae- 
terita , et futura cum praesentibus sunt cuncta praesentia , ait Augusti- 
nus noster Lib. XV. dc Trinit. Cap. 7 ., quoniam omnia aeternitati suo mo- 
do coexistunt , ut ex iis , quae deinceps dicturi sumus , apparebit . Jam vero 
divina praeteritorum , atque praesentium Scientia humanae voluntatis arbi- 
trio non officit . Non enim ex quo Deus viderit Judam , Christum proden- 
tem , sequitur inde , reprobum illum discipulum necessario Magistrum pro- 
didisse ; aut ex quo videat nunc Petrum orantem, fit consequens , non libe- 
re Petrum orare . Proinde neque Praescientia necessitatem imponit homi- 
nis libertati . Ita Doctorum Aquila Augustinus Lib. III. de Lib. arb. Cap. 
4- Qui praeterea Praescientiam Dei comparat cum cognitione nostra , qua 
videmus Petrum v. g. actu sedere , vel praevidemus sessurum , si nobis id 
ipse manifestaverit ; aitque , quod sicuti nos non inferimus Petro necessita- 
tem , ut sedeat , vel sessurus sit , ita nec Deus praejudicium humanae af- 
fert libertati per Scientiam , vel Praescientiam suam . Consimili utitur etiam 
Boetius argumento , qui Lib. V. Prosa 4- iVora magis , inquit , praescientia 
futurorum aliquid necessitatis importat his , quae eventura sunt , quam 
scientia praesentium his , quae fiunt . Tam enim necessc est ea fieri , quae 
reipsa fieri contemplamur , quam ea contingere , quae futura praevidit Deus. 

Prob. a. Deus Praescientia sua cognoscit futura , quomodo futura sunt. 
Si futura sint necessario , praevidet esse futura necessario ; si sint futura li- 
bere , praevidet , libere futura esse . Futura autem contingentia , quae ab 
hominis pendent voluntate, futura sunt libere: unde praescivit illa Deus fu- 
tura esse libere. Argumentum est Augustini Lib. V. de Civ. Dei Cap. 10 . 
ubi Ciceroni objicenti , Omnia Fato fieri debere , si certus sit ordo caus- 
sarum a Deo scitus , quo omnia fiunt , sic respondet : IVon est conse- 
quens , ut , si Deo certus est omnium ordo caussarum , ideo nihil sit in 
nostrae voluntatis arbitrio . Et ipsae quippe nostrae voluntates in caus- 
sarum ordine sunt , qui certus est Deo , ejusque praescientia continetur ; 
quoniam et humanae voluntates humanorum operum caussae sunt . Atque 
ita qui omnes rerum caussas praescivit , profecto in eis caussis etiam vo- 
luntates nostras ignorare non potuit , quas, nostrorum operum caussas esse 
praescivit . 

Prob. 3. Praescientia Dei , respectu futurorum contingentium , mere 
extrinsece se habet ; hoc est , in futurum , prout mere praescientia est , mi- 
nime influit . Licet enim Scientia Dei sit caussa rerum directrix , voluntatis 
tamen decretum , quod habet adnexum , non est decretum inferens neces- 
sitatem . Proindeque etiamsi Deus futura libera non praevideret , ut Cice- 
ro comminiscebatur , nihilo tamen minus futura libera evenirent, alioquin 
futura non essent ; et evenirent contingenter , quia libera sunt . Quod ergo 
Deus in Scientia sua illa praevideat , non efficit , ut futura sint necessario . 

Prob. ultimo . Si aliqua ratio esset, cur Dei Praescientia humanae of- 
ficiat libertati , maxime esset , quia repugnat , aliquid scire contiugenter . 
At hoc falsissimum est . Quid enim est futurum contingens , nisi quod fu* 
turum quidem est , sed tamen posset non esse ? Esse vero futurum, et pos- 
se non esse , non sunt duo incompossibilia . Nam sicuti multa possunt fieri , 
quae tamen non fient , ita multa fient , quae possunt non fieri . Ita argu- 
mentatur Boetius Lib. V. de Cons. Prosa ultima. 

Ad ea , quae adversus statutas Propositiones opponuntur 
ab Adversariis , responsio. 

Obj. i. cont. f. Thesim . S. P. Augustinus, Gregorius M-, atque Boe- 
tius a Deo aperte removent praescientiam . Idcirco nequit ipse futura co- 
gnoscere , etiamsi futura sint necessaria. Haec enim habet Augustinus ‘Lib. II. 
ad Simplic. C. a. Quid est praescientia , nisi scientia futurorum? Quid au- 
tem futurum est Deo , qui omnia supergreditur tempora ? Si enim 
scientia res ipsas habet , non sunt ei futurae , sed praesentes ; ac per 
hoc non jam praescientia , sed tantum scientia dici potest . Consimilia tra- 
dunt M. Gregorius Lib. XX. Mor. Gap. a 3 ., et Boetius Lib. V. de Consol. 
Pliilos. Prosa 6. 

Resp. frigidam admodum hanc esse difficultatem . Nam laudati in argu- 
mento Patres a Deo praescientiam non quoad rem removent , sed quoad 
puram nominis etymologiam , secundum quam praescientia supponit tem- 
pus , quod in Deo locum non habet . Creaturae enim omnes , in quavis tem- 
poris differentia existant, Deo in incommutabili ejus aeternitate sunt prae- 
sentes . Cumque aeternitas neque praeteritum agnoscat , neque futurum , 
praeterita , ac futura sunt Deo cuncta praesentia . Ast de praesentibus da- 
tur quidem scientia , non vero praescientia , quae futura tantum respicit . 
Atque hoc sensu a Deo removent praescientiam ; alioquin , ut docte more 
suo Augustinus loco citato animadvertit , bis Deus ea nosceret 5 Uno qui- 
dem modo secundum futurorum praescientiam ; altero vero modo secun- 
dum praesentium scientiam . Aliquid ergo temporaliter accedit scientiae 
Dei ; quod absurdissimum , atque falsissimum est . Re autem recto accepta 
sensu, non male praescientia de Deo enunciatur : Quia enim , ait Gregorius 
loco laudato , eu , quae nobis futura sunt, videt , quae tamen ipsi semper 
praesto sunt , praescius dicitur . Unde et laudati Patres , et alii, dum de 
Dei Scientia loquuntur , etiam praescientiam futurorum illi apertissime ad- 
scr ibunt . 

Obj 2. adv. ait. Prop. I. De futuris liberis etiam absolutis Deus in Sa- 
cris Scripturis per os Prophetarum suorum dubitanter quam saepissime loqui- 
tur . Per Jercmiain enim Cap. 26. sic inquit Deus : Noli subtrahere ver- 
bum , si forte audiant , et convertantur . Ezechiel item Cap. 2. scribit: Haec 
dicit Dominus Deus , si forte vel ipsi audiant , et si forte quiescant . Mat- 
tii. Cap. 21. legitur: Verebuntur forte Filium meum . Alia hujus generis 
multa in SS. Litteris occurrunt. Porro, quae dubitanter enunciantur , illorum 

non est certa scientia . II. Nec quidquam mirari subit . Futura namque li* 
bera , quum contingentia sint , determinatam minime habent veritatem ; 
quippe quod possunt esse, et non esse . Sed quorum non datur determinata 
veritas , nec certa quidem scientia dari potest . 

Rcsp. ad t. l)e futuris liberis dubitanter sane quandoque loquitur Deus . 
Sed numquid proinde futura libera ipse determinate non novit ? Absit . Du- 
bitanter ergo aliquando loquitur , vel quia loquitur humano more ; vel quia, 
docet , liberum esse hominem ad agendum ; vel quia rei vult demonstrare 
difficultatem , oh hominum pervicaciam . Quare S. P. Augustinus ad illa 
Psalmi verba : jVe (/nando irascatur Dominus , ita fatur : Cum dubitatione 
positum est , non secundum visionem Prophetae , cui certum est ; sed se- 
cundum ipsos , r/ui monentur , quia in dubitatione solent cogitare iram 
Dei , quibus aperte non revelatur. Idipsum aliquando praestat Deus, ut 
denotet , id, de quo agitur, a libera hominis pendere voluntate , ut S. Hie- 
ronymus docet in Cap. 36. Jeremiae , dicens : Verbum ambiguum forsi- 
tan majestati Domini non potest convenire : sed nostro loquitur affectu , 
ut liberum homini servetur arbitrium , ne ex praescientia ejus , quasi 
necessitate , vel facere quid , vel non facere cogatur . Vel denique du- 
bitationis verbum ad rei, de qua agitur, difficultatem , ob hominum per- 
vicaciam demonstrandam , usurpat , ut Augustinus Tract. XXXVII. in Jo- 
han. docet j ubi verba illa i Si me sciretis , et Patrem meum forsitan, 
sciretis, ita exponit: Ille, qui omnia scit , quando dicit forsitan, non du- 
bitat , sed increpat ... Dubitationis verbum est , quando dicitur ab homi- 
ne , ideo dubitante , quia nesciente ; cum vero dicitur a Deo , illa dubi- 
tatione arguitur infidelitas , non opinatur divinitas . Quamvis ergo Deus 
vocibus aliquando utatur dubitantis , non inde consequitur , futura libera , 
et contingentia ignorare . 

Ad 2 . Sophismata haec , e Scholarum pulvere oborta , satis superque 
demonstrant , non habere Adversarios nostros accuratam Dei notionem . Ex 
mente namque nostra, finita , et infirmissima , Supremi Entis infinitam men- 
tem dimetiuntur. Futura itaque libera , ac contingentia , quae ex parte crea- 
turarum determinatam non habent veritatem , habent utique ex parte Dei. 
Etsi eniin futura libera , contingentia quum sint , possint , respectu nostrae 
scientiae , esse , et non esse ; in mente tamen Dei , qui singula , quae 
fiunt in tempore , in incommutabili illius aeternitate complectitur , certo vel 
eventura sunt , vel non eventura . Et sane , quae nunc determinatam non 
habent veritatem , nonne in tempore futuro determinabuntur , et vel eve- 
nient , vel non evenient ? Proculdubio . Ast aeternitas omnia complectitur 
tempora ; hoc est , praesens est in aeternitate tempus illud , in quo futura 
contingentia determinabuntur , et eVenient , vel non evenient . Atque idcirco 
ab aeterno praevidit Deus , futura libera eo modo determinatam fore acce- 
ptura veritatem , quo reapse accipient . 

Obj. 3. cont. 3. Conci. S. P. Augustinus, Prosper , et Fulgentius uno 
ore affirmant, non habere Deum Scientiam futurorum conditionatornm , quo- 
rum conditio ponenda non est . Augustinus quippe in Lib. de Praedcst. San- 

clor. Cap. « 4 - ad verba: Raptus est, ne malitia mutaret intelle- 
ctum ejus , scribit : Dictum est secundum pericula vitae hujus ; non se- 
cundum praescientiam Dei , qui hoc praescivit , quod futurum erat , non 
quod futurum non erat . Et Lib. I. de Anima , et ejus Orig. ad Renat. Cap. 
1 2. Quid, quod ipsa exinanitur omnino praescientia , si quod praescitur , 
non erit ? Quomodo enim recte dicitur praesciri futurum , quod non est 
futurum ? Eadem habet discipulus Augustini Prosper in Epistola ad Magi- 
strum suum, et Fulgentius Lib. I. de verit. Praedest. Cap. 7. , ubi sic in- 
quit: Scimus namque , praescientiam in Deo sic esse veram , atque im- 
mutabilem , ut quae futura praescit , vere futura sint. 

Resp. Tres laudati in argumento Sancti Patres negant , habere Deum 
futurorum conditionatorum , quorum non est conditio ponenda , praescien- 
tiam illam absolutam, in Pclagianorum , Semipelagianorumque sententia , non 
autem in sensu Catholicorum . Pelagiani siquidem , ac Semipelagiani arbi- 
trabantur, hominum praedestinationem a Deo (ieri intuitu meritorum natu- 
ralium . Cumque Augustinus , Prosper , ac Fulgentius praedestinationem pro- 
pugnarent ex absoluto Dei decreto gratuitam , illosque revincerent argumen- 
to, ab immatura parvulorum morte deducto , qui quum nullius capaces sint 
naturalis meriti, non nisi justo Dei judicio fieri potest, ut unus, accepto 
baptismate , alter, non accepto , ex hac vita decedant , haeretici illi , ut ab 
ea se extricarent difficultate , ad praescientiam futurorum conditionatorum , 
quorum conditio ponenda non est , tanquam ad auchoram spei confugie- 
bant , asserentes , moveri Deum ad hunc eligendum , reprobandum illum , 
quoniam ab aeterno praevidit , unum bene , alterum male , si ad majorem 
perveniant aetatem , usurum libero arbitrio . Atque ita praescientia hujus- 
modi futurorum , in illorum sententia , est praescientia , non conditionata , 
sed absoluta ; quippe quae , juxta illos, caussa efficiens sit praedestinationis , 
ac reprobationis hominum . Quid ad haec sancti illi Patres ? Negant , Deum 
praescire , praescientia illa ad mentem Haereticorum , praescire futura , quae 
nunquam evenient; evenirent tamen, si conditio poneretur. Hinc Augusti- 
nus in Lib. I. de An. et ejus Orig. post laudata in argumento verba , sub- 
jungit : Quomodo ergo puniuntur peccata , quae nulla sunt ? quae nec 
vita nondum incipiente commissa sunt ante carnem , nec morte provenien- 
te post carnem ? Et in Lib. de Praed, SS. Cap. 13. Sed unde hoc tali- 
bus viris in mentem venerit , nescio , ut futura , quae non sunt futura , 
puniantur , aut honorentur merita parvulorum . Prosper autem in Ep. ad 
Augustinum : In tantum , inquit , quibuscumque commentitiis meritis ele- 
ctionem Dei subjiciunt , ut quia praeterita non exstant, futura , quae non 
sint futura , confingant , novoque apud illos absurditalis genere , et non 
agenda praescita sint, et praescita non acta sint . Et Fulgentius denique 
ante citata in argumento verba , dixerat : Absurde dicitur , Deum praescis- 
se parvuli futura peccata , quae futura non erant etc. Ex quibus apparet , 
quinam horutn Patrum fuerit scopus , dum affirmarunt , non praenoscere 
Deum futura conditionata , quorum nunquam est ponenda conditio , simul- 
que ad allatum argumentum solutio . 

Obj. 4* cont. postr. Prop. I. Humana voluntas , divina supposita prae- 
scientia , agit necessario ; quum ea , quae a Deo praevisa sunt , r>non pos- 
sint non evenire : alioquin falleretur divina praescientia . Quod vel ipse Au- 
gustinus , qui Tullium impugnavit , fieri posse negat . II. Praescientia Dei, 
nt per se patet , est aeterna . Quod autem est aeternum , est absolute ne- 
cessarium . 111. Demum nonne praescientia Dei caussa est futurorum ? Ast 
posita caussa , ponitur effectus . 

Resp. ad i. Quae a Deo praevisa sunt, non possunt non evenire con- 
notativc ad Dei Scientiam , non autem connotative ad caussas secundas . Fu- 
turum enim , ut supra diximus , sub duplici considerari potest aspectu ; in 
recto , et in obliquo : quatenus a Deo praevidetur , ejusque Scientiae sub- 
est , et comparate ad caussas secundas . Idem futurum , scribit Boetius Lib. 
V. de Cons. Prosa VI. , cum ad divinam notionem refertur , necessarium ; 
cum vero in sua natura perpenditur , liberum prorsus , atque absolutum 
videtur. Cum ad divinam refertur notionem, videtur necessarium, quia, Dei 
Scientia aeterna quum sit , Omnem temporis supergressa notionem , infini- 
taque praeteriti , ac futuri spatia complectens , omnia, quasi jam gerantur , 
in sua simplici cognitione considerat , verba sunt Boetii ibidem . Cum vero 
in sui natura perpenditur , liberum est , quoniam ab humana voluntate , 
quae libera est , et contingenter operatur , tanquam a caussa procedit . Ne- 
que vero ex quo futurum illud in Dei aeternitate sit praesens , ideo libe- 
re a caussa secunda , et proxima non ponitur . Nam sicut scientia praesen- 
tium nihil his , quae fiunt ; ita praescientia futurorum nihil his , quae 
ventura sunt , necessitatis importat . Ita responsionem ad argumentum ab- 
solvit Boetius . Sed neque falli unquam divina Scientia potest . Aut enim 
futurum illud eveniet , aut non eveniet . Si primum , ita a Deo praevisum 
erat . Si alterum , et hoc quoque praeviderat Deus . Ideo non dubitatur , 
inquit S. P. Augustinus Lib. V. de Civ. Dei Cap. io., ipsum ( hominem) 
peccare cum peccat , quia ille , cujus praescientia falli non potest , non 
fatum , non fortunam , non aliquid aliud , sed ipsum peccaturum esse prae- 
scivit . Qui si nolit , utique non peccat : sed si peccare noluerit , etiam 
hoc ille praescivit . Atque hoc modo futura libera necessario , et libere eve- 
nient . Necessario ex parte Dei , qui caussa est immutabilis; libere vero ex par- 
te caussae secundae , quae temporalis est , et mutationibus obnoxia . Quod 
si haec non arrideat responsio , aliam accipe ex eodem Boetio , loco proxi- 
me citato . Sic ergo ratiocinatur magnus ille Philosophus : Duae sunt ne- 
cessitates , simplex una , veluli quod necesse est, omnes homines esse mor- 
tales ; altera conditionis , ut si aliquem ambulare scias , eum ambulare 
necesse est . Quod enim quisque novit , id esse aliter , ac notum est , ne- 
quit . Sed haec conditio minime sccum illam simplicem trahit . Hanc enim 
necessitatem non propria facit natura , sed conditionis adjectio . Nulla 
enim necessitas cogit incedere voluntarie gradientem , quamvis tamen eum , 
cum graditur , incedere necessarium sit . Eadem igitur modo , si quid pro- 
videntia praesens videt , id esse necesse est , tametsi nidlam habeat natu- 
rae necessitatem . Atqui Deus ea futura , quae ex arbitrii libertate pro- 

veniunt , praesentia contuetur . Haec igitur, ad intuitum relata divinum, 
necessario Jiunt per conditionem divinae notionis ; per se vero considera- 
ta , ab absoluta naturae suae libertate non deficiunt . lloc argumentum in 
hoc denique recidit , quod quae a Deo sunt praevisa , non possunt non eve- 
nire necessitate , quae appellari solet conditionata , ex hypothesi , vel con- 
sequente ; non autem necessitate simplici , absoluta , et antecedente . 

Ad 2 . Dei praescientia est quidem aeterna comparate ad ipsum Deum 
praescientem futura , qui aeternus est . Ast quum aeterna non sint , quae 
praevidentur, nec praescientia aeterna dici potest, prout futura connotat . 
Praescientia Dei est etiam necessaria : sed quid proinde ? Necessaria enim 
est, quia necessum est, ut quidquid est futurum, sive necessario, sive li- 
berte, Deus praesciat. At non propterea illud, quod Deus novit futurum, 
necessitatem suae futuritionis habet , nisi ex hypothesi , quod sit futurum , 

Ad 3. Jam in superioribus adnoiavimus , praescientiam Dei , quatenus 
mera praescientia est , non esse caussam futurorum ; sed quatenus dumta- 
xat adnexum habet suae voluntatis Decretum . Quare Augustinus Lib. V. 
de Civ. Dei Cap. io. inquit: Si ita loqui fas est, non est praescientia 
caiisa rerum , quae fiunt . Non enim illum , qui peccatum admissurus es - 
se praescitur , attingit Deus, cum peccat : sed , ut quod dictu magis est 
mirabile , sed tamen verius , eloquar , quod futurum est, caussa est , cur 
talis sil ipsius praescientia . Non enim ex eo , quod cognitum est , fit 
illud ; sed quoniam futurum erat , est cognitum . Alia complura adversus 
•IThesim hanc nostram afferri solent : quae soluta vide apud Piettc , Berli , 
Pelayium , et Edmundum Purchotium . 

CAPUT Y. 


De medio divinae Scientiae , et in quo medio videat Deus seipsum , 
suaque attributa , possibilia , praeterita , praesentia , 
ac Jutura necessaria ab eo dependentia . 

•De medio divinae Scientiae hoc in Capite pertractaturi , non abs re 
■me facturum existimo , si exordium ab illius definitione ducamus . Medium 
itaque .cognitionis est illud , in quo res , tanquam in speculo , conspiciun- 
tur , seu, est id, quo prius cognitum in alterius ducit cognitionem. Ita 
-v. g. idea , quam de Deo habemus ingenitam , et res hujus Universi crea- 
tae sunt duo media , per quae in Dei assurgimus cognitionem ; quia cum 
■in idea innata , tum in rebus creatis , tanquam in speculo , Deus ipse re- 
lucet; seu quoniam haec duo prius cognita nos in Dei adducunt notitiam. 
Qua de rc medium divinae Scientiae id dici potest, in quo Deus res 
omnes veluti in speculo, intuetur; vel id , in quo, tanquam in ratio- 
ne prius cognita , novit cuncta , quae novit . Ex quibus colligitur , duo 
praesertim, ad medium constituendum divinae Scientiae, requiri. Primum, 
■ut cognoscatur , vel cognosci concipiatur prius , quam res , quae iu ipso 
conspicitur . Secundum , ut sit , vel esse intelligatur caussa rei cognitae . 

Si physice , ut inquiunt , et a parte rei Deum consideremus, medium 
divinae Scientiae unicum proculdubio est quia omnia , quae Erili siuipli- 
eissimo , et Actui purissimo insunt , esse debent realiter unum . Ast vero , 
si Deus metaphysice , ac secundum nostrum concipiendi modum considere- 
tur , multiplex illud assignari potest , quoniam multiplex est , ut in supe- 
rioribus vidimus , divinae Scientiae objectum . Neque enim in eodem pror- 
sus medio Deus seipsum conspicit , suaque attributa , vel possibilia , aut 
praeterita , praesentia , atque lutura . Hinc triplex a Theologis medium di- 
vinae Scientiae solet assignari . Primum est ipsa divina Essentia , prout est 
caussa rerum , nempe virtus omnia producendi , quae nequit ullo modo com- 
prehendi, nisi tota ejus cognoscatur efficientia: alterum sunt Ideae divinae, 
quae sunt rerum omnium faciendarum rationes , seu similitudines , quas 
summus Artifex intuens , cuncta producit : tertium denique est ipsa divina 
Voluntas , sive illius decreta , quibus nonnullis possibilibus existentiam tri- 
buere decernit . Sed liaec omnia , ut ajcbarn , ex parte nostrae finitae men- 
tis , non ex parte Dei Entis simplicissimi , se tenent . His ita breviter de- 
libatis , inquirendum nunc est i. quonam modo Deus cognoscat Essentiam 
suam : a. in quo medio videat sua Attributa ; 3. et possibilia ; 4- ct prae- 
terita , et praesentia , et futura necessaria . Sit ergo 

CONCLUSIO L 

Deus , non in aliquo medio , sed immediate propriam 
cognoscit Essentiam . 

Prob. Medium divinae Scientiae , ut paullo supra adnotavimus , duas 
exigit conditiones , videlicet , ut medium vel cognoscatur , vel cognosci 
concipiatur prius , quam res, quae in ipso conspicitur,- et, ut medium sit , 
vel esse intelligatur rei cognitae caussa . Nulla autem res est , quae aut sit , 
aut esse concipiatur ante divinam Essentiam ; nulla item , quae ejusdem di- 
vinae Essentiae caussa lingi possit . Quum enim Essentia divina in esse a se , 
seu , in independentia consistat , nihilquc excogitari mente valeat , quod sit 
ante Ens a se , aut quod vices gerat caussae Essentiae divinae , consequitur , 
Deum in nullo medio suam intueri posse naturam . Hinc optime Maximus 
martyr in Capitulis de Charitatc Cap. ia. Deus quidem, inquit, semetipsum 
cognoscit ex beata sua substantia . 

SCHOLION 

Complures Theologi affirmare solent , Deum attributa sua videre , taii- 
quam in medio , in propria Essentia ; propterea quod , inquiunt , Essentia 
per nostrum concipiendi modum apparet ante attributa ; atque haec , quae 
concipiuntur tanquam modilicationes , concipiuntur etiam veluti effectus , ut 
ita dicam,, ab eadem Essentia, ut a caussa , et origine profluentes. Ast vi- 
dentur mihi, longe a veritate recedere. Neque enim in Deo attributa ab 

Essentia distinguantur , Idcirco si Deus immediate propriam cognoscit Es- 
sentiam , immediate quoque , et absque ullo medio sua cognoscit attributa . 
Illud autem prius , et posterius , quod Theologi inter Essentiam , et attri- 
buta concipiunt , se tenent tantum ex parte nostra , non vero ex parte Dei . 
Nunc autem non inquirimus , in quo medio videat divina attributa creatu- 
ra $ sed in quo medio intueatur illa Deus . 

CONCLUSIO n. 

Medium , in quo Deus physicam reritm possibilitatem cognoscit , 
est ipsa divina ejus Essentia , prout est caussa rerum . 

Prob. x. Auctor de divin. Nom., vulgo Dionysius, Cap. 7 . ita scribit: 
Divina mens omnia continet antecellente omnibus cognitione , ratione illa , 
qua caussa est rerum omnium . Synodus Valentina Can. II. inquit : Deus 
novit omnia , antequam fiant , et sua omnipotentia , et incommutabili ma- 
jestate . S. Thomas Lib. I. cont. Gentes Cap. 49- ait Effectus cognitio suf- 
ficienter habetur per cognitionem suae caussae . Unde scire dicitur unum- 
quodque , cum caussam ejus cognoscimus . Ipse autem Deus est per suam 
essentiam caussa essendi aliis . Cum igitur suam essentiam plenissime 
cognoscat , oportet ponere , quod alia etiam cognoscat . 

Prob. 2 . ratione . Possibilitas physica rerum nil aliud est , quam non 
repugnantia attributorum relate ad caussam producentem . Ast Essentia divi- 
na caussa est , per quam ea , quae metaphysice sunt possibilia , ad futuri- 
tionis , seu praesentiae statum reducuntur . Quare, cum ex mox laudato An- 
gelico Doctore caussa sit optimum medium cognoscendi effectum , coDsequi- 
tur , divinam Essentiam medium esse cognoscendi physicam rerum possibi- 
litatem . 

CONCLUSIO m. 

Sed etiam in suis Ideis , tanquam in medio , videt Deus possibilia . 

Prob. Deus in suis ideis omnia continet possibilia , ita , ut si existen- 
tiam possibilibus tribuere vellet , non alio modo , quam quo in ideis suis 
illa complectitur, tribueret . Unde Auctor de divin. Nom. Cap. 5. ait: In 
Deo , qui tam solis , quam ceterorum caussa est omnium , concedendum 
est , omnia prius inesse rerum exemplaria , unica , et substantiam exce- 
dente unitione . Et S. P. Augustinus Lib. XII. de Civ. Dei Cap. 20 . do- 
cet , in una Dei Sapientia esse immensos quosdam , atque infinitos the- 
sauros rerum intelligibilium , in quibus sunt omnes invisibiles , atque im- 
mutabiles rationes rerum etiam visibilium , et mutabilium . Et in Lib. 
LXXXIII. QQ. Q. 4®. Sunt enim , inquit , ideae principales quaedam for- 
mae , vel rationes rerum stabiles , atque incommutabiles , quae ipsae for- 
matae non sunt , ac per hoc aeternae , ac semper eodem modo se ha- 
bentes , quae in divina intclligenlia continentur . Et cum ipsae neque 

oriantur , neque intereant , secundum eas tamen formari dicitur omne , 
quod oriri , et interire potest . Quis autem non videt , illud , quod in suis 
ideis continetur , Deum , tanquain in medio , in eisdem ideis suis cogno- 
scere ? Illas enim , ut ita dicam , relegens , quidquid in eis expressum est , 
statim introspicit . 

CONCLUSIO IV. 

Praeterita autem , praesentia , et futura necessaria , a Deo 
dependentia , conspicit ipse in suis decretis . 

Prob. i. Praeterita, praesentia, ac futura necessaria in aliqua tem- 
poris exislunt diflferentia . Quidquid vero in aliqua temporis differentia exi- 
stit , videtur a Deo in suis decretis . Medium enim , ut crebro monuimus , 
debet esse ante rem cognitam , et rei cognitae caussa . Porro divina decre- 
ta esse ante omne id , quod extra Deum existit , et caussam esse , cur quid- 
quid existit in aliqua temporis existat differentia , quis inficiari poterit ? Hinc 
Auctor de divin. Nom. Cap. 7. Si secundum , inquit , unicam caussam 
Deus omnibus , quae sunt , esse communicat , secundum earndem singu- 
larem caussam scit omnia , tanquam a seipso existentia , et quae in seipso 
antea substiterint. Neque ex iis , quae sunt , cognitionem ipsorum accipiet ; 
sed et his singulis ipsorummet , et aliis aliorum notitiam impertiet . 

Prob. 1. Scriptura . Apostolus in Ep. ad Ephes. Cap. 1. inquit: Ope- 
ratur enim omnia secundum consilium voluntatis suae . Apocal. Cap. in- 
tegitur : Tu creasti omnia , et propter voluntatem tuam erant , et crea- 
ta sunt . 

Prob. 3 . Patrum auctoritate . S. P. Augustinus Lib. VI. de Trinit. 
Cap. 1 o. Non enim , inquit , haec , quae creata sunt , ideo sciuntur a 
Deo , quia facta sunt ; et non potius ideo facta sunt vel mutabilia , 
quia immutabiliter a Deo sciuntur . Et in Psal. XLIX. ita Deum loquen- 
tem inducit : Ego cognosco omnia . Non quia feci , cognovi ; sed ut face- 
rem . Gregorius M. Lib. XX. Mor. Cap. a 3 . inquit : Quae sunt , non ab 
aeternitate ejus videntur , quia sunt ; sed ideo sunt , quia videntur . Ma- 
ximus martyr apud Eutbimium Panop. P. 1. Tit. 3 .Deus, ait, neque in- 
telligibiliter intelligibilia cognoscit ; neque sensibilia sensibiliter ... Restat 
igitur , ut tanquam proprias voluntates ista cognoscat ; quandoquidem 
et volens omnia molitus est . 

Solvitur objectio . 

Si divina Essentia , prout est caussa rerum , vel ideae divinae medium 
sint , in quo Deus possibilia intuetur , consequens fit , Deum necessariam 
ad creaturas habere relationem , quod est absurdissimum : alioquin Deus or- 
dinaretur ad creaturas , ab iisque penderet $ quinimmo a creaturis ipsis 
perfici posset . 

Resp. Deum necessariam utique habere ad creaturas relationem ; sed 

ut denominetur caussa omnipotens , rerumque faciendarum Ars , ut ait Au- 
gustinus ; non ut in suo esse constituatur . Hujusmodi autem ad creaturas 
relatio non cflicit , ut Deus ad creaturas ordinetur , ab iisque dependentiam 
habeat, atque perficiatur. Quod hac ratione manifestum lacio. Deus, qua- 
tenus est Universi Creator, necessariam proculdubio ad res creatas habet re- 
lationem : neque enim esset Creator , nisi creaturis daret esse . An ne proin- 
de res ab ipso e nihilo eductae in caussa sunt , ut ad creaturas ordinetur , 
ab iis dependeat , ac perficiatur ? Minime gentium : sed in caussa tantum 
sunt , ut Creator denominetur ; quod quidem nomen non imperfectionem , 
sed summam in Deo arguit perfectionem , ut per se manifestum est . Si- 
militer in casu nostro . 


CAPUT VI. 

i 

Quo in medio cognoscat Deus futura libera . 

' Futura libera alia sunt ordinis naturalis , quae per se homines ad vi- 
tam aeternam non dirigunt, quales sunt humanae actiones ad naturalem su- 
stentandam vitam requisitae ; alia ordinis supernaturalis , quae nempe per 
se hominem ad vitam ducunt aeternam , ut est exeeutio cujuscumque prae- 
cepti per gratiam . Atque haec iterum vel ad statum pertinent naturae in- 
nocentis , ut erant actus supernaturalium virtutum ab Angelis , ac primis 
nostris Parentibus ante peccatum eliciti ; vel ad statum spectant naturae 
corruptae, qualia sunt opera omnia, aeternae vitae meritoria, quae ab ho- 
minibus fiunt post Adae peccatum . 

Noscere Deum, ct quidem perfectissime, cujusvis status, et ordinis 
futura libera, et contingentia, omnes omnino Theologi assensu confitentur 
unanimi , et nos demonstravimus Capite IV. hujus Libri . Sed ubi de medio , 
in quo futura isthaec Deus videat , sermo instituitur , mirum est , in quot 
abierint ipsi sententias . Cajetanus , Gonet , aliique complures , qui nomen 
a B. Thoma sumpserunt , arbitrantur , Deum futura libera , sive naturalis, 
sive supernaturalis ordinis , sive ad naturae innocentis , sive ad naturae per 
peccatum lapsae, statum pertineant, videre in reali eorum cum aeter- 
nitate coexistentia , hoc est , non objectivc dumtaxat , ut inquiunt , et se- 
cundum praescientiam , sed physice quoque , atque realiter , ratione aeter- 
nitatis . Alii autem , qui ct ipsi de S. Thomae nomine gloriantur , nume- 
ro , ac auctoritate majores , tenent , futura illa libera cujusvis status , et 
ordinis, a Deo videri in Decreto, physice, ac efficaciter creatam praedeter- 
ininantc voluntatem . Ili eniin Theologi putant , nihil esse libere futurum , 
nihilquc actu , et nunc existere , quod a Deo physice , ac efficaciter non 
praemoveatur . Molina , ejusque fautores , quuin pro re nota teneant , cu- 
juscumqne futuri liberi caussam esse in quolibet statu creatae voluntatis 
determinationem, sicuti praesens ejusdem voluntatis determinatio est, juxta 
illorum scita , caussa cujuscumque operis liberi , propterea existimant , fu- 
tura hujusmodi libera a Deo immediate in seipsis , in voluntate nimirum 

creata tanquam in illorum caussa cognosci . Auguslinianae tandem Scholae 
Theologi temperamento hac in caussa opus esse arbitrantur. Et i. cum ri- 
gidioribus Thomistis , atque Medistis negant , videre Deum futura libera in 
reali eorum cum aeternitate coexistentia , ad Cajetani , Gonet , aliorumque 
mentem. 2. Cum Augustino, adversus Banccl , ac rigidiores alios Thomistas , 
affirmant , futura libera absoluta naturalis , ac etiam supernaturalis ordinis , 
ad statum tamen naturae minime per peccatum vulneratae spectantia , videri a 
Deo , tanquam in medio , non in efficaci aliquo Decreto , sed in voluntate 
ipsa creata , cujus determinationem caussam esse dicunt , cur futura haec 
accipiant existentiam . 3 . Cum B. Thoma , ejusque discipulis docent , fu- 
tura libera ordinis supernaturalis , ad statum naturae lapsae pertinentia , vi- 
dere Deum , non in seipsis immediate , seu in creatae voluntatis determi- 
natione , ut Molina , ejusque asseclae volunt , sed in divinis praefinitioni- 
bus suis, hoc est, in Decreto de conferenda hominibus grada, ab intrinse- 
co sui efficaci . Huic postremae sententiae nos utroque pollice subscribi- 
mus . Sed rem totam sequentibus exponamus propositionibus . Quare sit 

CONCLUSIO I. 

I 

Deus non videt futura libera in eorum reali cum 
aeternitate coexistentia . 

Prob. 1. auctoritate S. P. Augustini , qui in Lib. ad Oros. adv. Pri- 
scillian. et Origenistas Cap. 8. sic scribit : Unde illud , quod ajunt , in ejus 
Sapientia jam fuisse facta omnia , antequam in istas formas , et modos 
proprios proferrentur , atque in suis ordinibus apparerent , non sobrie 
dicitur . Facta enim quando essent , antequam facta essent P Et Lib. V. 
de Gen. ad litt. Cap. 18. Quomodo ergo, inquit, Deo nota erant, quae 
non erant ? Et rursus , quomodo ea faceret , quae sibi nota non erant ? 
Non enim quidquam fecit ignorans . Nota enim fecit , non facta cogno- 
vit . Proinde antequam fierent , et erant , et non erant . Erant in Dei 
Scientia , non erant in sua natura . 

Prob. 2. ratione , quam aliata mox Augustini sententia suppeditat . Quod 
non est ab aeterno secundum suum esse physicum , ac reale , non potest 
aeternitati coexistere . Quid est enim aeternitati coexistere , nisi existere una 
cum aeternitate ? Antequam ergo futura libera aeternitati coexistant , debent 
secundum esse suum physicum , et reale existere . Hujusmodi autem futura 
secundum suum reale , ac physicum esse non existere ab aeterno , quis non 
intelligit ? Unde non coexistuut eo modo aeternitati ; adeoque etc. 

CONCLUSIO II. . 1 

Medium , in quo Deus futura libera ordinis naturalis videt , 
non est efficax , et absolutum Decretum . 

Prob. 1. Si medium , in quo Deus futura ordinis naturalis libera vii 

det , esset Decretum efficax , et absolutum , consequens fieret , ut Deus crea- 
turam rationalem physica praemotione , uti appellatur , ad actioucs ordinis 
naturalis liberas praedeterminaret : fert enim Deus ab aeterno Decretum 
absolutum, et efficax circa ea dumtaxat, quae in tempore est ipse facturus j 
idque Thomistae concedunt . Porro Deus creaturam rationalem minime 
praemovet ad actiones liberas ordinis naturalis . Celebrem hanc controver- 
siam : An Deus creaturam rationalem ad liberas ordinis naturalis actiones 
praemoveat , dirimemus nos Libro sequente , ubi de Dei voluntate dissere- 
mus ; ad quem locum , ne eadem bis repetamus , Lectorem remittimus . 

Prob. 2. Ejusmodi efficax, et absolutum Decretum circa futura libera 
ordinis naturalis , nunquam reapse Deus tulit . Si namque tulisset , non 
praescivisset modo , sed et praedestinasset futura libera ordinis naturalis : 
ierre siquidem Decretum , et praedestinare, in ore Sanctorum Patrum idem 
omnino sunt , ut agentes de Praedestinatione serio probabimus . Deus autem 
non praedestinavit futura libera ordinis naturalis . Alioquin dicendum foret 
i . Deum ab aeterno praedestinasse praesentem Petri v. g. deambulationem , 

a uod frivolum est , Dcique majestati parum dignum ; Adae lapsum , ac Ju- 
ae proditionem , quae impietatem sapere videntur . Dicendum foret a. nul- 
lum esse Praedestinationem inter , ac Praescientiam discrimen , quod est 
contra Sanctorum Patrum mentem , dicente magno Augustino Lib. de Praed. 
II. Cap. io. Praedestinatio sine praescientia esse non potest : potest autem 
esse sine praedestinatione praescientia . Praedestinatione quippe Deus ea 
praescivit , quae fuerat ipse facturus ... praescire autem potens est etiam 
quae ipse non facit , sicut quaecumque peccata . Unde etc. 

CONCLUSIO III. 

Nec opera superruitur alis ordinis, ad statum innocentis naturae 
spectantia , videt Deus in Decreto absoluto , et efficaci . 

Prob. Si futura libera supernaluralia , ad statum naturae innocentis per- 
tinentia , a Deo in suo absoluto , ac efficaci Decreto cernerentur , in statu 
naturae innocentis ad opera libera supernaturalia gratia efficax , et praede- 
. terminans fuisset necessaria. Ubi enim divinum locum habet Decretum , ibi 
non indifferens , sed inferens conditio necesse est intercedat ; alioquin divi- 
nae praefinitiones frustrarentur, quod accidere non potest. Jamvero in sta- 
tu innocentis naturae, nec Angelos, nec Adam, adactus eliciendos super- 
naturalium virtutum , atque ad perseverandum , gratia indiguisse ab intrin- 
seco sui efficaci , fuse nos demonstrabimus in Opusculis nostris de Gratia 
Christi. Nunc unicuin afferre sufficiat S. P. Augustini testimonium, ex ir. 
Cap. Libri de Corr. et Gr. decerptum , ubi sic inquit : Tale quippe erat 
adjutorium , quod desereret , cum vellet , et in quo permaneret , si vellet ; 
non quo fieret , ut vellet . Haec prima est gratia , quae data est primo 
Adam . Sed haec potentior est in secundo Adam . Ex quibus apparet , 
Adam , adeoque Angelos , in statu naturae innocentis non efficaci , sed in- 

differenti indiguisse ad bonum adjutorio ; atque adeo non praesupponi in 
Deo efficax Decretum , et absolutum , in quo , velut in medio , praeviderit 
ipse status illius actiones supernaturales . 

CONCLUSIO IV. 

Futura ergo libera naturalis ordinis in quovis statu , et futura libera 
ordinis supernaturalis in statu naturae innocentis videntur 
a Deo , tanquam in medio , in creata ipsa voluntate . 

Prob. Creata voluntas, horum futurorum respectu, duas illas habet con-* 
ditiones, quas ad medium constituendum requiri, ab initio monuimus. Est 
videlicet prius cognita , estque futurorum illorum caussa . Est creata volun- 
tas prius cognita ; quoniam, etsi unico intuitu et creatam voluntatem , et 
liberas illius actiones cognoscat Deus , quum tamen creata voluntas prior 
natura sit actibus suis , optime dici potest , juxta nostrum concipiendi mo- 
dum , quod prius cognoscatur a Deo voluntas , quam voluntatis ejusdem 
actus . Sed nemo hoc in dubium revocat . Controversia in eo sita est , an 
caussa scilicet illorum futurorum sit creata voluntas , vel Dei potius Decre- 
tum efficax , et absolutum . Et non esse efficax Decretum Dei , et absolu- 
tum , jam paullo supra demonstratum est . Esse vero suorum futurorum 
caussam creatam ipsam voluntatem, directe probatur r. quoad opera ordinis 
naturalis . Origenes enim Lib. VII. in Epist. ad Rom. Cap. 8. inquit : Non 
propterea erit aliquid , quia id scit Deus futurum ; sed quia futurum est , 
scitur a Deo antequam fiat . Nam etsi fingamus , Deum non praevidere 
aliquid futurum , sine dubio erit , ut , puta , Jttdas proditor foret . Chry- 
sostomus Ilotn. LX. in Matt. Non quia , inquit , ventura scandala prae- 
dixit ( Christus ), ideo evenient ; sed quoniam omnino e\’entura erant , id- 
circo praedixit . Hieronymus in Isaiam Cap. 16. scribit :'Non ideo peccavit 
Adam , quia Deus hoc futurum noverat ; sed praescivit ... quod ille erat 
voluntate facturus . Augustinus Lib. V. de Civ. Dei Cap. 6 . Neque enim , 
ait , ideo peccat homo , quia Deus illum peccaturum praescivit : imo 
ideo non dubitatur peccare , cum peccat , quia ille , cujus praescientia falli 
non potest , ipsum esse peccaturum praescivit : qui , si nolit , omnino non 
peccat ; sed si peccare noluerit , hoc etiam ille praescivit . Leo M. Serm. 
XII. Non impias manus furentium immisit in se Dominus , sed admisit ; 
non praesciendo quod faciendum esset , egit , ut fieret . Mitto reliquorum 
testimonia Patrum , quae multa sunt ; atque ex paucis hisce inferri posse 
existimo , futurorum liberorum naturalis ordinis caussam , non aliam esse 
praeter creatam ipsam voluntatem . Sed futura quoque libera ordinis su- 
pernaturalis , ad statum naturae innocentis spectantia , a creata voluntate , 
tanquam a caussa sua, profluunt . Quamvis enim liberae actiones illius sta- 
tus exigerent Dei gratiam , ut ad ordinem eveherentur supernaturalem , ea 
nihilominus gratia ita libero relicta erat arbitrio , ut ab illius nutu pende- 
ret , uti ex Augustini sententia paullo superius recitata apertissime constat : 

atque idcirco Angeli , qui steterunt , per liberum arbitrium, steterunt ; qui 
vero non perseverarunt , sua culpa ceciderunt . Hinc statutum discrimen 
apud Augustinum pluribus in locis , ac in Libro praesertim de Corr. et 
Grat. Cap. ii. ac ia. In eo videlicet, justa Augustini mentem, status 
naturae innocentis a naturae lapsae statu discriminatur , quod hic , ad bo- 
num agendum , adjutorium quo , gratia nimirum, quae voluntatem flectit ad 
operandum , requiratur $ ibi vero sufficeret adjutorium sine quo , gratia 
scilicet, liberi arbitrii pedissequa . Sed de his sermo redibit , ut paullo an- 
te spopondimus , ubi agemus de Gratia . Voluntas itaque creata , sicut ope- 
rum naturalium in quovis statu , ita et supernaturalium in statu naturae in- 
nocentis caussa est agnoscenda ; ideoque in ea , tanquam in medio , Deus 
ejusmodi futura videt . 


CONCLUSIO V. 

Futura libera ordinis siipernaturalis , ad statum naturae lapsae spectan-r 
tia , sive absoluta sint , sive conditionata , ea conditione , 
quae aliquando ponenda est , videntur a Deo in efficaci , 
et absoluto Decreto de Gratia conferenda . 

Prob. i. ratione. Futura hujusmodi nunquam erunt futura, sen nun- 
quam existenliam accipient , nisi creata voluntas a Deo gratiam habeat ab 
intrinseco sui efficacem , a qua ad operandum flectatur , atque determine- 
tur . Quod argumentis invictis , ex quovis Theologico fonte accitis , in Tra- 
ctationibus nostris de Gratia demonstrabimus . At vero gratia ab intrinseco 
efficax ex parte Dei supponit Decretum absolutum , quum Deus nihil mo- 
liatur in tempore , quod definitum non sit ab aeterno . Intucns itaque Deus 
illud suum Decretum , hujusmodi futura libera etiam intuetur . 

Prob. a. Patrum auctoritate . S. P. Augustinus de Praed. SS. Cap. xo. 
liaec habet : Praedestinatione Deus ea praescivit , quae fuerat ipse factu- 
rus . S. Prosper ad Obj. Vincenlianas num. XII. Praedestinatio Dei , in- 
quit, ... facit , ut ex filiis diaboli fiant filii Dei . S. Fulgentius Lib. de 
Incarn. et Grat. Christi ait : Sicut nihil naturaliter subsistit , quod ille 
non fecerit , ita nihil provenit in salutem hominum , quod ille non in bo- 
nae voluntatis suae dispositione faciendum praedestinaverit . Eadem repe- 
tunt Grcgorius Magnus Lib. XII. Mor. Cap. a., Isidorus Lib. I. Seulent. 
Cap. 18., Anselmus in Ep. ad llom. Cap. 8. Quae luculenter demonstrant , 
ad bonum agendum gratiam requiri efficacissimam ; et bonum illud ordinis 
supcrnaturalis a Deo praesciri in voluntatis suae absoluto Decreto. Quid 
enim est praedestinatio, nisi Decretum ? 

Neque te moveat, quod futura etiam conditionata siipernaturalis ordinis, 
quorum conditio ponenda est , a Deo videri statuamus in suo Decreto ab- 
soluto. Quum enim sint futura conditionata illius generis , quorum implen- 
da conditio est , quamvis respectu nostri , ut sint , pendeant a conditione , 
respectu tamen Dei , qui conditionem certo scit esse ponendam , futura ejus- 

modi sunt absoluta . Neque enim locum liahet in Deo suspensio , animique 
perplexio . 

CONCLUSIO VI. 

Futura conditionata , quorum conditio nunquam ponenda est , videntur 
a Deo partim per Scientiam simplicis intelligcntiae , 
partim vero per Scientiam visionis . 

Prob. Praedictiones conditionatae , quarum plenae sunt Sacrae Scriptu- 
rae, quarumque conditio nunquam ponenda est , partim aliquid involvunt 
futurum , et partim aliquid possibile : futurum , quia si adimpleretur con- 
ditio , praedictio verificaretur } possibile , quoniam licet futurum non sit , 
quod praedicitur , ex defectu conditionis , non repugnat tamen, ut sit. Scien- 
tia futurorum est Scientia visionis ; possibilium vero Scientia simplicis intel* 
ligentiae : unde consequens fit, ut haec a Deo videantur, per Scientiam vi- 
sionis partim , partim autem per Scientiam simplicis intelligentiae . 

Unica diluitur oppositio . 

Multa ab adversariis contra statutas superius propositiones opponi so- 
lent ; quae a nobis solventur Libro sequente , ubi de efficacia divinae vo- 
luntatis ex proposito disputabimus : ad quem librum Lectorem remittimus , 
ne tunc actum agamus . Interim unicam hic solvimus diflicultatcm a Caje- 
tano, Goneto, nonnullisque aliis proponi solitam. Inquiunt ergo: Scriptura a 
Sanctis Patribus interpretata apertissime docet , futura libera realiter , et 
physice una cum aeternitate existere . Isaiae enim Cap. 4 - legitur: Qui fe- 
cit, quae ventura sunt . Apostolus in Ep. ad Rom. Cap. item 4 - Deus vo- 
cat ea, quae non sunt , tanquam ea , quae sunt . Ita Sacrae Litterae. Pa- 
tres autem sic illas interpretantur . Ambrosius Lib. V. de Fide Cap. 7. ita 
Isaiae locum intelligit : Ut de Scripturis satisfaciam tibi , disce , quod non 
solum praeterita fecit , sed etiam (piae futura sunt , sicuti scriptum est : 
Qui fecit, quae adventura sunt. Et Apostoli locum ita interpretatur Hiero- 
nymus initio Commentar, in Jcrem . Cui necdum facta , jam facta sunt , 
secundum illud Apostoli : Qui vocavit ea , quae non erant , quasi ea , 
quae essent . Similia habent Basilius in Isaiam apud Damasc. in Eclog. tit. 
47., S. P. Augustinus Lib. XV. de Trinit. Cap. 7. et Lib. V. de Gen. ad 
lilt. Cap. i 5 . , aliique . Quae satis luculenter declarant , praeterita Deo nunc 
praesentia esse in sua aeternitate physice , atque realiter , atque adeo etiam 
futura . 

Resp. nodum hunc absque ullo negocio solvi • Scriptura enim , ac San- 
cti Patres, ubi Deo praesentia docent esse futura , sicuti praeterita , non de 
physica , realique praesentia , sed de praesentia objccliva , seu de cognitio- 
ne sunt intelligenda . Illud namque laudatis in argumento locis , et alibi 
saepe adstruere contendunt , ut in Dei cognitione nulla , quoad futura , ob- 
scuritas sit, nulla ambiguitas , ut in hominibus accidit. Et jure quidem; 

propterea quod continet in sua essentia Deus rerum omnium , sive praete- 
ritae sint , sive praesentes , sive futurae , ideas , et rationes . Atque ad id 
exprimendum optime inquiunt , futura , ac praeterita esse Deo ex ae- 
quo praesentia . Audi Ambrosium Lib. I. de Fide Cap. q. Quomodo 
ergo facta sunt , quae futura sunt , rusi quia operatoria virtus , et 
Scientia comprehendit numerum omnium saeculorum ? Sicut enim vocat, 
quae non sunt , tanquam quae sint , sic et fecit, quae futura sunt , tan- 
quam quae sint ; quia non contingit , ut non sint , sed necessario sunt 
futura , quae esse praecepit . Non dissimili ratione loquitur quoque Hie- 
ronymus in Cap. 1 1. Ep. ad Epii. Juxta praescientiam Dei id , quod fu- 
turum est, quasi factum esse jam dixit, quia mos iste est Scripturarum , ut 
interdum futura tempore praeterito declarentur . Hoc autem ideo , ne, quia 
futura semper incerta sunt , hominum spes fuctuet , et vacillet , ca, quae 
Deus futura cognovit , apud quem nihil ambiguum est , quasi jam facta 
memorantur . Et quia praeterita , secundum Philosophos quoque , feri in 
facto non possunt , quia audierunt , qui audierunt , quasi jam facta ha- 
beant, quae futura sunt . Et clarius Augustinus noster Lib. V. de Gen. ad 
Litt. Cap. 18.de futuris ait : Proinde, antequam fierent, et erant , et non 
erant . Erant in Dei scientia ; non erant in eorum natura . Futura ita- 
que non physice, ac realiter , sed objective sunt Deo ab aeterno praesentia. 

CAPUT VII. 


Sit ne admittenda in Deo Scientia media . 

Quamvis unica in Deo , eaque simplicissima , sit Scientia , sicut unica , 
ac simplicissima est in eo agnoscenda natura, quia quidquid est in Deo , in- 
quit S. P. Augustinus , Deus est ; multiplicem nihilominus , comparate ad 
plura intelligibilia objecta , statuunt Theologi divinae Scientiae divisionem , 
ut Libri hujus Cap. 1. monuimus. Celeberrima autem divinae Scientiae di- 
visio , ut loco citato diximus , est in Scientiam simplicis intelligentiae , et 
Scientiam visionis . Prior pro objecto habet non existentia , qnae tamen ut 
existant , non repugnat , nimirum possibilia : altera respicit intelligibilia , quae 
in aliqua existunt temporis di (Ferentia , ut sunt praeterita , praesentia , at- 
que futura . Quidquid ergo divinae Scientiae subjicitur , ( cui certe sub- 
jiciuntur omnia ) vel est possibile tantum , et a Deo per Scientiam cogno- 
scitur simplicis intelligentiae ; vel est in aliqua temporis differentia existens , 
et videtur a Deo per Scientiam visionis . Ita perpetuo , unanimiterque sen- 
sere Theologi usque ad tempora Ludovici Molinae . Qui cum tertium quod- 
dam , velnti medium inter possibilia , ac existentia , intelligibilium genus 
excogitaverit, coactus est proinde tertiam quoque, veluti mediam inter Scien- 
tiam simplicis intelligentiae , et Scientiam visionis , in Deo admittere Scien- 
tiam . Genus istud intelligibilium possibilia inter , ac existentia, a Moli- 
na statutum , sunt futura libera conditionata , sive ponenda sit , sive non po- 
nenda conditio ; atque futura ejusmodi, juxta Molinam , ejusque fautores , a 

Deo conspiciuntur non per Scieutiam simplicis intelligentiae , quum non sint , 
ut inquiunt , mere possibilia ; neque per Scientiam visionis , quod in ali- 
qua non existant temporis differentia; sed per Scientiam mediam, cujus 
objectum appellant hi Theologi fuluribilia. Hoc itaque in Capite serio in- 
quirendum est , an Scientia media Moliniana in Deo sit revera admittenda. 

Ut autem Tyrones , pro quibus haec scribimus , celeberrimae contro- 
versiae statum , ea, qua par est, perspicuitate percipiant, animadvertant opor- 
tet, Molinistas Scientiam illam mediam , non inodo philosophice, et in abstra- 
cto , sed speciatim quoque , ac Theologice admittere ; ita ut , non solum 
affirment , dari intelligibilia quaedam , quae nec possibilia sunt , nec exi- 
stentia , adeoque esse in Deo admittendam , respectu horum intelligibilium , 
Scientiam mediani , verum Scientiae hujus usum , necessitatemque admit- 
tunt etiam in rebus Theologicis; atque docent , ab ea dirigi Deum, in De- 
cretis circa Praedestinationem , et Gratiam formandis , hoc modo . Postquam 
Deus intrinseca , vera , ac sincera voluntate , qua statuit dare omnibus , ac 
singulis hominibus , nemine prorsus excepto , vitam aeternam , definivit da- 
re eisdem gratiam quamdam universalem , sed versatilem , ac liberi arbitrii 
pedissequam . Ope Scientiae mediae praescire , et explorare arbitrantur , quid 
homo , puta , Petrus , facturus esset , si in hac , vel illa circumstantia , aut 
circumstantiarum serie inveniretur ; an scilicet suo libero arbitrio assen- 
sum , vel dissensum gratiae versatili sit praebiturus . Et juxta illam prae- 
scientiam , quain Scientiam mediam appellant , Deum Decretum edere sta- 
tuunt de danda perseverantia , atque caelesti gloria . Verbo dicam : Scien- 
tia media, juxta Molinistica scita , est independens ab omni absoluto , et ef- 
ficaci Dei Decreto , eoque anterior , etiam comparate ad opera supernatura- 
lia in statu naturae per peccatum corruptae . 

Si autem scisciteris ab eis , qua de caussa in Praedestinationis , et Gra- 
tiae systemate necessitatem , ac usum admittant Scientiae mediae , illico re- 
spondent. 1 Ad salvandam tum infallibililatcm divinorum Decretorum, tum 
creatae voluntatis libertatem . Ad salvandam , inquiuut , divinorum infalli- 
bilitatcm Decretorum ; quoniam, si Deus absoluto, ac efficaci Decreto sta- 
tueret alicui aeternam conferre gloriam , antequam Uberi arbitrii praevi- 
deat asseusum , quum gratia, quam Deus largitur hominibus, non sit ab 
intrinseco efficax , posset ei homo ille resistere , atque ita frustraneum red- 
dere divinae Praedestinationis Decretum . Ad salvandam quoque , addunt , 
creatae voluntatis libertatem . Si enim absoluto Decreto , a praevisis meritis 
independente , Deus hominem praedestinaret ad gloriam, qui ita praedesti- 
natus est , necessario gratiae assentiri debet , et agere bonum ; quum Dei 
Decreta mutari non possint . Haec est summa doctrinae Molinistarum circa 
necessitatem , et usum Scientiae mediae . 

Quam Augustinianae , ac Thomisticae Scholae Theologi unanimi con- 
sensione rejiciunt, licet non eadem ducti ratione. Thomistae siquidem pu- 
tant , nullum dari futurum liberum , sive naturalis , sive supernaturalis sit 
ordinis , sive ad naturae innocentis , sive ad naturae corruptae statum per- 
tineat , quod physicam non praesupponat praemotionem , adeoque divinum De- 

cretum . Quae autem dependenter ab efficaci , et absoluto Decreto futura 
sunt , non per Scientiam mediam , sed per Scientiam visionis a Deo prae- 
sciuntur . Quod si res futura sit condilionate , Decretum , inquiunt , erit ab- 
solutum , et efficax ex parte Dei , conditionatum vero ex parte creatae vo- 
luntatis . Ita Thomistac . Ast S. Augustini discipuli , qui nec opera natura- 
lis ordinis , nec opera supernaturalia in statu naturae innocentis a Deo phy- 
sice praedeterminari defendunt , rejiciunt et ipsi quidem Scientiam mediam 
Molinistarum ; sed hac ducti ratione , quod futura libera condilionata prae- 
videantur a Deo vel per Scientiam visionis , vel per Scientiam simplicis 
intelligentiae . Nam futurorum illorum conditio , inquiunt , aliquando , vel 
nunquam ponetur . Si aliquando ponetur , in mente Dei erunt futura ab- 
soluta ; adeoque conspicit illa per Scientiam visionis . Si non ponetur , o- 
runt respectu Dei mere possibilia ; et videt illa per Scientiam simplicis in- 
telligentiae . Nec quidquam obstat , quod futura illa conditionata denomi- 
nentur a Molinistis fuluribilia . Futuribile namque idem est , ac possibile : 
conditio siquidem nunquam ponenda ita esset futura , ut nunquam sit 
futura ; adeoque futuribile merum est possibile . Quod si conditio ponenda 
sit , tunc futuribile idem erit , ac absolute futurum . Nos , qui de nomi- 
ne , atque doctrina B. Augustini gloriamur , huic postremae Sententiae abs- 
que ulla haesitatione subscribimus . Sed, ut rem enucleatius expendamus , sit 

CONCLUSIO I. 

Praeter Scientiam simplicis intelligentiae , et Scientiam visionis , non 
est in Deo admittenda alia Scientia , quae dici solet media . 

Prob. Tot Scientiae species in Deo sunt admittendae, quot snnt intel- 
ligibilium objectorum species , quae cadere sub Dei notitiam possunt . Spe- 
cies autem intelligibilium objectorum , quae divinae subdi possunt Scien- 
tiae , duplex tantum est . Alia siquidem intelligibilia sunt mere possibilia , 
atque idcirco a Scientia attinguntur simplicis intelligentiae ; alia vero in a- 
liqua existunt temporis differentia , quae a Scientia attinguntur visionis . Nec 
tertiam invenio , quae objectum esse possit Scientiae mediae . Futura quip- 
pe libera condilionata , quae objectum Scientiae mediae volunt esse Moli- 
niani , vel ad mera possibilia , vel ad futura absoluta reducuntur , ut in 
praenotatis animadvertimus . Scientia autem , quae nullum habet objectum, 
nulla est : unde rejici hujusmodi Scientia omnino debet . 

CONCLUSIO II. 

" Nec opera naturalia , nec supernaturalia in statu naturae innocentis 
esse possunt objectum Scientiae mediae . 

Prob. Quamvis opera naturalia in quovis statu , et supernaturalia in 
statu naturae innocentis nullum absolutum , ac efficax Dei supponant De- 

cretum ; sempcr tamen veram est , quod isliusmodi opera ab aeterno vel 
erant futura , vel non : neque enim inter futurum , ac non futurum ali- 
quod dari potest medium . Si erant futura , objectum constituebant Scien- 
tiae visionis . Si non erant futura , constituebant objectum Scientiae simpli- 
cis intelligentiae . Unde nequeunt esse objectum Scientiae mediae . 

SCHOLION i 

Hic obiter animadverte , nonnullos e Schola nostra Theologos , ubi de 
actionibus , vel mere naturalibus , vel supernaturalibus status naturae in-- 
nocentis sermo instituitur , a nomine Scientiae mediae non abhorrere . Sed 
Scientiam illam , non in sensu Molinistarum , sed, prout est notitia rerum 
ab absoluto Dei Decreto iudependeus , sumere solent . 

CONCLUSIO ni. 

Non datur Scientia media respectu actuum ordinis supernaturalis 

ad statum naturae lapsae pertinentium . 1 

Prob. Scientia media in sensu Molinistarum est infallibilis contingen- 
tium notitia conditionate futurorum , ab omni efficaci Decreto independens , 
eoque anterior . Ast respectu supernaturalium actuum status naturae per pec- 
catum corruptae non datur in Deo ejusmodi cognitio . Nam in hoc infirmi- 
tatis statu, ad opera exequenda supernaturalia, gratia necessaria est ex intrin- 
secis suis efficax . lloc vero posito , praevidit actiones illas Deus in absoluto , 
efficacique Decreto de conferenda hominibus illa gratia , ac proinde per 
Scientiam visionis ; quod nec ipsi Moliuiani diffitentur , si necessitatem admit- 
tamus gratiae per se efficacis in hoc statu ad supernaturaliter agendum . Sed 
quum hoc Theologi illi praefracte negent , nos fuse admodum omni argu- 
mentorum genere id dcinoustrabimus, ubi de Christi gratia disseremus , ne 
bis idem versemus argumentum , 

CAPUT VIII. 

Respondetur argumentis Molinistarum . 

Obj. I. cont. i. Conci. Futura libera conditionata nequeunt esse obje- 
ctum Scientiae aut simplicis intelligentiae , aut visionis . Non simplicis in- 
telligentiae , quoniam hujus objectum Scientiae res sunt naturales , ac ne- 
cessariae , non vero liberae , et contingentes . Neque Scientiae visionis , quae 
circa res liberas quidem , sed in aliqua temporis differentia existentes ver- 
satur . Remanet igitur , ut futura libera conditionata objectum sint Scientiae 
mediae . II. Id de quolibet futuro libero conditionato dicendum est , quod 
dicitur de futura Davidis proditione , si diutius in urbe Ceila mansisset . 
Futura autem Davidis proditio, si remansisset in Ceila, revocari nequit ad 
Tom. Ii. Marcellius Theol. 39 

objectum Scientiae simplicis intelligenliae , ut tenent , qui Scientiam mediam 
rejiciunt ; non enim erat mere possibilis , quum Davidi interroganti : Si tra- 
dent me viri Ceilitae in manus Saul ? non responderit Dominus : Tradere 
possunt , sed , Tradent ; ac praeterea , non de possibili , sed de futuro in- 
terrogaverit Dominum Da vid , qui optime noverat, possibile fuisse, ut a 
Ceilitis proderetur . III. Et revera , proditio Davidis aliquid actualitatis ha- 
bebat , quam merum habeat possibile ; alioquin descensum Saulis in Ceilam 
minime pertimuisset . 

Resp. ad i. Possibilia dici possunt aliquo sensu necessaria , non secun- 
dum existentiam , quam nunquam habebunt , sed secundum essentiam ; quo- 
niam si existentiam essent habitura , talem , ac talem essentiam , quae in 
divinis ideis relucet , habere deberent . Futura ergo conditionata , quorum- 
conditio ponenda non est , sunt mere possibilia , secundum existentiam , 
quam nunquam habebunt, minime vero necessaria, proindeque ad Scientiam 
spectantia simplicis intelligentiae . Quod si conditio ponenda sit , erunt fu- 
tura absoluta , quae cernuntur a Deo per Scientiam visionis . 

Ad 2 . Duplicis generis est possibile j aliud , quod opponitur impossibi- 
li , et est omne id , quod non repugnat , et aliud , quod opponitur existenti 
in aliqua temporis dilierenlia , quodque non modo non repugnat , ut sit , 
sed esset revera , si poneretur conditio , qua minime posita , in sua remanet 
possibilitate . Davidis ergo proditio , non eo sensu possibilis erat , quod non 
repugnaret impossibile ; quippe quod repugnans non erat , ut Saul iu Cci- 
lam descenderet , et cives in manibus illius traderent Davidem . Nihilomi- 
nus adnumerari inter possibilia debet, quoniam nullam habitura erat, uti 
non habuit , existentiam , quae a conditione pendebat nunquam ponenda ; 
proindeque de genere fuit possibilium , quorum nulla intelligilur existentia . 
Possibilia vero objectum sunt Scientiae simplicis intelligenliae , Molinistis 
ipsis fatentibus , non Scientiae mediae . Hac rerum , et idearum posita di- 
stinctione , facile intelligilur , cur Dominus Davidi interroganti : Si tradent 
me viri Ceilitae ? non responderit : Tradere possunt , sed , Tradent . Deus 
enim per Scientiam visionis perspectam habebat Ceilitarum adversus David 
malitiam , secundum quam tradidissent eum in manus Saul , si non disces- 
sisset . Intelligitur etiam , cur David , quamvis possibile fuisse sciret , ut a 
Ceilitis traderetur , attamen consulere voluerit Dominum : siquidem non age- 
batur de re possibili , prout opponitur impossibili , seu de re , quae habi- 
tura quidem non erat existentiam , poterat nihilominus illam habere , sed de 
re , quae non solum non repugnabat , sed habuisset existentiam , si condi- 
tio posita fuisset . 

Ad 3. Quum proditionis Davidis futuritio a conditione penderet , quae 
ponenda minime erat , et Deus id certa Scientia sciret , proditio illa in men- 
te Dei erat mere possibilis . At specie tenus , ac in mente Davidis , cui non 
revelaverat Dominus , an Saul descensurus esset in Ceilam , quove animo 
Ceilitae essent erga illum , proditio illa plus actualitatis habebat , quam me- 
rum possibile . Etenim , quum connexio quaedam inter Davidis moram in 
Ceila , ejusque intercederet proditionem , prudenter suspicabatur , proditio- 

nem suam in manus Saulis fore non mere possibilem , ut respecta Dei , 
cui jam omnia nota erant , sed admodum probabilem . 

Obj. 2 . cont. alleram Thesim . Scientia media esi cognitio , ab effica- 
ci , et absoluto Dei Decreto indcpcndens . Cumque opera naturalis ordinis , 
et ordinis supematuralis in statu naturae innocentis , juxta Auguslinianae 
Scholae principia , et ipsa independeutia sint ab absoluto , ac efficaci Dei 
Decreto ,( non enim ad illa patranda, vel physica, specialisque pracmotio ; 
vel gratia ab intrinseco efficax , ut complures Thomistae contendunt , sunt 
necessariae) consequitur inde, vidisse illa Deum ab aeterno in sua Scientia media. 

Resp. Scientia media , juxta Molinistarum sententiam , non solum est 
notitia -independens ab omni absoluto Dei Decreto , sed insuper est notitia 
creatae voluntatis exploratrix , ut Deus in condendis decretis dirigatur ; et 
neque ad Scientiam simplicis intelligentiae , neque ad Scientiam reducitur 
visionis . Hanc nos absolute in Deo dari negamus . Per hanc inficiamur , 
Deum opera mere naturalia , vel supernaturalia status naturae innocentis 
intueri , quamvis nec physica praemotio ad illa , nec gratia ab intrinseco ef- 
ficax ad ista requiratur . Nam isthaec etiam opera vel futura ab omni ae- 
ternitate erant , vel non . Si primum , per Scientiam visionis in ipsa creata 
voluntate ; si alterum, in suis ideis per Scientiam simplicis intelligentiae illa 
Deus praescivit . 

Obj. 3. adv. 3. Prop. I. In Evangelio Matt. Cap. ii. legitur , Christum 
Dominum Corozaitis , ac Bethsaitis eorum exprobrasse incredulitatem his 
verbis : V' le tibi Corozaim , vae tibi Dcthsaida : quia si in Tyro , et Si- 
done factae essent virtutes , quae factae sunt in vobis , olim in cinere , et 
cilicio poenitentiam egissent . Praevidisse Christum Tyriorum , Sidoniorum- 
que conversionem futuram sub praedicationis suae , patrationisque miracu- 
lorum conditione , ex verbis ipsis fit manifestum . Ast futuram illam con- 
versionem non agnovit sane Christus per Scientiam simplicis intelligentiae , 
quia non erat mere possibilis ; neque per Scientiam visionis , quum non es- 
set absolute futura . Per quam ergo Scientiam agnovit , nisi per Scientiam 
mediam ? II. Una ex rationibus , cur eam conversionem non praeviderit 
Christus per Scientiam mediam, est , quia illorum conversionem non prae- 
viderat independenter ab absoluto de gratia per se efficaci conferenda Decre- 
to , si Christi miracula vidissent . liaec ratio falsissima est . Nam Tyriorum, 
Sidoniorumque poenitentiam praevidit Christus futuram sub gratia inefficaci ; 
nempe sub ea gratia , quam Belhsaitae , et Corozaitae habuerunt , quae 
quidetn inefficax erat . III. Neque Augustinenses argumentum solvunt respon- 
dendo , gratiam esse relativam ad gradus cupiditatis , quae augeri, ac minui 
potest a libero arbitrio . Si namque res ita se habeat , gratiae efficacia pen- 
dula erit a libero arbitrio . IV. Si gratia ita efficax est , ut minime a Scientia 
media pendeat , injuste ergo Dominus Corozaitas , et Bethsaitas corripuit . 
Hi enim Christo objurganti respondere potuissent , se ideo non credere , ut 
Tyrii, atque Sidonii credituri fuissent, quoniam non habebant gratiam il- 
lam victricem , quam sub signorum , praedicationisque conditione Tyrii , ac 
Sidonii habuissent . V. Praesertim cum non ignoraret Dominus, longe fer- 

verniorem , pertinacioremque fuisse in Bethsaitis , et Corozaitis , quam in 
Tyriis , atque Sidoniis , cupiditatem . Cur ergo ferventiorcm , potentioremque 
gratiam non dedit eis , quam dedisset Tyriis , atque Sidoniis , si virtutes 
inter illos factae fuissent? Aut itaque injusta fuit Christi objurgatio; aut 
gratia ab usu Scientiae mediae in sui ellicacia dependet . 

Resp. ad i. Futura Tyriorum, ac Sidoniorum conversio praevisa re- 
vera fuit a Christo per Scientiam simplicis intelligentiae . Illius quippe con* 
versionis futuritio ab hac conditione pendebat : Si Christum audissenl , si 
miracula vidissent; quae ponenda non erat , sicuti posita reapse non fuit . 
Atque ita conversio illa , non futura , sed mere possibilis erat ; adeoque per 
Scientiam simplicis intelligentiae praecognita . Quod si vero conditio posita 
fuisset , tunc conversio illa esse futura non potuisset , nisi dependenter a 
gratia per se efficaci ; videlicet , una cum signis , ac praedicatione , quae duo 
extrinseca sunt , etiam internam , et quidem victricem , recepissent Tyrii ac 
Sidonii gratiam ad Christi fidem amplectendam: quae , cum Decretum sup- 
ponat absolutum , excludit certe Scientiam mediam . 

Ad 2 . Qui Augustinianum de gradualitato gratiae systema , omni par- 
tium studio seposito , probe perceperit , argumentum hoc nullo negocio sol- 
vet . Deus itaque Tyriorum , ac Sidoniorum conversionem praevidit sub ea 
gratia profecto , quae Bethsaitis , et Corozaitis , in quibus erat inefficax , da- 
ta fuit . Sed in Tyriis , ac Sidoniis eadem gratia fuisset proculdubio efficax , 
quoniam minorem invenisset in illis cupiditatem . In libris de Gratia fuse 
demonstrabimus , gratiam , in hoc naturae statu ad bonum agendum neces- 
sariam , esse natura sua efficacem , eamque in sancta consistere delectatio- 
ne . Delectatio vero relativa omnino est ad gradus concupiscentiae ; ita ut ea- 
dem numero delectatio in uno sit efficax, inefficax in altero, pro majore, vel 
minore unius , aut alterius cupiditate . Puta , si sancta delectatio sex gra- 
duum cupiditatem inveniat in homine quatuor graduum , in eo gratia ef- 
ficax erit . Quod si eadem sancta sex graduum delectatio inveniat in ho- 
mine septem gradus cupiditatis , in eo gratia inefficax erit . Et quoniam in 
Corozaitis , ac Bethsaitis major erat cupiditas , cordisque excaecatio , quam 
in Tyriis , et Sidoniis , gratia , quae in Corozaitis , et Bethsaitis erat inef- 
ficax , fuisset efficax , ac praedeterminans in Tyriis , et Sidoniis , in quibus 
minorem invenisset cupiditatem . Non erant ergo , ait S. P. Augustinus in 
Lib. de Dono Persev. Cap. 1 4- sic excaecati oculi , nec sic induratum cor 
Tyriorum , et Sidoniorum ; quoniam credidissent , si qualia viderunt isti , 
signa vidissent j hoc est , si vidissent signa , et gratiam recepissent , sicuti 
viderunt , et habuerunt Corozaitac , ac Bcthsaitae • 

Ad 3. Falsum est , esse in potestate arbitrii , nulla gratia suffulti , gra- 
dus imminuere suae cupiditatis , licet possit illos augere , quum nulla ad 
malum requiratur gratia . Ast , quoniam cupiditatis gradus imminuere bo- 
num est supernaturale , posse hominem suis viribus concupiscentiae gradus 
imminuere, quis, nisi Pclagianus, affirmabit ? Praeterea , allatum mox argu- 
mentum demonstrat sane , hominem , a gratia motum , et excitatum ad bo- 
num , posse dissentiri , si velit , vel motibus illius obtemperare j non vero 

gratiae efficaciam a libero pendere arbitrio . Nam etsi in potestate hominis 
sit tot ponere concupiscentiae gradus, quot, ne gratia sortiatur effectum, suf- 
ficiunt , non est tamen in illius potestate , ut tot gratia habeat gradus , quot 
requiruntur ad superandam contranitentem cupiditatem . Hinc Tyrii , et Si- 
donii quodammodo commendantur , non quod eorum bona 'voluntate gra- 
tiam reddidissent eflicacem , si miracula vidissent ; sed quod minus gratiae 
obstitissent , quam Corozaitae , et Bethsaitae . 

Ad 4- dico i. , haec eadem objecta olim fuisse Augustino a Massiliensi- 
bus , ut constat legenti Cap. t5. de Dono Persev., et Ep. Prosperi, et Hi- 
larii ad Augustinum . Videant ergo Moliniani , es quo fonte rivulos doctri- 
nae suae derivaverint . a. Illud idem argumentum es aequo adversatur iis 
Molinistis , qui gratiam admittunt congruam . Illa enim posita sententia , 
Corozaitae , ac Bethsaitae Domino objurganti respondere potuissent , se ideo 
non credere , quoniam gratiam a Deo non acceperunt iis in circumstantiis , 
in quibus Tyriis , et Sidoniis collata fuisset , si Christi audivissent Evange- 
lium . 3. Gratia Dei efficaciam utique habet es intrinseco sui; sed nihilo- 
minus juste a Domino Corozaitae , et Bethsaitae fuerunt correpti , quoni- 
am , si gratia illis collata inefficas fuit , propria id accidit eorum culpa , qui 
vitiorum colluvie majora opposuere divinae gratiae impedimenta , quam op- 
posuissent Tyrii , et Sidonii, si eamdem habituri fuissent a Domino gratiam. 

Ad 5. Tu quis es , qui respondeas Deo ? inquit Apostolus in Ep. ad 
Rom. Cap. 5. Et S. Prosper ad Excerpta Genuen . Resp. VIII. ita scribit .- 
Quare autem hoc eis negatum fuerit , dicant , si possunt , qui calumniati - 
tur ; et ostendant , cur apud eos Dominus mirabilia , quibus erant pro- 
futura , non fecerit ; et apud eos , quibus profutura non erant , fecerit . 
Si rationem facti , et profunditatem judicii ejus penetrare non possumus , 
manifestissime tamen scimus , et verum esse, qmd dixit , et justum esse , 
quod fecit ; et non solum Tyrios , et Sidonios , sed etiam Corozaim , et 
Bethsaida potuisse converti , et fideles ex infiilelibus feri , si hoc in eis 
Dominus voluisset operari . Ita Prosper , qui sane a Magistro suo Augu- 
stino haec didicerat ; qui in Lib. de D. P. Cap. 1 4- docet , ideo nec Tyri- 
os , nec Sidonios , nec Bethsaitas , nec Corozaitas poenitentiam egisse , quo- 
niam non erant de numero electorum . Sed nec illis, ait, ( Tyriis , et Sidoniis ) 
profuit , quod poterant credere , quia praedestinati non erant ... nec istis 
obfuisset , quod non poterant credere , si ita praedestinati essent , ut eos 
caecos Deus illuminaret . Nempe , quum gratia nemini debeatur , inscru- 
tabilia sunt judicia Dei , quod uni , non alteri detur ; praesertim si de gra- 
tia loquamur efficaci . 

Ilaec communiter respondere solent Theologi ad illud argumentum, ex 
Cap. n. Matt. petitum . Et optime quidem dicta sunt, et accuratissime ; tum 
quoniam salis abunde sufficiunt ad argumenti vim infringendam, tum etiam 
quia consimile Pelagianorum , ac Semipelagianorum commentum eadem ra- 
tione S. P. Augustinus , ut animadvertimus , refellit . Ast aliam ego viam 
iniri posse existimo ; nec operosum erit demonstrare , Tyriorum , Sidonio- 
rumque conversionem , de qua sub conditione loquitur in Evangelio Chri- 
stus , esse de genere illorum conditionatorum , quorum condido aliquando 

ponenda est : atque idcirco , utpote absolute futuram , praevisam a Deo fu- 
isse , non per Scientiam mediam , sed per Sciendam visionis . Si hoc , quod 
pollicitus sum , demonstravero , praecipuum illud, a Sacra Scriptura ded udum, 
argumentum, ad Scientiam mediam respectu actuum supernaluralium status na- 
turae lapsae demonstrandam , sponte sua evanescet . Alia enim , quae urgeri 
solent Scripturae testimonia , ut illud Lib. I. Reg. Cap. a3. Si viri Ceilae etc. 
de quo supra ; et illud aliud Jerem. Cap. 38. Si profectus exieris ad Prin- 
cipes Regis Babylonis , vivet anima tua ; et illud Lib. IV. Reg. Cap. 1 3. 
Si percussisses quinquies , aut sexies , sive septies , percussisses Syriam us- 
que ad consumptionem , hisque similia , praeterquam quod res enunuant a 
Deo praevisas parum per Sciendam simplicis intelligendae , partim per Scien- 
tiam visionis , ut in antecedentibus animadvertimus , non agunt de futu- 
ris liberis ordinis supernaturalis , circa quae praecipuus controversiae cardo 
versatur . Age itaque , mecumque perpende , quinam sit sensus verborum 
Chrisd apud Mattii, de quibus in argumento : f^ae tibi Corozaim , vae ti- 
bi Bethsaida : quia si in Tyro , et Sidone factae essent virtutes , quae 
factae sunt in vobis, olitn in cinere, et cilicio poenitentiam egissent . Hunc esse 
illorum verborum sensum , luculentissime patet ex Hieronymo , qui Comm. 
in Cap. 1 1 . Mattii, ad illa verba : Quia si in Sodomis factae fuissent etc. 
hanc sibi proponit quaestionem : Quaerat sibi prudens Lector , et dicat : 
Si Tyrus , et Sidon , et Sodoma potuerunt agere poenitentiam ad praedi- 
cationem Salvatoris , signorumque miracula , non sunt in culpa , quod 
non crediderint , sed vitium silentii in eo est , qui acturis poenitentiam no- 
luit praedicare . Ita vero quaestionem illam solvit : Ad quod facilis et a- 
perta responsio est ; ignorare nos judicia Dei , et singularum dispensatio- 
num ejus sacramenta nescire . Hactenus cohaeret Hieronymi responsio 
cum iis , quae nos supra tradidimus . Pergit porro S. Doctor , et inquit : 
Propositum fuerat Domino , Judeae fnes non excedere , ne justam Pha- 
risaeis , et Sacerdotibus occasionem persecutionis daret : unde et Aposto- 
lis ante passionem praecepit : In viam Gentium ne abieritis , et in civi- 
tates Samaritanorwn ne intraveritis . Corozaim igitur , et Bethsaida dam- 
nantur , quod praesenti Domino credere noluerunt . Tyrus , et Sidon ju- 
stificantur , quod Apostolis illius crediderunt . JSon quaeras tempora , cum 
credentium intuearis salutem . In Capharnaum autem , quae interpretatur 
villa pulcherrima , condemnatur incredula Hierusalem , cui dicitur per Eze- 
chicl : Justificata est Sodoma ex te . Ita Hieronymus . Tyrii igitur , et Si- 
donii , et Capharnaitae , quorum comparatione condemnantur a Christo Co- 
rozaim , Bethsaida , et Hierusalem , juxta Hieronymi sententiam, audierunt 
Apostolos praedicantes , ipsisque signa patrandbus , in Christum crediderunt. 
Illorum ergo conversio , sub conditione a Christo Domino secundum nostram 
Vulgatam enunciata tunc , quando enunciabatur , futura erat absolute , non 
conditionate ; ac proinde praevisa a Deo fuit per Sciendam visionis , non 
per Scientiam mediam . 

Neque argumentationis hujus vis eluditur regerendo , quod si Tyrio- 
nun , Sidoniorumquc conversio futura erat absolute , cur non illam Christus 

absolute enunciavit ? Cur non dixit : Vae tibi Corozaim etc. Quia Tyrii , ac 
Sidonii, quando signa videbunt, agent poenitentiam? Eniinvero innumera 
sunt in divinis Libris sub conditione praenunciata , quae tamen futura sunt 
absolute. Neque movere quemquam debet , quod conversionem illam enuncia- 
verit Christus locutione , non futurum , sed elapsum jam tempus significan- 
te . Nam quum aeternitati sint cuncta praesentia, frequentissime accidit, ut 
et praeterita futuris , et futura praeteritis verbis exprimantur , ut observare 
est in compluribus V. T. vaticiniis , quibus Prophetae , novum praedicentes 
Testamentum , de eo , veluti de re jam praeterita , saepe saepius loquun- 
tur. Deinde Christus absolutis forte , non conditionatis verbis futuram Ty- 
riorum , ac Sidoniorum praedixit conversionem . Puto enim , verba illa , 
quae in nostra Latina Vulgata , et in Graeca Matth. Versione hoc modo le- 
guntur : Si in Tyro , et Sidone factae essent virtutes etc., ita a Christo fuisse 
prolata : Non enim in Tyro, et Sidone factae sunt virtutes, quae factae 
sunt in vobis , ut in cinere , et cilicio poenitentiam agant . Quod ut Le- 
ctori suadeam, animadvertendum est, Matthaeum, non Graece, ut ceteri 
Evangelistae , sed Hebraice , seu Syriace Evangclium suum elucubrasse . In 
Hebraica vero lingua phrasis est vulgatissima , ut , quod Graeci , et Latini 
per particulas , Si , Nisi , aliasque conditionem significantes exprimere so- 
lent , enuntientur hoc modo : Non enim , Quum enim , Quando , etc. Hu- 
jus rei exempla sunt bene multa in sacris Voluminibus ; sed unico nunc 
contentus ero . In Psal. LIV. legimus nos Latini una cum Graecis : Si ini- 
micus meus maledixisset mihi , sustinuissem utique ; Hebraice autem ad 
litteram, juxta Hieronymi Versionem, sic habetur: Non enim inimicus me- 
us exprobravit mihi , ut sustineam . Quare non absimili loquendi forma for- 
te usus est Christus apud Matthaeum ; et pro eo , quod nos legimus : Si 
in Tyro , et Sidone etc . , Evangelista scripsit : Non enim in Tyro , et Si- 
done etc. Dixi , Forte , proptereaquod Matthaei Evangelium Hebraicum , 
quum a priscis temporibus interciderit, ad hanc definiendam caussam con- 
suli non potest . 

Posset autem quis adhuc regerere , allatam Matthaei textus interpreta- 
tionem. novam penitus esse , ac S. Patri Augustino , aliisque Theologis igno- 
tam; atque idcirco rejiciendam. Ast in primis, novam non esse textus illi-t 
us expositionem , ex dictis patet , quoniam illam tradidit S. Hieronymus , 
ut supra observavimus . S. autem P. Augustinus , aliique Theologi eam 
quidem , quam nos post S. Hieronymum tradidimus , non adhibent inter- 
pretationem , non quod falsam eam existimaverint , sed quia , admisso et- 
iam, quod Tyriorum conversionem praedixerit Christus conditionate , con- 
ditione illa , quae nunquam ponenda fuisset , argumentum nihilominus, inde 
petitum , nullam omnino vim habet ad adstruendam Scientiam mediam. Quod 
vero ad Augustinum spectat , arbitror , mentem ejus perspicacissimam Hie- 
ronymi expositionem minime latuisse . Nam Lib. de Dono Persev. Cap. 1 4- 
postquam adversus Pelagianorum reliquias responsionem, a nobis superius cum 
ceteris Theologis traditam, fuse versaverat , sic tandem rem omnem absolvit : 
Verum, quod dixit Dominus de Tyriis, et Sidoniis, aliquo alio modo po- 

lest fortassis intelligi . Quibus verbis satis superque demonstrat , non igno- 
rasse se , quod hac in re Hieronymus cogitaverat . 

Obj. l\. adv. eamd. 3. Prop. multa argumenta a ratione petita . I. Scien- 
tia media necessario admittenda est in Deo , ut in decretis circa supema- 
turales actus status naturae lapsae eflformandis dirigatur . Antequam enim 
Deus Decretum de conferenda homini gratia ferat , explorare debet , num 
illius voluntas in talibus posita circumstantiis assensum suum praebitura sit 
gratiae inefficaci ; alioquin Deus periculo se exponeret , ne homo , utpote 
liber , Decretum suum eluderet . Scientia vero humanae voluntatis explora- 
trix profecto est Scieutia media . II. Ex alio quoque capite necessaria est 
Deo ejusmodi Scientia; ut scilicet salvetur in homine libertas. Si namque 
tollatur Scientia media, et gratia versatilis, induci profecto debent decreta 
Dei absoluta , humanae voluntatis assensum praecedentia , et gratia ab in- 
trinseco efficax ; quae duo cum humana libertate conciliari minime possunt . 
III. Actus supernaturales in statu naturae corruptae nonne a duplici caus- 
sa , a gratia nimirum , et voluntate eliciuntur ? Ast effectus , qui a duabus 
producitur caussis , nequit in una tantum caussa conspici ; proindeque nec in 
sola humana voluntate , nec in solo Decreto actus supernaturales praevideri 
possunt a Deo ; adeoque Scientia media erit admittenda . 

Resp. ad i. Ut Deus in edendis decretis circa supernaturales actus ho- 
minis lapsi dirigatur , superflua omnino est Scientia inedia ; sed tum per 
Scientiam visionis , tum per Scientiam dirigitur simplicis inlelligentiac . Per 
Scientiam nempe visionis videt Deus miseros Adae posteros originali culpa 
coinquinatos ; atque idcirco iliorum voluntates adeo infirmas esse cognoscit, 
ut , nisi tribuatur eis omnipotentissima gratia , qua ad bonum agendum ef- 
ficaciter excitentur, atque praemoveantur, nunquam , licet ab inefficaci gra- 
tia adjuventur , ad bonum agendum sese determinabunt . Dein per Scienti- 
am simplicis intelligentiae, quid sua Omnipotentia valeat, clare intuetur ; atque 
Omnipotentiam contemplando , in ea conspicit etiam , quibus velit , et possit 
auxiliis rebelles ad se compellere voluntates . Ad quid ergo Scientia media? 

Ad a. dico i. Qui asserunt , decreta Dei absoluta , et efficacem perse 
gratiam cum humanae voluntatis arbitrio componi non posse , atque adeo 
ad Scientiam mediam esse recurrendum , veterum Semipelagianonim contra 
Augustinum querimonias revocare non metuunt . Ut enim Prosper ad Ru- 
finum scribens ajebat : Scripta ejus ( Augustini ) , quibus impugnatur er- 
ror Pclagianorum , infamant , dicentes , eum liberum arbitrium penitus 
submovere . 2 . Scientia media , ipso fatente Molina , a nullo unquam vete- 
rum Patrum admissa fuit . Si ergo illa ad salvandam in homine libertatem 
necessaria est , sequetur , Patres , et Theologos , qui ante Molinam scripse- 
runt , liberum arbitrium in homine non agnovisse . 3. Ita quaestio , inquit 
S. P. Augustinus Lib. IV. cont. Jul. Cap. 8. , ubi de arbitrio libertatis , et 
gratia Dei disputatur , ita est ad discernendum difficilis , ut quando de- 
fenditur liberum arbitrium , negari Dei gratia videatur ; quando autem 
asseritur Dei gratia , liberum arbitrium putetur auferri . Ast admissa se- 
mel Scientia media , nulla prorstis occurrit difficultas , ut cum gratia libo- 

rum concilietur arbitrium . 4- Qui Scientiam mediam ad libertatem conci- 
liandam admittunt , non indigent post Apostolum exclamare : Oh altitudo di- 
vitiarum ! Ast ad Apostoli exclamationem esse confugiendum , ubique docet 
strcnfrissimus libertatis , et gratiae vindex Augustinus , Lib. enim de Spiri- 
tu , et Littera , ut innumera alia praeteream loca , Cap. a4- sic loquitur : 
Si ad illam profunditatem scrutandam nos quisquam coarctet , cur illi 
ita suadeatur , ut persuadeatur , illi autem non ita ; duo sola occurrent 
inierim , quae respondere mihi placeat : Oh altitudo divitiarum Sapientiae , 
et Scientiae Dei ! Et: Numquid est iniquitas apud Deum? Cui responsio 
ista displicet , quaerat doctiores ; sed caveat , ne inveniat praesumptio - 
res . 5. Quomodo sub gratiae dominata integra subsistat humana libertas , 
in Tractationibus de Gratia fuse explicabimus . Nunc celeberrimae Augusti- 
ni sententiae meminisse sufficiat , quae Lib. de Grat. Chr. Cap. 1 6 . pro- 
stat : Certum est , nos mandata servare , si volumus ; sed quia praepara- 
tur voluntas a Domino , ab illo petendum est , ut tantum velimus , quan- 
tum sufficit , ut volendo faciamus . Certum est , nos velle cum volumus ; 
sed ille facit , ut velitmis bonum , de quo dictum est etc. Certum est , 
nos facere cum facimus , sed ille facit , ut faciamus , praebendo vires 
efficacissimas voluntati , qui dixit : Faciam etc. 

Ad 3. In una caussa potest utique cognosci effectus alterius , dummo- 
do una ab alia determinationem recipiat . Cumque humana voluntas deter- 
minetur a gratia , in Decreto de illa conferenda optime videt Deus actus 
illos , quos voluntas a gratia determinata potest elicere . 

INSTITUTIONUM THEOLOGICARUM 


LIBER XIII. 

IN QUO DISPUTATUR DE DEI VOLUNTATE . 


Disserendum modo superest de alter*, quam in Deo praeter iutelligendi vim agnoscimus , 
facultate, nimirum de Voluntate divina ; et non ea solum , quae ad fidem spectant, sed illa 
etiam, in quibus Theologorum ingenia exercentur, majore, qua fieri poterit , perspicuitate cona- 
bimur explicare ■ 


CAPUT I. 


De existentia , et essentia divinae Voluntatis , illi usque varia 
apud Theologos partitione . 


mnis ratione praedita natura duplici pollet facultate , intelligentia 
videlicet , el appetitu , qui voluntas vulgo dici solet . Cumque Deus 
sit ipsa summa ratio , mensque infinita , a qua cuncta , quibus ratio inest , 
entia esse suum acceperunt , sicut perfectissima intelligentia , ut libro ante- 
cedente demonstravimus , ita et numeris omnibus absoluta volendi gaudet 
facultate . Quod sane non nisi Atheus , qui insipienter dicit in corde suo : 
JSon est Deus , in dubium poterit revocare . 

Quod si quaeras , in quo divinae Voluntatis sit constituenda natura , 
ex iis , quae superioribus Libris docuimus , intelliges , nil aliud esse Dei 
Voluntatem praeter divinam ipsam essentiam, quatenus respicit volita , hoc 
est , objecta , quae vult , seu desiderat , ac diligit , dicente magno Augu- 
stino Lib. XIII. de Civ. Dei Gap. item i3. Essentia tua scit, et vult in - 
commutabiliter ; et Scientia tua est , et vult incommutabili ter ete . 

Sed quoniam objecta , circa quae alius , et alius versatur unius Dei 
volentis actus , varia sunt , hinc varia inter Theologos unius , ejusdemque 
divinae Voluntatis emersit partitio . Et principio quidem alia est Voluntas 
signi ; alia beneplaciti . Prior temporale quoddam signum est , quo manife- 
stat Deus quid a nobis velit . V. g. praeceptum a Deo latum Abrahamo , 
ut filium suum immolaret , Voluntas signi dicitur; propterea quod imperia 
illa osteudit Deus , quid ab Abrahamo vellet . Quinque autem numerari si- 
gna solent , quibus Deus Voluntatem manifestat suam ; sunlque praecep- 
tum , prohibitio , permissio , consilium , et operatio , quae hoc vulgari cou- 
tfaentur versiculo; 

Praecipit , et prohibet , permittit , consulit , implet . Ut vero hac in 
re idearum vitetur perturbatio, animadvertendum existimo t., Voluntatem 
sigui comparate ad ipsum Deum aliquando conjungi cum Voluntate benepla- 
citi. Ex. gr. quando praecepit Deus Noe , ut Arcam aedificaret, Voluntas 
signi conjuncta proculdubio erat cum Voluntate beneplaciti , quoniam Arcae 
constructionem praecipiebat simul , et volebat . Aliquando autem a Volun- 
tate beneplaciti sejungitur . Sic, cum praecepit Abrahamo filii immolationem, 
volebat quidem ab Abrahamo Deus obedientiam , non vero Isaacci mortem, 
a. Eadem Voluntas signi in Deo est improprie dumtaxat , ac metaphorice , 
non vere , et proprie : non enim est actus immanens Dei , sed externa quae- 
dam significatio . Hic obiter animadverto , omnes fere Theologos Voluntatem 
Dei permissivam appellare Voluntatem signi , ut ex recitato versiculo appa- 
ret . Sed puto non satis accurate id dictum esse . Nam permissio in Deo 
est revera tanquam actus immanens : et quando permittit etiam peccata , 
revera vult illa permittere , quamvis ea non approbet . Pro permissione er- 
go subjicerem ego promissionem , sicque versiculum recitarem : Praecipit , 
et prohibet , promittit , consulit , implet . In promissione enim characteres 
habentur ad Voluntatem signi requisiti . 

Altera , seu Voluntas beneplaciti est interior Dei volitio , qua aliquid 
sibi gratum decernit , ut Voluntas , qua Mundum condidit , et qua nonnul- 
los homines prae aliis salvat . Haec non metaphorice , sed vere , ac proprie 
in Deo reperitur ; quum ipsi intrinseca sit . Atque haec est prima divinae 
Voluntatis partitio . 

Rursus Dei Voluntas in antecedentem , et consequentem dividitur. Sed 
non omnes in utriusque Voluntatis assignanda idea , et notione conveniunt. 
Qui Scientiam mediam in Deo admittunt , Voluntatem Dei antecedentem il- 
lam esse ajuut, quae humanae voluntatis consensum, et meritorum, deme- 
ritorumque antecedit praevisionem ; consequentem vero, quae ejusdem hu- 
manae voluntatis consensum , et personalium meritorum , vel demeritorum 
supponit praescientiam . Idque ea de caussa excogitarunt , ne fateri cogan- 
tur , hominum lapsorum Praedestinationem esse gratuitam . Si namque Vo- 
luntas consequens liberi arbitrii consensum antecedat ; quum ipsa efficax sit , 
et absoluta , sequitur , Deam Voluntate absoluta , et efficaci alios prae aliis 
ad Gloriam praedestinare , quod Moliniani inficiantur . 

S. Thomas , cui omnes illius discipuli subscribunt , docet , Voluntatem 
antecedentem esse illam , quae fertur in rem gencratim , et absolute consi- 
deratam j consequentem autem versari circa rem cum omnibus suis circum- 
stantiis , in quibus a parte rei existit , spectatam . Rem totam Angelicus 
Doetor luculentissime explicat P. I. Q. 19. ad I. ita scribens : Haec distin- 
ctio non accipitur ex parte ipsius voluntatis divinae , in qua nihil est 
prius , et posterius , sed ex parte votitorum . Ad cujus intellectum con- 
siderandum est , quod unumquodque secundum quod bonum est , sic est 
solitum a Deo . Aliquid autem potest esse in prima sui consideratione , 
secundum quod absolute consideratur , bonum , vel malum ; quod tamen , 
prout cum aliquo adjuncto consideratur ( quae est consequens considera- 

tio ejus ) e contrario se habet : sicut hominem vivere , est bonum , et ho- 
minem occidi , est malum secundum absolutam considerationem suam . Sed 
si addatur circa aliquem hominem , quod sit homicida , aut vivens in pe- 
riculum multitudinis , sic bonum est , eum occidi , et malum est , eum 
vivere . Unde potest dici , quod judex justus anlecedenlcr vult omnem 
hominem vivere ; sed consequenter vult homicidam suspendi . 

Veteres complures Theologi aliam , ab illa Tliomistarum parum distan- 
tem , ideam Voluntatis antecedentis , et consequentis tradunt . Ajunt nimirum , 
Voluntatem Dei antecedentem illam esse , qua vult ea , quae antecedentia 
sunt ad finem cousequendum ; consequentem vero , qua vult ipsum finem . 
Cujus rei ratio , inquiunt , est , quia ubi de aliquo line pertractatur , con- 
siderari debet (inis idem in se sumptus ; tum media ad finem assequendum 
conducentia . Et quoniam inedia ad finem conducentia a fine ipso realitcr 
distinguuntur, alius esse debet voluntatis actus , qui in media fertur, ab eo 
qui fertur in finem . Juxta hanc ergo notionem docent , Deum Voluntate an- 
tecedente velle omnes homines salvos fieri ; non quod omnibus aeternam ve- 
lit conferre salutem , sed quatenus omnibus praeparat media, aeternam an- 
tecedentia salutem . Pro omnibus siquidem Christus Domiuus abunde San- 
guine suo Satisfecit , ac pretium exhibuit Redemptionis : proindeque omni- 
bus Ecclesiae januas aperuit ; omnibus Evangelium annuntiavit ; pro omni- 
bus instituit Sacramenta etc. Sed Voluntate consequente non vult , omnes , 
et singulos salvos fieri ; quoniam , quum plures dumtaxat ad' Gloriam prae- 
destiuaverit , pluribus , non omnibus Passionis fructus actu applicatur ; plu- 
ribus datur singulare Perseverantiae donum ; pluribus demum , non omni- 
bus, ad terminum salutis conceditur pervenire. Hoc sensu, ni fallor, inquit 
S. Thomas Lib. III. cont. Gentes Cap. 159. Deus , quantum in se est, pa- 
ratus est , omnibus dare gratiam ; vult enim omnes homines salvos Jieri , 
et ad agnitionem veritatis venire . His ita explicatis , modo sit . 

CONCLUSIO I. 

In Deo est revera Voluntas . 

Prob. 1 . ex Scriptura . Psal. CXIII. legitur : Super misericordia tua , 
et veritate tua : ne quando dicant gentes : Ubi est Deus, eorum ? Deus 
autem noster in Caelo : omnia quaecumque voluit , fecit . Matth. Cap. 6. 
sic Deum orare quotidie jubemur: Fiat Voluntas tua . Apostolus in Ep. ad 
Rom. Cap. 9. Voluntati ejus , inquit , quis resistet ? 

Prob. 2. auctoritate M. Augustini , qui in Ench. Cap. 96. ait : Neque 
enim veraciter ob alitui ( Deus ) vocatur omnipotens , nisi quoniam quid- 
quid vult, pitest . 

Prob. 3 . unica ratione : in re namque tam perspicua non est tempus 
terendum . Qui facultatem habet intelligendi , facultatem quoque volendi 
habeat necesse est . Neque enim alia de caussa rationali substantiae datur 
intellectus , nisi ut cognoscere valeat , quid appetendum sit , quid vero fu- 

giendutn . Deus , quum perfectissimam liabeat Scientiam , ut praecedente li- 
bro demonstravimus , intellectu praeditus est . Ilabet itaque etiam Volun- 
tatem . Et ea quidem in Deo proprie , non metaphorice reperitur : est enim 
perfectio , ut inquiunt , simpliciter simplex , non secus ac intellectus . Et 
re quidem vera. Divina Voluntas a Dei essentia minime distinguitur, sicuti 
neo distinguitur intellectus} quia quidquid vere , et proprie est in Deo, Deus 
est . Unde Augustinus Lib. XV. ae Trinit. Cap. 5 . scribit : Una , eadem - 
x/iie res dicitur , sive dicatur Deus aeternus , sive immortalis , sive incor- 
ruptibilis , sive immutabilis : itenu/ue cum dicitur , vivens , et intelligens 
elc. Ex quo sequitur , Voluntatem in Deo non se habere per modum po- 
tentiae , quasi in divina Substantia recipiatur . Atque haec pauca de existen- 
tia , atque essentia divinae Voluntatis dixisse sufficiat. Nunc de illius divi- 
sione . 

CONCLUSIO n. 

Divina Voluntas recte dividitur in voluntatem signi , 
et voluntatem beneplaciti . 

Prob. i. ex eo, quod duplicis hujus Voluntatis mentio occurrat saepis- 
sime in sacris Scripturis . De Voluntate enim beneplaciti inquit Paulus in 
Ep. ad Rom. Cap. 12. Ut probetis , quae sit voluntas Dei bona , et bene- 
placens , ct perfecta . Et Cap. 9. ejusdem Ep. scripserat: Voluntati ejus 
quis resistet ? De Voluntate autem signi ibi loquuntur sacrae Litterae , ubi 
Dei praecepta , vel promissiones , vel consilia , sive prohibitiones , aut ope- 
rationes divinae Voluntates appellantur . Puta , Psal. CII. de divinis prae- 
ceptis dicitur: Notas fecit vias suas Moysi, filiis Israel voluntates suas. 

Prob. 2. ex communi omnium Theologorum consensu , qui a Magistro 
Sententiarum ad hanc usque nostram aetatem semper divinae Voluntatis par- 
titionem in Voluntatem signi , et Voluntatem beneplaciti absque ulla haesi- 
tatione admiserunt . 

CONCLUSIO m. 

Recte etiam dividitur divina Voluntas in voluntatem 
antecedentem , et consequentem . , 

Prob. auctoritate Veterum . S. Johannes Chrysos tomus Hom. I. in Ep. 
ad Ephes. ad illa verba : Secundum beneplacitum voluntatis ipsius , ita lo- 
quitur : Ubique beneplacitum est voluntas antecedens . Nam est alia vo- 
luntas . V elut voluntas prima est , ut ne , qui peccaverunt , pereant } vo- 
luntas secunda , ut , qui mali sunt facti , pereant . Alter Johannes , nem- 
pe Damascenus Lib. II. de Fide Cap. 29. inquit : Prima quidem volunta- 
te Deus vult omnes homines salvare , ac regni sui compotes esse : neque 
enim supplicii , ac cruciatus caussa , verum ad hoc , ut bonitatis ipsius 
participes simus , nos effinxit . Ut justus autem iis quoque , qui peccant , 

poenam infert , hoc est voluntate consequente , seu secundaria . Alexander 
Alensis , S. Thomas , Gregorius Ariminensis , jEgidius Romanus , et quot- 
quot hactenus fuere usque ad hanc nostram aetatem Theologi , omnes ad- 
mittunt divinae Voluntatis divisionem in antecedentem , et consequentem . 

SCHOLION . 

Voluntas Dei antecedens , et consequens non solum appellatur a vete- 
ribus primaria , et secundaria , ut ex Chrysostomo vidimus ; sed Voluntas 
antecedens aliquando dicitur voluntas de rerum possibilitate , et consequens 
de effectibus rerum . Non raro Voluntas antecedens vocatur voluntas invi- 
tans , consequens autem , voluntas judicans . Sed prior Voluntas quam sae- 
pissime dicitur misericordiae , et bonitatis , sicuti posterior Voluntas ju- 
stitiae } justitiae scilicet comparate ad judicium , et retributionem , non com- 
parate ad gratiarum dona , quae effectus sunt misericordiae . Atque haec ad- 
notare necesse erat ad veterum Scriptorum intelligentiam . 

CONCLUSIO IV. 

Est Voluntas antecedens illa , qua Deus vult antecedentia ad finem 
assequendum ; consequens autem , qua ipsum vult finem . 

Prob. Nisi dicamus , Deum Voluntate antecedente velle antecedentia , 
seu media , quae ducunt ad finem , Voluntate autem consequente finem ipsum, 
asserere conabimur , Deum Voluntate antecedente illud idem velle , quod 
Voluntate non vult consequente ; quodque manifeste repugnat , quum neque- 
at divina Voluntas in idem objectum contradictorie ferri . Et re quidem ve- 
. ra . Deum Voluntate consequente minime velle v. g. omnium , singulorum- 
que hominum aeternam salutem , vel ex eo patet , quod plerique , aut mul- 
ti saltem damnantur . E contra vero velle Deum , ut omnes salvi fiant ho- 
mines , docet Apostolus ; Deus vult omnes homines salvos feri , et ad agni- 
tionem veritatis venire . Profecto , si Dei tam antecedens , quam consequens 
Voluntas hoc in casu feratur in finem ipsum in se consideratum , in homi- 
num videlicet aeternam salutem , Voluntas antecedens , et consequens sibi 
invicem erunt oppositae , ut per se patet; una enim Voluntate explicite vellet 
Deus , quod neutiquam vellet altera Voluntate. Dicendum itaque , Deum Vo- 
luntate consequente minime velle omnium hominum salutem , sumpta aeter- 
na salute pro fine ipso in se considerato ; Voluntate autem antecedente vel- 
le omnes salvari , accepta salute pro iis , quae , ad finem in se inspectum 
assequendum , sunt antecedentia . Haec nostra Voluntatis antecedentis , ac 
consequentis idea cum illa Thomistarum minime pugnat ; imo eam paulo 
clarius , ac enucleatius exponit . 

CAPUT II. 


De Proprietatibus divinae Voluntatis , ac praecise de illius efficacia . 


Saepe jam monuimus, omnia, quaesunt in Deo, a divina substantia 
realiter non distingui ; quia quidquid est in Deo Deus est . Sed Theologi, 
humanae mentis consulere volentes imbecillitati , ut recte , et accurate de 
rebus divinis loquantur , ea , quae physice , et a parte rei unum , idemque 
sunt , in plures partes metaphysicc , et per nostrum concipiendi modum , 
distinguere consueverunt : eaque distinctio , quum cx parte tantum nostri 
intellectus se teneat , divinae simplicitati nullum infert praejudicium . Atque 
hoc sensu, unius, illiusquc simplicissimae divinae Voluntatis plures adnu- 
merare solent dotes , seu proprietates . Sed haec saepe Tyronibus inculcavi- 
mus . Nos etiam Majorum nostrorum vestigia sectantes , idipsum praesta- 
mus : sed , ut brevitati , quantum fieri potest , studeamus , tres dumtaxat ejus- 
dem divinae Voluntatis attingemus proprietates ; illius nempe efficaciam , 
caussalitatem , ut inquiunt , et libertatem . Interim hoc in capite agemus 
tantum de efficacia , tractaturi de aliis duabus proprietatibus in subsequen- 
tibus capitibus . 

CONCLUSIO I. 


Voluntas signi non adeo efficax est , ut semper impleatur . 

Prob. Signa divinae Voluntatis, ut superius diximus , sunt praeceptum, 
prohibitio , promissio , consilium , operatio . Ast non semper evenit id , quod 
ejusmodi subest signis . Quot enim jubet Deus hominibus , quae uon im- 
plentur? Idem de reliquis dicendum signis divinae Voluntatis . 

CONCLUSIO II. 

Voluntas Dei antecedens comparate ad suum objectum semper impletur . 

Prob. Voluntas Dei antecedens, respectu salutis omnium hominum, est 
ordinis impositio , ut in superioribus diximus . Porro illa ordinis impositio 
antecedens finem semper impletur . Deus enim ordinem revera imposuit , 
quia Christus pro omibus satisfecit , Ecclesiam aperuit , Sacramenta instituit 
elc. Quod hoc explicatum est exemplo , intcllige de reliquis . 

SCIIOLION . 

Nonnulli Theologi affirmant , Voluntatem Dei antecedentem non semper 
impleri , sed minime a nobis in eo asserendo receduut ; quum illi de Vo- 
luntate Dei loquantur antecedente comparate ad finem remotum , nos au- 
tem de illa loquamur comparate ad finem proximum . Malumus autem af- 
firmare , Voluntatem Dei antecedentem semper impleri comparate ad pro- 

prium objectum , ut idearum vitemus confusionem ; quoniam finis remotus 
Voluntatis antecedentis est objectum proprium Voluntatis consequentis . 

CONCLUSIO III. 

Voluntas Dei consequens semper impletur . 

Prob. i. Scriptura . Gen. Cap. 5 o. sic inquit Josepli ad fratres suos : 
Nolite timere . Num Dei possumus resistere voluntati ? Paral. Lib. II. Cap. 
20. haec alia occurrunt : Tu es Deus in Caelo , et dominaris cunctis Re- 
gnis gentium : in manu tua est fortitudo , nec quisquam potest tibi re- 
sistere . Isaiae Cap. 40 * legitur : Consilium meum stabit , et omnis volun- 
tas mea fi et . In Lib. Esther. Cap. i 3 . habetur : Domine Deus Rex omni- 
potens, in ditione tua cuncta sunt posita , et non est, qui possit tuae re- 
sistere voluntati . Psal. CX 1 II. Omnia quaecumque voluit , fecit . Daniel. 
Cap. 4 - Juxta voluntatem suam facit , tam in virtutibus Caeli , quam in 
habitatoribus terrae, et non est , qui resistat manui ejus, et dicat ei , 
quare fecisti ? Ex quibus , aliisque sexcentis, quae in Scripturis occurrunt, 
sententiis facile colligitur , Voluntatem Dei consequentem impleri; et qui- 
dem semper . Nam laudata mox testimonia vel de omni Dei Voluntate , vel 
de eadem Dei Voluntate indefinite loquuntur , ad indigitandum profecto , nub 
lam esse divinam Voluntatem consequentem , quae aliquando non impleatur. 

Prob. 2. auctoritate Patrum . Tertullianus Lib. cont. Prax. Cap. io. 
Dei posse , inquit, velle est ; et non posse , nolle . Hieronymus in Cap. i. 
Epist. ad Ephes. ait : Nos autem homines pleraque volumus facere consi- 
lio , sed nequaquam voluntatem sequitur effectus . Illi autem nullus re- 
sistere potest, quin omnia, quae voluerit, faciat . S. P. Augustinus innu- 
meris in locis , sed praesertim in Encliir. Cap. 96. ita habet : Neque ve- 
raciter ob aliud vocatur omnipotens , nisi quoniam quidquid vult potest , 
nec voluntate cujuspiam naturae voluntatis omnipotentis impeditur effe- 
ctus . Et rursus : Quis enim tam impie desipiat , ut dicat , Deum malas 
hominum voluntates, quas voluerit, quando voluerit, ubi voluerit, non 
posse convertere ? Et Lib. de Corr. et Grat. Cap. 14. Volenti salvum fa- 
cere , nullum hominum resistit arbitrium . Sic enim velle , aut nolle in 
voluntatis , aut volentis est potestate , ut divinam voluntatem non impe- 
diat , nec superet potestatem . 

Prob. 3 . Theologica ratione. 1. Deus in decretis suis est immutabilis , 
ut suo loco probavimus . Si vero illius consequens , et absoluta Voluntas 
quandoque non impleretur , ubi esset ejus immutabilitas ? Vellet enim ali- 
quid , quod postea non fieret , quia idipsum nollet . 2. Deus est omnipotens . 
Non esset autem , si Voluntas illius consequens non semper impleretur . Immo 
esset imbecillis , et impos. Quis namque caussa esset , cur Voluntas ejus non 
impleretur ? Nempe libera hominis voluntas : atque idcirco aliquid humana 
posset libertas , ipso invito Deo ; quod impium est cogitare . 

Resolutio eorum , quae contra postremam afferuntur Propositionem . 

Obj. I. Peccatores agunt proculilubio contra divinam Voluntatem ; Le- 
gem enim transgrediuntur . Unde Matt. Cap. a3. sic Christus Dominus ur- 
bem Hierusalem alloquitur : Quoties volui congregare filios tuos , quem- 
admodum gallina congregat pullos suos sub alas , et noluisti ? II. Et re- 
vera . Peccatores vel agere possunt contra Dei Voluntatem , vel non pos- 
sunt . Si primum ; ergo Voluntas Dei consequens non semper impletur . Si 
alterum ; ergo Voluntas Dei consequens aufert ab homine libertatem . III. 
Nec solvitur argumentum reponendo , posse quidem hominem Voluntati Dei 
cousequenti resistere ; sed nunquam fore restiturum . Nam ut humana vo- 
luntas revera libera sit , ita debet posse contra Dei Voluntatem agere , ut 
contra illam actu , et revera operetur . Innocentius siquidem Papa X. hanc 
damnavit propositionem, ex libro, cui titulus » Augustinus » Cornelii Jan- 
senii excerptam : Interiori gratiae in statu naturae lapsae nunquam re- 
sistitur ; ac proinde vera erit contraria : Interiori gratiae in statu naturae 
lapsae aliquando resistitur . Quid est autem actu resistere interiori gratiae , 
nisi actu agere contra Dei Voluntatem , quae consequens dicitur ? 

Resp. ad i. Bannes , Estius, aliique praeclarissimi viri facile argumen- 
tum illud solvunt , animadvertendo , homines Legem transgrediendo facere 
quidem contra Dei Voluntatem; sed signi, non beneplaciti, et consequen- 
tem . Et reapse , hoc sensu contra Dei Voluntatem agunt peccatores , quod 
vel infringant divina praecepta , vel consilia illius non sequantur , vel ad di- 
vinas non attendant promissiones etc. Hoc autem modo agere , est Voluntati 
Dei, signi, non beneplaciti, contradicere, ut per se manifestum est. Idque 
verba Christi in argumento laudata confirmant. Ideo enim, ajunt, no- 
luerunt Jerosolymitani juxta divinam agere Voluntatem , quoniam nec ob- 
servabant Legem Mosaicam , nec Prophetas ad illos missos audiebant ; imo 
lapidibus obruere illos soliti erant . Ita doctissimi proxime laudati Theolo- 
gi . Alii autem , quibus nos subscribimus , argumentum facili negocio' sol- 
vunt , respondendo, peccatores facere contra Dei. Voluntatem antecedentem, 
non consequentem . Et de Voluntate sane antecedente Christi verba , in ar- 
gumento allegata , intclligi debent . Hoc est , ordinem imposuit Deus , ac 
media praeparavit, quibus omnes, ac proinde etiam qui peccant , ad vitam 
uti possunt assequendam aeternam . Omnes enim accedere possunt ad Ec- 
clesiam , Sacramenta petere , Gratiam recipere etc. Quae quidem dona cum a 
peccatoribus , prava eorum voluntate , respuantur , ideo contra Dei agunt 
Voluntatem, quae, ut ex dictis patet, antecedens est, non consequens i 
Atque ita Jerosolymitani quoque se gesserunt tempore Christi . 

Ad a. breviter dico , quod homines, sub Dei Voluntate consequente con- 
stituti , agere quidem possunt , sed nunquam contra Dei agent Volurttatem 
consequentem . Tali pacto salva consistit tum divinae Voluntatis efficacia , 
tum facultas liberi arbitrii . Agere , inquam , possunt homines contra Dei 
Voluntatem consequentem . Nam , quantumvis ab illa per luminosissimam, fla- 
grantissimamque charitatem ad bonum agendum determinentur , donec ta- 

Vol. II. Marcellius Theol. 3t 

men eorum voluntati bonum sub omni ratione boni non ostendatur, quod qui - 
dem nunquam , nisi cum ad patriam pervenerimus , eveniet , in objecto , ad . 
quod a Dei Voluntate consequente determinantur, aliquam mali speciem sem- 
per apprehendere poterunt j atque adeo , etiam dum actu operantur bonum , 
potentiam retinent ad agendum contra divinam Voluntatem , quae dicitur con- 
sequens . Non tollitur ergo ea de caussa humanae voluntati Ubertas . Sed Dei 
consequens Voluntas semper impletur , quoniam voluntas humana nunquam 
resistet , licet resistere possit . Nam , ut S. P. Augustinus Lib. de Praed. 
SS. Gap. 8. inquit , Haec sane gratia , quae occulte humanis cordibus 
divina largitate tribuitur , a nullo duro corde respuitur . Ideo quippe tri- 
buitur , ut cordis duritia primitus auferatur . Hinc idem S. Doctor eodem 
Lib. Cap. 14 . jure concludit: JSon est itaque dubitandum , voluntati Dei, 
quae in caelo , et in terra quaecumque voluit , fecit , et quae etiam il- 
la , quae futura sunt , fecit , humanas voluntates non posse resistere , 
quominus faciat ipse quod vult ; quandoquidem etiam de ipsis humanis 
voluntatibus quod vult , cum vult , facit . 

Ad 3. Resistere interiori gratiae efficaci , proculdubio est agere contra 
Dei Voluntatem consequentem ; non autem resistere Dei interiori gratiae i- 
ntfficici . Hoc utTyrones, prout expedit, assequantur, necesse est animad- 
vertant , omnem Dei Gratiam , sive efficax sit , sive inefficax , effectum esse 
divinae Voluntatis ; cum hoc tamen discrimine , quod gratia efficax effectus 
sit divinae Voluntatis , quae consequens appellatur . Quum enim insuperabi- 
liter , et indeclinabiliter humanam faciat operari voluntatem , effectu suo , 
ad quem, tanquam ad finem, a Voluntate Dei ordinatur , nunquam frustra- 
tur . Ast gratia , quae a veteribus excitans , adjuvans , praeveniens , a re- 
centioribus autem sufficiens , a nobis etiam inefficax nuncupatur , descendit 
quidem et ipsa a divina Voluntate , sed ab ea , quae signi dici solet , vel 
antecedens . Descendit, inquam, a Voluntate signi , quoniam Deus hanc homi- 
nibus gratiam elargiendo , praecipit eis , ut totum opus , ad quod natura 
sua ordinatur , revera compleant , atque perficiant . Est etiam effectus Vo- 
luntatis antecedentis , quum sit medium , quo potest homo aeternam acqui- 
rere salutem . Quod satis superque sufficit ad allatum solvendum argumen- 
tum . Nunc ad uberiorem rei explicationem addo , gratiam hanc inefficacem 
dici optime posse effectum Voluntatis consequentis simul, et antecedentis, ac 
signi , si ad diversa comparetur objecta . Quum enim ejusmodi gratia aliquem 
semper producat effectum , bonam videlicet voluntatem , piumque animi af- 
fectum , quamvis integrum, ad quod ex natura sua ordinatur, opus nequa- 
quam perficiat , nisi alia robustior accedat gratia , comparate ad bonam il- 
lam voluntatem , piumque animi affectum , quem reapse producit , gratia 
inefficax effectus dici potest Voluntatis consequentis , quae absolute bonam 
vult voluntatem . Hoc sensu per Isaiam inquit Dominus : Verbum , quod 
egreditur de ore meo , non revertetur ad me vacuum , sed faciet quae- 
cumque volui . Et ita Voluntas Dei consequens semper impletur . Eadem 
autem inefficax gratia comparate ad integrum opus , ad quod ordinatur , 
dici- potest effectus Voluntatis signi , vel antecedentis , quum limites non 

transcendat vel divini praecepti , faciendi id , ad quod ordinatur , vel me- 
dii ad aeternam praerequisiti salutem obtinendam : sicque Voluntati Dei si- 
gni , vel antecedenti , non Voluntati , quae consequens dicitur , voluntas hu- 
mana resistit , dum interiori gratiae resistit . Jure autem damnata fuit ab 
Innocentio X. relata in argumento propositio , quoniam verba, prout sonant, 
affirmare videntur , nullam dari gratiam sufficientem , et inefficacem sensu 
a nobis mox explicato . 


CAPUT III. 

An , et quomodo Dei Voluntas sit caussa rerum . 

Altera divinae Voluntatis proprietas est, ut animadvertimus, quod sit 
caussa rerum : in quo quidem neminem , quod sciam , contradicentem ex- 
perimur , omnesque B. Thomac subscribunt , dicenti Q. IX. art. 4- Cum 
enim Deus sit primum agens per intellectum , et voluntatem , cuncta caus - 
sare dicendum est . 

Ast non ita se res habet , ubi sermo de modo , quo divina Voluntas 
est caussa rerum, instituitur. In varias namque abiere Theologi sententias. 
Defensores Scientiae mediae post Ludovicum Molinam arbitrantur , nullam 
omnino dari actionem liberam rationalis creaturae, sive illa ordinis sit na- 
turalis , sive supernaturalis , sive ad statum naturae innocentis , sive ad sta- 
tum naturae lapsae pertineat , quam Deus non velit condilionate dumtaxat , 
si nempe rationalis creaturae voluntas illam velit . Cujus opinationis ratio 
est , quoniam nullam , inquiunt , sive naturalem , sive supernaturalem cu- 
juscumque status creaturae rationalis liberam actionem physice praemovet , 
ac praedeterminat Deus ; sed ad cujusvis generis actum per motionem dum- 
taxat generalem , juxta eorum placita , concurrit . 

E contra vero Thomistae , quum post Bannesium , Alvarcz , Gonetum , 
aliosque recentiores ad omnes , et singulas rationalis creaturae operationes , 
sive status naturae innocentis , sive status naturae lapsae , necessariam esse 
contendant physicam Dei praedeterminationem , affirmant proinde, omnem li- 
beram operationem velle Deum Voluntate absoluta , et efficaci . 

Auguslinianae Scholae Sectatores media incedunt via ; et in aliquibus 
Medistis , in aliquibus autem Thomislis assentiuntur . Distinguunt videlicet 
inter actiones liberas ordinis naturalis , ac ordinis supernaturalis : et rursus 
aliud dicendum esse putant de actionibus supernaturalibus status naturae 
innocentis , aliud autem de actibus supernaturalibus status per peccatum 
corrupti . Opera , ajunt , libera ordinis naturalis , ac supernaturalis status 
naturae innocentis vult Deus Voluntate conditionata , in quo consentientes 
habent Medistas . Opera vero libera ordinis supernaturalis status naturae cor- 
ruptae Deus vult, inquiunt, Voluntate absoluta , et efficaci, quomodo affir- 
mant etiam Thomistae . Et rationem hanc aderunt; quoniam ad actiones li- 
beras sive naturales , sive supernaturales status naturae innocentis non re- 
quiritur ex parte Dei praemolio physica ; ad opera autem supematuralia 

status naturae corruptae necessaria utique est physica Dei praedeterminatio . 
Nos huic postremae sententiae calculum nostrum adjungimus . Ilis ita prae* 
notatis , sit 

CONCLUSIO L 

Voluntas divina est caussa rerum . 

Prob. i . Scriptura . Psal. CXIII. legitur : Omnia quaecumque voluit , 
fecit . Sap. Cap. 1 1 . Quomodo posset aliquid permanere , nisi tu voluis- 
ses ? Apostolus in Ep. ad Ephcs. Cap. 1 1 . Omnia , inquit , operatur ( De- 
us ) secundum consilium voluntatis suae . 

Prob. 2. ratione . Quidquid est , a Dei imperio est . Imperium autem 
pertinet ad Voluntatem . In re , cui nemo contradicit , haec pauca sufficiant. 

CONCLUSIO n. • 

Deus vult Voluntate absoluta effectus caussarum necessariarum . 

Prob. brevissime . Caussae necessariae seipsas ad producendos effectus 
movere non possunt . Quum enim non nisi per motum localem operentur, si 
ab extrinseca caussa , quae Deus est , ad motum non determinentur , effectus 
suos nunquam producent . Producunt autem , ut per se manifestum est ; 
unde a Deo physice praedeterminantur , proindeque effectus caussarum ne- 
cessariarum vult Deus Voluntate efficaci , et absoluta . 

CONCLUSIO IU. 

Eliam actiones liberas ordinis supernaturalis, ad statum naturae lapsae 

spectantes , praedefi nivit Deus ab aeterno in absoluto Voluntatis 

suae decreto . 

Prob. Ilomo in hoc naturae lapsae statu liberas superuaturales non ef- 
ficit actiones , nisi a Deo ad illas efficiendas efficaciter praedelerminetur . Pro- 
positionem hanc fusius in opusculis nostris de Gratia demonstrabimus . Ibi 
enim invictis undique accitis argumentis ostendemus , ad bonum supernatu- 
raliter agendum gratiam necessario requiri ex intrinseco sui efficacem . Inte- 
rim ad rem nostram afferre sufficiat celebrem S. P. Augustini sententiam, quae 
in Lib. de Grat. Chr. Cap. 14. prostat: De isto docendi modo Dominus 
ait : Omnis , qui audivit a Patre meo , et didicit , venit ad me , Qui er- 
go non venerit , non de illo recte dicitur : Audivit quidem , et didicit ibi 
esse veniendum ; sed facere non vult , quod didicit . Prorsus non recte 
dicitur de isto docendi modo , quo per gratiam docet Deus . Si enim , sic- 
ut V eritas loquitur , omnis , qui didicit , venit , quisquis non venit , pro- 
fecto non didicit . Ex quibus satis apparet , non agere hominem in hoc sta- 
tu supernaturaliter , quin efficaciter a Deo ad operandum praedelerminetur. 

Porro id , ad quod Deus efficaciter praedeierminat in tempore , jam prae- 
definitum ab aeterno fuisse in absoluto Voluntatis suae decreto , etiam Mo- 
liniani concedunt . 

CONCLUSIO IV. 

Actus autem liberos ordinis supernaturalis , ad statum innocentis naturae 
pertinentes , minime praedefinivit Deus in absoluto 
Voluntatis suae decreto . 

Proh. Si Deus ab aeterno liberas ordinis supernaturalis actiones, ad sta- 
tum naturae innocentis pertinentes , praediGniisset , debuisset in tempore An- 
gelum, et Adamum, antequam peccarent, physice ad actiones illas elicien- 
das praemovere . Quod enim per absolutum Dei decretum ab aeterno prae- 
definitum est , debet absolute evenire , ne divinum frustretur decretum . 
Absolute autem non fit , quod non a Dei praedeterminatione , sed a libe- 
ro creatae voluntatis dependet arbitrio . Jam vero Deus in tempore nec An- 
gelum , nec Adamum innocentem physice praemovit ad actiones liberas su- 
pernaturales eliciendas , ut fuse in Libris de Gratia demonstrabimus , et 
evidentissime patet ex manifesta Augustini doctrina , quae ab eo tradita est 
pluribus in locis , et in Lib. praesertim de Corr. et Grat., ubi inter cetera 
haec habet Cap. io. Saluberrime confitemur , quod certissime credimus , 
Deum , Dominumque rerum omnium ... sic ordinasse Angelorum , et ho- 
minum vitam , ut in ea prius ostenderet, quid eorum posset liberum ar- 
bitrium , deinde quid posset suae gratiae beneficium , justitiaeque judicium. 
Si ergo Deus experiri voluit , quid Angelorum , et Adami posset liberum 
arbitrium , jam ab aeterno supernaturales illorum non praedefinierat actiones . 

CONCLUSIO V. 

Sed neque in efficaci , et absoluto suae V oluntatis decreto 
praedefinivit Deus actus liberos ordinis naturalis . 

Prob. i. Ut Deus aeterno Voluntatis suae absoluto decreto actus libe- 
ros ordinis naturalis praedefinierit , deberet in tempore rationalem creaturam 
physice ad illos praedeterminare , ut supra observavimus . Non praedeter- 
minat autem . Nam creatura rationalis ea omnia habet , quae ad actus libe- 
ros naturalis ordinis eliciendos necessaria sunt , absque eo , quod ad illos 
physice a Deo praemoveatur . Et revera . Intellectus creatus hoc habet a 
Deo , ut perpetuo , indesinenterque illuminetur , rerumque ideas , sive per 
se, sive aliarum rerum occasione , percipere valeat. Rursus voluntas a Deo 
auctore suo accepit inclinatipnem quamdam in ipsa creatione inditam , qua 
ad bonum , seu felicitatem necessario contendit . Praeterea , volendi facul- 
tatem Deus activam fecit , actuumque suorum dominam, ita ut ad illos po- 
nendos , vel non ponendos libera sit . Ac tandem , non deest illi Deus si- 

multnneo , perpetiqne concursu , quo illam in omnibus , ac singulis actibus 
suis jugiter regit . Nonne omnia haec mox enumerata creaturae rationali 
satis superque sufficiunt ad liberos actus eliciendos ordinis naturalis ? Quid 
aliud, quaeso, ad actiones hujusmodi exerendas requiritur? Intellectus natu- 
raliter cognoscit , hoc , vel illud objectum bonum esse , aut malum . Vo- 
luntas ad amplectendum bonum , malumque vitandum naturaliter inclina- 
tur . In voluntate ipsa activa facultas est ponendi , vel non ponendi actum. 
Deus simultaneo concursu suo praesto est. Actio ipsa, quum ordinis sit na- 
turalis , naturae vires minime excedit . Nihil itaque creaturae rationali de- 
est ad liberam eliciendam actionem ordinis naturalis . Ad quid ergo phy- 
sica praemotio ? 

Respondent Thomistae : Ad salvandam caussarum secundarum a prima 
subordinationem , et dependentiam , quae major certe , ac perfectior esse de- 
bet , quam quis valeat cogitare . Verum inanis ea mihi videtur responsio . 
Nam primae Caussae utique subordinatur , ab eaque dependet creatura absque 
praemotione illa physica Thomistarum , et quidem perfectissimo modo ; quo- 
niam in nostra sententia a prima caussa dependet tum in esse , tum in 
operari . In esse quidem , quoniam a Deo creata est , ab eoque jugiter 
conservatur; in operari autem , tum quia facultatem activam agendi ab 
eo recepit , seu domina ab illo facta est suorum actuum ; tum quoniam 
generali praemotione ad bonum universim ab ipso impellitur, vi cujus incli- 
nationis ad bona particularia per propriam activam facultatem sese deter- 
minat ; tum denique , quia ad singulos actus , dum eliciuntur , una cum 
voluntate ita concurrit Deus , ut eam in esse constituat operantis . Quibus si 
addas , nullam elicere posse actionem supernaturalem , quin a Deo physice 
praedeterminetur , nonne in creatura dependentiam habes a Caussa prima , 
qua major nequeat excogitari ? 

Prob. a. Si qua ratio est , cur Deus ab aeterno liberas ordinis natu- 
ralis actiones praeuefinierit , adeoque speciali praemotione creaturam ad il- 
las in tempore praedeterminet , maxime esset , vel ut caussa secunda indit 
ferens determinetur ad actum , vel ut salvetur divinae Scientiae circa hu- 
jusmodi futura certitudo . Ast neutro ex capite necessaria videtur divinae 
Voluntatis praefinitio , et praedeterminatio physica . Et primo , non requi- 
ritur , ut caussa secunda indifferens prodeat in actum ; quum creaturae ra- 
tionalis indifferentia activa sit , non passiva . Neque enim humana voluntas 
aliquid est , vel vita , vel actione expers , ut ab extrinseea indigeat deter- 
minari caussa . Secundo , neque necessaria est , ut divmae Scientiae salve- 
tur infallibilitas . Nam , praeterquainquod ejusmodi futura in ipsa creata 
voluntate a Deo videntur , ut superiore Libro demonstratum est , latius pa- 
tet praedestinatione praescientia . Unde S. P. Augustinus Lib. de Pracd. SS. 
Cap. io. Praedestinatio , inquit , sine praescientia esse non potest ; potest 
autem esse sine praedestinatione praescientia . Sed relege , quae antece- 
dente libro diximus . 

Prob. 3. ex S. Thoma , qui r. 3 . Q. IX. Art. 6. ad 3. ita scribit : 
Deus movet voluntatem hominis sicut universalis motor ad universale ob- 

jectum voluntatis , quod est bonum : et sine hac universali motione homo 
non potest aliquid velle . Sed homo per rationem determinat se ad volen- 
dum hoc , vel illud , quod est vere bonum , vel apparens bonum . Sed in- 
terdum specialiter movet Deus ad aliquid determinate volendum , quod 
est bonum , sicut in iis , quos movet per gratiam . Habes in brevi hac 
Angelici Doctoris sententia integrum nostrum systema de actione Dei in 
creaturas ratiouales circa liberos actus naturalis , et supernaturalis ordinis . 
Nam quod recentiores Thomistae inquiunt , Angelicum Doctorem praemotio- 
nis universalis nomine physicam intclligere praemotionem naturaliter appli- 
catam creaturis , nomine vero praemotionis specialis eamdem physicam 
praemotionem applicatam supernaluraliter , hoc , inquam , magis mihi subti- 
le videtur , quam verum . Nam S. Thomas inquit , hominem universali mo- 
tum praemotione determinare seipsum per rationem ad hunc , vel illum eli- 
ciendum actum, quamvis idipsum praestare non valeat, ubi ad aliquod su- 
pernaturale bonum se debeat determinare . Haec adeo perspicua mihi vi- 
dentur , ut scholasticis tricis obscurari non possint . 

CONCLUSIO VL 

Mullo minus praedejinivit Deus in absoluto Voluntatis 
suae decreto materiale peccati . 

Prob. Ubi est absoluta divinae Voluntatis ab aeterno facta praedestina- 
tio , ibi in tempore physica esse debet praedeterminatio , ut saepe animad- 
vertimus . Jam vero Deus rationalem creaturam minime physice praemovet 
ad materiale peccati . Quod demonstratur i. auctoritate SS. Patrum . Etenim 
S. P. Augustinus Lib.de Praed. SS. Cap. io. Praedestinatio , inquit, sine 
praescientia esse non potest ; potest autem esse sine praedestinatione prae- 
scientia . Praedestinatione quippe ea praescivit Deus , quae fuerat ipse 
facturus ; praescire autem potens est etiam , quae ipse non facit; sicut quae- 
cumque peccata . Et Lib. III. de Lib. Arb. Cap. 4 - addit : Omnia , quo- 
rum Deus est auctor , praescit , non autem omnium , quae praescit , ipse 
auctor est . Quorum autem non est auctor , justus est ultor . Lib. de Corr. 
et Gr. Cap. 1 1 . notissima illa occurrit sententia : Liberum arbitrium ad 
malum sufficit , ad bonum autem nihil est , nisi juvetur ab omnipotenti 
bono . Item Lib. V. de Civ. Dei Cap. g. scribit : Sicut creator omnium 
naturarum est , ita omnium potestatum dator , non voluntatum . Malae 
quippe voluntates ab illo non sunt . Infinitus essem , si omnia Augustini 
testimonia ad rem hanc pertinentia exscribere vellem . Mox allata suffi- 
ciant . S. Prosper fidissimus Augustini discipulus ad X. Obiect. Vincent, sic 
inquit : Peccata non instituere , aut disponere novit Divinitas , sed dam- 
nare , et punire . Et rursus , objicientibus Gallis nam. 9. Quod per poten- 
tiam Deus ad peccata compellat , ita respondet : Nullus Catholicorum 
dixit , aut dicit , quod Deus homines pie , recteque viventes per poten- 
tiam in peccata compellat. Et paullo post: Non sunt Dei opera ista , sed dia - 

boli , cui gaudium est ruina Sanctorum . S. Thomas ia Cap. g. ad Rom. ex- 
ponens illa verba : Excitavi te etc. , scribit , Deum excitare homines ad pecca- 
tum dumtaxat permissive, quia scilicet ex suo justo judicio permittit ali- 

? uos ruere in peccatum. Et subinde; Deus ad bona inclinat hominum vo- 
untates directe , et per se , tanquam auctor bonorum : ad malum autem di- 
citur inclinare , vel suscitare homines occasionaliter , in quantum scilicet 
Deus homini aliquid proponit vel interius , vel exterius , quod quantum 
est de se , est inductivum ad bonum . Sed hoc propter suam malitiam per- 
verse utitur ad malum . Hinc Patres Tridenlini Concilii Sess. VI. Can. G. 
de Justific. ita definierunt : Si quis dixerit , non esse in potestate hominis 
vias suas malas facere , sed mala opera , ita ut bona , Deum operari , non 
permissive tantum , sed etiam proprie , et per se ; adeo ut proprium sit 
ejus opus non minus proditio Judae , quam vocatio Pauli , anathema sit . 
Haec adeo manifesta sunt , ut nullo modo eludi queant a Thomistis rege-- 
rentibus , laudatos Patres , S. Thoniam , et Concilium Tridentinum loqui 
tantum de peccati malitia , non de physica peccati actione . Nam quoad Au- 
gustinum spectat , ait ipse primo , Deum non videre peccata in sua prae- 
destinatione ; quod in Adversariorum opinione falsum esset . Quum enim for- 
male peccati ipsius materiali infallibiliter adnexum sit, deberet Deus in 
decreto praedeterminante voluntatem ad materiale peccati , integrum intueri 
peccatum . Deinde affirmat S. Doctor , Deum nullo modo auctorem , bene 
vero ultorem esse peccati . Ast si physice peccati praeinoveret actionem , 
nonne aliquo sensu peccati auctor dici posset ? Item , quo jure peccati es- 
se posset ultor , si homines peccando divinae obtemperant Voluntati, ad phy- 
sicam praemoventi actionem , cui indivulse privatio adhaeret rectitudinis ? 
Praeterea, liberum arbitrium ad malum , per Augustinum, sufficit , nec ma- 
la voluntas a Deo est . Unde non eget homo physica praemotione ad pec- 
candum ; alioquin liberum arbitrium ad malum non sufficeret , malaque vo- 
luntas , quoad physicam saltem actionem , esset a Deo . Tandem , ubique S. 
Doctor , tam in allegatis locis , quam alibi saepe docet , hoc actionem inter 
bonam , ac malam interesse discriminis ; quod illa a Deo sit , haec a libe- 
ro arbitrio . Quod si a Deo utraque actio physice pracmoverctur , nullum 
inter bonam , malamque actionem esset discrimen . Sanctus autem Prosper 
non solum inquit , Deuin non instituere peccatum , quod ad peccati per- 
tinet malitiam , sed neque disponere peccatum , quod significare videtur 
actionem physicam . Nec tantum ait , Deum non facere peccatum , sed nul- 
lo modo , nullaque ratione caussam esse , cur homines ruant , et cadant . 
De S. Thotna non multa dicam . Animadvertisse dumtaxat sufficiat , illum 
asserere , quod Deus homines ad peccandum non nisi occasionaliter movet , 
et proponendo id , quod quantum est de se , est inductivum ad bonum . 
Multo minus Thomistarum exceptionem admittit Tridentinum Concilium ; 
quum dicat , Deum permissive tantum , non proprie , et per se operari pec- 
catum . Quod si physice ad entitatem praemoveret peccati , non sineret mo- 
do , sed proprie , ac per se peccatum operaretur : vellet siquidem efficaci- 
ter actionem , cui peccati malitia inseparabiliter adnexa est . Sanctorum ergo 

auctoritas falsitatis redarguit Tliomistarunt sententiam . II. Suadetur illud 
idem multiplici ratione . Et primo , si rationalem creaturam physice prae- 
moveret Deus ad materiale peccati , esset is proculdubio caussa , et auctor 
peccati ellicacior , ac principalior ipsa creatura . Si namque illud semel ad- 
mittatur , jain Deus ab aeterno decrevit , physicum peccati actum ponen- 
dum ia tempore non a rationali creatura , sed ab ipso Deo . Cumque Deus 
in tempore creata utatur voluntate , tanquain caussa instrumentali , ad ae- 
terna sua exsequenda decreta, jam Deus voluntatem ad eliciendum actum, 
quo posito, formale , ut inquiunt , peccati infallibiliter sequitur , physice prae- 
detcrminaret . Quod si res ita se habeat , nonne Deus principalior est , et 
ellicacior caussa peccati ? Deinde , ex Adversariorum doctrina sequeretur , 
Deum auctorem esse peccati magis diabolo , qui mendacii pater appellatur. 
Diabolus enim ad peccandum non movet , nisi extrinsecus agendo , invitan- 
do scilicet , suadendo , alliciendo . Ast Deus , si Adversarios audiamus , non 
exterius , non moraliter , sed interius , ac physice creatam movet volunta- 
tem; ipsamque sic determinat, ut legis transgressio sequatur infallibiliter. 
Quare sicut Deus ellicacior caussa actus humani supernaturalis censetur, 
quoniam ad illum physice praemovet voluntatem , quam quilibet homo , 
qui exterius , concione, puta , ac exhortatione suadeat , ita inagis peccati au- 
ctor habendus est Deus , quam diabolus , si hic moraliter , ille autem phy- 
sice hominem ad materiale peccati praedeterminet . Ulterius, si physice prae- 
movet Deus hominem ad materiale peccati , poterit ipsum peccati materiale 
homini praecipere : plus enim est , interius , physice nimirum , flectere , in- 
clinare , determinare , impellere voluntatem , quam exterius , et moraliter 
per legem imperare . Non potest autem Deus praecipere homini materiale 
peccati , tum quia praecipere actum , cui adnexa sit infallibiliter privatio re- 
ctitudinis , divinae Sanctitati repugnat ; tum quoniam actus ille peccamino- 
sus esset actus obedientiae , adeoque non materiale peccati ; tum denique, 
quia si supponamus , Deum praecipere posse homini materiale peccati , v. g. 
fornicationis, teneretur homo Deo imperanti obedire , et simul adimplere 
praeceptum : Dion moechaberis , quo formale fornicationis vetatur . Atque 
idcirco ponere deberet materiale fornicationis , quum urgeat , ut supponi- 
tur , divinum praeceptum ; et teneretur simul a formali ejusdem fornicatio- 
nis abstinere , ob aliud mandatum : Dion moechaberis , quod impossibile est, 
ut per sc patet . Unde, quum non possit Deus imperare materiale peccati , 
nec poterit ad idem materiale humauam voluntatem determinare . 

Praecipuae Adversariorum difficultates solvuntur . 

Obj : adversus 5. Propositionem . Et I. quidem , in Sacra Scriptura mul- 
ta occurrunt, quae eorum demonstrant sententiam. Nain Johan. Gap. i. le- 
gitur; Omnia per ipsum facta sunt . Ibid. Gap. i5. ait Christus : Sine me 
nihil potestis facere. In Ep. I. ad Cor. Gap. ia. habetur: Omnia Deus 
operatur in nobis. Quidquid ergo est, a Deo proculdubio est. Cumque 
actus liberi ordinis naturalis aliquid sint , fit consequens , a Deo esse per 
Vol. II. Marcellius Theol. 3 a 

ejusdem praemotionem . II. Patet id palmari exemplo, ex eadem Scriptura de- 
sumpto . Nam actus ille voluntatis , quo Filii Israel Saulem , ac Davidem 
in Reges sibi constituerunt , fuit proculdubio ordinis naturalis . Et nihilo- 
minus fuit a Deo per specialem quamdam praedeterminationem . In Libro 
enim i. Reg. Cap. io. legitur: Et abierunt potentes , quorum corda te- 
tigit Deus , cum Saule . Et in I. Paral. Cap. ia. de Davide narratur: Et 
Spiritus induit Amasai principem inter triginta , et ait : Tui sumus , o Da- 
vid . Quae loca exponens S. P. Augustinus in Lib. de Corr. et Gr. Cap. i4* 
docet , corda filiorum Israel inclinasse Deum omnipotenlissima sua potesta- 
te . III. Quis unquam inficias ire poterit , Deum , Caussam rerum omnium 
primam , actus quoscumque in nobis operari ? Ast, quae operatur Deus, ab 
ejus profecto dependent praedestinatione, dicente Augustino Lib. de Praed. 
SS. Cap. i o. Praedestinatione Deus ea praescivit , quae fuerat ipse fa- 
cturus . Praedestinationem autem sequitur physica praedeterminatio . 

Resp. ad i. Nos non diffitemur , omnia esse a Deo , nihilque in no- 
bis reperiri , quod Deus non operetur . Ast alia ab illo sunt , tanquam ab 
universali, alia tanquam a speciali Motore. Quae naturae vires excedunt, 
per specialem , seu physicam motionem ; sed quae naturalia sunt , non nisi 
per generalem operatur in nobis motionem . Atque hoc sensu Johannis lo- 
cus : Omnia per ipsum facta sunt, est intelligendus ; de praeinotione ni- 
mirum universali . Nam alia Scripturae verba de bonis supernaturalibus ac- 
cipi debent ; quum alter Johannis locus de Ructibus mandatorum Dei , ut 
Concilium Milevitanum Can. V. animadvertit , sit accipiendus , et Paulus 
in i. ad Cor. loquatur de Gratiis gratis datis, ut legentibus constat. Ne 
adversarii autem verborum ambiguitate fucum faciant , observandum est , 
actus liberos ordinis naturalis optime dici posse aliquid , quatenus a creata 
voluntate , a qua eliciuntur , sunt indistincti realiter , distincti vero conno- 
talive . Ast si velint , voluntatem , ejusque actum duo esse inter se entita- 
tive , ut inquiunt , nempe tanquam entitas , et entitas , distincta , falsum 
est , aliquid esse actum humanae voluntatis . 

Ad a. Non inficiamur , Deum physica praemotione ad actus liberos natu- 
rales , qui ad aeterna ejus exsequenda consilia ducunt, humanas excitare vo- 
luntates , idque sine libertatis exitio praestare ; omnia enim , quae non re- 
pugnant , potest Deus . Atque ita se gessisse fatemur cum Filiis Israel , dum 
illorum corda omnipotenlissima sua potestate inclinavit , ut inquit Augu- 
stinus . Ast hoc fieri a Deo statuta lege , quatenus ratio primi Motoris , aut 
dependentia caussae esecundae a prima id necessario exigat , ut Thomistae 
contendunt , plane negamus . Quoniam vero in hac Israelitarum caussa 
ad Augustini auctoritatem nos provocant Adversarii , animadvertant quaeso, 
Deum , per eximium Doctorem , omnipotentissima sua potestate inclinas- 
se corda filiorum Israel , ut subderent se Sauli , et Davidi , non simpli- 
citer , sed cum bona voluntate , et supernaturali merito . Ait enim ibidem : 
fon enim hoc non ex animo , aut non ex bona voluntate fecerunt , quod 
fecerunt corde pacifico : et tamen hoc in eis egit, qui in cordibus homi- 
num quod voluerit operatur . Quae verba satis insinuant , Deum inclinasse 

corda filiorum Israel per Gratiam ad subjiciendum se Regibus cum bona 
voluntate , et corde pacifico , nempe cura merito : ad quod specialem Dei 
requiri praemotionem , nos ultro concedimus . Allata mox solutio confirma- 
ri potest ex Codice Vaticano Libri de Corr. et Gr., in quo ad illa verba : 
Corde pacijico , additur , Fide , hoc modo : Quod fecerunt fide , et cor- 
de pacifico . Quae cum ita siut , non officit allatum argumentum nostrae 
sententiae . 

Ad 3. Si omnia , quae operatur Deus , et tanquam universalis , et tan- 
quam specialis Motor, ab ejus penderent praedestinatione , nullum praede- 
stinationem inter , ac praescientiam discrimen interesset , tam jue lato prae- 
destinatio , quam praescientia pateret . Verum, juxta Augustini mentem ibi- 
dem , praescientia latius patet praedestinatione : Potest autem esse sine prae- 
destinatione praescientia . Itaque praedestinatione ea praescivit Deus, quae 
fuerat ipse facturus , tanquain Motor , et Caussa specialis , non tanquam uni- 
versalis Agens . Sive , ut clarius loquar , actus liberi ordinis naturalis non 
fiunt a Deo , nisi quatenus vim , ac potestatem dedit creatae voluntati , 
unum potius eligendi , quam aliud . Quod vero creata volnntas hoc potius 
eligat , quam illud , ab ipsa sua provenit facultate , dummodo actus liber 
intra ordinis naturalis limites consistat . 

Obj. a. cont. eamd. Prop. I. Sine physica praemotione ad liberos actus 
ordinis naturalis nequit dependentia caussae secundae a prima salvari . Ne- 
que enim absque phvsica praedetermin itione intelligi potest , quomodo ra- 
tio in eo sit primi Motoris, cujus operatio praevia esse debet humanae vo- 
luntati. II. Et sane, qui generalem dumtaxat humanae voluntati praeviam 
admittunt Dei actionem , dependentiam quidem caussae secundae a prima 
agnoscunt , sed mancam , et imperfectam ; quum perfectiore modo a Deo 
dependeat, si physice praemoveatur . Ast dependentia caussae secundae a 
prima esse debet perfectissima . 111. Hinc caussae secundae appellari me- 
rito solent instrumenta, quibus propter finem suum utitur Deus. Non es- 
sent autem Dei instrumenta , nisi physice a Deo praemorerentur . IV. Et 
re quidem vera , nonne creata voluntas indilferens est ad agendum , vel non 
agendum, adeoque semper in potentia? Nisi ergo ab extrinseca caussa physi- 
ce praemoveatur ad agendum, nunquam prodibit in actum, nisi dicere ve- 
limus esse simul in actu, et in potentia , quod repugnat. 

Resp. ad i. Quomodo caussa secuuda a primi pendeat , et rursus, qua 
ratione Deus sit primus Motor , etiam non admissa ad actus liberos ordi- 
nis naturalis physica , specialique praemotione , explicavimus jam initio hujus 
capitis . Nunc addimus tantum , operationem Dei in nostra sententia prae- 
viam utique esse humanae voluntati ; quoniam a Deo accepit motum , tum 
ut sit , tum ut operetur , per generalem praemotionem . 

Ad a. Caussae omnes secundae perfectissimo modo a prima pendent . 
Ab ea namque receperunt esse , ab ea reguntur , atque ab ea facultatem , 
ut prodeant in actum , receperunt . Sed diversimode . Caussae necessariae , 
praeter existentiam , et conservationem , a Deo determinationem habent ad 
peculiares actus ita , ut expertes sint indifferentia ; quam semper retinent 

caussae liberae . Acceperunt quippe a Deo facultatem agendi , per quam > 
dummodo a prima Caussa concursu suo regantur , vim liabcut quoslibet ac- 
tus eliciendi , qui naturae vires non excedant . 

Ad 3. Creaturae rationales sunt instrumenta quidem , quibus utitur De- 
us in suum finem , Sed sunt instrumenta, vita, actione, et libera praedita 
facultate, ad di (Terentiam mallei, serrae, aliorumque instrumentorum, qui- 
bus utuntur Artifices . Ea adhibet Deus in totius Universi finem ; sed mo- 
do illis proporlionato , sicuti modo sibi proportionato utitur quoque in finem 
totius Universi caussis secundis necessariis , imo et ipsis improborum scele- 
ribus . Optime igitur salvatur in caussis secundis ratio instrumenti , etiam- 
si a Deo physice ad omnes , ac singulos naturalis ordinis actus non prae- 
determinentur , 

Ad 4* Voluntas creata est utique indifferens , ct in potentia . Sed quo- 
niam domina est actuuin suorum , seu liberam habet agendi , vel non agen- 
di facultatem , illius indifferentia , atque potentia activa est , non passiva ; 
atque idcirco propria sibi innata virtute , supposita tamen generali , in sensu 
explicato, pracmotione , prodire potest in actum . Neque vero repugnat , es-, 
se illam in potentia simul , ct in actu , dummodo actus nomine actus pri- 
mus intelligatur , hoc est agendi potestas, non actus secundus , ipsa videli- 
cet operatio . 

Quae Adversarii nostri adversus hanc Thesim afferre solent ex S. Tlio- 
ma , innumera sunt. Ajunt enim , Deum juxta S. Thomae doctrinam , mo- 
vere caussas omnes , etiam contingentes ; inclinare secundas caussas ; nec 
ullam contingentem creaturam , quin ab aliqua exteriore caussa determine- 
tur , prodire posse in actum j ac denique , divina Voluntate non tantum 
res , sed etiam modutn produci . Verum facillimam habent haec solutionem , 
si prae oculis habeatur , B. Thoinam ubique loqui de praemotione gene- 
rali . Per hanc enim Deus caussas omnes movet , etiam contingentes , illas- 
que ad peculiares actus inclinat . Et quoniam caussa secunda libera a 
Deo agendi, ct non agendi accepit facultatem , hoc sensu ait , creaturam con- 
tingentem prodire in actum non posse , quin ab aliqua externa caussa de- 
terminetur . Cumqne D. O. M. caussas secundas , alias necessarias , liberas, 
alias condere definierit, S. Doctor jure, incriloque inquit, Dcuui in pro- 
ducendis rebns determinasse etiam modum . 

Obj. 3. cont. G. Conci. I. In sacris Codicibus apertissime legitur , Deum 
in absoluto Voluntatis suae decreto hominum praedefinisse peccata ; non qui- 
dem quoad formale , quod repugnat ; unde quoad materiale . Actor, enim 
Cap. 5. de Jesu habetur , fuisse definito consilio , ct praescientia Dei tra- 
ditum . Ibid. Cap. 4- sic Petrus inquit : Convenerunt gentes eunt Pilato 
facere , quae manus tua , ct consilium tuum decreverunt fieri . Lucae Cap. 
a a. Filius hominis , secundum quod definitum est , vadit . Haec perspicue 
significant , passionem , ac mortem Christi , quae telerrimiun fuere scelus , 
in absoluto Dei decreto fuisse ab aeterno praedefinita . II. Nec solvitur ar- 
gumentum dicendo , Dei absolutum decretum versari dumtaxat circa Chri- 
sti mortem , prout Redemptio humani generis erat $ noa prout infauduin 

erat deieidium . Nam fieri certe non poterat universalis Redemptio , suppo- 
sito statuto rerum ordine , quin Judaei perfidia sua in Christum saevirent . 

Resp ad i. Sub duplici respectu Christi mors considerari potest j et 
quatenus erat nimiae charitatis , qua Deus nos dilexit , opus , nempe uni- 
versalis Redemptio ; et quatenus fuit deicidiutn ab Judaeorum perfidia , ac 
impietate patratum . Praedeiinita ergo fuit ab aeterno in divinis decretis 
Christi Domini mors ; sed prout charitas erat , non prout deieidium . Atque 
hoc sensu allata in argumento Scripturae testimonia sunt accipienda . 

Ad a. Praefiniri certe non poterat Christi Domini mors tanquam Re- 
demptio , quin praefiniretur tanquam deieidium ; videlicet , quin praefinire- 
tur permissio illius dcicidii , non vero deieidium ipsum . Res autem sic in- 
telligenda est , ut Deus ab aeterno humani generis Redemptionem per Fili- 
um suum Unigenitum exeeutioni mandandam decreverit. Quum vero prae- 
scientia sua in inala Judaeorum voluntate conspexerit futurum , ut Filii sui 
doctrinam , et vitam odio illi essent habituri , decrevit etiam permittere il- 
lis, ul, propriae perfidiae obtemperando , saevirent in Filium suum . IIoc mo- 
do a Judaeorum perfidia , quam in aeternitate infallibiliter futuram esse prae- 
viderat , nactus est occasionem humani generis perficiendi Redemptionem . 
Venit tandem plenitudo temporis , et abutentes Judaei Supremi Numinis per- 
missione , infandum scelus perpetrarunt , non a Deo , sed a propria profecto 
malitia , et impietate ad illud committendum physice praedeterminati . Qua- 
re Christi mors, prout erat Redemptio, praevisa fuit a Deo in suo decreto 
absoluto, et efficaci. Eamdem vero Christi mortem, prout erat deieidium , 
praevidit Deus non in decreto, quod nullum ediderat, sed in mala Judae- 
orum voluntate . Hinc Act. Cap. 5. decreto conjungitur praescientia : De- 
finito consilio , et praescientia Dei ; ad indicandum , definitum consilium 
respicere Redemptionem , praescientiam vero horrendum facinus Judaeorum . 
Hinc in altero ctiain testimonio dicitur , non quae manus tua , et consilium 
tuum decreverunt illos facere , sed decreverunt fieri ; quia non Judaeorum 
nequitiam , sed Mundi Redemptionem suo decreto sancivit . Optime rem to- 
tam explicat S. Leo Ser. IV’. de 1’ass. Dom. in haec verba : Multum diver- 
sum , multumque contrarium est id , quod in malignitate Judaeorum est 
praecognitum , et quod in Christi est passione dispositum . Non inde pro ■ 
cessit voluntas interficiendi , unde moriendi ; nec de uno extilit spiritu 
atrocitas sceleris , et tolerantia Redemptoris . Non enim impias furentium 
manus in se immisit Dominus , sed admisit: nec praesciendo quid facien- 
dum esset , coegit , ut fieret , cum tamen ad hoc carnem suscepisset . 
Habes in elegantissima hac Leonis sententia singulas nostrae responsionis 
partes mirifice illustratas , et confirmatas . 

Obj. 4- cont. eamd. 6. Thesim. I. Falsum est , Deum caussam fore pec- 
cati , si rationalem creaturam physice praedetenninaret ad materiale pecca- 
ti . Etsi enim actui physico peccati conjungeretur semper ejusdem peccati 
malitia , haec tamen non debet proiude refundi in Deum . Nam licet actio- 
ni , qua in hoc statu Deus animam corpori conjungit, adnexum sit originale 
peccatum , illud nihilominus nequit Deo adjudicari ; atque adeo quamvis 

actui malo adnexa sit malitia peccati , haec non Deo , sed hominis volun- 
tati tribuenda est . II. Ubi duae caussae ad unum producendum concurrunt 
effectum , vilium , si adsit , non in proximam , sed in remotam caussam re- 
funditur . Si Magister manum dirigat pueri ad scribendum , vitium scriptio- 
nis non Magistro , qui est caussa remota , sed puero , qui caussa proxi- 
ma est scriptionis , adseribitur . Porro Deus determinans creatam volunta- 
tem ad materiale peccati , non est ipsius caussa proxima , sed remota . III. 
Praesertim cum , antequam Deus hominem ad materiale peccati physice prae- 
determinet , jam ille concupiscentia sua determinatus sit ad peccatum . IV. 
Etiamsi Deus per generalem praemotionem cum homine ad materiale pec- 
cati concurrat , Deus tamen non proinde auctor est peccati . Cur ergo illius 
auctor dici debet , si concurrat per physicam praedeterminationem ? 

Rcsp. ad i. Discrimen, quod inter Dei actionem, qua animam infun- 
dit corpori , et actionem , qua in Adversariorum sententia concurrit cum 
homine ad peccatum , latissimum est . Nam actioni , qua Deus in hoc sta- 
tu animam corpori conjungit, non est per se originale peccatum adnexum; 
idque patet ex eo , quod anima originalem culpam contrahat , non quod ex 
nihilo creata uniatur humano corpori , sed ex eo , quod corpus ingrediatur 
per Adami delicium jam labefactatum . Hinc, si a Deo anima immittatur in 
corpus nulla contagione foedatum , ut fuit corpus tum primorum parentum , 
tum Christi Domini , nulla profecto inficitur anima macula . Ast non ita se 
res habet , ubi sermo de materiale peccati instituitur . Vetitae siquidem 
actioni privatio rectitudinis est suaple natura connexa , ut patet in perju- 
rio , fornicatione , mendacio , aliisque similibus . Potest ne ab homine poni 
materiale perjurii , qua perjurium est , vel materiale fornicationis , qua for- 
nicatio est, quin perjurii, ac fornicationis ponatur etiam formale? 

Ad a. ubi duae caussae ad unum producendum concurrunt effectum, 
vitium , si adsit , refundendum absque dubio est in caussam proximam , si 
haec ad vitium jam antea determinata sit ; minime vero si tunc a caussa 
remota physice praemoveatur , ac determinetur ad actionem . Eo namque in 
casu remotae , non proximae caussae est adseribendum . Quod patet exem- 
plo in argumento allato . Ideo quippe vilium scriptionis refunditur in pue- 
rum , non quod sit caussa proxima , sed quoniam , antequam a Magistro ad 
scribendum determinetur, jam scribendi laborat ignorantia. Hinc, si quis 
peritiam haberet scribendi , et nihilominus Magister manum ad scribendum 
ei vellet determinare, physiceque dirigere, si inelegantes apices efformaret, 
nonne vilium tribueretur Magistro , quamvis caussa remota scriptionis esset ? 
Trahe nunc ad rem nostram exemplum istud . 

Ad 3. Concupiscentia tentat quidem, et allicit, non autem physice 
praemovet hominem ad peccatum : Unusquisque tentatur a concupiscentia 
sua , inquit Jacobus . Deinde nulla erat in primis nostris parentibus ante 
peccatum concupiscentia , nullaque in Angelis malis ; et nihilominus Deus , 
per Thomistas, physice praedeterminavit ad materiale peccati tum primos 
nostros parentes , tum Angelos , qui post peccatum maledicti sunt . 

Ad 4 - Non consistit allata iu argumento comparatio . Aliud quippe est 

concursus simultaneus , et aliud physica praedeterminatio . Concursus simnl- 
tancus nil aliud est , quam Dei quoddam auxilium , quo creaturam in tali 
esse , puta in esse peccantis , regit , atque conservat ; ac proinde voluntatis 
non praecedit determinationem , sed consequitur potius , aut comitator . Ast 
physica praemotio auxilium Dei est, quo creatura ad tale esse determinatur, 
v. g. ad esse peccantis ; atque idcirco antecedit humanae voluntatis deter- 
minationem ; imo ipsam ad actionem impellit , et physice praemovet . Quis 
autem ignorat , vitium , et malitiam caussae praemoventi , ac determinanti 
adscribi ? Plura alia referuntur , ac refutantur Thomistarum objectamenta a 
clarissimis Viris Berti , Pielte , Juenin , Witasse , Thomassino , quos con- 
sulas . Sed ceteris clarius controversiam hanc versat Edmundus Purchotius 
Par. II. Metaph. Sect. r. Gap. 8. 

CAPUT V. 

De tertia divinae Voluntatis proprietate , quae est Libertas . 

Nemo est inter Catholicos , qui adversus priscos haereticos asserentes , 
Deum omnia extra se necessario fecisse , quorum portenta postremis tempo- 
ribus renovarunt Wiclefus , et Worstius Calvinianus , aliique hujus furfu- 
ris homines , non fateatur , Deum perfectissima gaudere Libertate . Idque 
facili negotio suadetur , non modo Scripturarum Oraculis , universaque Pa- 
trum traditione , sed vel ipsa ratione naturali , ut paullo post observabimus. 
Ast nodus valde ad solvendum difficilis scrnper visa est quaestio illa : In quo 
divinae Libertatis ratio sit reponenda : et alii uno , alii alio modo rem 
explicarunt . Antequam sententiam prodamus nostram , indigitandum brevi- 
ter erit , quid hac in caussa senserint alii . Sed primitus duo adnotatione 
digna sunt praemittenda; i. aliam esse Libertatem a necessitate, aliam ve- 
ro a coactione . Prior definiri solet : Facultas agendi , vel non agendi , iis 
omnibus positis, quae ad agendum praerequiruntur ; sive ut S. Thomas i. 
P. Q. Gi. art. 8. loquitur: Vis electiva mediorum , servato , et non prae- 
termisso ordine finis . Posterior vero est illa , qua quis sponte , libenlique 
voluntate aliquid operatur , etiamsi illud non possit non operari . Sed de 
his fuse alibi . a. Duplicis quoque generis sunt actus , circa quos divina 
versari potest Voluntas . Vel enim termiaum » qui sit intra Deum , respici- 
unt , ut est cognitio , qua aeternus Pater seipsum novit , ac Filium gene- 
rat , mutuus Patris , Filiique amor , quo Spiritus S. ab utroque procedit , 
hisque similia ; vel respiciunt terminum , qui sit extra Deum , qualis est 
creatio Mundi , illiusque conservatio , productio anirnardrn , ceteraque hu- 
jusmodi . 

Nonnulli Theologi , qui verae Libertatis essentiam in immunitate a 
coactione constituunt , hoc est , qui essentialem Libertatem esse ajunt Li- 
bertatem a coactione , non a necessitate , nulla in exponendo divinae Li- 
bertatis constitutivo premuntur difficultate . In horum quippe opinione ra- 
tio divinae Libertatis constitutiva est ipsum Dei velle , quod quidem im- 

manens est , ac necessarium ; sed quoniam est actus deliberate , et cum lu- 
bentia a voluntate procedens , merito liberum appellatur . Hinc in horum 
systemate Theologorum , Deus liber est , non solum comparate ad actus il- 
los , quorum termini sunt extra Deum , sed relate ad illos etiam actus , quo- 
rum terminus est intra Deum . Nam licet Pater necessario noscat scipsuin , 
ac Verbum suum generet, deliberate tamen, atque lubente id praestat Vo- 
luntate , adeoque libere . 

Ast reliqui omnes Theologi , quum verae Libertatis essentiam , non in 
immunitate a coactione , sed in immunitate a necessitate reponant , affirman- 
tes , ibi proprii nominis non esse libertatem, ubi indifferentia activa, seu 
potestas agendi , et non agendi non est, primo uuanimi consensu affirmant, 
Deum in operationibus , quae terminum respiciunt ad intra , minime libe- 
rum esse , quum Pater v. g. indifferentiam ad seipsum cognoscendum , vel 
non cognoscendum , ad Filium generandum , vel non generandum etc. non 
habeat activam ; deinde arduum , operosumque arbitrantur , veram tradere , 
ut diximus , divinae Libertatis rationem : debent siquidem in Deo salvare 
immutabilitatem simul , et indilferentiam activam , quae duo secum pugna- 
re videntur . 

Cajetanus putat , Dei Libertatem esse perfectionem aliquam variabilem 
divinae naturae superadditam . Sed haec singularis opinio refutatione non 
indiget ; quum Dei tum simplicitati , tum immutabilitati satis aperte con- 
tradicat . Simplicitati quidem, quoniam, si divinae substantiae qualitas ali- 
qua , seu perfectio adveniat , jam compositionem saltem accidentalem ad- 
mittat , necesse est. Immutabilitati etiam, quia, si Deo perfectio adveniat, 
illam , antequam reciperet , non habebat , sicque mutabilis est . 

Aureolus inter Scholasticos antiquissimus ‘opinatur, non in aliqua Deo 
intrinseca entitate consistere , sed in quadam pure extrinseca denominatio- 
ne , proveniente ab actione , per quam creaturae producuntur , quaeque sit, 
ut ipse ait , formaliter transiens . Sed haec quoque sententia falsissima est. 
Nam ab aeternitate vera Deo convenit Libertas ; actio autem , per quam 
creaturae producuntur , si sit formaliter transiens , quomodo fuit ab aeter- 
no ? Ab aliorum recitandis sententiis, brevitati consulens, abstineo.- atque 
gradum facimus ad nostram exponendam . 

Nos ergo contendimus , duo Libertatem Dei dicere ; unum in recto , 
seu ex parte ipsius Dei ; aliud vero in obliquo , ex parte scilicet extrinseci 
objecti, hoc est, creaturarum: nam circa actus, quorum terminus est intra 
divinam Substantiam , Deum liberum libertate proprie dicta non esse , nos 
quoque cum praedictis Theologis sustinemus . Est igitur divina Libertas ac- 
tus immanens , ac sempiternus , adeoque necessarius , divinae Voluntatis , 
quatenus connotat obiecta extra se posita , scilicet creaturas , quae natura 
sua contingentes sunt . Hoc modo in Deo immutabilitatem simul , ac acti- 
vam indifferentiam optime salvari existimamus . Salvatur , inquam , immu- 
tabilitas ; quoniam, si Dei Libertas est actus immanens suae Voluntatis , ni- 
hil in tempore Deo accessit , proindeque nullam unquam passus est muta- 
tionem . Sed indifferentia quoque activa salvatur . Creaturae siquidem , quas 

actus ille necessarius divinae Voluntatis connotat , contingentes sunt , et de- 
fectibiles . Nos fidenter in hanc descendimus sententiam , quoniam eam es 
veteribus tradiderunt nostri Gregorius Ariminensis , et /Rgiuius , imo et ipse 
Scotus ; ex recentioribus vero Petavius , Jucnin , Piettc , Witassc , llubert, 
Berti , ac prae ceteris fusius , et clarius noster Magister Manso . His ita ex- 
plicatis , sit . 

CONCLUSIO I. 

Deo convenit vera Libertas . 

Prob. t. ex sacris Voluminibus. Psal. XCIII. legitur: Deus ultionum li- 
bere egit . Psal. CXIII. Omnia (juaccunujue voluit , fecit . Apostolus in 
Ep. I. ad Cor. Cap. 1 2 . Haec omnia , inquit , operatur unus , atque idem 
Spiritus , dividens prout vult . Et idem ad Rom. Cap. 9 . scribit : Cujus 
vult , miseretur, et quem vult, indurat. Et in Ep. ad Ephes. Cap. 1 . 
ait : Operatur omnia , secundum consilium voluntatis suae . 

Prob. a. ex sanctis Patribus . S. Ambrosius Lib. II. de Fide Cap. 3. 
adversus Arianos ita loquitur : Si possibile est , voluntatis inierim liberae 
Dominum fuisse , doceamus . In tantum processistis impietatis , ut nege- 
tis , quod Filius Dei liberae voluntatis sit . S. Basibus Hom. I. in Hexam. 
de Philosophis scribit : Deum quidem caussam illius ( Mundi ) esse con- 
fitentur , sed caussam sine voluntatis electione . Et ne multus sim , S. P. 
Augustinus Lib. XXII. de Civ. Dei Cap. 3. Aon ideo , inquit , quia Deus 
peccare non potest , liberum arbitrium habere , negandum est . Cui con- 
sonat S. Bcrnardus Lib. de Grat. et Lib. arb. dicens : Libertas a necessita- 
te aeque , et indifferenter Deo , universaeque tam malae , quam bonae 
rationali convenit creaturae . 

Prob. 3. rationibus, sed brevissime. 1 . Deprecantur homines Deum, 
ut bona ipsis largiatur , avertat mala . Agnoscunt itaque in Deo dandi , vel 
non dandi facultatem bona hominibus . 2 . Sacrae Scripturae illustribus exor- 
nant praeconiis divinam Liberalitatem . Libcralitas autem , quia a libero 
animo proficiscitur , ita nominata est , ait Seneca Lib. dc Vita beata Cap. 
o!\. 3. Deus ipsa ratio est , ipsaque sapientia . Ast quibus inest ratio , inest 
etiam volendi , nolendique libertas , scribit Honorius Augustodunensis Lib. 
de Praed. et Lib. arb. 4* Libertas est magna perfectio , ut ex intimo cu- 
jusque sensu patet . Quis ergo Deo Enti summe perfecto libertatem inesse 
inficiabitur ? 

CONCLUSIO II. 

Libertas Dei statui debet in actu necessario divinae Voluntatis , 
quatenus pro nutu intrinsece connotat creaturas contingentes . 

Prob. Duo de Dei Libertate verificari debent , ne falsam de illo con- 
cipiamus ideam; 1 . quod sit aliquod Deo intrinsecum , immanens, sempiter- 
num , ut divina salvetur simplicitas , ejusque immutabilitas ; a. ut agere , 
Tom. II. Marcellius Theol. . 33 

aut non agere possit , ne indifferentia illi desit activa , seu indifferentia , 
ut aiunt , specifica libertatis . Haec duo porro de Hei Libertate verificantur, 
si reponatur illa in actu divinae voluntatis necessario , quatenus creaturas 
contingentes pro nutu connotat intrinsece . Et i. Actus divinae voluntatis 
ab ipsa divina voluntate est omnino indistinctus j quum divina voluntas ea- 
dem sit divina substantia ; adcoque Deo intrinseca est , immanens , sempi- 
terna . 3 . Creaturae natura sua contingentes sunt ; proindeque esse possunt, 
et non esse . Ast creaturae connotantur certe ab actu sempiterno divinae 
voluntatis ; Deus enim dum illas e nihilo educit , voluntatis suae nutu da- 
re debuit illis cxistentiain . Actus ergo ille , qui consideratus in recto est 
omnino necessarius , si consideretur in obliquo , nempe prout connotat crea- 
turas , atque ad illas terminatur , evadit contingens ; quae contingentia ta- 
men ex parte se tenet creaturarum , quas Ens incommutabile connotat , 
non ex parte Dei . Ubi autem est contingentia , nonne indifferentia ibi est 
activa ? Quare per illa verba : Quatenus pro nutu intrinsece connotat crea- 
turas contingentes , salvatur optime alter divinae Libertatis character , indif- 
ferentia nimirum activa . Accedit his, quod, quum Deus sit immutabilis , nul- 
lum voluntatis suae actum de novo elicit , nullumque jam elicitum amittit . 
En divina perfectio . Potest tamen actum suae voluntatis sempiternum ad 
creaturas convertere , vel non convertere ; sive actum illum ad has potius, 
quam ad illas dirigere . En indifferentia activa . 

Contraria argumenta diluuntur . 

Obj. i. cont. i.Prop. I. Ubi est libertas , ibi electio esse debet ; quum 
libertas sit vis electiva mediorum . Jam vero in Deo locum habere nequit 
electio , teste Johanne Damasceno in Lib. de Fide Orth. Cap. aa. : unde 
non est in Deo admittenda Libertas . II. Et non modo electio suspensioni 
conjuncta , quam nonnulli a Deo rejicere intendunt Damascenum , ab ipso 
Deo explodenda est , sed quaelibet electio , quae secum ferat indifferentiam 
saltem activam ; quoniam, quum non sit in Deo potentia ab actu distincta, 
quomodo esse potest in eo indifferentia activa , et electio ? III. Et revera , 
quid aliud est indifferentia activa , ad mundam v. g. condendum , nisi , ut 
antequam mundum condere vellet, indeterminatus esset Deus ad volendum, 
vel non volendum mundum ? Repugnat vero Deo immutabili quaevis indeter- 
minatio ; alioquin de statu ad statum transire posset . IV. Confirmatur hoc 
idem ex quo, qui indifferentiam habet activam, potest aliquid de novo vel- 
le , ab eo , quod voluit . En mutabilitas : quia quod est indifferens , illud 
est etiam contingens . 

Resp. ad i. Non negat Damascenus, esse in Deo electionem, quae po- 
testatem dicit agendi , et non agendi ; sed illam dumtaxat , quae est in ho- 
minibus , suspensioni conjuncta . Et merito quidem . Quum enim homines 
linitam habeant intelligentiam , quando menti eorum aliquid agendum propo- 
nitur , nequeunt unico intuitu percipere , quidnam ex duobus extremis factis 
melius sit ; proindeque electio suspensionem quamdam animi importat , dum 

ipsis datur optio unum prae alio eligendi . Non ita tamen se res habet in 
Deo, qui , cuin infinita polleat sapientia, absque ulla haesitatione statim di- 
gnoscit , quae hinc inde sunt rationes . Atque ita est utique electio in Deo; 
sed quae facultatem agendi , vel non agendi dicit , non vero suspensiva . 

Ad a. Actus divinae voluntatis considerari potest vel in recto , vel in 
obliquo . Si priore modo spectetur , minime actus a potentia distinguitur , 
eoque sensu non est in Deo indifferentia activa . Quod si posteriore conci- 
piatur modo , utique actus divinae voluntatis a potentia distinguitur . Nam 
a divina voluntate distinguitur objectum extrinsecum , quod ab actu illo 
connotatur ; atque adeo comparate ad mutabilitatem effectuum est in Deo 
indifferentia activa . Hoc autem , non illo modo actus divinae voluntatis 
considerari debet , cum dicitur , in Deo distingui potentiam ab actu , in eo- 
que locum habere indifferentiam activam . 

Ad 3. In Deo locum habere nequit indeterminatio , etiamsi liberrimus 
sit : neque enim ad libertatis essentiam requiritur indeterminatio , quae de- 
fectus , non perfectio est libertads ; sed sufficit , ut, si quis ad agendum sc 
determinat , facultatem habeat illud idem non agendi . Porro Deus ab omni 
aeternitate ad ea volenda , ac facienda , quae vult , et facit , determinatus 
est ; cumque nullum admitti in aeternitate queat instans temporis , nullum 
cogitari potest instans , in quo determinatus , ad munduin v. g. condendum , 
non fuerit . Neque ex quo indifferentiam activam habeat , consequens fit , 
locum in eo habere indeterminationem ; quum indifferentia , et mutabilitas , 
indifferentiae comes, se teneat ex parte connotatorum, non ex parte entitatis 
ipsius divinae voluntatis , quae necessaria est , et sempiterna . 

Ad 4 . Posse de novo aliquid velle , ab eo , quod prius volebat , non 
ab indifferentia activa , quae nil aliud in suo conceptu includit , nisi unius 
prae alio optionem , sed ab imperfectione procedit creaturarum . Quum 
enim limitatam habeat creatura rationalis cognitionem , postquam ad unum 
propria libertate determinata est , novas potest detegere rationes , quae 
in caussa sint , cur factae jam electionis poeniteat , sicque indifferentia sua 
activa , ut ita dicam , abutitur . Ast Deus ab aeterno pro summa sapientia 
sua , quae facere praedefinivit , perfectissimo modo cognoscens , nova menti 
ejus infinitae advenire non potest ratio , cur decreti sui poeniteat . Atque 
ita indifferentia activa in Deo importat dumtaxat potestatem agendi , vel non 
agendi , non facultatem volendi de novo, quod antea nolebat. Neque indiffe- 
rentia illa secum fert contingendam, si consideretur in recto , quamvis con- 
tingendam dicat, considerata in obliquo: atque idcirco mutabilitas, contin- 
gendae necessario conjuncta, se tenet dumtaxat ex parte creaturarum, quae 
ali actu libero divinae voluntatis connotantur . Audi S. P. Augustinum Lib. 
VI. de Trinit. sub finem : Domine , refugium factus es nobis . Refugium 
ergo nostrum Deus relative dicitur ; ad nos enim refertur , et tunc re- 
fugium nostrum fit , cum ad eum refugimus . ISumquid tunc aliquid fit 
in ejus natura , quod , antequam refugeremus , non erat ? In nobis ergo 
fit aliqua mutatio ; deteriores enim fuimus , antequam ad eum refugere- 
mus , et efficimur , ad eum refugiendo , meliores ; in illo autem nulla . Sic 

et Pater noster esse incipit , cum per ejus gratiam regeneramur ... Sub- 
stantia itarpie nostra mutatur in melius , cum filii ejus efficimur ; simul 
et ille Pater noster esse incipit , sed tuilla commutatione suae substan- 
tiae ... Sicut lux infirmis oculis aspera , firmis lenis est , ipsorum scili- 
cet mutatione , non sua . 

Obj. a. adv. alleram Tliesim . I. Dum quaeritur , quodnam sit divinae 
Libertatis constitutivum, definitio quaeritur ejusdem Libertatis formaliter , 
ut inquiunt, et in abstracto. Ast divina Libertas, formaliter, et in abstracto 
accepta, non bene definitur actus immanens divinae voluntatis, prout externa 
objecta conuotat; quoniam sic divinam definire Libertatem , nil aliud denique 
est , quam affirmare, Dei Libertatem esse idem cum divina substantia , quod 
de quolibet dici potest attributo ; quum nulla distinctio sit inter substan- 
tiam , et attributa . II. Et re quidem vera , etiam divina scientia , divina 
potentia etc. dici possunt divina substantia , prout conuotat creaturas . III. 
Rursus , actus immanens divinae voluntatis nonne aliquid est summe neces- 
sarium ? Proculdubio . Ast libertas aliquid importat contingens . IV. Clau- 
sula autem illa , quatenus connotat creaturas contingentes , ac defeclibi- 
les , posita est in definitione Libertatis divinae ad illudendum simplicibus : 
neque enim locum in ea habere potest ; quum creaturae contingentes sint 
Deo extrinsecae , Libertas vero Deo intrinseca . V. Praeterea , connotatio il- 
la creaturarum contingentium vel perfectio est , vel imperfectio ; vel ae- 
terna , vel temporalis . Si primum , non est Deo cxtrinseca , et creatura 
fuit ab aeterno. Si alterum, non potest essentiam constituere divinae Liber- 
tatis , quae perfectissima est , et aeterna . VI. Si res ita se habeat , perfe- 
ctior erit humana libertas Libertate divina : ad essentiam namque humanae 
libertatis cxtrinseca illa ad objecta connotatio non requiritur . VII. Demum , 
creaturae sunt effectus divinae Libertatis . Quomodo igitur connotatio crea- 
turarum divinam constituere potest Libertatem ? Creaturae enim supponunt 
Libertatem Dei , a qua productae sunt . 

Rcsp. ad i. Deus , quum sit Ens simplicissimum, quaevis ejus per- 
fectio divina substantia est ; nec una perfectio ab essentia , vel ab alia di- 
stinguitur perfectione , nisi secundum connotata , ut de Dei simplicitate agen- 
tes demonstravimus . Hinc S. Bernardus Lib. V. de Consid. Cap. 6. Si bo- 
num , inquit , si magnum , si beatum , si sapientem , vel quidquid tale 
de Deo dixeris , in hoc verbo instauratur : Quod est , Est . Nempe hoc 
est ei esse , quod haec omnia esse . Quare divina Libertas , quovis modo 
eam consideres , optime definitur divina substantia , prout connotat esse , 
et non esse creaturarum ; sicut recte quoque definitur v. g. aeternitas , di- 
vina substantia initio carens , et fine , dicente M. Augustino in Psal. CI. 
Non enim aliud anni Dei , et aliud ipse. Sed anni Dei, aeternitas Dei 
est . Aeternitas ipsa Dei substantia est , quae nihil habet mutabile . 

Ad a. Scientia, qua Deus cognoscit creaturas, est utique divina substan- 
tia , ut ex dictis patet ; sed prout terminatur ad creaturas cognoscendas , 
non prout terminatur ad creaturas , ad quas potuit non terminari . Idipsum 
dicito de omnipotentia , misericordia , aliisque divinis attributis . Unde ct 

libertas , et scientia , et potentia , et immensitas , et quaevis alia perfectio , 
si considerentur in recto , sunt ipsa divina substantia , uec ullo modo ad 
se invicem distinguuntur. Differunt tamen in obliquo, quoniam diversimode 
connotat creaturas Libertas , ac quaevis alia divina perfectio . 

Ad 3. Actus immanens , ac sempiternus aliquod est summe necessa- 
rium, consideratus in recto , non vero in obliquo . Ex quo autem in recto 
consideratus sit aliquod necessarium , non consequitur , esse non posse con- 
stitutivum libertatis , quae importat contingendam ; quoniam divinae Liber- 
tatis definitio non consistit dumtaxat in eo , quod sit actus immanens , ac 
sempiternus divinae voluntatis ; sed additur praeterea , quatenus connotat 
creaturas contingentes , et defectibiles . Prior definitionis pars divinam expli- 
cat perfectionem ; posterior autem indifferentiam activam . 

Ad 4- Allata definitionis verba aliquid denotant Deo intrinsecum simul, 
et extrinsecum . Si referantur ad actum divinae voluntatis , aliquod indicant 
Deo intrinsecum ,• si vero ad creaturas , aliquod Deo extrinsecum . 

Ad 5. Connotatio illa, sub diverso aspectu considerata, perfectio est , et 
imperfectio ; est aeterna , et temporalis . Est perfectio , et quidem aeterna , 
si spectetur in recto ; est imperfectio , et temporalis , sumpta in obliquo . 

Ad 6 . Ex quo ad humanae libertatis essentiam connotatio cxtrinseca 
objecti non requiratur , non consequitur , hanc perfectiorem esse Libertate 
divina . Ideo namque ad humauam constituendam libertatem cxtrinseca con- 
notatio necessaria non est , quoniam creata voluntas , quuin finitam habent , 
ac limitatam virtutem , ita imperfecta est , ut intrinsece indeterminationem 
habeat , volubilitatem , atque suspensionem , ex quibus diversorum actuum 
sequitur variatio . Ast Deus summa perfectio est , aelusque purissimus ; 
atque idcirco ipsius voluntas diversorum sibi succedentium actuum varia- 
tionem ex intrinsecis suis non habet. Aliunde vero, ad illius salvandam li- 
bertatem, aliquod defectibile necesse est , ut concurrat . Cumque defcctibi- 
litas , et contingentia in ipso Deo frustra quaeratur , confugiamus oportet 
ad extrinseca objecta , quae ab actu necessario divinae volqn tatis connotan- 
tur . Ceterum non inde sequitur , perfectiorem esse Libertate divina huma, 
nam libertatem . Hanc enim necessario comitantur indeterminatio , animi su- 
spensio , volubilitas , innumeraeque aliae imperfectiones , quae in diviua non 
inveniuntur Libertate . 

Ad 7 . Creaturae, consideratae ut entia e nihilo educta , effectus sunt 
quidem divinae Libertatis : ideo quippe in aliqua temporis differentia existunt , 
quoniam existentiam illis dedit libera Dei voluntas . Ast eaedem creaturae 
possunt utique aliquo sensu divinam constituere Libertatem ; quatenus scili- 
cet Dei voluntas ab omni aeternitate illas ut futuras respexit , et connota- 
vit . Neque repugnat , «it eadem res , sub diverso respectu considerata , sit 
effectus simul , et constitutivum Libertatis . Quod exemplo libertatis humanae 
manifestum fit ; quae caussa est suorum actuum , et nihilominus humana 
voluntas libera per suos actus constituitur . Brevi , non creaturae , sed di- 
vinae voluntatis connotatio ad creaturas Libertatis Dei constituit essentiam . 
Cumque ejusmodi connotatio , ex parte Dei spectata , sit actus ipse sempi- 
ternus divinae voluntatis , connotatio constituit , non supponit Dei Libertatem. 

CAPUT VI. 


De objecto divinae Voluntatis . 

Objectam divinae Voluntatis illud est , circa quod divina Voluntas oc- 
cupatur , ut ex Logicis patet . Occupatur autem Dei Voluntas tum circa 
Deum ipsum , tum circa res extra se positas . Res autem extra Deum po- 
sitae sunt vel mere possibiles , vel in aliqua temporis existentes differentia . 
Quaeremus itaque hoc in Capite , an , et quomodo Deus velit , et amet 
( velle enim , et amare in Deo idem sunt ) primo seipsum , deinde exi- 
stentia , et possibilia . Et quoniam inter ea , quae in aliqua temporis exi- 
stunt differentia , locum habent etiam minima quaeque , et abjectissima , 
quae nobis infirmis Dei cura indigna quodammodo videntur , inquiremus 
quoque , an Deus ita amet minuta , et abjectissima , ut providentia sua re* 
gat illa, atque gubernet. Ad rem ergo 

CONCLUSIO I. 


Deus vult necessario , et amat Seipsum . 

Prob. Voluntas Dei , quum sit infinita , fertur, tanquam in suum obje- 
ctum , in bonitatem inGnitam . Quod si infinita bonitas sit comprehensive 
cognita , voluntas fertur in illam necessario . Ast Deum esse infinitam bo- 
nitatem , iliamque comprehensive cognoscere , nemo inficiari audebit . Qua- 
re vult Deus , et amat semetipsum necessario . 

SCHOLION . 


Dum dicimus , Deum velle , et amare seipsum necessario , non loqui- 
mur de necessitate violentiae , et coactionis , sed de necessitate lubentiae , 
ac naturalis inclinationis ; ita ut Deus liber sit in sui amore libertate a coa- 
ctione , non autem a necessitate . 

CONCLUSIO II. 

Deus vult , et amat creaturas propter propriam suipsius bonitatem . 

Prob. prior Prop. pars, i . Sap. Cap. 1 1 . legitur : Diligis omnia , quae 
sunt, et nihil odisti eorum , quae fecisti . Vult ergo, et amat creaturas , quas 
fecit . 2. Deus vult , et amat omne , quod bonum est ; bonum siquidem 
est objectum voluntatis , sieuti verum intellectus . Creaturae bonae sunt : 
Gcn. enim Cap. i. habetur: Vidit Deus cuncta , quae fecerat, et erant 
valde bona ; et Apostolus in Ep. r. ad Tim. Cap. 4 - ait: Omnis creatura 
Dei bona est ; idcirco illas vult , et amat . 3 . Et jure profecto , quo- 
niam bonitatem , quam creaturae in se habent , a Deo proculdubio acee- 

perunt ; quum a Dei munificentia esse habeant , conservationem , innuine- 
raque alia tum naturae , tum gratiae dona , quae in genere suo optima sunt. 

Prob. altera Thesis nostrae pars. i. Prov. Cap. 16. haec occurrunt: 
Universa propter semetipsum operatus est Deus ; hinc universas creatu- 
ras diligit Deus propter suipsius bonitatem . a. S. Bernardus Lib. de Amo- 
re Cap. 4. sic Deum alloquitur : Non afficeris a nobis , vel ad nos , cum 
nos antas : nos a te , et in te , et ad te afficimur , cum amamus te . 3. 
Nequeunt per se creaturae ratione sui Deum ad sui amorem movere ; alio- 
quin divina Voluntas infinita , et increata a re finita , atque creata , tan- 
quam a fine, moveretur , quod absurdissimum est . Hinc S. Thomas Q. XIX. 
a. 2. ad 2. Cum Deus , inquit , alia a se non velit , nisi propter finem , 
qui est sua bonitas , non sequitur , quod aliquid aliud moveat voluntatem 
ejus , nisi bonitas sua . Et sic sicut alia a se intelligit , intelligendo es- 
sentiam suam , ita alia a se vult , volendo bonitatem suam . 

CONCLUSIO M. 

Deus ita amat omnia , ut providentia sua gubernet 
minima etiam , et abjectissima . 

Prob. 1. Scriptura. 1. Sap. Cap. 6. ita legitur : Au/ualiler cura est illi 
de omnibus . Et Cap. 8. Attingit a fine ad finem fortiter , et disponit 
omnia suaviter . Et Cap. item 12. Non est alius Deus , quam tu , cui 
cura est de omnibus . Et haec quidem demonstrant , Deum omnia sic ama- 
re , ut curam de singulis gerat . 2. Deum porro amare , et providentia sua 
minima quoque , et abjectissima gubernare , probant quae sequuntur Scri- 
pturae testimonia . Mattii. Cap. 10. sic Christus alloquitur Apostolos : Non- 
ne duo passeres asse veneunt , et unus ex illis non cadet super terram 
sine Patre vestro ? Vestri autem capilli capitis omnes numerati sunt . Et 
Cap. 6. ejusdem Evangelii ita dixerat: Respicite volatilia caeli, quoniam 
non serunt , neque metunt , neque congregant in horrea , et Pater vester 
caelestis pascit illa . Et rursus : Considerate lilia agri , quomodo crescunt : 
non laborant , neque nent . Si autem foenum agri , quod hodie est , et 
cras in clibanum mittitur , Deus sic vestit , quanto magis vos modicae 
fidei ? Ilaec adeo perspicua sunt , ut nulla indigeant interpretatione . 3 . 
Quid , quod etiam mala , sive poenae , sive culpae , divinae subjacere pro- 
videntiae , clamant undique oracula Scripturarum ? Et de mafis quidem poe- 
nae inquit Amos Cap. 3 . Si erit malum in civitate , quod non fecerit Do- 
minus . Et Isaias Cap. 45 - Ego Dominus , et non est alter , formans lu- 
cem , et creans tenebras ; faciens pacem , et creans malum . De malis 
vero culpae , quatenus a Deo permittuntur , sic inquit Petrus Actor. Cap. 
1 . Nunc ( Jesum ) , definito consilio , et praescientia Dei traditum , per 
manus iniquorum affigentes , interemistis , quem Deus suscitavit a mortuis. 

Prob. 2. ex Patribus . Tertullianus Lib. VI. cont. Mare. Cap. 24. Ne- 
mo , inquit , te sustinebit, improvidentiam adseribentem Deo ei , quem De- 

mn non negans , confiteris et providum . Haec enim illi propria divini- 
tas constat . Origenes Lib. VI. cont. Celsum exponens illud Apostoli : Quo- 
niam ex ipso , et per ipsum , et in ipso sunt omnia , ita fatur : Ostendit 
principium subsistendi rerum omnium in eo , quod dicit : Ex ipso ; con- 
servationem autem , cum ait : Per ipsum ; fnem denique , cum dicit : In 
ipso . S. Johannes Chrysostomns Ilom. V. in Johan. Etsi , inquit , decem 
mille tales esse mundos oporteat , aut etiam infinitos , idem manet ; suf- 
ficiens omnibus , non tantum ad illos producetulos , sed etiam conservan- 
dos , postquam fabricati sunt . Lactantius cont. Epicurum : Si est Deus , 
utique providus est , ut Deus : nec aliter ei potest divinitas attribui , ni- 
si et praeterita teneat , et praesentia sciat , et futura prospiciat . Cum 
igitur providentiam sustulit , etiam Deum negavit esse . S. P. Augustinus 
Lib. de Utilit. cred. Cap. 16. Si non praesideat divina providentia rebus 
humanis , ni/ul est de religione satagendum . In re tam manifesta neeesse 
non est , ut alia Sanctorum Patrum congeram testimonia . 

Prob. 3 . pluribus rationibus , quas pulcre non minus , quam elegan- 
ter in unum collegit Theodoretus Lib. II. de Provid. Sic autem scribit : 
Vide quantae ipsum injustitiae condemnas , dum ei talia per calumniam 
impingis . Quid enim res omnes procreavit , si curam earum nollet gere- 
re ? Aut quid tandem caussae habet , cur non provideat? An cum pos- 
sit , non vidt ? Atqui posse illum quidem , quae ab eo sunt facta testan- 
tur . JSam quomodo alioquin rerum aspectabilium pulcritudines , magni- 
tudines , concentum , et concordiam fecisset , si non linguae , qua ad il- 
la molienda usus est , parem , ac respondentem virtutem habuisset? Qui- 
nam vero in communionem , et mutuam habitudinem distracta , et pu- 
gnantia congregasset , aquam , et ignem , diem , et noctem , et unam 
ex omnibus armoniam , ac concentum elaborasset , si providere non pos- 
set ? Etenim longe majus est , a nihilo produxisse aliqua , quam jam 
extantibus providere . Enim vero posse ipsum , creatura testatur ; velle 
autem , eadem iterum testis est . Quippe nullo cogente alio , ad procrean- 
dum accessit . Sed neque tanquam indigus res omnes creatas produxit . 
V erum , quia bonus erat , et bonitate praeditus , mensuram omnem su- 
perante, voluit iis etiam , quae non erant , ut essent tribuere . Jam qui 
tanta in ea , quae non erant , bonitate usus est , quinam a se producta 
negligeret ? Non enim dici hoc potest , illum productis rebus invidisse . 
Alia habet ibi Theodoretus lectione digna , quibus, quod nos in Thesi pro- 
posuimus , demonstrat . 

CONCLUSIO IV. 

Non amat Deus amore proprie dicto creaturas possibiles . 

Prob. multiplici ratione . i. Amor Dei fertur in bonum , ut diximus . 
Creaturae autem mere possibiles , quum non existant , nullam habent ratio- 
nem boui : quare a Deo non amantur amore proprie dicto. 3. Quod Deus 

amat aliquid boni semper a Deo recipit ; amor quippe Dei otiosus non est , 
sed effectivus . Porro creaturae mere possibiles nihil boni a Deo recipiunt . 
3. Ubi est amor , ibi est rei , quae amatur , usus , et fruitio , dicente ma- 
gno Parente Augustino do Doctr. Christ. Cap. 3 1 . Nam si neque f ruitur , 
neque utitur , non invenio quemadmodum diligat . Ast Deus nec utitur , 
nec fruitur creaturis possibilibus . 4- Creaturae mere possibiles spectari pos- 
sunt vel in essentia divina , vel in seipsis . Neutro vero modo diliguntur 
a Deo . Non in essentia divina ; quia eo in casu Deus essentiam diligit su- 
am , a qua creaturae possibiles nulliinode distinguuntur . Non in seipsis , 
quia nihil sunt , et essentia divina non fertur in nihilum . Concludendum 
itaque est , Dei erga creaturas possibiles amorem non esse , nisi in mente 
nostra ; sicuti in mente nostra est illarum bonitas , et essentia . 

Solvuntur objectiones . 

Obj. cont. i. Thesim. I. Amor Dei est ipse Deus; quoniam si in Dei 
amore locum haberent aliquo sensu creaturae , quum divinus amor a Deo non 
distinguatur , consequens foret , nec creaturas a Deo distingui . II. Ut Dei 
amor in creaturas , tanquam in suum objectum, feratur , debet creaturis uti , 
dicente Augustino Lib. I. de Doct. Christ. Cap. Frui est, amore alicui 
rei inhaerere propter seipsam : uti autem , quod in usum venerit , ad id , 
quod amas , obtinendum referre . At Deus creaturis uti nequit ; non enim 
potest creaturas ad seipsum referre . III. Accedit , quod saepe Deus creatu- 
ris suis vult mala . Quomodo ergo potest illis uti ad suas manifestandas per- 
fectiones ? IV. Praeterea falsum est , Deum creaturas amare propter suipsi- 
us bonitatem ; quoniam hoc modo diligere creaturas est, illas amare propter se- 
metipsum , adeoque amore concupiscentiae , qui in Deo locum minime habet. 

Resp. ad i . Si Dei amor in recto spectetur , proculdubio a Deo ipso 
non distinguitur ; quia quidquid est in Deo Deus est . Ast quando nos af- 
firmamus , amare Deum creaturas suas , eumdem Dei amorem consideramus 
in obliquo ; quod in hoc recidit , ut dicamus , creaturas terminum esse , ac 
extrinsecum objectum divini amoris. Hinc amor Dei, qui ex illius oritur 
voluntate , eique internus est , primo fertur in semetipsum, deinde in crea- 
turas extra se positas . Quo semel statuto, non sequitur absurdum in argumen- 
to adnotatum . 

Ad a. Si velint adversae sententiae patroni , Deum creaturas non pos- 
se referre ad seipsum obtinendum , seu possidendum , id ultro concedimus. 
Falsum est autem, nou posse Deum ad se referre creaturas ad suam glo- 
riam obtinendam . Nam, quum Deus seipsum perfectissimo modo possideat , 
non potest certe creaturis uti ad se possidendum . Ast non repugnat , imo 
quam maxime decet , ut illas ad se referat , hoc est , ut illis utatur ad pro- 
priae gloriae suae, ac perfectionum suarum manifestationem: quo sensu diligit 
creaturas .... 

Ad 3. Argumentum istud in caput recidit Adversariorum . Ex quo enim 
Deus creaturis suis mala velit poenae ( nam mala culpae velle non potest , 

Tom. II. Marcellius Theol. 34 

ut demonstratum est ) sequitur , Deum creaturis uti ad suas manifestandas 
perfectiones ; quum notam eo modo faciat suam justitiam . Quod si dicas, vel- 
le Deum in suis creaturis mala quoque naturae , responsio in promptu est ; 
velle nimirum ejusmodi mala indirecte , quatenus videlicet est caussa crea- 
trix , et conservatrix totius Universi . Et en rursus gloriae suae manife- 
statio . 

Ad 4* Quando nos dicimus , Deum creaturas diligere propter semetip- 
sum , non sic intelligimus, quod eas ad sui utilitatem , et commodum dili- 
gat , in quo proprie amor consistit concupiscentiae. Sed intelligimus, Deum 
amare creaturas propter suam bonitatem , quod illi maxime convenit . 

Obj. a. adv. 3. Prop. I. Divina attributa quum ad se invicem pugnare 
non possint , providentia Dei excludere ipsius justitiam non debet . Ast vero 
si quae in mundo fiunt a divina gubernarentur providentia , haec cum di- 
vina justitia pugnaret . Injustitia etenim est , ut pii , sanctique homines 
continuo affligantur , scelestissimorum autem viae prosperentur . II. Hinc Job 
Cap. a i . inquit : Quare impii vivunt ? Et- David Psal. LXXII. Mei autem 
pene moti sunt pedes , pacem peccatorum videns . Et Jeremias Cap. i a- 
Quare via impiorum prosperatur ? III. Et quoniam impii non prosperan- 
tur modo , sed pios homines ut plurimum opprimunt , hoc saltem si Pro- 
videntiae subderetur , accusaret Deum injustitiae . 

Resp. ad i . Nimia est oculorum nostrorum imbecillitas , ut divinae Pro- 
videntiae arcana perspicere , perscrutarique valeant : Quis enim consiliarius 
ejus fuit ? Quare oculis nostris quidem , non vero oculis Dei , quibus omnia 
nuda sunt, et aperta , injustitia videtur , quod viae impiorum prosperentur. 
Deinde , si per nubila , et phoebum divina nobis hominibus fas est intueri , 
summae justitiae haudquaquam repugnat, quod Deus justos aliquando Pro- 
videntia sua affligat, impios autem felices esse in hac mortali vita sinat, i. 
Quoniam placuit divinae Providentiae praeparare in posterum bona justis , 
quibus non /ruentur injusti ; et mala impiis , quibus non excruciantur 
boni . Ista vero temporalia bona utrisque voluit esse communia , ut nec 
bona cupidius appetantur , quae mali quoque habere cernuntur , nec mala 
turpiter evitentur , quibus et boni plerumque affliguntur , scribit Augusti- 
nus Lib. i. de Civ. Dei Cap. 8. 2 . Quoniam omnis malus aut ideo vivit 
( et prosperatur ), ut corrigatur , aut ideo vivit, ut per illum bonus exer- 
ceatur , ait idem S. Doctor in Psal. LIV. 3. Quia in hominibus justis ali- 
quam in hac mortali vita culpam punit , in impiis aliquam remuneratur vir- 
tutem . Quo sensu Augustinus in Lib. Conf. Deum alloquens , ajcbat : Hic 
ure , hic seca , hic non parcas , ut in aeternum parcas . Aliae quoque assi- 
gnari possunt caussae , quibus manifestum fit , divinae non repugnare justi- 
tiae , quod Dei Providentia impiorum prosperet vias , justos autem affligat . 

Ad 2 . Job autem, David, ac Jeremias ex zelo divinae justitiae, non 
quod de illa dubitent, ita loquuntur. Et revera. Job redarguit amicos, 
quod allata de caussa de divina haesitarent justitia . David Psal. XXXVF. 
Noli aemulari , inquit , in malignantibus ... quoniam tanquam foemim ve- 
lociter arescent , et quemadmodum olera herbarum ita decident . Jeremias 
denique ibidem ait : Justus quidem tu es , Domine . 

Ad 3. resfonleo cum S. P. Augustino loco proxime citato : Omnis 
malus ideo vivit , ut per eum bonus exerceatur . Atque, nisi Deus a malis 
opprimi justos sineret , numquid fuissent Martyres ? Numquid passus , ac 
mortuus in humani generis Redemptionem fuisset Christus ? 

Obj. 3. cont. eamd. Thesiin . De rebus saltem minimis , ac vilioribus 
nullam habet Deus Providentiam . Nam I. ait Apostolus in Ep. t . ad Cor. 
Cap. g. Numquid de bobus cura est Deo? II. Hieronymus in Cap. i. Ha* 
bacuc : Ceterum absurdum est, ad hoc Dei deducere majestatem , ut sciat 
per momenta singula , quot nascantur culices , quotve moriantur . Ubi au- 
tem scientia , ibi etiam Providentia dcest . III. Cur tot monstra , et ostenta , 
quae praeter naturae ordinem sunt ? Cur animalia homini perniciosa , ac 
molesta , ut tigres , serpentes , aliaque virus gestantia , atque ferociam ; 
et culices, et pulices , et muscae ? 

Resp. ad i. Non negat Apostolus, Deum curam habere de bobus, sed 
habere praecipuam , quomodo de hominibus . Pertractat enim ibi Paulus de 
divino praecepto , quod habetur Deut. Cap. a5. Non alligabis os bovi tri- 
turanti ; ex eoque demonstrat , licitum esse iis , qui Altari inserviunt , de 
Altari vivere j quum Deus, in ea Deuteronomii condenda lege, non ad bo- 
ves praecipue , sed ad homines , et praesertim Apostolos , respexerit . Hinc 
illico subdit : An propter nos utique hoc dicit ? nam propter nos scripta 
sunt . Si nos vobis spiritualia seminavimus , magnum est , si nos carna- 
lia vestra metamus . 

Ad a. Ut Hieronymi mens percipiatur , adeat licetor , quae de Scien- 
tia Dei agentes diximus , ad rectam illius testimonii intelligentiam . 

Ad 3. respondeo cum Ambrosio, qui Lib. III. Hexam. Cap. g. inquit: 
Singula eonun , quae generantur e terris , specialem quamdam rationem 
habent , quae pro virili portione complent universae plenitudinem creatu- 
rae . Alia ergo esui , alia alii nascuntur usui . Nihil vacat , nihil inane 
germinat terra . Quod tibi putas inutile , aliis utile est ... et saepe ea- 
dem , quae noxia sunt tibi , avibus , aut feris innoxium ministrant pa- 
bulum ... Non solum igitur nulla in his reprehensio Creatoris , sed etiam 
incrementum est gratiarum . Siquidem quod ad periculum putabas esse 

f eneratum , ad remedia tibi salutis operatur . Quod pertinet ad monstra , 
reviter dico , generalis Provisoris esse , defectus aliquos permittere , ut u- 
niversalis magis appareat pulcritudo , Quomodo umbrae in picturis emi- 
nentiora quaeque distinguunt , ac non specie , sed ordine placent , scri- 
bit S. P. Augustinas Lib. imperf. de Gen. ad Litt. Cap. 5. 

Obj. ultimo cont 4- Prop. Creaturae possibiles bonae sunt in suo ge- 
nere . Quodvis bonum diligit Deus : quare diligit creaturas possibiles . 

Resp. Creaturas possibiles bonitatem in suo genere habere in hominum 
mente , non re vera , et in seipsis . Hinc Dei amor erga creaturas possibi- 
les in mente nostra est , non in ipso Deo . 

CAPUT VII. 

Sequitur quaestio de objecto divinae Voluntatis , an , et quomodo 
Dei Voluntas circa omnium salutem versetur . 

Non pauci inter Theologos sunt , qui voluntatem non actuosam , ut 
inquiunt , ac inefficacem nullum in Deo locum habere , eoque indignam es- 
se arbitrantur , illi sacrae Scripturae innixi principio , quod nemo divinae 
resistere possit Voluntati. Hi consequeuter affirmant, nunquam habuisse Deum 
ornues , ac singulos homines salvandi Voluntatem , sive in statu nature in- 
nocentis , sive in statu naturae corruptae . Si enim omnium , vel Angelo-*- 
rum , vel hominum aeternam voluisset Deus salutem , quum omnipotentis- 
sima illius Voluntas impediri a nemine possit , nec unus esset , qui aeternam 
salutem non consequeretur . Ita prae ceteris expresse sentit insignis Theo- 
logus Estius Lib. I. Sent. D. 46- §. 3. Alii autem non infimae notae Theo- 
logi diversimode de Dei Voluntate circa omnium salutem loquendum esse 
censent pro statu naturae innocentis , ac pro statu naturae corruptae ,* do- 
centque in illo statu quidem , non autem in hoc velle omnium salutem . 
Hujus sententiae est Johannes* Driedo Tract. I. de Capt. et Red. gen. hum. 
Cap. 4-> Fromondus in I. Ep. ad Timoth. Cap. a., et Vasquez , qui in i, 

P. D. 95 . Cap. 6. explicans illud Apostoli :■ Deus vult omnes homines sal- 
vos Jieri , et ad agnitionem veritatis venire , haec habet : In posteriori 
vero subdit Paulus : Et ad agnitionem veritatis venire ; quo indicat , de 
acLdtis se loqui . Agnitio enim veritatis ad parvulos non spectat , cum 
ejus non sint capaces . Hanc opinionem recitat Suarez Lib. IV. de Prae- 
dest. Cap. 4-> nec illam notat erroris. Reliqui tandem Theologi, ac recen- 
tiores praesertim, unanimi fere consensu affirmant , velle Deum, oinnes sive 
in statu naturae iunocentis , sive in statu naturae lapsae aeternam conse- 
qui salutem . Et haec quidem generatim de Dei Voluntate circa omnium 
aeternam salutem . 

Sed alia rursus insurgit quaestio inter illos , qui Deum omnium salu- 
tem velle arbitrantur : qua nimirum id Deus velit Voluntate ; an Voluntate '■ 
propria , et sincera , quae Deo interna sit ; an vero Voluntate tantum ex- 
terna , et impropria . Omnium ferme recentiorum opinio est , Voluntatem 
salvandi omnes esse in Deo propriam , sinceram , adeoque internam ; oppo- 
situm tamen autumasse videntur plerique veteres Theologi . In quorum clas- 
se locari debent 1 . qui celeberrimam Pauli sententiam : Deus vidt omnes 
salvos Jieri , explicantes , de solis Praedestinatis illam accipiendam esse tra- 
dunt ; a. ii etiam , qui eamdem Apostolicam sententiam ad pueros, sine bap- 
tismate decedentes , non extendunt ; 3. et qui laudatum textum intelligunt 
de Voluntate signi ; 4- et illi , quorum sententia est , Apostolicum testimo- 
nium de Voluntate sincera, quoad media dumtaxat, non quoad salutem ipsam 
accipiendum esse contendunt ; 5. tandem et qui aperte docent , generalem 
de omnium salute Voluntatem , esse Voluntatem mere metaphoricam . Sed 
ad rem descendamus . 

Deus vult omnium omnino rationalium Creaturarum aeternam Salutem l 

Prob. r. ex V. T. Ezccli. Cap. 33. haec occurrunt: Vivo ego . Nolo 
morjtem impii , sed ut convertatur , et vivat . In quae verba Tertullianus 
Lib. de Poenit. Cap. 4- ait : Jurans etiam , Vivo , dicens , cupit credi 
sibi. Oh beatos nos, quorum caussa Deus furat! Oh miserrimos, si nec 
juranti Domino credimus ! Ex N. T. Apostolus in i. ad Timoth. Cap. a. 
ita loquitur : Obsecro primum omnium Jieri obsecrationes , orationes , po- 
stulationes , gratiarum actiones pro omnibus hominibus : hoc enim bonum 
est , et acceptum coram Salvatore nostro Deo , qui omnes homines vult 
salvos Jieri , et ad agnitionem veritatis venire . Unus enim Deus , unus 
et Mediator Dei , et hominum homo Christus Jcsus , qui dedit Redem- 
ptionem semetipsum pro omnibus . Quae verba duo suppeditant argumen- 
ta . Primum est hujusmodi : Deus vult eos salvos fieri , pro quibus per 
Apostolum jubet, ut orationes fiant , obsecrationes , postulationes , gratiarum 
actiones . Ast vero jubet Apostolus, fieri orationes , obsecrationes etc. pro 
omnibus hominibus , nemine excepto ; ibidem namque orare praecipit pro 
Regibus etiam impiis , et Ethnicis . Alterum vero argumentum sic ex ver- 
bis illis depromitur : Illos Deus vult salvos fieri , pro quibus Christus pas- 
sus , ac mortuus est ; ut legenti patet . Passus autem , et mortuus est pro 
omnibus , ac singulis hominibus : unde omnes , ac singulos salvos fieri vult . 

Prob. a. ex sanctis Patribus . Justinus martyr apud Damascenum in 
Eclog. tit. LXXII. inquit : Atqui ( Deus ) bonus est , et salvari vult omnes . 
Clemens Alexandrinus Lib. VII. Strom. ait: Ad Universi salutem (Deus) 
utpote universorum Dominus , ordinat omnia , tum gencratim , tum par- 
ticulatim . Basilius Hom. in Psal. XXIX. Poena , inquit , secundum Dei 
judicium , vita vero est , quam ille vult . Quid ergo dicit P Nempe velle 
hoc Deum , suae ut vitae participes omnes Jiant . Cyrillus Jerosol. Cat. 
XVIII. ita scribit: Cum benignus sit Dominus, non unum, vel alterum 
tantum , sed multos ad aeternae vitae januam aditus aperuit , ut omnes 
ea , quantum in ipso est , potiantur . Chrysostomus Ilom. II. in Ep. ad 
Hebr. Quantum , inquit , in Deo est , omnes salvos esse voluit . Ambro- 
sius Lib. III. de Interpel. David Cap. a. Pulcre itaque Apostolus , ut 
praemisimus , explanavit , quia et omnibus bonus est Deus , qui vult omnes 
homines salvos Jieri . S. P. Augustinus Lib. de Spir. et Litt. Cap. 33. De- 
us , ait , vult omnes homines salvos Jieri ... non sic tamen , ut iis adimat 
liberum arbitrium , quo bene , vel male utentes homines justissime judi- 
centur . S. Prosper Resp. ad u.Obj. Vincent. Sincerissime credendum , 
atque profitendum est , Deum velle , ut omnes homines salvi Jiant : si- 
quidem Apostolus praecipit , ut Deo pro omnibus hominibus supplicetur . 
Ab innumeris aliis Patrum testimoniis recitandis , ne magis , quam par est , 
longus fiam, consulto abstineo . Vide illa apud Cl. Witasse, ex quo haec ex- 
cerpsimus . 

INSTITUTIONUM THEOLOGICARUM 

UBER XIV» 

UBI DISSERITUR DE PRAEDESTINATIONE . 


Agemus hoc in Libro de nomine, essentia , existentia , caossis , et efiectibns Praedestinatio- 
nis; ac fuse, pro argumenti d-gnitate, demonstrabimus, Praedestinationem ad gloriam hominum, 
per originalem colpam lapsorum, esse omnino gratuitam, opns nimirum di Tinae misericordiae, 
sic a magno Duce, ac Magistro Augustino edocti, cujus auctoritati ne tantillum quidem effrae- 
nis quorumdam Theologorum ( ai tamen Theologorum nomen merentur ) loquendi , scribendi- 
que licentia potest derogare. Ex lanii namque Doctoris voluminibus solum dignosci potest , 
quid debeamus de Praedestinatione Sanctorum, impiorumque sentire, inquit Fulgentius Lib. 
I. ad Mooimum cap. 30. Sed de Augustini in rebus ad Praedestinationem , et gratiam spectan- 
tibus auctoritate , alibi , Deo dante , fusius agemus . 

CAPUT I. 

De nomine , et essentia Praedestinationis . 



praedestinatio vox est ex particula , Prae , ac verbo, Destino, composi- 
ta . Particulam, prae , eo in nomine , non dignitatis , ut Ambrosius 
Catharinus putavit , sed temporis significare prioritatem , ex iis , quae de 
existentia Praedestinationis sequente Capite dicturi sumus , luculentissime pa- 
tebit . Verbum autem, Destino, idem est , ac decerno , constituo, statuo , 
definio , juxta illud Apostoli in II. ad Cor. Cap. 9. Prout destinavit in cor- 
de suo ; et illud II. Machab. Cap. item a. Destinavit non admittere illici- 
ta , propter vitae amorem . Vel sumitur pro verbo , adjudico , quomodo 
apud eumdem Apostolum in Ep. ad Cor. I. Cap. 4 - T an quam morti de- 
stinatos , hoc est, adjudicatos. Aut demum usurpatur pro verbo, mitto , 
ut in Lib. I. Machab. Cap. 1. Destinaverunt aliquos de populo . Ex nomi- 
nis hujus sic exposita originatione liquet 1. Praedestinationem, sumptam ex 
parte Dei , non ad intellectum dumtaxat , ut aliqui autumarunt , sed ad in- 
tellectum simul , et voluntatem pertinere : 2. si vero consideretur ex parte 
hominis , usurpari non modo in bonam , sed et in malam partem posse ; 
hoc est , non significare tantum electionem ad gratiam , et ad gloriam , sed 
destinationem quoque ad mala poenae, sive hujus , sive alterius vitae ; quam- 
vis pro sola electione ad gloriam sumi communiter soleat . 

Innumeris sacrarum Litterarum tam Veteris , quam Novi Testamenti lo 

cis Praedestinationis mentio occurrit ; sed non uno semper , eodemque enun- 
ciatur nomine . Aliquando enim appellatur Electio : Sicut elegit nos ante 
mundi constitutionem , ut essemus sancti , et immaculati in conspectu ejus , 
inquit Apostolus in Ep. ad Ephes. Cap. i . Interdum vocatur Propositum . 
Unde de Praedestinatis idem Apostolus ait in Ep. ad Rom. Cap. 8. Qui se- 
cundum propositum vocati sunt sancti . Saepe dicitur Dilectio , Discretio . 
Praeparatio : quae nomina proprii nominis dictam denotare Praedestinatio- 
nem , testantur S. P. Augustinus , ac discipulus ejus Prosper , quorum prior 
in Lib. de Praed. Sanctor. Cap. 18. inquit: Quomodo eligeret eos , qui 
nondum nati erant , nisi praedestinando ? Elegit ergo praedestinans 
nos . Et rursus : In quo sortem consecuti sumus , praedestinati secundum 
propositum , non nostrum , sed ejus , qui universa operatur . Alter vero 
in Ep. ad Augustinum ait : Hoc autem propositum , quo ante mundi con- 
stitutionem eligendorum , et rejiciendorum dicitur facta discretio , ut , se- 
cundum quod placuit Creatori , alii vasa honoris , alii vasa contumeliae 
Jierent , caussam resurgendi adimere ; cum , si aliud habeat praedestinan- 
tis electio , caussa sit annitentis intentio . 

Hinc Praedestinati appellantur i. Electi: Omnia sustineo propter ele- 
otos , inquit Apostolus in Ep. II. ad Timotln Cap. 3.; 1. Cogniti , et prae- 
cogniti : Cognovit Dominus , qui sunt ejus , ait loco mox laudato idem 
Apostolus, et Petrus in Ep. I. Cap. 1. Praecogniti ante mundi constitu- 
tionem; 3 . Praeordinati in vitam aeternam , ut Actor. Cap. i 3 . Et cre- 
diderunt quotquot erant praeordinati in vitam aeternam ; 4 - Praepara- 
ti in gloriam , juxta illud Apostoli ad Rom. Cap. 8. Ostendit divitias glo- 
riae suae in vasa misericordiae , quae praeparavit in gloriam ; 5 . Vasa 
misericordiae , ut ex proxime recitatis Apostoli verbis constat ; 6. Vocati 
secundum propositum : Omnia cooperantur in bonum iis , qui secundum 
propositum vocati sunt sancti , uti Apostolus ibidem ; 7. Benedicti , ut apud 
Matt. Cap. a 5 . Venite benedicti Patris mei , percipite Regnum ; 8. Oves , 
Johan. Cap. 1 o. Oves meae vocem meam audiunt ; 9. Filii Dei : Ut Filios 
Dei , qui erant dispersi, congregaret in unum , Johan. Cap. 1 1 . Atque haec 
de nomine Praedestinationis adnotasse sufficiat . 

Nunc de illius essentia nonnulla sunt praemonenda . Et quoniam cu- 
jusvis rei essentia definitione , dummodo accurata sit , continetur , quomodo 
sit Praedestinatio definienda , videamus . Si de Praedestinatione , prout u- 
trumque statum, naturae videlicet innocentis , et naturae corruptae complec- 
titur , loquamur, optima est definitio, quam S. Thomas I. Par. Q. 2 5 . Art. 
1. tradit : Ratio transmissionis creaturae rationalis in finem ultimum su - 
pernaturalem . Quum enim Praedestinatio Angelorum a Deo , j uxta illorum 
praevisa merita , facta fuerit , ut in subsequentibus demonstrabimus , atque 
allata a S. Thoma definitio a prae visione , vel non prae visione praescindat 
meritorum , Praedestinationis naturam pro utroque statu optime exprimit . 
Quod si de Praedestinatione status naturae lapsae , de qua hoc in volumi- 
ne praecipua est disquisitio , sermonem instituamus , a celebri definitione , 
quam S. P. Augustinus Lib. de Dono persev. Cap. i 4 - tradit, recedendum 

non est . Ita autem liabet : Praedestinatio est praescientia , et praepara- 
tio beneficiorum Dei , quibus certissime liberantur , quicumque liberantur. 
Quam certe definitionem , quum liberationis a miseria mentionem faciat , 
speciali quodam titulo pro status naturae corruptae hominibus prolatam ab 
Augustino esse , credendum est . 

Sed in allata defiuitione nonnihil est, quod difficultatem parere vide- 
tur . Primo namque quaeri potest, quid praescientiae nomine S. Doctor intel- 
lexerit ; deinde vero quid intelligat per beneficia , quibus certissime liberan- 
tur , /juicumque liberantur . Et quoad primum , sententia est quorumdam 
Thomistarum , praescientiae nomine intellexisse S. Patrem scientiam simpli- 
cis in telligen tiae ; per Molinianos autem scientiam conditionatorum. Ast Augu- 
stini discipuli , quibus subscribimus , tenent , praescientiam illam , de qua ia 
definitione , esse scientiam visionis . Quoad secundum , quamvis nonnulli , 
inter quos Toumely , beneficiorum nomine sola gratiae aona , quae media 
sunt ad salutem , intelligant , certum tamen est , S. Patrem per ea verba : 
praeparatio beneficiorum etc. voluisse nedum gratiae , sed etiam gloriae 
munus exprimere . His ergo hoc modo perpensis , totidem propositionibus 
difficultates , quae vel circa nomen , vel circa essentiam Praedestinationis 
oriri possunt, luculenter explicabimus: proindeque statuemus i. , nomen 
Praedestinationis , tum ad gratiae , tum ad gloriae donum , imo et ad mala 
etiam poenae, sive hujus, sive alterius vitae, se extendere; a. frequen- 
tius tamen a Sanctis Patribus ad denotandam electionem ad gloriam usur- 
pari ; 3 . Praedestinationem ad Dei intellectum simul , ac voluntatem perti- 
nere ; 4 - nomine praescientiae , cujus mentio in Praedestinationis definitione 
recurrit , venire non scientiam simplicis intelligentiae , nec scientiam me- 
diam , sed 'scientiam visionis ; 5 . per illa autem verba : Praeparatio bene- 
ficiorum etc. intellexisse Augustinum non solius gratiae , sed etiam gloriae 
donum . Sit itaque , 

CONCLUSIO I. 

Praedestinatio complectitur gratiam , gloriam , et mala poenae, 
sive hujus , sive alterius vitae . 

Prob. Praedestinare , vi vocis , nil aliud est , quam quidquam statue- 
re , vel decernere de rebus, ' antequam fiant : Nam in sua , quae falli , 
mutarique non potest , praescientia opera sua disponere , id omnino , nec 
aliud quidquam est praedestinare , inquit S. P. Augustinus Lib. de Dono 
Persev. Cap. 17. Ast non dantur hominibus vel gratia , vel gloria , vel 
mala poenae , sive hujus , sive alterius vitae , quin Deus ab aeterno decre- 
verit , seu statuerit haec omnia hominibus dare . Et quidem 

1. Deus ab aeterno decrevit dare gratiam illis, quibus eam in tem- 
pore largitur . Nam S. P. Augustinus Lib. de Praed. SS. Cap. 10. Si discu- 
tiatur , inquit , et quaeratur , unde quisque sit dignus , non desunt , qui 
dicant , voluntate humana ; nos autem aicimus gratia , vel praedestina- 
tione divina : inter gratiam porro , et praedestinationem hoc tantum in- 

terest , quod praedestinatio est gratiae praeparatio ; gratia vero jam ipsa 
donatio . Et paullo post : Quocirca , subdit , praeilestinatio Dei , quae in 
bono est , gratiae est , ut dixi , praeparatio ; gratia vero est ipsius prae- 
destinationis effectus . Quare prius est Praedestinatio , deia vero ipsius 
gratiae donatio . 

II. Nec gloria datur a Deo hominibus , nisi eos ad illam praedestina- 
verit . Unde Apostolus ad Rom. scribens , Cap. 8. inquit : Quos autem prae- 
destinavit , hos et vocavit : quos vocavit , hos et justificavit : quos autem, 
justificavit , illos et glorificavit . Et Christus Dominus Matth. Cap. a5. Ve- 
nite benedicti Putris mei , possidete paratum vobis Regnum a constitutione 
Mundi . 

III. Etiam mala poenae , sive hujus , sive alterius vitae , in aeterna 
Dei sunt Praedestinatione , antequam hominibus inlUgantur . Illud siquidem 
est in aeterna Dei Praedestinatione, cujus Deus ipse caussa est effectrix : 
Praedestinatione quippe ea praescivit Deus , quae fuerat ipse facturus , 
ait Augustinus Lib. de Praed. SS. Cap. io. Porro non est Deus malorum, 
sive hujus, sive alterius vitae, caussa effectrix? Si erit malum in civitate, 
quod non fecerit Dominus , inquit Amos Propheta de poenis hujus vitae. De 
poenis vero alterius ait Christus Matth. Cap. a5. proxime citato: Discedite 
maledicti in ignem aeternum , qui paratus est diabolo , et angelis ejus . 
Hinc M. Augustinus in Enchir. Cap. too. Bene utens , inquit, et malis , tan- 
quam summe bonus , ad eorum damnationem , quos juste praedestinavit ad 
poenam . Et Tract. XLVIII. in Jolian. Quomodo ergo istis dixit: JSon estis 
ex ovibus meis ? Quia videbat eos ad sempiternum interitum praedestina- 
tos , non ad vitam aeternam sui Sanguinis pretio comparatos . Et S. Ful- 
gentius in Lib. ad Monim, Non ergo praedestinati sunt mali ad hoc, quod 
male operantur , a concupiscentia sua abstracti , et illecti ; sed ad hoc , 
quod juste patiuntur inviti . Quibus concinit Valentina Synodus Can. III. 
Fidenter confitemur praedestinationem electorum ad vitam , et praedesti- 
nationem impiorum ad mortem . 

CONCLUSIO II. 

Licet Praedestinationis nomen tam late pateat , ut diximus , communiter 
tamen ad significandam electionem ad gloriam usurpatur . 

Prob. tum ex S. P. Augustino , qui quoties Praedestinationem , aut 
praedestinatos sine ullo addito nominat , intelligit semper electionem , et 
electos ad gloriam, tum ex communi omnium Theologorum usu, qui Au- 
gustinum hac in re sunt imitati . 

CONCLUSIO III. 

Praedestinatio ad intellectum Dei simul , et voluntatem perlinet . 

Prob. prior Propositionis pars . Praedestinatio , juxta S. Thomam loco 

Vol. II. Marcellius Theol. 35 

ab initio laudato , est ratio transmissionis creaturae rationalis in finem, 
ultimum supernaturalem ; atque idcirco , quum sit ejusdem creaturae ordi- 
natio , atque directio ad aeternam vitam , ad divinum pertinet intellectum . 

Prob. altera pars . Vox , destino , in nomine hoc , Praedestinatio , signifi- 
cat definire , statuere , determiuare ; quia hoc sensu accipitur in sacris Scri- 
pturis locis superius laudatis , et quia etiam S. P. Augustinus Lib. de Do- 
no Persev. Cap. 01. inquit : Quamvis ita se habeat de Praedestinatione 
definita sententia voluntatis Dei , ut alii elc. Et Cap. 18. de Praed. SS. 
appellat Praedestinationem electionem , decretum , beneplacitum Dei ; qui 
actus certe ad voluntatem spectant . 

SCHOLION . 

Est quidem Praedestinatio actus divini intellectus ; sed quatenus ali- 
quem conuotat voluntatis actum . Ideo quippe rationalem creaturam, quam 
eligit , dirigit Deus in ultimum finem , quia illam amat . Amor autem ad 
voluntatem pertinet . Et vicissim Praedestinatio actus est divinae volunta- 
tis ; sed prout connotat intelligentiam . Neque enim potest voluntas aliquid 
defmite statuere , quod ei ab intellectu propositum non sit . 

CONCLUSIO IV. 

Nomine praescientiae , cujus mentio in definitione Praedestinationis 
occurrit , non intelligitur scientia simplicis intelligentiae j 
neque scientia media ; sed scientia visionis . 

Prob. prior Prop. pars. Scientia simplicis intelligentiae , non circa fu- 
tura , sed circa possibilia versatur ; ut ex iis , quae de scientia Dei agen- 
tes diximus , manifestum est , Praescientia , de qua in definitione Augusti- 
niana Praedestinationis mentio fit , non circa mere possibilia versatur , sed 
circa futura ; est namque praescientia beneficiorum , quibus certissime li- 
berantur , quicumque liberantur : unde etc. 

Prob. altera pars ex dictis . Si etenim praescientia illa occupatur circa 
beneficia , quibus certissime electi liberantur , jam non conditionatorum , 
sed absolute futurorum scientia est . Unde Augustinus Lib. de Praed. SS. 
Cap. 19. Cum ergo , inquit , nos praedestinavit , opus suum praescivit , 
non nostrum, quo nos sanctos, et immaculatos fecit . Et Cap. 10. jam 
scripserat : Non de nostrae voluntatis potestate , sed de sua praedestinatio- 
ne promisit . Promisit enim , quod ipse facturus fuerat , non homines . 

Prob. 3 . Thesis pars. Scientia eorum , quae sunt absolute futura , est 
scientia visionis. Praescientia, cujus in definitione Praedestinationis mentio 
fit, est scientia eorum, quae sunt absolute futura; est quippe scientia eo. 
runi , quae Deus ipse ab aeterno facere decrevit . Quare S. Pater Lib. de 
Dono Pers. Cap. 1 4 - paullo ante allatam Praedestinationis definitionem , in- 

3 uit : An quisquam dicere audebit , Deum non praescisse , quibus esset 
aturus , ut crederent , aut quos daturus esset Filio suo , ut ex eo non 

perderet quemquam ? Quae utique si praescivit , profecto beneficia sua , 
quibus nos dignatur liberare , praescivit . Haec est praedestinatio san- 
ctorum : nihil alitui quam praescientia scilicet , et praeparatio etc. De 
Praed. autem SS. Cap. i o. jam dixerat : Praedestinatione ea praescivit , 
quae fuerat ipse facturus ... praescire autem potens est etiam , quae ipse 
non facit , ut sunt quaecumque peccata . Et ne longior sim , Cap. 1 8. 
Libri de Dono Persev. ex professo demonstrat, Praedestinationem aliquando 
praescientiae nomine significari . 

CONCLUSIO V. 

Per illa verba : Praeparatio beneficiorum , quibus certissime liberantur etc. 
intellexit Augustinus tum gratiae , tum gloriae dona . 

Prob. i . Duplicis generis est liberatio ; alia inchoata , et imperfecta , 
alia vero perfecta , et consummata . Prior in exemptione a peccato , altera 
in exemptione a peccato , ej usque poenis consistit . Jam vero Praedestina- 
tio , ex quo sit praeparatio beneficiorum Dei , quibus certissime liberantur 
quicumque liberantur , est vera , proprieque dicta liberatio , a peccatis vi- 
delicet , peccatorumque poenis , quae per gratiae , et gloriae donum obti- 
netur . Hinc S. P. Augustinus de Peccat, mer. Cap. 4 - exponens illa Oratio- 
nis Dominicae verba : Dimitte nobis debita nostra : ne nos inducas in ten- 
talionem , inquit : Sic ergo totum hoc in tribus beneficiis positum brevi- 
ter peti potest . Ignosce nobis ea , in quibus sumus abstracti a concupi- 
scentia : adjuva , ne abstrahamur a concupiscentia : aufer a nobis per 
gloriae concessionem concupiscentiam . 

Prob. a. Per illa verba : Praeparatio beneficiorum etc. S. P. Augusti- 
nus omnes Praedestinationis effectus exprimere intellexit: Praedestinasse , 
inquit de Don. Persev. Cap. 18. est hoc praescivisse , quod fuerat ipse 
facturus . Ast non gratia solum , sed et gloria effectus est Praedestinatio- 
nis . Etenim ait Apostolus in Ep. ad Rom. Cap. 8. Quos praedestinavit , 
hos et vocavit : quos vocavit , illos et justificavit : quos justificavit , illos 
et glorificavit . Quae exponens S. Pater in Lib. de Corr. et Grat. Cap. g. 
inquit : Verba praeteriti temporis posuit Apostolus de rebus etiam futu- 
ris , tanquam jam fecerit Deus , quae jam ut fierent , ex aeternitate 
disposuit . 

Prob. 3 . De his Augustinus in Praedestinationis definitione loquitur , 
quae a Deo danda sunt electis : Quod si et dantur a Deo , et ea se datu- 
rum praescivit , profecto praedestinavit , scribit in Lib. de dono Pers. Cap. 
17. Deus daturus est electis, praeter gratiam in hac vita, etiam gloriam in 
altera : Gratiam , et Gloriam dabit Dominus , legitur Psal. XXXVIII. 
Quare etc- 

Objectiones breviter solvuntur . 

Obj. 1. cont. 3 . Thesim . I. S. P. Augustinus definivit Praedestinationem 

praescientiam . Haec autem ad solum pertinet intellectum . II. Per Praede- 
stinationem Deus dirigit , et ordinat rationalem creaturam in finem ultimum 
supematuralem . Dirigere autem , et ordinare actus est solius voluntatis ; 

S uum sit actus liber , et efficax . Libertas vero , et efficacia ad voluntatem 
umtaxat perlinent . III. Revera , Praedestinatio , quod sit ordinatio , atque 
directio , pars est divinae providentiae , quae spectat ad voluntatem . 

Resp. brevissime . Atque ad i. S. P. Augustinus Predestinationem , 
non solam praescientiam , sed et praeparationem beneficiorum definivit . Ex 
quo sit praescientia , ad intellectum ; ex quo vero praeparatio sit beneficio- 
rum , ad divinam pertinet voluntatem . 

Ad a. Dirigere , et ordinare , si pro decernere , ac definire sumatur , 
est actus utique voluntatis . Minime vero si pro mera directione , ac prae- 
scientia accipiatur. Utroque autem modo in definitione Praedestinationis ac- 
cipi potest directio, et ordinatio . Ejusmodi enim directio, et ordinatio in 
Deo est scientia visionis , quae ad intellectum simul , ac voluntatem pertinet. 

Ad 3 . Si providentia Dei accipiatur pro rerum dispositione , nemo in- 
ficiatur , supponere decretum . Non autem si simpliciter sumatur pro prae- 
visione . In casu autem nostro , utroque sensu et providentia , et Praede- 
stinatio intelligitur . 

Obj. a. adv. 4 - Prop. I. Per Augustinum nomine praescientiae in defi- 
nitione Praedestinationis ea venit scientia , quae voluntatem dirigit , ipsi 
proponendo objectum , ut suum ferat de Praedestinatione decretum . Nam 
in allata definitione S. Doctor prius praescientiam , subinde ponit praepa- 
rationem . II. llinc idem S. Doctor in Lib. de Dono Persev. Cap. 17. De- 
us , inquit , dona sua in praescientia praeparavit , et in sua , quae fal- 
li , mutarique non potest , praescientia opera sua futura disposuit . Id 
omnino , nec aliiul quidquam , est praedestinare . 

Resp. ad 1. In allata definitione ponit Augustinus prius praescientiam, 
postea praeparationem , quoniam Adversarii , quibuscum rem habebat , quam- 
vis omnino negarent , Praedestinationem esse praeparationem , admittebant 
nihilominus , esse praescientiam . Ii erant , ut norunt omnes , Pelagiam , ac 
Semipelagiani , qui negantes , Praedestinationem esse gratuitam , meram es- 
se ajehant praescientiam . Contra clamabat Augustinus : et praescientia est , 
et praeparatio divinorum beneficiorum . Ast per Augustinum praescientiam 
illam non antecedere divinum decretum , ex innumeris patet locis , et ex 
Lib. praesertim de Praed. SS. Cap. 17., ubi sic scribit: Ipsi enim putant , 
acceptis praeceptis , jam per nos ipsos feri liberae voluntatis arbitrio 
sanctos , et immaculatos in conspectu Dei , in charitate : quod futurum 
Deus quoniam praescivit , inquiunt , ideo nos ante mundi constitutionem 
elegit , et praedestinavit in Christo ; cum dicat Apostolus : Non quia fit- 
turos tales esse praescivit , sed ut essemus tales per ipsam electionem 
gratiae suae . Et e vestigio subdit : Cum ergo nos praedestinavit , opus 
suum praescivit , quo nos sanctos , et immaculatos facit . Potest ne cla- 
rius Sanctus Doctor loqui ? 

Ad a. Per praescientiam hoc in loco intelligit Augustinus scientiam , 

non antecedentem , sed comitantem divina decreta . Non intelligere scientiam 
antecedentem decreta , constat ex verbis allatis , in quibus tradit , scientiam 
illam circa futura , et quidem absoluta , versari , quoniam a Deo disposita 
suut , ac praeparata . Loqui autem de scientia divina comitante decreta , col- 
ligitur ex eo , quod S. Pater decreta pro praescientia , et vicissim , quam 
saepissime usurpat . Sic in Ep. CLXX. Propterea , inquit , Deus , ut omnia, 
opera in praedestinatione praescivit , sic illa disposuit . Et Lib. de Praed. 
SS. Cap. 17. Electi sunt, ait, ante mundi constitutionem ea praedesti- 
natione , in qua Deus sua facta praescivit . 

Obj. ultimo cont. postr. Prop. cum Tournely . I. S. Augustini scopus in 
Libris de Praed. SS. et de Dono Persev. non alius erat , quam refellere 
Semipelagianos affirmantes, praedestinari homines ad gratiam ex praevisis na- 
turalibus meritis : quare beneficiorum nomine dona gratiae tantum intelli- 
git . II. Et re quidem vera . Augustinus suam de Praedestinatione sententiam 
pertinere docet ad fidem: Hoc scio, contra istam Praedestinationem , quam 
secundum Scripturas sanctas defendimus , neminem, nisi errando, dispu- 
tare potuisse . Sententiam autem de Praedestinatione gratuita ad gloriam , 
quis dixerit ad Fidem spectare ? 

Resp. ad 1. argumentum istud satis infirmum esse . Semipelagiani 
siquidem contendebant , homines a Deo praedestinari ex praevisis meritis , 
non modo ad initium fidei , et perseverantiam finalem , sed etiam ad ulti- 
mum finem , hoc est , ad gloriam . Constat id S. Patris legenti volumina . 
Ut Augustinus ergo eos erroris revincat, apponit, praeter multa argumenta, 
definitionem Praedestinationis : Predestinatio est praescientia , et praepa- 
ratio elc. 

Ad 1. respondeo cum Bellarmino Lib. II. de Grat. et Lib. arb. Cap. 
10. ISon solum Sancti Patres hanc ( gratuitam praedestinationem ad glo- 
riam ) affirmant , sed antiquiores , et doctiores ex ipsis , quos ceteri po- 
stea sunt secuti , ad fidem Catholicam hanc sententiam pertinere tradunt, 
et contra , aliam ad Pelagianos rejiciunt ... ut jam haec sententia , non 
qiiorumvis doctorum opinio , sed fdes Ecclesiae Catholicae dici debeat . 
fet revera ad catholicam fidem eam doctrinam spectare, semper credidere 
veteres . Sed subsequentibus temporibus per Scholasticorum obtenebrata ca- 
villos , atque sophismata , sinit nunc Ecclesia de illa in utramque partem 
disputare , donec tempus adveniat, ut omnia in pristinum statum restituantur . 

CAPUT II. 


De Exislentia Praedestinationis . 

Jam nemo est inter Catholicos , qui dari Praedestinationem ad gloriam , 
non fateatur . Sed illam aliquando negarunt Astrologi , Valentiniani , Mar- 
cionitac, Manichaei, Priscillianistae , iliique omnes , qui vel fatali siderum 
influxu homines agi , vel unumquemque natura sua bonum , aut malum na- 
sci , delirabant . 

Auctor Hypognostici Lib. VI. narrat, plures suo tempore Pelagianos 
asseruisse , dari quidem Praedestinationem respectu Deiparae Virginis , Apo- 
stolorum , aliorumque sublimioris sanctitatis virorum ; non dari autem re- 
spectu aliorum , quamvis salutem consequantur aeternam . Sic enim scribit: 
Praedestinationem igitur negare , quam apud Deum esse , breviter pro- 
bavimus , immanis blasphemia est : qiuim non tantum , sicut soletis , in 
Apostolis debemus accipere , sed in Patriarchis , et Prophetis , et Mar- 
tyribus , et Confessoribus , in omnibus sanctis , et digne servientibus Deo . 

Insignis ex Ordine Praedicatorum Theologus Ambrosius Catharinus , huic 
plurium Pelagianorum errori accessisse videtur . Duplicem enim et ipse ho- 
minum salvandorum constituit ordinem . Locat in priore B. Virginem , Apo- 
stolos , Prophetas , nonnullosquc alios sublimis dignitatis homines ; in alte- 
ra autem salvandorum classe reliquum hominum vulgus recenset minoris 
sanctitatis . Primi ordinis Sanctos ita praedestinatos esse docet , ut per spe- 
cialissima gratiae auxilia fuerint in justitia confirmati . Reliquos autem sal- 
vandos , nullimodc praedestinatos esse affirmat ; atque idcirco non nisi quae- 
dam communia gratiae dona a Deo recipere arbitratur . Praevidens autem 
systema illud vel ab ipso nomine Praedestinationis confutari , in quo parti- 
cula , Prae , prioritatem temporis significat , ut Capite superiore animadver- 
timus , vocabuli hujus pervertere conatus est significationem , accipiens par- 
ticulam , Prae , in nomine Praedestinationis , pro prioritate , non temporis , 
sed dignitatis ; atque ita praedestinatorum nomine illos dumtaxat intelligi 
existimavit , qui inter salvandos ad sublimioris dignitatis , et gloriae gradum 
sunt electi. Demonstrandum itaque est hoc in Capite i. dari ex parte Dei 
Praedestinationem ; 2. praepositionem , Prae , in nomine Praedestinationis , 
non dignitatis , sed temporis denotare anterioritatem $ 3 . omnes , qui salvan- 
tur, ab aeterno esse praedestinatos . Ad rem 

CONCLUSIO I. 

Datur ex parte Dei vera Electorum ad gloriam Praedestinatio . 

Prob. t. ex sacris Codicibus . Lucae Cap. 13. legitur , Christum Do- 
minum dixisse : Nolite timere pusillus grex , quia complacuit Patri ve- 
stro dare vobis Regnum . Apostolus in Ep. ad Rom. Cap. 8 . Quos prae- 
destinavit , inquit , hos et vocavit : et quos vocavit , hos et justificavit : 
quos autem justificavit , illos et glorficavit . Et in Ep. ad Eph. Cap. 1 . 
Praedestinavit nos in adoptionem filiorum Dei , per Jesum Christum . Et 
rursus : Elegit nos ante mundi constitutionem , ut essemus etc. 

Prob. 3. ex sanctis Patribus . S. P. Augustinus Lib. de Dono Persev. 
Cap. 33 . Praedestinationis , inquit , hujus fidem , quae contra novos hae- 
reticos nova sollicitudine nunc defenditur , nunquam Ecclesia Christi 
non habuit . S. Prosper in Resp. I. ad Object. Gallor, ait: Praedestinatio- 
nem Dei nullus Catholicus negat . Et in Ep. ad Rufin. Praedestinationem 
tam impium est negare , quam ipsi gratiae contraire . S. Fulgentius Lib. 

de Fide ad Petrum Cap. 35. sic scribit: Firmissime tene , et nullatenus 
dubites , omnes , quos vasa misericordiae gratuita bonitate Deus fecit , an- 
te constitutionem mundi in adoptionem filiorum Dei praedestinatos a Deo; 
nec perire posse aliquem eorum , quos Deus praedestinavit ad regnum 
Caelorum , nec quempiam eorum , quos non praedestinavit ad vitam , nul- 
la posse ratione salvari . ' 

Prob. 3. Theologicae rationis suffragio, i. Si ad salutem consequendam 
aeternam sola Dei generalis providentia sufficeret , nullum inter eos , qui 
salvantur , et eos qui damnantur , esset discrimen . Est autem maximum ; 
quoniam qui salvantur, a Deo discernuntur ; qui pereunt autem, propria cul- 
pa , et voluntate pereunt, dicente Apostolo in Ep. I. ad Cor. Cap. 4- Quis 
enim te discernit ? a. Nihil a Deo fit in tempore , quod non fuerit ab aeter- 
no definitum . Ista autem dona proculdubio a Deo dantur hominibus: unde 
se donaturum esse praescivit , et in praescientia sua praeparavit j in quo 
Praedestinatio consistit . 


CONCLUSIO n. 

In nomine Praedestinationis praepositio , Prae , non dignitatis , sed 
temporis denotat prioritatem . 

Prob. i. Praepositio, Prae , conjuncta cum verbo , Destino , ubi de 
aliis agitur rebus , temporis , non dignitatis denotat praeeminentiam . Puta , 
Apostolus in i. ad Cor. Cap. a. Loquimur , inquit, Dei Sapientiam , quam 
praedestinavit Deus ante saecula . Et in Ep. ad Ephes. Cap. i . Qui prae- 
destinavit nos in adoptionem filiorum . Cur ergo , ubi fit sermo de gloria , 
dignitatem , non tempus significat ? 

Prob. a. Nomen Praedestinationis alibi describitur verbis , non digni- 
tatis , sed temporis indicantibus prioritatem . Sic Christus Mattii. Cap. a4- 
alloquens Praedestinatos , inquit : Possidete paratum vobis Regnum a con- 
stitutione mundi . Et Apostolus in laudata proxime Ep. ad Eph. Cap. i. 
Elegit nos in ipso ante mundi constitutionem . Abeat igitur Catharinus 
cum sua nova opinione . 


CONCLUSIO III. 

Omnes , et singuli , qui salvantur , sunt praedestinati . 

Prob. i. Scripturis . Matthaeus Cap. a 5. , ubi universale describit judi- 
cium , postquam a dextris supremi judicis omnes locavit , qui aeternam ob- 
tinent salutem , nemine prorsus excepto , sic Christum illos alloquentcm in- 
ducit : Tunc dicet Rex his , qui a dextris ejus erunt : Venite benedicti 
Patris mei , possidete paratum vobis regnum a constitutione mundi . Phra- 
sis autem haec : paratum a constitutione mundi , significat Praedestinationem. 
Praeterea Apostolus in Ep. ad Rom. Cap. 8. inquit : Quos autem praede- 

stinavit , hos et vocavit : quos vocavit , hos et justificavit : quos autem 
justificavit , illos et glorijicavil . Es quibus accipe argumentum : Omnes 
ac singuli , qui glorificantur , a Deo justificantur : omnes et singuli , qui ju- 
stificantur , a Deo vocantur : omnes et singuli , qui vocantur , a Deo prae- 
ilestinantur omnes igitur et singuli , qui glorificantur , sunt praedestinati . 

Prob. 2 . cx sanctis Patribus . Juxta S. P. Augustini principia , quae 
Detis facit pro omnibus , ac singulis , qui salvantur , effectus simt Praede- 
stinationis , Et i, Lib. IV. cont. Julian. affirmat , ideo parvulos pervenire 
ad baptismum , et illico per mortem salvari , quoniam de numero sunt prae- 
destinatorum : Ex his nemo perit , quacumque aetate moriatur. Absit enim 
ut praedestinatio ad vitam sine Sacramento Mediatoris finire permittatur . 
2 . In Lib. de Corr. et Gr. Cap. i4* rationem reddens, cur correptio ad 
aeternam salutem aliquibus prosit , aliis non prosit , affirmat , repetendum id 
esse ex Praedestinatione : Correptio medicinaliter adhibetur , etiamsi salus 
aegrotantis incerta sit , ut , si is , qui corripitur , ad praedestinatorum, 
numerum pertinet , sit ei correptio salubre medicamentum-, si autem non 
pertinet , sit ei correptio poenale tormentum . 3. Perseverantiam quoque 
finalem Praedestinationis effectum esse , statuit eodem in Libro Cap. i. his 
verbis : A ec hos moveat , quod filiis suis quibusdam Deus non det istam 
perseverantiam . Absit enim , ut ita esset , si de illis praedestinatis es- 
sent , et secundum propositum vocatis , qui vere sunt filii promissionis . 
Eadem tradit Fulgentius Lib. de Fide ad Petrum Cap. 35. 

Prob. 3. ratione . Omnes , qui salvantur , a Deo datore optimo aeter- 
nam vitam , tanquam maximum , specialissimumque donum recipiunt : Gra- 
tia Dei vita aeterna , ait Apostolus . Ast nullum donum largitur Deus in 
tempore , quod praedestinatum non fuerit ab aeterno , ut saepe diximus : 
atque adeo qui vitam consequuntur aeternam , sunt praedestinati . Accedit 
bis , quod finalis perseverantia , grande illud donum , ut a Tridentino Con- 
cilio , cui Catliariuus interfuit , appellatur , non confertur a Deo , nisi prae- 
destinatis . Quis vero absque finali perseverantia aeternam obtinere poterit 
salutem ? 

Contraria argumenta diluuntur . 

Obj. i. cont. i. Prop. Si exparte Dei daretur Praedestinatio , nemo cer- 
te non erit praedestinatus . Quid est enim Praedestinatio , nisi divinae ma- 
nifestatio bonitatis ? Ast divina bonitas magis manifestaretur, si omnes , quani 
si pauci , essent praedestinati . 

Resp. Imo magis divina manifestatur bonitas , si multi etiam sint re- 
probi . Sicut enim candor lucis magis apparet , si cum tenebris compare- 
tur , ita magis manifestatur divina bonitas in electis , si cum reprobis com- 
paretur . Deinde non misericordiam modo , sed ct justitiam manifestare de- 
bet Deus creaturis suis . Universae viae Domini misericordia , et veritas , 
inquit Regius Psaltes ; et rursus : Justitia , et pax osculatae sunt . Ast ve- 
ro , si nemo non esset praedestinatus , ubi esset divinae justitiae manifesta- 
tio ? Postremo hisce in rebus , non cavillis ex proprio ingenio procusis , sed 
Scripturis , Patribus , ct Ecclesiae consensioni stantium est . 

Obj. 2 . adv. alteram Thesim . Praedestinatio non ab aeterno , sed in 
tempore fit a Deo . Nam Apostolus in Ep. ad Rom. Cap. 8. Quos prae- 
destinavit , inquit , hos et vocavit : quos vocavit , illos et justificavit : quos 
autem justificavit, illos ct glorificavit . Vocatio, justificatio, et glorifica- 
tio fiunt in tempore , ergo et Praedestinatio . Quod si res ita se habeat , 
jam particula illa , Prae , in nomine Praedestinationis dignitatis , non tem- 
poris significat anterioritatem . 

Resp. Non eodem modo de Praedestinatione , ac de vocatione , justi- 
ficatione , et glorificatione loquendum est . Praedestinatio siquidem , ut prae- 
scientia , et decretum , est actus Dei immanens , relationem dicens ad Dei 
voluntatem , adeoque debet esse aeternus . At vocatio , justificatio , glori- 
ficatio , quum actus divini sint transeuntes , dicuntur connotative ad termi- 
num estrinsecum , qui terminus quum sit in tempore , in tempore quo- 
que esse debent vocatio , justificatio , glorificatio • 

Obj. 3. cont. 3. Conci. Qui ab aeterno electus a Deo non est , ut 
salvetur , proculdubio non est praedestinatus . Multi tamen salutem conse- 
quuntur aeternam , etiamsi electi non sint ante mundi constitutionem . Matth. 
namque Cap. a5. legitur, dicturum Judicem iis , qui a dextris erunt : Verute , 
possidete paratum vobis Regnum ( non ante , sed ) a constitutione mundi. 

Resp. Captiunculam esse scholasticam , Catharino familiarem , inter- 
pretationem illam Evangelicae sententiae . Nam idem omnino significat ea 
phrasis , a constitutione mundi , ac illa alia , ante mundi constitutionem . 
Primo , quoniam quod Matthaeus inquit , a constitutione mundi , Apostolus 
in Ep. ad Eph. Cap. t. his aliis verbis exprimit: Ante mundi constitu- 
tionem ; et in i . ad Timoth. Cap. i . Ante tempora saecularia . Deinde , 
quoniam , si per Catharinum electio facta est a constitutione mundi , jam 
facta intelligitur a tota aeternitate , quum nihil faciat Deus in tempore , 
quod ab aeterno non definierit . 

Obj. ultimo adv. eamd. Thesim. Vocati profecto non sunt praedesti-, 
nati . Multi sunt vocati ; pauci vero electi , inquit Christus apud Matth. 
Cap. ao. Ast vero etiam vocati salvantur , dicente Christo ibidem : Sic ergo 
erunt novissimi primi , et primi novissimi ; ita ut inter electos , et voca- 
ios hoc tantum intersit discriminis, quod vocati ultimum, electi vero pri- 
mum occupent locum . 

Resp. Mirari subit , virum acutissimum , ut erat Catharinus , in sacris 
interpretandis Scripturis ad tam insulsas ineptias deflexisse v Nam verba illa : 
Erimt novissimi , idem sonant, juxta communem Patrum, et Interpretum 
expositionem , ac ista ; ]Son erunt . Qui enim a Matthaeo dicuntur Novis- 
simi , juxta Lucam Cap. i3. ejiciendi sunt foras . Praeterea , quoniam 
mulli , qui judicio hominum videntur primi , erunt Deo novissimi : et 
multi e contra , qui jiulicio hominum novissimi videntur , primi erunt ju- 
dicio Dei , ut explicat Estius Comra. in hunc locum . 


Vol. II. Marcellius Theol. 

CAPUT III. 


De caussa Praedestinationis Creaturae rationalis 
in statu naturae innocentis . 

Cum et hoc in Capite, et in subsequentibus de caussa loquimur Prae- 
destinationis , sive ad gratiam , sive ad gloriam , sive in statu naturae in- 
nocentis , sive in statu naturae corruptae , quaestio non est de caussa phy- 
sica , et efficiente . Quum enim actus , quo Praedestinatio fit , sit ipsi Deo 
intrinsecus, nemini dubium, quin caussa Praedestinationis efficiens sit ipse 
Deus . Quare S. Thomas Q. XXIII. a. 5. optime scribit : Neminem fuisse 
ita insanae mentis , ut diceret , merita esse caussam praedestinationis ex 
parte actus praedestinantis . Sed neque loquimur de caussa ejusdem Prae- 
destinationis finali . Nam omnia propter semetipsum operatus est Deus . 
Disputatio ergo est de caussa morali , seu movente; et inquiritur , an caus- 
sa , quae Deum movit ad rationalem creaturam praedestinandam , fuerint 
ipsius creaturae rationalis merita ab aeterno praevisa ; an vero sua propria 
benignitas fuerit , atque voluntas . Pertractaturi ergo hoc in Capite de caus- 
sa Praedestinationis creaturae rationalis in statu naturae innocentis , inqui- 
rimus , an in Angelis , qui perseveraverunt , praeviderit Deus aliqua meri- 
ta , quae ad illos praedestinandos eum moverint . 

Duplex est hac in caussa Theologorum sententia : aliud enim Thorni- 
starum plerique , et aliud Augustinianae Scholae discipuli tenent . Contro- 
versiae hujus solutio tota pendet ex natura gratiae , quae Angelis , ut per- 
severarent , necessaria fuit . Quoniam multi Thomistarum nullum statuum , 
quoad gratiam , admittunt discrimen , autumantes , in utroque statu gratiam 
ex intrinsecis suis efficacem , et ad fidem , quae per dilectionem operatur , 
et ad perseverandum necessario requiri ; non modo in statu naturae corru- 
ptae , sed et in statu naturae innocentis admittere tenentur Praedestinatio- 
nem gratuitam ; seu caussam moralem Praedestinationis esse merum Dei be- 
neplacitum . Gratia enim ab intrinseco efficax liberum ad agendum determi- 
nat arbitrium ; nec aliam ob rationem Deus per gratiam efficacem liberi ar- 
bitrii determinat usum , nisi quia Praedestinatio ad gloriam jam praecessit. 
Ita illi . 

E contra vero Scholae Augustinianae Theologi , quum inter statum in- 
nocentis , ac corruptae naturae , quoad gratiam , distinguant , in statu qui- 
dem naturae lapsae gratiam admittentes per se efficacem , non sic autem in 
statu naturae innocentis; in illo statu Praedestinationem defendunt gratui- 
tam , in hoc vero , nimirum in statu naturae innocentis , statuunt , rationa- 
lem creaturam praedestinatam a Deo fuisse ad gloriam ex praevisione meritorum. 

Augustini discipulis ex parte adhaerent Moliniani ; hoc est , pro statu 
naturae innocentis quum non aliam , quam gratiam versatilem , et liberi 
arbitrii pedissequam necessariam ad perseverandum agnoscant , affirmant pro- 
inde , non aliam in illo statu fuisse Praedestinationem , nisi post praevisa 
Angelorum merita , et quidem per scientiam mediam , quod Augustiniani 

omnino inficiantur . Ab his etiam recedunt , ubi sermo fit de statu na- 
turae corruptae ; in quo quum gratiam ex intrinsecis suis efficacem minime 
agnoscant , neque agnoscunt Praedestinationem gratuitam . 

Nos Augustinianae Scholae scitis utroque pollice subscribimus . Sed 
antequam argumentis nostram confirmare aggrediamur sententiam , claritatis 
caussa animadvertendum censemus i. , loqui nos de Praedestinatione ad 
gloriam dumtaxat , non de Praedestinatione ad gratiam ; si namque gratia 
in statu naturae innocentis necessaria , erat tantum versatilis , omnibusque 
communis , gratuita in eo statu non fuit ad gratiam Praedestinatio ; □. Prae- 
destinationem , de qua hoc in Capite loquimur , non nisi ad Angelos perti- 
nere , qui in accepta perseveravere justitia . Adam enim, quum ex illo 
statu culpa sua illico exciderit , salvus factus non est, nisi per communem 
Reparatorem Christum Dominum ; atque idcirco praedestinatus ad gloriam 
fuit gratuito , sicut ceteri electi status naturae corruptae . Quod si in ac- 
cepta perse verasset justitia , praedestinatus utique ex suis praevisis meritis 
fuisset • 

CONCLUSIO . 

Praedestinatio ad gloriam in statu naturae innocentis non fuit 
gratuita ; sed post praevisa merita . 

Prob. i. Eodem modo se habuit in Angelis Praedestinatio ad gloriam, 
quomodo se habuit Praedestinatio ad perseverantiam : haec enim cum illa 
conjuncta est; atque eo modo , quo quis vult finem , velle debet etiam me- 
dia ad finem conducentia . Praedestinatio autem ad perseverantiam in statu 
naturae innocentis gratuita non fuit , sed post praevisa Angelorum merita : 
quod multis suadetur momentis . Et i. Si Praedestinatio ad perseverantiam 
in statu naturae innocentis gratuita fuisset, et ante praevisa merita , Angeli 
profecto praedestinati ad perseverantiam , non praesciti dumtaxat dicerentur . 
Ait quippe Augustinus Lib. de Praed. SS. Cap. io. saepissime laudato : 
Praedestinatio sine praescientia esse non potest ; potest autem esse sine 
praedestinatione praescientia : praedestinatione quippe Deus ea praescivit , 
quae fuerat ipse facturus ; praescire autem potest etiam , quae ipse non 
facit , sicut quaecumque peccata . Ast vero Angeli ab Augustino dicuntur 
praesciti dumtaxat , non praedestinati ad perseverantiam . Libro siquidem 
III. de Lib. arbitr. Cap. 5 . de Angelo, qui perseveravit, inquit: Creat u- 
ram , quam peccaturam non esse praescivit . Et Cap. ir. de natura An- 
geli subdit: Permansura praevisa est. Et in Enchyr. ad Laur. Cap,- 104. 
inquit: Primum hominem Deus ... in ea salute custodire voluisset ... si 
■ad permanendum sine peccato , sicut factus fuerat , perpetuam voluntatem 
habiturum esse praescivisset . a. Si Angeli praedestinati ad perseverantiam 
fuissent ante praevisum consensum , quem erant gratiae praebituri , diversa 
■fuisset gratia collata Angelis , qui perseveraverunt , ab iis , qui minime per- 
severaverunt ; illis scilicet gratia collata fuisset ab intrinseco efficax , his au- 
tem gratia tantum versatilis : et ita rem se habuisse arbitrantur Thomistae . 

At vero eadem fuit gratia omnibus , ac singulis Angelis collata . Primo , 
quoniam utrisque data fuit gratia Uberi arbitrii pedissequa , dicente Augu- 
stino in Lib. de Corr. et Grat. Cap. io. Angeli , quorum princeps , qui di- 
citur diabolus , per liberum arbitrium a Domino Deo refugae facti sunt ... 
ceteri autem per ipsum liberum arbitrium in veritate steterunt . Secundo, 
gratia ad perseverandum necessaria, a Deo tam iis , qui perseverarunt , quam 
iis, qui ceciderunt, collata, fuit auxilium, sine quo perseverare non pole- 
rant . Primo itaque homini ( et quod de primo homine dicitur , intclligi- 
tur etiam de Angelis ) datum est adjutorium perseverantiae ; non quo fie- 
ret , ut perseveraret , sed sine quo per liberum arbitrium perseverare non 
posset. Verba sunt Augustini loco mos laudato. Et Cap. 1 1, subdit* Si hoc ad- 
jutorium vel Angelo , vel homini , cum primum facti sunt , defuisset ... 
non utique sua culpa cecidissent . Hoc autem adjutorium certe non est 
gratia ab intrinseco efficas . Reliqua ad hoc spectantia argumentum profe- 
rentur a nobis in Volumine de Gratia . 

Proh. 2. Gloria , ad quam praedestinati fuerunt Angeli sancti , non 
gratia , sed meriti merces in illis fuit ; ait namque Augustinus in Libro , 
et Capite nuper laudatis : Quid autem erit liberius libero arbitrio , quan- 
do non poterit servire peccato , quae futura erat et homini , sicut facta 
est et Angelis sanctis, merces meriti? Nunc autem per peccatum perdi- 
to bono merito , in his , qui Uberantur , factum est donum gratiae , quae 
merces meriti futura erat . Ubi vero gloria est merces , Praedestinatio non 
est gratuita, quoniam alioquin esset etiam gratia: Gratia Dei vita aeterna. 

Quod si dicas , loqui Augustinum de gloria in ordine exeeutionis , con- 
tradicis Augustino ipsi opponenti Praedestinationem Angelorum Praedesti- 
nationi hominum in statu naturae lapsae . Nulla enim esset eo in casu inter 
utramque Praedestinationem oppositio . 

Prob. 3 . Ubi est Praedestinatio gratuita , ibi certo , et infallibili ter est 
effectus . In Angelis ante praevisa merita certitudo , et infallibilitas effectus , 
seu gloriae non erat , quum gratiam dumtaxat versatilem haberent : unde 
Praedestinatio in statu naturae innocentis non fuit gratuita . 

Respondetur Adversariis . 

Obj. I. Deus, quum sit summe sapiens, velle debet prius finem, dein- 
de media ad finem conducentia ; adeoque praedestinavit Angelos sanctos ad 
gloriam , antequam eos praedestinaret ad gratiam . II. Non est potior ratio 
asserendi , Praedestinationem ad gloriam in statu naturae corruptae esse gra- 
tuitam , non esse vero gratuitam in statu naturae innocentis . 

Resp. ad i. Deum, utpote sapientissimum , velle prius finem, quam 
media , si haec, quae largitur , sint efficacia , non vero si liberi sint arbitrii 
pedissequa . Quare voluit quidem in sanctis Angelis ante media finem . Ast, 
quum haec esse minime deberent efficacia , finem voluit conditionate , non 
absolute . Nimirum decrevit ab aeterno , Angelis dare gloriam , si ipsi adju- 
torio sine quo adjuti adipisci gloriam vellent . Postquam vero praevidit 

non per scientiam mediam, sed per scientiam visionis , illorum, qui perse- 
veraverunt , gratiae versatili consensum , tunc absolute decrevit dare illis 
gloriam . 

Ad i. Ratio discriminis , quae inter utriusque status intercedit Praede- 
stinationem , affertur a S. P. Augustino iu Lib. de Corr. et Grat. Cap. io. 
in haec verba : Saluberrime confitemur , quod rectissime credimus , Deum , 
Dominumque rerum omnium ... sic ordiruisse Angelorum , et hominum ci- 
tam , ut in ea prius ostenderet quid posset eorum liberum arbitrium , de- 
inde quid posset suae gratiae beneficium , justitiaeque judicium . Non dif- 
fitemur tamen potuisse Deum , si voluisset , etiam Angelos , bominesque sta- 
tus naturae innocentis ad gloriam praedestinare gratuito , sicut praedestina- 
vit homines in statu naturae corruptae . Sed quid factum sit , non quid fle- 
ri potuerit inquirimus . 


CAPUT IV. 


De caussa Praedestinationis ad gratiam . 


Agemus fuse , et ex professo de hoc argumento in tractationibus no- 
stris de Gratia . Interim ne, quae ad divinae Praedestinationis systema perti- 
nent , imperfecta relinquamus , pauca dumtaxat hic adnotare sufficiat . Et 
principio quidem , docet Catholica Fides , Gratiam non secundum merita 
dari ; quae propositio, ab Augustino primitus ex veterum Patrum traditione 
adversus Pelagianos saepissime inculcata , in Ecclesiasticum transiit prolo- 
quium , et usque ad haec nostra tempora a fidelibus usurpatur . Et meri- 
to sane . Nam Apostolus in Ep. ad Ephes. Cap. 3. Gratia , inquit , salva- 
ti estis per fidem , et hoc non ex vobis : Dei enim domtm est $ non ex 
operibus , ne quis glorietur . Hinc strenuissimus gratiae vindex Augustinus 
in Lib. de Peccato Orig. Cap. a4- ISon enim , ait , Dei gratia gratia erit 
ullo modo , nisi gratuita fuerit omni modo ... quia Charitas per Spiritum 
Sanctum , qui ubi vult spirat , non merita sequitur, sed ipsa merita facit . 
Mitto alia suis adducenda locis . Quare Praedestinatio quoque, ab aeterno fa- 
cta dandi gratiam in tempore , omnimode gratuita est . 

Sed oppugnarunt hoc Catholicum dogma in primis Origenistae , qui ho- 
minum animas corporum formationi praeextitisse sibi fingentes , pro natu- 
ralibus earum meritis , vel demeritis in corpora fuisse detrusas , arbitraban- 
tur 5 proindeque bonorum, vel malorum in altera vita patratorum intuitu , 
ad gratiam , et ad gloriam praedestinatas fuisse, vel reprobatas . Systema Sa- 
crae Scripturae aperte contrarium . Nam in Lib. Genes. Cap. 3. narratur , 
Deum, primi hominis corpore ex terra formato , animam illi indidisse eductam 
ex nihilo : Et inspiravit in faciem ejus spiraculum vitae . Deinde ficti- 
tia omnino sunt illa merita , vel demerita in altera vita ab animahus sibi 
comparata ; quia juxta Apostolum et peccatum et mors primitus in- 
traverunt in mundum per Adae peccatum : Per unum hominem peccatum 
intravit in mundum , et per peccatum mors $ in quo omnes homines pec- 

caverunt . Et Jacob tum ad gloriam , tum ad gratiam praedestinatus fuit , 
antequam nasceretur , et quidquam boni perageret , aut mali . Tanquam er- 
go poeticum figmentum rejicienda est Origenistarum opinatio . 

Et his non obstantibus, Pelagiani in illorum edocti palaestra, quamvis 
animarum non admitterent praeexistendam , cum illis tamen naturalium me- 
ritorum praescientiam tanquam caussam Praedestinationis ad gratiam agno- 
scentes , bonis , ajebant , operibus solis naturae viribus comparatis gratiam 
deberi, non solum de congruo, ut inquiunt, nempe ex quadam decentia, 
sed etiam de condigno, ex toto videlicet rigore justitiae. Hinc quoties a 
Patribus quid de Praedestinatione ad gratiam sentirent , interrogabantur , abs- 
que ulla haesitatione respondebant , JDeum utique ad gratiam tum actua- 
lem ( qualemlibet eam admitterent ) , cum habitualem praedestinare homines ; 
sed ad id moveri, tanquam a caussa morali, ab illorum meritis naturalibus . 
In quo a S. P. Augustino , aliisque Patribus , et Conciliis acriter reprehensi 
fuerunt , confutati , et merita damnatione ab Ecclesiae ejecti communione. 
Jure, inquam, ac merito j quoniam Christus Johan. Cap. i5. Sine me , in- 
quit , nihil potestis facere . Et Cap. 6. jam dixerat : Nemo potest venire 
ad me , nisi Pater , qui misit me , traxerit eum . Et Apostolus ad Rom. 
Cap. ii. ait : Si autem gratia, jam non ex operibus ; alioquin gratia non 
est gratia. Temperandum a reliquis adducendis divinis oraculis, quae fusius 
exponentur in opusculo de Gratia ; ubi testimoniis , et argumentis quoque 
Patrum catholicam firmabimus veritatem . Interim unum satis sit advocare 
Augustinum , qui in Ep. ad Vitalem : Scimus , inquit , gratiam Dei nec 
parvulis , nec majoribus secundum merita nostra dari . 

Quemadmodum Pelagiani Origenistarum , ita Massilienses Pelagianorum 
errorem ex parte adoptarunt . Hi namque ad omnia supcrnaturalis ordinis 
opera gratiae fatebantur necessitatem , contra quam Pelagiani autumarent . 
Ast cuin illis faciebant in eo , quod initium lidei , et sanctae cogitationis 
ex nobis procedere arbitrabantur , et finalem perseverantiam ex humanae 
voluntatis meritis esse putabant . Existimabant propterea , moveri Deum ad 
eligendos homines ad primam gratiam , veluti a caussa , et motivo , ab il- 
lo fidei , vel sanctae cogitationis initio , quod naturale ipsi censebant . Stul- 
ti , quoniam praeter ea , quae mox ex sacris Litteris contra Pelagianos addu- 
ximus , Apostolus in Ep. II. ad Cor. Cap. 3. scribit : Non quod sufficien- 
tes simus cogitare aliquid ex nobis, quasi ex nobis ; sed omnis sufficien- 
tia nostra ex Deo est . Et S. P. Augustinus in Libris de Pracd. SS. et de 
Dono Pcrsev. postquam pluribus argumentis demonstraverat , Praedestinatio- 
nem ad primani gratiam , et ad perseverantiam finalem non fieri a Deo in- 
tuitu naturalium meritorum, de Dono Persev. Cap. ig. subdit : Hoc scio , 
neminem contra hanc praedestinationem , quam secundum Scripturas san- 
ctas defendimus , nisi errando , disputare potuisse . Hinc Synodus Arau- 
xicana Can. II. , et Tridentina de Justific. Can. V. veritatem hanc ad fidem 
pertinere , jure definierunt . 

An in Deo duplex admittendum sit decretum pro duplicis 
Praedestinationis consideratione , quorum 
unum sit altero prius . 

In Deo Ente simplicissimo , in se , ac physice spectato , unicum esse 
tum ad gratiam , tum ad gloriam Praedestinationis decretum , nemo est in- 
ter Catholicos, qui in dubium revocet. Sed inquirere solent Theologi i. 
an saltem comparate ad connotata , per respectum nimirum ad gratiam , et 
gloriam , decretum illud , quod realiter unicum est , concipi ut duplex de- 
beat ; a. et supposito , quod ut duplex concipi debeat decretum , quinam 
inter illa statuendus sit ordo : an scilicet concipiendum sit , Deum prius 
edidisse decretura Praedestinationis ad gloriam, deinde Praedestinationis ad 
gratiam ; an potius e contra . 

Circa priorem quaestionem duplex est Theologorum opinio . Nonnulli 
ex Augustiniana , ac Thomistica Schola autumantes , S. P. Augustinum in 
singulis suis adversus Pelagianos , eorumque reliquias exaratis operibus agno- 
visse semper vocationem , justificationem , ac perseverantiam tanquam Prae- 
destinationis ad gloriam effectus , atque adeo nunquam inter utramque di- 
stinxisse Praedestinationem , pro certo , ratoque tenent , non posse in Deo 
duo illa decreta distingui. Aliis e contra eorumdem SS. Augustini, et Tho- 
mae discipulis , quibus et Moliniani , et Suaresiani subscribunt , duo illa de- 
creta per rationem distinguere placet . Sed quaestio haec non magni mo- 
menti videtur . 

In altera potius totius vertitur cardo systematis. Si namque concipiamus, 
Deum prius Praedestinationis ad gloriam decretum edidisse , deinde aliud ad 
gratiam , jam Praedestinatio ad gloriam gratuita est : non enim potest Deus 
ad homines praedestinandos , ab operum , quae sine gratia patrantur , prae- 
visione moveri , ut in superioribus observavimus . Quod si e contra dica- 
mus , Deum prius homines ad gratiam , subinde vero ad gloriam praede- 
stinasse ; quum opera cum gratia patrata in se meritum aliquod habeant , 
possunt Deum movere ad decretum de gloria conferenda emanandum : at- 
que ita Praedestinatio ex meritorum fiet praevisione . Augustiniani illi om- 
nes , atque Thomistae , quibus duplex in Deo distinguere Praedestinationis 
decretum placet , priorem admittunt sententiam ; statuunt videlicet , Praede- 
stinationem ad gloriam antecedere Praedestinationem ad gratiam . Ast scien- 
tiae mediae defensores , qui pro aris, et focis adversus Dei beneplacitum in 
praedestinandis hominibus dimicant, pro re certa tenent , Praedestinationem 
ad gratiam Praedestinatione ad gloriam esse priorem . Ordo autem , quem in 
divinis admittunt decretis , describetur a nobis Capite sequente . Interim sit 

CONCLUSIO I. 


Probabilis admodum est illorum sententia , qui tenent , non esse in 
Deo concipienda duo decreta, unum de Praedestinatione ad 
gloriam, aliud de Praedestinatione ad gratiam , 
quorum unum alterius sit veluti caussa. 

r 

Prob. r. Scriptura, et sancti Patres de duorum distinctione decretorum 
in sensu conclusionis, etiam ubi se loquendi occasio offert, perpetuo silent. 
Et quoad Scripturam , in Evangeliis , ct Epistolis Pauli praesertim , in qui- 
bus tam saepe de Praedestinatione fit sermo , semper Praedestinatio ad glo- 
riam , et ad gratiam simul conjungitur ; nec locus afferri potest , ex quo col- 
ligere liceat, duo dari ex parte Dei decreta . Quoad Patres vero, S. P. Augu- 
stinus , qui contra Pelagianos , ac Semipelagianos tot Opera edidit , Praede- 
stinationem ad gloriam , ac Praedestinationem ad gratiam perpetuo conjun- 
git . Ipse praeterea Augustinus , aliique Patres , ubi dividunt Praedestinatio- 
nem , non nisi Praedestinationem ad bonum, et ad malum commemorant. 

Prob. 2. Si duo concipienda forent in Deo decreta Praedestinationis , 
concipi deberet , Deum conferre efficaciter voluisse homini gloriam sine 
inediis : et rursus decrevisse , media efficacia cum gloria infallibiliter con- 
nexa conferre, sine intentione dandi gloriam. Utrumque autem repugnat. 
Unde S. Thomas I. P. Q. 19. art. 5 . optime scribit; Deus sicut uno actu 
omnia in essentia sua intelligit ; ita uno actu vult omnia in bonitate . 
Unde sicut in Deo intelligere caussam, non est caussa intelligendi effe- 
ctus , sed ipse intelligit effectus in caussa ; ita velle jinem , non est ei 
caussa volendi , quae sunt ad finem : tamen vult ea , quae sunt ad finem , 
ordinari ad finem: vult ergo hoc esse propter hoc, sed non propter hoc 
vidt hoc . 

Prob. 3 . Efficax Dei voluntas eodem modo se habet comparate ad fi- 
nem , et media , quomodo se habet illius intellectus comparate ad princi- 
pia , et conclusiones . Verum concipi in Deo nequeunt duo distincti actus 
intellectus , quorum unus in principia , alter autem in conclusiones feratur; 
alioquin divina laederetur simplicitas . Ast divinae similiter derogaretur 
simplicitati , si duo distincta in divina voluntate conciperemus Praedestina- 
tionis decreta . Sed haec probabiliter dumtaxat dicta sint . 

CONCLUSIO II. 

Posito autem ordine decretorum , Praedestinatio ad gloriam 
prior est Praedestinatione ad gratiam . 

Thesim hanc omnia illa argumenta , quae in subsequentibus afferemus 
ad demonstrandum, Pradestinationem ad gloriam esse gratuitam, directe sua- 
dent. Nihilominus 

Prob. 1 . Scripturis ; sed brevissime . Apostolus in Ep. ad Rom. Cap. 

7 - Diligentibus Deum , inquit , omnia cooperantur in bonum , iis qui se- 
cundum propositum vocati sunt Sancti . In Act. Apost. Cap. i3. ita legi- 
tur : Et crediderunt quotquot erant praeordinati ad vitam aeternam . Haec 
profecto demonstrant , divinum de danda gloria decretum caussam esse dan- 
di media , quae ad gloriam conducunt . Idcirco prius in Deo nostram ad 
gloriam , deinde nostram ad gratiam concipere debemus Praedestinationem . 

Prob. 2 . ex S. Fulgendo, qui in Lib. I. ad Mon. Cap. i3. Illi , in- 
quit , cum Christo regnabunt , quos Deus gratuita sua bonitate praede • 
stinavit ad regnum ; quia enim tales praedestinando praeparavit , ut Re- - 
gno digni essent , praeparavit secundum propositum vocandos , ut obediatU , 
praeparavit justificandos , ut accepta gratia recte credant , et bene vivant etc. 

Prob. 3. Qui concipitur ordinate , sapienterque agere , concipitur edam , 
prius velle finem , deinde media ad finem , si haec sint efficacia . Deus agit 
ordinatissime. Praedestinando finem , vult absolute media, quae ad finem sunt 
efficacia; prius igitur concipi debet ex parte Dei Praedesdnado ad gloriam, 
subinde illa ad gradatn . 

Ad argumenta , quae in contrarium objiciuntur , respontio . 

Obj. I. cont. I. Proposit. Apostolus in Ep. ad Rom. Cap. 8. inquit 
Quos autem praedestinavit , hos et vocavit : quos autem vocavit , hos et 
justificavit : quos autem justificavit , illos et glorificavit . Distinguitur igi- 
tur in Deo aecrctum Praedesdnadonis ad gloriam a decreto Praedestinatio- 
nis ad gratiam . II. Et revera, aliud est decretum ex parte Dei in statu na- 
turae innocentis dandi gloriam , et aliud decretum dandi gratiam . Cur 
ergo idipsum dicendum non est relate ad statum naturae corruptae ? III. 
In quovis Theologorum systemate distinguuntur ex parte Dei duo decreta 
Praedestinationis ad gloriam , unum videlicet in ordine intentionis , alterum 
in ordine exeeutionis . Poterit itaque distingui etiam decretum Praedestina-' 
tionis ad gloriam a decreto Praedestinationis ad gratiam . 

Resp. ad i. Non varia Dei decreta allatis in argumento verbis distin- 
guit Apostolus; sed varios dumtaxat unius decreti effectus, qui sibi succe- 1 
dant , et prior locum caussae teneat respectu alterius , et sic porro deinceps .• 
Neque id affirmare de Deo repugnat . Sicut enim Artifex , quamvis primum 
construat scalae gradum propter secundum , secundum propter tertium etc. 
unico tamen voluntatis actu integram aedificare scalam decernit ; ita et De- 
us , licet in Praedestinationis effectibus quemdam prioritatis , ac posterioris 
tatis ordinem velit , unico tamen divinae voluntatis decreto integrum Prae- 
destinationis negocium definivit . 

Ad 2 . patet solutio ex utriusque status discrimine . In statu namque 
naturae innocentis non illius energiae gratia erat , ut cum gloria connexa 
infallibiliter esset , quemadmodum se res habet in statu naturae corruptae . 

Ad 3. Distinguuntur profecto in Deo intentio , et exeeutio. Sed unum, 
idemque decretum est, quo Deus gloriam dare intendit, ej usque exeeutio- 
nem . Neque vero accurate dicitur , dari in Deo decretum intentionis: id 

nempe idem esset , ac dicere , dari in Deo decretum decreti , quum Dei 
intentio sit decretum . 

Obj. a. cont. alteram Thesim . I. Res ita praedestinantur in aeternitate , 
sicuti fiunt in tempore . In tempore prior est gratia , posterior gloria ; unde 
etiam ab aeterno . If. Praedestinatio , in ordine etiam intentionis considerata, 
est actus divinae voluntatis , quo homini praeparatur merces . Merces por- 
ro , antequam praeparetur, notitiam supponit meriti , quod haberi sine gra- 
tia nequit . III. Deus in reprobandis impiis prius cognoscit peccata , deinde 
aeternam vult eis poenam ; itaque a pari . 

Resp. ad i . Cum dicimus , in tempore rem accidere , sicut fuerat in 
aeterno Dei consilio definitum , de rei loquimur substantia , non de modo , 
et ordine : intelligimus videlicet , quod non unum Deus praedestinavit , et 
aliud in tempore evenit . Non loquimur , uti ajebam , de modo , ac ordiae 
rerum . Nam in tempore inedia praecedunt finem ; in aeternitate vero , ac 
decreto Dei , finis praecedit media , quoniam ordinate , sapienterque opera- 
tur Deus . Res illustratur exemplo . Qui Romam iter aggreditur , prius rhe- 
dam conscendit , posterius Romam ingreditur . Ast in ordine suae intentio- 
nis prius Romam pergere decrevit , deinde rhedam paravit . Ita Deus , in 
ordine intentionis , antequam de conferenda homini gratia definiret , de- 
crevit illi conferre gloriam , propter quam statuit subinde gratiam elargiri . 

Ad a. Quando Deus in ordine intentionis gloriam homini praeparat , 
respicit eam , non prout merces est , sed prout est beneficium iodebitum . 
Hinc in ordine intentionis Praedestinatio est actus misericordiae ; in ordine 
autem exeeutiouis , posita promissione Dei , est actus justitiae . Nec repu- 
gnat , decernere Deum , dari gratis hominibus gloriam , quamvis velit dein- 
de propter merita dari . Sicuti non repugnat , ut in humanis vir dives , tem- 
pore famis , gratuito statuat , pauperibus se erogare pecuniam , licet deinde, 
ne otio torpescant , velit , ut singulis opera imponantur ad laborandum . Et- 
enim in casu voluntas erogandi pecuniam in ordine intentionis prorsus gra- 
tuita est , quamvis in ordine exeeutionis sit debita operibus merces . 

Ad 3. Discriminis ratio manifesta est . Peccata non fiunt a Deo , sed 
ab homine . Merita vero fiunt in hominibus a Deo per gratiam , qui coro- 
nando opera nostra , opus suum coronat . Sed de hac controversia satis . 

CAPUT VI. 

Expositis breviter variis circa Praedestinationem ad gloriam sententiis , 
demonstratur ex sacris Litteris , caussam ejusdem Praedestinationis 
in statu naturae corruptae , non esse praevisa hominum 
merita , sed solam Dei benignitatem . 

Controversiam nunc aggredimur , quae a S. P. Augustino, adversus su- 
perbissimos haereticos Pelagianos , eoruinque reliquias olim disputante , in 
maxima claritatis luce posita , recentiorum quorumdam tricis , atque cavil- 
lis adeo tenebris obvoluta est , ut difficillima ad solvendum evaserit : An 

scilicet causia Praedestinationis ad gloriam in liomine lapso sint hominis ipsius 
praevisa merita , an vero sola Dei voluntas , atque benignitas . Una quon- 
dam erat omnium Catholicorum contra divinae gratiae hostes de hoc ar- 
gumento sententia , Praedestinationis nimirum , sive adaequate , sive inadae- 
quate consideratae negotium a divino pendere beneplacito ; donec Ludovi- 
cus Molina novum quoddam edidit systema , quo difficultatibus obnoxia red- 
didit , quae tanquam indubitata habita semper fuerant . Hujus ergo Theolo- 
gi , ejusque discipulorum placita hoc Capite , et subscquenlibus pro viribus 
aunt refutanda . Quod cum praestiterimus , veram Theologiae Candidati Prae- 
destinationis habebunt sententiam . Sed ut perspicua simul , et accurata me- 
thodo procedamus , singulorum sunt exponendae sententiae . 

Pelagiani ergo de Praedestinatione ad gloriam sic dogmatizabant , ut 
eam non ex Dei largitate , et misericordia gratuita , sed ex meritorum prae- 
visione fieri docerent . Cumque hominum merita , in falsa illorum sententia, 
sint mere naturalia , ( neque enim ad Iwnum agendum gratiam , nisi penes 
nomen dumtaxat , agnoscebant , ut in Tractationibus de Gratia videbimus ) 
consequenter docebant , Praedestinationis ad gloriam caussam non Dei esse 
voluntatem , sed bonorum operum naturaliter patratorum praevisionem . Rem 
totam luculentissime explicat S. P. Augustinus Lib. de Praed. SS. Cap. 1 8. 
Praesciebat ergo , ait Pdagianus , qui futuri essent sancti , et immacula- 
ti per liberae voluntatis arbitrium ; et ideo eos ante mutuli constitutionem 
in ipsa sua praescientia , qua tales futuros esse praescivit , elegit . Ele- 
git ergo , inquit , anteqiuim essent ; praedestinans flios , quos futuros san- 
ctos , inimaculalosque praescivit : utique ipse non fecit , nec se facturum , 
sed illos futuros esse praevidit . 

Quidquam simile tradiderunt Semipelagiani , sic nuncupati , quod non 
in omnibus a Pelagianis recedere vellent . Docebant quippe , caussam mo- 
tivam Praedestinationis electorum , non absolutam Dei voluntatem , sed ini- 
tium fidei , ac sanctae cogitationis a Deo praevisum , esse statuebant . Por- 
ro , quamvis Catholicis assentirentur in admittenda contra Pelagianos ad sin- 
gula opera gratiae necessitatem , pro re certa nihilominus statuebant , initium 
fidei , ac boni operis ex nobis esse per solas naturae vires , aut ad sum- 
mum ab eadem natura, gratia Conditoris adjuta . Atque hoc modo in illam Pe- 
lagianorum , Semipelagianorum circa caussam Praedestinationis sententia re- 
cidebat. Audiatur Hilarius in Ep. ad Augustinum : Ceterum praescientiam , 
et praedestinationem , vel propositum ad id valere contendunt , ut eos 
praescierit , vel praedestinaverit , vel proposuerit eligere , qui fuerant cre- 
dituri ; neque de hac fide posse dici : Quid hafyes , quod non accepi- 
sti ? Cum in eadem natura remanserit , licet vitiata , quae prius sana , 
et perfecta donata est . 

Qui Molinae scita sequuntur , et ipsi Praedestinationem rejiciunt gra- 
tuitam , docentes fieri illam a Deo ex praevisis hominum meritis . Sed quum 
ipsi tum ad singulos actus , tum ad fidei initium gratiae fateantur necessi- 
tatem , contra quam Pelagiani , Semipelagianique sentiant , volunt proinde , 
merita illa , quorum intuitu praedestinantur electi , esse supernaturalia . Ast 

quoniam gratia , quam ad bonuin necessariam admittunt, est, juxta illos, 
mere versatilis , et voluntatis pedissequa , quae nulli negatur , hinc sequen- 
tem statuunt, juxta nostrum concipiendi modum, decretorum ordinem, r. 
Deus ab aeterno condere decrevit in tempore creaturas omnino liberas . a. 
Et quia direxit illas ad ultimum finem , voluit , voluntate tamen conditio- 
nata , omnium ac singularum aeternam salutem . 3. Praevidens autem illa- 
rum per Adae praevaricationem peccatura , singulis dare constituit gratiam 
quamdam versatilem . 4- Subinde vero per scientiam mediam praescivit , 
alias prae aliis gratiae versatili liberum praebituras voluntatis consensum . 
5. Ac per hoc alias prae aliis ad gloriam elegit . 

Ab his specie tenus dumtaxat differunt Congruistae , sic appellati , quod 
gratiam admittant congruam . Quum enim et ipsi in Deo usum admittant 
scientiae mediae , et gratiam appellent congruam , congruitate quadam ex- 
terna , quae a loci , temporisque pendet circumstantiis , quantumvis a Mo- 
linistarum placitis se recedere clament , re ipsa tamen in idem ulrorumque 
recidit systema . 

Reliqui tandem Theologi , qui ab Augustini aetate usque ad Molinam 
scripserunt, apertissime tradunt, Praedestinationem ad gloriam, non ex 
meritorum, sive absque gratia, sive etiam cum gratia patrandorum , praevi- 
sionc pendere , sed fieri a Deo omnino gratuito . Horum Theologorum ag- 
men ducunt celebriores Scholae , Thomistarum videlicet, et Augustinensium , 

3 ui licet in rei summa conveniant , et juncto foedere adversus Molinisticas 
imicent novitates , nonnihil tamen ad invicem dissentiunt . Thoinistae quip- 
pe interrogati , qua de caussa Deus alios ad gloriam eligat , relictis aliis , 
absque ulla haesitatione respondent , quia Deus , dominus quum sit dono- 
rum suorum , pro lubitu suo alios prae aliis praedestinat . Augustinianae 
Scholae e contra sectatores gratuitam nostram repetunt Praedestinationem ab 
infinita Dei largitate , atque misericordia . Thomistac ergo hunc statuunt in 
Deo per mentem nostram decretorum ordinem . i . Definivit Deus ab aeter- 
no condere mundum, in eoque hominem ponere ad imaginem, ac similitu- 
dinem suam creatum . a. Pro beneplacito suae voluntatis , ratione supremi 
dominii in omnes creaturas , decrevit , aliis dare in tempore gloriam , re- 
lictis aliis . 3. Tum statuit , se daturum electis efficacissiina auxilia , ac prae- 
cipue finalem perseverantiam . 4* Praevidit primi Parentis transgressionem , 
et quomodo per illam infici universum humanum genus deberet; adeoque vo- 
luit , ut Unigenitus suus humanam assumeret carnem etc. . Hoc pacto tuper- 
naturalia auxilia, praedestinatis conferenda , sunt ex meritis Christi ; efficacia 
autem illorum a creaturarum in singulis actibus suis dependentia a su- 
premo Domino repeti debet . Ita illi . Augustiniani vero ab iis aliquantu- 
lum differunt in Ordine assignando divinorum decretorum . Nam ajunt , 
primo Deum, edito decreto de mundo condendo, ponendoqne in eo ho- 
mine libero ad suam imaginem , et similitudinem , statim praevidisse Ada- 
mi peccatum , atque ex eo massam quamdam constitui per peccatum ori- 
ginale corruptam ; tum statuisse mittere Filium suum de caelis ad huma- 
nam corruptam resarciendam naturam . Subinde misericordia motus erga 

Imaginem suam, ut suae misericordiae dividas manifestaret hominibus, aliquos 

decrevit de massa illa perditionis eruere, aliis in ea relieds . Postremo denique, 
post jusdlicadonis, ac perseverandae in suo decreto praevisionem, definivit da- 
re illis in tempore gloriam tanquam mercedem , ad quam praedesdnad jam 
erant gratuito a tota aeternitate . Hanc nos sententiam expansis ulnis am- 
plecdmur , illamque pluribus undique accitis argumentis veram esse demon- 
strabimus . Sed hoc in Capite methodi caussa Adversarios nostros ad solas 
Scripturas provocabimus , 


CONCLUSIO 

Ex sacris Litteris demonstratur , Praedestinationem ad gloriam 
in statu naturae corruptae non esse ex praevisis 
meritis , sed omnino gratuitam . 

Prob. i. ex Evangeliis . I. Lucae Cap. ta. sic inquit Christus: Noli- 
te timere pusillus grex, quia complacuit Patri vestro dare vobis Regnum. 
Qua in Sententia pusilli gregis nomine venire nequeunt nisi praedesdnad , 
qui comparati cum reprobis optime dicuntur pusillus grex . Porro hic ele- 
ctus dicitur ad Regnum aeternum , non ex praevisis meritis , sed gratuito 
Complacuit Patri vestro dare vobis Regnum; id namque vox, complacuit , 
importat . Praedestinati ergo electi dicuntur ad gloriam , non ex praevisis eo- 
rum merius , sed gratuito . II. Haec alia dicebat Christus Apostolis suis Jo- 
han. Cap. i5. Non vos me elegistis ; sed ego elegi vos , et posui vos , ut 
eatis , et fructum afferatis , et fructus vester maneat . Hic etiam sermo- 
nem fieri de Praedestinatione tum ad gratiam , tum ad gloriam , luculen- 
ter patet ex verbis : Ut fructum ajjerratis ; et fructus vester maneat. Quis 
autem ad id elegit Apostolos ? Christus , qui dicit : Non vos me elegistis , 
sed ego elegi vos . Unde Praedestinatio sive ad gratiam, sive ad gloriam a 
gratuita pendet electione , non ab electorum meritis ; alioquin Apostoli elegis* 
sent Christum , non Christus Apostolos . III. Rursus ajebat Christus apud 
Jolian. Cap. 6. Ilaec est voluntas Patris mei, ut omne , quod dedit mihi , 
non perdam, sed resuscitem illud in novissimo die. Quinam, quaeso, sunt 
in novissimo die resuscitandi , nisi praedestinati ? Resuscitandos autem in 
novissimo die accepit Christus a voluntate Patris , quod in Adversariorum 
6ententia falsum esset . Et Cap. i3. ejusdem Evangclistae haec alia Servatotv 
noster dicebat : Si haec scitis , beati eritis , si feceritis ea . Non de omni- 
bus vobis dico : Ego scio quos elegerim ; ut sint scilicet beati . En Prae- 
destinatio ad gloriam gratuita , quia pendens a divina voluntate. IV. Demum, 
Christus Dominus Matth. Cap. 20 . ita filios Zebedaei alloquitur : Sedere 
autem ad dexteram meam , vel sinistram , non est meum dare vobis ; 
sed quibus paratum est a Patre meo . Quid quaeso luculentius ? 

Prob. 2 . ex Apostolo Paulo. I. In Ep. ad Ephes. Cap. r. Elegit nos , 
inquit , in ipso ante mundi constitutionem , ut essemus sancti , et imma- 
culati in conspectu ejus . Item : Praedestinavit nos in adoptionem fliorum , 

secundum propositum voluntatis suae in laudem gloriae gratiae suae, in 
qua gratificavit nos ... secundum divitias gratiae suae ... ut notum face- 
ret nobis sacramentum voluntatis suae , secundum beneplacitum ejus , 
quod proposuit in eo ... in quo etiam et nos sorte vocati sumus , praede- 
stinati secundum propositum ejus, qui operatur omnia secundum consili- 
um voluntatis suae . Haec Apostoli verba sententiam nostram mirifice con- 
firmant . In illis enim de Praedestinatione ad gratiam non modo , sed et de 
Praedestinatione ad gloriam sermonem fieri , patet ex quo dicat : Secundum 
propositum voluntatis suae ; quum propositum illud nil aliud sit , quam de- 
cretum de conferenda , non gratia , sed gloria , quoniam decretum de con- 
ferenda gratia per illa verba : Elegit nos , ut essemus sancti , et immacu- 
lati , et per illa alia : Praedestinavit nos in adoptionem filiorum , satis ex- 
pressum est . Apostolicae ergo sententiae sensus est : Deus ante mundi con- 
stitutionem dare decrevit nonnullis hominibus gratiam : Elegit nos ante mun- 
di constitutionem , ut essemus sancti , et immaculati , quoniam jam ab ae- 
terno statuerat conferre illis gloriam : Secundum propositum voluntatis suae. 
Decretum autem istud de conferenda gloria , ut et illud de conferenda gra-r 
tia , editum a Deo fuisse , non intuitu meritorum , sed gratuito , nimis aper- 
te colligitur ex laudato testimonio . Primo enim vox illa , Propositum , gra- 
tuitum per se sonat favorem . Deinde ait Apostolus , Dei electionem gra- 
tificasse nos in Filio suo ; eamdemque vocat Sortem . Praeterea appellat 
eam electionem etiam Beneplacitum : Secundum beneplacitum ejus , quod 
proposuit in eo . Demum concludit Apostolus , ideo elegisse nos Deum se- 
cundum propositum , quoniam cuncta operari solet secundum consilium vo- 
luntatis suae. II. Ad Coloss. Cap. i. inquit: Qui dignos nos fecit in 
partem sortis Sanctorum ; non nos dignos nos fecimus . Idcirco gratui- 
to praedestinamur ad gloriam , quae Sors etiam liic appellatur , quia homi- 
ni ad instar sortis praeter intentionem obtingit . III. In Ep. ad Titum Cap. 
3. ait: Non ex operibus justitiae , quae fecimus nos ; sed secundum suam 
misericordiam salvos nos fecit. Postremum hoc Apostoli testimonium in ter- 
minis Thesim nostram continet . 

Prob. 3. ex ejusdem Pauli Epistola ad Romane», ubi fuse admodum, 
et ex professo hoc nostrum versat argumentum . Capite ergo 9 . de Jacob , 
et Esau ita scribit : Cum nondum nati fuissent , aut aliquid boni egissent, 
aut mali , ut secumlum electionem propositum Dei maneret , non ex ope- 
ribus , sed ex vocante dictum est ei , ( Rebeccae ) quia major serviet mi- 
nori , sicut scriptum est : Jacob dilexi , Esau autem odio habui . Id sane 
de hominis lapsi Praedestinatione ad gloriam credendum est , quod ab Apo- 
stolo de Dei dilectione dicitur erga Jacob . Hunc enim in nostrae Praede- 
stinationis exemplum proponit , ut paullo inferius demonstrabimus . Jam ve- 
ro Deus dilexit Jacob non ex praevisis illius operibus , sed gratuito . Quod 
inultis suadetur . Et I. ex verbis ipsis mox recitatis , in quibus dicitur , De- 
um dilexisse Jacob , antequam nasceretur , aut aliquid boni egisset , vel ma- 
li ; dilexisse , non ex operibus , sed ex vocante , ut secundum electionem 
propositum Dei maneret . II. Ex scopo , quem sibi proponit Apostolus . Re- 

tundit quippe ea in Epistola cum Judaeorum , tum Gentilium , qui nuper 
ad fidem conversi erant , superbiam . Controversia siquidem orta inter illos 
erat , penes quos jus esset ad electionem divinam . Judaei eam sibi arroga- 
bant , quod ad differentiam Gentilium in vera nati essent Religione , nimi- 
rum Mosaica . Gentiles e contra ad se potius spectare jactabant , ob prae- 
clara Philosophorum dicta , et gesta , non ad Judaeos , qui propriis scele- 
ribus ab illius exciderant jure . Apostolus itaque utrorumque comprimit au- 
daciam , pluribus demonstrans argumentis , nemini esse gloriandum . Et pri- 
mum quidem sumit ex eo , quod tam Judaei , quam Graeci sint sub peccato , 
ut Cap. 3. scribit, nec unus existat , ut addit Cap. 5. , qui in Adam non pec- 
caverit ; et propter hoc conclusit Deus omnia in incredulitate , ut omnium 
misereatur : secundum ex quo Gentiles , cum Deum cognovissent , ( ait Cap. 
i. ) non sicut Deum glorif caverunt , Judaei autem ( inquit Cap. a. ) per Le- 
gis praevaricationem Deum inhonorarunt : tertium ex universali Christi Re- 
demptione ; unde Cap. a. infert , exclusam esse omnem gloriationem , 
nec posse nos , nisi in Deo gloriari per Dominum nostrum Jesum Chri- 
stum : quartum demum ex quo non operibus , sed fide salvemur , quod 
per universam inculcat Epistolam . Pone nunc Praedestinationes a Deo fieri 
ex praevisis hominum meritis . Allata Apostoli argumenta nihil prorsus con- 
cluderent . III. Ex duarum , quas sibi proponit Apostolus objectionum so- 
lutione . i. Namque sibi objicit: Quid ergo dicemus? Numquid iniquitas 
apud Deum ? Quasi diceret : Si Deus dilexit Jacob , ct odio habuit Esau 
antequam nascerentur , Deus acceptor est personarum . Hanc ut solveret dif- 
ficultatem , non inquit , Deum dilexisse Jacob , antequam nasceretur , quo- 
niam illius futura merita jam praeviderat , quod obvium ei fuisset ; sed re- 
cursum habet ad ineram Dei voluntatem , et misericordiam , dicens : Ab- 
sit . Moysi enim dixit : Miserebor , cujus misereor , et misericordiam 
praestabo , cujus miserebor . Igitur non volentis , neque currentis , sed 
miserentis est Dei . a. Objicit sibi Apostolus hominum contra vindicem Dei 
justitiam querimonias , quod videatur , non posse Deum punire eos , qui 
e numero non sunt praedestinatorum . Ita autem respondet : O homo , tu 
quis es , qui respondeas Deo ? Numquid dicit figmentum ei , qui se fn- 
xit , quid me fecisti sic ? An non habet potestatem figulus luti ex ea- 
dem massa facere aliud quidem vas in honorem , aliud in contumeliam? 
Jam vero , si persuasum erat Apostolo , Praedestinationem ex praevisis meri- 
tis fieri , cur ad absolutam confugit Dei voluntatem ? Cur exemplum affert 
figuli , ex cujus arbitrio pendet , aliud vas in honorem , aliud in contume- 
liam ex eadem luti massa conficere ? IV. Caussam reddens Apostolus , cur 
Deus dilexerit Jacob , Esau autem odio habuerit , non ad praevisa illorum 
recurrit opera ; sed id Deum fecisse , ait , ut in uno misericordiam , in alio 
manifestam faceret justitiam . Quod si Deus volens ostendere iram , et no- 
tam facere potentiam suam , sustinuit in multa patientia vasa irae apta 
in interitum , ut ostenderet divitias gloriae suae in vasa misericordiae , 
quae praeparavit in gloriam . V. Denique inquirens , cur Deus alios ele- 
gerit , reliquerit alios in incredulitate , ad inscrutabilia Dei recurrit judici^,. 

dicens : Oh altitudo divitiarum Sapientiae , et Scientiae Dei l Quam in- 
comprehensibilia sunt judicia ejus , et investigabiles viae ejus l Ast in 
illorum sententia , qui Praedestinationem ex praevisis meritis fieri tenent , 
quid ad inscrutabilia Dei judicia opus est confugere ? Negari itaque , nisi 
per sutnmam inscitiam , non potest , Apostolum credidisse , Praedestinatio- 
nem ad gloriam a Deo fieri , non intuitu quorumcumque meritorum , sed 
ex mera Dei benignitate . 

Prob. 4* etiam ex vetere Testamento . In Ps. XVII. legitur : Salvum ■ 
me Jecit , quoniam voluit me . Et Ezechiel. Cap. 38. Non propter vos ego 
faciam , sed propter nomen sanctum meum . Hujus generis sunt alia be- 
ne multa in eodem Testamento . 

Expediuntur objectiones . 

Obj. I. Etiamsi Apostolus in Ep. ad Romanos verba faciat de Prae- 
destinatione gratuita , non inde sequitur tamen , falsam esse Molinistarum 
sententiam . Loquitur enim ibi Paulus de Praedestinatione , non ad gloriam , 
sed ad gratiam , quam gratuitam esse , etiam Moliniani fatentur . II. Et re- 
vera. Apostolus, tum in illa ad Romanos, tum in aliis Epistolis suis, ele- • 
ctos , et vocatos secundum propositum integras appellat Ecclesias . Puta, in 
Ep. ad Eph. Omnibus sanctis , inquit , qui sunt Ephesi . Ast non omnes , 
ac singuli illarum Ecclesiarum fideles praedestinati erant ad gloriam, bene 
vero ad fidem , et gratiam . III. Imo de Praedestinatione ad gloriam cele- 
bris illa Pauli sententia : Cum nondum nati fuissent ctc. accipi nequit . Nam 
si eo sensu sumeretur , sequeretur inde , reprobationem Esau absque prae- 
visione demeritorum factam fuisse , sicut absque meritorum praescientia fa- 
cta fuisset Praedestinatio Jacob . Id vero impietatem sapit Calvinianam . 

Resp. ad i. Apostolus in laudata sententia de Jacob, et Esau, non de 
Praedestinatione ad gratiam solum , sed de Praedestinatione etiam ad gloriam 
verba facit. Quod multa suadent. Et r. quidem inquit, Deum dilexisse 
Jacob , ut secundum electionem propositum Dei maneret . Ast dilectio , vo- 
catio , electio secundum propositum est Praedestinatio non solum ad gratiam , 
sed etiam ad gloriam : tum quia idem Apostolus Cap. ejusdem Ep. ad Rom. 
8. inquit : Scimus , quoniam diligentibus Deum omnia cooperantur in 
bonum iis , qui secuiulum propositum vocati sunt sancti , quum tamen vo- 
catis , electis , ac praedestinatis dumtaxat ad gratiam non omnia certe coo- 
perentur in bonum : tum etiam , quoniam ibidem Paulus , se de iis prae- 
destinatis sermonem instituere affirmat , qui tandem glorificantur : Quos 
autem praedestinavit , hos et vocavit : et quos vocavit , hos et justificavit : 
quos autem justificavit , illos et glorificavit ; praedestinati vero ad solam 
gratiam nunquam glorificantur : tum denique , quoniam de Praedestinatione 
ad gloriam verba illa esse intelligenda , tradit S. P. Augustinus Lib. de Cor. 
et Grat. Cap. 7. , ubi ita scribit: Illi ergo electi , ut saepe dictum est , 
qui secundum propositum vocati , qui etiam praedestinati , atque praesci- 
ti . Horum si qiusquam perit , fallitur Deus : sed nemo eorum perit , quia 

no» fallitur Deus . a. De iliis praedestinatis loquitur Apostolus , qui sepa- 
rari 'a charitate Christi non poterunt : Quid ergo dicemus ad haec ? Si 
Deus pro nobis , quis contra uos ? Quis accusabit adversus electos Dei ? 
Quis ergo separabit nos a charitate Christi ? Qui autem praedestinantur ad 
solam gratiam , a Christi charitate utique separantur ; quum a Deo perseve- 
rantiam finalem non recipiant . 3. Praedestinati , de quibus ea in Epistola 
Paulus , vocantur vasa misericordiae praeparata in gloriam : Ut ostenderet di- 
vitias gloriae suae in vasa misericordiae , quae praeparavit in gloriam . 
Quis autem non videt , vasa misericordiae praeparata in gloriam esse prae- 
destinatos tum ad gratiam , tum ad gloriam ? Complura hujus generis alia 
observatione digna in eadem Epistola prostant , quae luculentissime osten- 
dunt , de Praedestinatione non solum ad gratiam, sed etiam ad gloriam A- 
postolum loqui . 

Ad a. dico r. cum S. P. Augustino Ep. XCIX. Scripturae mos est , 
ita loqui de parte , tanquam de loto . Sic Corinthios in primis suae Epi- 
stolae partibus ita laudat , tanquam omnes tales sint , cum essent lau- 
dabiles quidam eorum : et postea in nonnullis ipsius Epistolae locis ita 
reprehendit , tanquam omnes culpabiles essent , propter quosdam , qui ta- 
les erant . Illam divinarum Scripturarum consuetudinem per omne corpus 
litterarum ejus creberrime sparsam quisquis diligenter adverterit , mul- 
ta dissolvit , quae inter se videntur contraria . Secundum hanc regulam 
integras Ecclesias appellat Apostolus praedestinatas ad gloriam propter mul- 
tos , qui in singulis Ecclesiis revera praedestinati erant ad gloriam . Dico 
a. cum eodem S. Patre , aequitatem postulare , ut in bonam partem de 
proximis nostris feramus judicium : Appellamus ergo eos electos Christi 
discipulos , et Dei filios , quia sic appellandi sunt , quos regeneratos pie 
vivere cernimus . Sed tunc vere sunt , quod appellantur , si manserint 
in eo , propter quod sic appellantur ; verba sunt S. Patris in Lib. de Corr. 
et Grat. Cap. 9 . 

Ad 3. Reprobatio negativa a Deo fit intuitu peccati originalis ; positi- 
va vero ob peccata etiam actualia , ut deinceps demonstrabimus . Esau ergo 
cum nondum natus fuisset , nec peccatum aliquod actuale patrasset , repro- 
batus a Deo fuit negative , hoc est relictus fuit in massa perditionis intuitu 
peccati originalis , quod ex Adam nascendo contrahere debebat ; Jacob au- 
tem ad gloriam electus ex mera Dei benignitate . Hinc Apostolus ibidem 
de reprobis in Esau praefiguratis loquens , appellat cos vasa irae apta in 
interitum , ut demonstret , Deum , antequam reprobationis edat decretum , 
invenire illos jam aptos per peccatum ad interitum . Verba autem faciens 
de electis designatis in Jacob , vocat eos vasa misericordiae , non apta 
ad gloriam , sed , quae praeparavit in gloriam . 

Obj. 2 . I. Detur , Apostolum in Ep. ad Rom. loqui de Praedestinatione, 
ad gloriam ; nullum adhuc ex ea deducitur argumentum adversus Molinia^- 
nos . Etenim ad summum inquit Apostolus , Praedestinationem ad gloriam 
non fieri a Deo ex praescientia bonorum operum naturalium , ut Pelagiani 
contendunt ; non excludit autem praevisionem meritorum supernaturalium . 
Tom. II. Marcellius Theol. 38 

II. Apostolus io verbis iliis: Cum nondum nati fuissent elc. neque de Prae- 
destinatione ad gratiam pertractat , neque de Praedestinatione ad gloriam ; 
sed agit dumtaxat de sorte temporali Idumaei , ac Israelitici populi . Nam 
Gen. Cap. a5. Rebeccae Deum consulenti , cur parvuli in utero suo colli- 
derentur , Deus ipse ita respondit : Duae gentes sunt in utero tuo , et duo 
populi ex ventre tuo dividentur , populusque populum superabit , et ma- 
jor serviet minori . Quod vaticinium impletum deinceps fuisse , ex historia 
patet , et confirmatur ex Malachia , qui Cap. i. explicans verba illa Gene- 
seos : Jacob dilexi , Esau autem odio habui : Posui , inquit , montem ejus 
( nempe Esau ) in solitudinem , et kaereditate/n ejus in dracones deser- 
ti . Israelitis autem in Jacob praefiguratis contigisse in sortem terram Cha- 
naan , probavit eventus . In Apostolica itaque sententia sermo non fit de 
Praedestinatione vel ad gratiam , vel ad gloriam , nisi forte in sensu mysti- 
co , et spirituali , non vero in sensu litterali . Ast norunt omnes , sensum 
mysticum in comparatione litteralis validissimum non suppeditare ad aliquid 
demonstrandum argumentum . 

Resp. ad r. Apostolus per illa verba .• Cum nondum nati fuissent etc. 
praevisionem meritorum , non modo naturalium , sed et supernaturalium 
excludit . Ideo enim Apostolus a Praedestinationis , de qua loquitur , nego- 
tio excludit opera , non quod ea naturalia potius , quam supernaturalia fu- 
tura sint , sed ut totam Praedestinationis oeconomiam divinae adseribat vo- 
luntati . Alioquin cur Deum ita loquentem induxisset : Miserebor , cujus 
misereor elc. ? Cur addidisset : Non volentis , neque currentis , sed miseren- 
tis est Dei ? Cur figuli affert similitudinem , ut totum Dei tribuat bene- 
placito ? Cur exclamat : Oh altitudo divitiarum ? Sane si credidisset Apo- 
stolus praedestinari a Deo homines ob praevisa merita cum gratia peragen- 
da , hic locus aptissimus fuisset dicendi , Deum personarum non esse acce- 
ptorem , nec apud eum locum habere iniquitatem , quoniam Jacob elegit , 
reprobavit Esau , quia in uno futura bona opera peragenda cum gratia , in 
alio autem opera mala praevidit . Apposite magnus Augustinus Ep. CXCIV. 
inquit : Quis istum acutissimum sensum defuisse Apostolo non miretur ? 
Hoc quippe ille non vidit , quando sibi velut adversantis objecta quaestio- 
ne , non id potius tam breve , tam apertum , tam, sicut isti putant , verum , 
absolutumque respondit . Cum enim rem stupendam proposuisset , quomo- 
do de nondum natis , nec aliquid agentibus boni , aut mali recte dici 
potuerit , quod unum Deus dilexerit , alium odio habuerit , ipsa sibi ob- 
jecta quaestione , mutum exprimens auditoris , Quid ergo dicemus? inquit , 
numquid iniquitas apud Deum ? Absit . Hic ergo erat locus , ut diceret , 
quod isti sentiunt . Futura enim Deus opera praevidebat , quando ma- 
jorem minori serviturum esse dicebat . . 

Ad a. Etsi in Libro Genesis , et apud Malachiam sermonem institui 
concederem de Jacob , et Esau , prout Israelitici , ac Idumaei populi ty- 
pum gerebant , quorum scilicet alter ad terram Chanaan , alter ad solitu- 
dinem montium esset praedestinatus ; certo tamen certius est , Apostolum lo- 
qui de Jacob , et Esau , quatenus ille praedestinatorum , hic reproborum 

typus fuit; atque per terram Chanaan aeternam vitam , per solitudinem 
vero montium mortem aeternam intellexisse . Et sicuti filii filiorum Jacob 
absque ulla meritorum praescientia ad terrae Chanaan fuere praedestinati 
possessionem , ita siue ullis praevisis sive naturalibus , sive supematurali- 
bus meritis praedestinatos luisse ait omnes electos . Hanc esse Apostoli 
mentem , satis superque patet ex iis , quae diximus , et ex Augustini Epist. 
ad Sixtum Gap. 8. > ad quam Lectorem remittimus . 

Ad 3. Etiam ex sacrae Scripturae mystico sensu valide quam saepissi- 
me argumentamur , licet mysticus ille sensus a Scriptura per privatum ali- 
quem Doctorem eruatur ; est enim et ipse a Spiritu Sancto intentus . Ast 
vero si mysticus sensus sit alicujus Scriptoris hagiographi , tunc ineluctabile 
praebere argumentum , quis nisi incredulus poterit inficiari ? Per os namque 
sacri Scriptoris loquitur immediate ipse Deus . Imo sensus ille , qui mysti- 
cus apparet , revera litteralis est , quia a Spiritu Sancto principaliter inten- 
tus . Mystica porro locorum Geneseos , et Malachiae interpretatio , non ali- 
cujus privati Doctoris est , sed Apostoli Pauli a Spiritu Sancto inspirati . 

Obj. 3. I. Matthaei Gap. a5. Christus Dominus in extrema Judicii die 
sic allocuturus est electos suos : V mite benedicti Patris mei , possidete 

paratum vobis Regnum a constitutione mundi : esurivi enim , et dedistis 
mihi manducare ; sitivi , et dedistis mihi bibere etc. Christus in hac sen- 
tentia merita inducit electorum Unquam caussam Praedestinationis ; parti- 
cula quippe illa , enim , in allatis verbis posita : Esurivi enim , et dedistis 
mihi manducare , caussam significat meritoriam , propter quam paratum est 
electis llegniun caelorum a constitutione mundi . II. Et sane , eodem mo- 
do electos , ac reprobos allocuturus est supremus Judex in die judicii : Ve- 
nite benedicti : esurivi enim , et dedistis mihi manducare etc. , et , Ite 
maledicti : esurivi enim , et non dedistis mihi manducare etc. Reprobis 
autem nonne paratus est i^js aeternus ob praevisa demerita ? Itaque para- 
tum est Regnum caelorum electis ob praevisa bona opera. III. Et quidem, 
cx allata Matthaei sententia colligitur , nou fieri a Deo reprobationem , nisi 
post praecognita mala opera ; uude nec fit a Deo Praedestinatio , nisi post 
meritorum praevisionem ■ 

Resp. ad i . Sub duplici aspectu considerant Theologi omnes Praede- 
stinationem , in ordine intentionis , et in ordine exeeutionis . Haec in tem- 
pore exccutioni mandatur , illa fit ab aeterno . Praedestinatio in ordine exe- 
eutionis est gloriae retributio , et merita supponit , quia onerosa est . In or- 
dine autem intentionis est gloriae praeparatio , nullaque praesupponit me- 
rita , quia est gratuita . Evangelista itaque laudato ia argumento loco , quum 
Judicium describat universale , de Praedestinatione loquitur in ordine exe- 
cuUonis , non vero in ordine intentionis . Atque idcirco caussalis illa : Esu- 
rivi enim , et dedistis milu manducare , non ad vocem istam , paratum , 
sed ad verbum refertur , possidete ; ita ut sensus sit : -Quoniam esurivi , 
et dedisds manducare , ideo possidete Regnum ; illam videlicet aeternam fe- 
licitatem , quam paravi vobis a constitutione mundi . Quae clausula : para- 
tum vobis etc. veluti incidcnter, ad Regnum a beatis possidendum aescri- 

bendum , posita est . Hunc esse Christi sententiae sensum , patet ; tum quod 
idem Christus opera non futura commemoret , sed praeterita : Esurivi enim , et 
dedistis mihi manducare , ac proinde de Regno caelorum , prout merces , et 
retributio est , loquatur ; ( ad gloriam enim propter opera praeterita praedesti- 
nari homines in ordine intentionis , nec Adversarii dicent ) tum etiam , quo- 
niam in ea sententia , quam prolaturus est Christus in reprobos , caussalis 
illa : Esurivi enim , et non dedistis mihi manducare , refertur proculdubio 
ad illa verba : Discedite a me maledicti , non ad illa alia : Paratum dia- 
bolo , et Angelis ejus ; alioquin dicendum foret , diabolo paratum aeter- 
num ignem luisse propter peccata hominum , et quidem praeterita , quod 
ridiculum esset . 

Ad 3. Mirari non subit , si eodem modo loquuturus sit Christus de 
reprobis , ac de electis in fine mundi : sermo enim tunc habebitur de actua- 
li retributione , adeoque de Praedestinatione , ac reprobatione iu ordine exe- 
culionis . Cumque in exeeutionis ordine non minus poena , quam praemium 
propriis rependatur meritis , in medium producet supremus Judex bona , ac 
mala opera judicandorum . 

Ad 3. Fatemur nos adversus Calvinum , reprobis paratam non esse 
poenam , nisi ob praevisa demerita . Id autem ex allata Matthaei sententia 
probari negamus , quoniam sermo fit ibi de retributione , non de praepara- 
tione ; alioquin diabolo aeternus paratus fuisset ignis ob carentiam eleemosy- 
narum . 

Obj. 4* multa alia Scripturarum loca . I. In sacris Litteris vita aeterna 
crebro appellatur merces , praemium , bravium , corona justitiae . Matth. Cap. 
5. Merces vestra copiosa est in caelis . In Ep. I. ad Cor. Cap. y. Unus 
accipit bravium . In II. ad Timoth. Cap. i . Jn reliquo reposita est mihi 
corona justitiae . II. Scripturae non raro dicunt , in propria potestate ha- 
bere homines vitam aeternam . Sic Apostolus in Ep. II. ad Timoth. Cap. 
a. Si quis emundaverit se ab istis , erit vas in honorem . Et ad Rom. 
Cap. ii. Sed et illi ( Judaei ) si non permanserint in incredulitate , in- 
serentur , nempe in bonam olivam . Petrus Ep. II. Cap. i . Satagite , ut 
per bona opera certam vestram vocationem , et electionem facialis . IU. 
Demum Praedestinatio expresse appellatur praescientia : Quos praescivit , et 
praedestinavit conformes fieri imagini filii sui , inquit Apostolus ad Rom. 
Cap. 3. 

Resp. ad singula . Et ad i . facilis est responsio . Vita quippe aeterna 
merces , bravium , corona justitiae vocatur in ordine exeeutionis , non au- 
tem in ordine intentionis . Nam Deus , qui ab aeterno , misericordia motus, 
nonnullos ex massa eruere voluit perditionis , statuit etiam , ut electa illa 
creatura gloriam in tempore non consequeretur , nisi propriis operibus super- 
naturali auxilio comparatis . Atque ita gloria eadem sempiterna donum est, 
et gratia simul , ac merces , bravium , et corona justitiae . 

Ad a. Eodem sensu, in ordine videlicet exeeutionis, vita aeterna est 
in potostate hominis . Quare Apostolicae sententiae in II. ad Timoth. sensus 
est ; 5/ quis emunlaverit se , erit in tempore vas in honorem , quernad- 

modum electus ab aeterno erat . Eodem modo aliud accipiendum est Apo- 
stoli testimonium ex Ep. ad Rom. Si Judaei non permanserint in incre- 
dulitate , inserentur in bonam olivam ; gloriam nempe consequentur in tem- 
pore , ad quam praedestinati fuerant ab aeterno . Ilaec denique intelligentia 
est verborum Petri : Cum incertum sit hominibus Regnum aeternum in exe- 
cutione , satagite , ut per bona opera certam vestram vocationem , et ele- 
ctionem faciatis . 

Ad 3 . Praescientia in sacris voluminibus pro dilectione passim usurpa- 
tur . Unde Apostolus in Ep. ad Rom. Cap. ii. Non repulit , inquit , ple- 
bem suam , quam praescivit , hoc est , quam dilexit . Ad Timoth. Ep. II. 
Cognovit Dominus, nimirum, dilexit Dominus , qui sunt ejus. Johan. Cap. 
io. Christus inquit: Cognosco , scilicet diligo, oves meas . Sexcenta hujus 
rei occurrunt in Scripturis exempla . Quare , dum ait Apostolus : Quos prae- 
scivit , et praedestinavit , idem est, ac si dixerit: Quos dilexit, et prae- 
destinavit ; praesertim cum absolute , et absque ullo addito scripserit : Quos 
praescivit , non quos praescivit bene victuros . Hinc S. P. Augustinus Lib. 
de Dono Pers. Cap. 18. ait: Unde aliquando eadem praedestinatio signi- 
fcatur nomine praescientiae , sicut ait Apostolus : Non repulit Deus ple- 
bem suam , quam praescivit . Hoc , quod ait , praescivit , non recte intcl- 
ligitur , nisi praedestinavit . Legito integrum Caput . Quod si praescientiae 
nomine signilicari velint praecognitionem , haec non in opera a persona pa- 
tranda , sed in personam ipsam cadit ; ita ut sensus sit , Deum , quos prae- 
destinavit , probe cognovisse conformet lieri etc. Quare S. Thomas Cointn. 
in hunc locum scribit : Non quia omnes praescitos praedestinavit : sed 
quia praedestinare non poterat , nisi praescitos . 

CAPUT VII. 

Exundem de gratuita lapsorum hominum Praedestinatione 
ad gloriam sententiam absque ulla ambiguitate 
verborum defendit Augustinus . 

Tres sunt Scriptorum , etiam Catholicorum , inter illos , qui a nostrae 
Scholae principiis recedunt , opinationes circa Magni Augustini in rebus ad 
Praedestinationem , ct gratiam spectantibus auctoritatem . Nonnulli temere 
prorsus, ac omni verecundiae abjecto fraeno , perpetuo haereticorum mal- 
leo , verae Christi fidei strenuissime vindici , Doctori sanctissimo bellum 
aperta fronte indicere non veriti, audacter pronnneiant , aut modum in re- 
fellendis haereticis excessisse , aut nova in Ecclesiam pro lubiiu suo' inve- 
xisse dogmata ; proindeque licere Theologo ab ejus hisce in disputationibus 
recedere placitis . Alii minns insolenter de S. Patre loquentes , distinguen- 
dum in ejus contra Pelagianos , ac Semipelagianos Operibus arbitrantur in- 
ter ea , quae adversus praefatos haereticos ex professo tractavit , ac illa , 
quae necessariam non habent cum caussae summa connexionem , sed in 
disputando intercurrunt , et quaestiones incidentes possunt appellari . Gra- 

tiam , inquiunt, necessariam esse ad omnes , et singulos actus , ac etiam ad 
Fidei initium , et ad perseverantiam linalem , dogma est , de quo adversus 
haereticos ex professo disserebat Augustinus ; cetera vero , quae non sunt 
cum hoc dogmate necessario connexa , tanquam quaestiones haberi debent 
mere incidentes . Iu prioris generis quaestionibus maximam se agnoscere di- 
cunt illius auctoritatem ; in aliis autetu contendunt , posse Theologos abs- 
que Religionis piaculo , ab illius sententia recedere . Reliqui tandem se 
in omnibus , ac singulis revereri profitentur S. Patris auctoritatem , nul- 
la prorsus inter primi , alteriusque generis quaestiones distinctione facta , 
$ed fidenter nimis contendunt , sententiae nostrae adversari potius , quam 
favere . Instituti nostri non est , prioris , alteriusve mox recensitae classis 
Theologos hoc in Capite refutare . Iu Opusculis nostris de Gratia , Deo 
dante , de illo pertractabimus argumento , meritaque confutatione horum 
confidentiam Scriptorum , post clarissimum Norisium , coercere conabimur . 
Nunc contra tertii generis Theologos aggredimur demonstrare , stremmsimum 
Gratiae , ac Praedestinationis vindicem adeo aperte nostram de gratuita Prae- 
destinatione ad gloriam tradidisse sententiam , ut luci sponte oculos clau- 
dat , qui id auserit denegare . Ad rem itaque 

ARGUMENTUM I. 

Ex statu disputationis Augustinum inter , et Pelagianos . 

Status controversiae Augustinum inter , ac Pelagianos , ubi de Praede- 
stinatione sermo occurrebat , erat , an Praedestinatio ad gloriam ex praevi- 
sis meritis esset , an vero gratuita . Pelagiani pro priore controversiae parte 
stabant; pro altera vero decertabat Augustinus. Rem totam audiamus a S. 
Doctore , qui in Lib. de Praed. SS. Cap. 1 8. haec scripta reliquit : Prae- 
sciebat , ait Pelagianus , qui futuri essent sancti , et immaculati per li- 
berae voluntatis arbitrium : et ideo eos ante mundi constitutionem in ipsa 
sua praescientia , qua tales futuros esse praescivit , elegit . Elegit ergo , 
inquit , antequam essent , praedestinans filios , quos futuros sanctos , im- 
maculatosque praescivit : utique ipse non fecit , nec se facturum , sed il- 
los futuros esse praevidit . Pelagius itaque cum suis docebat , illos a Deo 
praedestinari ad gloriam , quos futuros sanctos , et immaculatos praescivit ; 
atque idcirco , Praedestinationem ad gloriam gratuito a Deo fieri , inficia- 
batur . Videamus nunc , quid Pelagiani argumento respondeat Augustinus : 
Intueamur ergo , inquit , verba Apostoli , atque videamus , utrum propler- 
ea nos elegerit ante mundi constitutionem , quia sancti , et immaculati 
futuri eramus , an ut essemus . Benedicius , inquit , Deus ... qui iu>s be- 
nedixit in omni benedictione in caelestibus in Christo ; sicut elegit nos 
in ipso ante mundi constitutionem , ut essemus sancti , et immaculati . 
IS ori ergo quia futuri eramus , sed , ut essemus . JSempe certiun est , nem- 
pe manifestum est : ideo quippe tales eramus futuri , quia elegit ipse , prae- 
destinans nos , ut tales per gratiam ejus essemus . Per Augustinum itaque 

caussa meritorum nostrorum , ut simus sancti , et immaculati , non est bo- 
norum operum praevisio , sed electio nostra in Christo facta ante mundi 
constitutionem . Qui haec tradit , numquid de gratuita Praedestinatione ad 
gloriam dubitat ? 

Nihilominus Tournely post Vasquesium ejusmodi argumentum eludere 
putat , respondendo , controversiam Pelagianos inter , et Augustinum fuisse 
de Praedestinatione ad gratiam dumtaxat, non ad gloriam: volebat quippe 
Pelagianus , quem disputantem inducit Augustinus , Deum praedestinasse 
homines ad sanctitatem , quia praevidit , eos futuros esse sanctos ; quod meri- 
to negabat Augustinus. Sed in primis , si res ita se haberet , ut Moliniani con- 
tendunt, cur Massilienses presbyteri tot excitavere adversus Pelagianorum 
debellatorem clamores , eo quod in libris contra illos haereticos editis sen- 
tentiam tradiderit de gratuita et ad gratiam , et ad gloriam Praedestinatio- 
ne ? Si Adversarii dicant , rejecisse in Augustino Semipelagianos solam Prae- 
destinationem gratuitam ad gratiam , redarguuntur apertissime ab Prospero , 
qui de Semipelagianorum querimoniis certiorem fecit Augustinum hisce 
verbis : Multi servorum Christi , qui in Massiliensi urbe consistunt , in 
Sanctitatis tuae Scriptis , quae adversus Pelagianos haereticos condidisti , 
contrarium putant Patrum opinioni , et Ecclesiastico sensui , quidquid in 
eis de vocatione electorum secundum Dei propositum disputasti . Proposi- 
tum autem illud esse Praedestinationem ad gloriam , ostendunt ea , quae e 
vestigio subdit ibidem : Hoc autem propositum vocationis Dei , quo vel 
ante mundi initium , vel in ipsa conditione generis humani eligendorum , 
et rejiciendorum dicitur facta discretio , ut , secundum quod placuit Crea- 
tori , alii vasa hotwris , alii vasa contumeliae sint creati , et lapsis etc. 
Eadem habet Hilarius ad eumdem S. Patrem scribens, cujus verba paullo 
inferius dabimus . Est itaque purum , putumque effugium dicere , defendisse 
Augustinum adversus Pelagianos solam gratuitam Praedestinationem ad gra- 
tiam . Deinde supponunt hi Theologi , Pelagianos ad bonum agendum gra- 
tiae agnovisse necessitatem in sensu catholico , praescientia tantum excepta 
meritorum . Si namque totum inter Pelagianos , et Augustinum discrimen in 
eo consistebat , quod Pelagiani aliquos praedestinari vellent ad gratiam ex 
bonis praevisis operibus , Augustinus autem gratuito , jam sua sponte sequi- 
tur , agnovisse illos gratiae ad bonum agendum necessitatem in sensu catho- 
lico , praevisione excepta meritorum . Id autem falsissimum est . Nam qua- 
druplex admittebat Pelagius genus gratiae ; liberum videlicet arbitrium / le- 
gem , atque doctrinam ; remissionem peccatorum ; et vitam aeternam . Pe- 
lagius , et Augustinus plane non disputabant de Praedestinatione ad libe- 
rum arbitrium , quum illud omnibus commune sit : neque de Praedestina- 
tione ad legem , atque doctrinam , ad quam assequendam electi , ac repro- 
bi ex aequo conveniunt : sed neque de Praedestinatione ad remissionem 
peccatorum , tum quia disputans S. Doctor contra Pelagium , non de ha- 
bituali , sed de actuali gratia disserebat ; tum quia habitualem gratiam a 
Dei beneplacito pendere , fatebatur haereticus , ut S. P. Lib. de Grat. et 
Lib. arb. narrat Cap. 6. Sed dicunt Pelagiani , hanc esse solam , non se~ 

eundum merita nostra gratiam , qua homini peccata dimittuntur . Asse- 
ruit quidem aliquando Pelagius , etiam habitualem gratiam secundum meri- 
ta dari j sed alio plane sensu , ut in Tract. de Grat. observabimus . Super- 
est ergo , ut fateamur, controversiae statum inter Augustinum , et Pelagia- 
nos , non modo fuisse de Predesti natione ad gratiam , sed etiam de Prae- 
destinatione ad gloriam , quam quum gratuito fieri a Deo doceat S. Doctor, 
sequitur , hanc fuisse illius constantem sententiam . Vide Pctavium Lib. IX. 
de Theol. Dogm. Gap. G., quo in loco responsionem Vasquesii fuse refellit . 

ARGUMENTUM II. 

Ex statu controversiae inter Semipelagianos , et Augustinum . 

Id de Praedestinatione ad gloriam credidit Augustinus , quod caussa 
fuit , cur adversus ipsum Semipelagiani concitarentur , quodque subinde 
S. Pater contra eosdem ex professo defendit , ut luculentissime patet tum 
ex Epistolis Prosperi , et Ifilarii ad Augustinum , tum ex ejusdem S. Do- 
ctoris Libris de Praed. SS. et de Dono Pers., in quibus Semipelngianorum 
refellit doctrinam , suamque propugnat. Ast caussa , cur Semipelagiani con- 
tra Augustinum concitati sunt , et quod idem Augustinus subinde defendit , 
fuit sententia de gratuita Praedestinatione ad gloriam . Idque mullis suadetur . 
Et I. quidem ex iis , quae ad Augustinum scripsit S. Prosper . Nam prae- 
ter ea , quae paullo supra retulimus , in eadem Epistola subdit : Haec ip- 
sorum definitio est ... Qui credituri sunt , quive in ea fide , quae deinceps 
per Dei gratiam sit juvanda , mansuri sunt , praescisse ante mundi con- 
stitutionem Deum , ct eos praedestinasse in Regnum suum , quos gratis 
vocatos , dignos fiuturos electione , et de hac vita bono fine excessuros es- 
se praeviderit . Nonne haec est Praedestinatio ad Regnum secundum prae- 
scientiam meritorum ? Praesertim cum in antecedente suae Epistolae nume- 
ro narraverit Prosper, commotos fuisse contra Augustinum Massilienses* 
quod iu scriptis suis adversus Pelagianos vocationem admiserit electorum se- 
cundum propositum . Vocatio autem secundum propositum, quo, sicut pla- 
cuit Creatori , alii vasa honoris , alii vasa contumeliae sunt facti , nil aliud 
plane est , quam Praedestinatio ad gloriam , non ad solam gratiam ; atque 
idcirco illam in Augustino Semipelagiani impugnarunt . II. Hoc idem con- 
firmatur ex iis , quae refert Hilarius in Epistola ad S. Patrem scripta , 
ubi sic inquit : Haec sunt itaque , quae Massiliae , vel aliis etiam locis 
in Galliis ventilantur : Novum , et inutile esse praedicationi , quod quidam 
secundum propositum eligi dicantur ; nec ad incertum voluntatis Dei de- 
duci se patiuntur . Et num. ejusd. Ep. VII. Inde est, quod et illud pari- 
ter non accipiunt , ut eligendorum , rejiciendorumque numerum esse defi- 
nitum velint ; atque illius sententiae expositionem , non eam , quae a te 
est deprompta , suscipiunt , idest , ut nonnisi omnes homines salvos fieri 
velit , et non cos tantum , qui ad Sanctorum numerum pertinebunt , sed 
omnes omnino , ut nullus habeatur exceptus . III. Non aliam Semipelagia- 

ni agnoscebant Praedestinationem ad gloriam , nisi eam , quae fit ex bono- 
rum operum praevisione : Pene omnium par invenitur , et una sententia , 
qua propositum , et Praedestinationem Dei secundum praescientiam rece- 
perunt , ut ob hoc Deus alios vasa honoris , alios contumeliae effecerit , 
quia finem uniuscujusque praeviderit , et sub ipso gratiae adjutorio , in 
qua Juturus esset voluntate , et actione praescierit . Omitto alia , quae ibi- 
dem legi possunt, llinc ergo caussa, cur contra Augustinum insurrexerint, 
fuit , quod is Praedestinationem ad gloriam gratuitam admiserit . IV. Eam 
in Augustino Semipelagiani Praedestinationem improbarunt , qua admissa , 
sequi videntur libertatis exitium , torpor in Sanctis , defectus in lapsis re- 
surgendi , aliaque hujus generis incommoda: IIoc autem propositum ... et 
lapsis curam resurgendi adimere , inquiunt , et sanctis torporis occasio- 
nem afferre ; eo quod utraque parte superfluus sit labor , si neque re- 
jectus ulla industria possit intrare , neque electus ulla negligentia possit 
excidere . Praedestinatio autem , ex qua illa sequi videntur incommoda , non 
ea certe est , quae a Deo fit ex praecognitis electorum operibus , sed illa , 
quae a Deo fit gratuito ; atque idcirco hanc in Augustino impugnarunt Se- 
mipelagiani . Horum autem doctrinam confutasse S. Doctorem , suamque de 
gratuita Praedestinatione novis , iisque invictis argumentis confirmasse sen- 
tentiam , demonstratione non indiget ; sed oculos tantum injicere sufficit in 
ejus Opera contra eosdem exarata dc Praed. SS. , de Dono Persev. , et de 
Corr. et Gratia . 

ARGUMENTUM III. 

Ex iis , quae de Massa perditionis tradit Augustinus . 

Perpetua , et constans S. P. Augustini doctrina , in Operibus adversus 
Gratiae hostes tradita , est , post Adae peccatum omnes homines in massa 
quadam concludi perditionis , ex qua Deus nonnullos per solani Praedesti- 
nationem gratis, et misericorditer extrahit, aliis interim ibi justo suo judi- 
cio relictis. Ejusmodi autem systema Praedestinationem importare gratuitam, 
quis non videt ? Atque hanc constantem fuisse Augustini sententiam , lucu- 
lentissime patet I. cx iis , quae de massa tradidit perditionis . Nam mulli 
ob eam doctrinam invidiam illi crearunt , quasi e cineribus Manichaeorum 
denuo excitaverit portenta , atque asseruerit , aeternam salutem lato quodam 
contingere hominibus ; unde consequens fieret , ut Sanctorum sors fixa fue- 
rit , et immutabilis , numerus electorum certus , ac determinatus etc. Con- 
stat id cx Prosperi , et Hilarii Epistolis , et ex Semipelagianorurn Coriphaeo 
Fausto Rejensi Lib. I. Cap. 4 - et 12. Porro absurdae hae consecutiones, quas 
ab Augustini doctrina eliciebant Pelagiani , ac Semipelagiani , supponunt pla- 
ne electionem mere gratuitam . II. I11 Enchirid. ad Laur. ita scribit S. Do- 
clor : Sola gratia redemptos discernit a perditis , quos in unam perditio- 
nis concreverat massam , ab origine ducta caussa communi . Rursus do- 
cet ibidem , eos , qui ex illa liberantur massa , sic oportuisse liberari , ut 
ex pluribus non liberatis , atque in damnatione justissima derelictis , osten- 

deretur , quid meruisset universa conspersio , et quo etiam istos debitum 
Dei judicium duceret , nisi ejus indebita misericordia subveniret . In Lib. 
autem de Corr. et Grat. Cap. 7. ait : Ab illa massa perditionis , quae fa- 
cta est per primum Adam , debemus intelligere , neminem posse discer- 
ni , nisi qui hoc donum habet , quisquis habet , quod gratia Salvatoris 
accepit . Hujus generis plurima brevitatis caussa omitto . III. Nec dici po- 
test , ut Adversarii audent , loqui S. Patrem de Praedestinatione ad gratiam, 
per quam nonnulli gratuito liberentur a massa perditionis : id namque re- 
gerere, est omnia in Augustino turbare . Siquidem 1. , per id nonnulli a 
massa liberantur perditionis , per quod pars esse desinunt illius massae . De- 
sinunt autem pars esse illius massae , non per Praedestinationem ad gratiam, 
quum mulli reprobi , qui ad massam pertinent damnatam , sint ad gratiam, 
et sanctitatem praedestinati , non vero ad gloriam : unde de hac , non de 
illa loquitur S. Doclor . 2. Ii tantum, per Augustinum , liberantur a massa, 
quibus misericorditer datur perseverantiae donum , quod non nisi praede- 
stinatis ad gloriam confertur . Hinc inquit ibidem : Qui Evangelium non 
audierunt , aut eo audito in melius commutati perseverantiam non acce- 
perunt ... non sunt ab illa conspersione discreti , quam constat esse dam- 
natam . Et Cap. t 3 . Numerus, ait, ergo Sanctorum per Dei gratiam 
Dei regno praedestinatus, donata sibi etiam usque in finem perseveran- 
tia , illuc integer perducetur , et illic integerrimus jam sine fine beatis- 
simus servabitur , adhaerente sibi misericordia Salvatoris , sive cum con- 
vertuntur , sive cum pracliantur , sive cum coronantur . Ex quibus ap- 
paret , illos per Dei gratiam vocari , praeliari , coronari , qui gratuita Dei 
misericordia e massa perditionis luerunt ab aeterno discreti ; proindcque , non 
de Praedestinatione ad gratiam , sed ad gloriam loquitur Augustinus . 

ARGUMENTUM IV. 

Ex comparatione , quam inter Parvulos , et Adultos instituit S. Pater . 

Idem omnino statuit Augustinus de Praedestinatione ad gloriam adul- 
torum , quod de Praedestinatione ad gloriam parvulorum . Nam in Lib. de 
Dono Perscv. Cap. 12. ita scribit: Ex duobus itaque parvulis originali 
peccato pariter obstrictis , cur iste assumatur , ille relinquatur ; ex duo- 
bus aetate jam grandibus impiis , cur iste vocetur , ut vocantem sequa- 
tur , ille autem non vocetur , aut non ita vocetur , ut vocantem sequatur , 
inscrutabilia sunt judicia Dei . Parvuli vero , qui, recepto baptismate , ex 
hac vita decedunt, ad gloriam praedestinati sunt gratuito . Nam, ut Augu- 
stinus inquit Lib. et Cap. proxime laudato , Nulla merita , etiam secundum 
ipsos Pelagianos , possunt in parvulis inveniri , cur alii eorum mittantur 
in regnum , alii vero alienentur a regno . Et ne Molinistae semper idem 
repetant, loqui Augustinum de Praedestinatione tantum ad gratiam , e vesti- 
gio subdit ibidem : Ex duobus autem piis , cur uni donetur perseverantia 
usque in finem , illi autem non donetur , inscrutabilia sunt judicia Dei . 

Illud autem fidelibus debet esse certissimum, hunc esse ex praedestina - 
tis , illum non esse . Et clarius adhuc mentem suam expresserat Cap. 1 1 . 
JEx ore infantium , dicens , et lactentium ( Deus ) suam perficit laudem , ut 
quod in his videmus , quorum liberationem bona eorum merita nulla prae- 
cedunt , et in his , quorum damnationem utrisque communia originalia 
praecedunt , hoc et in majoribus fieri , nequaquam omnino cunctemur .... 
Cur autem caussam parvulorum , ad exemplum majorum , ( Massilienses ) 
non patiuntur afferri ? 

ARGUMENTUM V. 

Ex quo Praedestinatio ad gloriam sit caussa omnium meritorum, 
quae in tempore sunt in electis . 

Ule censet , Praedestinationem ad gloriam esse gratuitam , qui docet , 
caussam illam esse , cur Deus in tempore omnia merita largiatur electis . 
Hanc propositionem uti certam admittunt etiam adversae sententiae patro- 
ni . Id autem ubique constantissime docuit S. Pater. Et i. In Praedestina- 
tionem ad gloriam caussam Augustinum refundere , cur nonnulli sancti sint, 
et immaculati usque in finem , vidimus Argum. I. superius allato . a. Caus- 
sa , cur nonnulli vocentur , non vocentur alii ; illi sequantur vocantem , hi 
non sequantur; aliis perseverantia detur, aliis non detur, est, juxta Au- 
gustinum , Praedestinatio ad gloriam . Relege illius sententias superiore alla- 
tas argumento . 3 . Si a Sancto Doctore quaeras , cur nonnulli omnia salu- 
tis superent impedimenta , respondebit illico , quia praedestinati sunt ad glo- 
riam : Deo volenti salvum facere , inquit Lib. de Corr. et Gr. Cap. 1 4 - 
nullum hominis resistit arbitrium : sic enim velle , et nolle in volentis , 
et nolentis est potestate , ut divinam voluntatem non impediat , nec su- 
peret potestatem . 4 - In Praedestinationem pariter , velut in caussam , fidem, 
justitiam, et in utraque electorum refundit perseverantiam . Lib. quippe de 
Corr. et Grat. Cap. 7. inquit: Quicurnque ergo ab illa originali damna- 
tione ista divinae gratiae largitate discreti sunt , non est dubium , quod 
et procuratur eis audiendum Evangelium ; et cum audiunt , credunt ; et 
in fide , quae per dilectionem operatur , usque in finem perseverant ; et 
si quando exorbitant , correpti emendantur . Et iterum : Haec omnia ope- 
ratur in eis , qui vasa misericordiae operatus est eos , qui et elegit eos 
in Filio suo ante mundi constitutionem per electionem gratiae . Si autem 
gratia , jam non ex operibus ; alioquin gratia jam non est gratia . Non 
enim sic sunt vocati , ut non essent electi ... sed quoniam secundum pro- 
positum vocati sunt , profecto et electi sunt per electionem , ut dictum est, 
gratiae , non praecedentium meritorum , quia gratia est illis omne meri- 
tum . Adeo haec manifesta sunt , ut inlelligi nequeat , qua fronte adversa- 
rii dicant , stare pro eorum sententia Augustinum . De aliis Praedestinatio- 
nis effectibus juxta S. Doctorem pertractat Petavius Lib. IX. Theol. Dogm. 
Cap. 7. Consule etiam Gasparem Juenin , qui erudite admodum hoc , si- 
cuti et reliqua , versat argumentum . 

ARGUMENTUM VI. 


Ex quo Praedestinatio Christi sit nostrae Praedestinationis exemplar . 

Eodem modo , per Augustinum , praedestinantur homines lapsi ad glo- 
riam , quomodo Christus Dominus praedestinatus fuit ad unionem hyposta- 
ticam , sanctitatem , et gloriam , dicente Lib. de Praed. SS. Cap. 1 5 . Si- 
cut ergo praedestinatus est ille unus, ut caput nostrum esset ; ita multi 
praedestinati sumus , ut membra ejus essemus . Ast vero Christus gratuito 
praedestinatus fuit ad unionem hypostaticam , ad sanctitatem , ad gloriam ; 
unde ait ibidem S. Doctor: Est etiam praeclarissimum lumen Praedestina- 
tionis , et gratiae ipse Salvator , ipse mediator Dei , et hominum homo 
Christus Jesus : qui ut hoc esset , quibus tandem suis vel operum , vel 
fidei praecedentibus meritis natura humana , quae in illo est , comparavit? 
Respondeatur , quaeso : ille homo , ut a Verbo Patri coaeterno in unitatem 
personae assumptus, flius Dei unigenitus esset, unde hoc meruit? Quod 
ejus bonum qualecumque praecessit? Quid egit ante, quid credidit , quid 
petivit , ut ad hanc ineffabilem excellentiam perveniret ? Homines itaque 
lapsi , per Augustinum , praedestinati sunt ad gloriam gratuito . 

Ad hoc etiam eludendum argumentum , veterem repetunt adversarii hi- 
storiolam , loqui nempe Augustinum de Praedestinatione ad gratiam , quo- 
niam Christum praeclarissimum lumen Praedestinationis, et gratiae , non 
gloriae appellat . Sed audiant , quid S. Pater adjungat , et conticescant : Ad 
hanc vocationem qui perlinent , omnes sunt docibiles Dei , nec potest eo- 
rum quisquam dicere : Credidi , ut sic vocarer : praevenit eum quippe mi- 
sericordia Dei , quia sic vocatus est , ut crederet . Omnes enim docibiles 
Dei veniunt ad Filium , quoniam audierunt , et didicerunt a Patre per 
Filium , qui evidentissime dicit : Omnis , qui audivit a Patre , et didi- 
cit , venit ad me . Istorum autem nemo perit , quia omne , quod dedit 
ei Pater , non perdet ex eo quidpiam . Quisquis ergo inde est , omnino 
non perit , nec erit inde , qui pereat . Ii ergo , quorum caput est Christus , 
sunt , qui ita vocantur , ut vocantem non respuant ; sunt docibiles Dei , 
qui veniunt ad Patrem per Filium ; sunt, qui nullimode perire possunt. Sunt 
itaque praedestinati non solum ad gratiam , sed etiam ad gloriam . Infini- 
tus essem , 'si omnia, quae ex sancti Doctoris scriptis erui ad rem hanc 
possunt , argumenta in medium proferre vellem . Adeat qui multa desiderat 
Dionysium Pctavium Lib. Thcol. Dogm. IX. , ubi duodecim urget pro nostra 
sententia ex Augustino decerpta validissima argumenta , et Witasse , Berti , 
Piette , Juenin , Gonet, aliosque . 

Ad ea , quae in contrarium afferuntur , Responsio . 

Obj. I. S. P. Augustinus Lib. I. ad Simplicianum Q. 2. ad illa verba 
E P . ad llom. Cap. 9. Ut secundum electionem propositum Dei maneret , 
ita scribit : Non ergo secundum electionem propositum Dei manet , sed 

ex proposito electio : idnst , tton quia Deus invenit opera bona in homi- 
nibus , quae eligat , ideo manet propositum justificationis ipsius ; secl 
quia illud manet ... ideo invenit opera , quae jam eligat ad Regnum cae- 
lorum . Nam nisi esset electio , non essent electi , nec recte diceretur : 
Quis accusabit adversus electos Dei ? Non tamen electio praecedit justi- 
ficationem , sed electionem justificatio . Nemo enim eligitur , nisi jam di- 
stans ab illo , qui rejicitur . Unde quod dictum est , quia elegit nos De- 
us ante mundi constitutionem , non video quomodo sit dictum , nisi prae- 
scientia . Haec est Augusliui mens, ut Apostolica sententia.- Elegit nos an- 
te mundi constitutionem , quae de Praedestinatione ad gloriam ab omnibus 
inteliigilur , exponenda sit secundum praescientiam , quod Molinistae con- 
tendunt . II. Idem S. Pater Serm. VII. de Verbis Apost. diserte affirmat , 
duplicem dari Praedestinationem , unam gratiae , aliam justitiae . Hinc Prae- 
destinatio ad gloriam est Praedestinatio justitiae ; atque adeo intuitu facta 
meritorum . III. In Psal. 1 26. Quid est , inquit , non est meum dare vo- 
bis ? Non est meum dare superbis . Hoc enim adhuc erant . Sed si vul- 
tis illud accipere , nolite esse quod estis . Aliis paratum est : et vos alii 
estote , et vobis paratum est . IV. Lib. I. de Civit. Dei Cap. 8. Placuit 
divinae providentiae praeparare in posterum bona justis , quibus non J, 'ru- 
entur injusti . V. denique in Lib. de Grat. et Lib. Arb. Cap. 0. Si me- 
rita nostra sic intelligerent , ut etiam ipsa dotui Dei esse cognoscerent , 
non esset reprobanda ista sententia . 

Resp. ad. 1. Nonnulli cum Bellarmino affirmant, Quaestiones ad Sim- 
plicianum Augustinum scripsisse , cum nondum diligentius quaesierat , quae- 
nam esset electio gratiae , de qua Apostolus dicit : Reliquiae per electionem 
salvae factae sunt , ut ipse in Lib. I. lletract. Cap. 28. testatur . Hinc 
argumentum inde contra Praedestinationis gratuitae sententiam desumi non 
potest . Sunt alii , qui argumentum in adversarios ipsos intorquent hoc mo- 
do : Ille negat, Praedestinationem ad gloriam ex praevisis fieri meritis, qui 
docet , bona opera , non caussam , sed effectum esse electionis . Id tradit 
Augustinus allata in argumento sententia dicens : Non quia invenit Deus 
opera bona in hominibus , ideo manet propositum ; sed quia illud manet , 
ideo invenit opera ; unde etc. Alii quoque alia respondent. Sed puto, diversas 
in Augustini textum interpretationes facile conciliari posse, ad adversariorum 
evertendam opinionem . Augustinus itaque duo in allata sententia habet no- 
mina , ex quorum explicatione tota difficultatis pendet enodatio , nimirum , 
Propositum , et Electio . Arbitror autem , S. Doctorem eo loci propositi 
nomine Praedestinationem intelligere , quam in ordine intentionis Theologi 
appellant ; nomine autem electionis Praedestinationem, quam dicunt in or- 
dine exeeutionis. Per propositum intelligere intentionem , patet ex eo, quod 
ibi dicat : Non quia invenit Deus opera bona in hominibus , quae eligat , 
ideo manet propositum justificationis ipsius ; sed quia illud manet , ideo 
invenit opera , quae jam eligat ad regnum caelorum : quae significant , ho- 
mines justificari per gratiam , quoniam manet Dei propositum ; quoniam vi- 
delicet praedestinati sunt in intentione divina ab aeterno . Atque ita vera 

est secunda superius tradita responsio . Quod vero por electionem Praede- 
stinationem intelligat in executione , constat ex illis aliis verbis , quae ibi- 
dem occurrunt : Non tamen electio praecedit justificationem , sed electio- 
nem justificatio . Ast quaenani est electio illa , quae justificationem subse- 
quitur , nisi Praedestinatio in executione ? His ita constitutis , jam omnis 
evanescit difficultas . Dum enim Augustinus inquit, justificationem praecede- 
re electionem , et Deum elegisse nos ante mundi constitutionem per prae- 
scientiam , intellige electionem in ordine exeeutionis , et integra cum Au- 
gustini verbis in argumento allatis stabit nostra sententia . Quod si quaeras , 
cur S. Doctor alibi electionem pro Praedestinatione in intentione semper 
sumit , hic vero pro Praedestinatione in executione , facilis est , et expedi- 
ta responsio ; quoniam scilicet non satis adhuc recte inter electionem gra- 
tiae , et electionem justitiae distinxerat. Dubius siquidem erat, an vera 
daretur inter pares electio . Unde inquit : Nemo enim eligitur , nisi jam 
distans ab illo , qui rejicitur ; quum tamen paullo ante scripsisset : Non 
igitur ex praescientia voluit intel/igi Apostolus factam electionem. Atque 
ita vera est etiam prior a Bellarmino tradita ad Augustini verba responsio. 

Ad a. Ilaec , quae opponuntur , nostram confirmant sententiam . Per 
electionem quippe gratiae intelligit S. Pater Praedestinationem in intentio- 
ne , in qua locum nullum habeant merita , alioquin gratia non esset gratia ; 
per electionem vero justitiae Praedestinationem in executione , quae merita 
plane praesupponit . 

Ad 3. et reliqua breviter dico , Augustinum hisce in locis , aliisque 
similibus de Praedestinatione loqui in ordine exeeutionis , ut vel ex ipsa pa- 
tet lectione . 

CAPUT VIII. 

An alii quoque Patres , qui ante , et post Augustinum scripsere , 
eamdem de Praedestinatione sententiam propugnaverint . 

Ubi de Gratia , vel Electione , ac Praedestinatione disserendum est , 
minor certe haberi solet antiquiorum Patrum , qui ante Pelagianorum exor- 
tam haeresim floruerunt , ratio , quam eorum , qui postea scripsere ; quo- 
niam , nemine contradicente , securius in Ecclesia Dei loquebantur: Latino- 
rum vero multo major , quam Graecorum , etiam liaeresi illa posteriorum ; 
propterea quod magis aliquanto Occidentalem Ecclesiam , quam Orientalem 
haeresis Pelagiana exercuit, quae iis de rebus altercandi praebuit occasionem, 
et quia Graeci plerique intima Pelagianorum dogmata vel ignorarunt fundi- 
tus , vel minus accurate perspexerunt . Omnium vero Latinorum , quorum 
in hac controversia majorem auctoritatem esse dixi , princeps est , consensu 
Theologorum , Augustinus , inquit Petavius Lib. IX. Theol. Dogm. Cap. 
G. Quae licet ita se habeant , certum est nihilominus , neminem ex veteri- 
bus Patribus , sive Graecis , sive Latinis , qui ante Augustinum floruerunt , 
si unum excipias Origenein , aperte tueri adversariorum nostrorum senten- 
tiam . Patres autem, qui post Augustinum vixerunt, illius de Gratia, et 

Praedestinatione dogmata expansis ulnis fuisse amplexatos , res est magis 
per se manifesta, quum ulla indigeat demonstratione. Suadendum ergo hoc 
in Capite assumimus i. , minus nos sollicitos esse debere de Patribus, qui 
ante Augustinum scripserunt: a. Patres illos nihilominus non subobscure 
stare pro nostra sententia: 3. et, si quae habent ambigua, commode pro no- 
stra exponi posse sententia : !\. denique , Patres , qui post Augustinum flo- 
ruerunt , apertissime tradere Praedestinationem gratuitam . 

CONCLUSIO I. 

Patrum , qui ante exortam Pelagianam haeresim exliterunt , minor 
haberi debet in hac controversia ratio . 

Prob. auctoritate , et ratione S. P. Augustini , qui in Lib. de Praed. 
SS. Cap. 1 4- Quid opus est , inquit , ut eorum scrutemur opuscula , qui 
priusquam ista haeresis oriretur , non habuerunt necessitatem in hac dif- 
ficili ad solvendum quaestione versari? quod proculdubio facerent , si re- 
spondere talibus cogerentur . V nde factum est , ut de Gratia quid sen- 
tirent , breviter quibusdam scriptorum suorum locis , et transeunter attin- 
gerent ; immorarentur vero in eis , quae adversus alios inimicos Ecclesiae 
disputabant , et in exhortationibus ad quasque virtutes , quibus Deo vivo , 
et vero pro adipiscenda aeterna vita , et vera felicitate servitur . 

CONCLUSIO II. 

Patres , qui ante Augustinum scripserunt , non subobscure tradiderunt , 
Praedestinationem ad gloriam esse gratuitam . 

Prob. per priora saecula excurrendo . I. Clemens Romanus in Ep. ad 
Cor. Cap. i. loquens de semine Abrahae , inquit: Omnes glorificati , et 
magnificali sunt, non per seipsos , aut eorum opera, aut justas actiones, 
quas patrarunt , sed per voluntatem ejus . II. Saeculo Iguatius martyr in 
Epist. ad Smyrn. scribit : Dignus factus sum , secundum voluntatem Dei, 
non ex conscientia , sed ex gratia Dei , quam oro perfectam mihi dari . 
III. Saeculo Irenaeus Lib. I. adv. haer. Cap. ' 4- Quare desperatas gentes 
cohaeredes fecit Deus ? In talibus exclamavit Apostolus : Oh altitudo di- 
vitiarum ! £t Lib. IV. Cap. 70 . Deus gratuito quidem donat quae oportet ; 
secundum autem meritum ... distribuit adversus ingratos . Clemens Alex. 
Pedag. Lib. I. Cap. 6 . Dei voluntas est hominum salus ... Novit ergo quos 
vocavit ... simul etiam vocavit , et servavit . Tertullianus Lib. de Patient. 
Cap. 1 . Quod maxime bonum, (aeterna nimirum gloria ) id maxime pe- 
nes Deum ; nec alius id , quam qui possidet , dispensat , ut cuique di- 
gnatur . Cyprianus ad Quirin. In nullo gloriaiulum , quod nostrum nihil 
sit . Alia ejusdein S. Martyris testimonia passim afferuntur adversus Pela- 
gianos , ac Seuiipelagianos ab Augustino . IV. Saeculo Gregorius Nyssenus in 

Psalmos Cap. i 4 - Gratis hominibus salus a te ( Deus ) venit , non ex 
operibus justitiae , sed cx sola gratia tua . Pro nihilo enim salvos fa- 
cies illos . Gregorius Nazianzenus apud Augustinum Lib. de Dono persev. 
Cap. ig. inquit: Qui dedit quod primum est, dabit et quod secundum. 
Basibus in sua Liturgia : Cum enim volueris (Deus), salvas, et nullus 
resistit voluntati tuae . Hilarius iu Psal. 128. ad illa verba: Et veniat 
super me misericordia tua , Domine , scribit : Salus nostra ex misericor- 
dia Dei est , et bonitatis suae hoc munus . Et iterum : Prius Propheta 
concedi sibi orat , quam se id mereri , ut obtineat , ostendat . Omnia 
vult a bonitate Dei in se inchoari . Ambrosius inter cetera haec habet 
Lib. VI. in Luc. Deus , quos dignatur vocat , et quem vult religiosum 
facit . V. Saeculo Chrysostomus Hom. I. in Ep. I. ad Cor. Nos nihil re- 
cte agimus , sed per voluntatem Dei salutem invenimus et quoniam 
ei visum est , vocati sumus , non quoniam digni eramus . Hom. IV. in II. 
ad Timoth. Deus nullis bonis nostris in cum praecedentibus , sed sola gra- 
tia nos redemit . Hieronymus in Ep. ad Ephes. Non eliguntur Paulus , et 
qui ei similes sunt , quia erant sancti , et immaculati , sed eliguntur , 
et praedestinantur , ut in consequenti vita per opera , atque virtutes san- 
cti , et immaculati fani . Theoooretus in eamdem Epist. explicans illa ver- 
ba : Sicut elegit nos in ipso ante mundi constitutionem , ait : Ab initio , 
ante mundi constitutionem , ea , quae ad nos pertinebant , praescivit , et 
praede finivit . Et rursus : Quomodo elegit eos , qui nondum nati erant ? 
In charitate. Qui praedestinavit, et praescivit nos , et dilexit , nostram 
vocationem praeconstiluit , ut nos filiorum adoptionis donum percipere- 
mus . Ac denique : Honoris , ac liberalitalis magnitudinem admirans ( Pau- 
lus ) subjungit : Secundum propositum voluntatis suae : hoc enim voluit , 
hoc ei placuit. Non ita ergo se res habet, ut Molinistae jactant, Augu- 
stinum hisce iu rebus innovasse , contrariamque tradidisse sententiam vete- 
ribus Patribus . Sed , ut suus veritati stet honor , non diffitemur , nonnulla 
in priscis illis Patribus inveniri , quae ambigua sunt . Contendimus tamen , 
posse illa eadem commode exponi pro nostra sententia ; unde sit 

CONCLUSIO m. 

Quae ambigua sunt in scriptis antiquiorum Augustino Patrum , 
quibusdam adhibitis regulis, commode pro Praedestinatione 
gratuita exponi possunt . 

I. Regula traditur ab Augustino in Lib. de Dono Pers. Cap. 19. his 
verbis : Quid ergo nos prohibet , quando apud aliquos Verbi Dei tracta- 
tores legimus Dei praescientiam , et agitur de vocatione electorum , eam- 
dem Praedestinationem inlelligerc ? Rationem vero reddit , dicens : Magis 
autem fortasse voluerunt hoc verbo in ea re uti , quod et facilius intel- 
ligilur , et non repugnat ; imo et congruit veritati , quae de Praedesti- 
natione gratiae praedicatur . 

II. Regula est hujusmodi . Quando Patres inquiunt , eligi a Deo ho- 
mines , quod digni inveniantur , loquuntur ut plurimum de electione in or- 
dine executionis ; hoc est , a Deo assumuntur in gloriam , quoniam praemio , 
seu mercede digni inveniuntur . 

III. Regula . Nec quidquam officit , quod de electione loquantur , quae 
facta est ab aeterno . Nam verba crebro faciunt de aeterna intentione Dei 
conferendi hominibus gloriam in tempore , tanquam mercedem , meritis gra- 
tiae comparandam . 

IV. Regula . Quum Patres illi affirmant , merita nostrae Praedestinatio- 
nis esse caussam , non de caussa morali , ac meritoria , sed de caussa de- 
bent intelligi finali . Finis quippe Dei in praedestinandis hominibus est , 
conferre illis gloriam , et merita tanquam medium ad gloriam adipiscen- 
dam . Quatuor alias regulas fuse expositas vide apud Petavium Lib. IX. 
Th. Dog. saepe citato . Sed quae allatae sunt sufficere mihi videntur ad 
omnem ab illis Patribus tollendam ambiguitatem : quae ideo a nobis rela- 
tae sunt , ne singulorum Patrum cogamur sententias interpretari . 

CONCLUSIO IV. 

Patres , qui post Augustinum scripserunt , apertissime docent , 
Praedestinationem ad gloriam esse gratuitam . 

Prob. Caeleslinus R. P. Saeculo V. in Epist. ad Galliarum Episcopos, 
vetat , ne novitas incessat vetustatem ; docet , Deum gratuita dignatione 
ex vasis irae facere vasa misericordiae ; gratia Dei hominum merita 
praeveniri. Auctor Operis de Vocat. Gent. scribit: Deus, quos elegit si- 
ne meritis , dat unde ornentur et meritis . Et frustra dicitur , quod ra- 
tio operandi non sit electio ; quum ad hoc , ut operentur , electi sint . 
Prosper ad Obj. Vincent. Gap. 2 . Illi cum Christo regnabunt , quos Deus 
gratuita bonitate sua praedestinavit ad gloriam . Et infra : S. Augustimis 
pia , constantique doctrina abundanter probavit , praedicandam esse Eccle- 
siae Praedestinationem , in qua est gratiae praeparatio ; et gratiam , in 

2 tua est Praedestinationis effectus ; et praescientiam Dei , qua ante saecu- 
a aeterna , quibus esset coUalurus sua dona , praescivit . Cujus Praede- 
stinationis quisquis est impugnator , apertissimus est Pelagianae electio- 
nis adjutor . Saeculo VI. Ilormisdas R. P. in Ep. ad Possess. Ipse Deus , 
inquit , pro sua pietate , quos suos elegit esse , et de laqueis adversa- 
riorum , sicut semper , eripiet . Fulgentius in Lib. de Fide ad Petr. Cap. 
35 . Firmissime tene , et nullatenus dubites , omnes , quos vasa misericor- 
diae gratuita bonitate Deus fecit ... in adoptionem filiorum Dei esse prae- 
destinatos a Deo , neque perire posse aliquem eorum , quos Deus prae- 
destinavit ad regnum caelorum . Praedestinatio enim illa gratuitae dona- 
tionis est praeparatio . Plura alia habet in Lib. I. ad Monim. Cap. i3. Sao- 
culo VII. Grcgorius M. Lib. I. Dial. Cap. 8. Ipsa quoque perennis Regni 
Praedestinatio ita est ab 'omnipotenti Deo disposita , ut ad hoc electi pro 
Vol. II. Marccllius Theol. 4° 

labore perveniant , quatenus postulando merentur accipere , quod eis omni- 
potens Deus ante saecula disposuit dare . Sacculo VIII. Beda in Ep. ad Rom. 
Gap. 8. inquit: Neminem Deus liberat ( ex infissa damnata ) , nisi gratui- 
ta misericordia ... Cur autem illuni potius , quam illum liberet , aut non 
liberet , scrutetur qui potest judiciorum ejus tam magnum profundum ; 
verumtamen caveat praecipitium . Eadem scribit Adrianus I. R. P. in Ep. 
ad Hispanos . Saeculo IX. Praedestinationem gratuitam tradiderunt Rhcmigius 
Lugdunensis in Lib. de tenenda Scriptur. veritate ; Florus Diaconus Orat, 
de Pracd. ; Rntramnus Corbejensis in Lib. de Praed. ; Prudentius Tricassinus 
in Opere de eod. argum; Lupus Servatus in Libello de tribus Quaest.; Lu- 
pus Ferrariensis in Ep. ad Carolum Regem ; Synodus Valeritina Cap. 3 . 
Concilium Tullense Can. III . ; et Hinemarus ipse , qui licet in Gothescalco 
Praedestinationem improbaret gratuitam ad mortem , non recte quaestionis 
statum inlelligens , admittebat tamen Praedestinationem gratuitam ad glo- 
riam . Saeculo X. Rhcmigius Antisiodorcnsis Cornui, in Ep. ad Rom. Cap. 8. 
et 9. Saeculo XI. Anselmus in Tract. de Cone. Praesc. Praed. et Lib. arb. 
Seculo XII. Bernardus Serm. LXXVIII., ubi sic scribit : Intuere nunc me- 
cum in hoc tam magnifico opere nostrae salutis tria esse quaedam, quas 
sibi vindicat auctor Deus , praevenitque in illis auxiliatores , et coopera- 
tores suos , Praedestinationem, creationem , inspirationem . Superfluum est 
in patrocinium advocare S. Thomam , quum ejus nota sit omnibus senten. 
tia ; et adjungi possunt cuncti fere Theologi Scholastici , qui usque ad tem- 
pora Ludovici Molinae scripserunt , his exceptis , qui in veterum lectione 
Patrum non erant versati , et ab hisce pertractandis rebus abstinebant . 

SCHOLION . 

Quum non Scripturis modo , ac liquatissima S. P. Augustini auctori- 
tate , sed et constanti , perpetuaque Ecclesiae traditione hactenus demonstra- 
verimus , Praedestinationem ad gloriam esse gratuitam , dubium oriri meri- 
to potest , an isthaec de Praedestinatione gratuita sententia ad Fidei depo- 
situm pertineat . Et non defuerunt quidem Theologi praestantissimi , qui 
quaestionem hanc ad Fidem spectare censuerunt , quos inter numerandi ve- 
niunt Thornas de Lemos , qui in Congr. de Auxiliis Lib. I. Cap. i 5 . af- 
firmat , illorum , qui putant , Praedestinationem ad gloriam esse ex praevisis 
meritis , sententiam , inter Pelagiana dogmata esse accensendam ; Alphonsus 
Salmeron Tora. XIII. Lib. 3 . Disp. ai. in Epist. ad Rom., ubi sic inquit: 
Tertius est modus dicendi , quod a praevisione meritorum penderet Prae- 
destinatio ; qui quidem falsus est , et ut Pelagianorum dogma ab Augu- 
stino confutatus ; ac demum , ne singulos recenseam , Bellarminus , qui 
Lib. II. de Gr. et Lib. arb. Cap. 10. ait: Non solum sancti Patres hoc 
affirmant , sed antiquiores , et doctiores ex ipsis , quos ceteri postea se- 
cuti sunt , ad fidem Catholicam hanc sententiam pertinere tradunt , et 
contra aliam ad Pelagianos rejiciunt ... ut jam haec sententia , non quo- 
rumvis Doctorum opinio , sed fides Ecclesiae Catholicae debeat haberi . 

Nec male prorsus ita laudati Scriptores senserunt. Etenim i. quod in Scri- 
pturis , et Traditione apertissime continetur , id ad fidem spectare , negari non 
potest . Hanc autein nostram sententiam in Scripturis , et Traditione conti- 
neri , jam demonstravimus . 2. S. P. Augustinus Lib. de Dono persev. Cap. 
19. Hoc scio , inquit , neminem contra istam Praedestinationem , quam 
secundum Scripturas sanctas defendimus, nisi errando disputare potuisse. 
3 . S. Prosper in Resp. ad Obj. Gallor. Resp. 1. ait: Praedestinationem Dei 
nullus Catholicus negat. S. Fulgentius Lib. de Incarn. et Grat. Christi: 
Cujus Praedestinationis , inquit , veritatem si quis detrectat cordis cre- 
dulitate recipere , vel oris confessione proferre , manifestum est , eum non 
pertinere ad eorum numerum , quos Deus in Christo ante mundi consti- 
tutionem gratis elegit , et praedestinavit ad liegnum . Adrianus R. P. in 
Ep. ad Episc. Hispan. postquam docuerat , Praedestinationem ad Gloriam 
esse gratuitam , subdit : Teneatur ergo Praedestinationis veritas a fideli- 
bus cunctis , quia etc. Ex quibus infertur , non immerito laudatos Theo- 
logos asserere, sententiam de Praedestinatione gratuita ad fidem spectare. Ve- 
rum , quoniam hoc dogma a Scholasticorum cavillis , et sophismatibus per- 
misit justo suo judicio Deus obtenebrari, et post diutinas, acresque contro- 
versias Theologorum sustinet adhuc sancta Mater Ecclesia Filiorum suorum 
disceptationes, ne illius judicium nos pusilli praeveniamus, ab omni tem- 
perandum esse arbitramur censura . 

Adversariorum argumenta refelluntur . 

Obj. x. cont. 2. Prop. Tam Graeci, qpam Latini Patres, qui ante Au- 
gustinum scripserunt , unanimi consensione affirmant , illa Apostoli verba : 
Jacob dilexi , Esau autem odio habui , dicta fuisse ex praescientia. I. Ita in- 
ter ceteros Irenaeus Lib. IV. adver. Haer. Cap. 38 . Ex futurorum prae- 
scientia dictum fuit : Jacob dilexi . II. Ambrosius Lib. V. de Fide Cap. 
6 . Non enim , inquit , ante praedestinavit , quam praesciret ; sed quorum 
merita praescivit , eorum praemia praedestinavit . III. Hieronymus in Cap. 
1. Malach. scribit, dilectionem, et odium Dei vel ex praescientia futuro- 
rum , vel ex patratis operibus proficisci . Et in Epist. ad Hedib. Non sal- 
vat , inquit , irrationabiliter , ct absque judicii veritate , sed caussis prae- 
cedentibus . IV. Chrysostomus Hom. XV. in Epist. ad Rom. Cap. 8. ait : 
Qua igitur de caussa hic amore , ille odio habendus erit ? Quoniam qui- 
dem hic malus , ille autem bonus erat . Et Hom. VIII. in Cap. 25 . Matth. 
subdit : Oh quantae gloriae , quantae beatiludinis haec verba sunt l Nec 
dicit : Accipite ; sed , haereditate quasi propria , quasi paterna , quasi 
vestra, quae vobis a principio debebantur. Nam antequam nati sitis , quia 
sciebam vos hujusmodi futuros , haec vobis a me praeparata sunt . Prisci 
illi itaque Patres non aliam agnoscebant Praedestinationem ad gloriam , quam 
illam , quae fit ex bonorum operum praevisione . 

Resp. ad 1. Irenaeus , nonnullique alii asserentes , Praedestinationem 
fieri ex praescientia futurorum , praescientiam usurpant juxta illud Scriptu- 

rae : Non repulit plebem suam , quam praescivit , hoc est , dilaxit . Vide 
Regulam I. superius traditam . 

Ad a. S. Ambrosius loquitur de Praedestinatione, quatenus est Dei in- 
tentio dandi gloriam, prout merces est . Unde inquit: Sed quorum merita 
praescivit , eorum praemia praeparavit ; gloriain profecto praemium appel- 
lans . Consule Regulam III. 

Ad 3. S. Hieronymi verba in Cap. i. Malach. et in Ep. ad Iledi- 
biam accipi debent de Praedestinatione in ordine exeeutionis , juxta Regu- 
lam II. superius traditam. Ilinc in Cap. i. Malach. allirmat , Deum dili- 
gere illum , qui odit vitia ; sed ut vitiiun odio habeat , facit Deus ipse 
potentissimis auxiliis . 

Ad 4- Chrysostomus quoque interpretandus est de Praedestinatione ad 
gloriam , prout merces est , seu praemium ; idquo maxime patet ex Hom. 
VIII. in Cap. a5. Mattii. , ubi de extrema judicii die sermo instituitur. 

Obj. a. auctoritatem Origenis , Theodoreti , Theophilacti , Oecumenii, 
et Auctoris Comment. in Epist. ad Rom., qui a nonnullis existimatur Am- 
brosius ; quique omnes uno ore contendunt , Praedestinationem ad gloriam 
a Deo ex praevisis meritis fieri . 

Resp. non teneri nos hac in caussa horum auctoritate Scriptorum . De 
Origcne quippe Hieronymus in Ep. ad Ctesiphontem in caussa Pclagiano- 
rum scripta , inquit : Doctrina Pelagii Origenis ramusculus est . Theodo- 
retus , Theopbilaetus , et Oectunenius paruin hac in re sibi constare vi- 
dentur . Ubi namque de proprio loquuntur, doctrinam apertissime tradunt 
de Praedestinatione gratuita ; ubi vero Origenis sensa in propria scripta de- 
rivant , Praedestinationem ad g^riam a meritorum repetere videntur prae- 
visione . Auctor Comment. in Epist. ad Rom. nec Ambrosius est , nec pro- 
natae fidei Scriptor , imo ab Eruditis existimatur , ut observat Norisius, ipse 
Pelagius . Haec est antiquitas , quae systemati favet Molinistarnm . 

Obj. 3. cont. 4- Thesim . I. S. Prosper in Resp. ad XII. Object. Vin- 
ccntianam ita scribit : Quia praesciti sunt casuri , non sunt praedestinati : 
essent autem praedestinati , si essent reversuri . Alibi addit : Non relicti 
sunt a Deo , ut relinquerent Deum ; sed reliquerunt , et relicti sunt , et 
ex bono in malum propria voluntate mutati sunt : atque ad hoc , licet 
fuerint renali , fuerint justificati , ab eo tamen , qui tales praescivit , non 
sunt praedestinati . Praedestinatio itaque , juxta Prosperum , ex praescien- 
tia dependet . II. Fulgentius Lib. I. ad Monim. Cap. a4- Praedestinavit , 
inquit , ad supplicium , quos a se praescivit voluntatis malae vitio disces- 
suros : praedestinavit ad Regnum, quos ad se praescivit misericordiae prae- 
venientis auxilio reversuros . Quid luculentius ? III. S. Hilarius in Psal. 
LXIV. Non res i/uliscreli judicii electio est , sed ex meriti delectu facta 
discretio est . IV. Johannes Damascenus Lib. II. de Fide haec habet : Se- 
cundum praescientiam suam praejudicavit omnia Deus . V. Etiam Scho- 
lasticorum princeps S. Thomas in Cap. i. Ep. ad Ephes. Lect. I. inquit: Po- 
test esse aliquid creatum ratio voluntatis divinae ex parte voliti , sicut 
dum vult coronare Petrum , quia legitime certavit . 

Resp. ad i. Prior S. Prosperi sententia de signis accipienda est Prae- 
destinationis ; atque hic ex allatis verbis sensus exsurgit . Quoniam praecipu- 
um Praedestinationis signum est sincera a peccatis resipiscentia , quod aliqui 
ad Deum sincere non revertantur, signum est, non esse illos praedestina- 
tos. Altera ejusdem S. Patris sententia optime explicatur reprobationis oe- 
conomia . Non enim reprobi in massa relicti sunt perditionis , ut in Deum 
peccarent ; sed quia in ea relicti sunt , non fuerunt ad gloriam praedestina- 
ti in poenam peccati . Miror magnam Tournely confidentiam , qui hisce uti- 
tur fundamentis in suae sententiae patrocinium . Imo ridiculum mihi videtur 
Prosperi implorare advocationem , qui pro S. Augustini de Praedestinatione 
gratuita sententia per midtos annos adversus Seinipelagianos dimicavit. 

Ad 2 . Loqui Fulgentium de Praedestinatione in ordine , non intentio- 
nis , de qua nunc loquimur nos , sed exeeutionis , liquet apertissime et ex ver- 
bis , quae laudatam in argumento sententiam immediate praecedunt , quae- 
que ita se habent : Ostensurus Deus , quid reddendum praescierat etc., et 
ex quo dicat , praedestinasse ad Regnum , quos redituros praescivit auxilio 
gratiae , non vero , ideo praedestinasse , quia redituros praescivit . Aliud enim 
est dicere , Deus praedestinavit illos , qui gratiae suae auxilio futuri sunt 
sancti , et immaculati ; et aliud dicere , Deus praedestinavit aliquos , quo- 
niam auxilio gratiae suae futuri sunt sancti , et immaculati . Animadverte 
hic , Monimum , ad quem scribit Fulgentius , sententiam quidem tenuisse 
Augustini de Praedestinatione gratuita , sed in ea exorbitasse . Quare Ful- 
gentius , confirmata Augustini de Praedestinatione sententia , falsas , quas ex 
ea inferebat Monimus , consecutiones refellit , totumque mysterium ad captum 
illius exponit . 

Ad 3. Hilarius quoque de Praedestinatione in cxccutione intelligendus 
est : interpretatur quippe illa Psalmi verba : Beatus , quem elegisti , et as- 
sumpsisti : inhabitabit in atriis tuis . 

Ad 4- Eadem ad Damasceni verba adhibenda responsio est . Nam paul- 
lo post subdit : Deum praedestinare aliis praemium , secundum bonitatem 
suam , aliis supplicium secundum justitiam : quae loquendi phrasis gemi- 
na est cum Augustini locutione . 

Ad 5. llludquc idem ad textum S. Thomac dicendum est , ut ex ver- 
bis ipsis citatis apparet : Sicut dum vult coronare Petrum , quia legitime 
certavit . 

CAPUT IX. 

■An Theologica quoque ratione suaderi possit , Praedestinationem 
ad gloriam fieri a Deo gratuito . 

Ubi de mysteriis agitur , humana ratio conticescat necessc est , atque 
cum Apostolo exclamandum : Oh altitudo divitiarum ! Et re vera , quis un- 
quam rationem reddere sibi suasit , cur in divinis in unitate naturae tres 
existant personae, aut quomodo gratia Dei justificans signis quibusdam ma- 
terialibus , ac sensibilibus aduexa sit ? Sed quoniam Adversarii nostri incla- 

mant , eorum systema conforme penitus esse liumanae rationi , nos paucis a 
ratione , sed Theologica , deductis argumentis ostendemus , magis rationi 
consentaneum esse nostrum systema . Sit ergo 

CONCLUSIO 

Praedestinationem ad gloriam esse gratuitam , suadet nos 
Theologica ratio . 

Prob. r . Si Praedestinatio ad gloriam , non gratuita Dei misericordia , 
sed ex praevisione fieret meritorum , aliqua reddi posset ratio , cur unus 
prae alio sit praedestinatus . Hinc , si ab adversariis quaeratur , cur Petrus , 
non Judas sit ad gloriam praedestinatus , absque ulla haesitatione respon- 
dent : quoniam praevidit Deus ab aeterno , Petrum quidem , non Judam poe- 
nitentiam acturam . Verum nulla reddi potest ratio , cur unus prae alio sit 
praedestinatus ; est enim Praedestinatio mysterium penitus imperscrutabile . 
Unde Apostolus in Ep. ad Rom. caussam inquirens , cur ex Judaeis , atque 
Gentilibus nonnullos elegerit , alios vero in perditionis massa reliquerit , 
hanc , non aliam assignat : Oh altitudo divitiarum sapientiae , et scientiae 
Dei ! Quam incomprehensibilia sunt judicia ejus , et investigabiles viae 
ejus ! Et rursus : Quis enim cognovit sensum Domini , aut quis consilia- 
rius ejus fuit? Et S. P. Augustinus vestigiis ejus sistens, Lib. de Praed. 
SS. Cap. 8. scribit : Unde constat , magnam esse gratiam , quod plurimi 
liberantur , et quid sibi deberetur , in eis , qui non liberantur , agnoscunt : 
ut qui gloriatur , non in suis meritis , quae paria videt esse damna- 
tis , sed in Domino glorietur . Cur autem istum potius , quam illum li- 
beret , inscrutabilia sunt judicia ejus , et investigabiles viae ejus . Melius 
enim et hic audimus , aut dicimus : O homo , tu quis es , qui respondeas 
Deo ? , quam dicere audemus , quasi noverimus , quod occultum esse vo- 
luit , qui tamen aliquid injustum velle non potuit . Quare vel hoc solo ti- 
tulo adversariorum opinio rejicienda est. 

Prob. a. Deus , quum sit omnipotens , in sua liabct potestate , non 
modo ultimum conferre hominibus finem , sed et media ad finem ultimum 
conducentia . Unde magnus Augustinus Lib. de Praed. SS. Cap. io. Pro- 
misit Deus , inquit, quod ipse facturus fuerat , non quod homines. Quia 
etsi faciunt homines bona , quae pertinent ad colendum Deum , ipse fa- 
cit , ut illi faciant , quae praecepit , non illi faciunt , ut ipse faciat , 
quod promisit ; alioquin , ut Dei promissa complerentur , non in Dei , 
sed in hominum est potestate. Porro qui in sua potestate habet finem, et 
media , homines ad finem praedestinat efficaciter ante bonorum operum prae- 
visionem . Qua enim de caussa hominum merita debet Deus prius praevi- 
dere , subinde illos ad gloriam praedestinare ? Ne divinum , absolutumque 
decretum frustrancum ab hominibus reddatur . Ast Dominus omnipotens 
magis habet in potestate voluntates hominum , quam ipsi suas , ait Augu- 
stinus in Lib. de Corr. et Gr. Cap. 1 4. , et nos in Libris de Gratia fuse de- 

monstrabimus . Itaque potest Deus efficaciter velle hominum gloriam ante 
meritorum praevisioncm , obligando se , ejusmodi voluntatis vi , ad confe- 
renda hominibus electis merita , ut dum haec coronat, opus. suum coronet. 

Respondent huic argumento Adversarii , Principem v. g. terrenum non 
velle efficaciter conferre militi praemium , nisi prins illius praeviderit merita. 
Ita nec Deus efficaciter velle potest hominis gloriam ante meritorum prae* 
visionem . Ast non animadvertunt latissimum , quod Deum inter , ac Prin- 
cipem terrenum intercedit, discrimen. Princeps enim terrenus , si justus sit, 
non potest statuere militi praemium ante meriti praevisionem , quoniam non 
habet militum merita in sua potestate . At vero Deus nonne habet in sua 
potestate et voluntatem , et bonum ejusdem voluntatis usum ? Hoc intelli- 
gere nolunt Moliniani . Sed audiant Augustinum in Lib. de Corr. et Gr. 
Cap. 1 4- dicentem : Sic enim velle , seu nolle in volentis , et nolentis est 
potestate , ut divinam voluntatem non impediat , nec superet potestatem . 
Et iterum : Sine dubio habens humanorum cordium , quo placeret incli- 
nandorum , omnipotentissirnam potestatem . Et in Lib. I. Retract. Cap. 3. 
Quia omnia bona , et magna , et media , et infima a Deo sunt , sequi- 
tur , ut a Deo sit bonus usus liberae voluntatis , qui in magnis numera- 
tur bonis . Retorqueri deinde potest argumentum hoc modo : Si terrenus 
Princeps in sua habeat militis merita potestate , cur non poterit illum ad 
praemium efficaciter praedestinare ante meritorum praevisionem ? Ita et Deus . 

Prob. 3. Qui sapienter vult , et ordinate , prius finem , deinde media 
parare , ac velle debet . Puta , si iter aggredi quis cogitat , et compos sui 
sit , prius finem itineris sui determinat , deinde media ad iter conficiendum 
sibi comparat . Quis, ut Deus, ordinate, sapienterque vult? Est quippe in 
ordine , ac sapientia infinitus. Quare in negocio Praedestinationis prius, per 
nostrum cogitandi modum , velle debet finem , nempe gloriam , deinde me- 
dia , auxilia nimirum superna turalia ad finem consequendum . Hinc Apo- 
stolus ad Rom. Cap. 8. Quos praedestinavit , hos et vocavit : quos vo- 
cavit , illos et justificavit elc. Et Fulgentius ad Monim. Cap. i3. Quos 
praedestinavit ad gloriam , praedestinavit ad justitiam . 

Sed Adversarii nec huic nostro acquiescunt argumento , et inquiunt : 
Utique qui ordinate agit , debet prius velle finem, quam media; sed id ac- 
cidit ubi qui vult media, vult illa efficaciter, non autem si media velit con- 
ditionate , ut Deus , qui gratiam ad finem obtinendum hominibus confert 
mere versatilem , quae effectum producit, si homines assensum ei praebeant. 
Ast falsa prorsus haec exceptio est. Deus namque non conditionate , sed ab- 
solute , efficaciterque vult in electis fidem , justitiam , ac perseverantiam 
finalem , quae media sunt ad consequendam salutem . Idque patet primo 
in parvulis , qui ex hac vita statim post baptismum decedunt ; in quibus 
profecto est fides , justitia , ac finalis perseverantia iudependenter a propriae 
voluntatis usu, cujus capaces non sunt: deinde etiam in adultis , qui ve- 
ram fidem , justitiam , ac perseverantiam finalem habere nequeunt , nisi per 
gratiam ex intrinsecis suis efficacem , ut alibi demonstrabimus . 

Prob. 4. aliquot aliis rationibus, i. In superioribus satis superque de- 

monstravimus, Praedestinationem ad gloriam caussam esse meritorum. Con- 
trarium vero tenendum esset, si fieret Praedestinatio post praevisa merita. 2. 
Talis est nostra Praedestinatio ad gloriam , qualis fuit Christi Praedestinatio 
ad unionem hypostaticam , sanctitatem elc. Christi vero Praedestinatio fuit 
mere gratuita. 3 . Eodem prorsus se habet modo Praedestinatio adultorum , 
ac puerorum , qui slatiiu post baptisma ex hac vita decedunt . Ast haec 
nequit ex praevisis meritis fieri . 4 - Qui contrariam tenent sententiam , de 
Dei majestate non satis digne sentire videntur . Coguntur enim asserere , 
Deum , ut Petri v. g. decernat salutem , debere per scientiam mediam illius 
genium , indolem , studiumque primitus explorare ; quasi Petri voluntatem 
flectendi absque arbitrii laesione potestatem non habeat . Qui Augustini Li- 
bros de Gratia , Praedestinatione , ac Dono Persev. attente pervolutaverit , 
innumera , quae nostram confirmant sententiam , inveniet argumenta . 

Contraria argumenta solvuntur . 

Obj. 1. Si Praedestinationem admittamus gratuitam , facimus Deum ac- 
ceptorem personarum , quod impium est , dicente Apostolo in Epist. ad Rom. 
Cap. 2. jNon est acceptio personarum apud Deum . Nam quid aliud est 
personarum acceptio , quam aequalibus inaequalia rependere ? Porro aequa- 
les sunt , qui iu massa jacent perditionis . 

Respondetur I. IIoc idem argumentum objectum oliin fuit ab Haereticis 
Pelagianis Augustino , ut ex ejus Lib. II. ad Bonif. Cap. 7. patet . II. IIoc 
idem argumentum , si scinel admittatur , etiam Praedestinationem ad gratiam 
evertit , quam tamen gratuitam esse , non nisi Pelagianus negabit . III. Falsa 
est acceptionis personarum idea, quam sibi adversarii fingunt. Non euiin per- 
sonarum acceptio est , ut ipsi inquiunt , aequalibus inaequalia rependere ; 
sed addi praeterea debuit , et debitum defraudare . Sed audiatur S. P. Au- 
gustinus, argumentum solvens in Lib. II. ad Bonif. Cap. 7. Acceptio per- 
sonarum ibi recte dicitur , ubi ille , qui judicat , relinquens causae me- 
ritum , de qua judicat , alteri contra alterum suffragatur , quia invenit 
aliquid in persona , quod honore , vel miseratione dignum sit . Si autem 
quispiam duos habeat debitores , et alteri velit remittere debitum , ab al- 
tero exigere , cui vult donat , sed neminem fraudat ; nec acceptio perso- 
narum dicenda est , quando iniquitas nulla est . Alioquin eis , qui parum 
intelligunt , potest acceptio personarum videri , ubi vineae Domini opera- 
riis , qui una hora illic opus fecerunt , tantum dedit , quantum illis , qui 
portaverunt pondus dici , et aestus , aequales faciens in mercede , quorum 
tam magna distantia fuerat in labore . Sicut ergo hic nulla est acceptio 
personarum , quia sic alius gratis honoratur , ut alius debito non frau- 
detur ; sic etiam cum secundum propositum Dei vocatur alius , alius non 
vocatur , vocato datur donum gratuitum , cujus boni est vocatio ipsa prin- 
cipium , non vocato redditur malum , quia omnes rei sunt ex eo , quod 
per unum hominem peccatum intravit in mundum . 

Obj. 2. Ea sententia abjicienda est , ex qua plura sequuntur absurda . 

Ejusmodi autem est sententia de Praedestinatione gratuita . Et praeter mox 
allatum , haec alia inde sequuntur absurda . I. Praedestinatio gratuita , qu- 
um sit decretum humanas praeveniens voluntates , liberum tollit arbitrium , 
et fatum inducit . Hoc etenim modo nequit praedestinatus damnari , sicuti 
nec reprobus consequi salutem . II. Fideles a studio avocat salutis , et in 
Sanctis fervorem extinguit . Norunt quippe , cos , qui gratuito sunt praede- 
stinati , non posse perire . III. Iis vero , qui Praedestinationis suae dubium 
aliquod habent , facile desperationis ingerit cogitationes . IV. Ex eadem sen- 
tentia sequi videtur , eo line Deum nonnullos creasse , ut in aeternum pe- 
rirent, quomodo Calvinus delirabat. V. Quae omnia , pluraque alia absur- 
da , inquiunt , ex hoc promanant dilemmate : Vel sum praedestinatus , vel 
reprobatus a Deo . Si primum , quidquid etiam mali fecero , salvus ero . Si 
alterum , quidquid fecero boni , in aeternum peribo . 

Ad i. resp. i. Argumentum illud in officina procusum fuit Semipelagia- 
norum , ut testis est S. Prosper , qui in Ep. ad Augustinum , illorum refe- 
rens querimonias , inquit : Ajunl ... sub hoc praedestinationis nomine fa- 
talem quamdam induci necessitatem ... si nemo aliud possit esse , quam 
factus est . 3. Eadem falsa consecutio deduci quoque potest ex Praedesti- 
natione , quae ex meritorum praescientia, juxta Molinae placita, pendet. 
Nec enim res aliter evenire potest , quam Deus praescivit . 3. Non potest 
damnari praedestinatus , nec reprobus salvari hypotetice , non autem absolute. 

Ad □. i . Haec querela mutuo accepta est et ipsa a Semipelagianis , qui 
apud Prosperum in citata proxime Epistola ajebant : Hoc autem propositum 
vocationis Dei , quo , vel ante mundi initium , vel in ipsa conditione ge- 
neris humani , eligendorum , et rejiciendorum dicitur facta discretio , ut, 
secundum quod placuit Creatori , alii vasa honoris , alii vasa contumeliae 
sint creati , et lapsis curam resurgendi adimere , et Sanctis occasionem 
torporis afferre ; eo quod utraque parte superfluus labor sit , si neque re- 
jectus ulla industria possit intrare , neque electus ulla ncgligcntia possit 
excidere . i. Illud idem absurdum ex Dei quoque praescientia , quam ad- 
versarii non negant , deduci potest . Quisque enim secum dicere potest •• Vel 
Deus praescivit, salutem me esse consecuturum, vel non. Si primum, aut 
saluti meae studeam , vel non , salvus ero . Si alteram , quamvis salutis 
meae studio incumbam , illam tamen consequi minime potero . Unde S. P. 
Augustinus in Lib. de Dono Pers. Cap. 1 5. Ista cum dicuntur , ita nos a 
confitenda vera Dei gratia , id est , quae non secundum merita nostra da- 
tur , et a confitenda secundum eam praedestinatione Sanctorum deterre- 
re non debent ; sicut non deterremur a confitenda praescientia Dei , si 
quis de illa populo sic loquatur , ut dicat : Sive rume recte vivatis , sive 
non recte , tales vos eritis postea , quales vos Deus futuros esse prae- 
scivit , vel boni , si bonos , vel mali , si malos . 3. Imo sententia nostra 
sollicitudinem potius , quam torporem inspirat fidelibus . Nam electi non 
modo ad finem , sed etiam ad media gratuito praedestinantur . Inter salu- 
tis autem nostrae media principem obtinent locum sollicitudo , et fervor . 
Unde Petrus in II. sua Epist. Cap. i . Satagite , inquit , ut per bona ope- 

Tom. II. Marcellius Theol. ' 4t 


Digitized by Google 



322 

ra certam vestram vocationem , et electionem facialis . Responsio est Au- 
gustini Lib. de Dono Persev. Cap. 17. , ubi ita scribit: Sicut ... ille , quem 
Deus castum futurum esse praescivit , quamvis id incertum habeat , agit, 
ut castus sit ; ita ille , quem castum futurum praedestinavit , quamvis id 
incertum habeat , non ideo non agit , ut castus sit , quoniam Dei dono 
se audit futurum esse quod erit ; imo etiam gaudet ejus charitas , nec 
inflatur , tanquam id non acceperit . ISon solum ergo praedicatione prae- 
destinationis ab hoc opere non impeditur , verum et ad hoc adjuvatur , ut , 
tum gloriatur , in Domino glorietur . 

Ad 3. 1. Hoc etiam argumentum mera calumnia est Semipelagiano- 
rum . His verbis , scribit Hilarius ad Augustinum , Sanctitatis tuae ita 
moventur , ut dicant , quamdam desperationem hominibus exhiberi . Et 
Faustus Semipelagianus inquit Lib. I. de lib. arb. Cap. 4- Quid enim , 
ultra speret , quem suum jam gratia fecit ? In quo e contrario non de- 
speret , quem praefinitio violenta damnavit ? a. Eadem illatio etiam ex Dei 
praescientia inferri potest , ut supra animadvertimus . 3. Absit a vobis , 
ideo desperare de vobis , quoniam spem vestram in ipso habere jubemini , 
non in vobis . Maledictus enim omnis , qui spem habet in homine ... An 
vero timendum est , ne tunc de se homo desperet , quando spes ejus po- 
nenda demonstratur in Deo , non autem desperaret , si eam in seipso su- 
perbissimus , et infelicissi/nus poneret ? Ita Augustinus Lib. de Dono Per- 
severantiae Cap. aa. 

Ad 4- i* Sic olim argumentabantur Massilienses adversus Augustinum, 
ut testatur Prosper in sua ad eumdem Patrem Epistola : Quod Deus ma- 
jorem partem generis humani ad hoc creet , ut illam perdat in aeter- 
num. 2. Falsum est, juxta nostram sententiam, Deum sola sua voluntate, 
et ante peccati praevisionem decretum edere reprobationis. Quare, qui dam- 
nantur , patrati luunt criminis poenam . Non favet igitur sententia nostra 
Calvino . 

Ad 5. 1. Vulgare illud dilemma, quod Rustici appellari solet argu- 
mentum , objectum aliquando fuit Augustino a Semipelagianis apud Hila- 
rium in laudata supra Epistola , ubi sic scribit : Asserunt inutilem exhor • 
tandi consuetudinem ... nam si sic praedestinati sunt , inquiunt , ad u- 
tramque partem , ut de aliis ad alios nullus possit accedere , quo perti- 
nent tanta extrinsecus correctionis instantia ? Quoquo enim modo se 
egerint , non posse aliud erga cos , quam Deus definierit , accidere , et 
sub incerta spe cursum non posse esse constantem . 2 . Illud idem dilem- 
ma ex Praedestinatione , quae a praescientia dependet , exsurget , ut supra 
adnotavimus. 3. Illud dilemma ex nostra sententia uon sequitur. Nam licet 
Deus gratis eligat homines ad vitam aeternam in prima , ut inquiunt , in- 
tentione , in intentione secunda tamen respicit proculdubio merita electi , 
quoniam uon vult Deus dare gloriam adultis , nisi prout merces est , et 
corona justitiae . Et ut clarius loquamur , Deus ab aeterno gratis elegit 
homines ad obtinendam in tempore per propria supcrnaturalia merita glori- 
am ; ita ut meritum objectum connotct , non motivum . Quare nemo dicere 

secum potest : Superfluum est , ut bonum agam , quia vel sum , vel non 
sum praedestinatus . Nam omnes scire tenentur , Deum gratis praedestinas- 
se homines ad gloriam per propria merita comparandam . Cumque nemo 
certo sciat , aut scire possit , an de numero sit praedestinatorum , omnes 
sedulo bonis operibus incumbere tenentur , illud recogitantes , quod Deus 
Pater est , et Judex . Ut Pater , nos misericordia sua praevenit ; ut Judex 
vero , reddet unicuique secundum opera sua . 4- A simili , quam dilcmma 
illud ridiculum sit, dignosci iacile potest. Vel Deus decrevit, infirmum 
v. g. ex illa sua iuiirmitate moriturum , vel non . Si primum , cur Medi- 
cos consulit ? Cur pharmaca sumit ? Quidquid egerit , morietur . Si alte- 
rum , absolute convalescet , sive media adhibuerit , sive illa spreverit . Si 
quis ita ratiocinetur, nonne satis stultitiam prodit suam? Ita in casu nostro. 

Obj. 3. nonnullas alias rationes. I. Praedestinatio hominum ad gloriam 
meritis Sanctorum juvatur. Haec namque in Canone Missae leguntur: In 
electorum tuorum grege nos jubeas numerari . Gregorius M. Lib. 1. Dial. 
Cap. 8. Ipsa , inquit , perennis regni praedestinatio ita est ab omnipo- 
tenti Deo disposita , ut ad hoc electi pro labore perveniant , quatenus 
postulando mercantur accipere , quod eis omnipotens Deus ante saecula 
disposuit donare . Multo magis igitur juvatur Praedestinatio meritis nostris , 
quae nobis prosunt magis , quam aliena . II. Sententia de Praedestinatione 
ex praevisis operibus facilius intelligitur , quam opposita : unde illa tenenda 
est . III. Quum Deus sapientissimus sit , rationabiliter debet operari ; quae 
rationabilitas certe in Praedestinatione gratuita nequaquam relucet . Nam 
ejus agendi modi nulla afferri posset caussa , quae redditur tamen in sen- 
tentia Molinislarum. IV. Demum , sententia de Praedestinatione gratuita adeo 
rudis , ac dura videtur , ut nequeat populis absque periculo praedicari , adeo- 
que abjicienda est. 

Resp. ad i. Quis negabit , juvari precibus Sanctorum Praedestina- 
tionem ? Intelligc hoc de Praedestinatione in exeeutione , de qua Canon 
Missae , et Gregorius loquuntur , et difficultas omnis , seu potius cavillatio 
evanescit . Atque hanc nostram solutionem S. Gregorii verbis confirmari , at- 
tente verba ejus legenti patet . 

Ad. 2 . Ex difficultate, quam nostra secum fert sententia, bene dedu- 
citur , Praedestinationem revera esse gratuitam . De illa namque loquens 
Apostolus , exclamat : Oh altitudo divitiarum etc. Et Augustinus in Lib. 
de Praed. SS. Cap. i4- inquit : In hac difficili ad solvendum quaestione 
etc. Et Tridentina Synodus habet : ISemo quoque , quamdiu in hac morta- 
litate vivitur , dc arcano divinae Praedestinationis mysterio usque adeo 
praesumere delet etc. Quare , ablato mysterio , tollitur et Praedestinatio . 
Et sane , non quae faciliora , sed quae vera sunt amplecti debent Theolo- 
gi . Alioquin dici posset , non esse in Adae posteros peccatum Adae transfu- 
sum ; non esse in Eucharistia rcalem Christi praesentiam etc. , quoniam haec 
difficillima sunt intellectu . 

Ad 3. i . Praedestinatio ad gratiam , ipsis fatentibus Adversariis , nullam 
habet caussam , nisi merum Dei beneplacitum $ quoniam de fide est , non 

(lari gratiam secundum merita nostra . Nec proinde ex eo sequitur , Deum 
irrationabiliter agere : unde neque in negocio Praedestinationis ad gloriam . 
a. Potest considerari Praedestinatio sub duplici aspectu , vel absolute nimi- 
rum , vel comparative . Si priore modo consideretur , reddi utique potest 
vatio , cur Deus aliquos ad gloriam praedestinaverit ; videlicet , ut ostendat 
divitias gloriae suae in vasa misericordiae . Ast vero si spectetur compa- 
rative , id est, si quaeratur, cur Petrum potius , quam Judam praedestina- 
verit Deus , quum aequaliter ambo rei essent , nulla a nobis sane afferri 
potest idonea caussa , donec in hac mortali vita versabimur . Scit tamen 
Deus consilia sapientiae suae . Imo sciemus et nos , cum transformati eri- 
mus in patria in imaginem filii sui , dicente Augustino iu Ench. ad Laur. 
Tunc quod nunc latet , cur ille potius , quam iste fuerit assumptus , cum 
caussa una esset ambobus ... tunc in clarissima luce Sapientiae videbi- 
tur , quod nunc piorum fides habet . Ex quo autem in nostra de Praede- 
stinatione sententia nulla afferri possit divinae voluntatis caussa , plane con- 
sequitur , sententiam nostram Apostoli , ac S. P. Augustini menti magis con- 
formari , atque idcirco veram esse . Apostolus quippe ad Rom. Cap. 9. cin 
non habet , inquit , potestatem fgulus luti etc. Et Augustinus Lib. de Do- 
no Persev. Cap. 7. scribit : Contra istam veritatis tam claram tubam , quis 
homo sobriae , vigilanlisque fidei voces ullas admittat humanas ? 

Ad 4 - i. Illud idem argumentum, quod a Semipelagianis , teste in sua 
Epistola Hilario , mutuo acceptum est , urgeri quoque potest contra Moli- 
nae de Praedestinatione systema , ut S. P. Augustinus Lib. de Dono Pers. 
Cap. a a. his verbis inonet: Illo autem modo , quo illud dicendum putant , 
ut probent praedestinationis definitionem utilitati praedicationis adversam 
esse ... eadem sententia eisdem pene verbis etiam de praescientia Dei , 
quam certe negare non possunt , pronunciari potest . 2. Potest utique , ac 
debet gratuita Praedestinatio populo praedicari; sed , ne Auditores In errores- 
prolabantur, prudentia opus est. Quid vero? Nonne prudentia opus est 
Adversariis quoque , si suam de Praedestinatione sententiam praedicare po- 
pulo velint ? Proculdubio , ne populos in Pelagianismum cadere permittant 
Praeterea , in cujuslibet praedicatione mysterii prudentia opus est. Sunt pro- 
inde omnia Fidei mysteria falsa ? Quis autem sit iste sanus , ac prudens mo- 
dus praedicandi gratuitam Praedestinationem populis , traditur ab Augustino 
in Lib. de Dono Pers. Cap. aa., et fuse explicatur a Johan. Laur. Berti de 
TlieoL Discipl. Lib. VI. Cap. 1 5 . , quem cousulite . Nonnulla alia Adversa- 
riorum argumenta collecta , atque soluta vide apud Piette , Witasse , aliosque . 

CAPUT X- 

De effectibus Praedestinationis . 

Effectus Praedestinationis nomine illud , quod a Praedestinatione , tarr- 
quam a caussa proficiseitur, intelligi debet. Cumque Praedestinatio sit praepa- 
ratio diviuanuu bcacliciorum , quibus certissime Liberantur, quicumque libu- 

rantur, sequitur inde, tria necessario concurrere ad constituendum Prae- 
destinationis effectum , i. Ut sit donum a Deo, dare volente gloriam , pro- 
cedens . a. Ut a Deo conferatur ex solo fine dandi gloriam . 3. Ut ad glo- 
riam reapse conducat . Animadvertendum est tamen , effectum Praedestina- 
tionis vel adaequate spectari posse , vel inadaequate . Adaequatus effectus 
omnia , et singula beneficia complectitur , quae a Deo , prout auctor est 
Praedestinationis , dispensantur electo . Inadaequatus autem in aliquo dum- 
taxat Dei praedestinantis beneficio consistit . 

His hoc modo perpensis , Vocatio , Justificatio , Glorificatio , haec 
tria simul accepta , effectus sunt adaequatus Praedestinationis . Nam Apo- 
stolus in Ep. ad Rom. Cap. 8. inquit : Quos praedestinavit , hos vocavit ... 
et quos vocavit , hos et justificavit : quos autem justificavit , illos et glo- 
rificavit . Ii autem dicuntur ab Apostolo vocati , qui auxilia illa supernatu- 
ralia a Deo habent, quae justificationem antecedunt, inter quae etiam omnes 
pii motus animi sunt adnumerandi . Justificati vero sunt , non modo qui 
sanctitatem, sed et qui finalem perseverantiam a Deo recipiunt. Ac tandem 
nomine glorificationis , non animae solius , sed corporis quoque intelligitur 
felicitas . Deinde , quidquid hominem tum a peccato , tum a peccati poe- 
nis perfecte liberat, adaequatus effectus est Praedestinationis, quoniam Prae- 
destinatio est praeparatio beneficiorum Dei , quibus certissime liberantur , 
quicumque liberantur . Ast integra plane hominis liberatio habetur certe 
per vocationem , justificationem , et glorificationem . Nam per vocationem 
electus a tenebris liberatur infidelitatis , vocaturque in admirabile lumen 
gratiae Salvatoris . Per jusliGcationcm liberatur ab ipso peccato , quum 
omnis , qui facit peccatum , servus sit peccati . Per gloriam vero a quali- 
bet liberatur peccati poena , dicente magno Augustino in Ep. ad Probam 
Cap. ia., quod cum precamur: Libera nos a malo , nos ipsos admonemus , 
nondum nos esse in eo bono , ubi milium patiemur malum . Et hoc qui- 
dem ultimum , quod in Oratione Dominica positum est , tam late , tamque 
evidenter , ct manifeste patet , ut homo Christianus , in qualibet tribula- 
tione constitutus , in hoc gemitus edat , in hoc immoretur , ad hoc ter- 
minet orationem suam . Postremo tres illi characteres , quos ad adaequatum 
effectum Praedestinationis requiri , ab initio diximus , in vocatione , justi- 
ficatione , et glorificatione apprime inveniuntur , ut attendenti manifestum 
est . Idcirco tria haec simul accepta effectus sunt adaequatus Praedestinatio- 
nis , et , si seorsim accipiantur , effectus erunt inadaequatus . 

Neque refert , quod praedestinati a sanctitate quandoque recedant , 
ipsamque deserant vocationem. Nam ex quo praedestinati sint, resipiscent. 
Cumque per poenitentiam vocationis , justificationisque merita reviviscant, 
non desinunt effectus esse Praedestinationis . Si quis dicat , gloriam saltem 
effectum nou esse Praedestinationis , quae praeparatio mediorum est , non 
finis , sicuti est gloria , respondere poteris , gloriam , ut finis est Praedesti- 
nationis , non esse medium ad obtinendam gloriam ; id enim implicat iit 
terminis j sed esse potest , et revera est medium ad perfectissimam obtinen- 
dam liberationem , in qua complementum consistit Praedestinationis . Nec 

quidquam officit , quod vocatio , atque justificatio donentur a Deo saepe 
etiam non praedestinatis . Iis quippe illa duo reprobis non dantur secundum 
propositum , ut conferuntur electis , sed ex imperscrutabili alio divino con- 
silio , de quo nunc disserere nolumus . 

Praeter illa tria , quae enumeravimus , bona quoque naturalia effectus 
sunt Praedestinationis ; sed per accidens dumtaxat , non per se . Nam ef- 
fectus Praedestinationis sane sunt omnia illa dona , quibus misericors De- 
us utitur ad procurandam electis aeternam salutem . Porro non raro utitur 
Deus etiam naturalibus bonis ad electos suos perducendos ad vitam . Apo- 
stolus enim in Epist. ad Rom. Cap. 8. de variis hujus naturalis vitae even- 
tibus loquens inquit : Scimus , quoniam diligentibus Deum omnia coope~ 
rantur in bonum , iis, qui secundum propositum vocali sunt sancti. Et de 
naturali quadam ingenii dispositione S. P. Augustinus in Lib. de Dono Pers. 
Cap. 1 4. inquit : Ex quo apparet , habere quosdam in ipso ingenio divi- 
num naturaliter munus intelligentiae , quo moveantur ad fidem , si con- 
grua suis mentibus vel audiant verba , vel signa conspiciunt : et tamen 
si Dei altiore judicio a perditionis massa non sunt gratiae Praedestinatio- 
ne discreti , nec ipsa eis adhibentur vel dicta divina , vel facta , per 
quae possent credere , si audirent utique talia , vel viderent . Idem S. 
Doctor Lib. 80. Hom. Hom. a 3 . de variis loci , temporis , ac personarum 
disserens circumstantiis , scribit : Adulter non fuisti in illa vita praeterita . 
Hoc tibi dicit Deus : Regebam te mihi , servabam te mihi , ut adulterium 
non committeres . Suasor non fuit . Ut suasor deesset , ego feci . Adfuit 
suasor , non defuit locus , non defuit tempus . Ut consentires , ego ter- 
rui . Agnosce ergo gratiam ejus , cui debes et quod non amisisti. Id ip- 
sum de quavis alia naturali intclligitur circumstantia. Ceterum, bona quae- 
vis naturalia non sunt effectus Praedestinationis , ut diximus , per se , sed 
tantum per accidens ; tum quia communia sunt illa electis , ac reprobis ; 
tum etiam , quia nullam habent per se cum aeterna gloria proportionem , 
sed ex intentione dumtaxat divina . 

Quinimmo mala quoque , tum naturae , tum poenae , dici possunt Prae- 
destinationis effectus per accidens . Puta , mors v. g. est malum naturae . 
Et nihilominus aliquando , non per se , sed per accidens , atque ex inten- 
tione divina effectus est Praedestinationis. Sap. enim Cap. 4 - legitur : Rap- 
tus est , ne malitia mutaret intellectum ejus . Et de malis poenae Apo- 
stolus in Epist. ad Philipp. Cap. 1. scribit: Vobis donatum est pro Chri- 
sto , non solum , ut credatis , sed etiam , ut pro illo patiamini . 

Absit tamen, ut dicamus, mala culpae esse vel per se, vel per ac- 
cidens effectus Praedestinationis . Nam praeterquam quod repugnat ipsa Prae- 
destinationis natura , quae tota in liberatione consistit , ut ex definitione ap- 
paret , tres illi characteres ad Praedestinationis effectum requisiti , nullimode 
malo culpae possunt convenire . Ast vero permissio peccati aliquo modo est 
effectus Praedestinationis. Nam Deus permittit aliquando in electo peccatum 
ex intentione , seu fine , et quidem solo , conferendi electo gloriam . Ber- 
nardus enim Serm. 11 . in Psal. 90. scribit : Nonne cooperatur nobis ille 

casus in bonum , undo et humiliores efficimur , et cautiores ? Et ante 
Bernardum Gregorius M. Lib. II. Moral. Gap. aG. dixerat: Fit , ut aliquan- 
do se haec gratia utiliter subtrahat , et praesumenti , quantum infirma- 
tur , ostendat : tunc enim vere cognoscimus , bona nostra unde sint , quan- 
do haec quasi amittendo sentimus . Uterque autem acceperat id ab Augu- 
stino dicente Lib. XIV. de Civ. Dei Cap. i3. Audeo dicere , superbis es- 
se utile cadere in aliquod apertum , manifestumque peccatum , unde 
sibi displiceant , qui jam sibi placendo ceciderant . Jloc dicit et Sacer 
Psalmus : Imple facies eorum ignominia , et quaerent nomen tuum , Do- 
mine . Augustinus autem didicerat hoc ab Apostolo, in cujus verba: Dili- 
gentibus Deum omnia cooperantur in bonum , ita S. Doctor in Lib. de 
Corr. et Grat. Cap. 9. scribit : Ut etiam , si qui eorum deviant , et exorbi- 
tant , etiam hoc ipsum eis faciat proficere in bonum , quia humiliores 
redeunt , atque doctiores . Animadverte tamen , non fieri sermonem liic de 
peccato finali , quod per poenitentiam nunquam remittitur $ hoc enim in prae- 
destinato locum non habet . 

Nunc, ut quae hactenus exposuimus, in majore ponantur luce, non- 
nulla hic , quae difficultatem facere videntur , recensebimus simul et expli- 
cabimus . Versantur autem ea objectamenta circa id , quod de permissione 
peccati statuimus . Et I. Effectus Praedestinationis debet esse donum Dei , 
ut nemo inficiatur. Ast permissio peccati , quum sit gratiae subtractio , Dei 
donum certe dici non potest. II. Effectus Praedestinationis descendere de- 
bet a Deo volente dare gloriam ; adeoque opus esse debet misericordiae . 
Permissio autem peccati opus est justitiae, aut culpam punientis, aut re- 
linquentis hominem in manu consilii sui . III. Nonne Praedestinationis effec- 
tus Dei beneficium est , quod ex meritis Christi confertur electo ? Hoc dici 
non potest de permissione peccati ; quum Christus mortuus non sit , ut gra- 
tia nobis subtrahatur . IV. Denique , nequit Deus , qui optimus est , per- 
mittere malmn ex intentione largiendi bonum, nempe humilitatem , electo , 
vel majorem gloriae gradum ; sicuti non potest prudens Medicus permittere 
morbum ex intentione conferendi postea sanitatem . 

Sed haec facile explicantur. Et ad 1. Permissio peccati non est Dei 
donum in se ipsa considerata , ob rationem in argumento allatam ; sed prout 
subest ordinationi Dei , qui ex malis scit elicere bona . Et revera hoc mo- 
do spectata hominem ad poenitentiam, sollicitudinem propriae salutis , ma- 
joremque cordis trahit humilitatem , quae omnia Dei beneficia sunt. 

Ad 3. Hoc idem dicendum ad alterum . Peccati quippe permissio , in 
se spectata , opus utique est justitiae ; non vero prout subest ordinationi 
divinae , quae prolabi electum suum permittit in peccatum , ut majorem 
habeat post resipiscentiam humilitatem , vel fervorem ; quod certe miseri- 
cordiae opus est , non justitiae . 

Ad 3. responde simili modo ; permissionem videlicet peccati non esse 
ex meritis Christi in se , sed in intentione divina . 

Ad 4- Si res ita se haberet, ut argumentum contendit, nunquam pos- 
set Deus permittere peccatum . Comparatio autem , ex corporali Medico in- 

stiluta , nostrae potius favet assertioni . Quamvis enim Medicus nequeat ho« 
mini morbum procurare , aut permittere ex intentione simpliciter confe- 
rendi sanitatem , potest id nihilominus ex intentione majorem sanitatem 
tribuendi. Ita et in casu nostro Deus . Unde S. P. Augustinus in Lib. de 
Corr. et Grat. Cap. io. Melius judicavit ( Deus ) de malis bona facere , 
quam mala nulla esse permittere. Hactenus de elTectibus Praedestinationis. 

CAPUT XI. 

De Proprietatibus Praedestinationis . 

Quatuor vulgo numerari a Theologis solent proprietates Praedestinatio- 
nis , Necessitas , nimirum , Certitudo , Immutabilitas , Extensio . De ne- 
cessitate Praedestinationis jam satis superque Capite hujus Libri II. pertra- 
ctavimus , ubi de exislentia Praedestinationis egiinus ; adeoque de hac pro- 
prietate non plura. Quaeremus itaque hoc in Capite t. An Praedestinatio 
in ordine tum intentionis , tum exeeutionis sit omnino certa . a. An ex parte 
Dei , et hominum considerata sit revera immutabilis . 3. Demum , quantus 
sit electorum numerus , cum absolute , tum relative consideratus . 

Circa primam quaestionem turpiter errant Calvinistae , contendentes , 
Praedestinationem adeo certam esse, ut quilibet suae aeternae salutis certitu- 
dinem habere possit . Semipelagiani circa alteram exorbitarunt quaestionem , 
asserentes , posse utique mutari Praedestinationem , alioquin ex utraque par- 
te superfluus labor esset , si neque rejectus ulla industria possit intrare , 
neque electus ulla negligentia possit excidere , ut apud Prosperum in Ep. 
ad Augustinum loquuntur . De extensione autem Praedestinationis , seu de 
numero praedestinatorum disputantes Theologi , varia divinando scripserunt . 
Nos quae certa videntur trademus . Unde sit 

CONCLUSIO I. 

Praedestinatio , sive in intentione , sive in exeeutione 
considerata , est omnino certa . 

Prob. i. ex Scriptura. Johan. Cap. io. Christus inquit: Oves meae 
vocem meam audiunt ... et ego vitam aeternam do eis , et non peribunt 
in aeternum , et non rapiet eas quisquam de manu mea . Pater meus quod 
dedit mihi, majus omnibus est ; et nemo potest rapere de manu Patris mei. 
Apostolus in Epist. II. ad Timoth. Cap. a. Cognovit Dominus , qui sunt ejus. 

Prob. a. ex Patribus . Magnus Augustinus Lib. de Corr. et Gr. Cap. 7 . 
ait : Horum si quisquam perit , vitio humano vincitur Deus . f ulgentius 
Lib. de Fide ad Petrum : Firmissime tene , et nullatenus dubites , neque 
perire posse aliquem eorum , quos Deus praedestinavit ad llcgnum , nec 
quemquam eorum , quos non praedestinavit ad vitam , idla ratione posse 
salvari . 

Proli. 3 . ratione Theologica . Praedestinationem certam esse in ordine 
intentionis , nil aliud significat , quam Deum certo scire , quinam sint prae- 
destinati . Esse autem certam in ordine executionis , idem est , ac praede- 
stinatos infallibiliter consequi gloriam . Porro Deus certo scit , quinam sint prae- 
destinati : Scit Christus quos elegerit , inquit Johan. Cap. i o. ; et praede- 
stinati gloriam consequuntur infallibiliter : Nemo eorum perit , quia non 
fallitur Deus , scribit S. P. de Corrept. et Grat. Cap. 7. 

CONCLUSIO n. 

Nemo citra Dei revelationem certus de sua 
Praedestinatione esse potest . 

Prob. 1. ex divinis Litteris. Apostolus in Ep. ad Rom. de Praedesti- 
natione loquens Cap. 11. Oh altitudo , inquit, divitiarum ..! quam incom- 
prehensibilia sunt judicia ejus , et investigabiles viae ejus ! In Ep. I. ad 
Corinth. Cap. 10. Qui se existimat stare , videat, ne cadat. Et ad Philip, 
Cap. n. Cum timore , et tremore vestram salutem operamini . 

Prob. 2. ex Augustino, qui Lib. XI. de Civit. Dei Cap. 12. ita scri- 
bit : Licet Sancti de suae perseverantiae praemio certi sint , de ipsa ta- 
men perseverantia sua reperiuntur incerti . Quis enim hominum se in 
actione , profectuquc justitiae perseveraturum usque in finem sciat , nisi 
aliqua revelatione ab illo fiat certus , qui de hac re , justo , latentique ju- 
dicio , non omnes instruit , sed neminem fallit ? Hinc jure , ac merito Tri- 
dentina Synodus , verbis ab Augustino Lib. de Corr. et Gr. mutuatis , in- 

3 uit : Nemo , quamdiu in hac mortalitate vivitur , de arcano divinae Prae- 
estinationis mysterio usque adeo praesumere debet , ut certo statuat , se 
omnino esse in numero praedestinatorum . 

CONCLUSIO III. 

Praedestinatio tum ex parte Dei , tum ex parte hominum 
considerata , est omnino immutabilis . 

Praedestinatio ex parte Dei decretum est dandi electis gloriam , ut in 
superioribus fuse demonstravimus . Deus autem non est sicut homo , ut 
mentiatur , neque ut filius hominis , ut mutetur . Ex parte autem hominum 
quis est praedestinatus , qui pereat , aut perire possit ? Deus eniin ab ho- 
minum consiliis falleretur . Relege Scripturae , ac Patrum loca superiore al- 
lata propositione . 

CONCLUSIO IV. 

Numerus praedestinatorum in se magnus est ; sed valde 
exiguus in comparatione reproborum . 

Prob. prior Thesis pars. Apocal. Cap. 7. Vidi turbam magnam , quam 
dinumerare nemo poterat ... stantes ante thronum Dei , et Agni . 

Vol. II. Marcellius Theol. l\i 

Prob. altera pars. Matth. Cap. q. Lata porta , et spatiosa est via , quae 
ducit ad perditionem , et multi sunt , qui intrant per eam . Quam angusta 
porta 1 et arcta via est , quae ducit ad vitam : et pauci sunt , qui inve- 
niunt eam ! Et Cap. 20 . Multi sunt vocati , pauci vero electi . S. P. Au- 
gustinus in Psal. 48. Quot sunt illi , qui videntur observare praecepta Dei ? 
Vix invenitur unus . Chrysostomus Hom. XIV. ad Popul. Antioch. Quot 
putatis in civitate nostra , qui salvi Jiant ? Non possunt in tot millibus 
centum inveniri , qui salvantur 5 quin et de iis dubito . 

CONCLUSIO V. 

Numerus electorum tantus videtur esse , quantus fuit 
numerus rebellium Angelorum . 

Prob. ex Augustino, qui Lib. XXII. de Civ. Dei Cap. t. De mor- 
tali , inquit , progenie , merito , justeque damnata , tantum populum per 
gratiam suam colligit , ut inde suppleat , et instauret partem , quae lapsa 
est Angelorum ; ac sic illa dilecta , et superna civitas non fraudetur suo- 
rum numero civium , quin etiam fortassis et uberiore laetetur . Sed quo- 
niam S. Pater inquit : Quin etiam fortassis et uberiore lactetur , quod 
et paullo post repetit , recte colligitur , incertos nos esse , an praedestina- 
torum hominum numerus aequet praecise , vel superet numerum Angelo- 
rum lapsorum . 

CONCLUSIO VI. 

Illud dubio procul certum est , soli Deo cognitum esse 
numerum electorum . 

Prob. ex Apostolo in II. ad Timoth. Cap. ar. Firmum fundamentum 
Dei stat , habens signaculum hoc . Cognovit Dominus , qui sunt ejus . 
Astipulatur Apostolo Ecclesia , quae in publicis precibus suis sic Deum 
orat : Deus , cui soli cognitus est numerus electorum . 

Ad Adversariorum argumenta Responsio . 

Obj. 1 . cont. 3. Prop. I. Exod. Cap. 33. sic Moyses deprecatur Deum pro 
populo suo : Aut dimitte eis hanc noxam } aut , si non facis , dele me 
de libro tuo , quem scripsisti . Cui respondit Dominus : Qui peccaverit 
mihi , delebo eum de libro meo . Quis ignorat , librum , quem scripsit 
Dominus , librum esse vitae , ac praedestinatorum ? II. Consimilia habet 
Apostolus in I. ad Cor. Cap. 9 . Castigo corpus meum , et in servitutem 
redigo ; ne forte cum aliis praedicavero , ipse reprobus efficiar . Putabat 
ergo Paulus , posse se ex electorum numero ad numerum transire reprobo- 
rum . III. In Apoc. Cap. 3. ita loquitur Angelus : Tene quod habes , ut 
nemo accipiat coronam luam. Potest ergo corona uni parata accipi ab alio. 

Resp. ad i. Non improbanda ratione dici potest, Moysem, ne Dei ul- 
tionem supra populum suum videret , mortem ab eodem Deo petiisse tem- 
poralem , uti Num. Cap. x i . fecit : Obsecro , ut interjicias me . Nec offi- 
cit , quod responderit Deus : Qui peccaverit mihi , delebo cum de libro 
meo ; quoniam peccatum caussa quandoque est , ut dies hominis abbrevien- 
tur , juxta illud : Dies peccatoris breviabuntur. Responderi praeterea potest , 
petiisse Moysem deleri de libro vitae , conditionate , si fieri posset , non 
absolute , ut vehemens ostenderet desiderium de Hebraeorum salute , ac si 
dixisset : Si deleri de libro vitae optare possem , rogarem te , ut , nomine 
meo deleto , dimitteres populo hanc noxam . 

Ad a. Reprobationis nomine intelligit eo loci Paulus privationem gra- 
tiae , non gloriae . Quum enim in hac mortali vita nemo scire possit , an 
odio dignus sit , vel amore , timebat Apostolus , ne gratia illa privaretur , 
quae ad finalem perseverantiam necessario requiritur . Cumque hujus gra- 
tiae privatio effectus sit reprobationis , merito inquit : Ne dum aliis praedi- 
cavero , ipse reprobus efficiar . 

Ad 3 . Loquitur Angelus de Fide , quae certe a praedestinato amitti 
potest , licet nunquam finaliter . 

Urgent postremo loco vulgatum illud eloquium , quod sub Augustini 
nomine circumfertur: Si non es praedestinatus , fac ut praedestineris ; et 
illud ejusdem S. Patris in Serm. 102. de Temp. Utinam tam cito peccator 
homo resurgat ad poenitentiam , quantum cito Deus vult definitam mu- 
tare sententiam ; insuper et Ecclesiae precem , qua Deum orat , ut liber 
vitae praedestinatorum nomina adseripta retineat . 

Verum vulgatum illud eloquium , praeterquam quod in Augustini Scri- 
ptis nullibi invenitur , non significat , mutabilem esse Praedestinationem abso- 
lute , sed quoad effectum dumtaxat aliquem Praedestinationis ; puta , quoad 
vocationem , vel justificationem etc. , quod non inficiamur . Deinde etiam 
de Ser. 102. de Tempore dubitatur, an sit Augustini. Ceterum, ut ut sit, 
in allato testimonio loquitur Auctor de Praedestinatione accepta inadaequa- 
te , de effectu nempe aliquo Praedestinationis ; ita ut sensus sit : Si pecca- 
tor gratiam per culpam amissam denuo acquirat , mutat Deus sententiam , 
qua poenam per suam justitiam statuerat. Ad ultimum eamdem teneto 
responsionem . Et si aliqui non sunt vocati , pro eis oremus , ut vocentur . 
Fortassis enim sic praedestinati sunt , ut nostris orationibus, et accipiant 
gratiam , et efficiantur electi , inquit S. P. Augustinus Lib. de Dono Per- 
sev. Cap. 2. , cujus verbis , utpote Ducis , ac Praeceptoris nostri , par est , 
ut Libro huic finem imponamus . 


Digitized by Google 




INSTITUTIONUM THEOLOGICARUM 


LIBER XV. 

IN QUO BREVITER DE REPROBATIONE . 


Hoc ia Libro , Magno Doctore Augustino doce, prava, et impia dogmata refellemus Hae- 
reticorum ; nec non de Scholasticorum placitis breviter , prout instituti nostri ratio postulat , salva 
Christiana charitate , disputabimus . 

CAPUT I. 


Praemissis nonnullis circa Reprobationem scitu dignis , inquiritur 
caussa Reprobationis negativae . 


§ 3 1 KB st aliquid Praedestinationi oppositum Reprobatio. Illa est, ut dixi- 
mus, rationalis creaturae ad gloriam electio. Haec vero ejusdem 
creaturae rationalis non electio , meritaequc poenae ob propria demerita 
praeparatio . Hinc duplicem Theologi constituunt Reprobationem , positivam 


unam , alteram negativam . Prior est actus divinae voluntatis , quo impii 
propriae culpae poenis , sempiternisque suppliciis addicuntur c altera est ali- 
quorum non electio ad gloriam , seu non cooptatio in numerum praedesti- 


natorum . 


Non uno semper , eodemque nomine reprobi in sacris Litteris desi- 
gnantur . Saepe quidem appellantur Reprobi , ut in Ep. II. ad Cor. Cap. 

3 . Nisi forte reprobi estis . Non raro dicuntur non cogniti , quemadmo- 
dum Matth. Cap. 5 . Nescio vos . Aliquando vocantur odio habiti , juxta 
illud : Esau autem odio habui . Interdum appellantur repulsi , sicut in 
Psal. 87. Et ipsi de manu tua repulsi sunt . Nominantur quoque despe • 
cti : Nemo potest corrigere , quem Deus despexerit , Eccl. Cap. 7.; ma- 
ledicti , et haedi , quomodo apud Matth. Cap. 2 5 . Discedite a me male- 
dicti ; et , Statuet oves quidem a dextris , haedos autem a sinistris . Ac 

demum sicut electi dicuntur vasa in honorem , ita reprobi ab Apostolo 
passim vocantur vasa irae , vasa contumeliae , vasa apta in interitum. 
Vide Ep. ad Rom. Cap. 9. 

Nemo in dubium vertit , Reprobationem existere 5 ait siquidem Apo- 
stolus in citata mox Ep. ad Rom. Cap. 9. Jacob dilexi , Esau autem odio 
habrn ... Cujus vult miseretur , et quem vult , indurat . Mattii, similiter Cap. 

a 5 . Ite maledicti in ignem aeternum , paratum diabolo , et Angelis ejus . 
Ac Synodus demum. Yalentina Can. III. Fidenter fatemur Praedestinatio - 
nem electorum ad vitam , et Praedestinationem impiorum ad mortem . 

Cum itaque certum sit , Reprobationem existere , inquirere solent Theo- 
logi , quaenam sit caussa Reprobationis ; non quidem efficiens , quum ne- 
mini dubitare fas sit , Deum esse , ejui reprobos ad gloriam non eligit , eos- 
que meritis poenis addicit / neque finalis , dicente Apostolo ad Rora. Cap. 
9. Reprobationis finem esse divinae justitiae manifestationem: Deus volens 
ostendere iram , et notam facere potentiam suam , sustinuit in multa pa- 
tientia vasa irae etc. Sed quaestio est de caussa morali , seu meritoria , 
et inquiritur , quid illud sit , quod Deum movit ad aliquas reprobandas 
creaturas . Et quoniam duplex est , ut diximus , Reprobatio , positiva , nem- 
pe , et negativa , de utriusque Reprobationis morali caussa est inquiren- 
dum . Ordine prius esse intelligitur Reprobatio negativa , posterius vero po- 
sitiva ; quoniam prius concipimus , Deum in eligendis aliquibus alios prae- 
teriisse , deinde cuique reprobo meritas , ob propria peccata , decrevisse poe- 
nas . Sed ut a magis notis ducamus exordium , de positiva primo , postea 
de negativa Reprobatione agere constituimus . 

Circa illam turpissime erravit Calvinus pluribus suorum Scriptorum 
locis , affirmans , utriusque Reprobationis caussam esse solam Dei volunta- 
tem , nulla sive originalis , sive actualis culpae praevisione supposita . Ne 
autem Dei voluntas ab humana frustretur , addit subinde , impelli ab ipso 
Deo reprobos ad peccandum necessitate absoluta . Idque ex eo , quod jam 
ab aeterno nonnullos creare decreverit, sive ex Angelis, sive ex hominibus, 
certae morti devotos , id est , ad aeternam damnationem . Hoc systema hor- 
rendum visum est etiam suis; unde hac in parte deseritur. Refutabimus 
ergo primo impium systema Calviui ; Catholicam deinde sententiam expli- 
cabimus . Quare sit 

CONCLUSIO I. 

Horrenda est Calvini de Reprobatione sententia . 

Prob. Adversatur ea sententia apertissimis Scripturae testimoniis ; ma- 
nifestae Traditioni sanctorum Patrum > ipsique Theologicae rationi . Quid 
magis absurdum , et impium ? 

Et I. Adversatur apertissime sacris Scripturis . Psal. enim 5 . legitur : 
Deus non volens iniquitatem tu es . Oseae Cap. 1 3 . Perditio tua Israel ex 
te; tantummodo in me auxilium tuum. Sap. Cap. r. Nec laetatur De- 
us in perditione vivorum . Et Cap. 1 1 . Diligis omnia , quae sunt , et ni- 
hil odisti eorum , quae fecisti . Haec ex vetere Testamento . Ex novo au- 
tem salis sit illud Jacobi Cap. t. Nemo cum tentatur dicat , quoniam a 
Deo tentatur ; Deus enim intentator malorum est ; ipse autem neminem 
tentat . Adde his omnia illa Scripturae loca , quae demonstrant , Deum non 
esse auctorem peccati . 

II. Repugnat Calvini dogma manifestissimae Ecclesiae Traditioni . Con- 
cilium Arauxicanutn Can. XXV. sic habet : Aliquos ad malum divina po- 
testate esse praedestinatos , non solum non credimus , sed etiam , si sunt , 
qui tantum malum crederent , cum omni detestatione illis anathema dici- 
mus . Concilium Valentinum Can. III. Fatemur Praedestinationem electo- 
rum ad vitam , et Praedestinationem impiorum ad mortem : in electione 
tamen salvandorum misericordiam praecedere meritum bonum : in damna- 
tione vero periturorum meritum malum praecedere justum Dei judicium. 
Idem paullo post Concilium illud repetit . Ex Patribus autem , ne longus 
sim , duos dumtaxat seligam , Augustinum , et Prosperum , quorum prior 
Lib. XIII. de Trinit. Cap. ia. Modus iste, inquit, quo traditus est ho- 
mo in diaboli potestatem , non ita debet intelligi , tanquam Deus hoc fe- 
cerit , aut feri jusserit ; sed quod tantum permiserit , juste tamen . Hoc 
ipsum habet Lib. III. contra Julian. Cap. 1 8. , et in Lib. II. de Gen. ad 
litter. Cap. n. Et Lib. XI. Cap. iq. Numquid ille prius ultor, quam iste 
peccator ? Prosper autem ad VII. Obj. Gall. scribit : Reproborum lapsum 
Deo adseribere , immodicae pravitatis est , quasi ideo ruinae impulsor , at- 
que auctor est , quia eos ruituros propria ipsorum voluntate praescivit , 
et ob hoc a filiis perditionis nulla Praedestinatione discrevit . 

III. Contrarium est Calvini dogma luculentissimis Theologicis rationi- 
bus . Et i. aeternam, atque incommutabilem Dei legem undequaque per- 
vertit. Quum enim lex aeterna jubeat, ut omnia sint ordinatissima , cul- 
pa sive in re , sive in praevisione necessario praecedere debet poenam : con- 
trarium autem accideret in sententia Calvini . Hinc Augustinus Lib. III. de 
Lib. arb. Cap. 9. Si peccatis detractis miseria perseverat , recte deforma- 
ri dicitur ordo , atque administratio universi. Lege Cap. i 3 . Lib. XIX. 
de Civit. Dei . 3. Providentiam laedit , atque justitiam illud Calvini para- 
doxum . Providentia quippe summi Dei , non fortuita temeritate regitur 
mundus : et ideo nunquam esset istorum ( Angelorum malorum ) aeterna 
miseria , nisi esset magna malitia , ait S. Doctor loeo nuper citato . Es- 
set autem in sententia Calvini . De justitia vero idem Pater subdit Lib. III. 
dc Lib. arb. Cap. 18. Omnis poena, si justa est, peccati poena est, et 
supplicium nominatur . Consule Lib. II. Op. imperf. et Serm. XIV. de verb. 
Apost. Contrarium docet Calvinus . 3 . Posito pravo Calvini dogmate , se- 
quitur , Deum imponere reprobis necessitatem peccandi , quod effutire blas- 
phemum est , et horrendum . Unde S. P. Augustinus Lib. de vera Relig. 
Cap. 1 4. inquit ; Usque adeo peccatum voluntarium malum est , ut mdlo 
modo sit peccatum , si non sit voluntarium : et hoc quidem tam manife 
stum est , ut mdla indoctorum turba dissentiat . Quare aut negandum est , 
peccatum committi , aut fatendum est , voluntate committi . 

Argumenta hactenus a nobis allata sic eludere putat Calvinus. Repro- 
bat quidem Deus nonnullos positive ; sed poenam iis non infligit , nisi post 
patratum peccatum . Et sicuti stare electorum Praedestinatio potest ante 
praevisa merita in ordine intentionis , quamvis in exeeutione electorum me- 
rita supponat ; ita et in casu nostro . Verum decipitur apertissime haereti- 

cus . Nam sicut injustus esset judex , si supplicii decretum contra innocen- 
tem ferret , etiam si illud minime executioni mandaret ; ita injustus esset 
Deus , si absque praevisione peccati homines positive reprobaret . Deinde , 
vel Dei decretum justum esset, vel injustum. Si primum, poterit illud Deus 
exsequi, etiam si reprobus innocens perseveret . Si alterum , Deus injustus es- 
set , quod est horrendum . Vanum est illud , quod addit ; quum longe dif- 
ferat Praedestinatio a Reprobatione . Illa opus misericordiae est , proindeque 
nulla supponere debet electi merita ; haec autem est opus justitiae , atque 
idcirco sine malis meritis non potest intelligi . Bonus est Deus , ait Augu- 
stinus loco supra laudato , justus est Deus . Potest aliquos sine bonis me- 
ritis liberare , quia bonus est : non potest quemquam sine malis meritis 
damnare , quia justus est . 

Neque Calvini caussam juvat , quod nonnulli etiam ex nostris Theo- 
logis doceant , posse Deum innocentem creaturam in ignem aeternum proji- 
cere , nec tamen habentur haeretici . Nam ii primo a veritate recedunt , et 
contradicentes habent omnes Sanctos Patres, et innumeros alios Theolo- 
gos . Deinde dc alio , non de hoc ordine rerum loquuntur ; nec de ordi- 
naria , sed de extraordinaria Dei potentia verba faciunt . Abeat ergo cum 
sua blasphemia Calvinus . 


CONCLUSIO II. 

Caussa ergo Reprobationis positivae parvulorum sine baptismo decedentium 
est solum originale peccatum ; adultorum infidelium , praeter 
originale , est etiam peccatum actuale ; adultorum 
autem fidelium sunt sola peccata actualia 
post baptismum patrata . 

Prob. i. pars. Ex dictis patet, Reprobationem positivam supponere debere 
ipsius reprobi demerita . Parvuli autem ante baptismum e vita migrantes, non 
alia habere possunt demerita , praeter peccatum originale. Praeterea, juxta 
S. P. Augustini principia , Reprobatio supponit massam perditionis . Parvuli 
vero per solum originale peccatum in massa sunt perditionis . 

Prob. altera pars. Infideles adulti , quum baptismum non perceperint , 
maculam in anima retinent originalis peccati . Ob eamdem caussam gratia 
orbati, ad legem , prout oportet , servandam , rei sunt etiam actualium pee- 
catorum . Utrumque peccatum supplicia meretur aeterna : proinde ob u- 
trumque a Deo praevisum positive reprobantur . 

Prob. 3. pars. In adultis baptizatis caussa Reprobationis positivae ne- 
quit esse originale peccatum , quod remissum per Sacramentum supponitur , 
dicente Tridentino Concilio Sess. V. de Orig. Pecc. In renatis nihil odit 
Deus , quia nihil est damnationis iis, qui vere conscpulti sunt cum Chri- 
sto per baptisma in mortem . Quare est solum actuale peccatum . 

Calvini sophismata enodantur . 

Obj. I. Petrus in I. Epist. Cap. 2. ita juxta Graecum textum loqui- 
tur : His , qui offendunt verbo , nec credunt , in quod et positi sunt. Haec 
verba : in quod et positi sunt , proprie significant , praedestinati sunt ; ver- 
bum enim , , pro ordinare , ac praedestinare sumitur , teste Grotio 

To. III. Op. Theol. Quo posito , hic ex illo textu resultat sensus , quod multi 
Evangelio non credunt , quoniam sunt ad non credendum praedestinati . II. 
Neque vero repugnat , Deum ad peccandum homines praedestinare ; quum 
justo suo judicio esse possit etiam auctor peccati. Johan. enim Cap. 12. 
de Judaeis legitur : Propterea non poterant credere , quia dixit Isaias : 
Excuecavit oculos eorum , et induravit cor eorum , ut non videant oculis , 
et non intelligant corde. Quae consona sunt iis , quae Deus ad Moysem de 
Pharaone dixit Ex. Cap. q. Ego indurabo cor ejus. III. Neque solvitur ar- 
gumentum respondendo , Deum excaecare , et indurare impiorum corda , gra- 
tiam subtrahendo . Nam si res ita se haberet, peccarent quidem impii , sed 
possent non peccare . Ast jam nunc inquit Christus loco supra relato : Non 
potuerunt credere . IV. Et Augustinus ipse , qui allatam tradit verborum 
Scripturae expositionem, in Lib. de Gr. et lib. arb. Cap. 20. et 21. do- 
cet , Operari Deum in cordibus hominum ad inclinandas eorum volunta- 
tes quocumque voluerit , sive ad bona pro misericordia , sive ad mala 
pro meritis eorum . 

Resp. ad 1. Falsam esse verborum Petri interpretationem a Calvino 
traditam . Verus , ac genuinus illius sententiae sensus est , nonnullos haud 
Evangelicae obedire veritati , quam per fidem jam perceperunt . Unde in 
nostra Latina Vulgata legitur : Offendunt verbo , nec credunt in quo po- 
siti sunt . Nec refert , in Graeco textu legi : in quod , pro in quo ; error 
namque in Graecum textum , vel ob Amanuensium incuriam , vel alia de 
caussa irrepsisse videtur; quum nostrae Vulgatae respondeant Versiones A- 
rabica , ct Syriaca , quae ita legit : Non acquieverunt sermoni , in quo po- 
siti sunt . Verbum deinde "*•'*« , ponere , tunc pro destinare sumitur, quan- 
do additur : Ex vf «•»" , a Deo , quae clausula hic non habetur . 

Ad 2. Deus excaecat , et indurat impiorum corda , subtrahendo gra- 
tiam , nt ait Augustinus , non impertiendo malitiam . Non impertiendo qui- 
dem malitiam , quia per Prophetam inquit : Nolo mortem peccatoris ; sed 
ut magis convertatur , et vivat ; et Jacobus : Deus intentator malorum 
est : subtrahendo autem gratiam , vel quatenus reproborum misereri non 
vult, juxta illud Augustini ad Simpl. Q. II. Ut hoc dicatur obdurare pec- 
catores quosdam , quia noti eorum miseretur , non quia impellit , ut pec- 
cent ; vel quatenus illos gratia sua destituit : Sic excaecat , et obdurat 
Deus deserendo , et non adjuvando ; quod occulto judicio facere potest , 
iniquo non potest . Et rursus : Hinc excaccantur , et indurantur , quia ne- 
gando divinum adjutorium , non adjuvantur , subdit idem S. Doctor Tract. 
LIII. in Johan. Et brevius in Ep. ad Sixtum : Subtrahendo gratiam , non 
impertiendo malitiam . 

Ad 3. Ait Christus apud Johan. eos, qui excaecantur , et indurantur, 
non posse credere potentia , ut inquiunt , expedita , conjuncta cum actu ; non 
vero potentia absoluta . Piam , subtracta etiam qualibet gratia , liberum re- 
manet in homine arbitrium , cui sane potentia inest remota ad credendum , 
et agendum . 

Ad 4- Docet S. Pater loco in argumento laudato , Deum in hominum 
cordibus, subtrahendo gratiam , operari malum occasionaliter , et permissi ve , 
non directe , et positive ; quoniam qui gratia caret , auxilium non habet ad 
non peccandum necessarium , sicquc in peccatum labilur . Ita S. Tho- 
mas Lcct. III. in Ep. ad Rom. ad illa verba: In hoc ipsum excitavi te, ubi 
Augustini mentem luculentissime exponit . Consule locum citatum . Atque 
haec contra Calvini blasplicmiam sufficiant . 

CAPUT II. 

De Caussa Reprobationis negativae . 

Duplici plane modo spectari Reprobatio negativa potest , absolute ni- 
mirum , et relative . Consideratur absolute, dum quaeritur : Cur rationales 
aliquae creaturae reprobentur ; relative autem , si inquiratur : Cur hi po- 
tius , quam illi reprobentur . pivisio haec est S. Thomae post Magistrum su- 
um Augustinum . De Reprobatione negativa utroque modo spectata hoc in 
Capite agemus. Et quoniam rationalis creatura considerari potest comparate 
ad statum naturae innocentis , et statum naturae corruptae , quid statuen- 
dum sit de Reprobatione negativa in utroque statu , paucis est inquirendum. 

Thomistarum plerique post praeclarissimos Theologos Estium , et Syl- 
vium , nulla facta inter Angelorum , et hominum Reprobationem distin- 
ctione , absolute pronuntiant , fieri illam a Deo in utrisque absque ul- 
lius praevisione peccati, hunc statuentes in Deo, per nostrum concipiendi 
modum, ordinem decretorum, i. Decrevit Deus condere Angelos, et ho- 
mines. a. Pro eo, quo in creaturas suas pollet dominio , alios eligere, ali* 
os non eligere statuit . 3. Singulos tamen condere cum gratia sanctificante vo- 
luit : sed electis Angelis, et hominibus gratiam dare placuit efficacem 
non electis vero illam denegare . 4 - Praevidit subinde non electorum la- 
psum . 5. Eaque de caussa reprobavit illos positive . Ita Thomistae . 

Moliniani , quum doceant , Praedestinationem sive hominum , sive An- 
gelorum ad gloriam non fieri a Deo , nisi post praevisa merita , affirmant 
proinde , illorum quoque Reprobationem negativam a demeritorum pendere 
praevisione; atque ita Deum decrevisse statuunt, i. Angelos, et homines 
Deus in statu sanctificantis gratiae , et cum ordinatione ad vitam aeternam 
condere voluit, a. Voluit etiam, et quidem proprie, ac sincere, omnes 
Angelos , et homines salvos fieri ; si tamen ipsi vellent . 3. Propterea con- 
ferre utrisque statuit actualem gratiam liberi arbitrii pedissequam. . 4 - Cum- 
que praeviderit illorum divinae gratiae dissensum , eos reprobasse dicunt 
tum negative , tum positive . Ex quibus apparet , Reprobationis negativae 

sive in Angelis , sive in homiuibus caussam , esse per Molinistas solum 
actuale peccatum ; atque adeo a propria pendere voluntate , quod complu- 
res reprobi sint. Quod vero nonnulli infantes sibi ipsis per voluntatis con- 
sensum subvenire non possint , id quidem repetunt ab originali peccato ; 
sed per accidens , non per se . Nam post praevisum etiam originale pecca- 
tum vult Deus sincere, juxta Molinam, omnes, nemine excepto, salvos 
fieri , si tamen aut propria , aut aliena voluntas non obstet , vel ordo re- 
rum , quem Deus impedire non tenetur . Obstat autem pueris , inquiunt , 
immatura morte praeventis , non propria , sed aliena voluntas , et praesti- 
tutus ordo rerum . 

Augustinianao tandem Scholae Theologi distinguentes inter Angelorum , 
hominumque lapsorum Reprobationem negativam , affirmant , in utrisque fa- 
ctam plane a Deo fuisse ob praevisa demerita : sed illam Angelorum ob 
praevisa peccata actualia ; illam vero lapsorum hominum intuitu dumtaxat 
peccati original^ . Et ita rem explicant in ordine ad Angelos . Quum Deus 
rationalem creaturam integram initio condiderit , conferre illi statuit gratiam, 
sine qua in bono perseverare non potuisset , nempe gratiam , cujus effica- 
cia ab ejusdem voluntate penderet. Praevidit subinde, nonnullos Angelos 
gratiae illi non praebituros assensum , et ideo eos non elegit ad gloriam , 
electis aliis , quorum praevidit assensum : atque ita caussa Reprobationis ne- 
gativae Angelorum peccatum fuit actuale . Quoad homines vero ajunt , prae- 
vidisse Deum Adae peccatum , tolamque humani genens massam per illud 
corruptam ; atque idcirco Filium suum ad universum humanum genus re- 
dimendum mittere statuisse ; non singulis autem applicari voluisse fructum 
Redemptionis . Hinc , ut ostenderet divitias gloriae suae , nonnullos pro 
sua misericordia e massa perditionis eripuit , et praedestinavit ad gloriam ; 
alios autem , volens ostendere iram , et notam facere potentiam suam , in 
eadem massa dainnata reliquit . Illis gratiam conferre decrevit per se effi- 
cacem , per quam finaliter perseverent ; istis vero finalem perseverantiam , 
justo suo judicio, denegavit. Sequitur inde, Reprobationis negativae mo- 
ralem caussam in hominibus lapsis , non aliam esse , sive proxime , sive 
remote , nisi originale peccatum . Nos postremae huic sententiae subscribi- 
mus . Sit igitur 


CONCLUSIO I. 


Reprobatio negativa Angelorum facta fuit a Deo 
post praevisum illorum gratiae dissensum . 


Prob. I. Praedestinatio ad gloriam in Angelis facta fuit post praevisum 
illorum gratiae assensum ; adeoque et Reprobatio negativa , quae est Prae- 
destinationis privatio ad gloriam , facta fuit post illorum praevisum gratiae 
dissensum • Ii. Si Angeli reprobati a Deo pro suo mero beneplacito fuissent, 
ut Thomistae contendunt , deesse illis debuisset gratia ad perseverandum ne- 
cessaria ; quum perseverantiae carentia effectus sit Reprobationis juxta Tho- 

mistas . Non illis defuit tamen , quoniam gratiam habebant versatilem , quae 
satis illis erat ad perseverandum , ut in Libris dc Gratia demonstrabimus . 
III. Reprobatio negativa hapsorum hominum facta a Deo fuit post praevisa 
demerita , ut mos ostendemus . Cur ergo simili modo facta non fuit Re- 
probatio negativa Angelorum ? 

COROLLARIUM . 

• 

Quod dictum est de Reprobatione negativa Angelorum , idipsum intel- 
ligi debet de Reprobatione negativa hominis, si Adam non peccasset. Eadem 
quippe ratio est de Angelis , ac de hominibus in statu naturae innocentis , 
ut per se manifestum est . 


CONCLUSIO II. 

Reprobatio negativa lapsorum hominum facta non fuit a Deo 
ante praevisum peccatum, contra quam sentiant Thomislae . 

Prob. i. Sacris Litteris I. Apostolus in Ep. ad Rom. Cap. 9. in duobus 
fratribus Jacob , et Esau praefigurare voluit , ut in superioribus diximus , 
omnes a Deo electos , et reprobos . Sic autem de illis scribit : Jacob dilexi ; 
Esau autem odio habui . Porro quid odio habere poterat Deus in Esau , 
ut illum reprobaret ? Non certe naturam, quia diligit Deus omnia , et nihil 
odit eoruin , quae fecit : odio ergo habuit in Esau , et in singulis reprobis 
in Esau praefiguratis aliquod naturae superadditum , nempe peccatum . II. 
Idem Apostolus ibidem: An non habet , inquit, potestatem figulus luti 
ex eadem massa facere aliud vas in honorem , aliud in contumeliam ? 
Per quae verba insinuat , unam esse humani generis massam , ex qua eru- 
untur electi , et in qua reprobi relinquuntur . Ast nequit esse illa nisi mas- 
sa damnata. Vasa namque in honorem, quae ex massa illa eruuntur, di- 
cuntur subinde vasa misericordiae , quae miseriam supponit , adeoque pec- 
catum . Deinde S. P. Augustinus rem explicans in Epist. ad Optatum , ait : 
Merito videretur injustum , quod jiunt vasa irae ad perditionem , si non 
esset ipsa universa ex Adam massa damnata . III. Prosequitur Paulus : 
Deus volens ostendere iram , et nolam facere potentiam suam , sustinuit 
in multa patientia vasa irae apta in interitum . Quae verba culpam sup- 
ponunt in reprobis , tum quia Deus justus in innocentem non infert iram , 
ut tradit ibidem Apostolus ; tum quia dicuntur reprobi vasa irae apta in 
interitum . Neque possunt momenta haec explicari , ut Thomistae faciunt , 
de Reprobatione positiva . Nam Augustinus explicans allata Apostoli verba 
in Epist. ad Sixtum , inquit : Quid oderat in Esau , antequam fecisset 
aliquid medi , nisi originale peccatum ? 

Prob. 2. S. P. Augustini auctoritate I. Quod de Esau dicitur Repro- 
batione , id de Reprobatione impiorum omnium debet intelligi . Jam vero 
S. Pater docet , Esau Reprobationem negativam peccati supponere praevisio- 

ncin . Sic enim in Ep. ad Sixtum Cap. 8. scribit : TJt cum ex eodem pa- 
tre , ex eadem matre , uno concubitu , antequam aliquid egissent boni , 
aut mali , alterum Deus diligit , odit alterum , inte/ligat Jacob ex illa 
massa originalis iniquitatis , ubi fratrem suum , cum quo habuit commu- 
nem caussam , videt per justitiam meruisse damnari , non nisi per gra- 
tiam se potuisse discerni . Deinde docet ibidem , etiam Jacob , nisi miseri- 
cordia subvenisset , juste a Deo reprobari potuisse ; proindeque fuisse Esau 
reprobatum, quoniam demeritum in eo praeviderat : Parum attendunt ( Pe- 
lagia ni ) quod debita reddatur poena damnato , indebita gratia liberato , 
ut nec ille se indignum queratur , nec dignum se iste glorietur : atque 
ita potius acceptionem nullum fieri personarum , ubi una, eademque mas- 
sa damnationis , et offensionis involvit , ut liberatus de non liberato di- 
scat , quod etiam sibi supplicium conveniret , nisi gratia subveniret . De- 
nique affirmat S. Doctor ibid. exclusum fuisse a Deo Esau ab aeterna vi- 
ta , quod illum odio haberet , et quidem propter originale peccatum . Quid 
enim , ait , diligebat in Jacob , antequam natus fecisset aliquid boni , 
nisi gratuitum misericordiae suae donum ? Et quid oderat in Esau , an- 
tequam fecisset aliquid mali , nisi originale peccatum ? Non ergo absoluta 
Dei voluntas , aut Esau , aut aliorum in Esau praefiguratorum Reprobationis 
negativae caussa fuit . II. Reprobatio negativa fit a Deo , ipsis falentibus 
Thoinistis , per nostrum concipiendi modum , post Praedestinationem ad 
gloriam ; quum ea sit non electio ad gloriam , electis aliis . Praedestinatio 
autem ad gloriam , juxta Augustini principia , praevisionem supponit deme- 
ritorum . Quod luculeiuissime patet tum ex S. Doctoris testimoniis paullo 
ante laudatis , tum ex ipsa Praedestinationis definitione , quam sic tradit : 
Praedestinatio est praescientia , et praeparatio beneficiorum Dei , quibus 
certissime liberantur , quicumque liberantur , in Lib. de Dono Pers. Cap. i 
A quonam liberantur , nisi a miseria , in qua jacent ? Hinc centies S. Do- 
ctor affirmat , praedestinatos erui ex massa damnata . Sic in Ep. ad Sixtum: 
Omnes una , eademque massa damnationis involvit , ut liberatus de non 
liberato discat etc. Et in Ep. ad Optatum : Merito videretur injustum , 
quod fiant vasa irae ad perditionem , si non esset ipsa universa ex Adam 
massa damnata . Quod ergo fiant inde nascendo vasa irae , pertinet ad 
debitam poenam : quod autem fiant renascendo vasa misericordiae , perli- 
net ad indebitam gratiam . Et in Lib. II. cont. Jul. Opcr. imp. tradit , 
plures relictos esse in massa perditionis , electis aliis : Ut ex pluribus osten- 
deretur , quod universae massae justo judicio deberetur , nisi ubi velit > 
spiraret , et quem vellet , religiosum faceret . Innumera hujus generis in 
singulis Augustini voluminibus prostant . 111. Creatura rationalis , antequam 
a Deo per negativam Reprobationem excludatur a Regno Caelorum , jam con- 
dita concipitur ad imaginem Dei , peccato expers , gratiae , gloriaeque ca- 
pax , et ad finem elevata supcrnaluralcm . Quomodo ergo , si Augustini 
principiis stare velimus , poterit illam Deus ante praevisam culpam a Re- 
gno Caelorum excludere? Exclusio enim hujusmodi per Augustinum poe- 
na est , quae sine culpa nequit infligi : Perire enim , ait iu Eacliir. ad Laur. 

a regno Dei , exsulare a civitate Dei , alienari a vita Dei ... tam grandis 
poena est , ut nulla possint ei tormenta , quae novimus , comparari , si 
illa sit aeterna . Aut ergo fateri conantur Thomistae , non fieri Reprobatio- 
nem absoluta Dei voluntate , sed post culpam praevisam , aut negare , poe- 
nam esse excludi a Regno Caelorum , quod est contra mentem S. Augusti- 
ni , de cujus doctrina, ct auctoritate ipsi gloriantur. Quod argumentum 
tanti valet apud Augustinum , ut ipso contra Pelagianos peccati originalis 
negantes transfusionem utatur hoc modo : Excludere Dei imaginem a re- 
gno Caelorum , ut vos de pueris sine baptismo decedentibus sentitis , coa- 
cti ab Evangelica sententia : IS i si quis renatus fuerit ex aqua , et Spiritu 
Sancto , non potest introire in Regnum Caelorum , est illi poenam inflige- 
re . Poena supponit culpam ; quum nemo sub Deo justo judice innocenter 
patiatur . Itaque parvuli illi jam sunt in culpa ; non actuali quidem ; ergo 
originali . Quod si Thomistarum sententiam admittamus , nihil Augustini ar- 
gumentum concludit . Pelagiani quippe reponere possent , quod sicut Deus 
ante ullum praevisum peccatum pro suo beneplacito excludit reprobos a re- 
gno Caelorum , ita potest innocentem creaturam ad sui fruitionem non ad- 
mittere . Complura alia ex Augustino deprompta argumenta vide apud Peta- 
▼iuin Lib. IX. de Theol. Dogmat. 

Prob. 3. ex S. Thoma , de cujus nomine Adversarii gloriantur. Is i. P. 
Q. 23. art. 3. docet , Reprobationis negativae caussam efficientem esse divi- 
nam justitiam , sicuti caussa efficiens Praedestinationis est Dei misericordia . 
Justitia autem supponit peccatum: proluit igitur, inquit, quantum ad ali- 
quos , quos praedestinat , suam repraesentare bonitatem , per modum mi- 
sericordiae parcendo ; et quantum ad aliquos , quos reprobat , per modum 
justitiae puniendo : et haec est ■ ratio , quare Deus quosdam eligit , et 
quosdam reprobat . Deinde Q. VI. de Verit. art. 2. ad 9. totam Reproba- 
tionis negativae moralem caussam attribuit in sensu Augustini originali pec- 
cato , dicens : Electio , qua unum eligit , ct alium reprobat , rationalis 
est , nec tamen oportet , quod ratio electionis sit meritum ; sed in ipsa 
electione ratio est divina bonitas : ratio autem reprobationis peccatum 
originale , ut Augustinus dicit . Affirmat denique Angelicus Doctor , tam 
praedestinatos , quam reprobos ante Praedestinationem , et Reprobationem 
fuisse in massa per originale peccatum damnata ; ait enim Lect. III. in Cap. 
9. Ep. ad Rom. Propter peccatum primi parentis damnationi nascuntur 
obnoxii .Quos Deus per suam gratiam liberat , sola misericordia liberat-, 
et sic quibusdam est misericors , quos liberat ; quibusdam autem justus , 
quos non liberat. Idem repetit Lect. IV. Quare Thomistarum sententiae ncc 
eorum praeceptor Angelicus favet. Argumenta, quae a Theologica ratione 
petuntur , erui facile possunt ex iis , quae hactenus disputavimus . 

CONCLUSIO III. 


Reprobatio negativa parvulorum ex hac vita sine baptismo migrantium 
a solo repeti debet originali peccato . Imo et illa adultorum , 
sive baptizali sint , sive non baptizati , intuitu facta 
fuit solius originariae culpae . 

Prob. prima Thesis pars brevissime . Ex dictis manifeste constat*, non 
fieri a Deo Reprobationem negativam hominum lapsorum , nisi post praevi- 
sum peccatum . In pueris porro , de quibus in Thesi , non aliud est nisi 
originale peccatum. Non enim ad usum adhuc rationis pervenerunt. Num- 
quid Molinislac dicent , reprobari illos a Deo intuitu actualium , quae pa- 
traturi essent , si ad maturam pervenirent aetatem ? Sed hoc refutatum est 
ab Augustino in Semipelagianis Lib. de Praed. SS. Cap. 12. 

Prob. altera Propositionis pars ex Scripturis . Apostolus in saepe lauda- 
ta Ep. ad Rom. Cap. 9. de Jacob , et Esau inquit : Cum nondum nati 
fuissent , nec quidquam boni egissent vel mali ... Jacob dilexi , Esau autem 
odio habui . Loquitur proculdubio Apostolus de malo , et bono actuali . Un- 
de Augustinus in Ep. ad Sixtum Cap. 8. Quid oderat , inquit , in Esau , 
antequam fecisset aliquid mali , nisi originale peccatum ? Et phrasis ipsa , 
Facere malum , significat propria voluntate peccare. 

Prob. 2. auctoritate Augustini , qui ubique , ut in superioribus ani- 
madvertimus , Reprobationem ex eo repetit , quod onmes sint in una massa 
per primi parentis peccatum damnata . Quibus addi potest et illud ad Pau- 
linum: Cum per liberum arbitrium primi hominis in eamdem damnationem 
universa massa defluxerit , proculdubio , quod ex ea fiant vasa in hono ■ 
rem , non ipsius justitiae , sed Dei misericordiae ; quod vero in contu- 
meliam , non iniquitati Dei ... sed judicio deputandum est: et illud aliud , 
quod habet Lib. 1 1. ad Bonif. Cap. 7. Bonum quidem immerito , et gra- 
tis datur : malum vero merito , et debitum redditur , quia in massa per- 
ditionis malum malo non male redditur . Praeterea S. Pater praecipuos 
Reprobationis effectus, ut infidelitas, non perseverantia, et a regno Caelo- 
rum exclusio , sive in pueris sive in adultis , peccato primi parentis tanquam 
caussae aut proxime , aut remote adseribit . Proinde peccatum illud caussa 
unica est Reprobationis . Sic inquit Lib. de Corr. et grat. Cap. 7. Ac per 
hoc , et qui Evangclium non audierunt , et qui , eo audito , in melius com- 
mutati perseverantiam non acceperunt , et qui , eo audito , venire ad Chri- 
stum , hoc est , in eum credere noluerunt ... et qui per aetatem parvulam 
nec credere potuerunt ... non sunt ab illa conspersione discreti , quam con- 
stat esse damnatam. Adstipulantur Augustino Africani Patres caussa fidei 
ita Sardiniam relegati , qui in eorum Epist. Synodica de hoc argumento ita 
scribunt : Esau , et Jacob nondum natis , Jacob per misericordiam gra- 
tuitam eligitur ; Esau autem originali peccato detentus justo Dei judi- 
cio est odio habitus . 

Prob. denique ex S. Thoma , qui praeter ea , quae proxime laudavimus, 

Sec. a. Q. a. art. 5. ad r. soli originali peccato cum Augustino adscribit, 
quod reprobis gratiam ad salutem necessariam Deus deneget , dicens : Hoc 
auxilium , quibuscumque divinitus datur , misericorditer datur ; quibus 
autem non datur , ex justitia non datur , in poenam praecedentis saltem, 
originalis peccati , ut Augustinus dicit in Lib. de Corr. et Grat. 

Prob. postremo Theologica ratione . Caussa Reprobationis negativae est 
peccatum illud , quod solum a Deo praevisum est in instanti , quo ipse 
nonnullos homines exclusit a gloria . Ast in illo instanti praevidisse concipi- 
tur Deus solum originale peccatum . Neque enim in eligendis ad gloriam ho- 
minibus aliud praevidit Deus peccatum praeter originale . Cumque tunc fa- 
cta sit Reprobatio , quando facta est a Deo Praedestinatio , clarum est , illud 
solum peccatum caussam fuisse Reprobationis in quibuslibet impiis . 

CONCLUSIO IV., 

Cur hi potius , quam illi fuerint negative reprobati , quum omnes 
ex aequo in massa essent perditionis , ex solo Dei 
repetendum est beneplacito . 

Prob. ex Sanctis Augustino, et Thoma, quorum primus innumeris lo- 
cis id aperte docet , ac in Ep. praesertim ad Sixtum , ubi sic scribit : An 
non potestatem habet fgulus luti ex eadem massa , utique merito , recteque 
damnata , facere aliud vas in honorem indebitum ob misericordiae gra- 
tiam ; aliud in contumeliam debitam propter irae justitiam ? Alter vero 
Lect. IV. in Ep. ad Rom. Cap. 9 . ait : Considerandum est , quod circa 
electionem bonorum , et reprobationem malorum , duplex quaestio moveri 
potest : una quidem in generali ; quare Deus velit quosdam indurare , 
quorumdam misereri : alia vero in speciali ; quare velit hujus misereri , 
et hunc , vel illum indurare . Et potest quidem hujus primae quaestionis 
ratio assignari ; secundae autem quaestionis non potest assignari ratio', 
nisi simplex Dei voluntas . 

CAPUT III. 

Refutantur argumenta Adversariorum . 

Obj. 1 . Thom istae . I. Apostolus Cap. 9 . laudatae saepe Ep. ad Rom. 
seribit : Cum nondum nati fuissent , nec quidquam boni egissent , aut 
mali ... non ex operibus , sed ex vocante dictum est etc. Jacob dilexi , 
Esau autem odio habui . Porro , inquiunt , cum Apostolus ait ; antequam 
Jacob , et Esau aliquid boni egissent , a negotio Praedestinationis quod- 
cumque excludit bonum. Quare dum ait, antequam quidquara mali egissent, 
a Reprobatione excludit omne malum . II. Neque verum est quod ajunt , Apo- 
stolum a Praedestinatione, ac Reprobatione removere omne bonum, et ma- 
lum actuale , non autem originale . Nam a Praedestinatione certe omne pla- 


Digitized by Google 



344 

ne bonum , etiam originale , excludit Apostolus ; unde etiam a Reprobatione 
excludere debet originale malum . IU. Praesertim cum comparet ibi Aposto- 
lus Reprobationem cum Praedestinatione . Idcirco utraque a Dei absoluta 
pendere debet voluntate . 

Resp. ad i. Apostolus laudata in argumento sententia vult a Reproba- 
tione excludere omne malum actuale , non originale . Et hoc patet tum ex 
ipso verbo , egissent , quod exprimit opera actualia ; tum ex Augustino , 
qui in Enchir. ad Laur. Ambo gemini , inquit , natura filii irae nasce- 
bantur , nullis quidem operibus propriis , sed originaliter ex Adam vin- 
culo damnationis obstricti . Sed qui dixit : Miserebor etc. Jacob dile- 
xit per misericordiam gratuitam ; Esati autem odio habuit per judicium 
debitum . 

Ad 2. Comparatio non tenet . Ideo quippe Paulus a Praedestinationis 
negocio bonum excludit etiam originale, quoniam, universa massa per ori- 
ginale peccatum corrupta , amisit liomo jus ad justitiam originalem . Atque 
iu hac massa jacebat Jacob quando fnit a Deo praedestinatus . Hac autem 
cadent de caussa inaluin non excluditur originale , quoniam ambo illi fra- 
tres in massa erant per illud peccatum damnata . Rem totam explicat Au- 
gustinus in Ep. CVI. ubi haec habet : Nulla in Jacob , et Esau opera 
propria bona , vel mala : sed uterque illi uni obstrictus erat , in quo 
omnes peccaverunt , ut omnes in illo morerentur ... Ambo , qui nondum 
propria bona , vel mala operabantur , rei tamen ex origine nascebantur . 

Ad 3 . In eo comparatio inter Praedestinationem , ac Reprobationem ab 
Apostolo instituta consistit, quod utraque fit a Deo ante praevisa opera a- 
ctualia . 

Obj. 2. I. Si Apostolus in Praedestinationis , ac Reprobationis oeconomia 
originale peccatum supponeret , ad eain solvendam objectionem , quam sibi 
proponit : Numquid est iniquitas apud Deum ? respondisset , non esse ini- 
quum Deum , quoniam habebat Esau originariam maculam . Non id tamen 
respondit Paulus , sed inquit : Miserebor , cujus misereor etc. II. Et ne quis 
in inquirenda caussa divinae oeconomiae decipiatur , tandem idem Apostolus 
concludit : O homo , tu quis es , qui respondeas Deo ? Et , Oh altitudo 
divitiarum etc. quam inscrutabilia sunt judicia Dei! III. Atque ut adhuc 
clarius exponeret , hoc esse mysterium , exemplum affert Figuli luti , qui 
pro lubitu suo ex eadem massa aliud facit vas in honorem , et aliud in 
contumeliam . Atque hoc modo se gerere , ait , Deum in eligendis , ac repro- 
bandis hominibus lapsis . 

Resp. ad i. Dicens Apostolus: Miserebor , cujus misereor etc. pro 
objectione sibi proposita solvenda , satis os,tendit , supponere se originale 
peccatum ante electionem , et reprobationem . Misericordia enim , quam exer- 
cere placuit Deo in Jacob , nonne supponit miseriam ? In miseria ergp erant 
ambo per peccatum primi parentis. Ad rem S. P. Augustinus Lib. II. ad Bouif. 
Cap: 7. Ubi dicitur , cujus vult miseretur , et quem vult , indurat : qui 
facit aliud vas in honorem , aliud in contumeliam : bonum quidem im- 
merito , et gratis datur , quia ex eadem massa est cui datur ; malum 

vero merito , et debitum redditur , quia in massa perditionis malum ma- 
lo non male redditur . 

Ad 2 . Ad inscrutabilia Dei judicia , potestatemque divinam merito re- 
currit Apostolus , quoniam sermonem habet de Reprobatione relativa , non 
gencralim accepta , et absolute . Et est revera mysterium , quod , quum 
omnes in eadem sint massa perditionis , unus potius , quam alius assuma- 
tur , vel relinquatur . Ita S. Pater Lib. de Dono Persev. Cap. 8. Cur in 
eadem caussa me potius puniet , aut illuni potius , quam me libera- 
bit ? Hoc non dico ; si quaeris quare ... Quia in hac re sicut justa est 
ira ejus , sicut magna est misericordia ejus , ita inscrutabilia judicia ejus . 

Ad 3. Comparatio ab Apostolo instituta inter massam luti , et mas- 
sam generis humani sententiam nostram magis confirmat . Nam sicut Figu- 
lus ex massa luti corrupti alia vasa in honorem , alia in contumeliam lin- 
git , ita Deus ex massa corrupta per peccatum alios assumit, relinquit alios. 
Recte autem Apostolus ad absolutam Dei recurrit voluntatem , exemplum af- 
ferendo Figuli luti , quoniam de Reprobatione loquitur relativa , inquirens , 
cur potius Esau , quam Jacob , et cur potius Judaeos , quam Gentiles Deus 
reprobaverit , ut ex illius Capitis contextu patet . 

Obj. 3. S. Thomae auctoritatem, qui i. docet, Reprobationem actum 
esse divinae providentiae . Quod si supponeret illa originale peccatum , es- 
set potius actus justitiae : Cum ad divinam providentiam pertineat aliquos 
permittere a vita aeterna dejicere , inquit i. P. Q. u3. art. 3. 2 . Caus- 
sam Reprobationis esse ait divinam voluntatem , ibid. art. 5. ad 3. Hos ele- 
git in gloriam , ct illos reprobavit , non /tabet rationem , nisi divinam 
voluntatem . 

Resp. ad i. Reprobatio, non modo negativa , sed ct positiva , actus 
est providentiae simul, et justitiae vindicativae . Providentiae, quia Deus, 
ut provisor universalis , sinit , aliquos ab ultimo line deficere ; Justitiae , 
prout aliquos in poenam peccati ex massa damnata non eruit . 

Ad 2 . Ipsa Angelici verba in argumento citata demonstrant, loqui ibi 
de Reprobatione negativa comparative accepta ; quam a diviua voluntate pen- 
dere nos quoque fatemur . 

Audiamus modo Molinae discipulos , qui ita contra nos arguunt . In 
reprobis saltem baptizatis negativae Reprobationis caussa esse nequit origi- 
nale peccatum . I. Quoniam Deus ab aeterno praevidit , se remissurum in 
tempore per regenerationis lavacrum originale peccatum . II. Quoniam Apo- 
stolus in Ep. ad Rom. Cap. 8. Nihil , inquit , damnationis est iis , qui 
vere conseptilli sunt cum Christo per baptisma in mortem . Quod si ori- 
ginaria culpa caussa aliquo modo esset Reprobationis , aliquid damnationis re- 
maneret in baptizatis . III. Quoniam explicans Tridentinura Concilium Apo- 
stoli mentein , definit , in baptizatis nihil penitus remanere , quod eos ab 
ingressu Caeli remoretur , vel quod Deus odio habeat . Quae Tridentini 
definitio in Augustinensium sententia falsa est . IV. Hinc Augustinus nun- 
quam hujusmodi doctrinam agnovit. 

Resp. Peccatum originale in reprobis baptizatis caussam esse dicimus 
Vol. II. Marcellius Theol. 44 

Reprobationis negativae , non proxime , et immediate , ut in parvulis non 
baptizatis , sed mediate , ac remote . Nec officit , quod primo loco objectum 
est ; quoniam Deus ab aeterno praevidit , se remissurum per baptisma ori- 
ginale peccatum quoad culpam , non vero quoad omnes poenalitatcs. Pec- 
catum enim primi parentis sic humanam naturam infecit , atque corrupit , 
ut non modo singulorum animae culpam , et reatum contraxerint , sed in- 
numeras praeterea cum illa macula poenalitatcs ; quarum praecipua est con- 
cupiscentia , quae humanam adeo sauciavit voluntatem , ut ibi in statu na- 
turae innocentis sola ad agendum bonum , in eoque perseverandum gratia 
sufliceret versatilis , in praesentis agonis statu necessaria sit gratia , quae fa- 
ciat , ut tantum velimus , quantum sufficit , ut faciamus , praebendo vires 
e dicacissimas voluntati ; idque praecipue ad finaliter perseverandum . In iis 
ergo reprobis , qui baptismate tinguntur, tollitur quidem per Sacramentum ma- 
cula originalis peccati , ast non tollitur concupiscentia , neque jus ad fina- 
lem perseverantiam restituitur. Non auferri per baptismum concupiscentiam , 
definivit Tridcntina Synodus Sess. V. de Orig. Pecc. Non restitui singulis 
baptisma percipientibus jus ad finalem perseverantiam , docet Augustinus 
Lib. de Corr. et Grat. Cap. 7 . , et post illum tradit eadem S. Synodus ap- 
pellans perseverantiam singulare, ac specialissimum Dei donum. En igitur, 
quomodo originale peccatum caussa sit Reprobationis in nonnullis baptizatis. 
Gratia efficax , et perseverantia finalis juste ob originale peccatum reprobis 
etiam baptizatis denegatur . Sine talibus autem auxiliis nemo salutem con- 
sequi potest aeternam. Post enim receptum baptisma, nisi praesto sit gra- 
tia , concupiscentia , quae remanet usque ad agonem , hominem ad illicita 
trahit; et quamvis iste aliquando resurgat, nisi perseverantiam accipiat finalem, 
ipsa impellente concupiscentia , rursus in peccata dilabitur , cum quibus ex 
hac vita decedit . Facta itaque analysi , ab originali peccato Reprobatio est 
repetenda . 

Ad 2 . eamdem adhibeto solutionem. In pueris, qui absque baptismo 
ex hac vita decedunt , peccatum originale est proxima caussa , cur in aeter- 
nam abeant perditionem. Ast in baptizatis adultis idem peccatum caussa est 
mediata , et remota ; in eo enim velut in radice damnatio continetur. Apo- 
stolus autem nihil damnationis proxime esse decernit in laudata sententia. 

Ad 3. Nec alio sensu Tridentinae Synodi definitio accipienda est . Quum 
enim in renato per baptismum macula non remaneat originariae culpae , bene 
ait Concilium nihil in baptizatis esse , quod eos ab ingressu Regni caelorum 
remoretur . Remanet tamen concupiscentia , quae remote caussa est in re- 
probis eorum damnationis . 

Ad 4- Nec adversariorum juvat caussam , quod Concilium dicat , ni- 
hil esse in renatis , quod Deus odio habeat . Id enim verum est in nostra 
etiam sententia . Et revera , quid odisse potest Deus in reprobis baptizatis ? 
Numquid perse verautiam finalem , qua reprobus caret ? Sed Deus in dis- 
pensanda gratia sua liber est, nec illam reprobo ob peccatum originis de- 
bet . Animadvertendum hoc in loco est , definitionem hanc edidisse Con- 
cilium adversos Lutheranos affirmantes , in renatis remanere concupiscentiam, 
quae esset veri nominis peccatum . Unde non impetit nostram sententiam . 

Ad 5. Adeo veram est, ab originali peccato Augustinum repetere ne- 
gativam Reprobationem in reprobis etiam baptizatis , ut inde occasionem 
Semipelagiani arripuerint illum calumniandi , quasi docuerit , quod ab eis , 
qui non sunt praedestinati ad vitam , non auferat percepta Christi gra- 
tia originale peccatum., ut apud Prosperum inquiunt in ii. Obj. Gallor. 
Quam objectionem S. P. Augustinus in Lib. de Corr. et Grat. Cap. io. 
et 1 1 . , et Prosper loco laudato , doctrina a nobis superius allata , feliciter sol- 
verunt . Hanc doctrinam consecrarunt postea Africani Patres in Sardiniam 
relegati in Epist. Synodica , ubi ita loquuntur : In Esau vero judicium ju- 
stae severitatis ostendit ; tjui , Sacramento quidem circumcisionis octavo 
die secundum tenorem divinae constitutionis accepto , reatu peccati origi- 
nalis caruit ; sed per nequitiam cordis in hominis terreni vetustate per- 
mansit , illius ibi judicio derelictus , qui gratis solvit , jusleque damnat . 

CAPUT POSTREMUM . 

Nonnulla traduntur de Reprobationis effectibus , ac numero Reproborum. 

Quod de conditionibus ad constituendum Praedestinationis effectum re- 
quisitis ad superioris Libri calcem diximus , id ipsum nunc pronunciamus de 
conditionibus , quas exigit effectus Reprobationis : hoc est, sicut tria ad ef- 
fectum Praedestinationis , ita et tria ad Reprobationis effectum sunt necessa- 
ria: r. ut sit a Deo, tanquam a caussa efficiente; a. ut ad finem confe- 
rat Reprobationis; 3. ut ex hujusmodi finis intentione a Deo praeparetur. 
Notio haec effectus Reprobationis receptissima est apud omnes Theologos . 
Qua supposita , 

Dico i. in Angelis permissionem actualis peccati non fuisse effectum 
Reprobationis. Ut enim i. Conci, secundi hujus Libri cap. demonstravimus, 
caussa Reprobationis Angelorum fuit illorum divinae gratiae dissensus , qui 
peccatum certe fuit actuale a Deo permissum . Non potest autem aliquod 
caussa alterius esse simul et effectus , ut per se patet . 

Dico a. Nec permissio originalis peccati dici potest Reprobationis effe- 
ctus . Nam , ut fuse hactenus demonstravimus , fuit illud ejusdem Reproba- 
tionis caussa in hominibus lapsis . 

Dico 3. Multo minus peccata ipsa actualia dici possunt Reprobationis 
effectus. Nam licet peccata ad finem Reprobationis , nempe ad aeternam du- 
cant hominem damnationem, nihilominus nequeunt esse a Deo, qui inten- 
tator est malorum , tanquam a caussa , quae est prima effectus Reprobatio- 
nis conditio . 

Dico 4- Urit ergo effectus Reprobationis peccati actualis permissio , 
quod remitti nunquam debeat ; tum quia asserit id expresse S. Thomas 
Art. 3. in corp. ubi sic loquitur : Sicut praedestinatio includit voluntatem 
conferendi gratiam , et gloriam , ita reprobatio includit voluntatem per- 
mittendi aliquem cadere in culpam ; tum etiam quoniam de ejusmodi pecca- 
ti permissione tres ad Reprobationis effectum requisiti characteres verificantur. 

Dico 5. Inter effectus Reprobationis computanda quoque est finalis per- 
severantiae dencgalio , utpote quae conditiones singulas habeat , quae ad con- 
stituendum effectum Reprobationis sunt necessariae . Hiuc S. P. Augustinus 
in Lib. de Dono Pers. adversario sciscitanti , cur quibusdam , qui Deum 
coluerunt bona fide , perseverare usque in finem non dedit ? respondet : 
Quia non erant secundum propositum vocati , non erant electi in Chri- 
sto ante constitutionem mundi , non erant praedestinati secundum propo- 
situm ejus . 

Dico 6. Id ipsum credendum est de excaecatione , et obduratione cor- 
dis reproborum . Est siquidem a Deo , gratiam suam subtrahente , cujus de- 
lectus proculdubio ad aeternam ducit perditionem , quum sine gratia im- 
possibile sit Deo placere , cique adhaerere sancta charitate . 

Dico q. et ultimo . Maximus Reprobationis effectus est aeterna repro- 
borum in inferis poena ; ut per se manifestum est , et ex illa funestissima 
apparet sententia , quam contra constitutos in sinistra prolaturas erit in ex- 
trema mundi die supremus Judex : Ite maledicti in ignem aeternum pa- 
ratum diabolo , et angelis ejus . 

Sed qualis , quanlusque erit reproborum numerus ? Ille solus novit , 
cujus judicia inscrutabilia sunt , cujus viae investigabiles , et apud quem est 
altitudo divitiarum Sapientiae , et Scientiae . Nos , quamdiu in hac mortali 
vita peregrinamur a Domino, latet tanti altitudo consilii , dicente Sacra Tri- 
dentina Synodo Sess. VI. Cap. i a. Nemo , quoad in hac mortalitate vivi- 
tur , de arcano divinae Praedestinationis mysterio usque adeo praesu- 
mere debet , ut certo statuat , se esse in numero Praedestinatorum . Uti- 
nam velit Deus per misericordiam suam nomina nostra inter electos scripta 
retinere, cui soli cognitus est electorum numerus in aeterna felicitate locandus. 

